
Cuvânt înainte 
462 12. Tulbur 


În 1964, proaspăt student la masterat al Universităţii din 
| New York, am urmat cursul obligatoriu de psihopatologie. 
531 Index | Profesorul cita liber dintr-un volum pe care-l numea „Manualul 

| de diagnostic și clasificare statistică“ (Diagnostic and Statistical 
Manual) sau DSM, publicat în 1952 de Asociaţia Americană de 
Psihiatrie. Noi am întrebat imediat dacă puteam să achiziționăm 
de la librărie cartea subțire, legată pe spiră, dar profesorul ne-a 
răspuns că accesul le era permis doar psihiatrilor, iar aceştia 
puteau folosi cartea doar pentru a diagnostica un pacient. În 
mod limpede, obținuse volumul folosind o minciună sau prin- 
tr-un fel de subterfugiu. Deşi nu consideram că era ceva drept, 
ca noi studenţi la masterat am recunoscut ierarhia din dome- 
niul sănătăţii mentale. Psihiatrul se afla în vârf, iar psihologii 
nu erau hirotonosiți pentru a putea citi sau folosi sfintele cuvin- 
te ale DSM-ului. Această primă ediție nu era denumită DSM-I, 
ci simplu DSM, fără vreo prevestire a ceea ce urma să vină. În 
DSM-I toate tulburările mentale erau împărţite în două grupe 
principale: „(1) cele în care exista o perturbare a funcționării 
mentale, rezultând din sau precipitată de o afecțiune primară a 
funcţionării cerebrale, în general cauzată de o afectare difuză a 
țesutului cerebral; și (2) cele care sunt rezultatul unei dificultăți 

mai generale în adaptarea individului şi în care orice perturbare 
asociată a funcțiilor cerebrale este secundară tulburării psihiatri- 
ce“ (p.9). DSM-ul, aşa cum ne putem aștepta de la spiritul vre- 
mii, era inundat de perspectiva din acea perioadă a psihanali- 
zei. Descrierile erau succinte și lăsau încă foarte mult loc pentru 
interpretarea și creativitatea clinicianului. 

De abia în 1968, odată cu publicarea celei de-a doua ediții 
a DSM, numită DSM-II, ediţiile au început să fie numerotate. 
Singurul loc de unde puteam obține manualul DSM-II era libră- 
ria Facultăţii de Medicină. l-am dat banii unuia dintre colegii 
noștri, iar el ne-a cumpărat fiecăruia câte un exemplar. Nu am 
întrebat niciodată la ce minciuni a trebuit să recurgă pentru a 
trece de ochii de vultur ai casierițelor de la librărie. 

În 1980, eram psiholog clinician cu drept de liberă practică 
şi când m-am confruntat cu cel mai oribil eveniment de până 
atunci din cariera mea. A fost publicată cea de-a treia ediţie, 
DSM-III. Doar greutatea și mărimea acestui nou volum m-au 
determinat să mă gândesc că trebuia să părăsesc psihologia 
clinică. Nu aveam cum, sub nicio formă, să învăţ toate aceste 
noi informaţii sau să mă familiarizez cu acest nou format de 
diagnostic. Descrierile diagnostice din DSM-I acopereau 31 de 
pagini (pp. 12-43). În cazul DSM-II existase o creștere în lun- 
gime de 38 de pagini. Acum, în DSM-III, descrierile diagnosti- 
ce cuprindeau aproape 300 de pagini. Cine erau indivizii care-i 
făceau asta domeniului? Care dintre noi putea să stăpâneas- 
că această creștere înzecită a materialului? În 1980, psihologii 
puteau deja să obțină DSM-ul și să-l folosească pentru diagnos- 
tic. Existau câteva adăugiri excelente, inclusiv ideea unui diag- 
nostic multiaxial. În vremurile bune, cineva putea să-și conceapă 
propriul diagnostic cu o anumită siguranţă, folosind formulări 

a M 
în 1994, a fost publicată cea de-a patra a) pariat 
(DSM-IV) în care definițiile termenilor au crescut până 


torul număr de 650 de pagini. Descrierea tulburării de personali- 
o 


i Î iterii iferite 
tate antisocială era aceeaşi, deşi unele dintre criterii erau di 


i ei fost publicat DSM-IV-TR. Seturile de criterii erau 


în general neschimbate, dar a existat o revizuire la ta 
A ce privește descrierile, trăsăturile, factorii culturali, sta 

E alle enitele de gen, trăsăturile asociate, pi o îs 
tulburării, tiparul familial şi diagnosticul i) ia A , ere 

termenilor acoperea acum 703 de pei e aproape 
iri papă i ati pie şi mult trâmbițata 
În sfârşit, în „aa i ai 

eră a DSM-5. Definiţiile ocupă acum 775 să alta 
nou, O creştere de aproximativ 10 procente. Au.e sd 
în multe domenii, dar puține (aproape deloc) i dpi 
criteriile şi descrierile tulburărilor de personalitate. a+ o 
acienții cu tulburări de personalitate sunt, adeseori, pă Să 
aci dificil de tratat și necesită mai multă sedea tatei 
tea terapeutului, totul fără același succes â e medi 
ienţi pot ocupa O mare parte din energia și atenț 
Deşi au existat dezacorduri privind oile id E. 
i i ţialului său de „eu- 

propusă de DSM şi ICD, din iei la e ata 
“ sau „catalo are“, aceste volume rep i i 
Ca forul send obișnuit pentru ea atei să 
burări mentale. Abordarea DSM-ului a fost cri cată ca fii iai 
oaie, chiar descurajându-i pe studenţii la pata a i sera 
o carieră în psihiatrie. Scopul nostru nu este să ezba ta aul 
ului, renunţarea la sistemul multiaxial sau acurateţea 
sii Ia în opinia noastră, o problematică probabil mai 

importantă în folosirea DSM-ului şi ICD-ului deopotrivă constă 
în lipsa definiţiilor operaționale în ambele scheme de diagnos- 
tic. Lectura ambelor volume ar releva faptul că mulți termeni 
sunt evidenți de la sine și nu necesită explicaţii. De exemplu, 
primul criteriu din DSM-5 pentru tulburarea de personalitate 
borderline afirmă: „Eforturi susținute pentru a evita un aban- 
don real sau imaginar.“ Cuvintele „efort“, „a evita“, „real“ şi 
„imaginar“ necesită destul de puţine clarificări. Totuși, termenii 
„susținute“ şi „abandon“ sunt destul de vagi și deschişi inter- 
pretării. De asemenea, dată fiind lipsa de acord asupra tuturor 
termenilor, trebuie menţionat că mai bine de 200 de combinații 
de criterii pot fi folosite pentru a îndeplini numărul necesar de 
criterii pentru a ajunge la un diagnostic asupra oricărei tulburări 
de personalitate. 
Pentru a spori confuzia diagnostică, Organizația Mondială 
a Sănătăţii pregătește, în prezent, cea de-a 11 a ediție a ICD — 
International Classification of Diseases. În plus, în 2006, a fost 
publicat Psychodynamic Diagnostic Manual (PDM — Manualul de 
diagnostic psihodinamic), un efort în colaborare la care au par- 
ticipat American Psychoanalytic Association, International 
Psychoanalytical Association, Division of Psychoanalysis of the 
American Psychological Association, American Academy of 
Psychoanalysis and Dynamic Psychiatry şi National Membership 
Committee on Psychoanalysis in Clinical Social Work. Conform 
expunerii oferite de autori, PDM este „un cadru-diagnostic care 
încearcă să caracterizeze întreaga gamă a funcționării unui indi- 
vid — profunzimea, precum și suprafața tiparelor emoționale, 
cognitive și sociale“ (p. 1). 
Date fiind lipsa de coerenţă, confuzia privind entităţile 
diagnostice şi problemele privind unitatea de sens, a devenit 

necesară publicarea unui unic volum care să poată explica și 
ordona piesele. Pentru a face acest lucru, avem nevoie de o per- 
spectivă clară în legătură cu ce este o tulburare de personalitate 
şi ce impact ar putea avea aceasta asupra unui individ și asupra 
familiei sale, precum și asupra sistemului său cultural. E nece- 
sară o înţelegere clinică a multiplelor modele de tratament și 
capacitatea de a aplica această înţelegere diagnostică în practi- 
ca clinică. Este necesar ca autorul să-l poată implica pe cititor la 
mai multe niveluri: diagnostic, teoretic, strategic şi tehnic. Cea 
de-a treia ediţie a volumului „Tulburările de personalitate din 
DSM-5“ are toate aceste elemente și chiar mai mult. 

Primele două capitole ar trebui incluse într-o monografie 
unitară care să devină lectură obligatorie pentru orice curs de 
master în psihopatologie. Capitolul 1, despre diagnosticul și tra- 
tamentul tulburărilor de personalitate, oferă nu doar perspecti- 
va istorică asupra tulburărilor de personalitate, ci abordează și 
dezvoltarea și maturizarea perspectivei clinice asupra acestor 
tulburări și asupra tratamentului indivizilor al căror comporta- 
ment, dispoziţie și stil le-au câştigat apartenenţa la acest grup 
redus, dar important. După ce trece în revistă modificările inclu- 
se în actuala revizuire a DSM-ului, Sperry îl familiarizează pe 
clinician/cititor cu schema de diagnostic care a devenit modelul 
standard. Autorul descrie problematicile fundamentale ce țin de 
comorbiditate, eterogenitate și înțelegerea constructului de per- 
sonalitate. Putem recunoaște cu ușurință că indivizii au stiluri 

personale ce pot fi emblematice pentru modul în care aceştia 
răspund, atât interactiv, cât şi intrapsihic. Atunci când acest stil 
perturbă funcţionarea sau duce la un comportament dezadap- 
tativ, stilul respectiv devine tulburare. Discuţia despre modelul 
alternativ al tulburărilor de personalitate este foarte valoroasă, 

pe toate), înțeleg problematicile ce ţin de istoria clientului/paci- 
entului, se străduiesc să dezvolte o perspectivă ce include 
experiența culturală a pacientului şi pot construi un model coe- 
rent al pacientului, pe care-l pot „testa“ prin micro-intervenții. 
Colectarea de date şi conceptualizările reprezintă domenii în 
care Sperry excelează. EI îl conduce pe clinician într-o călătorie 
pas-cu-pas, care se finalizează cu clinicianul înțelegând, în mod 
real, de ce un set de intervenții tehnice are o mai mare probabi- 
litate de funcţionare, spre deosebire de un altul. Exemplele sale 
clinice aduc claritate ȘI substanţă discuţiilor despre tratament 
şi-i oferă cititorului o privire profundă în gândirea critică a lui 
Sperry. Puţine sunt textele care oferă o asemenea analiză clară 
şi substanţială a acestui comportament complex (și fundamen- 
tal). Discutând fiecare tulburare, Sperry foloseşte acelaşi format 
pentru fiecare capitol, ceea ce-i înlesnește cititorului lectura și 
este extrem de util pentru clinician. 

În activitatea mea terapeutică, sunt un puternic susținător 
şi utilizator al poveştilor, parabolelor, metaforelor și mituri- 
lor. Citind manuscrisul acestui text, am observat că pe funda- 
lul minţii mele era un personaj care dansa. Mi-am dat seama, 
în cele din urma, cine era. Una dintre poveștile culese de Fraţii 
Grimm era despre un personaj numit Rumpelstiltskin. Acesta 
avea capacitatea de a toarce paiele, transformându-le în aur. 
Este exact ceea ce a făcut Sperry cu acest volum, adevărat tur de 
forţă. Len Sperry â luat paiele diagnostice a mai bine de 60 de 
ani de DSM, ICD şi PDM şi le-a tors în aur clinic! 

Art Freeman 
Coordonator, „Terapia cognitivă a tulburărilor de 
personalitate“, a treia ediție 











E 
ii 
E 
= 
* 
| 
i 


Prefață 


In prez i i 
ÎREesaA ai el 50% dintre persoanele evaluate în 
eee sin gb inesc criteriile pentru tulburare de perso- 
se întâmplă în cal, preia și Chelminski, 2005), la fel cum 
2009). Aceste ilbuiri der cad i aie 
familia și relaţiile lui E piei pi pai individului, 
asociate cu rate în ii sate ft sp alea sunt 
sale ed î. sai de conflict în familie, separare, divorţ, 
ie acte al ia custodiei copilului, pierderea focului 
tie ia ăpost, consumul excesiv de substanţe 
oi lie iti EA cpt ee lesa Asemenea tulburări 
îsi ente, precum și i 
ei ste a as Ele sunt asociate ai o CC .. 
Stie . ai se mai frecventă a serviciilor medicale și 
Apei) sa noa m recăderii şi a încheierii premature 
îndoială a ta Bea ?a Gunderseni, Și Olahare 2014);:[ăpă 
a i e acestor tulburări poate fi extraordinar de pro- 
E PLETE 
e e față, Handbook of Dia i 
maia a roca ar, E 
la i e temelie, fiind primul text cu autor unic care 
iagnoza, conceptualizarea de caz și tratamentul 

tulburărilor de personalitate din DSM. Se deosebea de alte cărți 
care abordau tulburarea de personalitate prin faptul că oferea o 
resursă succintă, dar amănunțită și prietenoasă pentru clinicieni 
și stagiari, în planificarea şi implementarea unui tratament efi- 
cient al acestor tulburări. Cea de-a doua ediţie a cărții, Handbook 
of Diagnosis and Treatment of DSM-IV-TR Personality Disorders 
(2003) includea resurse suplimentare pentru diagnoza, planifi- 
carea și implementarea intervențiilor clinice eficiente. Această 
cea de-a treia ediție promite să continue tradiția formatului pri- 
etenos pentru cititor şi a utilității clinice. 

În cei 13 ani de la apariția celei de-a doua ediţii, au avut loc 
câteva modificări privind sănătatea mentală, printre care, nu în 
ultimul rând, publicarea DSM-5. Erau așteptate modificări majo- 
re privind modul de caracterizare a tulburărilor de personalitate 
în DSM-5. Cu toate acestea, atunci când a apărut în mai 2013, au 
fost păstrate aceleași tulburări și criterii din ediţiile anterioare. 
Cele câteva modificări specifice din DSM-5 privind tulburările 
de personalitate, inclusiv Modelul alternativ pentru tulburări de 
personalitate, sunt discutate în capitolul 1. În ciuda acestor mini- 
me modificări privind tulburările de personalitate din DSM-5, 
practica clinică și exigenţele adresate clinicienilor s-au modificat 
semnificativ de la apariția primei ediţii a cărții. 

Printre aceste modificări se numără câteva progrese interesante, 
atât în cercetare, cât și în practica clinică. Multe dintre acestea sunt 
practici bazate pe dovezi ştiinţifice foarte eficiente. Sincronizarea 
în timp a acestor progrese nu putea fi mai bună. Ele coincid cu 
apogeul perioadei de responsabilitate, în care se așteaptă tot mai 
mult din partea terapeuţilor să ofere tratamente, bazate pe dovezi, 
tuturor clienților și pacienţilor lor, inclusiv celor cu tulburări de 
personalitate. Din fericire, cercetările demonstrează tot mai mult 





că pis Gas au psihoterapeutice focalizate sunt eficiente în tratarea 
ina or tulburări. In ultima decadă, clinicienilor le-au fost puse la 
ispoziţie diverse noi intervenții și strategii de tratament pentru 
a sin ae la nivelul acestor tulburări de personalitate 
eşI, cândva, se considera că sunt n i ani 
De; dva, se cor ecesari ani de psihote- 
rapie nai d chiar ȘI pentru tratamentul acelor tracii de 
eri itate mai puțin severe, studiile de caz publicate și chiar 
le prospective arată că tratame 
t ntul de durată mai red 
să poate fi eficient chiar şi î a 
ȘI in cazul tulburărilor i i 
s grave, inclusiv 
i tulburarea de personalitate borderline. Cu toate acestea, unii 
Cc tei rămân convinși că cele mai multe tulburări de petec. 
nalitate sunt netratabile. Un studiu prospectiv recent (Zanarini 


E pe dovezi, pe care le și folosesc, amplifică probabilitatea 
ui tratament reuşit în rândul indivizilor cu aceste tulburări 

Cartea de față descrie cele mai recente progrese în tratamen- 
tul tulburărilor de personalitate. Lucrarea se axează asupra 
modului în care clinicienii își pot spori eficiența și eficacitatea în 
activitatea cu indivizii cu tulburări de personalitate, prin adop- 
tarea unei strategii de tratament focalizate și individualizate. O 
premisă fundamentală care se află la baza acestei cărți este că 
cel mai eficient tratament este tratamentul individualizat, care 
abordează tiparele dezadaptative subiacente, precum și nivelul 
de severitate al tulburării. 

Această nouă ediţie subliniază aplicabilitatea și eficiența 
crescânde ale unei varietăţi de intervenții, bazate pe dovezi, în 
cazul indivizilor cu tulburare de personalitate. Aceste intervenții 
includ terapiile cognitiv-comportamentale, terapia compor- 
tamentală dialectică, sistemul de psihoterapie bazat pe anali- 
za cognitiv-comportamentală, psihoterapia centrată pe tipare, 
mindfulness, terapia centrată pe scheme, intervenţiile structu- 

rate de tratament, psihoterapia centrată pe transfer, tratamentul 
bazat pe mentalizare și terapia centrată pe dezvoltare — toate 
evidenţiate în cartea de față. 

Cartea este gândită ca manual practic, având un format „pri- 
etenos cu cititorul“, atât pentru clinicienii practicanți, cât și pen- 
tru clinicienii aflați în perioada de formare. Textul le aduce cli- 
nicienilor o perspectivă plină de speranță privind tratabilitatea 
acestor tulburări, oferind intervenţii de diagnostic și tratament 
extrem de eficiente pentru obținerea unor rezultate de tratament 
pozitive. Speranţa mea este că această carte va aduce o schimba- 


re în viaţa celor afectaţi de aceste tulburări. 
Len Sperry 

Departamentului de psihiatrie şi medicină comportamentală. 
Voi toți mi-aţi îmbogăţit cariera şi mi-aţi susținut cercetările și 
scrierile. Vreau, de asemenea, să-i mulțumesc colegului și prie- 
tenului meu dr. Paul R. Peluso de la Florida Atlantic University. 

Ca întotdeauna, mii de mulțumiri dr-ului George Zimmar, 
editorul meu de atâta vreme și prietenul meu de la Routledge/ 
Taylor și Francis, pentru că m-a încurajat să finalizez această a 
treia ediţie. În sfârşit, trebuie să recunosc eforturile lui George 
Stoupas, unul dintre doctoranzii mei, care m-a sprijinit în etapa 
finală a acestei revizuiri. 

Diagnoza și tratamentul 
tulburărilor de personalitate 
în prezent 


Primul capitol al primei ediţii a „Handbook of Diagnosis and 
Treatment of DSM-IV Personality Disorders“ (Sperry, 1995a) ase- 
măna schimbarea de paradigmă care avea loc în domeniul tul- 
burărilor de personalitate începând cu anii 1990, cu schimbarea 
de paradigmă care avusese deja loc în cazul tulburărilor depre- 
sive. Până la mijlocul anilor 1970, mulţi clinicieni se simțeau 
relativ ineficienţi în tratarea tulburărilor depresive, iar până 
la începutul anilor 1990 același sentiment era împărtășit de 
numeroşi clinicieni în legătură cu tratarea tulburărilor de per- 
sonalitate. Am subliniat că o astfel de schimbare de paradigmă, 
ce implică tulburările de personalitate, ar necesita o modifica- 
re semnificativă a modului în care clinicienii conceptualizea- 
ză, evaluează şi tratează aceste tulburări. Am prevăzut că, deși 
astfel de modificări ale atitudinii și tiparelor de practică pot 
fi întâmpinate cu rezistență de unele persoane, cei mai mulți 
clinicieni vor răspunde acestei provocări. O astfel de modi- 
ficare ar fi însemnat renunțarea la perspectiva prevalentă la 
acea vreme, conform căreia tulburările de personalitate erau 

în mod fundamental stări „netratabile“. Cu o oarecare emoție, 
am încheiat capitolul cu un citat care să transmită sentimen- 
tul că profesioniștii din domeniu ar putea ajunge chiar să con- 
sidere că pacienţii cu tulburare de personalitate vor „deveni 
cei mai bineveniţi clienţi în noul secol, clienţi care sunt pro- 
fund tulburaţi, dar pe care îi putem ajuta încrezători“ (Clinical 
Psychiatry News, 1991, p. 26). 

După aproximativ 20 de ani și două ediții mai târziu, s-au 
schimbat multe în atitudinile și tiparele de practică ale clini- 
cienilor. Într-adevăr, paradigma s-a schimbat. Deşi nu fieca- 
re clinician consideră că îl poate ajuta „încrezător“ pe fiecare 
individ cu tulburare de personalitate, există, totuși, un con- 
sens crescând printre clinicieni privind faptul că mulți pacienţi 
pot fi ajutaţi prin intervenţiile de tratament actuale, chiar și cei 
îndeplinind criteriile DSM-5 pentru tulburarea de personalita- 
te borderline. 

Acest capitol oferă o introducere și o trecere în revistă a 
diagnosticului și tratamentului tulburărilor de personalitate. 
Capitolul începe cu o descriere a modificărilor din DSM-5, sub- 
liniindu-le pe acelea care implica tulburările de personalitate, 
în special „Modelul alternativ DSM-5 pentru tulburările de per- 
sonalitate“ şi Scala nivelului de funcționare a personalității. În 
continuarea acestora, există o succintă descriere și ilustrare a 
Psychodynamic Diagnostic Manual, o modalitate alternativă de 
conceptualizare a tulburărilor de personalitate. Partea princi- 
pală a acestui capitol detaliază câteva tendinţe interesante, de 
ultimă oră — atât în diagnostic, cât și în tratament — care duc 
mai departe schimbarea de paradigmă. Înainte de a detalia aces- 
te tendinţe, capitolul debutează explicând natura schimbării de 
paradigmă în curs de desfăşurare în diagnoza și tratamentul 

tulburărilor de personalitate. În sfârșit, capitolul se încheie cu o 
trecere în revistă a structurii Capitolelor 3-12. 


DSM-5 şi tulburările de personalitate 


Sistemul de diagnostic DSM a trecut prin câteva schim- 
bări majore de la momentul publicării celei de-a doua editii 
a acestei cărți, în 2003. Cele mai multe astfel de schimbări au 
presupus adăugarea sau eliminarea unor diagnostice şi crite- 
rii. Totuși, există și câteva modificări semnificative în structura 
DSM-5 (American Psychiatric Association, 201 6), iar acestea au fost 
menţionate succint aici. 


DSM-5: Modificări generale 


Cea mai evidenta schimbare în DSM-5 este revenirea la 
diagnosticul pe o unică axă, așa cum se întâmpla în DSM-I şi 
DSM-II. Sistemul multiaxial (5 axe) a fost introdus în DSM-III 
şi a continuat pâna la DSM-IV-TR, inclusiv. De o importanţă 
semnificativă pentru tulburările de personalitate erau Axa II și 
Axa V. Axa II a fost adăugată pentru codificarea tulburărilor de 
personalitate, în timp ce Axa V fost adăugată pentru codificarea 
nivelului actual de funcționare și afectare a individului pe Scala 
Evaluării Globale a Funcţionării. Au existat mai multe moti- 
ve pentru eliminarea sistemului multiaxial. Printre acestea se 
numără un dezavantaj neaşteptat în adăugarea axei Il. Deşi nu 
aceasta era intenţia edițiilor anterioare ale DSM, oportunitatea 
specificării unui diagnostic de tulburare de personalitate a deve- 
nit ceva problematic pentru numeroși clinicieni. Din preocupa- 
rea ca nu cumva diagnosticul de tulburare de personalitate să-l 

stigmatizeze pe individ, unii clinicieni au refuzat să specifice un 
diagnostic de Axa II, atunci când acesta era prezent. Situaţia a 
fost complicată de ideea eronată, împărtășită de terapeuțţi și de 
terțele părți plătitoare, conform căreia tulburările de personali- 
tate erau netratabile. Drept urmare, unele persoane diagnostica- 
te cu tulburare de personalitate au întâmpinat probleme în a-și 
asigura tratamentul. În prezent, însă, persoanelor care îndepli- 
nesc criteriile pentru un diagnostic de tulburare de personalitate 
le poate fi mai ușor să se orienteze în domeniul tratamentului 
sănătății mentale din moment.ce există o probabilitate redusă 
de a fi percepute ca având un diagnostic care este mai dificil de 
tratat, comparativ cu alte tulburări. 

Prin eliminarea Axei V a dispărut și scorul Evaluării Globale 
a Funcționării (GAF — Global Assessment of Functioning). GAF 
era instrumentul de măsură numeric folosit de clinicieni pen- 
tru a nota starea de bine și funcționarea socială, ocupaţională 
și psihologică a unui individ. Este un instrument de măsură 
subiectiv al gradului de adaptare (stare de bine) și dezadaptare 
(funcționare afectată) de care dă dovadă un individ în gestio- 
narea diverselor probleme ale vieții cotidiene. În locul acestui 
instrument de măsură, în mare parte nesigur, a funcționării și 
afectării, DSM-5 încurajează utilizarea Inventarului de Evaluare 
a Dizabilităţii al Organizaţiei Mondiale a Sănătății (World Health 
Organization Disability Assessment Schedule 2.0 — WHODAS 
2.0). Cu toate acestea, GAF continuă să fie folosit de unii clini- 
cieni. Scala oferă un continuum (1 — cel mai scăzut nivel până 
la 100 — cel mai înalt) pe care să se evalueze funcționarea glo- 
bală și starea de bine. Clinicienii pot utiliza, de asemenea, Scala 
nivelului de funcţionare a personalității (Level of Psychological 
Functioning Scale — LPFS), descrisă în cele ce urmează. 

„Secțiunea DSM-5 despre tulburările de personalitate 


Deși au existat câteva modificări semnificative ale mul- 
tor diagnostice din DSM-5, au existat foarte puţine schimbări 
implicând tulburările de personalitate. În DSM-5 s-a păstrat 
definiția anterioară a tulburării de personalitate, ca fiind „un 
model persistent de trăiri interioare și comportament care se 
îndepărtează semnificativ de la normele specifice mediului cul- 
tural din care provine individul, este pervaziv (generalizat) și 
rigid, debutează în adolescenţă sau la vârsta de adult tânăr este 
stabil în timp și conduce la suferință sau disfuncţie” (Avgeticari 
Psychiatric Association, 2016, p. 645). Deși au fost păstrate criteri- 
ile de diagnostic din DSM-IV-TR, a existat o actualizare a descri- 
erilor diverselor tulburări. Cu toate acestea, există o modifica- 
re remarcabilă. Diagnosticul de tulburare de personalitate fără 
altă specificaţie (NOS) a fost înlocuit cu cel de Altă tulburare de 
personalitate specificată (301.89) și Tulburare de personalitate 
nespecificată (301.9). 

In ciuda eforturilor Grupului Operativ pentru tulburări- 
le de personalitate din DSM-5 de a aduce modificări majore 
cele 10 diagnostice „oficiale“ pentru tulburările de personali- 
tate rămân neschimbate față de DSM-IV-TR. Grupul Operativ 
a propus ca un model „dimensional“ să înlocuiască modelul 
„Categorial“ existent, din cauza numeroaselor și semnificative- 
lor probleme ale acestuia din urmă. Totuși, îi cele din urmă 
propunerea a fost respinsă de Comitetul Director al American 
Psychiatric Association. În schimb, a fost exilată în „Capitolul III: 
Măsurători şi modele emergente“ ale manualului DSM-5. Noul 

model dimensional, dezvoltat de Grupul Operativ, este numit 
„Modelul alternativ DSM-5 pentru tulburările de personalitate”, 

spre deosebire de Modelul DSM-IV-TR pentru tulburările de 
personalitate, cunoscut și ca modelul categorial. 


Modelul categoria! al tulburărilor de personalitate 


De ce să înlocuim atunci modelul categorial? Principalele trei 
preocupări majore legate de Modelul DSM-IV-TR pentru tulbu- 
rările de personalitate se referă la comorbiditate, eterogenitate 
şi la constructul de personalitate. 

Preocuparea privind comorbiditatea este că indivizii pot 
îndeplini simultan criteriile pentru mai mult de o tulburare. 
De exemplu, s-a estimat că numărul modal al diagnosticelor 
de tulburare de personalitate posibile pentru un individ care 
îndeplineşte criteriile pentru cel puţin o tulburare de personali- 
tate DSM este de 3-4 diagnostice (Gunderson, 1996). Fără îndo- 
ială, acest lucru este problematic pentru conceptualizarea de caz 
şi planificarea intervențiilor adaptate: dacă există 3 diagnostice, 
care dintre acestea ar trebui să reprezinte ținta inițială a trata- 
mentului şi de ce? Modelul alternativ al DSM-5 pentru tulburări 

de personalitate rezolvă această problemă prin diagnosticul de 
tulburare de personalitate cu trăsătură specificată (TP-TS). În 
cazul în care clientul nu se potrivește unei tulburări de persona- 
litate specifice din DSM-5 (de exemplu, tulburarea de persona- 
litate narcisică), clinicianul înregistrează TP-TS şi detaliază tră- 
săturile de personalitate ale clientului semnificative din punct 
de vedere clinic. De exemplu, un client ar putea avea trăsături 
de tulburare de personalitate narcisică, histrionică, antisocială și 
borderline. În loc să înregistreze toate cele patru diagnostice, cli- 
nicianul poate înregistra TP-TS şi poate nota amestecul de gran- 
doare, căutare a atenției, conflictualitate și labilitate emoțională. 


LEN SPERRY 








Cealaltă preocupare se referă la eterogenitate. Premisa 
Modelului DSM-IV-TR pentru tulburări de personalitate a fost 
că elaborarea unor categorii specifice de tulburare de personali- 
tate va facilita diagnosticele corecte. Din nefericire, personalitatea 
individului și trăsăturile psihopatologice se potrivesc, arareori 
într-un asemenea model categorial. De exemplu, indivizii ai 
îndeplinesc criteriile DSM-IV-TR pentru tulburarea de personali- 
tate borderline reprezintă un grup înalt eterogen. În realitate, exis- 
tă șase subgrupuri distinctive de clienți care îndeplinesc criteriile 
iar aceste subgrupuri se diferențiază semnificativ în privința A 
ocupărilor terapeutice, precum tentativele anterioare de suicid 
comportamentul antisocial și comportamentul de auitovă banat 
(Wright et al., 2013). Modelul alternativ al DSM-5 pentru tulbu- 
rări de personalitate reduce semnificativ problema eterogenității 
deoarece eterogenitatea relevantă este specificată ca parte a ide. 
sului de diagnoză. De exemplu, un client poate corespunde profi- 
lului general al tulburării de personalitate borderline, dar prezin- 
tă și alte trăsături semnificative din punct de vedere clinic, cum ar 
fi credințe și experiențe neobișnuite. În acest caz, poate fi pus dia- 
gnosticul de tulburare de personalitate borderline, înregistrând 
totodată, credinţele și experienţele neobișnuite. 
| Cea de-a treia preocupare se referă la însăși natura diagnos- 
ticului categorial. Ne așteptăm ca modelul categorial să deter- 
mine în mod corect dacă individul are sau nu o tulburare de 
personalitate. În numeroase privințe, un astfel de model nu este 
foarte potrivit pentru diagnosticarea tulburărilor de personali- 
tate, din moment ce personalitatea este o dimensiune continuă 
multifaţetată. Pentru a ilustra acest aspect, să luăm în calcul tră- 
sătura sentimentului de grandoare, o trăsătură caracteristică tul- 
burării de personalitate narcisică. Pe un continuum de la stimă 

de sine sănătoasă până la sentimentul egocentric de îndreptățire, 
unde poate pune un clinician limita între sănătate și tulburare, 
în privinţa acestei trăsături? Folosirea unui model categorial cu 
o dimensiune continuă, precum sentimentul de grandoare, se 
potriveşte ca nuca în perete. 

Date fiind aceste preocupări, nu este o surpriză că mulți clini- 
cieni nu consideră Modelul DSM-IV-TR pentru tulburări de per- 
sonalitate ca fiind foarte util din punct de vedere clinic. Drept 
urmare, ei amână adesea să noteze descrieri semnificative pen- 
tru personalitate în fișele clienților. De asemenea, numeroși cli- 
nicieni au perceput tulburările de personalitate DSM-IV-TR ca 
fiind tulburări înalt stigmatizate, ceea ce duce la o și mai mare 
reticență de a caracteriza adecvat, în practica clinică, trăsăturile 
tulburării de personalitate. 

După câte s-ar putea presupune, Modelul alternativ poate 
rezolva aceste probleme. Un sondaj, realizat în rândul a 337 de 
psihiatri și psihologi, a identificat Modelul alternativ ca fiind, 
în mod considerabil, mai util decât Modelul DSM-IV-TR pentru 
tulburările de personalitate (Morey, Skodol și Oldham, 2014). Pe 
măsură ce clinicienii se familiarizează tot mai mult cu Modelul 
alternativ, clienţii au șanse mai mari să primească evaluări şi 
diagnostice mai corecte, ceea ce poate duce la o îmbunătăţire a 


Modelul alternativ al DSM-5 pentru tulburările de 
personalitate 


Ce este, așadar, acest model alternativ? Recunoscând nume- 
roasele limitări ale modelului categorial din DSM-IV, Grupul 
Operativ privind tulburările de personalitate din DSM-5 a 

propus un model dimensional care să-l înlocuiască pe cel cate- 
gorial. Acest model dimensional are două criterii fundamentale: 
funcționarea personalității şi trăsăturile patologice de personali- 
tate (American Psychiatric Association, 2016). 

Funcționarea personalităţii. Sunt identificate patru ele- 
mente de funcționare a personalităţii. Există doi indicatori de 
funcţionare individuală: identitatea şi autocontrolul. Există, de 
asemenea, doi indicatori de funcţionare interpersonală: empatia 
şi intimitatea. Afectarea funcționării personalității la nivelul aces- 
tor patru elemente este evaluată de-a lungul unui continuum de 
la 0 la 4. Evaluarea unei astfel de afectări poate fi realizată prin 
Scala nivelurilor de funcționare a personalităţii, prezentată mai jos. 

Trăsăturile patologice de personalitate. Sunt specificate 
cinci domenii largi ale trăsăturilor, într-o manieră dimensio- 
nală sau continuă. Aceste trăsături sunt derivate din Modelul 
celor cinci factori ai personalității (Big-Five) şi din psihopatolo- 
gia personalității (American Psychiatric Association, 2016, p. 773). 
Domeniile trăsăturilor conţin 25 de fațete de trăsături specifice 
de personalitate. Aceste domenii și fațete pot fi evaluate folo- 
sind diverse teste psihometrice. Ele sunt: Afectivitate negati- 
vă versus Stabilitate emoțională, Detașare versus Extraversie, 
Conflictualitate versus Agreabilitate, Dezinhibiţie versus 
Conştiinciozitate, Psihoticism versus Luciditate. În Modelul 
alternativ sunt enumerate doar șase tulburări de personalitate 
specifice, comparativ cu cele 10 actuale. Acestea sunt tulburarea 
de personalitate antisocială, tulburarea de personalitate evitantă, 
tulburarea de personalitate borderline, tulburarea de personali- 
tate narcisică, tulburarea de personalitate obsesiv-compulsivă 
și tulburarea de personalitate schizotipală. Din cauza absenței 
dovezilor care să sprijine includerea lor, următoarele patru nu 

sunt incluse: tulburarea de personalitate dependentă, tulburarea 
de personalitate histrionică, tulburarea de personalitate parano- 
idă şi tulburarea de personalitate schizoidă. 

Cu ajutorul acestei metode dimensionale, este posibilă acum 
diagnosticarea unei tulburări de personalitate pe baza trăsătu- 
rilor. Este folosită denumirea: „Tulburare de personalitate — 
Specificată de trăsături“. O altă trăsătura utilă a Modelului 
alternativ este că poate fi folosit pentru a evalua funcționarea 
și trăsăturile personalității, indiferent dacă este sau nu prezen- 
ță o tulburare de personalitate. Acest aspect amplifică utilitatea 
clinică a Modelului alternativ, deoarece îi asistă pe clinicieni în 
identificarea punctelor tari ale clienţilor, pe lângă deficite. 

E de aşteptat ca, la un moment dat, în viitor, acest model 
să devină abordarea de diagnostic „oficială“ pentru tulbură- 
rile de personalitate. Între timp, clinicienii ar putea dori să se 
familiarizeze cu modelul. Ei pot alege și să utilizeze modelul 
în prezent. 


Scala nivelului de funcţionare a personalității 


În evaluarea funcţionării clientului, pe lângă Inventarul de 
Evaluare a Dizabilităţii al Organizaţiei Mondiale a Sănătății 2.0 
(WHODAS 2.0), clinicienii pot utiliza şi Scala nivelului de 
funcționare psihologică (LPFS). Această scală este inclusă la 
paginile 775-778 din Capitolul III al DSM-5 (American Psychiatric 
Association, 2016). LPES este un instrument de măsură obiec- 
tiv pentru a determina rapid şi corect prezența unei tulbu- 
rări de personalitate. Ea evaluează cele patru componente ale 
funcționării personalităţii conform Modelul alternativ DSM-5 
pentru tulburările de personalitate: identitate, autocontrol, 

__empatie și intimitate (Bender, Morey și Skodol, 2011). Afectarea 


acestor patru elemente ale funcționării personalităţii este nota- 
tă de-a lungul unui continuum, pe cinci niveluri de funcționare 
şi afectare, unde 0 = disfuncție redusă sau lipsa disfuncţiei; 
1 = oarecare grad de disfuncţie; 2 = disfuncţie moderată; 
3 = disfuncţie severă; şi 4 = disfuncţie foarte severă. Pentru un 
diagnostic de tulburare de personalitate este necesar un nivel 
moderat sau mai mare al afectării. Tabelul 1.1 rezumă aceste 
niveluri de funcționare și afectare. 


TABELUL 1.1 Nivelurile de funcționare a personalității 





O. Lipsa disfuncției. 
Acești indivizi funcționează optim în toate domeniile vieții. Au 
un sentiment de sine și despre lume bine integrat. Trăiesc o viață 
emoțională în cea mai mare parte pozitivă și reglată adecvat. Sunt 
orientați către scop și posedă capacitatea de a funcționa productiv 
în societate. Empatizează ușor cu ceilalți și pot forma relaţii mutual 
împărtășite și satisfăcătoare. 


1. Disfuncție scăzută. 

Acești indivizi au un sentiment de sine și despre lume relativ intact și 
o claritate diminuată privind limitele în fața emoțiilor puternice sau a 
suferinţei mentale. Pot fi excesiv de orientați către scop sau inhibați 
în privința scopului sau au standarde personale oarecum nerealiste. 
Tind să prezinte anumite dificultăţi în evaluarea și înțelegerea 
perspectivelor celorlalți și e posibil să nu fie mereu conştienţi de efectul 
comportamentului lor asupra altor persoane. Deși pot stabili relaţii 
intime și reciproce, pot fi întrucâtva limitați în capacitatea lor de a-i 
respecta pe ceilalţi și de a coopera cu ei. 


2. Disfuncţie moderată. 
Aceşti indivizi au un sentiment de sine și despre lume compromis, alături 
de o oarecare dificultate în respectarea limitelor. Autoevaluarea lor tinde 
să fie supradimensionată sau subdimensionată și pot prezenta dificultăți 

în reglarea emoțională. Amenințările la adresa stimei de sine pot genera 
emoții puternice, precum furia și rușinea. Obiectivele reprezintă cel 
mai adesea o modalitate de câștigare a aprobării externe decât-pe cea 
autogenerată și, prin urmare, le lipsesc coerenţa și sta bilitatea. Capacitatea 
lor pentru empatie este întrucâtva limitată. Deși pot forma relații, sunt 
superficiali și nu întotdeauna mutuali. Cooperează cu ceilalți în primul 
rând pentru câștigul personal. 


3. Disfuncţie severă. 

Acești indivizi au un sentiment de sine sărăcit. Autoevaluarea lor variază 
de la ura de sine la grandoarea sinelui. Au dificultăți semnificative în 
ceea ce privește reglarea emoțională. Au un simţ al autonomiei redus și 
pot avea trăiri de lipsă a identității sau sentiment de gol. Limitele sunt 
slab definite sau rigide. Le este greu să-și stabilească și să-şi atingă 
obiectivele personale. Capacitatea lor de a reflecta asupra experiențelor 
interioare și de a le înţelege este destul de restrânsă, iar capacitatea lor 
pentru empatie este limitată. Relațiile lor sunt instabile și sunt văzute 
ca fiind mijloace de satisfacere a nevoilor. Eforturile de cooperare 
sunt adesea perturbate din cauza perceperii unor ofense din partea 
altora. 


4. Disfuncţie extremă. 

Aceşti indivizi au un sentiment de sine puternic sărăcit, dezorganizat, 
slab, ineficient și/sau conflictual. Prezintă o înclinaţie către emoțiile 
negative și considerabil lipsite de reglare. Capacitatea lor pentru empatie 
este semnificativ limitată și nu pot lua în calcul perspective alternative 
sau se simt amenințați de acestea. Le lipsește capacitatea de funcţionare 
interpersonală adaptată și bazată pe cooperare, precum și comporta mentul 
social de acest tip. 

Manualul de diagnostic psihodinamic 


Această secţiune descrie succint încă o alternativă la DSM-5, 
valoroasă din punct de vedere clinic și pe care un număr tot 

mai mare de clinicieni o folosesc în planificarea și implemen- 
tarea tratamentului indivizilor cu o tulburare de personalita- 
te. Manualul de diagnostic psihodinamic (The Psychodynamic 
Diagnostic Manual — PDM) (PDM Task Force, 2006) este un 
cadru de diagnostic, care îi descrie pe indivizi atât în termeni 
psihodinamici, cât şi în termenii funcționării emoţionale, cog- 
nitive şi sociale. Scopul PDM este de a veni în completarea 
„Manualului de diagnostic şi clasificare statistică a tulbură- 
rilor mentale“ (Diagnostic and Statistical Manual of Mental 
Disorders — DSM) cu descrieri psihodinamice ale tiparelor 
de personalitate, funcționării globale şi formării simptomului. 
În plus, PDM subliniază factorii motivaţionali care se află, de 
obicei, în spatele emergenţei unor anumite tulburări de per- 
sonalitate și a unor tulburări simptomatice (tulburările depre- 
sive), precum și maniera în care indivizii cu aceste tulburări 
probabil le trăiesc. În timp ce DSM oferă o descriere compor- 
tamentală și criterii de diagnostic ale unei tulburări specifi- 
ce, PDM identifică influenţele și cauzele sau etiologia care se 
află în spatele acelei tulburări. PDM încearcă să explice cum 
şi de ce aceste influenţe apar în prezent și generează simpto- 
me, precum şi rolul contextului de viață timpuriu, al facto- 
rilor de dezvoltare, al stresorilor actuali şi factorilor psiho- 
logici interni. Pe scurt, spre deosebire de DSM, PDM oferă 
o înţelegere mai individualizată, dimensională şi bazată pe 
motivație, precum și o strategie terapeutică pentru lucrul cu 
asemenea persoane. 

PDM a fost publicat în 2006 ca rezultat al efortului comun al 
cinci organizații psihanalitice. A fost autorizat de un grup ope- 
rativ format din Stanley Greenspan, Nancy McWilliams, Robert 
Wallenstein și un grup interdisciplinar format din alți 37 de 

membri şi consultanţi ai grupului de lucru. În ciuda valorii cli- 
nice considerabile a PDM, pare puţin probabil ca PDM să înlo- 
cuiască DSM. Există mai multe motive pentru acest lucru, nu în 
ultimul rând pentru că nu are încă dovedită validitatea necesară 
pentru a-i garanta adoptarea pe scară largă. Per totai, PDM vine 
în completarea DSM, oferind un cadru valoros pentru planifica- 
rea și implementarea tratamentului clinic. 

În timp ce DSM-5 descrie 10 tulburări de personalitate, PDM 
descrie mai multe tulburări de personalitate suplimentare, frec- 
vente în practica clinică, dar care poate că nu au baza în cerce- 
tare necesară celor descrise în DSM-5. Printre acestea se află tul- 
burarea de personalitate depresivă, tulburarea de personalitate 
anxioasă, tulburarea de personalitate disociativă, tulburarea de 
personalitate sadică și sado-masochistă şi tulburarea de perso- 
nalitate pasiv-agresivă. Mai jos urmează o ilustrare a modului 
în care PDM conceptualizează un tablou clinic relativ comun, ce 
nu mai apare în versiunile recente ale DSM: tulburarea de per- 
sonalitate pasiv-agresivă. 


Tulburarea de personalitate pasiv-agresivă 


PDM conceptualizează tiparul pasiv-agresiv ca variantă a 
tulburării de personalitate dependente. De obicei, persoanele 
cu această tulburare se definesc raportându-se la ceilalți, dar 
cu o valență negativă, cum ar fi „Sunt soţia acelui nenorocit.“ 
Asemenea celor cu personalitate paranoidă, acești indivizi atacă 
preventiv, în anticiparea faptului că vor fi atacați de ceilalți, 
însă fac acest lucru indirect. Similar persoanelor cu personali- 
tate masochistă, ei se așteaptă să nu fie tratați bine și ripostea- 
ză, însă cu viclenie. Deși au preocupări fundamentale narcisice, 

aceşti indivizi tind să fie mai implicaţi din punct de vedere 
interpersonal, comparativ cu persoanele cu personalităţi narci- 
sice. Preocuparea lor fundamentală este să se răzbune, tolerând, 
totodată, tratamentele nedrepte din partea celorlalți, iar prin- 
cipalele lor afecte sunt furia, resentimentul şi plăcerea pune- 
rilor în scenă ostile. Principalele lor modalități de a se apăra 
constau în proiectarea negativității asupra celorlalți, negarea, 
externalizarea şi raționalizarea. Imaginea lor de sine presupune 
că a te simți valoros necesită sabotarea realizărilor celorlalți. În 
legătură cu acest aspect, perspectiva lor asupra lumii și asupra 
celorlalți este că toata lumea le cere să se supună regulilor lor. 
Deoarece sunt predispuși să se opună planurilor celorlalți, 
le vine greu să conceapă și să-și urmărească propriile obiective 
personale și profesionale. Prin urmare, una dintre principale- 
le sarcini ale terapiei este de a le crește sentimentul de identi- 
tate şi capacitatea de a se accepta pe ei înșiși ca persoane care 
reacționează și răspund în mod activ, mai degrabă decât să 
reacționeze în mod pasiv. Nu e de mirare, poate fi provocator 
din punct de vedere terapeutic să te conectezi la cei care solicită 
ajutorul cu agresivitate sau răspund agresiv eforturilor celorlalţi 
de a se conecta cu ei. | 


Terapeutul are nevoie de simțul umorului drept contragreu- 
tate pentru trăirile de iritare și nerăbdare pe care e probabil ca 
pacientul să i le trezească. Trăirile negative apar rapid în cur- 
sul tratamentului, iar luptele pentru putere reprezintă un risc 
ce trebuie evitat. Uneori, uluitor de naivi în privinţa ostilității 
pe care o emană, pacienţii pasiv-agresivi au nevoie de ajutor 
pentru a-şi denumi emoțiile negative și pentru a diferenţia 
exprimările verbale ale furiei de cele comportamentale. Pentru 

a evita să le hrănească opoziționismul, terapeuţii nu ar trebui 
să pară extrem de implicați în progresul acestora. În schimb, 
dlinicienii trebuie să treacă peste provocările şi neconcordanţele 
lor, păstrând terapia centrată pe prețul plătit de pacient pentru 
actele pasiv-agresive. 

(PDM Task Force, 2006, p. 53). 


Tendinţe în diagnosticarea tulburărilor de personalitate 


Această secţiune descrie o serie de tendinţe clinice şi de cer- 
cetare de ultimă oră, care au şi vor continua să aibă impact asu- 
pra evaluării și diagnozei tulburărilor de personalitate. Acestea 
includ: stilurile de ataşament, temperamentul, cultura, abuzul 
emoţional şi neglijarea și afectarea funcțională. 


Stilurile de atașament și tulburările de personalitate 


Atașamentul se referă la legătura emoțională care se dezvol- 
tă între copil şi părinte sau persoana de îngrijire şi care, mai 
apoi, influenţează capacitatea copilului de a stabili relații inti- 
me mature, la vârsta adultă. Este un sistem înnăscut al creie- 
rului care influenţează și organizează procesele motivaționale, 
afective și mnezice ce implică persoanele de îngrijire. Impactul 
procesului de atașament asupra dezvoltării nu poate fi subes- 
timat, din moment ce „modelarea și organizarea relațiilor de 
atașament pe parcursul copilăriei timpurii se asociază cu proce- 
se caracteristice de reglare emoțională, relaționare socială, acces 
la memoria autobiografică şi dezvoltarea autoreflexivității și 
capacităţii narative.“ (Siegel, 1999, p. 67). 

Cercetătorii din domeniul atașamentului subliniază că defi- 
citele relaționale din viața timpurie duc atât la deficite cerebra- 
le neurofiziologice, cât şi la deficite psihologice (Siegel, 1999, 
p. 67). Un părinte sensibil și receptiv contribuie la sporirea cone- 
xiunilor din cortexul orbitofrontal al creierului bebelușului, prin 
comunicarea — sau „colaborarea“ — cu bebelușul prin inter- 
mediul contactului vizual, al expresiei faciale, gesturilor, tonu- 
lui vocii ş.a.m.d. Bebelușul, gângurind și zâmbind, este luat în 
braţe și i se „răspunde“ de către părinte printr-o expresie zâm- 
bitoare, plină de bucurie, și prin cuvinte. Sau, bebelușul plân- 
ge de durere sau frustrare, iar părintele îl alină şi îl consolează 
sau îl calmează pe copilul hiperexcitat, la ora de culcare. Aceste 
rutine și interacțiuni continue servesc pentru a stimula creșterea 
sinapselor în cortexul orbitofrontal al creierului, ceea ce le per- 
mite copiilor să-și moduleze frustrarea, furia și frica şi să le răs- 
pundă flexibil altor persoane. Cercetările arată că acei copii care 
au un atașament securizant dezvoltă trasee neuronale pentru 
reziliență. Chiar și atunci când părinţii lor sunt supăraţi sau 
nerăbdători, circuitele creierului lor „ştiu“ din experienţă că nu 
vor fi abandonaţi și că, odată furtuna trecută, se vor reconecta. 
Din nefericire, copiii cu stiluri de ataşament nesecurizante nu 
au parte de o astfel de atenţie parentală reciprocă și, de aceea, 
tind să fie mai vulnerabili în faţa atacurilor emoţionale, adică 
sunt mai puţin capabili să-și reducă furia şi afectele agresive, 
să-și calmeze și aline anxietăţile și tristețile, precum și să tolere- 
ze niveluri înalte de plăcere și excitare (Ainsworth et al., 1978). 
Inutil să spunem, din cauza deficitelor de la nivelul cortexului 
orbitofrontal scade și probabilitatea ca acești copii să interprete- 
ze corect indiciile sociale ale celorlalte persoane, ceea ce compli- 
că și mai mult relațiile interpersonale. 

Tipuri de stil de atașament 


Tiparele distincte de stil de atașament din viața timpurie 
tind să persiste și la vârsta adultă (Bartholomew şi Horowitz, 
1991; Hazen și Shaver, 1987; Main și Solomon, 1990). Oglindind 
conceptul lui Bowlby (1973) de modele de lucru despre sine și 
ceilalți, Bartholomew (1990) a dezvoltat un sistem format din 
patru categorii de atașament adult care organizează mode- 
lele de lucru ale unei persoane, de-a lungul a două dimensi- 
uni: (1) distincţia dintre sine și ceilalți; și (2) valența —evalua- 
re pozitivă vs. evaluare negativă. Pe baza acestor dimensiuni, 
Bartholomew a dezvoltat patru stiluri prototip de atașament 
adult. Cele patru stiluri de ataşament sunt: securizant (opinie 
pozitivă despre sine și ceilalți), preocupat (opinie negativă des- 
pre sine, opinie pozitivă despre ceilalți), de desconsiderare (opi- 
nie pozitivă despre sine, opinie negativă despre ceilalți) şi temă- 
tor (opinie negativă despre sine şi ceilalți). 

Ulterior, pe baza experienţei clinice, a fost adăugat un stil 
suplimentar de ataşament, cel dezorganizat (opinii fluctuante 
pozitive şi negative despre sine şi ceilalți) (Main, Goldwyn şi 
Hesse, 1998; Main şi Solomon, 1990). 

În consecinţă, tulburările de personalitate pot fi înțelese ca 
fiind rezultatul unor modele de lucru nesecurizante, care au 
ajuns să se autoconfirme. Aceste modele de lucru despre sine 
şi despre ceilalți au devenit relativ inflexibile și închise în fața 
noilor informaţii și, drept urmare, individul trăiește un nivel 
semnificativ de distres în funcţionarea sa socială, ocupațională 
și relațională. Este posibil să caracterizăm diversele tulburări 
de personalitate în termenii acestui model dimensional des- 
pre sine și ceilalți. Trebuie observat că Bartholomew (1990) nu 

presupune că „ne așteptăm ca toți indivizii să manifeste un unic 


stil de atașament“ (p. 162). În schimb, aceste stiluri de ataşament 
reprezintă prototipuri conceptuale şi, de aceea, este mult mai 
adecvat să privim atașamentul adult dintr-o perspectivă multi- 
dimensională, cu indivizii manifestând unul sau mai multe sti- 
luri ca fiind predominante. Așadar, tulburările de personalitate 
din DSM-IV pot fi clasificate prin următoarele denumiri ale sti- 
lurilor de ataşament adult (Lyddon și Sherry, 2001). 

Stilul de atașament preocupat. Dimensiunea atașamentului 
preocupat se caracterizează prin sentimentul lipsei de valoa- 
re personală și o evaluare pozitivă a celorlalți. Acești indivizi 
tind să fie foarte orientați către exterior în autodefinirea lor. 
Tulburările de personalitate care par a exemplifica acest stil de 
atașament adult includ tulburările de personalitate dependentă, 
obsesiv-compulsivă și histrionică. 

Stilul de atașament temător. Indivizii cu un stil de atașament 
temător manifestă un sentiment de lipsă de valoare persona- 
lă, alături de așteptarea ca alte persoane să-i respingă şi să nu 
fie demne de încredere. Aceşti oameni nu au încredere nici în 
cogniţiile sau emoțiile lor interioare, nici în cele ale altora. Deși 
se consideră speciali și diferiți de ceilalți, se păzesc de amenințări 
și circumstanţe neașteptate, din moment ce nu au încredere că 
ceilalți îi pot proteja. Tulburarea de personalitate cea mai repre- 
zentativă a unui asemenea stil de atașament adult este tulbura- 
rea de personalitate paranoidă. 

Stilul de atașament de desconsiderare. Indivizii cu stil de 
atașament de desconsiderare se caracterizează printr-un sen- 
timent de sine ca valoros şi pozitiv, precum și printr-o evalu- 
are extrem de negativă a celorlalți, pe care îi consideră inferi- 
ori. De obicei, ia forma neîncrederii în ceilalți. Deoarece ei cred 

că sunt autonomi din punct de vedere emoţional, în timp ce 
ceilalți sunt indisponibili emoţional, ei resping nevoia de prie- 
tenie şi contact cu ceilalți. Tulburarea de personalitate cea mai 
reprezentativă a unui astfel de stil adult de atașament de des- 
considerare este tulburarea de personalitate schizoidă. 

Stilul de atașament preocupat-temător. Indivizii cu o opi- 
nie negativă despre sine și o opinie despre ceilalți care oscilează 
între pozitiv și negativ manifestă un stil de atașament compozit, 
preocupat şi temător. Evitarea lor se bazează pe dorinţa de a fi 
plăcuțţi și acceptaţi de ceilalți, temându-se, totodată, de respinge- 
re și abandon. Tulburarea de personalitate cea mai reprezentati- 
vă a unui astfel de stil de ataşament adult preocupat și temător 
este tulburarea de personalitate evitantă. 

Stilul de atașament temător-de desconsiderare. Indivizii 
care au o opinie negativă despre ceilalţi și o percepţie de sine 
care oscilează între pozitiv și negativ manifestă un stil de 
ataşament compozit, temător-de desconsiderare. Ei tind să se 
vadă pe ei înșiși ca fiind speciali şi îndreptățiți, fiind, totoda- 
tă, conștienți de nevoia lor de ceilalți, care însă îi pot răni. În 
consecinţă, ei îi folosesc pe ceilalți pentru a-și satisface nevoile, 
fiind în același timp precauți și desconsiderându-i. Tulburările 
de personalitate caracterizate de un astfel de stil de atașament 
adult temător-de desconsiderare sunt tulburările de personali- 
tate antisocială, narcisică şi schizotipală. 

Stilul de atașament dezorganizat. Indivizii cu opinii osci- 
lante despre ei înșiși și despre alţii în egală măsură manifestă 
stilul de atașament dezorganizat. „Atașamentul dezorganizat 
se dezvoltă în urma experienţelor repetate în care persoana de 
îngrijire îi pare copilului înspăimântată sau înspăimântătoare“ 
(Siegel, 1999, p. 117). Stilul este asociat cu o simptomatologie 

disociativă, ceea ce crește înclinația acestor persoane față de 
tulburarea de stres post-traumatic. Tulburarea de personalitate 
borderline se caracterizează printr-o structură de personalitate 
instabilă, care pare a se deplasa de-a lungul a diverse stiluri de 
atașament nesecurizant, generând un profil dezorganizat. 


Temperamentul și tulburările de personalitate 


Asemenea atașamentului, temperamentul este un construct 
care pare atât să fie susținut de cercetare, cât și să aibă utilitate 
clinică. Temperamentul se referă la „fenomenele caracteristice ale 
naturii emoţionale a unui individ, incluzând sensibilitatea față 
de stimularea emoțională, forța și viteza sa obișnuită de răspuns, 
calitatea dispoziţiei sale predominante și toate particularitățile 
fluctuaţiei şi intensitatea dispoziției, aceste fenomene fiind con- 
siderate ca dependente de construcția constituțională și, deci, 
în mare măsura ereditare ca origine“ (Allport, 1991, p. 46). Deşi 
propusă cu mai bine de 60 de ani în urmă, definiția lui Allport 
este remarcabil de compatibilă cu numeroase formulări con- 
temporane ale constructului. Oglindind perspectiva clinicieni- 
lor, conform căreia temperamentul și stilul de atașament sunt 
corelate, temperamentul este văzut ca „un filtru al personalității, 
prin care informaţia este procesată, atașamentele se dezvoltă, 
iar emoțiile sunt trăite și exprimate“ (Graybar și Boutilier, 2002, 
p. 156). 

Deși clinicienii par convinși că temperamentul influențează 
atașamentul — și vice-versa — cercetătorii încearcă în conti- 
nuare să clarifice natura exactă a relației dintre cele două con- 
structe. Se întâmplă așa, în mare parte, pentru că ambele con- 
structe reprezintă origini diferite și agende de cercetare diferite. 

În timp ce temperamentul descrie un determinant biologic al 
personalităţii (natura), stilul de atașament descrie un determi- 
nant de mediu al personalității (îngrijirea). La fel ca în alte dez- 
bateri pe tema înnăscut-dobândit, relația este arareori „fie-sau“, 
ci, de obicei „ambele-și“. În prezent, consensul în cercetare pare 
a fi că între atașament și temperament există o corelație modestă 
şi că „ambele vor influenţa formarea și expresia personalității și 
a conceptului de sine, întrucât acestea sunt alcătuite în perioada 
copilăriei timpurii“ (Vaughn și Bost, 1999, p. 221). 

Trăsăturile și tiparele de temperament sunt vizibile de la 
naștere. De exemplu, în timp ce unii bebeluşi sunt destul de 
sensibili la lumină și la sunete puternice, alții nu sunt; în timp 
ce unii sunt calmi și liniștiți, alții sunt foarte activi sau foarte 
agitaţi. Au fost observate trei tipare principale de temperament 
la bebeluşi: plăcut (de obicei predictibil și bine dispus), greu de 
entuziasmat (mai probabil să fie rezistent în fața atenţiei și capri- 
cios) și dificil (de obicei impredictibil şi cu dispoziţii iritabile) 
(Thomas și Chess, 1977). Temperamentul unui copil tinde să fie 
reflectat în tiparele adulte. De exemplu, optimismul și constanța 
efortului sunt mai frecvente în cazul adulților care au tempera- 
mente plăcute, în timp ce negativismul și tendința spre suspi- 
ciune sunt asociate cu temperamentul „dificil“, iar pasivitatea 
și hiperdependenţa cu temperamentul „greu de entuziasmat“. 
În cazul adulţilor au fost identificate alte câteva trăsături sau 
descriptori temperamentali, incluzând: impulsivitatea, iritabi- 
litatea, hipersensibilitatea la stimulare, reactivitatea, labilita- 
tea emoţională, inhibiţia, oglindirea, restrângerea dispozițiilor, 
hipervigilenţa și intensitatea. 

Înainte de 1980, tulburările de personalitate erau, de obicei, 
conceptualizate în „limbajul caracterului“, precum caracterul 


LEN SPERRY 








oral sau cel obsesiv. Deşi a existat o tradiţie biologică în studiul 
personalității care a subliniat temperamentul, tradiția psihologi- 
că care a pus accentul pe caracter a fost în vogă în cea mai mare 
parte a secolului XX. Descrierile tulburărilor de personalitate 
din DSM-I şi DSM-II au reflectat acest accent pus pe caracter 
şi psihodinamică. În cadrul comunității psihanalitice, caracte- 
rul reflecta mecanisme de apărare specifice. Prin urmare, din 
perspectiva caracterului, personalitatea obsesiv-compulsivă ar 
fi caracterizată prin apărările: izolarea afectului, intelectualizare 
și raționalizare. 

În prezent, tulburările de personalitate sunt conceptuali- 
zate într-o perspectivă mai extinsă, care include caracterul 
şi temperamentul deopotrivă (Cloninger, 2004; Stone, 1993). 
Caracterul se referă la influențele psihosociale, învățate, asupra 
personalității. Caracterul se formează, în mare parte, datorită 
procesului de socializare, în special în ceea ce privește coopera- 
rea, şi procesului de oglindire, care susține dezvoltarea concep- 
tului de sine și a sentimentului de a avea un scop în viaţă (adică 
autotranscenderea şi responsabilitatea față de sine). 

Temperamentul se referă la influenţele înnăscute, geneti- 
ce și structurale asupra personalității. În timp ce caracterul și 
schemele reflectă dimensiunea psihologică a personalității, tem- 
peramentul sau trăsăturile (sau stilul, așa cum va fi folosit, în 
mod sinonim, în această carte) reflectă dimensiunea biologică 
a personalității. Cloninger (2004) susține că temperamentul are 
patru dimensiuni biologice (căutarea noului, evitarea suferinţei, 
dependenţa de recompense și perseverența), în timp ce caracte- 
rul are trei dimensiuni cuantificabile (autonomia sau responsabi- 
litatea personală, cooperarea și autotranscenderea). Alţi cercetă- 
tori ar descrie impulsivitatea și agresivitatea ca fiind dimensiuni 

suplimentare ale temperamentului (Costello, 1996). Un alt model 
foarte cunoscut bazat pe temperament este Modelul celor cinci 
factori, cu dimensiunile (trăsăturile) sale de nevrotism, extra- 
versie, deschidere, agreabilitate şi conștiinciozitate (Costa și 
McCrae, 1990). Capitolul III din DSM-5 oferă o abordare dimen- 
sională a tulburărilor de personalitate, care se bazează pe acest 
model și pe altele. Abordarea presupune cinci domenii ale tem- 
peramentului: afectivitate negativă, detaşare, conflictualitate, 
dezinhibiţie și psihoticism (American Psychiatric Association, 
2016). În consecinţă, din perspectiva temperamentului, perso- 
nalitatea obsesiv-compulsivă ar fi caracterizată prin exprimare 
emoțională inhibată, inhibiție comportamentală, rigiditate cog- 
nitivă şi hiperconştiinciozitate. 

Temperamentul şi caracterul pot fi evaluate prin interviuri și 
instrumente autodescriptive. Relevanţa diferenţierii caracteru- 
lui și a temperamentului este semnificativă în planificarea tra- 
tamentului. În timp ce psihoterapia orientată spre insight s-ar 
putea concentra asupra dimensiunilor de caracter, psihoterapia 
poate avea un impact redus sau chiar absent asupra dimensiu- 
nilor de temperament. Cu toate acestea, adăugarea unui antre- 
nament centrat pe abilități ar putea să regleze sau să modu- 
leze suficient temperamentul sau trăsăturile de stil, cum ar fi 
dificultățile de reglare emoţională, impulsivitatea și intoleranța 
în fața distresului. 


Atașament, temperament, cultură și tulburări de 
personalitate 


Așa după cum am arătat deja, cercetările sugerează clar că 
atașamentul nesecurizant influențează dezvoltarea tulburărilor 

de personalitate (Brennan și Shaver, 1998). Dar ce se întâmplă 
cu influenţa temperamentului și a culturii asupra dezvoltă- 
rii personalității și a tulburărilor de personalitate? Brennan și 
Shaver (1998) consideră ca aceleași condiţii de mediu care con- 
tribuie la dezvoltarea atașamentelor nesecurizante și, ulterior, 
a tulburărilor de personalitate, interacționează și cu tempera- 
mentul unui individ: „În plus, variațiile culturale, în măsura în 
care sunt manifestate anumite trăsături particulare (de exem- 
plu, independenţa, excentricitatea), au, de asemenea, o pro- 
babilitate de a duce la diferențe transculturale în exprimarea 
personalităţii“ (p. 868). 

Din nefericire, în prezent există prea puţine cercetări asupra 
aspectelor culturale ale tulburărilor de personalitate pentru a 
putea oferi linii directoare specifice în practica clinică (Mulder, 
2012). Cu toate acestea, DSM-5 oferă câteva principii generale 
privind diagnoza. Se afirmă că tulburările de personalitate „nu 
trebuie confundate cu probleme asociate cu aculturaţia conse- 
cutivă emigrării sau cu exprimarea deprinderilor, obiceiurilor, 
valorilor religioase sau politice specifice mediului cultural de 
origine al individului. În special atunci când evaluează un paci- 
ent aparținând unui fond cultural diferit, medicul ar trebui să 
obțină informații suplimentare de la persoane care sunt fami- 
liarizate cu mediul cultural al acestuia“ (American Psychiatric 
Association, 2016, p. 648). 


Tendinţe în tratarea tulburărilor de personalitate 
În comparaţie cu abordarea anterioară, bazată pe utiliza- 


rea psihoterapiei convenţionale în tratarea tulburărilor de per- 
sonalitate, metodele de tratament actuale tind să fie, în mod 

considerabil, mai focalizate și mai structurate, cu clinicianul 
asumându-și un rol mai activ. Multe dintre aceste abordări ale 
tratamentului și strategii de intervenţie sunt bazate pe teorie și 
au fost examinate în studii clinice, fiind comparate cu alte abor- 
dări și modalități de tratament. Acestea includ terapiile cogni- 
tiv-comportamentale, terapia comportamentală dialectică, siste- 
mul de psihoterapie bazat pe analiza cognitiv-comportamentală, 
psihoterapia centrată pe tipare, mindfulness, terapia centrată pe 
scheme, intervenţiile de tratament structurat, psihoterapia cen- 
trată pe transfer, tratamentul bazat pe mentalizare și terapia 
centrată pe dezvoltare. Un cadru de lucru util pentru înțelegerea 
tendințelor recente în tratament vine dinspre neuroştiinţe și des- 
chide această discuţie. 


Neuroștiințele și procesele de tratament 


Unul dintre rezultatele cercetărilor recente din domeniul 
neuroștiințelor privind tratamentul tulburărilor de persona- 
litate constă în conceptualizarea tratamentului ca strategii fie 
„de-sus-în-jos“, fie „de-jos-în-sus“. Această conceptualizare 
este utilă pentru a înțelege eforturile de a normaliza exprima- 
rea trăsăturilor de personalitate dezadaptative, aflate la polul 
pozitiv al scalei, prin diverse intervenţii psihotrope şi com- 
portamentale (Fawcett, 2002). „De-sus-în-jos“ se referă la efor- 
turile de tratament care se concentrează în primul rând asu- 
pra structurilor corticale și traseelor neuronale (sus), care pot 
influenţa şi circuitele subcorticale, în special sistemul limbic 
(jos). Similar, „de-jos-în-sus“ se referă la eforturile de trata- 
ment care se concentrează în special asupra circuitelor limbice, 
care pot produce și ele modificări asupra circuitelor corticale. 

Deosebit de promițătoare sunt eforturile recente de a nor- 
maliza exprimarea trăsăturilor de personalitate dezadaptati- 
ve atât de la polui negativ, cât și de la polul pozitiv al scalei, 
prin intervenţii psihotrope și comportamentale. De exemplu, 
strategiile de tratament de sus-în-jos utilizează, de obicei, psi- 
hoterapii și intervenții comportamentale, adică terapie cogni- 
tiv-comportamentală, pentru a spori influența corticală asupra 
circuitelor limbice. Obiectivul este de a anula învățarea nega- 
tivă, în special schemele dezadaptative, şi de a creşte efecte- 
le reglatoare sau normalizatoare ale răspunsurilor emoţionale. 
Strategiile de-jos-în-sus presupun, în mod obişnuit, folosirea 
medicaţiei psihotrope pentru a modula trăsăturile de perso- 
nalitate şi stările emoţionale dăunătoare, normalizând acti- 
vitatea structurilor limbice. Dincolo de medicaţie, se pare ca 
intervenţiile de tip antrenament al abilităților funcționează ca 
tratamente de-jos-în-sus. 


Terapii cognitiv-comportamentale 


De la mijlocul anilor 1980, terapia comportamentală, terapia 
cognitivă şi CBT au reprezentat tratamentul de elecţie pentru 
tratamentul psihosocial al tulburărilor de personalitate. Deşi 
cercetările nu au sprijinit constant eficacitatea acestor abordări 
tradiționale, s-a întâmplat așa în cazul abordărilor mai noi, mai 
focalizate, precum terapia comportamentală dialectică (Dialectic 
Behavior Therapy — DBT), sistemul de psihoterapie bazat pe 
analiza cognitiv-comportamentală (Cognitive Behavior Analysis 
System of Psychotherapy — CBASP) și terapia cognitivă baza- 
tă pe mindfulness (Mindfulness-Based Cognitive Therapy — 
MBCT). Interesant, DBT, CBASP și MBCT constituie ceea ce 

este numit „al treilea val“ al terapiei comportamentale (Hayes, 
Follette și Linehan, 2004). 

Primul val se referă la terapia comportamentală tradițională, 
care se străduiește să înlocuiască comportamente problemati- 
ce cu unele constructive, prin intermediul contra-condiționării 
și întăririlor. Terapia cognitivă reprezintă cel de-al doilea val 
al terapiei comportamentale. Terapia cognitivă are drept scop 
modificarea comportamentelor problematice prin modificarea 
gândurilor care le provoacă și le perpetuează. În cel de-al treilea 
val, tratamentul tinde să fie mai experiențial și indirect și utili- 
zează tehnici precum mindfulness, dialectică, acceptare, valori și 
spiritualitate. Mai specific, abordările celui de-al treilea val sunt 
caracterizate prin „renunțarea la încercările de rezolvare de pro- 
bleme și, în schimb, retragerea cu un pas înapoi pentru a obser- 
va cum este să vezi problemele prin prisma non-reactivității 
și a tratării dificultății printr-o conştientizare blândă“ (Segal, 
Williams, Teasdale și Williams, 2004, p. 55). Spre deosebire de 
primul și al doilea val, abordările celui de-al treilea val sublinia- 
ză schimbarea de grad secund, adică schimbarea fundamentală 
în structură și/sau funcţie, şi se bazează pe asumpții contextuale, 
inclusiv pe primatul relaţiei terapeutice. Aceste abordări par a 
fi deosebit de adecvate în tratarea tulburărilor de personalitate. 


Terapia comportamentală dialectică 


Dezvoltată inițial pentru tratarea tulburării de personalitate 
borderline (Linehan, 1993a), terapia comportamentală dialecti- 
că (DBT) a fost modificată și extinsă pentru a fi utilizată şi cu 
alte tulburări de personalitate, precum și cu tulburările de Axă 
I sau tulburări de simptom, cum ar fi tulburările de dispoziţie, 

tulburările de anxietate, tulburările alimentare și tulburările 
abuzului de substanţe (Lynch și Cuper, 2012; Marra, 2005). DBT 
este o dezvoltare a terapiei comportamentale, dar este mai puțin 
cognitivă comparativ cu CBT tradițională, din moment ce DBT 
pleacă de la presupunerea că, per se, cogniţiile sunt mai puțin 
importante decât reglarea afectelor. In consecinţă, DBT pune un 
mai mare accent asupra reglării emoționale decât asupra proce- 
selor cognitive dezadaptative. Deși se recunoaște că și cogniţiile 
sunt un factor în comportament, acestea nu sunt un factor de 
mediere necesar. Mai degrabă, e mai probabil ca aceste cogniţii 
să aibă rolul de acorda un sens comportamentului și evenimen- 
telor afective post factum (Marra, 2005). 

Teoria. Există numeroase similarități între DBT și CBT 
tradițională, în special terapia cognitivă. Ambele necesită o 
poziție de colaborare între client și terapeut. Ambele folosesc 
principiile învăţării, analizează factorii declanșatori și factorii 
de întreținere din mediu, explorează schemele şi emoţiile și uti- 
lizează modelarea, temele pentru acasă și imageria. Mai mult, 
ambele recunosc importanța răspunsului empatic. 

Există mai multe diferenţe între terapia cognitivă și DBT 
în tratarea tulburărilor de personalitate. În esență, terapia 
cognitivă postulează că aceleași tehnici folosite în obținerea 
şi evaluarea gândurilor automate în timpul depresiei sau al 
tulburărilor de anxietate sunt folosite în tratarea tulburări- 
lor de personalitate (Beck, Davis și Freeman, 2015). În timp 
ce terapia cognitivă susține că emoțiile și comportamentele 
disfuncționale sunt determinate de scheme care produc evalu- 
ări constant marcate de prejudecăţi, precum și de tendința de 
a realiza erori cognitive prin intermediul tendinței de atribu- 
ire, DBT se concentrează asupra modului în care schemele se 


49 


Tulburările de personalitate din DSM-5 = Diagnoza și tratamentul tulburărilor de personalitateîn prezent 





50 


formează iniţial. În consecinţă, terapeuții care utilizează DBT 
explorează schemele și conflictele dialectice subiacente care 
le produc, mai degrabă decât să pună în scenă „experimente 
în colaborare“, ca să le dovedească utilitatea redusă. În loc să 
folosească restructurarea cognitivă, terapeutul DBT încearcă 
să conecteze sistemele de credințe la emoţiile și nevoile subia- 
cente și apoi să-l asiste pe client în reinterpretarea sistemului 
de credințe, pe baza unei conștientizări sporite a emoțiilor și 
nevoilor pe care le are. 

În loc să folosească „descoperirea ghidată“ pentru a contes- 
ta și a revizui credințele dezadaptative, DBT analizează pro- 
cesele de inferență emoţională și cognitivă deopotrivă, pentru 
a determina modul în care s-au format iniţial schemele. Acest 
lucru presupune identificarea stărilor de privațiune emoțională 
din copilăria timpurie, care ar fi putut produce fixaţie sau per- 
severare și îngustarea atenţiei, care, la rândul lor, ar fi putut 
funcționa ca protecție împotriva indiciilor amenințătoare exter- 
ne sau interne, precum și examinarea extinsă a efectelor întări- 
rii negative, prin intermediul strategiilor de evadare și evitare 
emoțională sau prin intermediul abilităților de coping psiholo- 
gic inadecvat, care ar fi putut fi recompensate prin efectul întă- 
ririi parțiale (Marra, 2005, p. 141). 

În sfârșit, DBT se deosebeşte de terapia cognitivă a tulburări- 
lor de personalitate prin adoptarea unei interpretări non-peiora- 
tive a patologiei. În schimb, terapeutul DBT vede comportamen- 
tul și strategia ca fiind un comportament operant. Asemenea 
celorlalți, clientul cu tulburare de personalitate încearcă să evite 
suferința şi să caute plăcerea, dar are dificultăți în a obține cu 
succes rezultatul dorit, din cauza vulnerabilității emoționale. Cu 
toate acestea, terapeutul DBT presupune că baza structurii de 

personalitate a individului este formată din compromisuri ina- 


decvate între nevoile și dorințele concurente și contradictorii, 
și îl ajută să-şi realizeze nevoile într-o manieră non-peiorativă. 

Tratamentul. Linehan (1993a, 2015) a specificat patru moduri 
primare de tratament în DBT: terapie individuală; antrenamentul 
abilităţilor în grup, contact telefonic și consultarea terapeutului 
(Linehan, 1993a, 2015). În timp ce rămâne fidel modelului global, 
terapeutul e liber să adauge terapia de grup și alte modalități de 
tratament, cu condiția ca obiectivele acelei modalități să fie clare 
și prioritizate. Terapeutul individual este terapeutul principal, 
iar travaliul terapeutic de bază se desfășoară în ședințele indivi- 
duale. Între şedinţe, clientului ar trebui să i se permită contac- 
tul telefonic cu terapeutul, inclusiv contactul telefonic în afara 
orelor de program, terapeutul având totuși dreptul de a stabili 
limite clare în cazul unui astfel de contact. Scopul contactului 
telefonic nu este psihoterapia, ci mai degrabă pentru a le oferi 
ajutor și susținere clienţilor pentru a găsi modalităţi de a evita 
autovătămarea, precum și pentru repararea relaţiei, în situațiile 
în care clientul simte că a stricat relaţia cu terapeutul şi doreşte 
să regleze acest lucru înaintea următoarei ședințe. Pentru a evita 
întărirea comportamentului de autovătămare, nu sunt accepta- 
bile apelurile telefonice date după ce clientul și-a făcut rău şi, 
după ce se asigură siguranţa imediată a clientului, nu mai sunt 
acceptate alte apeluri în următoarele 24 de ore. Terapeuţii DBT 
sunt încurajați să participe, în mod constant, la grupuri de con- 
sultare pentru terapeuţi. Aceste grupuri oferă, în egală măsură, 
sprijin emoțional pentru terapeuţii care au de-a face cu clienţi 
dificili și formare continuă în metodele DBT. 

Antrenamentul abilităților se desfășoară, de obicei, în con- 
text de grup, în mod ideal de către altcineva decât terapeutul 

individual. În grupurile de antrenament al abilităţilor, clienții 
sunt învățați abilități considerate relevante pentru probleme- 
le specifice indivizilor cu tulburare de personalitate: Există 
patru grupe de abilităţi: abilități fundamentale de mindful- 
ness, abilități de eficiență interpersonală, abilități de reglare 
emoțională și abilități de tolerare a distresului (Linehan, 2015). 

Etapele tratamentului. În urma unei perioade inițiale de 
pre-tratament ce presupune evaluarea, angajamentul şi orienta- 
rea în terapie, DBT constă în patru etape de tratament (Linehan, 
2015). Etapa 1 se concentrează asupra „lipsei severe de control 
comportamental“. Obiectivul acestei etape este creșterea con- 
trolului comportamental și are drept țintă comportamentele 
suicidare, autovătămarea şi aspectele care interferează sever cu 
terapia, cum ar fi abuzul de substanţe. Etapa 2 se concentrea- 
ză asupra „disperării tăcute“, cu obiectivul creșterii experienţei 
emoționale în cazul persoanelor care se confruntă cu problema- 
tici de tipul stresului post-traumatic şi alte tulburări reziduale, 
care nu sunt abordate în primul stadiu. Etapa 3 se concentrea- 
ză asupra „problemelor de trai“. Obiectivul acestui stadiu este 
de a lucra asupra preocupărilor legate de fericirea şi neferici- 
rea obișnuite. Etapa 4 se concentrează asupra „incompletitudi- 
nii“, iar munca se realizează în scopul creșterii capacității pentru 
bucurie, libertate și împlinire spirituală. Comportamentele viza- 
te în fiecare stadiu sunt aduse sub control înainte de a se trece la 
următoarea etapă. În fiecare etapă, terapia se concentrează asu- 
pra unor obiective specifice pentru acea etapă, care sunt aranjate 
într-o ierarhie clară a importanţei relative. 

Strategiile fundamentale. Strategiile fundamentale în DBT 
sunt „validarea“ și „rezolvarea de probleme“. Încercările de faci- 
litare a schimbării sunt înconjurate de intervenții, care validează 

comportamentul și răspunsurile clientului în raport cu situația 
sa actuală de viaţă şi care dovedesc înțelegerea dificultăţilor și 
suferinţei acestuia. Rezolvarea de probleme se concentrează asu- 
pra formării abilităţilor necesare. Alte modalități de tratament 
includ managementul contingenţelor, terapiile cognitive și tera- 
piile bazate pe expunere, precum şi medicaţia. 

Practicarea DBT. Terapia DBT este mai ușor de realizat 
într-un context de internare, spitalizare parțială sau tratament 
în centru de îngrijire, decât în practica ambulatorie. Motivul 
ţine de faptul că, aşa cum este ea descrisă de Linehan (1993a), 
DBT este cel mai bine implementată cu o echipă de tratament, 
în care un terapeut oferă antrenamentul abilităților psihosociale, 
un altul oferă terapie individuală, alții pot oferi o funcție de con- 
sultare, terapeuţii având acces la un grup de consultare terapeu- 
tică pentru sprijin. Recent, Marra (2005) a oferit sugestii pentru 
adaptarea DBT la contextul practicii private. Deşi recomandă ca 
antrenamentul abilităților să fie oferit de un alt terapeut, Marra 
oferă direcții de urmat atunci când acest lucru nu este posibil. 
Cu toate acestea, atunci când implicarea într-un grup de consul- 
tare pentru terapeuţi nu este posibilă, autorul încurajează orice 
clinician din practica privată, care anticipează că va folosi DBI, 
să aibă acces la un consultant în psihoterapie. 

Susţinere din partea cercetării. În sfârșit, pentru eficiența 
DBT există susținere empirică. Au fost publicate mai multe 
studii randomizate controlate care evaluează eficiența globală 
a unui tratament DBT cuprinzător (Linehan et al., 1991, 2002, 
2006). Atunci când a fost evaluat comparativ cu grupul de con- 
trol, căruia i s-a aplicat tratamentul obișnuit, DBT a fost supe- 
rioară. Deși cele mai multe cercetări s-au concentrat asupra 
tulburării de personalitate borderline la femei, unele studii au 

modificat DBT, pentru a fi folosită şi în cazul altor populații și 
în contexte variate. Acestea includ studii cu adolescenți și adulți 
în context de spitalizare și în context judiciar, cu diverse tul- 
burări, inclusiv tulburarea de alimentație compulsivă, bulimia, 
anorexia nervoasă, depresia cronică și alte tulburări de perso- 
nalitate. Totuși, există puţine cercetări asupra folosirii DBT cu 
persoane de gen masculin sau minorități (Lynch și Cuper, 2012). 


Sistemul de psihoterapie bazat pe analiza 
cognitiv-comportamentală 


Sistemul de psihoterapie bazat pe analiza cognitiv-com- 
portamentală (Cognitive Behavior Analysis System of 
Psychotherapy — CBASP) este o formă de CBT dezvoltată de 
MCcCullough (2000) şi elaborată ulterior (McCullough, Schramm 
şi Penberthy, 2015). Fundamentală pentru această abordare este 
analiza situațională care îmbină metodele comportamentale, 
cognitive și interpersonale pentru a-i ajuta pe clienţi să se con- 
centreze asupra consecințelor comportamentului lor și să folo- 
sească rezolvarea de probleme pentru rezolvarea dificultăților 
personale și interpersonale deopotrivă. CBASP a fost inițial 
menită pentru tratamentul clienților cu depresie cronică. Un 
studiu național, desfășurat în mai multe zone, a lansat CBASP 
ca tratament eficient. Clienţii care au îndeplinit criteriile pen- 
tru depresie cronică unipolară, îndeplinind, de obicei, şi crite- 
riile pentru tulburarea depresivă majoră și pentru tulburarea 
distimică, au fost repartizați la întâmplare într-unul din cele 
trei grupuri de tratament: numai medicaţie (nefazodonă, cu 
numele comercial Serzone), numai psihoterapie (CBASP) sau o 
combinaţie de medicaţie și CBASP. Deși clienţii din toate cele 

trei situaţii de tratament și-au ameliorat semnificativ starea, 
cei care au primit tratamentul combinat au avut cel mai mare 
progres. După cele 12 săptămâni de studiu, 55% din membrii 
grupului care a primit numai medicație au raportat un răspuns 
pozitiv, iar 52% din grupul care a primit numai CBASP au înre- 
gistrat un răspuns la tratament, în timp ce 85% dintre cei care au 
luat medicaţie și au beneficiat și de CBASP au avut un răspuns 
pozitiv la tratament (Keller et al., 2000). 

Teorie. O asumpţie fundamentală a CBASP se referă la capa- 
citatea clienţilor de a învăţa să analizeze situaţii specifice de 
viață și apoi de a-și gestiona de unii singuri stresorii cotidieni. 
Premisa de bază a CBASP este simplă și directă: un terapeut 
îi asista pe clienţi să descopere de ce nu au obţinut rezultatul 
dorit, evaluându-le gândurile și comportamentele problemati- 
ce. Pe scurt, terapeuții îi ajută pe clienți să determine care sunt 
gândurile și comportamentele care i-au împiedicat să-și atingă 
obiectivele dorite. Din moment ce, adeseori, există o nepotrivi- 
re între ceea ce își doreşte un client și ce se întâmplă, de fapt, în 
viaţa acestuia, abordarea CBASP poate fi utilizată cu o diversi- 
tate de probleme și manifestări deranjante, variind de la proble- 
mele comportamentale ale copilului și conflicte în cuplu, până 
la tulburări de anxietate și tulburări de personalitate, inclusiv 
tulburarea de personalitate borderline (Driscoll, Cukrowicz, 
Reardon și Joiner, 2004). Interesant, McCullough (2002) și-a 
subliniat rezervele avute față de utilizarea CBASP cu adulții cu 
tulburare de personalitate borderline severă, în special în cazul 
celor cu depresie cronică comorbidă. 

Tratament. Obiectivul general al tratamentului CBASP este 
identificarea discrepanţei între ceea ce își dorește clientul să se 
întâmple într-o anumită situaţie și ceea ce s-a întâmplat sau se 

întâmplă în prezent. Examinându-și circumstanțele specifice, 
clienții descoperă treptat, în vieţile lor, teme și tipare problema- 
tice, precum și modalități în care pot obține ce doresc. 

Există două etape în tratamentul CBASP: inducția și reme- 
dierea. Etapa de inducţie constă în șase pași, delimitaţi de 
întrebări specifice: Cum ai descrie situația? Cum ai interpretat 
situația? Specific, ce ai făcut și ce ai spus? Ce ţi-ai dorit să obţii 
din situaţie, cu alte cuvinte care era rezultatul dorit? Care a fost 
rezultatul real al acestei situaţii? Și, în sfârşit: Ai obținut ceea ce 
ţi-ai dorit? 

În timpul etapei de remediere, comportamentele şi interpre- 
tările cogniţiilor devin ţinta schimbării și sunt revizuite astfel 
încât noile comportamente şi cogniții ale clientului vor contribui 
și vor duce la rezultatul dorit. Mai întâi, fiecare dintre interpre- 
tările clientului privind situația este evaluată pentru a determina 
dacă a contribuit la obţinerea rezultatului dorit sau a blocat-o. 
Apoi, fiecare dintre comportamentele clientului este analizat 
într-o manieră similară, pentru a determina dacă a contribuit la 
atingerea rezultatului dorit sau a blocat-o (Driscoll et al., 2004). 

O versiune modificată a acestei abordări (Sperry, 2006b, 2014) 
este deosebit de utilă în lucrul cu indivizii cu tulburare de perso- 
nalitate, în special cu cei care sunt evaluați ca având o capacitate 
redusă de învăţare în urma experiențelor. Astfel de indivizi nu 
au avut suficiente experiențe pentru a învăţa din greşelile lor, 
deoarece și ei se angrenează adeseori într-un proces de gândire 
emoțională, mai degrabă decât în gândirea bazată pe consecinţe. 
Această strategie de intervenţie modificată funcționează prin 
amplificarea gândirii bazate pe consecinţe. Strategia concen- 
trează atenţia individului asupra legăturii dintre modul în care 
gândurile și comportamentele sale negative sau de autosabotare 

conduc la consecința negativă (rezultatul real) pe care o obţin, 
în loc să ducă la rezultatul vizat, pe care și-l doresc cu adevă- 
rat. Strategia include 9 pași, care debutează printr-o analiză 
cognitivă și comportamentală și continuă prin procesarea inter- 
pretărilor și a comportamentelor în termenii rezultatului sau a 
consecinţei dorite. 


Psihoterapia centrată pe tipare 


Psihoterapia centrată pe tipare a fost dezvoltată de Len Sperry 
(Sperry, în curs de publicare). Ea derivă din teoria biopsihoso- 
cială, care pune accentul pe identificarea tiparelor și modifica- 
rea acestora (Sperry, 1998, 2000, 2006b), din sistemul de psiho- 
terapie bazat pe analiza cognitiv-comportamentală (CBASP) 
(McCullough, 2000) şi din interviul motivaţional (IM) (Miller și 
Rollnick, 2002). Atât CBASP, cât și IM sunt identificate ca tra- 
tamente susținute empiric de Societatea de psihologie clinică 
(Divizia 12) a American Psychological Association. 

Teoria. Tiparul reprezintă stilul și maniera predictibile, coe- 
rente și care se autoperpetuează, în care indivizii gândesc, simt, 
acționează, fac față dificultăților și se apără (Sperry, 2006b; Sperry, 
Brill, Howard și Grissom, 1996). Tiparele pot fi dezadaptative sau 
adaptative. Tiparele dezadaptative tind să fie inflexibile, inefici- 
ente și inadecvate și să provoace simptome, afectarea funcționării 
personale și relaționale, precum și insatisfacție cronică (Sperry, 
2010). Dacă un astfel de tipar este suficient de perturbator sau 
disfuncțional, poate fi diagnosticat ca tulburare de personalita- 
te. În contrast, un tipar adaptativ reflectă un stil de personalitate 
care este flexibil, adecvat și eficient și care sugerează competența 
personală și interpersonală (Sperry și Sperry, 2012). 

Psihoterapia centrată pe tipare este fundamentată pe patru 
premise. Prima este că indivizii dezvoltă, fără să-și dea seama, 
un tipar dezadaptativ de funcţionare și relaționare cu ceilalţi, 
tipar care se autoperpetuează. Ulterior, acest tipar stă la baza 
problemelor actuale ale clientului. Cea de-a doua premisă este 
că modificarea tiparului este o componentă fundamentală pen- 
tru practica bazată pe dovezi. Cea de-a treia este că tratamentul 
eficient presupune un proces de schimbare, în care clientul şi 
practicianul colaborează pentru a identifica tiparul dezadaptativ, 
a-l sparge și a-l înlocui cu un tipar mai adaptativ. Cel puţin două 
rezultate avem în urma acestui proces de schimbare: rezolvarea 
problemei actuale a clientului și o stare de bine crescută (Sperry 
şi Sperry, 2012). Cea de-a patra premisă este că înlocuirea gândirii 
şi a comportamentelor non-productive cu unele mai productive 
are probabilitatea de a conduce eficient și rapid la schimbare 
terapeutică, una care, altfel, ar putea avea loc prin restructurarea 
directă a cogniţiilor sau modificarea comportamentului. 

Practica. Psihoterapia centrată pe tipare începe cu stabilirea 
unei relaţii de colaborare și cu educarea clientului privind pre- 
misele fundamentale ale acestei abordări. Fundamentală pentru 
procesul de evaluare și conceptualizare de caz este identifica- 
rea tiparului dezadaptativ, iar apoi planificarea tratamentului, 
care se focalizează asupra schimbării acestui tipar. Alţi factori 
cheie care trebuie luaţi în calcul în planificarea tratamentului 
sunt nivelul de pregătire pentru schimbare, severitatea, defici- 
tele abilităților, punctele tari și factorii de protecție. 

O strategie terapeutică fundamentală în procesul de schim- 
bare presupune analizarea situaţiilor problematice declara- 
te de clienți în termenii tiparului dezadaptativ. Clienţilor li se 
cere mai întâi să descrie situaţia și interpretările (gândurile) și 

comportamentele care rezultă din aceasta. Apoi, sunt chestionați 
privind rezultatul așteptat, în contrast cu cel care de fapt a avut 
loc. Odată ce terapia începe, clienţii relatează inevitabil că nu 
au obținut rezultatul dorit. Sunt întrebaţi apoi despre interpre- 
tarea lor și dacă fiecare dintre aceste interpretări i-a ajutat sau 
le-a dăunat în atingerea obiectivelor. Dacă nu, sunt întrebaţi ce 
interpretări alternative i-ar fi ajutat să obţină rezultatele dorite. 
Comportamentele declarate sunt analizate în funcţie de cum au 
contribuit la atingerea rezultatului dorit. Dacă nu i-au ajutat, se 
pune accentul pe identificarea comportamentului alternativ care 
ar putea duce la atingerea acelui rezultat. În sfârşit, sunt evalu- 
ate și procesate terapeutic nivelul de importanță pe care o acor- 
dă clientul modificării tiparului dezadaptativ şi nivelul său de 
încredere în a face asta. Deloc surprizător, un semn al schimbării 
terapeutice este că, treptat, clienţii își ating rezultatul dorit, ca 
urmare a trecerii către un tipar mai adaptativ. 

Pe scurt, această strategie terapeutică se concentrează asu- 
pra identificării și modificării unui tipar dezadaptativ într-unul 
mai adaptativ, în primul rând prin înlocuirea interpretărilor și 
comportamentelor non-productive care stau la baza tiparu- 
lui dezadaptativ. Pot fi folosite ca tratamente adjuvante și alte 
modalităţi, inclusiv restructurarea cognitivă, activarea compor- 
tamentală, expunerea, antrenamentul abilităților, reîncadrarea, 
interpretarea. 


Mindfulness 


Mindfulness-ul este o formă de conștientizare în care un 
individ se poate concentra asupra gândurilor, emoţiilor și 
experiențelor din momentul prezent, cu o atitudine de acceptare, 

fără analiză sau judecată. Practica mindfulness-ului poate dis- 
persa negativismul, agresivitatea și comportamentul compulsiv, 
fără suprimarea emoţiilor sau fără complacerea în ele (Marlatt 
și Kristeller, 1999). Deși mindfulness provine din tradiția budis- 
tă, a fost recent inclus în medicină şi psihoterapie. Din moment 
ce este asociat cu dezvoltarea unei conștientizări a perspecti- 
velor alternative și cu reducerea tiparelor de răspuns uzuale, 
mindfulness-ul a fost propus ca factor comun în mai multe sis- 
teme terapeutice (Martin, 1997). Linehan (2015) descrie apli- 
carea tehnicilor de mindfulness ca modalitatea de integrare a 
acceptării în psihoterapie, subliniind asocierea sa cu procesarea 
informațională intenționată mai degrabă, decât cu una automa- 
tă, precum și caracterul non-judicativ și non-evaluativ al atenției 
din mindfulness. Nu e nicio surpriză, tehnica mindfulness este 
inclusă în terapia comportamentală dialectică a lui Linehan pen- 
tru tulburarea de personalitate borderline. Recent, abordările 
de tip mindfulness au fost incluse în mai multe intervenţii de 
tratament cognitiv și cognitiv-comportamental, inclusiv pentru 
depresie (Segal, Williams şi Teasdale, 2002; Teasdale et al., 2000); 
abuz de substanţe (Marlatt, 1994), tulburarea de personalitate 
borderline (Linehan, 1994), tulburarea de panică (Kabat-Zinn 
et al., 1992), tulburarea de alimentaţie compulsivă (Kristeller 
şi Hallet, 1999), tulburarea de anxietate generalizată (Roemer 
și Orsillo, 2002) şi tulburarea obsesiv-compulsivă (Schwartz și 
Begley, 2002). Există tot mai multe dovezi din cercetare că mind- 
fulness-ul este eficient în aceste tulburări, precum și în tulburări 
medicale, precum atacul vascular cerebral și sindromul Tourette 
(Schwartz şi Begley, 2002). Măsura în care mindfulness-ul a 
devenit strategia fundamentală în abordarea lui Teasdale pri- 
vind depresia și alte tulburări se reflectă în numele abordării 

sale: „terapie cognitivă bazată pe mindfulness“ (Teasdale et al., 
2000). De asemenea, e interesant de observat că terapia centra- 
tă pe scheme a lui Young (Young, Klosko și Weishaar, 2015) a 
inclus mindfulness-ul ca strategie cheie în tratamentul tulbură- 
rilor de personalitate. 


Terapia centrată pe scheme 


Terapia centrată pe scheme este o extensie a terapiei cogniti- 
ve, dezvoltată de Young (1990, 1999; Young et al., 2015) specific 
pentru tulburările de personalitate și alte probleme dificile indi- 
viduale și de cuplu. Terapia integrează elemente de psihologie 
adleriană, terapie comportamentală, relaţii cu obiectul și tera- 
pie Gestalt într-o abordare sistemică a tratamentului. Recent, a 
inclus mindfulness pentru clienții sensibili la dimensiunea spi- 
rituală. 

Conceptul fundamental în terapia centrată pe scheme este 
schema dezadaptativă timpurie. Schemele sunt definite ca 
teme largi, pervazive, privind percepţia despre sine şi despre 
ceilalți, care s-au dezvoltat în timpul copilăriei și au fost ela- 
borate de-a lungul vieţii. Schemele sunt tipare durabile și de 
autosabotare care, de obicei, încep în viaţa timpurie — deși se 
pot forma și la vârsta maturității, generează gânduri și emoții 
negative/disfuncționale și interferează cu atingerea obiective- 
lor şi satisfacerea propriilor nevoi. Aceste scheme sunt per- 
petuate comportamental prin stiluri de coping, de menţinere 
a schemelor, evitare a schemelor și compensare a schemelor 
(Young, 1999). 

Young (1999; Young et al., 2015) a identificat 18 sche- 
me. Acestea se dezvoltă în copilărie din interacțiunea dintre 

temperamentul înnăscut al copilului și experienţele nocive în 
curs de desfășurare ale copilului cu părinții, fraţii, copiii de 
aceeași vârstă; deoarece debutează timpuriu în viață, schemele 
devin familiare și, prin urmare, confortabile. Ne distorsionăm 
percepţia evenimentelor din viața noastră pentru a ne păstra 
validitatea schemelor, care pot rămâne latente până sunt activate 
de situaţii relevante pentru acea schemă anume. 

Aceste scheme sunt organizate în cinci largi categorii de dez- 
voltare a schemelor, numite domenii ale schemelor. Fiecare 
dintre domenii reprezintă o componentă importantă a nevoilor 
fundamentale ale copilului. Schemele interferează cu încercă- 
rile copilului de a-și satisface nevoile fundamentale în fiecare 
domeniu. 

Tabelul 1.2 oferă o descriere succintă a acestor scheme și 
domenii. 


TABELUL 1.2 Scheme dezadaptative și domenii ale schemelor 





Deconectare și Respingere 

+  Abandon/ Instabilitate: Credința că partenerul de viață nu va dori sau nu-i 
va putea oferi un sprijin de încredere și stabil. 

+  Neîncredere/ Abuz: Credinţa că ceilalți îl vor abuza, îl vor umili, înșela, 
minţi, manipula sau vor profita de el. 

+  Deprivare emoțională: Credința că dorinţa individului de sprijin emoţional 
nu va fi satisfăcută de ceilalți. 

*  Defect/ Rușine: Credinţa că individul este defect, rău, nedorit sau inferior 
sub aspecte importante 

*  Izolare/Alienare socială: Credința că individul este alienat, diferit de ceilalți 
sau că nu face parte din niciun grup 


Autonomie și performanţă afectate 

+ Dependenţă /Incompetență: Credinţa că individul nu este capabil să răs- 
pundă într-o manieră competentă responsabilităților cotidiene, în absența 
unui ajutor considerabil din partea celorlalți. 

-*  Vulnerabilitate în fața răului sau a bolii: Teama exagerată că o catastrofă 


iminentă va lovi în orice moment și că individul nu va fi capabil să o prevină. 

+  Nediferenţiere/Sine nedezvoltat: Credinţa că individul trebuie să fie apro- 
piat emoțional de ceilalți, plătind pentru aceasta cu individuația completă 
sau cu dezvoltarea socială normală. 

e Eşec: Credinţa că individul va eșua inevitabil sau că este inadecvat în mod 
fundamenţai în atingerea propriilor obiective. 

Limite afectate 

+ Sentiment de îndreptățire/Grandoare: Credinţa că individul le este supe- 
rior celorlalți și nu trebuie să respecte regulile și normele care reglemen- 
tează interacțiunea socială normală. 

+  Autocontrol insuficient/Autodisciplină insuficientă: Credința că individul 
este incapabil de autocontrol și toleranţă la frustrare. 

Direcţionare de către ceilalți 

*  Subjugare: Credinţa că dorințele, nevoile și emoţiile individului trebuie 
reprimate pentru a satisface nevoile celorlalți și pentru a evita răzbunarea 
sau criticile. 

e Sacrificiul de sine: Credinţa că individul trebuie să satisfacă nevoile 
celorlalți, cu costul propriei satisfacţii. 

+ Căutarea aprobării/Căutarea recunoaşterii: Credința că individul trebuie 
să caute constant să aparțină și să fie acceptat, cu costul dezvoltării unui 
sentiment real de sine. 

Pipete ta și inhibiție 
Negativism/Pesimism: O focalizare pervazivă, pe durata întregii vieți, asu- 
pra aspectelor negative ale vieții, minimizând, totodată, aspectele pozitive 
şi optimiste. 

*  Inhibiția emoțională: Inhibarea excesivă a acţiunilor emoțiilor și comunică- 
rii spontane — de obicei, pentru a evita dezaprobarea din partea celorlalți, 
trăirile de ruşine sau pierderea controlului asupra propriilor impulsuri. 

* Standarde nerealiste /Atitudine hipercritică: Credinţa că eforturile de a 
atinge standarde de performanţă nerealist de înalte sunt fundamentale 
pentru a fi acceptat și pentru a evita criticile. 

+ Atitudine punitivă: Credinţa că ceilalți ar trebui aspru pedepsiți pentru că 
au greșit. 

Terapia centrată pe scheme presupune identificarea scheme- 
lor dezadaptative, decizându-se nivelul adecvat de schimbare, 
precum şi planificarea intervențiilor pentru a pune în practi- 
că acest nivel sau grad de schimbare. Sunt menționate diver- 
se niveluri de modificare a schemelor: reconstrucţia schemelor, 
modificarea schemelor, interpretarea și camuflarea schemelor. 
Reconstrucţia schemelor — adică înlocuirea schemei dezadapta- 
tive cu una mai funcțională — este nivelul cel mai vast de trans- 
formare şi presupune, adeseori, un tratament de lungă durată, 
în timp ce camuflarea schemei este nivelul cu durata cea mai 
redusă și poate fi un obiectiv mai adecvat în tratamentul de 
scurtă durată (Young, 1999; Young et al., 2015). 


Intervenţii structurate de tratament 


Spre deosebire de scheme, care reflectă dimensiunea psi- 
hologică a personalităţii, temperamentul — adică aspectele 
înnăscute, genetice şi constitutive ale personalității — reflec- 
tă dimensiunea biologică a acesteia. Temperamentul joacă un 
rol important în reglarea și în dificultățile de reglare a stilu- 
rilor emoţionale, comportamentale și cognitive ale individu- 
lui (Sperry şi Sperry, 2016). Deși cercetările arată că medicația 
poate normaliza comportamentele în reglarea cărora au exis- 
tat dificultăţi, un efect modulant similar a fost observat și în 
antrenamentul abilităţilor sociale (Lieberman, DeRisi și Mueser, 
1989). Așadar, se pare că antrenamentul abilităților sociale este 
o puternică strategie de-jos-în-sus pentru normalizarea com- 
portamentelor de acest tip, mediate de sistemul limbic, pre- 
cum impulsivitatea, agresivitatea şi labilitatea dispoziţiei, doar 
pentru a enumera câteva. Sperry (2015) susține că indivizii cu 

tulburare de personalitate manifestă, de obicei, deficite semni- 


ficative ale abilităţilor, iar intervenţiile structurate de antrena- 
ment al abilităţilor sunt utile și necesare în tratarea eficientă a 
tulburărilor de personalitate de intensitate moderată și seve- 
ră. Deficitele abilităților pot fi anulate prin achiziţia abilităţilor 
necesare, în ședințe individuale și de grup, prin exersare via 
modelare, coaching, joc de rol și teme pentru acasă graduale. 
În cea de-a treia ediție a Cognitive Behavior Therapy of DSM-5 
Personality Disorders (Sperry și Sperry, 2016) sunt descrise şi 
ilustrate 16 strategii de intervenţie structurată pentru modifica- 
rea stilurilor temperamentale afective, comportamentale și cog- 
nitive ale individului cu tulburare de personalitate. Tabelul 1.3 
enumeră aceste intervenții. 


TABELUL 1.3 Intervenţii structurate de tratament 


Antrenamentul de gestionare a furiei 

.. Antrenamentul de gestionare a anxietății 
Antrenamentul asertivității 

.. Antrenamentul de tolerare a distresului 
Antrenamentul de reglare emoțională 
Antrenamentul de empatie 

Antrenamentul de control al impulsurilor 
Antrenamentul abilităților interpersonale 
Stabilirea limitelor 

10. Antrenamentul de mindfulness 

„. Antrenamentul de rezolvare de probleme 

12. Antrenamentul abilităților de deschidere radicală 
13. Antrenamentul de gestionare a propriei persoane 
14. Antrenamentul de reducere a sensibilităţii 

15. Antrenamentul de gestionare a simptomelor 

16. Oprirea gândurilor 

Psihoterapia centrată pe transfer 


Psihoterapia centrată pe transfer (Transference Focused 
Psychotherapy — TEP) a fost dezvoltată de dr. Otto Kernberg şi 
asociaţii săi (Clarkin, Yeomans și Kernberg, 2015) pentru trata- 
rea tulburărilor de personalitate, deși, inițial, a fost doar pentru 
tulburarea de personalitate borderline. Este o abordare a tra- 
tamentului foarte structurată, procedurală şi bazată pe dovezi. 

TEP a apărut că răspuns la eșecul psihanalizei de a trata tul- 
burările de personalitate. Deși psihanaliza a fost benefică pentru 
unii indivizi, ea nu le-a fost utilă celor cu tulburări de persona- 
litate severe. De fapt, multe persoane cu tulburare de persona- 
litate au părut că își înrăutăţesc starea în psihanaliză. În loc să 
concluzioneze că metoda de tratament în sine ar putea fi cauza, 
mulți au ajuns la concluzia că tulburările de personalitate erau 
netratabile. Creatorii TEP au pus la îndoială această convingere, 
modificând și individualizând metodele tradiționale ale psih- 
analizei, pentru a le fi utile persoanelor cu tulburări severe de 
personalitate. | 

TEP se fundamentează pe teoria relaţiilor cu obiectul, care 
susține că sugarii își formează reprezentări interne despre propria 
persoană („sine“) şi despre ceilalți („obiecte“). În mod obișnuit, 
aceste „obiecte“ sunt reprezentate de persoanele de îngrijire din 
copilăria timpurie. Reprezentările timpurii ale relației sine-obiect 
sunt conectate unele de celelalte printr-un afect dominant. Se 
postulează că, în primele stadii ale dezvoltării sugarului, repre- 
zentările relaţiei sine-obiect, cu coloratură pozitivă, se dezvol- 
tă separat de reprezentările cu coloratură negativă. Conform lui 
Kernberg, dezvoltarea sănătoasă a personalității mature necesită 
ca aceste reprezentări clivate, de coloratură pozitivă și negativă, 

să fie integrate într-un întreg unic, coeziv. Pe de altă parte, atunci 
când reprezentările bune și rele rămân clivate și separate, există 
probabilitatea să apară o organizare dezintegrată a personalităţii 
sau o tulburare de personalitate. 

Odată formate, aceste perechi (diade) de relaţii cu obiec- 
tul funcționează ca hartă sau șablon, cu ajutorul căruia pot fi 
înțelese şi puse în scenă relaţiile de mai târziu. Se consideră 
că astfel de relații cu obiectul internalizate se manifestă mai 
apoi în viața individului, în relaţiile semnificative. În măsura 
în care un individ deține o hartă sau un șablon corect, este dis- 
ponibilă o înțelegere sănătoasă și adecvată a relațiilor viitoa- 
re. În opoziție, atunci când individul are o hartă sau un șablon 
incorect, „clivat” şi polarizat, rezultă probleme interpersonale. 
Același lucru se aplică și în relaţie cu terapeutul. Ca atare, tera- 
peutul este capabil să identifice natura problemei și modalitatea 
de a o repara. 

În psihoterapia centrată pe transfer (TEP), relaţia care se for- 
mează între terapeut și pacient reprezintă mecanismul schim- 
bării. Acest lucru înseamnă că relația terapeutică în sine oferă 
mijloacele de identificare și apoi de corectare a structurii de per- 
sonalitate problematice. Obiectivul este de a le oferi pacienților 
un șablon relațional corectat. Această corecție devine posibilă 
prin procesul de „transfer“ care are loc deoarece pacientul recur- 
ge la şablonul relațional greșit format pe parcursul copilăriei. Pe 
măsură ce de-a lungul şedinţelor de terapie are loc transferul, 
terapeutul utilizează această experiență drept cadru de lucru 
pentru identificarea, înțelegerea și actualizarea acestor reprezen- 
tări interne sau șabloane. Pe măsură ce terapeuții TFP recunosc 
acest transfer, ei îi sprijină pe pacienți să înțeleagă și să modifice 
aceste reprezentări interne. 

Obiectivul principal al TEP este să-i asiste pe pacienţi în 
dobândirea unei experiențe emoționale corectoare prin interme- 
diul relaţiei terapeutice. Terapeutul caută să creeze un climat 
relaţional empatic și calmant care-i permite pacientului să expe- 
rimenteze în mod direct trăirile ambivalente, dureroase și con- 
tradictorii faţă de terapeut. În acest cadru sigur și reconfortant, 
pacienţii învață să-şi confrunte și să tolereze trăirile tulburătoa- 
re care apar atunci când sunt activate reprezentările obiectului 
sinelui haotice şi clivate. Această capacitate de a tolera aces- 
te trăiri puternic inconfortabile nu a fost posibilă ca sugar sau 
copil. Scopul acestui proces este de a-l sprijini pe pacient să inte- 
greze reprezentările clivate despre sine-și-ceilalți într-un întreg 
coeziv. Obiectivul primordial al TEP este integrarea identității. 

TEP se deosebeşte de tratamentul tradițional psihanalitic în 
mai multe moduri. În primul rând, există o agendă foarte spe- 
cifică şi un contract terapeutic. Contractul abordează limitele 
tratamentului, cum ar fi frecvenţa și durata şedinţelor, telefoa- 
nele și procedurile folosite atunci când apare o criză. Terapeutul 
nu este doar un ascultător pasiv, ci își asumă în schimb un rol 
foarte activ în terapie, adresând întrebări țintite, clarificatoare și 
punând sub semnul întrebării comportamentele autodistructive 
sau alte comportamente negative. E de menţionat că tratamen- 
tul se focalizează pe problemele relaționale din aici-și-acum. 
O astfel de focalizare îi ajută pe pacienți să creeze conexiuni 
între relaţia lor actuală cu terapeutul și problemele pe care le 
trăiesc, în prezent, în alte relații din viaţa lor. Mai mult, e de 
așteptat ca pacienţii să dezvolte o viaţă productivă și plină de 
sens în afara terapiei, prin găsirea unui loc de muncă, implica- 
rea în munca de tip voluntariat sau prin continuarea studiilor. 
În mod obișnuit, ședințele de terapie durează 45 de minute şi 

se desfășoară de două ori pe săptămână. Atunci când e cazul, 
poate fi recomandat tratamentul în grup sau implicarea într-un 
program în 12 paşi. 


Tratamentul bazat pe mentalizare 


Tratamentul bazat pe mentalizare (Mentalization Based 
Treatment — MBT) a fost dezvoltat de Anthony Bateman şi 
Peter Fonagy (Bateman și Fonagy, 2007, 2009) pentru trata- 
rea tulburărilor de personalitate, în special tulburarea de per- 
sonalitate borderline. MBT se bazează, în principal, pe teoria 
atașamentului, în care premisa fundamentală este că sugarii au 
o nevoie înnăscută de a căuta apropierea față de persoana care 
îi îngrijește. Atunci când este într-o stare de distres, comporta- 
mentele de atașament ale unui sugar (de exemplu, zâmbetul, 
agăţarea de o persoană, plânsul) sunt activate pentru a obţine un 
răspuns de alinare din partea unei persoane de îngrijire. Modul 
în care acea persoana răspunde influențează semnificativ dez- 
voltarea sentimentului fundamental de siguranță al copilului. În 
timp, copiii dezvoltă un model intern de procesare a relaţiilor pe 
baza interacțiunii lor cu persoanele de îngrijire, iar acest model 
le influențează alte relații importante mai apoi în viaţă. 

În măsura în care îngrijitorii răspund adecvat alinând și cal- 
mând copilul, se formează un atașament securizant. Ca urmare 
a atașamentelor securizante, copiii învăţă să se aline singuri și 
să-și autoregleze emoțiile, modelând răspunsurile liniştitoare ale 
persoanei de îngrijire. În măsura în care îngrijitorii nu reușesc 
să răspundă adecvat, se formează un ataşament nesecurizant și 
scade probabilitatea ca acel copil să se implice în comportamen- 
te de autoliniștire și autoreglare. 

Mentalizarea constă în capacitatea de a reflecta asupra pro- 
priei stări de spirit şi de a o înţelege. Este înțelegerea profun- 
dă a ceea ce simți și a motivelor pentru care simţi acel lucru. 
Mentalizarea se dezvoltă prin intermediul răspunsului empatic 
şi plin de o înţelegere profundă al persoanei de îngrijire față 
de starea de distres a copilului. Se învață prin experienţa unui 
atașament securizant. 

Mentalizarea este o abilitate de coping esenţială, necesară 
pentru reglarea emoțională eficientă. Din toate punctele de vede- 
re, mentalizarea seamănă cu apăsarea butonului de „pauză“. De 
exemplu, experienţa unei trăiri puternic negative este cuplată, 
adeseori, cu impulsul intens de a acționa sau de a răspunde. 
Capacitatea de a tolera o perioadă scurtă acea trăire puternică 
şi de a reflecta asupra ei poate să-l oprească în mod eficient pe 
individ din a acționa pe baza acelui impuls intens. Din moment 
ce trăsăturile definitorii ale unei tulburări de personalitate con- 
stau în dificultăți relaționale, indivizii cu tulburare de personali- 
tate au, de obicei, deficite în zona acestei abilități esențiale. Una 
dintre premisele de bază ale MBT este că mentalizarea trebuie 
învățată pentru a corecta dificultăţile relaționale. În consecință, 
un scop primar al terapiei MBT este creșterea capacității de men- 
talizare, o abilitate necesară. 

lată cum funcţionează, de obicei, MBT. Se începe prin dez- 
voltarea unei alianţe terapeutice calde şi empatice, care oferă 
contextul pentru învăţarea acestei abilități de mentalizare. 
Apoi, terapeutul îl încurajează activ pe pacient să reflecteze 
asupra interacțiunilor relaționale actuale. Sunt incluse aici și 
interacțiunile din ședința de terapie. Mintea pacientului devi- 
ne ținta tratamentului, în sensul că pacienţii ajung să cunoască 
şi să înțeleagă ce gândesc minţile lor. De asemenea, ei învăța să 

„identifice și se numească emoţiile asociate cu ceea ce gândesc. 


Învață să evalueze acele greşeli și erori de gândire la ei înşişi şi 
la ceilalți, care au dus la consecințe negative. De obicei, şedinţele 
individuale sunt programate săptămânal, la fel cum se întâmplă 
și în cazul şedinţelor de grup, în care membrii grupului învăţa 
unii de la ceilalți. 


Terapia centrată pe dezvoltare 


Pe măsură ce un număr tot mai mare de indivizi caută 
sau solicită psihoterapie care să-i ajute să-şi îmbunătăţească 
performanţa personală, relațională sau pe cea profesională — 
cu alte cuvinte, să devină mai pe deplin funcționali — terapeuţii 
şi terapiile focalizate vor veni în întâmpinarea acestei situații. 
Accentul pus pe dezvoltare în psihoterapie, care a început să 
prindă formă în anii 1960 şi anii 1970 (Blocher, 1974; Shostrum, 
1976), şi care a fost, ulterior, eclipsat, este acum readus în atenţie 
(Blocher, 2000; Cortright, 1997; Sperry, 2002). O astfel de abor- 
dare focalizată pe dezvoltare conceptualizează nevoile și preo- 
cupările unui individ pe un continuum, de la stări patologice la 
stări de creștere. 

Perspectiva dezvoltării este, în mod special, compatibilă cu 
tratamentul tulburărilor de personalitate, în sensul conceptu- 
alizării nevoilor și perspectivelor orientate pe probleme și pe 
creștere în termeni dimensionali, mai degrabă, decât categori- 
ali, adică pe un continuum de la un nivel redus la unul înalt 
de funcţionare: tulburată, adecvată și optimă (Sperry, 2002). O 
astfel de perspectivă developmental-dimensională este supe- 
rioară distincţiei categoriale realizate, în prezent, de DSM-5 
între funcționarea patologică versus funcţionarea normală sau 

funcționarea optimă. Deşi este adevărat că e posibil ca asigura- 
torii medicali să nu fie atât de ușor de convins că este, în primul 
rând, în cel mai bun interes al lor să ramburseze o terapie care se 
concentrează asupra funcționării optime, o astfel de conceptuali- 
zare developmental-dimensională poate fi utilă nu numai pentru 
a ghida deciziile terapeutului privind optimizarea tratamentului, 
ci și pentru a ghida cercetarea rezultatelor referitoare la eficienţa 
costurilor unui astfel de tratament. În tabelul 1.4 este prezentată 
o scurtă trecere în revistă a acestor trei niveluri de funcționare 
pentru fiecare dintre cele 10 tulburări de personalitate. 

Sperry (2002) descrie un protocol pentru desfăşurarea terapi- 
ei centrate pe dezvoltare, cu focalizare pe creșterea funcționării 
optime. Alte abordări centrate pe dezvoltare, axate pe încuraja- 
rea funcționării optime, au fost descrise de Cortright (1997) şi 
Blocher (2000). 


TABELUL 1.4 Nivelurile de dezvoltare a personalității: optim, adecvat și 





tulburat 

OBSESIV 

Optim Indivizi conștiincioși, dar spontani, care echilibrează 
integritatea personală cu generozitatea, atitudinea plină de 
speranță și amabilitatea. 

Adecvat Mai puţin perfecționism și rigiditate în sarcini și relații, cu un 
oarecare nivel de implicare emoţională. 

Tulburat Perfecţionism și evitarea emoţiilor care interferează cu 


finalizarea sarcinilor și cu relațiile; gândire și atitudini 


extrem de rigide; pesimist și avar. 
DR o ti 
HISTRIONIC 


Optim Deoarece au găsit în interiorul lor iubirea pe care o caută, 
sunt altruiști şi generoși, fără să aștepte reciprocitate. 

Adecvat 


Tulburat 


Deși le place să se distreze şi sunt adeseori impulsivi, pot 
amâna recompensa și să fie adecvaţi din punct de vedere 
emoțional, în cea mai mare parte a timpului. 


Se simt inconfortabil în situații în care nu se află în centrul 
atenţiei. 





NARCISIC 
Optim 


Adecvat 


Tulburat 


Plini de energie și de siguranță de sine, fără să aștepte un 
tratament special sau privilegii. 


Încrezători, dar, totodată, vulnerabili din punct de vedere 
emoțional, preferă tratamentul special sau privilegiile. 


Manifestă un sentiment grandios de importanţă de sine și 
solicită privilegii speciale. 





EVITANT 
Optim 


Adecvat 


Tulburat 


SCHIZOID 


Optim 


Adecvat 


Tulburat 


Deși sunt sensibili la indiciile interpersonale și posedă o fină 
intuiție în legătură cu ceilalți, sunt, totuși, plini de respect și 
compasiune față de ceilalți. 


Menţin o conduită rezervată în preajma celorlalți, deoarece 
sunt sensibili și preocupați de opiniile celorlalți în ceea ce-i 
privește. 

Evită activitățile sociale și pe cele legate de muncă și care 
presupun un contact interpersonal semnificativ, deoarece se 
tem de critici, dezaprobare sau respingere. 


Puternic ancorațţi în ei înșiși, sunt conectaţi emoţional la 
lume. 


Se simt destul de confortabil în preajma altora, cu condiţia 
să existe cerințe limitate de intimitate şi conexiune 
emoțională. 


Nici nu îşi doresc și nici nu se bucură de relații apropiate. 

DEPENDENT 

Optim „__ Potcere opiniile și sfaturile celorlalți atunci când iau decizii 
majore, însă deciziile pe care le iau sunt, în cele din urmă, 
personale. 

Adecvat Au capacitatea de a fi responsabili și a lua decizii, dar tot 
caută și se bazează pe ceilalți pentru ajutor și sfaturi. 

Tulburat Au nevoie de alţii pentru a-și asuma responsabilitatea 
pentru cele mai importante domenii din viaţa lor. 

ANTISOCIAL 

Optim Au darul sporovăielii și se împrietenesc rapid cu ceilalți, deși 
nu oferă prea multă profunzime acelor relații. 

Adecvat Își câștigă respectul acționând onorabil și cu compasiune, 
folosindu-și puterea în mod constructiv și promovând cauze 
valoroase. 

Tulburat Manifestă un comportament agresiv, impulsiv, egocentric şi 
iresponsabil. 

BORDERLINE 

Optim Indivizi sensibili, introspectivi și impresionabili care se simt 
foarte confortabil cu emoțiile și impulsurile lor interioare. 

Adecvat Se implică rapid și ușor în relații și sunt, uneori, răniți și 
respinşi în proces. 

Tulburat Manifestă eforturi susținute de a evita respingerea reală sau 
imaginată și abandonul. 

SCHIZOTIPAL 

Optim Posedă capacitatea unică de a percepe situațiile și viața 
diferit, astfel încât să fie în beneficiul celorlalți. 

Adecvat Imersaţi în ceea ce este unic și neobișnuit, indiferent dacă 
acel lucru are vreo valoare salvatoare din punct de vedere 
social. 

Tulburat Manifestă un comportament, gândire și limbaj particulare, 
excentrice sau ciudate. 





PARANOID 

Optim Foarte buni observatori și critici, se pot apăra pe ei înșiși, fără 
să-și piardă controlul sau fără să devină agresivi. 

Adecvat Susceptibili, sunt mai degrabă sensibili în fața suferinţei 
provocată de critici. 

Tulburat Suspicioși, fără a avea o bază suficientă, că ceilalți ii 


exploatează, le fac rău sau îi înșală. 





Strategii axate pe medicaţie 


În mod tradițional, folosirea medicaţiei în tratamentul 
tulburărilor de personalitate a fost văzută ca fiind limitată. 
Exista tendința ca medicaţia să fie utilizată numai pentru 
o tulburare clinică concurentă, cum ar fi tulburarea bipola- 
ră, sau pentru un simptom ţintit precum insomnia. Această 
percepţie se modifică rapid. Astăzi, un număr tot mai mare 
de psihofarmacologi consideră că tratamentul psihofarmaco- 
logic poate și ar trebui direcționat către dimensiunile fun- 
damentale care stau la baza personalităţii. Cercetarea psiho- 
farmacologică asupra tratamentului anumitor tulburări de 
personalitate s-a dezvoltat rapid în ultimii ani (Reich, 2002; 
Sperry, 2003). Până de curând, tratamentul medicamentos al 
indivizilor cu tulburare de personalitate a fost în mare măsu- 
ră empiric, adică în mare parte bazat pe încercare şi eroare. 
Motivul este că încă nu există medicamente specifice pen- 
tru tratamentul tulburărilor de personalitate din DSM-5, cu 
excepţia tulburărilor de personalitate evitantă și borderline 

(Black, Zanarini, Romine, Shaw, Alien și Schuiz, 2014; Silk şi 
Feurino, 2012). 


Tratamentul combinat 


Există un consens sporit în toate segmentele comunității de 
sănătate mentală, conform căruia tratamentul eficient al tulbu- 
rărilor de personalitate presupune îmbinarea modalităților de 
tratament și integrarea abordărilor de tratament (Sperry, 2006a). 
În multe centre de tratament, acest lucru înseamnă că terapia 
individuală este combinată cu terapia de grup sau grupuri de 
psihoeducaţie și că poate să includă medicaţia sau alte modalități. 
Îmbinarea medicaţiei cu modalitățile individuale şi de grup tinde 
să crească eficienţa. Astfel de eforturi de a integra diverse abor- 
dări, precum şi de a combina modalităţile de tratament, ar fi fost 
considerate eretice cu doar câţiva ani în urmă. Acum, integra- 
rea și asocierea modalităților de tratament reprezintă un consens 
emergent ce reflectă amploarea imensă a „schimbării de paradig- 
mă“ care are loc (Beitman, 2003; Sperry, 2003). 


Structura capitolelor următoare 


Fiecare capitol este împărțit în cinci secțiuni majore: trecere în 
revistă, descriere, conceptualizare de caz, evaluare şi tratament. 
Secțiunea de trecere în revistă oferă o scurtă schiță istorică a tul- 
burării, inclusiv evoluţia acesteia în DSM. Sunt oferite, de ase- 
menea, date despre incidența/prevalenţa tulburării. 

Secțiunea de descriere oferă o analiză extensivă a unei anu- 
mite tulburări de personalitate în termeni biopsihosociali. Sunt 
subliniate aspectele temperamentului, cum ar fi stilul cognitiv, 

„stilul afectiv, stilul comportamental și stilul interpersonal. Pentru 


a-l sprijini pe clinician să stabilească dacă simptomatologia ține 
de tulburare sau de stil și cum ar arăta profilul tratamentului de 
succes al tulburării, sunt oferite descrierile, trăsăturile caracte- 
ristice și exemplele de caz atât pentru stilul de personalitate, cât 
și pentru tulburare. Sunt incluse descrieri din DSM-5, descrieri 
prototip și date privind prevalența. Conceptualizările de caz pot 
fi gândite în termeni de formulare diagnostică, clinică, culturală 
și de tratament (Sperry, Gudeman, Blackwell și Faulkner, 1992; 
Sperry și Sperry, 2012). Această secțiune reprezintă o formulare 
diagnostică a tulburării. 

Următoarea parte conţine cinci conceptualizări de caz diferi- 
te ale tulburării. Cele cinci formulări clinic principale sunt for- 
mularea psihodinamică, cea biosocială — reprezentată în mare 
măsură de Millon (1981, 1990; Millon și Everly, 1985); formularea 
cognitiv-comportamentală în care cognitivismul e reprezentat în 
mare parte de Beck și Freeman (1990), iar comportamentalis- 
mul e reprezentat de Turkat (1990); formularea interpersona- 
lă — descrisă de Benjamin (1993); şi formularea integrativă sau 
biopsihosocială — descrisă de Sperry (1990, 2010a, 2015). 

Secţiunea despre evaluare descrie comportamentul la inter- 
viu manifestat în mod tipic de pacientul cu tulburare de per- 
sonalitate și ușurința sau dificultatea stabilirii relației. Această 
parte descrie și tiparele de răspuns caracteristice, frecvente în 
cazul acelei tulburări de personalitate, obținute la teste precum 
MMPI-I, MCMI-II, care se bazează pe formularea biosocială a lui 
Millon (1981, 1990) și pe datele de cercetare, precum și la două 
teste proiective frecvent folosite, cum sunt Rorschach şi Testul 
apercepției tematice (TAT). Din moment ce testarea psihologi- 
că poate fi în mod deosebit utilă în clarificarea caracterizării pe 

dimensiuni a personalității pacientului, adică acolo unde este 
prezentă mai mult de o tulburare de personalitate sau un clus- 
ter de trăsături, această secțiune poate fi relevantă din punct 
de vedere clinic psihologilor și celorlalte persoane care folosesc 
evaluarea psihologică. Următoarea secțiune referitoare la con- 
ceptualizarea de caz poate fi destul de utilă în înţelegerea origi- 
nilor acestor tulburări. 

Sunt detaliate trei abordări generale folosite cel mai frecvent 
în tratamentul individual al tulburării. Acestea sunt abordări- 
le psihodinamică, cognitiv-comportamentală și interpersona- 
lă. Abordarea psihodinamică include, de obicei, o descriere a 
modalităților în care metoda tradițională analitică a fost modi- 
ficată pentru acea tulburare, în termeni expresiv-suportivi. 
Abordarea terapiei cognitive a tulburării de personalitate a lui 
Beck, Davis și Freeman (2011) este subliniată și completată de 
abordarea comportamentală bazată pe cercetări a lui Turkat 
(1990). În continuare, este prezentat protocolul lui Benjamin 
(1993, 2007) pentru tratamentul interpersonal. 

Sunt explorate și alte modalități de tratament relevante pen- 
tru tulburare, alături de cercetări pertinente privind indicațiile 
teoretice și eficiența. O caracteristică unică a acestei cărți este 
discutarea modalităților de grup, maritale și familiale, pre- 
cum și a celor care ţin de psihofarmacologie, pentru fiecare 
tulburare. Tratamentul de grup poate fi omogen sau eterogen, 
structurat și limitat în timp sau mai puțin structurat și conti- 
nuu. Eterogenitatea se referă la componenţa grupului, ca fiind 
diversă în termeni de funcționare. Omogenitatea se referă la 
componența grupului, ca fiind similară în termenii tipurilor de 
personalitate și al nivelului de funcţionare (Frances, Clarkin și 
Perry, 1984). Grupurile omogene se pretează a fi structurate și 

limitate în timp. În sfârşit, sugestii specifice pentru combinarea 
modalităţilor şi integrarea sau îmbinarea abordărilor de trata- 
ment întregesc această secțiune şi cartea. 

Capitolele 3-12 urmează acelaşi format general sau plan al 
capitolului, așa cum e conturat în Tabelul 1.5. 


TABELUL 1.5 Formatul capitolelor 
N 
1. Trecere în revistă și context 
II. Descriere 
1. Caracteristici definitorii 
Stil versus tulburare 
Eveniment declanșator 
Stil comportamental 
Stil interpersonal 
Stil cognitiv 
Stil afectiv 
Stil de atașament 
Criteriul optim de diagnostic 
2. estiiere prototip 
3. Descriere DSM-5 
4. Prevalenţă 
NIL pc aere de caz 
Psihodinamică 
Biosocială 
Cognitiv-comportamentală 
.. Interpersonală 
5. Integrativă 
IV. Evaluare 
1. Comportamentul la interviu și relația 
2. Date din testarea psihologică 
a. MMPI-2 
b. MCMI-IV 
c. TAT/Rorschach 


PN RR a A a 


zm=nanpsu 


Bun 


79 


Tulburările de personalitate din DSM-5 = Diagnoza și tratamentul tulburărilorde personalitate în prezent 


80 





V. Abordări ale tratamentului și intervenții 
1. Considerații privind tratamentul 
2. Psihoterapie individuală 
a. Abordările psihodinamice 
b. Abordările cognitiv-comportamentale 
c. Abordările interpersonale 
Terapie de grup 
„. Terapie de cuplu și de familie 
Medicaţie 
Abordări combinate /integrative 


sunau 





Caracteristici definitorii ale tulburărilor de 
personalitate 


O cheie pentru oferirea unui tratament eficient pentru tul- 
burările de personalitate este reprezentată de înţelegerea pro- 
fundă a modului în care și a motivului pentru care se dezvoltă 
patologia tulburării de personalitate, precum şi a manierei în 
care este ea trăită de individul cu tulburare de personalitate și 
de ceilalți apropiaţi. Deși partea narativă a fiecărui capitol — 
în secțiunea de descriere — oferă o prezentare detaliată a unei 
anumite tulburări de personalitate, în fiecare capitol este inse- 
rat un tabel care include un rezumat succint al acestor caracte- 
ristici definitorii. Scopul acestuia este atât de a facilita învățarea 
inițială privind tulburarea respectivă, cât şi de a funcţiona ca 
sursă de referință ulterioară. Tabelul 1.6 enumeră aceste carac- 
teristici. Este urmat de o scurtă descriere a fiecăreia dintre aces- 
te 12 caracteristici. 

TABELUL 1.6 Caracteristici definitorii ale unei tulburări de personalitate 





Eveniment(e) declanșator/oare 
Stil comportamental 

Stil interpersonal 

Stil cognitiv 

Stil afectiv 

Temperament 

Stil de atașament 

Injoncţiune parentală 

Schema sine-alții 

Scheme fundamentale dezadaptative 
Criteriul optim de diagnostic 


Eveniment(e) declanșator/oare. Situaţiile caracteristice și pre- 
dictibile, circumstanţele sau alți stimuli care inițiază un răspuns 
dezadaptativ specific — în familii sau relaţii intime, în situații 
sociale sau în contexte profesionale (Othmer și Othmer, 2002) 
sunt reflectate în stilurile comportamentale, interpersonale, cog- 
nitive și afective ale individului. Evenimentele declanșatoare pot 
fi intrapersonale, cum ar fi eșecul la un examen sau interperso- 
nale, de exemplu o rană narcisică. 

Stilul comportamental. Modul caracteristic în care un individ 
reacționează personal la un eveniment declanșator. Exemplele 
includ: centrarea pe propria persoană, nerăbdarea, atitudinea 
defensivă, aroganţa etc. 

Stilul interpersonal. Modul caracteristic în care individul 
relaționează cu ceilalți. Exemplele includ: exploatator, plin de 
dispreţ, plăcut din punct de vedere social, dar fără a manifesta 
empatie, agreabil, adeziv, culpabilizator, binevoitor etc. 

Stilul cognitiv. Modul caracteristic în care un individ percepe 
problema și se gândeşte la ea, iar apoi concepe și implementează 

o soluție. Exemple de astfel de stiluri includ stilul analitic, meto- 
dic, global sau tematic, precaut, neglijent etc. | 

Stilul afectiv. Maniera caracteristică în care un individ răs- 
punde prin diverse tipuri de afecte și intensități ale acestora. 
Exemple de astfel de stiluri includ furia, mânia, exaltarea și labi- 
litatea dispozițională. 

Temperamentul. Un tipar de răspuns înnăscut, caracte- 
ristic, ce reflectă nivelul de energie al unui individ, struc- 
tura emoțională, intensitatea și tempo-ul răspunsului, care 
funcționează ca „filtru al personalităţii prin care informaţia 
este procesată, prin care se desfășoară atașamentele, iar emoțiile 
sunt trăite și exprimate“ (Graybar și Boutilier, 2002, p. 156). 
Exemple de astfel de stiluri includ: inhibat, impulsiv, reflectiv 
Și agresiv. 

Stilul de atașament. Tiparul de relaționare al adultului, care 
reflectă legătura emoțională dintre părinte și bebeluş și care 
influențează reglarea afectului, reziliența psihologică, accesul 
la memoria autobiografică și dezvoltarea autoreflexivității și a 
capacității narative. Stilurile sunt securizante sau nesecurizante 
(Ainsworth et al., 1978; Erdman și Caffery, 2003). Exemple de 
stiluri nesecurizante, observate în cazul indivizilor cu tulburare 
de personalitate, includ stilurile preocupat, temător, de descon- 
siderare și dezorganizat. 

Injoncţiunea parentală. Se referă la o expectaţie parenta- 
lă exprimată sau implicită referitoare la ceea ce ar trebui să fie 
sau la cum ar trebui să se poarte un copil. Exemple de astfel de 
injoncțiuni: „Nu te descurci singur“, „Trebuie să fii mai bun pen- 
tru a fi valoros“, „Nu greși niciodată“. 

Schema sine-ceilalți. Această schemă presupune opi- 
nia despre sine și despre ceilalți. Opinia individului despre 

sine sau concepţia personală despre sine include o autoevalu- 
are a abilităţilor, valorii personale, potenţialului și obiective- 
lor. Exemple de astfel de convingeri despre sine includ: „Sunt 
defect“, „Am nevoie de atenţia celorlalți pentru a mă simți 
important și valoros“, „Sunt special și îndreptățit“ (Sperry, 2015). 

Concepţia evaluativă a individului despre ceilalți inclu- 
de credinţe despre natura umană, despre lume și despre alte 
persoane. Exemple de astfel de convingeri includ: „viaţa este o 
luptă“, „nu se poate avea încredere în oameni“, „alții trebuie să 
aibă grijă de mine“ (Sperry, 2015). 

Scheme fundamentale dezadaptative. Schemele sunt tipare 
durabile și de autosabotare privind perspectiva individului des- 
pre sine, despre lume și despre alţii, dezvoltate în timpul copi- 
lăriei și elaborate pe parcursul vieţii persoanei. Ele determină 
gânduri şi emoţii negative, interferând cu atingerea obiective- 
lor și cu satisfacerea nevoilor individului (Young et al., 2015). 
Exemple de astfel de scheme includ: deficiență, izolare socială, 
căutarea aprobării, sacrificiul de sine. 

Criteriul optim de diagnostic. Se consideră că, în cazul în 
care clinicienii își pot aminti câte un criteriu cheie pentru fieca- 
re tulburare de personalitate, atunci „ei pot testa prezența sau 
absenţa acelui criteriu, reușind să diagnosticheze rapid tulbu- 
rarea de personalitate“ (Allnutt și Links, 1996, p. 22). Un cri- 
teriu optim derivă din următoarele trei caracteristici: caracte- 
rul său de prototip, adică să prezinte o corelaţie înaltă cu suma 
tuturor criteriilor pentru acea tulburare; o descriere comporta- 
mentală potrivită și o valoare predictivă pozitivă înaltă, adică 
probabilitatea ca individul să întrunească criteriile pentru tul- 
burarea respectivă. Datele referitoare la caracterul de prototip 
și la predictibilitate au fost extrase din cercetările care au folosit 

Structured Interview for Diagnosing Personality — ediţia revizuită 
(Alinutt și Links, 1996). 


Notă concluzivă 


La începutul acestui nou mileniu, clinicienii sunt tot mai 
încrezători și eficienți în lucrul cu indivizii cu tulburare de per- 
sonalitate, mai mult decât în orice alt moment din istoria psihi- 
atriei și a ştiinţelor din domeniul sănătăţii mentale. În timp ce 
în urmă cu 20 de ani, mulţi, dacă nu cumva cei mai mulți clini- 
cieni considerau că aceste tulburări sunt netratabile, acum clini- 
cienii pot indica atât către experienţa clinică, cât și spre dovezile 
din cercetare care arată că indivizii cu tulburare de personalita- 
te, inclusiv cei cu tulburare de personalitate borderline, pot fi 
ajutați să-și crească nivelul de funcționare şi starea de bine. Așa 
cum am semnalat în prima ediţie a cărții de față, schimbarea 
care apare în paradigma de tratament a tulburărilor de perso- 
nalitate este acum în plină desfășurare și promite să fie la fel de 
interesantă și amplă precum a fost schimbarea de paradigmă 
anterioară în diagnosticarea și tratarea tulburărilor depresive. 

Capitolul de faţă a prezentat în avanpremieră mai multe dez- 
voltări de ultimă oră ce presupuneau conceptualizarea, evalu- 
area, diagnoza și tratamentul tulburărilor de personalitate din 
DSM-5. Multe dintre aceste progrese în diagnoză şi tratament 
sunt incluse în capitolele ulterioare. Speranța mea este că această 
ediție revizuită va încuraja pe mai departe o atitudine de încre- 
dere și o măsură a competenţei clinicienilor în lucrul cu indivizii 
cu tulburare de personalitate. 

Conceptualizarea de caz și 
tratamentul eficient al tulburărilor 
de personalitate 


În această epocă a asumării responsabilităţi, practica clinică 
eficientă presupune din partea clinicienilor ca aceştia să reali- 
zeze o evaluare clinică focalizată și să dezvolte o conceptuali- 
zare de caz riguroasă pe baza evaluării. Conceptualizarea de 
caz devine atunci baza pentru realizarea unor decizii informa- 
te din punct de vedere clinic, privind tratamentul adaptat la 
circumstanţele individului și la nivelul de funcţionare al acestu- 
ia. Cu alte cuvinte, conceptualizarea de caz este fundamentală 
pentru dobândirea unor rezultate eficiente ale tratamentului cu 
indivizii dificil de tratat, în special cu cei cu tulburări de perso- 
nalitate. 

Capitolul de față descrie valoarea clinică a conceptualizării 
de caz integrative. Capitolul definește și descrie conceptualiza- 
rea de caz, componentele și elementele acesteia, susținând cauza 
conceptualizării de caz ca punte care realizează conexiunea din- 
tre evaluare şi tratament și, în special, ca influențând obiectivele 
tratamentului și intervenţiile. Susținem că eficiența conceptua- 
lizărilor de caz ţine de nivelurile înalte de putere explicativă și 

putere predictivă, precum și de focalizarea pe înlocuirea tipa- 
relor dezadaptative cu unele mai adaptative. Sunt prezentate 
exemple de conceptuaiizare de caz pentru trei dintre cele mai 
frecvente tulburări de personalitate în practica clinică din pre- 
zent. Studiile de caz ilustrează discuţia, începând cu cazurile 
interactive din următoarea secțiune. 


Exemplificări clinice 


Aceasta este o secțiune interactivă care are drept scop să vă 
implice direct în procesul de învăţare. Începem cu următoa- 
rea întrebare: cum luaţi deciziile clinice atunci când lucraţi cu 
indivizii cu tulburare de personalitate? Citiţi următoarele două 
cazuri și gândiți-vă cum le-aţi aborda în termeni de evaluare, 
conceptualizare de caz și intervenții. 


Cazul Kierei 


Kiera este o femeie în vârstă de 33 de ani, care nu a fost nicio- 
dată căsătorită, diagnosticată pentru prima oară cu tulburare de 
personalitate borderline după vreo 20 de ani de psihoterapie și 
tratament medicamentos. Pe parcursul acestei perioade, a trecut 
prin instabilitate emoțională, relații instabile și comportamente 
de risc care au determinat câteva spitalizări și terapie continuă 
în ambulatoriu. În urmă cu aproximativ doi ani, Kiera a înce- 
put terapie comportamentală dialectică (DBT), care a presupus 
terapie DBT individuală, consultații telefonice cu terapeutul în 
perioadele în care trecea printr-o criză și psihoeducaţie de grup. 

A fost obținută următoarea istorie de dezvoltare. Kiera se 
descrie pe ea însăși în copilărie ca fiind hipersensibilă şi cu 

dificultăți de reglare emoțională. Se pare că perioada copilăriei 


a fost marcată de părinţi exigenți, critici şi distanţi din punct de 
vedere emoțional. Aceștia au divorțat atunci când ea avea aproa- 
pe 4 ani, aparent din cauza alcoolismului tatălui ei. Mama este 
descrisă ca fiind „invalidantă“, în sensul că a negat, a ignorat și 
a răspuns haotic la preocupările şi experienţele Kierei. În plus, 
Kiera a fost învinovăţită pentru că nu a atins aşteptările și stan- 
dardele înalte ale mamei privind realizările şi bunele maniere. 
De-a lungul anilor, Kiera a fost implicată în câteva relaţii inten- 
se, de scurtă durată, și a avut numeroase locuri de muncă, toate 
pe termen scurt. 

Kiera descrie şi un istoric de abuz sexual, iniţial la vârsta 
de 6 ani, din partea unei persoane care lucra ca babysitter, 
aspect care poate fi conectat cu hipersexualitatea ei pe par- 
cursul adolescenţei și primei perioade de maturitate. Prima 
tentativă de suicid a avut loc la vârsta de 12 ani, ceea ce a dus 
la prima dintre numeroasele spitalizări. De atunci, s-a impli- 
cat în diverse comportamente de autovătămare, inclusiv tăie- 
rea venelor. A început să folosească droguri la vârsta de 14 
ani, comportament care s-a intensificat până după vârsta de 
20 de ani. Se pare că este abstinentă de 10 ani, implicându-se 
continuu în organizațiile AA (alcoolicii anonimi) și NA (nar- 
coticii anonimi). Kiera descrie că a fost implicată în „toate for- 
mele de terapie“, cu mai mulţi terapeuţi, timp de 20 de ani, 
pentru labilitate emoţională, abuz de substanţe și comporta- 
ment de autovătămare, înainte de a începe DBT individuală 
și de grup. 

De ce alte informaţii pertinente aţi putea avea nevoie pentru 
a vă finaliza evaluarea? Care este conceptualizarea de caz pe 
care o faceți, diagnosticul și planul de intervenţie? Vom reveni 

88 la cazul Kierei și la aceste întrebări aproape de finalul acestui ei cea mai mare este de a fi singură. Aimee a mai beneficiat de 39 
capitol. terapie înainte, însă a menționat că, deși își înțelegea mai bine 
situaţia, nu se înregistraseră schimbări pozitive. 
Cazul lui Aimee De ce alte informații pertinente ați putea avea nevoie pen- 
tru a vă încheia evaluarea? Care este conceptualizarea dumnea- 

Aimee, 30 de ani, își crește singură cei doi fii în vârstă de 12 voastră de caz, diagnoza și planul de intervenţie? Vom reveni 

şi 11 ani. În prezent, este angajată ca şofer de limuzină și urmea- la cazul lui Aimee și la aceste întrebări spre finalul capitolului. 

ză cursuri post-universitare cu frecvenţă redusă. Motivul decla- 

rat pentru solicitarea terapiei a fost pentru a învăţa cum să facă Conceptualizarea de caz 

față furiei și resentimentului față de mama sa. Aimee se auto- 

descrie ca fiind pasivă, ascunzându-și furia și resentimentele, Deşi sintagma „conceptualizare de caz“ este relativ nouă, cli- 

dar manifestându-și aceste emoții „prin autocritici continue şi nicienii și cercetătorii au folosit „formulare de caz“ de mai bine 

muncind până la epuizare“, ceea ce înseamnă că se concentrează de 50 de ani (Tarrier, 2006). Elementul comun celor mai multe 

constant pe satisfacerea nevoilor celorlalţi, fără a se relaxa sau modele de conceptualizare de caz, inclusiv abordărilor analitice, 

a se bucura de viață. Aimee este foarte grijulie și circumspectă constructiviste, interpersonale, psihodinamice, cognitiv-compor- 

în discuţiile cu mama sa, temându-se că o va răni emoțional. tamentale și sistemice este cel de „tipar“. Nu vrem să sugerăm 

Aimee a fost practic abandonată de mama ei când era copil și a că toate abordările conceptualizărilor de caz sunt la fel. Totuși, 

fost crescută de bunica maternă. A menţionat că era și încă este deşi există elemente unice fiecărei abordări, există, de asemenea, 

foarte apropiată de bunică și continuă să fie mult mai apropiată câteva elemente, cum ar fi tiparul, care sunt comune majorității 

de tatăl ei. abordărilor (Eells, 2007, 2010). Restul acestui capitol descrie o 
Aimee a povestit și că fostul ei soț o abuzase verbal şi abordare integrativă a conceptualizării de caz, care subliniază 

fizic, acesta urmând să fie, în curând, eliberat din închisoare. elementele comune și poate include și elemente unice (Sperry 

Anticipându-i eliberarea, Aimee se îngrijora pentru siguranța şi Sperry, 2012). 

ei și cea a copiilor. Ea povestește că a rămas foarte apropiată de 

tatăl ei, dar destul de distantă emoțional de mamă. Pe formula- Conceptualizarea de caz: Definiţie și componente 

rul iniţial a afirmat: „Am trăiri de furie foarte mari față de ea.” 

Nu sunt declarate probleme medicale, deși menţionează că are Conceptualizarea de caz reprezintă o modalitate de rezumare 

dureri severe de cap, anxietate, depresie, dificultăți de somn și a diverselor informații într-o manieră succintă, coerentă, în sco- 

vise urâte. Testarea psihologică dezvăluie o nevoie ridicată de a pul unei mai bune înţelegeri și tratări a individului. Mai mult, o 

face pe plac celorlalți şi de a fi o victimă. Aimee declară că teama conceptualizare de caz constă în patru componente: formularea 

diagnostică, formularea clinică, formularea culturală și formula- 
rea de tratament (Sperry, 2010; Sperry şi Sperry, 2012). 

Formularea diagnostică. O formulare diagnostică este o 
afirmaţie descriptivă privind natura şi gravitatea simptomato- 
logiei psihiatrice a individului. Formularea diagnostică îl ajută 
pe clinician să obţină trei seturi de concluzii diagnostice: dacă 
simptomatologia pacientului este în primul rând nevrotică, psi- 
hotică sau caracterială; dacă simptomatologia individului are o 
etiologie în primul rând organică sau psihogenă; şi dacă simp- 
tomatologia individului este atât de acută şi severă, încât soli- 
cită intervenţie imediată. Pe scurt, formulările diagnostice au 
un caracter descriptiv, fenomenologic și transversal. Ele răs- 
pund la întrebarea: „Ce s-a întâmplat?“. Din motive practice, 
formularea diagnostică se pretează la a fi specificată prin cri- 
terii DSM-5. 

Formularea clinică. Formularea clinică, pe de altă parte, are 
un caracter mai explicativ şi mai longitudinal şi încearcă să ofere 
o argumentare pentru dezvoltarea şi menţinerea simptomelor şi 
a tiparelor de viaţă disfuncționale. Formulările clinice răspund 
la întrebarea: „De ce s-a întâmplat?“. Aşa cum există diverse 
teorii ale comportamentului uman, la fel există și diverse tipuri 
de formulări clinice: psihanalitică, adleriană, cognitivă, compor- 
tamentală, a sistemelor familiale, biopsihosocială sau orice altă 
combinaţie. În această carte sunt subliniate conceptualizările de 
caz cognitiv-comportamentale. 

Formularea culturală. O formulare culturală este o trecere în 
revistă şi o explicaţie sistematică a factorilor şi dinamicilor cul- 
turale care acţionează în problemele manifeste. Formularea cul- 
turală răspunde la întrebarea: „Ce rol joacă cultura?“. Mai spe- 
cific, descrie identitatea culturală a clientului și nivelul la care el 

și-a însușit cultura societăţii sale. Formularea oferă o explicație 
culturală privind starea clientului, precum și impactul factori- 
lor culturali asupra personalității şi nivelului de funcționare al 
clientului. Mai mult, sunt abordate elementele culturale care ar 
putea avea un impact asupra relației dintre individ și terapeut 
și dacă sunt sau nu indicate intervenţii sensibile din punct de 
vedere cultural. 

Formularea tratamentului. O formulare a tratamentului 
este ulterioară formulărilor diagnostică, clinică și culturală și 
funcționează ca plan explicit care reglementează intervențiile de 
tratament. În loc să răspundă la întrebările: „Ce s-a întâmplat?“ 
sau „De ce s-a întâmplat?“, formularea tratamentului abordează 
întrebarea: „Ce poate fi făcut în legătură cu asta și cum?“. 

Cele mai utile și cuprinzătoare conceptualizări de caz sunt 
cele integrative, care conțin toate cele patru componente: formu- 
larea diagnostică, clinică, culturală și a tratamentului (Sperry și 
Carlson, 2014; Sperry și Sperry, 2012). Formatul următoarelor 
capitole ale acestei cărți va scoate în evidență conceptualizările 
integrative. Formularea diagnostică va sublinia criteriile DSM-5; 
formularea clinică va accentua explicaţiile cognitiv-comporta- 
mentale, în timp ce formularea tratamentului va sugera obiecti- 
ve și metode de tratament cognitiv-comportamentale. 


Premisele și elementele de bază 


În opinia a numeroși clinicieni şi cercetători, conceptualiza- 
rea de caz este una dintre cele mai dificil de stăpânit competenţe 
clinice (Eells, 2010; Sperry și Sperry, 2012). Dificultatea perce- 
pută în dezvoltarea unei conceptualizări de caz eficiente poate 
fi motivul pentru care mulți terapeuțţi nici nu dezvoltă, nici nu 

folosesc conceptualizări de caz ori le lipseşte încrederea în capa- 
citatea lor de a-și conceptualiza cazurile. Experiența mea este 
că terapeuțţii experimentați și novicii deopotrivă pot începe cu 
ușurință şi încredere să stăpânească această competenţă într-un 
timp atât de scurt precum două sau trei ore de pregătire for- 
mală. Abordarea acestui tip de instruire presupune învățarea 
unui model integrat de conceptualizare de caz bazat pe elemen- 
te comune și distinctive și care subliniază elementul tiparului, 
adică al tiparului dezadaptativ. Două premise fundamentale 
stau la baza acestui model integrativ. 

Tiparul dezadaptativ. Prima premisă este că indivizii dez- 
voltă, fără să știe, un tipar dezadaptativ de funcționare şi 
relaţionare cu ceilalți, care se perpetuează de la sine. Inevitabil, 
acest tipar se află la baza problemelor manifeste ale individu- 
lui. Tratamentul eficient presupune întotdeauna un proces de 
schimbare, în care clientul și terapeutul colaborează pentru a 
identifica acest tipar, a-l sparge şi a-l înlocui cu un tipar mai 
adaptativ. Cel puţin două rezultate derivă din acest proces de 
schimbare: stare de bine crescută și rezolvarea problemei curen- 
te a clientului. 

Identificarea tiparului și schimbarea. Cea de-a doua premi- 
să este că identificarea tiparului și schimbarea acestuia se află 
în inima procesului de conceptualizare de caz. Tiparul constă 
în stilul şi maniera predictibile, constante și care se perpetuează 
de la sine, în care indivizii gândesc, simt, acționează și se apără 
pe ei înșiși (Sperry, 2005; Sperry et al., 1996). Modificarea tipa- 
rului presupune trei procese: (1) identificarea tiparului dezadap- 
tativ, (2) renunţarea la tiparul dezadaptativ și înlocuirea acestu- 
ia cu unul mai adaptativ și (3) consolidarea tiparului adaptativ 
(Beitman și Yue, 1999). 

Conceptualizarea de caz: Elemente 


Conceptualizarea de caz integrativă descrisă în acest capitol 
conţine 17 elemente, identificate în Tabelul 2.1 (Sperry și Sperry, 
2012). Identificarea acestor elemente este considerată fundamen- 
tală în conceptualizarea cazurilor referitoare la persoanele care 
îndeplinesc criteriile pentru una sau mai multe tulburări de per- 
sonalitate (Sperry și Sperry, 2016). 


TABELUL 2.1 Elemente ale unei conceptualizări de caz integrative 





Tablou clinic problema manifestă și răspunsul caracteristic în faţa 


precipitanţilor 


Precipitant factorii declanșatori care activează tiparul ce 
determină problema manifestă 

Tipar: dezadaptativ manieră inflexibilă, ineficientă de percepție, gândire, 
acţiune 

Predispoziție factorii care susțin funcționarea adaptativă sau 
dezadaptativă, inclusiv factorii de protecţie, punctele 
tari și factorii de risc 

Perpetuanți (factori declanșatorii care activează tiparul persoanei, ceea ce 

de perpetuare) duce la manifestarea problematică 

Identitate culturală sentimentul de apartenenţă la un anumit grup etnic 


Cultură: aculturație și nivelul de adaptare la cultura dominantă; stresul 


stres de aculturație cu origini în aculturație, inclusiv dificultățile 
psihosociale 
Explicație culturală credinţele privind cauza distresului, stării sau 


afecțiunii 

Cultură vs. amestec activ al dinamicilor culturale și de perso- 
personalitate nalitate 
Model de tratament manieră flexibilă, eficientă de percepție, gândire, 
acțiune 
Obiectivele rezultatele enunțate ale tratamentului de scurtă și 
tratamentului lungă durată 
Focalizarea accentul terapeutic principal care oferă direcție 
tratamentului tratamentului și este acordat la tiparul mai adaptativ 
Strategia de tratament plan și mijloc de acțiune pentru obținerea unui tipar 
mai adaptativ 
Intervențiile de tehnicile și tacticile specifice de schimbare legate de 
tratament strategia de tratament pentru atingerea obiectivelor 
tratamentului și pentru modificarea tiparului 
Obstacolele în calea provocările predictibile în procesul de tratament, 
tratamentului anticipate plecând de la tiparul dezadaptativ 
Tratament — cultură includerea intervențiilor culturale, a terapiei sau a 
intervențiilor sensibile din punct de vedere cultural 
atunci când acest lucru este indicat 
Prognosticul predicția cursului probabil, a duratei și a rezultatului 
tratamentului problemei de sănătate mentală, cu sau fără tratament 
Conceptualizare de caz: puncte forte și factori protectori 
Modelul integrativ de conceptualizare de caz explică punc- 
tele forte şi factorii de protecție, precum și deficitele și factorii 
de risc (Sperry, 2014). Influenţa punctelor tari şi a factorilor de 
protecţie — specificaţi ca un aspect al predispoziției — are o 

valoare clinică semnificativă în conceptualizarea de caz, deoa- 
rece „echilibrează“ punctele tari şi factorii protectori cu defici- 
tele și riscurile şi, în egală măsură, oferă o bază tangibilă pentru 
estimarea prognosticului. 


Conceptualizare de caz: conceptualizări de caz complete 
vs. conceptualizări de caz concise 


Conceptualizările de caz complete includ toate sau aproape 
toate aceste 17 elemente. Ca atare, o conceptualizare de caz com- 
pletă reprezintă toate cele patru formulări: formularea diagnos- 
tică, cea clinică, cea culturală și cea de tratament. În opoziţie, o 
conceptualizare de caz concisă include mai puţine elemente. La 
nivel minim, o conceptualizare de caz concisă ar trebui să inclu- 
dă manifestarea, precipitantul, tiparul, obiectivul/obiectivele de 
tratament și intervenţia/intervențţiile de tratament. În măsura în 
care o conceptualizare de caz concisă este utilă din punct de 
vedere clinic, ea trebuie să ofere o explicaţie suficient de con- 
vingătoare pentru comportamentul și nivelul de funcţionare al 
persoanei. Datorită puterii sale explicative, o conceptualizare de 
caz, indiferent cât de concisă, nu poate fi considerată doar un 
rezumat al cazului. 


Conceptualizări de caz: puterea explicativă, de ajustare și 
predictivă 


O conceptualizare de caz utilă din punct de vedere clinic are 
trei caracteristici. În primul rând, oferă un nivel înalt de putere 
explicativă, ceea ce înseamnă că acea conceptualizare de caz oferă 
o explicaţie riguroasă pentru problema manifestă, explicație care 


95 


Tulburările de personalitate din DSM-5 = Conceptualizarea de caz și tratamentul eficient 


96 


răspunde întrebării de ce s-a purtat persoana așa cum a făcut-o. 
În al doilea rând, oferă un nivel înalt de putere de ajustare, ceea ce 
se referă la selecția intervențiilor de tratament care sunt „cel mai 
potrivite” stilului persoanei și profilului funcțional al acesteia, 
precum şi la severitatea simptomului, nivelul de funcţionare și 
măsura în care este sau nu o tulburare de internalizare sau exter- 
nalizare. Intervenţiile selectate trebuie să se potrivească și cu 
problema curentă şi cu formulările clinice, diagnostice și cultu- 
rale și să aibă o probabilitate crescută de a avea succes în gene- 
rarea schimbării. În al treilea rând, o conceptualizare de caz utilă 
din punct de vedere clinic oferă, de asemenea, un nivel înalt de 
putere predictivă — anticiparea atât a celor mai probabile obsta- 
cole, cât şi a elementelor de facilitare a succesului tratamentului 
(Sperry și Sperry, 2012). Toate trei aspectele sunt fundamentale 
pentru planificarea și ghidarea eficiente și competente ale pro- 
cesului de tratament. 


Conceptualizarea de caz: studiu de caz 


Ilustrăm aici procesul construirii unei conceptualizări inte- 
grative de caz. În continuarea informaţiilor privind contextul, 
este prezent un segment de evaluare integrativă care identifi- 
că informaţiile cheie. Urmează apoi un tabel care rezumă cele 
17 elemente din formularea de caz diagnostică, clinică, cultura- 
lă şi din formularea de tratament pentru cazul respectiv. Apoi 
este oferită o afirmaţie de tipul conceptualizării de caz complete, 
care integrează toate informaţiile într-o relatare coerentă. Primul 
paragraf expune formularea diagnostică, cel de-al doilea pe cea 
culturală, iar cel de-al treilea paragraf formularea tratamentului. 
De asemenea, este oferită și o conceptualizare de caz concisă. 

Cazul lui Geri 


Geri, 35 de ani, este o femeie afro-americancă care lucrează 
ca secretară. Nu este într-o relație, locuiește singură și a fost tri- 
misă de directorul de resurse umane din compania sa pentru 
evaluare și tratament, în urma a trei săptămâni de depresie și 
izolare socială. Absența de la lucru a fost cea care a determinat 
trimiterea ei la medic. Simptomele lui Geri au început curând 
după ce șeful i-a spus că era luată în calcul pentru o promovare. 
Geri povestește că în copilărie se izola și îi evita pe ceilalți atunci 
când era criticată şi tachinată de membrii familiei și copiii de 
aceeași vârstă. Este puternic aculturată și consideră că depresia 
ei este rezultatul stresului de la serviciu și al „dezechilibrului 
chimic“ din creierul ei. 


Evaluare integrativă 


Pe lângă informațiile de evaluare diagnostică, au fost obținute 
următoarele informaţii biopsihosociale. Istoricul ei familial 
sugerează o vulnerabilitate biologică față de depresie. Geri și-i 
amintește pe părinți discutând despre cum mătuşii materne i-au 
fost prescrise antidepresive. Dincolo de obezitatea moderată, 
Geri declară că are o sănătate destul de bună. Ea neagă folosirea 
medicației, alcoolului sau a drogurilor recreaţionale. Istoricul ei 
de dezvoltare și istoricul social dezvăluie prezența unor părinți 
exigenți, critici şi distanţi din punct de vedere emoțional, care 
se pare că i-au oferit un sprijin redus și l-au favorizat pe fratele 
ei mai mic. În plus, era tachinată şi criticată constant de copi- 
ii de aceeași vârstă din cartier și de la școală. Există un isto- 
ric de-o viaţă întreagă de izolare socială, sensibilitate în fața 

respingerii și evitare a altora, în loc de a riposta sau neutrali- 
za criticile şi tachinările celorlalți. Geri povesteşte că nu avea 
cea mai bună prietenă în copilărie, iar acum are doar o colegă 
în preajma căreia se simte confortabil. În afara unei mătuși din 
partea tatălui, are un contact limitat cu familia. Trebuie observat 
că, în ciuda faptului că e absolventă de facultate și că a lucrat 
câțiva ani într-un birou, ea continuă să aibă un deficit semnifi- 
cativ al abilităților de comunicare asertivă, de relaționare socială 
şi rezolvare de probleme. Mai mult, îi lipseşte încrederea atunci 
când se află în preajma altora, neavând pe deplin încredere în 
ceilalți. Geri îndeplinește criteriile pentru tulburare depresivă 
majoră, episod unic, și pentru tulburare de personalitate evi- 
tantă cu trăsături obsesiv-compulsive. Tabelul 2.2 rezumă ele- 
mentele unei conceptualizări de caz integrative în cazul lui Geri 
(Sperry şi Sperry, 2012). 


TABELUL 2.2 Elementele conceptualizării integrative: cazul lui Geri 


Tablou clinic izolare socială crescută și simptome depresive 


Precipitant discuţiile despre promovarea la locul de muncă și 
transferarea în afara grupului ei de lucru bine sudat 


Tipar: dezadaptativ evitarea și deconectarea de ceilalți atunci când se 


simte nesigură 
Predispoziție Biologică — istorie familială de depresie 
Psihologică — timidă, evitantă, non-asertivă; 
sensibilă la respingere 
Socială — în prezent: evită persoanele critice 
și exigente; în trecut: părinți exigenți, critici, 
indisponibili din punct de vedere emoțional; copiii 
de aceeași vârstă care o tachinează, o batjocoresc 

Prezentare 


Perpetuanți 


Identitate culturală 


Cultură: aculturație și 
stres de aculturație 


Explicație culturală 


Cultură vs. 
personalitate 


Model de tratament 
Obiectivele 
tratamentului 


Focalizarea 
tratamentului 


Strategia de tratament 


Factori de protecție /puncte tari — o prietenă de 
încredere; convingeri religioase puternice împotriva 
suicidului; posibil să se califice pentru un ajutor 
pentru întoarcerea la muncă, cu specificația: 
dizabilitate psihiatrică. 


izolare socială și simptome depresive crescute 


menținere prin timiditate, traiul de una singură și 
izolare socială generalizată 


persoană afro-americană, din clasa mijlocie, cu 
legături etnice limitate 


puternic aculturată; fără stres de aculturaţie vizibil 


tristețea rezultă în urma stresului de la locul de 
muncă și a dezechilibrului chimic la nivel cerebral 


dinamicile personalității sunt semnificativ 
funcţionale 


conectarea cu ceilalți, în timp ce se simte mai în 
siguranţă 


reducerea simptomelor depresive; creşterea 
relațiilor sociale; revenirea la locul de muncă 


situații problematice declanșate sau exacerbate de 
vulnerabilități 


vizarea vulnerabilităților sociale și sprijinirea 
funcționării adaptative; medicație; sprijin; strategii 
de substituție; antrenamentul abilităților 

evaluarea /monitorizarea medicaţiei; intervenții 
suportive și cognitiv-comportamentale; grup de 
psihoeducaţie; supravegherea muncii în colaborare 


Intervenţiile de 
tratament 


„testarea“ practicienilor; probabil rezistentă la 
terapia de grup; dependenţă excesivă de medici; 
dificultăţi de încheiere a tratamentului 


Obstacolele în calea 
tratamentului 


Tratament — cultural genul poate fi o problemă, așa că luaţi în calcul 
numirea unor clinicieni suportivi, de gen feminin 


bun, dacă se înregistrează creșteri ale conexiunilor 
și abilităților sociale și dacă revine la locul de muncă 


Prognoza 
tratamentului 





Conceptualizarea de caz completă 


Izolarea socială crescândă și simptomele depresive (tabloul 
clinic) ale lui Geri par a fi reacţia ei în faţa veștii unui transfer 
iminent la locul de muncă şi a promovării, dată fiind istoria ei 
de evitare a situaţiilor în care ar fi putut fi criticată, respinsă și să 
se simtă în nesiguranţă (precipitant). Pe parcursul vieții sale, Geri 
a considerat că e mai în siguranţă dacă îi evită pe ceilalți, atunci 
când e posibil, și dacă interacționează cu ei condiționat, în alte 
momente; drept urmare, îi lipsesc abilități sociale cheie și are o 
rețea socială limitată (tipar). Acesta este un tipar mediu-moderat 
de internalizare indicat ca „disfuncție moderată“ pe Scala nivelu- 
lui de funcționare a personalității (LPFS). Reacţia și tiparul lui Geri 
pot fi înţelese în lumina informaţiilor despre părinții exigenți, 
critici și indisponibili din punct de vedere emoțional, a puterni- 
celor injoncțiuni parentale împotriva dezvăluirilor personale și 
familiale în faţa altora, a tachinărilor și criticilor din partea gru- 
pului de egali. Istoria familială de depresie o poate predispune 

biologic la tristețe şi izolare socială, la fel cum a făcut dezvolta- 
rea redusă a abilităţilor ei relaționale (predispoziția). Acest tipar 
este menţinut de timiditatea ei, de faptul că trăiește singură, de 
abilităţile sociale limitate și de faptul că i se pare mai sigur să se 
izoleze social (perpetuanții). 

Geri se identifică pe sine însăși ca fiind o persoană afro-ame- 
ricană aparținând clasei mijlocii, dar nu are niciun interes sau 
vreo implicare în comunitatea afro-americană (identitate cultura- 
lă). Este puternic aculturată, la fel cum sunt și părinții ei, și nu 
există vreun factor de stres evident care să ţină de aculturaţie 
(cultură: aculturație). Geri consideră că depresia ei este rezultatul 
stresului profesional și un „dezechilibru chimic“ la nivelul cre- 
ierului (explicație culturală). Nu există factori culturali evidenți 
care să intre în joc. În schimb, se pare că dinamica personalității 
lui Geri este foarte funcțională în tabloul clinic actual (cultură 
os. personalitate). 

Provocarea pentru Geri este să funcționeze mai eficient și să 
se simtă mai în siguranţă în relaţionarea cu ceilalţi (modelul de 
tratament). Obiectivele tratamentului includ reducerea simpto- 
melor depresive, creșterea abilităților interpersonale și de prie- 
tenie, reîntoarcerea la locul de muncă și extinderea rețelei soci- 
ale (obiectivele tratamentului). Tratamentul care este centrat pe 
relaționarea interpersonală va păstra obiectivele tratamentului 
în prim planul terapiei (focalizarea tratamentului). Strategia de 
bază pentru tratament este vizarea vulnerabilităților, precum 
şi sprijinirea, în același timp, a unui tipar și a unei funcţionări 
mai adaptative. Strategiile specifice de tratament includ 
medicația, suportul, strategiile de substituție și antrenamentul 
abilităților (strategia de tratament). Iniţial, reducerea simptome- 
lor depresive va fi abordată prin medicaţie, suport și activare 

comportamentală, într-un efort de a activa suficient clienta, ast- 
fel încât să ducă la bun sfârşit rutina și responsabilităţile zilni- 
ce. Intervenţiile de substituție cognitivă și comportamentală vor 
viza apoi sensibilitatea ei la respingere și izolarea de ceilalți. Pe 
urmă, antrenamentul abilităților sociale în contextul terapiei de 
grup va pune accentul pe comunicarea asertivă, pe încredere şi 
pe abilităţile sociale. Este foarte probabil ca Geri să poată bene- 
ficia de asistență socială pentru întoarcerea la muncă. E posibil 
să poată reveni la siguranţa fostului ei context profesional cu o 
promovare și/sau o mărire de salariu. De aceea, acest obiectiv 
de tratament poate fi facilitat de terapeut, care se poate consul- 
ta cu șeful lui Geri şi cu directorul de resurse umane privind 
o astfel de asistență. Tratamentul va continua cu gestionarea 
medicaţiei de către medicul ei (în colaborare cu psihiatrul cli- 
nicii), aceasta pe lângă intervenţiile suportive şi cognitiv-com- 
portamentale, care vor începe imediat, într-un format de trata- 
ment individual, tratament ce o va pregăti pentru tranziția la 
modalitatea de tratament de grup (intervenții de tratament). Pot 
fi anticipate unele obstacole și provocări în cursul tratamentului. 
Dată fiind structura ei de personalitate evitantă, este foarte pro- 
babilă o rezistență ambivalentă. Putem anticipa că îi va fi dificil 
să discute aspecte personale cu practicienii și că îi va „testa“ și 
provoca pe aceștia să o critice pentru modificarea sau anularea 
programărilor în ultimul moment și pentru întârzieri; de ase- 
menea, că ar putea să amâne, să evite emoțiile și să „testeze“ 
în orice alt fel cât de multă încredere poate avea în practician. 
Odată ce Geri a dobândit încrederea în practician, este probabil 
că se va agăța de acesta și de tratament, astfel putând fi difici- 
lă încheierea tratamentului dacă sistemul de suport social din 
afara terapiei nu s-a extins. Mai mult, este posibil ca tiparul ei să 


LEN SPERRY 








îngreuneze intrarea și rămânerea în terapia de grup şi în grupu- 
rile de sprijin. Prin urmare, ședințele individuale pot funcţiona 
ca o tranziţie spre grup, inclusiv spre o anumită formă de con- 
tact cu terapeutul de grup, care, teoretic, va manifesta acceptare 
și va evita judecățile de valoare. Acest lucru ar trebui să spo- 
rească sentimentul de siguranţă al lui Geri și să facă autodezvă- 
luirea în contextul de grup mai puţin dificilă. Un alt aspect de 
care trebuie ținut cont este punerea în scenă a transferului. Dată 
fiind măsura în care Geri a fost criticată și tachinată de părinți 
şi de co-vârstnici, putem anticipa că orice nerăbdare percepută 
şi indicaţii verbale sau nonverbale de critică din partea practi- 
cianului vor activa acest transfer. În sfârşit, din cauza tendinței 
lui Geri de a se agăța de ceilalţi în care are încredere, creșterea 
capacității ei de a se simţi mai încrezătoare funcţionând cu o mai 
mare independenţă și creşterea distanţei dintre ultimele patru 
sau cinci ședințe pot reduce ambivalenţa privind încheierea tera- 
piei (obstacolele în tratament). 


Conceptualizare de caz concisă 


Izolarea socială crescută și simptomele depresive ale lui 
Geri par a fi reacția ei în faţa veştii unui transfer iminent de 
la locul de muncă și a promovării. De-a lungul vieţii, lui Geri 
i s-a părut mai sigur să-i evite pe ceilalţi atunci când era posi- 
bil și să interacționeze condiționat cu celelalte persoane în alte 
momente. Acesta este un tipar mediu-moderat de internalizare 
denumit „disfuncție moderată“ pe Scala nivelului de funcționare 
a personalității. Tiparul ei poate fi înţeles în lumina informaţiilor 
despre părinţii exigenţi, critici și indisponibili din punct de 
vedere emoțional, a puternicelor injoncțiuni parentale împotriva 

realizării de dezvăluiri personale și familiale în faţa altora, a 
tachinărilor și criticilor din partea grupului de egali, precum și 
a schemelor de deficiență și izolare socială. Drept urmare, lui 
Geri îi lipsesc abilități sociale cheie și are o rețea socială limita- 
tă. Istoria familială de depresie o poate predispune biologic la 
tristeţe și izolare socială, la fel cum a făcut dezvoltarea redusă a 
abilităților relaționale. Acest tipar este menţinut de timiditatea 
ei, de faptul că trăiește singură, de abilităţile sociale limitate și 
de faptul că i se pare mai sigur să se izoleze social. Un tipar mai 
adaptativ este ca ea să se simtă în siguranţă și să intre în relație 
cu alte persoane, care sunt demne de încredere. Obiectivele 
inițiale de tratament au fost reducerea simptomelor depresive și 
revenirea la serviciu. Un obiectiv pe termen lung este creșterea 
legăturilor sociale, ceea ce ar reflecta un tipar mai adaptativ. 


Ilustrări clinice — continuare 


Cazul Kierei — continuare 


Atunci când v-a fost prezentat inițial acest caz, vi s-au adre- 
sat câteva întrebări: De ce altceva ați avea nevoie pentru a vă 
finaliza evaluarea? Care este conceptualizarea de caz pe care o 
faceți, diagnoza și planul de intervenţie? lată modul în care am 
răspuns eu la aceste întrebări. 

Informaţii suplimentare de evaluare. În ciuda anumitor 
factori de risc care păreau că-i alimentează starea de distres și 
comportamentul de automutilare, au existat și câţiva factori 
de protecție. Aceștia includ validarea şi sprijinul financiar și 
emoțional din partea lui Raymond, fostul iubit al mamei ei, și 
un mediu de muncă constant și suportiv în timpul terapiei DBT, 

ambii părând a fi factori semnificativi în recuperare. Descrierea 


realizată de Kiera privind tiparul ei relaţional, ca ciclu de 
acuzații, certuri, plânsete și, din nou, acuzaţii a fost destul de 
util în încadrarea conceptualizării de caz. 

Diagnoză. Diagnosticele ei conform DSM-5 erau de tulbu- 
rare de personalitate borderline, tulburare depresivă altfel spe- 
cificată și tulburări legate de consumul de substanţe, în remi- 
sie susținută. Pe Scala nivelului de funcționare a personalității 
(American Psychiatric Association, 2016), afectarea a fost evalu- 
ată ca fiind 3 = disfuncţie severă — care ar fi echivalentul scoru- 
lui 43 pe scala de Evaluare globală a funcționării (GAF). 

Conceptualizare de caz. Este oferită următoarea conceptua- 
lizare de caz. Kiera s-a prezentat cu instabilitate dispozițională, 
relații instabile și comportamente care-i puneau viața în peri- 
col, care reprezentau reacția ei când se simţea persecutată sau 
geloasă, în anticiparea abandonului. Dificultăţile ei relaționale 
presupun ciclul de acuzații, certuri, plânsete și apoi mai multe 
acuzaţii. Acest lucru reflectă un tipar dezadaptativ de îndepăr- 
tare a celorlalți prin cerinţe nerealiste de apropiere. Este un tipar 
puternic de externalizare, catalogat ca fiind „disfuncție severă“ 
pe Scala nivelului de funcţionare a personalității. Originile acestui 
tipar includ hipersensibilitatea ei față de distres și dificultățile de 
reglare emoțională, părinţii exigenţi, critici și distanți din punct 
de vedere emoțional și, în special, răspunsurile „invalidante“ 
ale mamei față de ea. Kiera se percepe pe sine ca fiind neajuto- 
rată și vulnerabilă și îi percepe pe ceilalți ca fiind periculoși și 
nepăsători. Atunci când se află sub un nivel înalt de stres, există 
probabilitatea să trăiască sentimente de abandon. Este deose- 
bit de sensibilă și îi este foarte dificil să tolereze astfel de stări 
emoționale negative. De asemenea, este vulnerabilă din punct 

de vedere biologic faţă de abuzul de substanţe, intoleranţa la 
distres și impulsivitate. Terapia comportamentală dialectică, 
grupul de antrenament al abilităților în mindfulness, reglarea 
emoţională, toleranța stărilor de distres şi eficiența interperso- 
nală reprezintă intervenţii care, împreună cu terapia compor- 
tamentală dialectică și consultaţiile telefonice sunt ţintite să-i 
scadă intoleranţa în fața stărilor de distres și să-i crească senti- 
mentul de autocontrol, echilibrul emoţional şi rezilienţa. 

Plan de intervenţie. Dinamica acestui caz sugerează cu 
putere că tratamentul DBT complet este tratamentul de elecţie. 
Acest lucru ar presupune terapie individuală de două ori pe 
săptămână, consultații telefonice și psihoeducaţie de grup. Au 
fost stabilite patru obiective specifice pentru a concentra trata- 
mentul. Acestea au fost: (1) scăderea comportamentelor suici- 
dale și de autovătămare şi dobândirea siguranţei; (2) procesa- 
rea experiențelor emoționale și a celor traumatice și învăţarea 
unor moduri de a le supravieţui; (3) procesarea probleme- 
lor cotidiene şi păstrarea unui loc de muncă care să-i aducă 
câștiguri; și (4) creșterea capacității ei de a trăi o viaţă împlinită 
și de a-şi păstra relaţiile. Aceste obiective de tratament reflec- 
tă direct un tipar mai adaptativ de relaționare cu ceilalți, fără 
autovătămare. 

Rezultatul clinic. În ciuda puţinelor câștiguri, dacă au exis- 
tat şi acestea în cei 20 de ani anteriori de terapie, Kiera a răs- 
tinue. Un program intensiv de ședințe DBT individuale și de 
grup, de două ori pe săptămână, a fost eficient în a pune punct 
stării ei de distres, instabilității dispoziționale, relaţiilor insta- 
bile și comportamentelor prin care își punea viaţa în pericol. 
După un an, Kiera era în etapa de remisie, în urma tulburării de 

personalitate, iar de-a lungul următorilor doi ani a început tot 
mai mult să trăiască o viaţă împlinită. 

Povestea Kierei este un caz real, relatat în autobiografia Kierei 
Van Gelder, The Buddha and the Borderline: A Memoir (Van Gelder, 
2010). Această carte captivantă le oferă cititorilor o relatare din 
sursă directă a modului în care se dezvoltă tulburarea de per- 
sonalitate borderline și cum răspunde la un program complet 
DBI. 


Cazul lui Aimee — continuare 


Atunci când v-a fost prezentat iniţial acest caz, vi s-au adre- 
sat câteva întrebări: De ce altceva aţi avea nevoie pentru a vă 
finaliza evaluarea? Care este conceptualizarea de caz pe care o 
faceţi, diagnoza şi planul de intervenţie? lată modul în care am 
răspuns eu la aceste întrebări. 

Informaţii suplimentare de evaluare. Au existat anumi- 
te puncte forte și factori de protecţie. Printre aceștia era fap- 
tul că Aimee era legată emoțional de o bunică maternă plină 
de grijă, care a crescut-o eficient, atunci când mama abuzivă a 
fost absentă pentru perioade îndelungate de timp. Deși a fost 
destul de dificil, Aimee a reușit să-și părăsească soțul abuziv, 
știind că tatăl ei o va proteja de acesta. În plus, ea este coerentă, 
conștiincioasă şi perfecționistă. Aimee are și deficite semnifica- 
tive în ceea ce priveşte asertivitatea și autonomia. 

Diagnostic. Diagnosticele din DSM-5 au fost de tulbu- 
rare de personalitate dependentă, trăsături de personalita- 
te obsesiv-compulsivă și altă tulburare depresivă specifica- 
tă. Pe Scala nivelului de funcționare a personalității (American 
Psychiatric Association, 2016), afectarea a fost evaluată ca fiind 

2 = disfuncție moderată — care ar fi echivalentul scorului 59 pe 
scala de Evaluare globală a funcționării (GAF). 

Conceptualizare de caz. Este oferită următoarea concep- 
tualizare de caz. Aimee prezintă depresie, oboseală, insom- 
nie, furie faţă de mama ei și îngrijorări privind copiii și fostul 
soţ, toate reacţii față de cerinţele crescânde de a avea grijă de 
ceilalți și de anticiparea eliberării din închisoare a fostului soț. 
Tiparul ei dezadaptativ presupune concentrarea pe satisface- 
rea nevoilor celorlalţi, într-o manieră perfecţionistă şi extrem 
de conştiincioasă, ignorându-și totodată propriile nevoi. Acest 
mod de a proceda îi permitea să se simtă necesară și valoroasă. 
Acesta este un tipar de internalizare mediu spre moderat, cata- 
logat ca „disfuncție moderată“ pe Scala nivelului de funcționare 
a personalității. Originile acestui tipar includ o educație în care 
părinţii ei au fost egoiști, foarte critici și extrem de exigenţi, fiind 
în același timp absenţi din punct de vedere emoțional, precum 
și deficite ale abilităților de comunicare asertivă și grijă de sine. 
De asemenea, sunt incluse credinţele dezadaptative despre pro- 
pria persoană ca fiind drăguță, dar defectă, și o perspectivă asu- 
pra lumii ca fiind exigentă, critică şi plină de condiţii. Iniţial, 
tratamentul s-a concentrat asupra diminuării simptomelor de 
depresie, oboseală și insomnie. Obiectivul pe termen mai lung a 
fost de a echilibra satisfacerea nevoilor altora cu propriile nevoi, 
într-o manieră suficient de conștiincioasă, ceea ce însemna un 
tipar mai adaptativ și dătător de viaţă. 

Planul de intervenţie. Au fost specificate trei obiective ca fiind 
punctul central al celor șase ședințe de tratament planificate. 
Acestea au fost: (1) diminuarea simptomelor actuale; (2) amplifi- 
carea sentimentului de putere personală; (3) să aibă mai bine grijă 
de ea însăși. Aceste obiective de tratament reflectă în mod direct 

un tipar mai adaptativ de a avea grijă de ceilalți şi de a avea grijă 
şi de ea însăși. In procesul atingerii acestor obiective, Aimee a 
demontat eficieni comportamentul dezadaptativ. Mai multe stra- 
tegii de intervenție au fost îmbinate unitar pentru a dobândi acest 
nou tipar și a îndeplini cele patru obiective de tratament. 

Rezultatul clinic. Acest tratament planificat în șase şedinţe 
a fost oferit de dr. Jon Carlson şi este disponibil ca DVD, în 
seria „Psychotherapy Over Time“ (Carlson, 2006) publicată de 
American Psychological Association. În ultima ședință au fost 
discutate câștigurile dobândite în urma tratamentului, iar Aimee 
arată că şi-a atins toate obiectivele de tratament enunțate. La șapte 
ani de la încheierea terapiei, într-un interviu ulterior, Aimee reflec- 
tă asupra impactului acestei terapii limitate în timp. Ea arată nu 
numai că a păstrat câștigurile tratamentului, dar și că a extins aces- 
te câștiguri în alte domenii ale vieţii ei (Sperry şi Carlson, 2014). 

Asemenea cazului Kierei, și cazul lui Aimee este unul real, 
relatat în detaliu în How Master Therapists Work: Effecting Change 
from the First to the Last Session and Beyond (Sperry şi Carlson, 
2014). Pe lângă date suplimentare ale studiului de caz, cartea 
conţine transcrieri ale ședințelor și comentarii privind fiecare 
şedinţă de terapie. 


Comentarii asupra cazurilor 


Ar putea fi util să facem un pas în urmă și să reflectăm asu- 
pra rezultatelor pline de succes ale acestor două cazuri. 

Asemenea multor persoane cu diagnostic de tulburare de 
personalitate care se prezintă pentru tratament psihologic, atât 
Kiera, cât și Aimee au trecut prin semnificative abuzuri și negli- 
jare în copilărie. 

Ambele au avut, de asemenea, simptome perturbatoare și 
deficite în zona abilităților. Totuși, amândouă au avut parte de 
factori de protecție semnificativi și puncte tari, care nu numai 
că au fost recunoscute, ci şi „integrate“ ca adjuvanțţi terapeu- 
tici în procesul de tratament de către acei terapeuţi care au fost 
cei mai eficienți. Pentru Kiera, sprijinul și validarea din partea 
lui Raymond, precum și colegii de serviciu care au susținut-o 
par să fi fost factori importanţi și, după câte am putea presupu- 
ne, necesari în recuperarea ei. Similar, având experienţa de a fi 
fost crescută de o bunică plină de grijă, iar apoi părăsirea unui 
mariaj abuziv au reprezentat puncte tari evidente și factori de 
protecție pentru Aimee. 

Caracterul focalizat al intervențiilor terapeutice a fost evident 
în ambele situații. Aceste intervenții bazate pe conceptualizarea 
de caz au fost eficiente, în timp ce eforturile terapeutice anteri- 
oare, în ambele cazuri, în cel al Kierei și cel al lui Aimee, nu au 
avut succes. În cazul lui Aimee, o formă focalizată de terapie 
prin discuţii, alături de un oarecare antrenament al abilităţilor 
(comunicare asertivă) au fost o bună „potrivire“ pentru ea, în 
mare parte, deoarece stilurile ei cognitiv, emoțional și compor- 
tamental erau destul de bine reglate. Totuși, în cazul Kierei, sti- 
lurile cognitiv, emoţional și comportamental au fost atât de rigi- 
de, încât 20 de ani de psihoterapie au avut prea puţin efect. Abia 
atunci când a dobândit o suficientă stăpânire a abilităților DBT 
de reglare emoțională, toleranţă în fața stării de distres, mind- 
fulness și eficiență interpersonală, Kiera a reușit să profite de pe 
urma psihoterapiei focalizate. 

Atunci când clinicienii îşi documentează terapia cu concep- 
tualizări de caz care au niveluri înalte de putere explicativă și 
putere predictivă, și recunosc și „integrează“ punctele tari și 

factorii de protecţie, rezultatele terapeutice pozitive devin pro- 
babile. Desigur, și competenţa clinicienilor este un factor. Deși 
nu fiecare clinician ar trebui să fie capabil să finalizeze terapia cu 
Aimee în doar șase ședințe, nu ar fi nerezonabil pentru cei mai 
mulți terapeuţi — inclusiv pentru stagiari — să aibă rezultate 
similare în 20 de şedinţe. Acest lucru presupune că au respectat 
focalizarea conceptualizării de caz în ceea ce privea înlocuirea 
tiparului dezadaptativ al lui Aimee cu un tipar mai adaptativ, 
așa cum a procedat dr. Carlson cu Aimee. 


Notă concluzivă 


De la psihoterapeuții prezentului se așteaptă tot mai mult 
să fie competenți în a lucra eficient cu indivizii diagnosticați cu 
tulburări de personalitate, iar competenţa în conceptualizarea 
de caz este probabil cea mai importantă pentru rezultate clinice 
eficiente. Acest capitol a subliniat valoarea unei conceptualizări 
de caz integrative, care pune în legătură, în mod eficient, eva- 
luarea cu tratamentul și influențează obiectivele de tratament şi 
intervenţiile. Conceptualizările de caz cu niveluri înalte de pute- 
re explicativă, putere de ajustare și putere predictivă sunt cele 
care se axează pe înlocuirea tiparelor dezadaptative cu unele 
mai adaptative. Au fost prezentate conceptualizări de caz pentru 
trei dintre cele mai frecvente tulburări de personalitate din prac- 
tica clinică din prezent — tulburarea de personalitate evitantă, 
borderline și dependentă. Studii de caz bazate pe două cazuri 
reale au ilustrat punctele cheie. 


nai 

Tulburarea de personalitate 
antisocială 


Indivizii cu personalitate antisocială manifestă frecvent agre- 
sivitate, impulsivitate, hedonism, promiscuitate, inconstanţă și 
abuz de droguri și alcool. Comportamentul infracţional poate 
fi inclus. Aceşti indivizi eșuează profesional, îşi schimbă locul 
de muncă în mod frecvent, tind să fie excluși din armată în 
mod dezonorant, sunt părinţi abuzivi și parteneri neglijenți, au 
dificultăţi în menţinerea relaţiilor intime, pot fi condamnați și 
fac ani de închisoare. Tulburarea este similară, însă diferită de 
tulburarea de personalitate psihopată, cunoscută și sub numele 
de psihopatie și sociopatie (Hare, Neumann și Widiger, 2012). 

Capitolul de față descrie un cadru pentru evaluarea și tra- 
tamentul eficient al acestei tulburări. Sunt incluse secțiuni pri- 
vind diagnosticarea, evaluarea psihologică, conceptualizarea de 
caz şi intervenţiile de tratament. Se începe cu informaţii de fond 
despre tulburare, precum şi cu o descriere DSM-5 şi o descriere 
prototip a tulburării. Secțiunea privind conceptualizarea de caz 
oferă cinci formulări clinice generale ale acestei tulburări: psiho- 
dinamică, biosocială, cognitiv-comportamentală, interpersonală 
şi o conceptualizare integrativă a tulburării. De asemenea, sunt 

descrise mai multe metode de tratament, modalități și strategii 
de intervenţie. Printre acestea se numără psihoterapia individu- 
ală, terapia de grup, terapia de cuplu şi de familie, medicaţia și 
tratamentul integrativ și combinat. 


Descrierea tulburării de personalitate antisocială 


Tulburarea de personalitate antisocială poate fi recunoscută, 
ținând cont de următorii factori descriptivi şi caracteristici: sti- 
luri vs. tulburări de personalitate, eveniment declanșator, stiluri 
comportamentale, stiluri interpersonale, stiluri cognitive, stiluri 
afective, stil de atașament și criteriul optim. 

Stil vs. tulburare. Personalitățile antisociale pot fi concepute 
ca acoperind un continuum de la sănătate la patologie, în care 
stilul de personalitate antisocială se află la extrema sănătății, iar 
tulburarea de personalitate antisocială se află la extrema pato- 
logiei. Tabelul 3.1 compară și diferenţiază stilul și tulburarea de 
personalitate antisocială. 


TABELUL 3.1 Comparație între stilul antisocial și tulburarea de 
personalitate antisocială 


Stilui de personalitate Tulburarea de personalitate 





Preferă viața de liber-profesioniști 
și se descurcă bine grație talentului, 
spiritului inventiv şi istețimii lor. 


Tind să trăiască conform propriului 
cod interior de valori și nu sunt foarte 
influențați de norme sociale, trăind 
totuși în limitele legii. 


Incapabili să menţină un compor- 
tament constant în ceea ce privește 
munca. 


Nu reușesc să respecte normele 
sociale privind comportamentul 
legitim, făcând gesturi care constituie 
motiv de arestare. 

În adolescenţă, erau, de obicei, 
scandalagii, îndrăzneţi și provocatori. 


Pot fi responsabili şi îşi respectă 
obligațiile financiare. 


Tind să aibă dor de ducă, dar sunt 
capabili să-și facă planuri și să-și ia 
angajamente. 


Destul de sinceri, deși au darul 
cuvintelor și pe acela de a-și face 
prieteni. 


Tind să fie curajoși, să dea dovadă de 
îndrăzneală fizică și rezistență; se vor 
împotrivi celor care vor să profite de 
pe urma lor. 


Tind să nu se preocupe prea mult în 
privinţa celorlalţi, așteptându-se ca 
ceilalți să fie responsabili pentru ei 
înșiși. 


Au un libido puternic și, deşi își 
pot dori diverși parteneri, pot fi 
monogami. 


Tind să trăiască în prezent și arareori 
trăiesc prea multă vinovăție. 

Iritabili şi agresivi, după cum o 
dovedesc conflictele sau atacurile 
fizice. 


responsabili și nu reușesc să-și 
onoreze obligațiile financiare. 


Nu reușesc să planifice din timp sau 
acționează impulsiv. 


Nu preţuiesc adevărul şi mint, 
folosesc nume false sau îi escrochează 
pe ceilalți pentru câștiguri personale. 


Nesăbuiți privind propria siguranță 
sau a celorlalți, după cum o dovedesc 
condusul sub influența alcoolului sau 
abaterile de viteză repetate. 


Dacă sunt părinţi sau tutori, le 
lipsește capacitatea de a funcționa ca 
părinți responsabili. 


Nu au avut niciodată o relație 
monogamă pentru o perioadă 
îndelungată de timp. 


Le lipsesc remuşcările și se simt 
îndreptățiți în acţiunile lor prin care 
i-au rănit, tratat nedrept pe ceilalți 
sau au furat de la ei. 





Următoarele două cazuri ilustrează diferențele dintre tulbu-  u5 


_rarea de personalitate antisocială (Juan G.) şi stilul de persona- 


litate antisocială (Gordon ].) 

Întrucât persoanele cu tulburare de personalitate antisocială, 
tulburare de personalitate psihopată și tulburare de personalita- 
te sociopată se pot implica în comportamente infracționale, unii 
clinicieni folosesc cei trei termeni interșanjabil. Deoarece cercetă- 
rile indică unele diferențe notabile în comportament și etiologie, 
alţii preferă diferențierea psihopatiei şi a sociopatiei (Hare et al., 
2012; Walsh şi Wu, 2008). 





STUDIU DE CAZ: TULBURAREA DE PERSONALITATE 
ANTISOCIALĂ 


Juan G. este un bărbat cubanez, în vârstă de 28 de ani, care 
s-a prezentat, seara târziu, la camera de urgenţă dintr-un spital 
comunitar, plângându-se de o durere de cap. Descrierea durerii 
a fost vagă și contradictorie. La un moment dat a spus că dure- 
rea era prezentă de trei zile, în timp ce în alt moment era vorba 
de „mulți ani”. El a povestit că durerea îl făcea să aibă un com- 
portament violent și a descris cum, pe vremea în care lucra în 
Forțele Aeriene, în timpul unui episod de durere de cap, a atacat 
brutal un medic. Juan a relatat un istoric îndelungat de arestări 
pentru asalt, spargeri și trafic de droguri. Examinările neurologice 
şi ale stării mentale au fost în limite normale, cu excepția unei 
ușoare agitații. El a insistat că numai Darvon — un narcotic — 
îi va ameliora durerea de cap. Pacientul s-a opus unui plan de 
teste diagnostice ulterioare sau unei programări de tip monitori- 
zare clinică, spunând că, dacă nu va fi tratat imediat, „s-ar putea 
întâmpla ceva tare rău”. 

| STUDIU DE CAZ: STILUL DE PERSONALITATE 
ANTISOCIALĂ 


Gordon ]., 38 de ani, este președintele unei companii de 
producţie în extindere rapidă. Gordon a preluat mica afacere pe 
care unchiul său o înființase după cel de-Al Doilea Război Mondial 
și a mărit considerabil producţia, a adăugat noi linii de produse 
și a pus bazele unei divizii de marketing și vânzări, pe care o su- 
pervizase personal în cei nouă ani de când conducea compania. 
Înainte de preluarea companiei, Gordon fusese cel mai tânăr 
membru al clubului de milioane de dolari pentru vânzarea de bu- 
nuri imobiliare pentru o companie la care lucrase timp de doar 
trei ani. Tatăl său murise într-un straniu accident la schi pe vre- 
mea când Gordon avea 1] ani, dar asta nu păruse a-l împiedica 
să-și urmărească fascinația pentru scufundări și zborul cu pla- 
norul. Imediat după ce transformase corporaţia unchiului său 
într-o întreprindere extrem de profitabilă, Gordon a fost invitat 
să se alăture organizației Young President's Organization (YPO) 
din regiunea sa. Era destul de popular în grup, dată fiind persona- 
litatea să magnetică, perspectiva vizionară și poveștile captivante 
ale diverselor sale aventuri. Fusese căsătorit timp de aproape cinci 
ani, apoi divorțase. De atunci, nu s-a recăsătorit, dar a menţinut 
relații continue cu două femei. 








Tulburarea de personalitate psihopată 


Tulburarea de personalitate psihopată — denumită și psi- 
hopatie — este o tulburare mentală caracterizată prin compor- 
tament amoral, egoism extrem și deficite interpersonale, cum 
ar fi grandoarea, aroganţa, falsitatea şi lipsa generală a empati- 
ei. Sunt, de asemenea, observate deficite de ordin afectiv, cum 

ar fi lipsa vinovăţiei şi a remușcării. Conform Psychodynamic 


Diagnostic Manual (PDM) (PDM Task Force, 2006), această tul- 
burare poate fi diagnosticată după următoarele criterii: indivizii 
prezintă un prag înalt pentru stimularea emoțională şi agresivi- 
tate; sunt preocupați de manipularea celorlalți; emoţiile lor de 
bază tind să fie furia şi invidia; părerea lor despre ei înșiși este 
că sunt omnipotenți, în sensul că ei cred că pot face să se întâm- 
ple orice şi pot controla totul; părerea lor despre ceilalți este că 
toţi ceilalți sunt egoiști, manipulatori sau necinstiți. 

În plus, modalitatea lor fundamentală de a se apăra este 
prin încercarea de a controla totul în jurul lor. Psihopaţii pot 
fi întâlniți adesea în cadrul corporațiilor şi pot să se implice în 
activități ilicite, evitând urmărirea penală prin exploatarea inte- 
ligentă a lacunelor în reglementări (Babiak și Hare, 2007). 

Diagnosticul tulburării de personalitate psihopată nu a mai 
apărut în DSM de la prima ediţie; totuşi, reapare ca un specifica- 
tor: „cu trăsături psihopate“ pentru tulburarea de personalitate 
antisocială în „Modelul alternativ DSM-5 pentru tulburările de 
personalitate“ (American Psychiatric Association, 2016). 


Tulburarea de personalitate sociopată 


Personalitatea sociopată — cunoscută și sub numele de socio- 
patie — este o tulburare mentală caracterizată prin compor- 
tament amoral şi infracțional și printr-un sentiment redus de 
responsabilitate morală. Indivizii cu această tulburare tind să 
acţioneze în mod spontan, în moduri nepotrivite, fără a se gândi 
la consecinţe. Pot fi nervoși, uşor iritabili și rapizi în manifesta- 
rea furiei. Ei vor minți, îi vor manipula și îi vor răni pe ceilalți, 
dar, adesea, vor evita să facă acest lucru câtorva persoane alese 

de ei de care le pasă. Cel mai adesea sunt capabili să formeze 
ataşamente și să fie loiali față de alții. Acest lucru înseamnă că 
au posibilitatea de a trăi vinovăţie şi remuşcări atunci când ar 
ajunge să rănească pe cineva de care le pasă. Deși sunt capabili să 
comită crime atroce, e puţin probabil să comită aceste infracțiuni 
împotriva familiei sau a prietenilor. Spre deosebire de personali- 
tatea psihopată, despre care cercetările sugerează că are o încăr- 
cătură genetică mai mare, personalitatea sociopată pare a fi mai 
mult influențată de factori de mediu, cum ar fi sărăcia, expunerea 
la violenţă și părinţii prea permisivi sau neglijenţi (Stout, 2005). 
Tulburarea de personalitate sociopată a apărut doar în DSM-II. 

Eveniment declanșator. Situaţia tipică, circumstanţa sau eve- 
nimentul care, cel mai probabil, declanșează sau activează răs- 
punsul caracteristic dezadaptativ al tulburării de personalitate 
antisocială (Othmer și Othmer, 2002), după cum se observă în 
stilurile comportamental, interpersonal, cognitiv și afectiv ţine 
de „standardele și regulile sociale“. 

Stil comportamental. Stilul comportamental al perso- 
nalităților antisociale se caracterizează prin impulsivitate, iri- 
tabilitate și agresivitate. Este posibil să fie iresponsabili în res- 
pectarea angajamentelor profesionale și a obligațiilor financiare. 
Încălcarea regulilor este tipică. Indivizii cu personalitate anti- 
socială sunt, de asemenea, cunoscuţi pentru furia impulsivă, 
falsitate și viclenie. Tind să fie indivizi puternici, care se impli- 
că, în mod regulat, în comportamente de căutare de risc și de 
emoții tari. 

Stil interpersonal. Stilul lor interpersonal se caracterizea- 
ză prin conflictualitate și desconsiderare nesăbuită a nevoilor 
şi siguranţei celorlalți. Tind să fie extrem de competitivi, să nu 
aibă încredere în ceilalți și, adesea, nu știu să piardă. Relaţiile lor 

pot părea uneori „alunecoase“, dar și calculate. Aceste compor- 
tamente pot caracteriza oameni de afaceri de succes, politicieni, 
avocați, medici specialiști, precum și infractori. Persoanele cu 
tulburare antisocială tind să dezvolte relații superficiale, care 
presupun puține legături emoționale sau angajamente de lungă 
durată, dacă acestea există. In plus, tind să fie insensibili față de 
durerea și suferinţa celorlalți. 

Stil cognitiv. Stilul cognitiv al personalităţii antisociale 
este descris ca fiind impulsiv și inflexibil din punct de vedere 
cognitiv, precum și orientat spre exterior. Ei tind să fie foarte 
conştienţi de indiciile sociale și pot fi destul de pricepuți la „citi- 
rea“ oamenilor şi a situaţiilor. Deoarece disprețuiesc autoritatea, 
regulile şi normele sociale, ei își raționalizează cu ușurință pro- 
priul comportament. Impulsivitatea, iritabilitatea și agresivita- 
tea îi predispun la certuri și chiar la acţiuni agresive. Cercetările 
recente indică faptul că pare a exista o afectare neuropsihologică 
semnificativă la persoanele diagnosticate cu această tulburare. 
În cazuri speciale, este probabil să existe o disfuncție la nivelul 
sarcinilor funcţiilor executive de planificare şi modificare a setu- 
lui (Dolan și Park, 2002). 

Stil afectiv. Stilul lor emoţional sau afectiv este caracterizat 
ca fiind neimplicat și superficial. Evită emoţiile „mai moi“, cum 
ar fi căldura și intimitatea, deoarece le consideră semne de slă- 
biciune. Vinovăţia este arareori, dacă vreodată, trăită. Nu sunt 
în stare să tolereze plictiseala, depresia sau frustrarea şi, prin 
urmare, sunt căutători de senzaţii tari. În sfârșit, nu prea mani- 
festă vinovăție, ruşine sau remușcări în ceea ce privește propriile 
lor acțiuni deviante. 

Stil de atașament. Persoane cu o opinie negativă des- 
pre ceilalți și o percepţie de sine ce oscilează între pozitiv și 

negativ, prezintă un stil de ataşament compozit temător-de 
desconsiderare. Ei tind să se considere ca fiind speciali și 
îndreptățiţi, dar sunt, de asemenea, conștienți de nevoia lor de 
ceilalți, care au potențialul de a-i răni. În consecinţă, îi folosesc 
pe ceilalți pentru a-și satisface nevoile, fiind totodată precauţi 
și tratându-i cu desconsiderare. Stilul de atașament temător-de 
desconsiderare este asociat cu tulburarea de personalitate anti- 
socială. 

Criteriul optim de diagnostic. Dintre toate criteriile de dia- 
gnostic pentru tulburarea de personalitate antisocială, unul a 
fost identificat ca fiind cel mai util în diagnosticarea acestei tul- 
burări. Convingerea este că, începând cu acest criteriu, clinicia- 
nul poate testa prezența sau absenţa acestuia și poate diagnos- 
tica mai repede tulburarea de personalitate (Allnutt și Links, 
1996). Criteriul optim pentru această tulburare este comporta- 
mentul infracțional, agresiv, impulsiv şi iresponsabil. 


Descrierea din DSM-5 


Indivizii cu această tulburare de personalitate sunt 
caracterizați printr-un tipar pervaziv de desconsiderare şi încăl- 
care a drepturilor altora. Ei nu respectă și ignoră legile și nor- 
mele sociale şi se implică, în mod regulat, în acte care constitu- 
ie motive pentru arestare. Acești indivizi mint, sunt necinstiți 
și vor profita de ceilalți de plăcere sau pentru profitul perso- 
nal. Sunt impulsivi și nu reușesc să planifice din timp. Sunt, de 
asemenea, iritabili şi agresivi, ceea ce duce la conflicte sau ata- 
curi fizice. Nu este surprinzător faptul că acești indivizi igno- 
ră siguranţa celorlalți și a lor înşile. Iresponsabilitatea lor este 
demonstrată prin faptul că nu reușesc să se implice într-un 

„comportament stabil privind munca și prin eşecul de a-și înde- 


plini obligaţiile financiare. În plus, lipsa lor de remuşcare este 
demonstrată de indiferența lor față de faptul de a fi agresat, 
maltratat sau escrocat alte persoane (American Psychiatric 
Association, 2016). 

„Modelul alternativ DSM-5 pentru tulburările de perso- 
nalitate“ oferă o altă descriere a acestei tulburări (American 
Psychiatric Association, 2016). Tulburarea este descrisă ca inca- 
pacitatea de a avea un comportament etic și în limitele legii, 
alături de ipocrizie, atitudine manipulativă și comportament ris- 
cant. Se observă dificultăți caracteristice în ceea ce priveşte iden- 
titatea, autocontrolul, empatia și intimitatea, precum și impulsi- 
vitatea și iresponsabilitatea. 


Prezentare prototip 


Un prototip este o scurtă descriere care surprinde esența 
modului în care o anumită tulburare se prezintă în mod 
obișnuit. Descrierile prototip sunt utile și convenabile, iar clini- 
cienii se bazează în mod obișnuit pe ele, mai degrabă decât pe 
liste de criterii comportamentale sau convingeri fundamentale 
(Westen, 2012). lată o descriere prototip obișnuită a tulburării de 
personalitate antisocială: Aceşti indivizi au prezentat simptome 
de tulburare de conduită încă din copilăria mică, s-au impli- 
cat în comportamente delincvente ca adolescenţi și au devenit 
adulți egoiști, manipulativi și nemiloși. Interesul lor primar față 
de ceilalți constă în ceea ce pot obține de la aceştia. Ei manipu- 
lează, mint, înșală şi fură și nu au nicio remușcare sau empatie 
pentru răul pe care îl pricinuiesc altora. Sunt imprudenți, impul- 
sivi şi se angrenează în comportamente infracționale. Tulburarea 

este frecventă în rândul infractorilor şi este un predictor pentru 
violenţă. Din fericire, de la vârsta mijlocie, acești indivizi pot 
depăși acest tipar. 


Prevalenţa 


Prevalenţa acestei tulburări a fost estimată între 0,2 şi 3,3% 
în populaţia generală. Cu toate acestea, este mai mare de 70% la 
populaţia masculină cu tulburări legate de consumul de alcool 
și de substanţe din clinici, penitenciare și alte contexte medi- 
co-legale (American Psychiatric Association, 2016). 


Conceptualizări ale tulburării de personalitate antisocială 


Conceptualizări de caz psihodinamice 


Autorii psihanaliști descriu personalitatea antisocială ca fiind 
similară cu cea narcisică. Deşi ambele formează un sine gran- 
dios patologic, sinele individului antisocial se bazează pe un 
introiect agresiv, numit „obiect al sinelui străin“ (Meloy, 1988). 
Acest obiect al sinelui reflectă trăirea părintelui ca pe un străin 
în care nu se poate avea încredere şi care nutrește rele intenții 
față de copil. Nu este surprinzător că acest obiect internalizat 
ameninţător provine din experienţele de negdlijare sau cruzime 
parentală. La absenţa unui obiect matern iubitor se adaugă lipsa 
încrederii fundamentale și o fixaţie în procesul de separare-indi- 
viduare, astfel încât nu apare constanţa obiectului. Din moment 
ce mama este trăită ca un străin sau un prădător, atașamentul 
emoţional al copilului față de ea este blocat, ducând la o 
detașare faţă de toate relaţiile și experiențele afective, precum și 

la încercări sadice de a se atașa de ceilalți, prin comportamente 
distructive și de control. 

Drept urmare, indivizii antisociali nu-i percep pe ceilalți ca 
fiind indivizi separați. În consecinţă, ei nu pot dezvolta capa- 
citatea de vinovăţie și anxietăţile depresive determinate de 
modul în care acțiunile lor îi rănesc pe ceilalți. Corolarul este 
că sunt incapabili de o adevărată depresie. Kernberg (2014) 
remarcă faptul că acești indivizi antisociali sunt în mod asemă- 
nător blocați în dezvoltarea Supraeului, cu excepţia precursori- 
lor sadici ai Supraeului, manifestați prin comportamente crude 
și sadice. Persoanele antisociale înalt funcționale se remarcă 
prin faptul că au o anumită dezvoltare a conștiinței, cu zone 
circumscrise — numite lacune ale Supraeului — unde Supraeul 
lor nu pare să funcționeze. În plus, indivizii antisociali nu sunt 
prea interesaţi de raționalizarea sau justificarea morală a com- 
portamentului sau de aderarea la un sistem de valori diferit 
de exercitarea explozivă, agresivă a puterii (Kernberg, 2014, 
Meloy, 1988). 


Conceptualizarea de caz biosocială 


Există tot mai multe dovezi că factorii biologici influențează 
dezvoltarea personalității antisociale. În cazul indivizilor 
predispuși la comportament agresiv şi impulsiv au fost obser- 
vate niveluri reduse ale neurotransmițătorului serotonină. 
Meloy (1988) sugerează că persoanele antisociale au adesea 
un istoric de abuz sau neglijare în copilărie. Există probabili- 
tatea ca ei să fi avut un temperament dificil ca sugari (Thomas 
şi Chess, 1977), ceea ce înseamnă că au fost dificil de alinat şi 
calmat, aspect care ar fi putut interfera cu procesul normal de 

ataşament, crescând astfel în continuare probabilitatea abuzului 
sau a neglijării în copilărie. Millon și Everly (1985) sugerează că 
este probabil să existe praguri scăzute de stimulare a sistemului 
limbic la persoanele antisociale. Meloy (1988) adaugă că indivi- 
zii antisociali s-au dovedit a fi hiperactivi din punctul de vedere 
al sistemului nervos autonom, posibil din cauza incapacității lor 
de a învăţa din experiență, manifestând astfel mai puţină anxi- 
etate anticipativă care să-i descurajeze de la un comportament 
nerecomandat. 

Factorii de mediu, cum ar fi ostilitatea parentală, modela- 
rea defectuoasă a rolului parental și întărirea comportamen- 
tului răzbunător, par să interacționeze cu factorii biologici 
predispozanţi. Ostilitatea parentală poate rezulta din compor- 
tamentul disruptiv al copilului față de părinţi, din percepția că 
acești copii sunt irascibili sau din cauza faptului că acești copii 
sunt folosiți ca țap ispăşitor pentru frustrarea părinților sau a 
familiei. De multe ori, ei au avut prea puţină sau nicio îndru- 
mare părintească sau din casă a lipsit o figură de autoritate. 
Fără o astfel de figură de autoritate pe care să o ia ca model și 
simțindu-se abandonaţi sau respinși, acești copii devin adesea 
descurcăreţi şi nepăsători față de lumea din jurul lor. Din aces- 
te experienţe, ei învaţă că „scopul scuză mijloacele“, că „este o 
lume în care omul pentru om e lup“ și că „trebuie să fii puter- 
nic şi viclean ca să supravieţuiești“. Nu e de mirare că acest 
comportament sfidător este întâmpinat cu dezaprobare soci- 
ală, ceea ce le întărește și mai mult atitudinea independentă 
şi nepăsătoare. În consecinţă, ei învaţă să nu aibă încredere în 
ceilalți și, anticipând că ceilalți intenționează să-i exploateze 
sau să-i umilească, se năpustesc asupra lor cu comportamente 
răzbunătoare. 





Acest tipar de personalitate se autoperpetuează prin distor- 
siuni perceptuale constante, o atitudine de denigrare față de 
afecțiune și cooperare, şi prin comportament conflictual și răz- 
bunător, care, la rândul său, atrage conflilctualitatea. În conti- 
nuare, tiparul este perpetuat din teama de a fi folosit și forțat să 
adopte o poziţie inferioară, dominată (Millon și Everly, 1985). 


Conceptualizări de caz cognitiv-comportamentale 


Conform lui Beck (2015), comportamentul indivizilor cu 
această tulburare este constant iresponsabil. Ei au diverse con- 
vingeri fundamentale, condiționale și instrumentale. Credinţele 
lor fundamentale sunt că trebuie să aibă grijă de ei înșiși și să fie 
agresivi, pentru a nu fi victime ale celorlalți. De asemenea, cred 
că au dreptul să încalce regulile. Ei consideră că gândurile și 
sentimentele lor sunt întotdeauna corecte, iar alegerile lor sunt 
întotdeauna corecte și bune. În plus, cred că sentimentele sunt 
cele care creează realitatea, ceea ce înseamnă că au dreptate, pen- 
tru că se simt îndreptățiți în acțiunile lor. Credința lor condițională 
este că, dacă nu manipulează, nu exploatează sau nu îi atacă 
pe ceilalți, nu vor obţine niciodată ceea ce merită. Credința lor 
instrumentală este că trebuie să le-o iei înainte celorlalți ca să 
nu te depășească ei, precum și că trebuie să iei ceea ce ai nevo- 
ie, deoarece meriți. La baza acestor diferite convingeri se află 
convingerile lor despre sine și despre lume (Mitchell, Tafrate și 
Freeman, 2015). 

Acești indivizi tind să se privească pe ei înșiși ca fiind 
puternici, inteligenţi, independenți și invulnerabili. Ei tind 
să-i vadă pe ceilalți ca fiind fie slabi și vulnerabili, fie proşti și 
buni de exploatat. În consecință, au două strategii: îi vor ataca, 


125 


LEN SPERRY Tulburările de personalitate din DSM-5 = Tulburarea de personalitate antisocială 





126 


defăima şi agresa pe ceilalți în mod deschis; sau îi vor „trage 
pe sfoară“, înșela și manipula (Beck, 2015). Mai mult, este 
posibil să respingă sfaturile nesolicitate din partea celorlalți, 
ca fiind irelevante pentru scopurile lor. În sfârșit, tind să fie 
orientați spre prezent, fără absolut nicio preocupare pentru 
consecinţele viitoare. 

Dintr-o perspectivă mai comportamentalistă, Turkat (1990) 
descrie trei subtipuri ale acestei tulburări: sociopatul clar — ceea 
ce înseamnă că persoana îndeplinește clar şi evident criteriile 
DSM-5; sociopatul inteligent — în care acest individ simulează 
simptome psihologice, de obicei pentru a evita responsabilita- 
tea legală pentru acțiunile sale; și sociopatul care suferă — care 
îndeplineşte criteriile DSM, dar care este în mod sincer și cu 
adevărat în suferință. Pentru toate cele trei tipuri, deficitele fun- 
damentale comportamentale constau în gestionarea impulsuri- 
lor şi a furiei. Dintre cei trei, numai sociopatul care suferă este 
considerat a fi influențabil de către terapia comportamentală. 


Conceptualizări de caz din perspectivă interpersonală 


Pentru Benjamin (2003a), persoanele cu tulburare de perso- 
nalitate antisocială au, de obicei, un istoric de dezvoltare în care 
se regăsește un stil de parentaj dur şi caracterizat prin neglijare. 
Consecința la maturitate a acestui fapt este că individul antiso- 
cial îi neglijează sau îi exploatează pe ceilalți și este insensibil 
față de nevoile lor. Acest tipar imprevizibil de parentaj tinde 
să determine un control parental inadecvat şi învinovăţire. 
Rezultatul este că, ajuns la vârsta adultă, individul antisocial 
își protejează cu ferocitate autonomia. Mai mult, acest model 
de îngrijire parentală nepotrivită poate fi internalizat de către 

individul antisocial sub forma abuzului de substanţe, compor- 


_tamentului infracţional sau abandonării îndatoririlor părintești. 


Există probabilitatea ca viitorul individ antisocial să „preia“ 
responsabilitățile parentale, deoarece nimeni altcineva nu a făcut 
asta. Drept urmare a acestei asumări inadecvate a rolului paren- 
tal, individul antisocial va continua să îi controleze pe ceilalți 
ca scop în sine, fără a se lega emoţional de cei pe care îi contro- 
lează. Pe scurt, este evident un tipar susținut de dorinţă inadec- 
vată şi nemodulată de control asupra altora. Există, de aseme- 
nea, o nevoie puternică de independenţă și de rezistență față 
de controlul altora, care de obicei sunt dispreţuiți. Agresivitatea 
nestăpânită este folosită frecvent pentru a susţine controlul și 
independenţa. În sfârșit, persoanele cu tulburare antisocială 
pot părea prietenoase și sociabile, deși puțin cam detașate, din 
moment ce nu îi preţuiesc deloc pe ceilalți. 


Conceptualizare de caz integrativă 


Următoarea formulare integrativă oferă o explicaţie biopsi- 
hosocială pentru modul în care este probabil să se fi dezvoltat şi 
menținut acest tip de personalitate. Din punct de vedere biolo- 
gic, personalităţile antisociale au dat dovadă de temperamente 
de tipul „copil dificil“ (Thomas şi Chess, 1977). Drept urmare, 
tiparele lor erau impredictibile, iar ei tindeau să se retragă din 
situații, manifestau intensitate înaltă şi aveau o dispoziție des- 
tul de proastă, de nemulțumire. Acest tipar infantil iritabil a fost 
descris de Millon (1981) ca rezultând parțial dintr-un prag redus 
al stimulării limbice şi o diminuare a centrilor inhibitori ai siste- 
mului nervos central. Tipologia lor fizică tinde să fie endomorfă 
(subţiri) sau mezomorfă (musculoși) (Millon, 1981). 

Din punct de vedere psihic, acești indivizi au o viziune 
unică despre ei înșiși, despre ceilalți și despre lume. Ei tind să 
se vadă pe ei înșiși într-o variantă a temei „Sunt viclean şi sunt 
îndreptățit să obţin orice îmi doresc.“ Cu alte cuvinte, ei se per- 
cep pe ei înșiși ca fiind puternici, competitivi, energici și duri. 
Perspectiva lor asupra vieții şi asupra lumii este o variațiune a 
temei „Viaţa este înșelătoare și ostilă, iar regulile mă împiedi- 
că să-mi îndeplinesc nevoile.” Nu e de mirare că scopul vieții 
lor este o variantă a temei: „Prin urmare, voi ocoli regulile sau 
le voi încălca, deoarece nevoile mele sunt cele mai importan- 
te, şi mă voi apăra împotriva eforturilor de a fi controlat sau 
umilit de către ceilalți.“ Comportamentul de punere în act și 
raționalizarea reprezintă mecanisme defensive obișnuite folosite 
de personalitatea antisocială. 

Din punct de vedere social, putem menționa pentru această 
tulburare stiluri de parentaj și factori de mediu predictibili. În 
mod tipic, stilul de parentaj este caracterizat prin ostilitate şi un 
model parental defectuos. Sau, e posibil ca părinţii să fi oferit un 
model atât de bun, încât copilul nu a putut sau a refuzat să se 
conformeze standardelor parentale înalte. Injoncțiunea parenta- 
lă este: „Scopul scuză mijloacele.“ Astfel, comportamentul răz- 
bunător este modelat și întărit. Structura familială tinde să fie 
dezorganizată și neimplicată. Tiparul antisocial este confirmat, 
întărit și perpetuat de următorii factori individuali și sistemici: 
nevoia de a fi puternic și teama de a fi abuzat și umilit duce la o 
negare a emoțiilor „mai blânde“ și la lipsa de cooperare. Acest 
lucru, alături de tendinţa de a-i provoca pe ceilalți, determină o 
întărire suplimentară a credințelor și comportamentelor antiso- 
ciale (Sperry, 2015; Sperry şi Mosak, 1996). 

Tabelul 3.2 rezumă caracteristicile acestei tulburări. 

TABELUL 3.2 Caracteristicile tulburării de personalitate antisocială 





Eveniment(e) 
declanșator/oare 


Standarde și reguli sociale 


Se bazează pe forțele proprii, șireţi și convingători 
Își asumă riscuri și caută senzațiile tari 
Alunecoși și superficiali 


Stil comportamental 


Stil interpersonal Înșelători 
Iritabili și agresivi 
Desconsiderare nesăbuită a celorlalți 
Le lipsește empatia 
Nu au încredere în ceilalți 
Stil cognitiv Impulsivi 
Orientaţi către exterior și realiști 


Stil afectiv Evită emoţiile „mai blânde“, care denotă slăbiciune 
Nu arată vinovăție, remușcări sau rușine 
Temperament Tipar infantil iritabil și un tipar adult agresiv și 


impulsiv 
Stil de atașament Temător și de desconsiderare 
Injoncțiune parentală „Scopul scuză mijloacele.“ 


„Sunt viclean și sunt îndreptățit să obțin orice îmi 
doresc." 


Percepția de sine 


Percepția asupra lumii „Viața este înșelătoare și ostilă, iar regulile mă 
împiedică să-mi îndeplinesc nevoile. Prin urmare, 
voi ocoli regulile sau le voi încălca, deoarece nevoile 
mele sunt cele mai importante și mă voi apăra 
împotriva eforturilor de a fi controlat sau umilit.” 

Scheme dezadaptative  Neîncredere/abuz; îndreptățire; autocontrol 

insuficient; deficiență; deprivare emoţională; 

abandon; izolare socială 

Comportament infracțional, agresiv, impulsiv, 

iresponsabil 


Criteriul optim de 
diagnostic 

Evaluarea tulburării de personalitate antisocială 


Mai multe surse de informaţie sunt utile în stabilirea unui 
plan de diagnostic și tratament pentru tulburările de persona- 
litate. Observaţia, informațiile colaterale și testarea psihologică 
reprezintă complemente importante ale autoevaluării pacientu- 
lui din timpul interviului clinic. Această secțiune descrie suc- 
cint câteva observaţii caracteristice făcute de clinician, precum 
şi natura relației care se poate dezvolta în întâlnirile inițiale cu 
indivizii cu tulburări de personalitate specifice. Sunt descrise, 
de asemenea, tiparele de răspuns caracteristic la diferite teste 
obiective (adică, MMPI-2 și MCMI-IV) și teste proiective (adică 
Rorschach și TAT). 


Comportamentul și raportul în timpul interviului 


Intervievarea unei persoane cu tulburare de personalitate 
antisocială poate fi deosebit de provocatoare. Deși atâta vreme 
cât clinicianul le face pe plac este ușor să comunici cu aceşti 
indivizi, ei se înfurie și devin critici atunci când clinicianul rezis- 
tă manipulărilor lor. Este foarte dificil să fie determinaţi să se 
concentreze asupra impulsivităţii şi iresponsabilităţii lor sau 
asupra consecințelor negative ale acţiunilor lor. O astfel de lipsă 
de autenticitate și sinceritate limitează relaţia. Cu toate acestea, 
acești indivizi tânjesc după atenţie, iar clinicianul poate stimu- 
la discuţia, încurajându-i să-și afișeze realizările (Ackley, Mack, 
Beyer și Erdberg, 2011). Evitând tonul judicativ sau acuzator, 
clinicianul poate reuși să încurajeze cooperarea și să exploreze 
consecințele negative ale acţiunilor lor. Atunci când nu doresc 
să coopereze, să răspundă la întrebări sau adoptă o postură de 

„nemulțumire sau una ostilă, clinicianul ar face bine să afișeze 


indiferenţă sau să inițieze terminarea interviului. Ambele stra- 
tegii pot inversa rapid comportamentul acestor persoane. Cu 
toate acestea, deşi, arareori, simt remuşcări pentru înșelăciunile 
lor şi pentru cum i-au maltratat pe ceilalți, ei pot fi determinaţi 
să conștientizeze că lucrurile merg prost pentru ei şi își dis- 
trug viaţa. Clinicianul poate stabili relația și poate examina 
dificultățile lor, fără distorsiuni și minciuni, manifestând empa- 
tie pentru consecințele comportamentului și pentru eșecurile 
lor. Abia când îl percep pe clinician ca pe un aliat non-puni- 
tiv, care le va susține obiectivele constructive și le va arăta că 
înţelege incapacitatea lor de a respecta normele sociale, abia 
atunci pot începe să stabilească o alianţă terapeutică (Othmer 
şi Othmer, 2002). 


Datele testărilor psihologice 


Inventarul Multifazic de Personalitate Minnesota (MMPI-2), 
Inventarul Clinic Multiaxial Millon (MCMI-IV), Testul 
psihodiagnostic Rorschach și Testul de Apercepţie Tematică 
(TAT) pot fi utile în diagnosticarea tulburării de personalitate 
antisocială, precum și în diagnosticarea stilului sau trăsăturii de 
personalitate antisocială (Groth-Marnat, 2009). 

La MMPI-2, profilul 4-9/9-4 (Deviere psihopată-Hipomanie) 
este considerat profilul clasic pentru tulburarea de personalitate 
antisocială. În timp ce scala 9 — Hipomanie — reprezintă facto- 
rul de energizare şi activare a comportamentului de punere în 
act, scala 4 — Deviere psihopată — reprezintă componenta cog- 
nitivă a psihopatiei (Graham, 2012). Au fost observate două tipa- 
re de personalitate antisocială sau de psihopatologie (Megargee 

şi Bohn, 1979). Psihopatul primar este ușor incitat la violență și, 
astfel, este posibilă o creştere a scorurilor pe scala 4 (Deviere psi- 
hopată), cu creșteri pe scala 6 (Paranoia) şi scala 8 (Schizofrenie). 
Profilul 4-9 / 9-4 este mai sugestiv pentru psihopatia secundară, 
aşa cum se întâmplă în profilul 2-4/4-2 (Depresie-Deviere psi- 
hopată) (Meyer, 1995). 

La MCMI-IV, creşterile pe scala 5 (Narcisic) și 6 A (Antisocial) 
sunt cel mai probabile (Millon, Millon, Grossman, Boice şi 
Sinsabaugh, 2015). Deoarece alcoolul şi abuzul de droguri 
sunt frecvente la indivizii antisociali, se așteaptă creşterea pe 
B (Tulburarea consumului de alcool) şi/ sau T (Tulburarea 
consumului de droguri). Din moment ce indivizii antisoci- 
ali nu trăiesc, de obicei, un nivel înalt de distres, creşterile pe 
A (Tulburare de anxietate generalizată), D (Tulburare distimică) 
și H (Tulburarea simptomului somatic) nu sunt frecvente (Choca 
şi Denburg, 1997). 

Tehnicile proiective pot fi foarte utile în evaluarea relațiilor 
cu obiectul ale pacientului antisocial și evaluarea dezvoltării 
Supraeului. Deși acești indivizi au mai multe șanse să înșele un 
clinician în timpul interviului clinic prin simularea vinovăţiei sau 
a remușcării, e mai puţin probabil să facă acest lucru în prezenţa 
stimulilor ambigui, cum ar fi petele de cerneală Rorschach, acolo 
unde nu există răspunsuri „corecte“ (Gabbard, 2000). 

La Rorschach, indivizii antisociali tind să producă doar un 
număr scăzut spre mediu de răspunsuri și chiar resping planşele 
cărora le-ar face față, în mod clar, din punct de vedere cognitiv. 
Adeseori, se înregistrează o reacţie întârziată la planșele colorate, 
dar apoi pot răspunde cu răspunsuri de tip C (Culoare prima- 
ră), într-o manieră destul de primitivă și de impulsivă. Ei tind să 
ofere numeroase răspunsuri de tip A (Animal) și P (Banalitate) și 

„un număr redus de răspunsuri M (Mișcare umană) şi W (Întreg). 


Sunt comune absenţa răspunsurilor nuanţă (Y, YF şi FY) şi puţine 
răspunsuri de tip formă bună (F+%) (Wagner și Wagner, 1981). 

La TAT, poveștile lor tind să fie imature și pretenţioase. Şi, 
deși protagonistul poate fi surprins într-un act negativ, nu există 
de obicei vreo aluzie la consecinţele acelui act negativ (Bellak, 
1997). 


Abordări și intervenții de tratament 


Considerații privind tratamentul 


Acest diagnostic este rezervat indivizilor cu un istoric de 
ienorare și încălcare a drepturilor celorlalți încă de la vârsta de 
15 ani. Diagnosticul diferenţial pentru tulburarea de personali- 
tate antisocială include alte tulburări de personalitate, cum ar fi 
tulburarea de personalitate narcisică, tulburarea de personali- 
tate paranoidă și tulburarea de personalitate borderline, caz în 
care tinde să fie diagnosticată greşit la femei. Cele mai frecvente 
tulburări de simptom asociate cu aceasta sunt tulburările legate 
de consumul de substanţe, tulburarea bipolară, tulburările deli- 
rante și tulburările factice. 

În ceea ce privește obiectivele de tratament, aceşti indivizi 
nu sunt, de obicei, interesaţi să se prezinte la tratament sau 
sunt rezistenți la tratament dacă sunt forțați de instanță, anga- 
jatori sau alte instituții. Probabil se întâmplă așa pentru că lasă 
impresia că nu trec aproape deloc sau chiar deloc printr-o stare 
de distres, nu văd nimic greșit în comportamentul sau atitudi- 
nile lor și acceptă tratamentul doar când este în interesul lor 
personal, cum ar fi atunci când le-ar putea îmbunătăţi şansele 

de a obţine eliberarea condiționată sau probaţiunea (Hare et 
al., 2012). 

În sine, terapia individuală s-a dovedit remarcabil de ine- 
ficientă în cazul acestor indivizi. Acest lucru este valabil, mai 
ales atunci când terapia este orientată spre înţelegerea pro- 
fundă (insight) sau se concentrează asupra dezvoltării empa- 
tiei, conștiinței sau abilităților interpersonale. Totuși, pro- 
gramele speciale de tratament rezidenţial oferă un pic de 
speranță (Harris și Rice, 2006). Dacă personalitatea antisoci- 
ală este capabilă să se implice în psihoterapie, un semn clar 
de progres este sesizat atunci când apar trăsăturile depresive 
(Sperry, 2015). 


Psihoterapia individuală 


Hatchett (2015) a desfășurat recent o trecere în revistă în 
profunzime a literaturii privind opţiunile de tratament pen- 
tru tulburarea de personalitate antisocială. Deși a concluzionat 
că par a exista anumite beneficii ale intervențiilor psihosociale 
în remedierea caracterului antisocial și în reducerea recidive- 
lor infracționale, tabloul este tulbure şi complex. În analiza lui 
Hatchett, cercetările nu au identificat încă vreo intervenţie care 
să îndeplinească, în mod clar, standardele pentru eficienţa trata- 
mentului. Din acest motiv, autorul concluzionează că nu există 
nicio bază pentru a sprijini utilitatea clinică a vreunei intervenții 
psihosociale destinate tratamentului acestei tulburări. Totuși, 
această îndoială nu este universal împărtășită. Această secţiune 
trece în revistă abordarea psihodinamică, cognitiv-comporta- 
mentală și interpersonală a psihoterapiei individuale cu persoa- 
nele cu tulburare de personalitate antisocială. 

Abordarea psihoterapiei psihodinamice 


Există destul de puţină literatură de specialitate referitoare 
la rezultatele unui tratament de succes al psihoterapiei indivi- 
duale de orientare dinamică, în cazul indivizilor cu tulburare 
de personalitate antisocială. De fapt, există un pesimism larg 
împărtășit privind posibilitatea psihoterapiei dinamice de a 
modifica tiparul antisocial (Valliant și Perry, 1985). Au fost ofe- 
rite mai multe explicaţii pentru acest aparent eșec. Explicaţiile 
se referă atât la selecția pacienţilor, cât și la atitudinea terapeu- 
tică şi intervenţii. 

Gabbard (1990) arată că sarcina clinicianului la începutul tra- 
tamentului este să determine care sunt acei pacienți care „meri- 
tă” timpul, energia și banii necesari unui proces de terapie de 
lungă durată și cu un final nesigur. Meloy (1988) a identificat 
cinci contraindicații pentru psihoterapia cu pacienţi antisociali. 
Acestea sunt: un istoric de comportament sadic și violent față de 
ceilalți; absenţa totală a remușcărilor pentru un asemenea com- 
portament; o incapacitate de durată de a dezvolta atașamente 
emoționale; inteligenţă înaltă sau redusă care poate împiedica 
procesul terapeutic; şi frica intensă contratransferenţială a cli- 
nicianului pentru siguranța personală. Pe scurt, cu cât pacien- 
tul seamănă mai mult cu profilul dinamic al psihopatului pur, 
cu atât mai puțin probabil este că va răspunde la psihoterapia 
dinamică. 

Pe de altă parte, pacienţii antisociali cu trăsături narcisice pot 
fi întrucâtva mai deschişi la psihoterapie. În cadrul transferu- 
lui ei pot dezvălui o oarecare dependenţă, iar „obiectul ideal“ 
intern poate fi cumva mai puţin agresiv decât în cazul psihopa- 
tului pur (Meloy, 1988). Prezenţa depresiei majore poate reflecta 

deschiderea față de psihoterapie (Woody et al., 1985). Turkat 
(1990) observă că „sociopatul care suferă“, care este sincer și 
autentic în distres, are potenţialul de a beneficia în urma psiho- 
terapiei. Totuși, cel mai important predictor al succesului tra- 
tamentului este capacitatea de a stabili alianţa terapeutică. În 
studiul lor realizat asupra 48 de bărbați dependenţi de droguri 
şi aflați în tratament de substituție cu metadonă, bărbaţii care 
îndeplineau criteriile pentru tulburarea de personalitate antiso- 
cială, Gertsley et al. (1989) au demonstrat o asociere semnifica- 
tivă între capacitatea de a forma alianța terapeutică și rezultatul 
tratamentului. 

Între paranteze fie spus, un studiu despre diferențele de gen 
în recomandările de tratament pentru personalitatea antisoci- 
ală ne dă de gândit. A fost realizat un sondaj în care au fost 
implicați 119 psihologi clinicieni care au răspuns la studii de caz 
ce descriau fie un bărbat, fie o femeie cu tulburare de persona- 
litate antisocială şi somatizare. Rezultatele au arătat că, în cazul 
femeilor, clinicienii tindeau mai puţin să diagnosticheze corect 
tulburarea de personalitate antisocială, decât la pacienţii de gen 
masculin. În mod constant, femeilor li se acorda un prognos- 
tic mai bun și creştea probabilitatea de a li se face recomandări 
pentru terapia orientată spre insight, comparativ cu bărbaţii, 
în cazul cărora era mai probabil să li se ofere prognostice mai 
proaste şi recomandări pentru terapia de grup şi constrângeri 
legale (Fernbach, Winstead și Derlega, 1989) 

Atitudinea terapeutică, strategia și tehnicile de intervenţie 
sunt alți factori importanţi în ecuaţia rezultatului tratamentu- 
lui. Poziţia tradițională a neutralității din perspectiva dinami- 
că este contraindicată. Gabbard (2000) susține că neutralitatea 
este echivalentă cu aprobarea tacită sau coluziunea cu acțiunile 

pacientului antisocial. În schimb, atitudinea terapeutică reco- 
mandată este una activă și confruntativă. Clinicianul va trebui 
să se confrunte, în mod repetat, cu minimizarea şi negarea de 
către pacient a comportamentului antisocial. În plus, confrun- 
tarea trebuie să se concentreze asupra comportamentului din 
aici-şi-acum, mai degrabă decât asupra analizării materialului 
inconștient din trecut. 

Din perspectivă dinamică, este fundamental ca medicul să-l 
sprijine pe client în conectarea acțiunilor cu stările interioare. 
În sfârșit, aşteptarea clinicianului pentru schimbare terapeutică 
trebuie să fie categoric realistă. Gabbard (1994) avertizează că 
pacienții antisociali se bucură să dejoace dorinţele clinicianului 
legate de schimbarea lor. 

Inutil de precizat că aspectele legate de contratransfer sunt 
importante în lucrul cu pacienţii antisociali. Două forme frec- 
vente sunt neîncrederea şi coluziunea (Symington, 1980). 
Neîncrederea presupune raționalizarea din partea clinicianu- 
lui că pacientul nu este, de fapt, „atât de rău.“ Coluziunea este 
probabil cel mai problematic tip de contratransfer. Gabbard 
insistă ca medicul să fie stabil, rezistent și profund incoruptibil, 
deoarece acești pacienţi vor face tot ceea ce este necesar pentru 
a-l corupe pe clinician şi a-l determina să aibă un comporta- 
ment lipsit de onestitate sau de etică. Prin simularea lacrimilor, 
tristeții sau a remușcărilor, acești pacienţi îl pot manipula pe cli- 
nician să empatizeze cu ei. 

După cum am menţionat anterior, există studii privind trata- 
mentul dinamic cu pacienţi antisociali. Un studiu realizat asu- 
pra persoanelor cu tulburare de personalitate severă, inclusiv cu 
tulburare de personalitate antisocială, a arătat că o reprezentare 
a sinelui semnificativ clivată era prezentă în cazul a 27 dintre 

pacienţii studiaţi. Au fost utilizate exerciţii de relaxare și o 
intervenţie unificatoare pentru a reduce barierele amnestice care 
mențineau această segmentare. Rezultatele au arătat că 24 de 
pacienţi au răspuns printr-o scădere a rezistenței, complianță 
crescută la tratament și o funcționare cotidiană îmbunătățită 
(Glantz și Goisman, 1990). 

Meloy și Yakeley (2010) subliniază faptul că multe dintre 
abordările terapeutice mai recente ale persoanelor antisociale 
au fost, în mare parte, de natură comportamentală. Aceste abor- 
dări includ cursuri de prevenire a recidivelor, grupuri destina- 
te aptitudinilor sociale și alte astfel de eforturi de schimbare a 
comportamentelor și simptomelor de suprafață, ignorând, tot- 
odată, modificările aduse stărilor mentale interne ale individu- 
lui antisocial. O excepţie de la această tendinţă este tratamen- 
tul bazat pe mentalizare al lui Bateman şi Fonagy (McGauley, 
Yakeley, Williams și Bateman, 2011). Numit uneori „a menta- 
liza“, acesta este procesul prin care indivizii își interpretează 
propriile cogniţii, comportamente și emoții subiective, precum 
şi pe cele ale altora. Numeroși indivizi antisociali manifestă defi- 
cite ale acestei abilități, în special în ceea ce priveşte reflecta- 
rea emoțiilor celorlalți. Această capacitate rudimentară de men- 
talizare se îmbină cu dificultatea de a tolera stările interne de 
anxietate, determinând acel tip de comportament agresiv care 
este semnul distinctiv al tulburării. De asemenea, Malancharuvil 
(2012) oferă o formulare psihodinamică pentru deficitul de 
empatie din tulburarea de personalitate antisocială. E impor- 
tant să observăm că dezvoltarea capacității de a mentaliza, fără 
a crește, totodată, empatia, poate avea drept rezultat să-l facă pe 
individul antisocial să devină un prădător mai eficient, în loc să 
atingă scopul dorit al tratamentului. 

Abordarea terapiei cognitive 


Beck, Freeman, Davis și asociaţii (2011) oferă o analiză extin- 
să a abordării cognitive privind indivizii cu tulburare de per- 
sonalitate antisocială. Ei observă că dezvoltarea unei relaţii de 
lucru bazate pe colaborare este, în mod deosebit, dificilă în cazul 
acestor persoane. Cu acești pacienți se lucrează greu, deoarece 
e probabil ca ei să nu aibă încredere în terapeut, nu le este con- 
fortabil să accepte ajutor şi au o motivaţie redusă din cauza con- 
tratransferului terapeutului. Stabilirea relației necesită ca tera- 
peutul să evite sau să se retragă din poziţii de control sau din 
lupte de putere cu aceste persoane, precum și să își admită vul- 
nerabilitatea față de atitudinea manipulatoare a acestora. Din 
moment ce există o probabilitate crescută ca acești indivizi să 
mintă, terapeutul poate evita capcana rolului de arbitru al ade- 
vărului, admițând că acest lucru s-ar putea întâmpla. Pentru a 
evita finalul prematur al terapiei, se sugerează ca terapeutul să 
se străduiască, treptat, să stabilească încrederea, să recunoască, 
în mod explicit, punctele forte şi abilităţile individului antisoci- 
al și să se abțină de la a-l presa să-și recunoască punctele slabe. 
Încheierea prematură poate apărea, de asemenea, dacă distresul 
individului, adică simptomele depresiei sau ale anxietății, este 
atenuat rapid. În astfel de cazuri, Beck et al. sugerează sublini- 
erea faptului că a continua terapia este în interesul individului 
și în identificarea oricărui tip de distres rezidual pe care acesta 
s-ar putea să îl nege sau să-l minimalizeze. 

Mitchell, Tafrate şi Freeman (2015) observă că, spre deose- 
bire de descrierile dramatice și conflictuale ale terapiei cu indi- 
vizi antisociali regăsite în mass-media, este necesară o abordare 
bazată mai mult pe colaborare. Confruntarea duce la pierderea 

elanului și la încheierea prematură a terapiei. Calităţi terapeuti- 
ce precum căldura, empatia și disponibilitatea de a recompensa 
sunt deosebit de importante în cazul acestei populații de indi- 
vizi. Tehnici precum interviul motivaţional (Miller și Rollnick, 
2013), trecerea în revistă a semnelor și simptomelor tulbu- 
rării pentru a crește gradul de conștientizare a potențialelor 
consecinţe și pentru a oferi posibilitatea alegerii schimbării, 
precum și concentrarea asupra punctelor forte și valorilor paci- 
entului reprezintă modalități specifice de implicare a persoa- 
nelor antisociale în tratament. Selectarea obiectivelor adecva- 
te de tratament poate fi o provocare în cazul acestei tulburări 
și e necesar un timp considerabil, pentru a explora obiective- 
le cu această populaţie. În cazul celor care prezintă simptome 
negative de anxietate sau depresie, ameliorarea simptomu- 
lui este un motivator primar. Indivizii se percep pe ei înşişi 
ca fiind în suferință, iar consecinţa lipsei de acțiune este dău- 
nătoare numai pentru ei. Pe de altă parte, cei care nu prezin- 
tă simptome negative pot vedea comportamentul lor antiso- 
cial ca oferindu-le satisfacție și fiind egosintonic. În acest caz, 
motivaţia pentru schimbare este minimă sau apare de-a drep- 
tul rezistenţa, întrucât ceilalți sunt cei care suferă și nu indivi- 
dul. Indiferent de preferințele individului, reducerea compor- 
tamentului infracțional ar trebui să rămână un obiectiv general 
al tratamentului, din cauza daunelor cauzate altora și societății 
în ansamblu. 

După ce s-a căzut de acord asupra obiectivelor de tratament, 
se sugerează concentrarea pe situațiile problematice specifice, 
prin strategii de rezolvare de probleme şi strategii comporta- 
mentale. Atunci când controlul impulsurilor, comportamen- 
tul de punere în act sau exprimarea inadecvată a furiei sunt 

obiective de tratament, sunt recomandate strategii de control 
al impulsurilor și de gestionare a furiei. Pe măsură ce acești 
indivizi devin mai capabili să-şi controleze impulsurile şi să 
anticipeze consecinţele acțiunilor lor, este posibilă schimba- 
rea focalizării terapeutice spre gândurile automate şi scheme- 
le subiacente. Tranziţia de la un accent în mare măsură com- 
portamental la unul mai cognitiv le permite, treptat, indivizilor 
să devină mai puţin vulnerabili și să se simtă mai confortabil, 
dezvăluindu-și gândurile și sentimentele. Pe măsură ce se apro- 
pie încheierea planificată a tratamentului, atenția se mută înspre 
presiunile sociale la care individul este supus, pentru a conti- 
nua comportamentul antisocial. Strategiile de prevenire a recidi- 
vei sunt utile în sensibilizarea acestor pacienţi la oameni, locuri 
și circumstanţe care sunt potenţial declanșatoare ale gânduri- 
lor şi comportamentelor antisociale. Presupunând că individul 
și-a însușit suficiente aptitudini sociale și poate să se implice în 
activitatea terapeutică de grup, crește probabilitatea de a face 
faţă eficient presiunilor sociale. Beck et al. (2011) menţionează 
că terapia de grup și terapia de familie pot fi adjuvante utile tra- 
tamentului individual. 

Mai mult, Freeman et al. (1990) consideră că terapia cogniti- 
vă poate fi eficientă nu numai în reducerea comportamentului 
antisocial, ci și în sprijinirea individului pentru adoptarea unui 
stil de viață mai prosocial. Autorii avertizează că acești indivizi 
termină, adesea, prematur tratamentul, cu excepţia situației în 
care trăiesc suficient distres provenind de la o tulburare de pe 
Axa |, ceea ce le oferă o motivaţie pentru continuarea trata- 
mentului. 

Davidson şi colegii săi (2009) au realizat un studiu exploratoriu, 
randomizat și controlat privind terapia cognitiv-comportamentală 

aplicată unor bărbați violenți, cu tulburare de personalitate anti- 
socială. Cincizeci şi doi de bărbaţi adulţi care înfăptuiseră acte 
de agresiune în ultimele șase luni au fost distribuiți aleator să 
beneficieze de tratamentul obişnuit (TO) plus CBT sau doar tra- 
tamentul obișnuit (TO). Monitorizarea la distanță de 12 luni a 
arătat că nu au existat diferențe semnificative între rezultate celor 
două grupuri. Ambele grupuri au raportat scăderea frecvenţei 
actelor agresive; totuși, tendinţele datelor au favorizat CBT, în 
domeniul consumului problematic de alcool, al funcționării soci- 
ale și al convingerilor despre ceilalți. Reflecţii privind activita- 
tea cu această populaţie, precum și acest studiu pot fi găsite în 
Davidson et al. (2010). 

Terapia centrată pe scheme. Terapia centrată pe scheme 
reprezintă o extensie a terapiei cognitive, care a fost dezvoltată 
de Young (1994, 1999) special pentru tulburările de personalitate 
şi alte probleme dificile, individuale și de cuplu. Terapia centra- 
tă pe scheme presupune identificarea schemelor dezadaptative 
şi planificarea unor strategii și intervenții specifice. Cele patru 
strategii principale sunt: cognitivă, experienţială, comportamen- 
tală şi relaţia terapeutică în sine. Restructurarea cognitivă, adică 
modificarea schemelor dezadaptative, este o strategie cognitivă 
importantă, fiind însă îmbinată cu exerciții de imagerie, confrun- 
tare empatică, teme pentru acasă și „reparentaj limitat“, adică o 
formă de experiență emoţională corectoare (Young, 1999). 

Schemele dezadaptative asociate în mod obişnuit cu tul- 
burarea de personalitate antisocială sunt: neîncredere/abuz — 
credinţa că ceilalți îl vor abuza, umili, trișa, minţi, manipula 
sau vor profita de el; îndreptățire — credința că este supe- 
rior celorlalţi și nu este constrâns de regulile și normele care 
reglementează interacțiunea socială normală; autocontrol 

„insuficient — convingerea că individul este incapabil de auto- 


control şi toleranță în faţa frustrării; deficiență — credinţa 
că individul este defect, rău, nedorit sau inferior în aspecte 
importante; deprivare emoțională — credința că dorinţa de spri- 
jin emoțional a individului nu va fi satisfăcută de ceilalți; aban- 
don — credinţa că ceilalți importanţi nu vor sau nu pot oferi un 
sprijin de încredere și stabil; și izolare socială — credinţa că indi- 
vidul este alienat, diferit de ceilalți sau nu face parte din niciun 
grup (Bernstein, 2002). 


Abordarea interpersonală 


Pentru Benjamin (2003a), intervenţiile psihoterapeutice cu 
indivizi cu tulburare de personalitate antisocială pot fi planifi- 
cate şi evaluate în funcție de capacitatea lor de a spori colabora- 
rea, de a facilita învăţarea despre tiparele dezadaptative şi ori- 
ginile acestora, de a bloca aceste tipare, de a amplifica voinţa de 
schimbare și de a încuraja, în mod eficient, noile tipare. 

Benjamin observă că persoanele antisociale nu răspund bine 
psihoterapiei individuale singure. Autoarea dă voce și altor opi- 
nii, avertizând că terapeutul amabil şi atent, precum și cei care 
cred în mod eronat că sunt cu adevărat în control, pot fi „duşi 
de nas“ de aceşti indivizi. În schimb, Benjamin constată că abor- 
darea opusă, caracterizată prin asprime și lipsă de înţelegere, 
va servi doar la reconfirmarea convingerii individului antiso- 
cial că nu poate avea încredere în cei care pretind că le pasă 
de el. Tiparul de „autonomie ostilă” le garantează acestor per- 
soane refuzarea contactului plin de bunăvoință cu cei din jurul 
lor. Provocarea terapeutului este să spargă această barieră și să 
dezvolte o legătură cu acești clienți profund alienați. În timp ce 

terapia individuală poate fi problematică, atunci când este îmbi- 
nată cu alte modalități, cum ar fi terapia prin mediu, putem avea 
un rezultat pozitiv al tratamentului. Obiectivul etapei de colabo- 
rare a tratamentului este stabilirea unei legături între terapeut 
şi individ și un anumit grad de interdependenţă. Din moment 
ce în psihoterapia individuală, colaborarea nu poate fi forțată și 
este arareori aleasă de indivizii antisociali, Benjamin sugerează 
apropierea de individ în poziția sa iniţial ostilă, iar apoi depla- 
sarea treptată înspre colaborare. 

Alte modalități de obținere a colaborării sugerate de Benjamin 
constau în folosirea eroilor din sport ca modele de rol. Individul 
antisocial poate răspunde la o poveste despre căldura și puterea 
binevoitoare a unui sportiv internalizând aceste calități, lucru 
valabil mai ales în cazul adolescenților cu tulburări de conduită. 
O altă strategie de cultivare a căldurii poate fi aceea de a-i per- 
mite individului antisocial să ocupe un rol de îngrijire, cum ar fi 
să aducă pui de pisică deținuților sau să-i învețe pe copii să joace 
baschet — toate sub supraveghere, bineînțeles. Antrenamentul 
de supravieţuire în sălbăticie reprezintă o altă modalitate posibi- 
lă. În aceste cazuri, ar putea fi facilitate atitudinea de îngrijire și 
legăturile emoţionale. Terapia de grup atent condusă poate oferi 
oportunități de creare a unor legături emoționale și de control. 
Şi terapia de familie poate să conducă la schimbări pozitive, dar 
trebuie luată în considerare coluziunea familială în menținerea 
tiparelor problematice. 

Odată ce se dezvoltă legăturile emoționale și interdependența, 
sunt îndeplinite condiţiile preliminare pentru colaborare. Apoi, 
individul antisocial este ajutat să recunoască și să înțeleagă tră- 
săturile autodistructive ale stilului şi tiparului său de viață bazat 
pe exploatare. Benjamin consideră că aceşti indivizi pot începe 


LEN SPERRY 








atunci să-şi dezvolte autocontrolul şi abilităţile sociale necesare, 
cum ar fi autoîngrijirea, amânarea recompensei și empatia faţă 
de ceilalți. Din nefericire, autoarea oferă prea puţine discuţii și 
doar câteva sugestii de facilitare a schimbării pentru persoanele 
cu această tulburare. 


Terapia de grup 


Terapia de grup pentru tulburarea de personalitate antiso- 
cială este considerată în mod obișnuit mai eficientă decât tera- 
pia individuală, deoarece le oferă persoanelor antisociale capa- 
citatea de a se conecta la experiențele celorlalți într-o manieră 
mai directă decât se întâmplă în terapia individuală. De ase- 
menea, această modalitate le permite acestor pacienţi să-și per- 
ceapă comportamentul prin ochii celorlalți. Formele structurate 
de terapie de grup pot fi destul de eficiente cu indivizii cu tul- 
burare de personalitate antisocială. Grupurile deschise, explo- 
ratorii și non-directive (Yalom, 1985), cu compoziţie eterogenă, 
sunt ușor de perturbat de către pacienţii antisociali; prin urmare, 
aceste grupuri nu sunt recomandabile pentru această categorie 
de pacienți (Liebowitz et al., 1986). 

Cu acești pacienți au fost folosite trei tipuri de grupuri de 
tratament: grupuri de psihoeducaţie, psihoterapeutice și de spri- 
jin (Walker, 1992). Grupurile de psihoeducaţie presupun pre- 
zentarea didactică de către clinician, care este apoi procesată de 
către membrii grupului. Conţinutul și ordinea de zi sunt struc- 
turate, precum și participarea pacienților. Grupul este alcătuit 
din pacienți antisociali care îndeplinesc criteriile de participare 
date şi sunt aleși de către clinician. Grupurile sunt limitate în 
timp şi se reunesc săptămânal, timp de 90 de minute. Dată fiind 


14 


Tulburările de personalitate din DSM-5 = Tulburarea de personalitate antisocială 


146 


complexitatea problemelor interpersonale și a altor probleme 
ale acestor pacienţi, aceste grupuri au o utilitate limitată piu 
pacienţii antisociali. 

Grupurile de psihoterapie sunt mai puţin structurate compa- 
rativ cu cele de psihoeducaţie, folosind însă teme coezive rele- 
vante pentru aceşti pacienți. Apartenența la grup este determi- 
nată de clinician, care este responsabil de conţinut și de proces, 
în egală măsură. Aceste grupuri tind să fie de lungă durată, se 
reunesc săptămânal, timp de 90 de minute şi sunt limitate la 
nouă sau zece pacienţi. Deoarece un grup de zece pacienţi anti- 
sociali poate fi destul de redutabil, se recomandă doi clinicieni 
în rolul de terapeuţi de grup. 

Rolul a doi terapeuţi de grup constă în diminuarea poten- 
ţialului grupului de a acționa împotriva liderilor de grup, deoa- 
rece un singur clinician reprezintă o ţintă facilă pentru izolare, 
precum și pentru atac sau respingere din partea membrilor gru- 
pului. În plus, doi lideri de grup le oferă pacienților mai multe 
ocazii de identificare constructivă, datorită diferențelor de per- 
sonalitate și stil terapeutic al terapeuţilor. Mai mult decât atât, 
sunt posibile astfel tiparele de genul „tipul bun — tipul rău“ și 
„pasele în lateral“ de către liderii care se pot dovedi incapabili 
să se ocupe de o anumită problemă sau de un anume pacient 
(Walker, 1992). 

Grupurile de suport pentru pacienții antisociali sunt utile 
pentru persoanele care au beneficiat de psihoterapie intensi- 
vă, spitalizați sau în ambulatoriu. Deşi se bazează pe un model 
de autoajutorare, aceste grupuri sunt conduse de un clinician. 
Principalul obiectiv al acestor grupuri cu desfășurare continuă 
şi cu participare deschisă constă în prevenirea recăderilor și dez- 
voltarea sprijinului din partea egalilor. 

Walker (1992) a descris câteva principii utile pentru punerea 
bazelor acestor trei tipuri diferite de grupuri. În plus, el a descris 
o serie de reguli şi proceduri specifice pentru a lucra în grup cu 
pacienții antisociali. 

Meloy și Yakeley (2010) descriu procesul de grup pentru tul- 
burarea de personalitate antisocială dintr-o perspectivă psiho- 
dinamică. Ei observă că grupul de terapie funcționează ca un 
recipient pentru proiecţiile individului antisocial, precum şi 
asemenea unui Eu colectiv auxiliar, care poate să reflecteze în 
numele individului. Acest lucru îl deplasează, treptat, pe pacient 
înspre o funcţionare mai sănătoasă a Eului. 

Comunitatea terapeutică. Comunitatea terapeutică (CT) 
reprezintă o extensie a tratamentului de grup într-un cadru 
de internare sau rezidenţial, în care mediul este un mijloc de 
schimbare. Cercetările recente arată că indivizii dependenţi de 
droguri, cu tulburare de personalitate antisocială pot beneficia 
semnificativ de pe urma tratamentului comunitar terapeutic, cu 
condiţia de a finaliza programul de tratament și de a continua 
cu îngrijirea ulterioară în comunitate. S-a constatat că finalizarea 
tratamentului a fost cel mai important factor în reducerea consu- 
mului recent de droguri și a arestărilor post-externare (Messina, 
Wish, Hoffman și Nemes, 2002). 


Terapia de cuplu și de familie 


Există un număr semnificativ de studii privind dinami- 
ca familiei și tratamentul pacientului antisocial, cele mai 
multe dintre ele referitoare la tinerii delincvenți (Glueck şi 
Glueck, 1950; Minuchin et al., 1967). Câteva studii sugerează 
că terapia de familie de scurtă durată poate fi eficientă și în 

cazul adolescenților delincvenţi (Alexander şi Parsons, 1973; 
Parsons şi Alexander, 1973). Harbir (1981) observă că pacienții 
antisociali sunt arareori motivaţi să se implice în terapia de 
familie, însă, în măsura în care clinicianul reușește să impli- 
ce părinții sau partenerul de viaţă al pacientului, cu atât mai 
probabilă este o schimbare terapeutică. Deoarece pacientul 
antisocial tinde să renunţe brusc la tratamentul ambulato- 
riu atunci când se confruntă cu probleme dificile şi genera- 
toare de anxietate, este de datoria medicului să maximizeze 
influenţa terapeutică. Specific, acest lucru înseamnă stabili- 
rea unei alianţe terapeutice solide și implicarea familiei din 
start, de obicei la începutul tratamentului spitalicesc, ca parte 
a unei dispoziţii a instanţei sau ca adjuvant necesar tratamen- 
tului rezidenţial. 

Un obiectiv major al tratamentului este de a-i ajuta pe mem- 
brii familiei sau pe partenerul în terapia de cuplu să stabileas- 
că limite pentru pacient. De obicei, membrii familiei și partene- 
rii au minimalizat, au ignorat sau au acționat inconsecvent în 
fața comportamentului antisocial al pacientului. Pe măsură ce 
familia sau soțul/soția stabilesc și impun în mod constant limi- 
te, comportamentul patologic al pacientului se reduce și, uneori, 
apar simptome care răspund la tratament, cum ar fi depresia. 
Acest lucru sugerează că pacientul începe să se schimbe și este 
mai motivat să se oprească din comportamentele distructive. Pe 
măsură ce tratamentul familial înaintează, pot fi atinse sistema- 
tic schimbări în tiparele de comunicare distructivă (Parsons şi 
Alexander, 1973). 

Nichols (1996) descrie modelele de interacţiune marita- 
lă şi simptomatologia indivizilor cu tulburare de personalita- 
te antisocială și tulburare de personalitate histrionică în relații 


LEN SPERRY 








interpersonale apropiate, precum şi protocolul planului de tra- 


tament sugerat și strategiile pentru gestionarea unor astfel de 
cupluri în context terapeutic. 


Medicația 


În prezent, nu există medicamente psihotrope indicate spe- 
cific pentru tratarea persoanelor cu această tulburare. Cu toate 
acestea, există unele dovezi că persoanele cu această tulbura- 
re au răspuns la inhibitorii selectivi de recaptare a serotoninei 
(SSRl-uri) (Silk şi Feurino, 2012). De aceea, aceste medicamente 
sunt utilizate pentru a viza simptome perturbatoare specifice, 
în special anxietatea. În general, ele sunt utilizate ca adjuvant 
alături de psihoterapie și antrenamentul abilităților. Deoarece 
simptomele perturbatoare răspund, adeseori, mai rapid la medi- 
camente decât la cele mai multe intervenţii psihologice, medi- 
camentele sunt, de obicei, prescrise la începutul tratamentului 
(Sperry, 1995b). Din păcate, există dovezi limitate din cerceta- 
re care să ofere un ghidaj pentru utilizarea SSRI-urilor pentru 
alte indicaţii sau pentru utilizarea altor medicamente (Silk şi 
Feurino, 2012). 


Abordări combinate/integrative ale tratamentului 


În ciuda pesimismului la scară largă privind posibilitatea de 
tratare a acestei tulburări, există motive pentru un optimism 
prudent, cu condiţia ca tratamentul să fie combinat sau multi- 
modal și adaptat nevoilor și circumstanțelor specifice ale indi- 
vidului. Există dovezi clare că timpul în sine este cea mai efi- 
cientă modalitate de tratament. Cu alte cuvinte, intensitatea 

comportamentelor antisociale tinde să se disipeze odată cu vâr- 
sta (Regier et al., 1988); se presupune că acest lucru se datorează 
efectelor cumulative ale repercusiunilor personale, sociale, juri- 
dice și financiare ale comportamentului antisocial. Următoarea 
cea mai eficientă modalitate constă în tratamentul specializat, 
comunități terapeutice sau un program în sălbăticie care oferă 
limite ferme și structură, activitate în grup cu egalii și un pro- 
gram de lucru structurat (Woody et al., 1985). Cu condiţia ca în 
contextele ambulatorii să fie prezentă o suficientă influenţă tera- 
peutică, rezultatele tratamentului pentru pacienţii antisociali pot 
fi cel puţin precaut optimiste. 

La fel că în cazul tulburărilor de personalitate borderli- 
ne, majoritatea este de acord că farmacoterapia nu ar trebui 
să fie singurul tratament pentru tulburarea de personalita- 
te antisocială (Gunderson, 1986). Kellner (1986) sugerează ca 
tratamentul să înceapă, adesea, cu o modalitate psihoterape- 
utică, după care poate fi luată în considerare o încercare de 
medicație pentru un anume simptom ţintă, cum ar fi impul- 
sivitatea, agresivitatea, caracterul exploziv sau violenţa. În 
numeroase cazuri, tratamentul va fi de durată, din cauza lip- 
sei de disponibilitate sau incapacității pacientului de a perse- 
vera. Tratamentul poate consta în câteva ședințe intercalate 
cu intervale lungi, fără vreo activitate terapeutică sau numai 
în şedinţe pentru monitorizarea medicaţiei. În orice caz, cli- 
nicianul trebuie să încerce să stabilească o relaţie terapeuti- 
că, menţinând în același timp limitele ferme. Psihoeducaţia, 
în cadru individual sau de grup, este, de obicei, necesară. 
Kellner (1986) observă că datele cercetărilor sprijină utiliza- 
rea unui tratament susținut, care presupune în mod invaria- 
bil psihoterapia — individuală, de grup și de familie, terapie 

comportamentală și psihoeducație — psihoterapie ce vizează 
a-l învăţa pe pacient despre autocontrol și amânarea recom- 
pensei, precum și despre utilizarea medicamentelor. Deși ast- 
fel de intervenţii sunt extrem de complexe și dificile, Kellner 
consideră că ele pot aduce o diferenţă substanţială în viaţa și 
adaptarea acestor pacienți. 

Multe dintre studiile privind tratamentul combinat se con- 
centrează asupra tratamentului tulburării de personalita- 
te antisocială în comorbiditate cu tulburările de consum de 
substanţe. Ogloff, Talevski, Lemphers, Wood şi Simmons (2015) 
au investigat relaţia dintre boala mentală, tulburările de con- 
sum de substanţe, tulburarea de personalitate antisocială și 
infracționalitate pe un eșantion de 130 de bărbaţi aflați într-o 
instituţie judiciară de sănătate mentală din Australia. Autorii 
au descoperit că majoritatea acestor persoane îndeplineau cri- 
teriile pentru multiple tulburări, ceea ce subliniază necesitatea 
unei abordări integrative a tratamentului. Havens et al. (2007) 
au studiat o intervenţie de tip management de caz, la interna- 
rea în programul de tratament pentru abuz de substanţe desti- 
nat utilizatorilor de droguri injectabile, cu sau fără tulburare de 
personalitate antisocială. Autorii au descoperit că utilizatorii de 
droguri injectabile cu tulburare de personalitate antisocială au 
avut de 3,5 ori mai multe șanse de a intra în tratamentul pentru 
abuz de substanţe după ce au petrecut ceva timp cu un mana- 
ger de caz. Messina, Farabee și Rawson (2003) au examinat efi- 
cacitatea a patru tipuri diferite de tratament pentru pacienţii cu 
tulburare de personalitate antisocială, dependenţi de cocaină. 
Cele patru tratamente au fost: terapia cognitiv-comportamenta- 
lă (CBT); managementul contingenţelor (MC); îmbinarea dintre 
CBT şi MC; și tratament prin substituție de metadonă. Autorii au 

au mai multe șanse să se abțină de la consumul de cocaină în 
timpul tratamentului, comparativ cu cei fără această tulburare, 
efect care a fost semnificativ legat de condiția de management 
al contingenţelor. 


Tulburarea de personalitate 
evitantă 


Indivizii cu personalități evitante tind să fie persoane timide, 
singuratice, hipersensibile și cu stimă de sine scăzută. Deși au o 
dorință arzătoare de implicare interpersonală, ei evită contactul 
personal cu ceilalți, din cauza temerii lor accentuate de deza- 
probare socială și a sensibilităţii în faţa respingerii (Sanislow, da 
Cruz, Gianoli și Reagan, 2012). Deși tratamentul acestor persoa- 
ne presupune mai multe provocări terapeutice unice, el poate fi 
foarte eficient şi plin de succes. 

Capitolul de față descrie un cadru pentru evaluarea și tra- 
tamentul eficient al acestei tulburări. Sunt incluse secțiuni pri- 
vind diagnosticarea, evaluarea psihologică, conceptualizarea 
de caz şi intervenţiile de tratament. Se începe cu informaţii de 
fond despre tulburare, precum şi cu o descriere DSM-5 și o 
descriere prototip a tulburării. Secțiunea privind conceptuali- 
zarea de caz oferă cinci formulări clinice generale ale acestei 
tulburări: psihodinamică, biosocială, cognitiv-comportamen- 
tală, interpersonală şi o conceptualizare integrativă a tulbu- 
rării. De asemenea, sunt descrise mai multe metode de tra- 
tament, modalităţi și strategii de intervenţie. Printre acestea 

se numără psihoterapia individuală, terapia de grup, terapia 
de cuplu și de familie, medicaţia și tratamentul integrativ și 
combinat. 


Descrierea tulburării de personalitate evitantă 


Tulburarea de personalitate evitantă poate fi recunoscută cu 
ajutorul următorilor descriptori sau caracteristici: stil vs. tulbu- 
rare, eveniment declanşator, stil comportamental, stil interperso- 
nal, stil cognitiv, stil afectiv, stil de ataşament și criteriul optim 
de diagnostic. 

Stil vs. tulburare. Personalitatea evitantă poate fi concepută 
ca acoperind un continuum de la sănătos la patologic, în care 
stilul de personalitate evitant se află la extrema sănătăţii, iar tul- 
burarea de personalitate evitantă se află la extrema patologiei. 
Tabelul 4.1 compară și diferențiază stilul de personalitate evitant 
de tulburarea de personalitate evitantă. 


TABELUL 4.1 Comparaţie între stilul evitant și tulburarea de 
personalitate evitantă 





Stilul de personalitate Tulburarea de personalitate 
Se simt confortabil cu obiceiurile, 
repetiţia şi rutina. Preferă lucrurile 
cunoscute celor necunoscute. 





Exagerează posibilele dificultăți, 
pericolele fizice sau riscurile 
presupuse de a face ceva normal, dar 
diferit de rutina lor obișnuită. 


Loialitate puternică față de familie Nu au prieteni apropiaţi sau 

și /sau câțiva prieteni apropiaţi; tind  confidenți — sau au numai unul — 

să fie preocupați de casă. în afara rudelor de gradul întâi; evită 
activitățile care presupun un contact 
interpersonal semnificativ. 

Sensibili și preocupați de ceea ce 
gândesc ceilalți despre ei. 


Nu sunt dispuși să se implice în 
interacțiunea cu ceilalți decât dacă 
sunt siguri că sunt simpatizați; sunt 
ușor de rănit și se îngrijorează mult. 


Foarte discreți și precauți în 
interacțiunea cu ceilalți. 


Se tem să roșească, să plângă sau să 
manifeste semne de anxietate în fața 
altor persoane, caz în care se simt 
stânjeniți. 


Tind să păstreze o atitudine rezervată  Reticenţi în situațiile sociale, din 

și controlată în preajma celorlalți. cauza temerii de a spune ceva 
inadecvat sau prostesc sau de teama 
că nu vor fi în stare să răspundă la o 
întrebare. 


Tind să aibă rezultate mediocre 

și le este greu să se concentreze 
asupra sarcinilor de lucru sau asupra 
hobby-urilor. 


Tind să fie curioși și pot canaliza 
o atenţie considerabilă asupra 
hobby-urilor și pasiunilor; 
totuși, câțiva dintre ei se implică 
în comportamente de coping 
contrafobice. 





Eveniment(e) declanșator/oare. Situaţia tipică, circumstanța 
sau evenimentul care, cel mai probabil, declanșează sau activea- 
ză răspunsul caracteristic dezadaptativ al tulburării de persona- 
litate evitantă (Othmer și Othmer, 2002), după cum se observă în 
stilurile comportamentale, interpersonale, cognitive şi afective, 
ține de „cerinţele de relaționare interpersonală apropiată și/sau 
apariţii în societate și publice“. 

Stil comportamental. Stilul comportamental al persona- 
lităţilor evitante se caracterizează prin încordare cronică şi dis- 
confort în legătură cu propria persoană. Comportamentul şi 

discursul verbal sunt controlate, iar indivizii lasă impresia că 
sunt neliniștiți și ciudaţi. Tind să se autocritice şi să-și diminu- 
eze realizările. 

Stil interpersonal. Din punct de vedere interpersonal, acești 
indivizi sunt sensibili în fața respingerii. Deși își doresc accep- 
tarea din partea celorlalți, ei păstrează distanţa și solicită apro- 
bare necondiționată înainte de a fi dispuși „să se deschidă.“ Îi 
„testează“ cu precauţie pe ceilalți pentru a determina în cine pot 
avea încredere că îi va simpatiza. 

Stil cognitiv. Stilul cognitiv al acestor indivizi poate fi 
descris ca fiind hipervigilent, ceea ce înseamnă că ei scanea- 
ză mediul, căutând indicii ale unei potenţiale amenințări sau 
acceptări. Gândurile le sunt adesea distrase de hipersensibili- 
tate. Nu-i de mirare, au stimă de sine scăzută din cauza deva- 
lorizării realizărilor personale și a accentului pus pe propriile 
defecte. 

Stil afectiv. Stilul lor emoţional sau afectiv este marcat de 
un fel de a fi caracterizat prin timiditate și atitudine temătoare. 
Deoarece reușesc arareori să obţină aprobarea necondiționată 
din partea celorlalţi, ei trăiesc frecvent sentimente de tristețe, 
singurătate și încordare. În momentele în care starea de distres 
crește, vor descrie sentimentul de gol și depersonalizare. 

Stil de atașament. Indivizii cu o părere de sine negativă 
şi o părere despre alţii care oscilează între pozitiv şi negativ 
manifestă un stil de atașament compozit, preocupat și temător. 
Comportamentul lor de evitare se bazează pe dorința de a fi 
plăcuțţi și acceptaţi de ceilalți, temându-se totodată de respinge- 
re şi abandon. Stilul adult de atașament preocupat temător este 
frecvent în cazul indivizilor cu tulburare de personalitate evitan- 
tă (Lyddon şi Sherry, 2001). 

Criteriul optim de diagnostic. Dintre diversele criterii de dia- 
gnostic pentru tulburarea de personalitate evitantă, unul a fost 
identificat ca fiind cel mai util în diagnosticarea acestei tulbu- 
rări. Convingerea este că, începând cu acest criteriu, clinicianul 
poate testa prezenţa sau absenţa criteriului și poate diagnostica 
mai repede tulburarea de personalitate (Allnutt și Links, 1996). 
„Criteriul optim“ pentru această tulburare este: „evită activităţile 
profesionale care presupun contacte interpersonale semnificati- 
ve, din cauza fricii de a fi criticat, dezaprobat sau respins.“ 

Următoarele două studii de caz ilustrează diferenţele dintre 
stilul de personalitate evitant—dr. Q și tulburarea de personali- 
tate evitantă— dra A. 





STUDIU DE CAZ: STILUL DE PERSONALITATE EVITANT 


Peter Q,, 31 de ani, este un chirurg oftalmolog care a fost an- 
gajat recent de un mare spital și clinică din sistemul de asigurări. 
Terminase de curând rezidenţiatul și, pentru că era o persoană 
nouă, arăta bine și era necăsătorit, a fost remarcat rapid de către 
personalul feminin. Specialitatea sa era chirurgia prin laser, pen- 
tru care era extrem de talentat și respectat de pacienți. Deși poli- 
ticos, era cumva distant din punct de vedere emoțional și timid. 
Dr. Q participa arareori la reuniunile personalului, iar dacă totuși 
se ducea, se scuza politicos când îi suna pager-ul — ceea ce părea 
că se întâmpla mereu — și nu mai revenea. Viaţa sa socială părea 
a fi un mister și nu prea avea contact după program cu colegii săi 
de gen masculin, cu o singură excepție. Dr. S. îl întâlnise pe Peter 
la o convenție despre războiul civil, desfășurată în alt oraș, iar spre 
surpriza lui, aflase despre vechiul hobby al lui Peter de a colecționa 
cărți și suveniruri despre războiul civil. În timp, cei doi au devenit 

buni prieteni, petrecând considerabil de mult timp împreună. 
Deși avea propriul său apartament, Peter își petrecea mare parte 
din timpul liber acasă, cu părinții. În curând, Dr. S. a devenit un 
oaspete obișnuit în familia Q. și, iniţial, a fost surprins de cât de 
cald, cordial și confortabil se simțea Peter în acest cadru intim, 
comparativ cu spitalul. 









STUDIU DE CAZ: TULBURAREA DE PERSONALITATE 
EVITANTĂ 


Dra A. este o studentă în vârstă de 27 de ani, care a contac- 
tat centrul de consiliere al universităţii pentru a primi sprijin în 
privința „dificultăților de concentrare.” A menţionat că problema 
începuse când colega ei de camera din ultimii doi ani se mutase 
extrem de rapid, pentru a locui cu prietenul ei. Dra A. s-a descris 
ca fiind „distrusă și rănită“ de acest lucru. A menționat că nu avea 
prieteni apropiați și s-a descris pe sine ca fiind timidă, ieșind la o 
singură întâlnire romantică de la terminarea liceului. De atunci, 
evitase încercările bărbaţilor de a o invita în oraş, deoarece fusese 
respinsă în primul an de facultate de un bărbat cu care se întâl- 
nise timp de o lună și care, apoi, nu o mai căutase niciodată. La 
examinare, a avut un contact vizual redus cu consilierul și a părut 
foarte timidă și jenată. 








Descrierea DSM-5 


Descrierea DSM-5 subliniază comportamente specifice pentru 
aceste tulburări. Indivizii care îndeplinesc criteriile pentru acest 
diagnostic sunt caracterizați printr-un tipar pervaziv de inhibiție 

socială, sentimentul de a fi inadecvațţi şi sensibilitate exagera- 


tă la aprecierile negative ale celorlalţi. În general, se întâmplă 
așa deoarece se percep pe ei înșiși ca fiind inapți din punct de 
vedere social, lipsiţi de atractivitate sau inferiori altora. Ei evită, 
în mod constant, activităţile profesionale care presupun contac- 
te interpersonale apropiate, din cauza fricii de a fi criticați sau 
respinși. Nu se vor implica în relaţii cu ceilalți, decât dacă sunt 
siguri că sunt acceptați. Temându-se că se vor face de rușine sau 
vor fi ridiculizaţi, se simt inconfortabil și acționează cu rezervă 
în relaţiile intime. În așteptarea rușinii sau a ridiculizării, se simt 
incomod şi sunt ezitanţi în relațiile apropiate. În mod similar, se 
confruntă cu sentimente de inadecvare și de inhibiţie în situaţiile 
interpersonale noi. Nu e de mirare, aceste persoane refuză să-și 
asume riscuri personale sau să se implice în activități care se 
pot dovedi a fi stânjenitoare (American Psychiatric Association, 
2016). 


Descrierea prototip 


Un prototip este o scurtă descriere care surprinde esența 
modului în care o anumită tulburare se prezintă în mod obişnuit. 
Descrierile prototip sunt utile și convenabile, iar clinicienii se 
bazează în mod obișnuit pe ele, mai degrabă decât pe liste de 
criterii comportamentale sau convingeri fundamentale (Westen, 
2012). lată o descriere prototip obișnuită a tulburării de persona- 
litate evitantă: aceşti indivizi sunt înspăimântați şi stângaci din 
punct de vedere interpersonal. Sunt, de asemenea, extrem de 
sensibili la critici şi respingeri. Doar ideea de a întâlni pe cine- 
va nou generează teama de a nu fi cumva umiliți sau stânjeniți. 
De aceea, le este mult mai uşor să evite orice nouă muncă sau 

relaţie socială care le-ar putea ameninţa sentimentul personal de 
securitate şi siguranţă. Cu toate acestea, ei tânjesc după conexiu- 
nea cu persoanele în care au ajuns să aibă încredere. Prin urma- 
re, pot avea un prieten sau o rudă cu care să se poată relaxa și 
să se simtă în siguranţă (Frances, 2013). 


Prevalența 


Prevalenţa acestei tulburări a fost estimată la 2,4% în 
populaţia generală (American Psychiatric Association, 2016). In 
contextele clinice, estimările sunt că tulburarea este regăsită în 
proporţie de 5,1% până 55,4%, ceea ce în trei studii o face tul- 
burarea de personalitate cu cea mai mare frecvenţă de apariție 
(Torgersen, 2012). 

Tabelul 4.2 rezumă aceste caracteristici. 


TABELUL 4.2 Caracteristici ale tulburării de personalitate evitantă 





Solicitările de relaționare interpersonală apropiată 
și / sau apariţiile în societate și în public 


Eveniment(e) 
declanșator/oare 
Încordat și jenat în mod cronic 

Comportament distant, controlat și redus ca nivel de 
activitate 

Autocritici și își devalorizează realizările 


Stil comportamental 


Evită contactele interpersonale de teama respingerii 
Sunt precauțţi în ceea ce priveşte interacțiunea cu 
ceilalți 

Intimitate restrânsă din cauza temerii de a fi ridicoli 
Preocupați de criticile sociale sau respingere 
Inhibaţi în situaţiile interpersonale noi 

Nu sunt dornici să-și asume riscuri sociale 


Stil interpersonal 

Stil cognitiv Hipervigilent 
Gândirea este cu ușurință distrasă de sensibilitatea 
lor excesivă 

Stil afectiv Timid și temător 


Sentimente de gol interior și depersonalizare 


Stil de atașament Preocupat și temător 


Temperament Iritabil 
Injoncţiune parentală „Noi nu te acceptăm și probabil nimeni altcineva nu 
o va face.” 


Percepția de sine „Sunt inadecvat și terifiat de respingere.” 


Percepția asupra lumii „Viața este nedreaptă, oamenii mă resping și mă 
critică, dar îmi doresc să mă placă cineva. Prin urmare, 
trebuie să fiu vigilent, să cer încurajări și, dacă totul 
eșuează, să fantazez și să visez cu ochii deschiși.“ 


Scheme dezadaptative  Deficienţă, izolare socială, căutarea aprobării, 
sacrificiul de sine 


Criteriu optim de 
diagnostic 


Evită activitățile profesionale care presupun contacte 
interpersonale semnificative, din cauza fricii de a fi 


criticat, dezaprobat sau respins. 
DI N N NI 


Conceptualizări ale tulburării de personalitate evitantă 


Conceptualizare de caz psihodinamică 


Timiditatea, rușinea și comportamentele evitante sunt con- 
ceptualizate ca apărări împotriva stânjenelii, umilirii, respingerii 
și eșecului (Gabbard, 1990). Rușinea și teama de a se autoexpu- 
ne în faţa celorlalți sunt interconectate. Indivizii cu personalități 
evitante tind să se simtă rușinaţi de autopercepţia lor ca fiind 
slabi, incapabili să fie competitivi, defecţi fizic sau mental sau 

dezgustători şi incapabili să-și controleze funcţiile fiziologi- 
ce (Wurmser, 1981). Rușinea derivă din numeroase experienţe 
de dezvoltare de-a lungul anilor copilăriei timpurii. Aceste 
experienţe de dezvoltare, plus o predispoziție constituțională 
de evitare a situaţiilor stresante, tind s-o reactiveze în pacientul 
evitant, la expunerea în faţa indivizilor care contează foarte mult 
pentru pacient (Gabbard, 1994). Teoreticienii psihodinamici con- 
ceptualizează comportamentul celor cu personalitate evitantă ca 
fiind motivat de rușinea de a nu se ridica la înălțimea Eului lor 
ideal (Eskedal și Demetri, 2006). Această imagine de sine defici- 
tară determină numeroase comportamente menite să-i protejeze 
pe indivizi, inclusiv interpretarea greșită a reacţiilor neutre și 
pozitive ale celorlalți ca fiind negative, precum şi restrângerea 
experiențelor sociale, pentru a evita situaţiile în care inadecvă- 
rile lor percepute ar putea fi dezvăluite. 


Conceptualizarea de caz biosocială 


Millon (1981), Millon și Everly (1985) și Millon și Davis (1996, 
2000) consideră că etiologia și dezvoltarea acestei tulburări de 
personalitate reprezintă o constelare interactivă a factorilor bio- 
geni de mediu. Ipoteza lor este că vigilenţa care caracterizează 
această personalitate reflectă dominanţa funcțională a sistemului 
nervos simpatic, cu un prag redus de excitare nervoasă autono- 
mă. Acest lucru le-ar permite impulsurilor irelevante să perturbe 
asocierile logice, să diminueze controlul şi direcția gândurilor 
și proceselor mnezice, ceea ce determină o interfață marcată de 
procese cognitive normale. Cercetările citate de Kagan, Resnick 
şi Snidman (1988) sugerează că trăsătura timidităţii are o ori- 
gine genetico-constituțională, ceea ce le impune experienţelor 

specifice de mediu să se dezvolte într-un tipar amplu de timi- 
ditate și evitare. 

Respingerea parentală și cea din partea grupului de egali 
sunt două influenţe de mediu fundamentale și prevalente. 
Nivelul respingerii parentale pare a fi deosebit de intens și/ 
sau frecvent. Atunci când respingerea din partea grupului de 
egali întărește respingerea parentală, sentimentele de valoare şi 
competență personală ale copilului tind să fie serios erodate şi 
rezultă în atitudini autocritice. Drept urmare, acești indivizi îşi 
restrâng experienţele sociale, sunt hipersensibili în fața respin- 
gerii și devin excesiv de introspectivi. Restrângându-și mediul 
social, ei nu reuşesc ulterior să-şi dezvolte competenţe sociale, 
ceea ce tinde să trezească ridiculizări din partea celorlalți, pen- 
tru comportamentul lor asocial. Din cauza sensibilităţii excesive 
şi a hipervigilenţei lor, ei sunt înclinați să interpreteze respinge- 
rile minore drept indicatori principali ai respingerii, acolo unde 
nu a existat o astfel de intenție. În sfârșit, din cauza introspecției 
excesive, sunt forțați să-şi examineze situația dureroasă pe care 
au creat-o pentru ei înșiși. Nu e de mirare că vor ajunge la con- 
cluzia că nu merită să fie acceptați de ceilalți. 


Conceptualizări de caz cognitiv-comportamentale 


Conform lui Beck (2015), indivizii cu personalitate evitantă se 
tem să inițieze relaţii, precum și să răspundă încercărilor altora 
de a intra în relaţie cu ei, din cauza credinţei primordiale că vor 
fi respinşi. Pentru ei, o astfel de respingere este de nesuportat, 
astfel încât se angajează în evitare socială. Mai mult, se implică 
în evitare cognitivă și emoțională, refuzând să se gândească la 
lucruri care i-ar face să se întristeze. Din cauza toleranţei scăzute 

faţă de starea disforică, se feresc şi mai mult de cogniţiile nega- 
tive. Elementele care stau la baza acestor tipare de evitare sunt 
schemele dezadaptative sau credințele disfuncționale de lungă 
durată despre sine şi despre ceilalți. Ei sunt înclinați să se per- 
ceapă ca inepți din punct de vedere social și incompetenţi din 
punct de vedere academic și vocațional. De obicei, îi percep pe 
ceilalţi ca fiind critici, umilitori și neinteresaţi de ei. Schemele 
despre sine includ teme ca a fi diferit, inadecvat, defect și de 
neplăcut. Schemele despre ceilalți implică teme despre lipsa de 
grijă şi respingere. 

E probabil ca aceste persoane să prezică și să interpreteze 
respingerea ca fiind cauzată doar de defectele lor personale. 
Această predicţie a respingerii are drept rezultat disforia. În 
sfârşit, indivizii evitanți nu dețin criteriile interne pentru a se 
judeca pe ei înșiși într-o manieră pozitivă. Prin urmare, ei sunt 
nevoiţi să se bazeze pe percepţia lor. Ei sunt înclinați să inter- 
preteze greșit o reacție neutră sau una pozitivă ca fiind negati- 
ve, ceea ce nu face decât să le intensifice sensibilitatea faţă de 
respingere și evitarea socială, emoțională și cognitivă. Pe scurt, 
aceste persoane dețin scheme negative care le determină să evite 
situaţiile în care ar putea interacţiona cu ceilalți. De asemenea, 
evită sarcinile care ar putea genera trăiri inconfortabile şi evită 
să se gândească la lucruri care le-ar putea produce disforie. Din 
cauza toleranţei reduse față de lipsa de confort, aceşti indivizi 
folosesc distrageri, scuze și raționalizări atunci când încep să se 
simtă trişti sau anxioși (Padesky și Beck, 2015). 

Turkat (1990) descrie această tulburare ca fiind bazată în pri- 
mul rând pe anxietate și caracterizată prin timiditate și anxieta- 
te privind evaluarea, respingerea și/sau umilirea. El observă că 
tulburarea răspunde foarte bine intervențiilor comportamentale, 

în special metodelor de gestionare a anxietății prin desensibili- 


zare, metode în care ierarhia se bazează pe teama de respingere, 
critici şi/ sau evaluare. 


Conceptualizarea de caz interpersonală 


Conform lui Benjamin (2003a), persoanele diagnosticate cu 
tulburare de personalitate evitantă tind să-și fi început parcursul 
dezvoltării prin îngrijire și legături sociale adecvate. Drept 
urmare, ei au continuat să-și dorească contactul social și îngri- 
jirea. Din nefericire, acești indivizi au constituit subiectul unui 
control parental neobosit, axat pe crearea unei imagini sociale 
impresionante. Defectele vizibile erau un motiv de mare stânje- 
neală și umilire, în special pentru familie. Pe lângă îndemnuri- 
le de a fi admirabili, acești indivizi au trecut și prin batjocoriri 
degradante pentru eșecurile, imperfecţiunile şi neajunsurile lor. 
Consecința la maturitate este că indivizii evitanți sunt educați 
astfel încât să se comporte adecvat și să gestioneze o impresie 
corespunzătoare, evitând în același timp ocaziile de stânjeneală 
sau umilire. În mod obișnuit, umilirea a fost asociată cu exclude- 
rea, exilul sau respingerea. Drept urmare, ei anticipează respin- 
gerea și, astfel, se izolează social. Deoarece au experiența unor 
legături emoţionale bune, aceste persoane tânjesc după relații 
şi contact social, dar în condiţiile în care sunt absolut convinse 
că nu există aproape deloc sau deloc riscul respingerii sau al 
demoralizării. 

Mai mult, deși familia lor i-a respins și ridiculizat, aceste per- 
soane au internalizat credința că familia este sursa lor de spri- 
jin. Prin urmare, au o puternică loialitate familială, nutrind tot- 
odată temeri la fel de puternice în legătură cu străinii. Pe scurt, 

indivizii evitanți manifestă o teamă puternică de umilire și res- 
pingere. Pentru a evita acest lucru, se retrag și se rețin din punct 
de vedere social, în timp ce se roagă pentru afecțiune și accepta- 
re. Pot ajunge să aibă relaţii foarte apropiate cu câțiva aleşi care 
trec de testul lor extrem de sever. Ocazional, îşi pierd controlul 
și explodează într-o indignare plină de furie. 


Conceptualizări de caz integrative 


Următoarea formulare integrativă oferă o explicaţie biopsi- 
hosocială pentru modul în care e probabil să se fi dezvoltat 
şi menţinut această personalitate. Din punct de vedere biolo- 
gic, aceşti indivizi erau, de obicei, bebeluşi excesiv de iritabili 
şi temători și, cel mai probabil, au manifestat temperamen- 
tul „dificil de entuziasmat“ (Thomas și Chess, 1977). În plus, 
e probabil ca indivizii cu acest tipar de personalitate să fi trăit 
diverse neregularități de maturizare când erau copii. Aceste 
neregularități și tiparul lor excesiv de iritabil sunt atribuite 
unui prag de excitare foarte scăzut al sistemului nervos auto- 
nom (Millon și Everly, 1985). 

Din punct de vedere psihologic, e ca și cum cei cu personalități 
evitante și-ar spune în mod obișnuit despre ei înșiși: „Vezi, sunt 
inadecvat și înspăimântat de respingere.“ Este posibil să per- 
ceapă lumea ca fiind o variantă a temei: „Viaţa este nedreap- 
tă — oamenii mă resping și mă critică — dar tot îmi doresc să 
mă placă cineva.“ Prin urmare, e posibil să ajungă la următoarea 
concluzie: „De aceea, trebuie să fiu vigilent, să cer încurajări și, 
dacă toate celelalte lucruri eșuează, să fantasmez și să visez cu 
ochii deschiși despre cum ar putea fi viața.“ Un mecanism de 
apărare frecvent în cazul personalităţii evitante este fantasma. 

De aceea, nu e surprinzător că personalităţile evitante sunt mari 
consumatori de romane de dragoste și telenovele. 

Din punct de vedere social, putem menţiona pentru tulbu- 
rarea de personalitate evitantă stiluri de parentaj și factori de 
mediu predictibili. E probabil că personalitatea evitantă să fi 
trăit respingere parentală și/sau ridiculizări. Mai apoi, fraţii şi 
covârstnicii vor fi continuat acest tipar de respingere și ridiculi- 
zare. E foarte probabil ca injoncțiunea parentală să fi fost: „Noi 
nu te acceptăm și, probabil, nimeni altcineva nu o va face.“ E 
posibil ca aceste persoane să fi avut părinţi cu standarde înalte 
și să se fi îngrijorat că e posibil să nu fi atins sau nu vor atinge 
aceste standarde și, drept urmare, nu vor fi acceptate. 

Tiparul evitant este confirmat, întărit și perpetuat de urmă- 
torii factori individuali şi sistemici: sentimentul de inadecva- 
re personală și teama de respingere care duc la hipervigilenţă, 
care, la rândul său, duce la experiențe sociale limitate. Aceste 
experienţe, plus gândirea catastrofizantă, determină amplifica- 
rea hipervigilenței și a hipersensibilității, ducând la autocompă- 
timire, anxietate şi depresie, ceea ce determină confirmări supli- 
mentare ale credințelor și stilului evitant (Sperry, 2015). 


Evaluarea tulburării de personalitate evitantă 


Mai multe surse de informaţie sunt utile în stabilirea unui plan 
de diagnostic și tratament pentru tulburările de personalitate. 
Observaţia, informațiile colaterale și testarea psihologică repre- 
zintă complemente importante ale autoevaluării pacientului din 
timpul interviului clinic. Această secțiune descrie succint câteva 
observaţii caracteristice pe care le face clinicianul, precum şi natura 
raportului care se poate dezvolta în întâlnirile inițiale cu indivizii 

cu tulburări de personalitate specifice. Sunt descrise, de asemenea, 
tiparele de răspuns caracteristic la diferite teste obiective (adică, 
MMPI-2 şi MCMI-IV) și teste proiective (adică Rorschach și TAT). 


Comportamentul și raportul în timpul interviului 


În interviul inițial, indivizii cu tulburare de personalitate evitan- 
tă tind să fie monosilabici, indirecţi și precauți. Unii pot părea chiar 
suspicioși sau destul de anxioși, însă cu toții sunt hipersensibili în 
fața respingerii și criticilor. Reţinerea și precauțţia ar trebui aborda- 
te cu empatie și încurajări. Clinicianul e bine să evite confruntarea, 
care foarte probabil ar fi interpretată drept critică. În schimb, ar 
trebui folosite răspunsurile empatice, care încurajează împărtăşirea 
suferințelor trecute și ale temerilor anticipatorii. Atunci când simt 
că le este înțeleasă hipersensibilitatea de către clinician și că acesta 
îi va proteja, aceste persoane sunt dispuse să aibă încredere în tra- 
tament și să coopereze. După ce se simt în siguranță și acceptaţi, 
caracterul interviului se poate modifica dramatic. Raportul a fost 
stabilit, iar indivizii se simt uşurați când își pot descrie frica de a 
nu fi stânjeniți și criticaţi, precum și sensibilitatea față de situaţiile 
în care ar putea fi înţeleși greșit. Ei pot trăi aceste temeri de a fi 
stânjeniți ca fiind ridicole sau prostești. Atunci când clinicianul 
nu reușește să răspundă empatic, există probabilitatea să se simtă 
ridiculizaţi și să se retragă din nou (Othmer și Othmer, 2002). 


Datele testărilor psihologice 


Inventarul Multifazic de Personalitate Minnesota (MMPI-2), 
Inventarul Clinic Multiaxial Millon (MCMI-IV) şi testul psiho- 
diagnostic Rorschach pot fi utile în diagnosticarea tulburării de 

personalitate evitante, precum și a stilului sau trăsăturii de per- 
sonalitate evitante (Groth-Marnat, 2009). 

La MMPI-2, este tipic profilul 2—7/7-2 (Depresie-Psihastenie). 
Acest profil reflectă depresia legată de presupusa respingere, pre- 
cum și neliniștea și îndoiala de sine privind relaționarea cu ceilalți 
(Graham, 2012). Atunci când este prezentă şi retragerea socială, e 
foarte probabil un scor înalt pe scala 0 (Introversie socială), pre- 
cum și un scor scăzut pe scala 9 (Hipomanie). Atunci când retra- 
gerea socială și autorespingerea duc la o funcționare scăzută, 
poate apărea o creștere pe scala 8 (Schizofrenie) (Meyer, 1995). 

La MCMI-IV, este probabilă o creștere de 85 sau mai mare pe 
scala 2B (Evitant), alături de scoruri reduse pe scala 4 (Histrionic) 
și 7 (Compulsiv). Pot fi prezente, de asemenea, creșteri mode- 
rate pe scala 8B (Masochism-Autosabotare) și C (Borderline) 
(Millon et al., 2015). Cu cât scorul pe scala S (Schizotipal) este 
mai ridicat, cu atât este mai probabil să fi avut loc decompensa- 
rea (Choca și Denburg, 1997). 

La Rorschach, sunt probabile răspunsurile de tip M (Mișcare 
umană) blocate sau relativ inactive. Se înregistrează un număr 
mare de răspunsuri P (Banalitate), iar răspunsurile C (Contrast) 
presupun adeseori animale pasive, cum ar fi căprioare și 
iepuri — uneori, fiind schilodite sau ucise — sau interacțiuni 
pasive în răspunsurile M (Meyer, 1995). 


Abordări și intervenții de tratament 


Consideraţii privind tratamentul 


Practic, obiectivele globale de tratament cu indivizii cu tul- 
burare de personalitate evitantă ţin de creşterea capacității de 

tolerare a feedbackului din partea celorlalți și de a avea, selectiv, 
tot mai multă încredere în ceilalți. Acest lucru înseamnă că în loc 
să presupună automat că intenţia celorlalți este să-i critice, să-i 
respingă sau să-i umilească sau în loc să „testeze“ din reflex câtă 
încredere merită ceilalți, indivizii evitanţi vor fi capabili să-şi 
asume anumite riscuri măsurate în relaționarea cu ceilalți. Acest 
lucru ar putea însemna să-și comunice în mod asertiv nevoile şi 
dorinţele sau ar putea însemna să-și asume riscul de a solicita 
câteva mesaje de feedback din partea unor persoane care ante- 
rior i-au sprijinit. 

Persoanele evitante ştiu deja cum să relaționeze cu un număr 
redus și select de indivizi, adesea rude. Dacă un clinician devine 
pur şi simplu parte dintre aceștia, tiparul de evitare al individu- 
lui ar putea rămâne neschimbat. Doar atunci când aceste persoa- 
ne învaţă să recunoască impactul tiparelor asupra celorlalți şi-şi 
asumă riscuri în noi relații se pot schimba. 

Deşi terapia individuală îi poate ajuta pe cei evitanți să-și 
recunoască și să-şi analizeze tiparul de evitare şi retragere, 
terapia de cuplu şi terapia de grup le permit clinicianului și 
individului deopotrivă să observe impactul acestui tipar asu- 
pra celorlalţi, iar individului să riște noi comportamente. Dacă 
individul este căsătorit sau într-o relație de lungă durată, sunt 
adesea prezente tipare triangulare. De exemplu, individul evi- 
tant poate fi căsătorit cu un partener care călătorește foarte 
mult şi are puţine solicitări emoţionale sau chiar deloc de la 
partenerul evitant, oferindu-i acestuia ocazia unei aventuri 
extra-maritale secrete. Acest tipar triangular oferă un oare- 
care grad de intimitate, precum și protecţie față de umilirea 
publică, asigurând, totodată, distanţa interpersonală (Sperry 
şi Sperry, 2016). 

Psihoterapia individuală 


Abordările psihoterapiei psihodinamice 


În tratamentul indivizilor cu tulburare de personalitate evi- 
tantă pot fi foarte eficiente atât aspectele expresive, cât și cele 
suportive ale psihoterapiei psihodinamice (Gabbard, 1994). 
Aspectul suportiv presupune o estimare empatică a umilirii și 
stânjenelii asociate expunerii în fața unor circumstanţe interper- 
sonale de temut, precum și a suferinţei asociate cu respinge- 
rea. Sprijinul presupune, de asemenea, prescripţia din partea 
clinicianului de expunere la situaţia temută. Inutil de menţionat, 
această prescripţie trebuie însoțită de încurajări ferme. În situația 
reală de expunere vor fi activate mai multe fantasme și anxietăți 
decât în postura defensivă de retragere. Explicarea acestui 
aspect îi va încuraja în continuare pe pacienții evitanţi să caute 
situaţii de care se tem. 

Aspectul expresiv al terapiei se concentrează asupra explo- 
rării cauzelor subiacente ale rușinii legate de experienţele trecu- 
te de dezvoltare. În măsura în care pacientul este dispus să se 
confrunte cu circumstanţele temute, aspectul expresiv al terapi- 
ei este puternic amplificat. Eforturile exploratorii iniţiale pot fi 
frustrante, în sensul că indivizii evitanți pot fi oarecum nesiguri 
în legătură cu cine este persoana de care se tem. Ei tind să ofere 
explicații vagi şi globale, cum ar fi „respingerea“ și „timidita- 
tea“, mai degrabă decât fantasme specifice. Prin urmare, clini- 
cianul face bine să exploreze fantasmele specifice în contextul 
transferului. 

Aceşti indivizi tind să aibă un nivel semnificativ de anxie- 
tate în legătură cu cerințele psihoterapeutice de a-și împărtăși 

deschis gândurile și emoţiile. De aceea, atunci când reacționează 
nonverbal, adică roșesc la ceva ce a fost verbalizat, clinicianul 
le-ar putea cere să-și împărtășească stânjeneala și ceea ce-și 
imaginează ei că ar putea gândi și simţi clinicianul. Urmărind 
detaliile unor situaţii specifice, acești pacienți pot dezvolta o 
mai mare conștientizare a corespondentelor afectului rușinii 
(Gabbard, 1994). 

Tehnicile interpretative sunt și ele utile, fie ca intervenţie pri- 
mară, fie ca adjuvanţi ai abordărilor comportamentale și inter- 
personale. Strategia fundamentală presupune fantasme interpre- 
tative inconștiente referitoare la faptul că teama sau impulsurile 
lor vor deveni incontrolabile și dăunătoare lor înşişi și celorlalți. 
Nu-i de mirare, comportamentul lor evitant menține negarea 
dorințelor sau impulsurilor inconștiente (Mackinnon și Michels, 
1971). Mai mult, acești pacienţi tind să aibă un Supraeu sever și, 
prin urmare, își proiectează propriile expectații nerealiste des- 
pre ei înșiși asupra altora. Procedând așa, ei scapă de criticile şi 
stânjeneala anticipate, evitând relaţiile cu ceilalți. În acest caz, 
o interpretare completă identifică impulsul și frica inconștiente 
și depistează tiparul defensiv de evitare care rezultă de aici, în 
experienţele de viață timpurie, în relaţiile externe și în transfer 
(Fenichel, 1945). 

Comparativ cu alte tulburări de personalitate, pentru aceas- 
tă tulburare au existat puţine studii formale privind eficiența 
tratamentului psihodinamic de lungă durată. Svartberg, Stiles, 
şi Seltzer (2004) au desfășurat un studiu randomizat a 40 de 
ședințe de terapie cognitivă versus terapie psihodinamică, cu 
50 de participanţi care îndeplineau criteriile pentru tulburări- 
le de personalitate de cluster C. Treizeci şi unu dintre ei s-au 
calificat pentru un diagnostic de tulburare de personalitate 


LEN SPERRY 








evitantă. Rezultatele au arătat că ambele forme de terapie au 
dus la schimbări pozitive semnificative; cu toate acestea, doar 
grupul de psihoterapie psihodinamică a prezentat, la finalul tra- 
tamentului, scăderi semnificative ale distresului cauzat de simp- 
tom. Porcerelli, Dauphin, Ablon, Leitman și Bambery (2007) 
au desfășurat un studiu de caz pe durata a cinci ani, al cărui 
subiect a fost un tehnician IT care beneficiase de psihanaliză, cu 
o frecvenţă de patru ori pe săptămână. Şedinţele ulterioare celui 
de-al doilea an au inclus elemente din terapia cognitiv-compor- 
tamentală și interpersonală. Rezultatele au arătat că psihanali- 
za pe termen lung a dus la reduceri ale severității simptomu- 
lui și patologiei relaționale, semnificative clinic, câștigurile fiind 
menținute la monitorizarea de peste un an. 


Abordările terapiei cognitiv-comportamentale 


Beck et al. (2015) oferă o analiză detaliată privind abordarea 
terapiei cognitive în cazul indivizilor cu tulburare de persona- 
litate evitantă. Adeseori e dificilă implicarea indivizilor evitanți 
în tratament, dată fiind strategia lor fundamentală de evitare și 
sensibilitatea lor excesivă la critica percepută. Terapeutul trebu- 
ie să lucreze sârguincios, dar cu atenţie, la construirea încrede- 
rii. Testarea încrederii este frecventă în primele etape ale trata- 
mentului și poate include un tipar de anulare a programărilor 
sau dificultăți în stabilirea unor programări regulate. E impor- 
tant ca terapeutul să nu provoace prematur gândurile automate, 
întrucât astfel de provocări pot fi percepute drept critici perso- 
nale. Abia după ce aceşti indivizi sunt implicaţi serios în trata- 
ment, poate terapeutul să utilizeze interacțiuni cognitive pen- 
tru a le testa expectanţele în situaţiile sociale. În măsura în care 

terapeutul foloseşte colaborarea mai degrabă decât confrunta- 
rea și descoperirea ghidată mai degrabă decât contestarea direc- 
tă, crește probabilitatea ca aceste persoane să perceapă terapia 
drept constructivă și să rămână în tratament. 

Din moment ce aceste persoane trăiesc adeseori niveluri înal- 
te de anxietate interpersonală, este utilă folosirea intervențiilor 
de management al anxietăţii încă de la începutul tratamentului. 
Deoarece acești indivizi se străduiesc să evite nu numai afecte- 
le neplăcute, ci și gândurile referitoare la aspecte care trezesc 
emoții neplăcute, este util să ne străduim să creștem toleranța 
emoțională cu ajutorul metodelor de desensibilizare și reînca- 
drare. Mai mult, din moment ce e posibil ca ei să nu fi învăţat 
lucrurile fundamentale despre interacțiunea socială, e posibil să 
fie necesară includerea unui antrenament al abilităţilor sociale. 

Mai apoi, în terapie, atunci când aceste persoane și-au atins 
o parte din obiectivele de tratament de scurtă durată și au căpă- 
tat suficientă încredere în terapeut, devin centrale eforturile de 
contestare a gândurilor automate și de restructurare a scheme- 
lor dezadaptative. Sunt fundamentale problematicile care ţin de 
riscul dezvoltării unor relații apropiate și a intimității. În mod 
obișnuit, e necesară decatastrofizarea dezaprobării și a respin- 
gerii. În măsura în care aceşti indivizi au dobândit o autoefi- 
cacitate suficientă și au atins un nivel de succes suficient pe 
diverse niveluri relaționale, ei sunt mai receptivi la ideea con- 
form căreia dezaprobarea în relațiile apropiate nu echivalează 
cu respingerea sau cu distrugerea. Adăugarea terapiei de grup 
joacă un rol în tratamentul acestei tulburări, astfel încât per- 
soanele afectate să poată învăţa noi atitudini și să poată exersa 
noi abilități într-un mediu acceptant și inofensiv din punct de 
vedere social. Padesky şi Beck (2015) sugerează trei obiective de 

tratament fundamentale: vizarea evitării emoţionale în ședințe 


şi între acestea, pentru a-l ajuta pe pacient să devină conştient 


de modul în care acest tipar contribuie la probleme; construirea 
unor abilități de autoreflecţie și interpersonale, precum expri- 
marea de sine, asertivitatea, negocierea în conflicte; dezvoltarea 
unor cogniții alternative care să permită atât intimitatea, cât şi 
asertivitatea în relații. 

În concluzie, abordarea prin terapie cognitivă a acestei tulbu- 
rări recunoaște provocarea semnificativă a implicării individului 
evitant în tratament și face diverse încercări pentru a construi 
încrederea, pentru a reduce anxietatea socială şi evitarea cogni- 
tivă şi emoțională. Se continuă apoi prin corectarea deficitelor 
din zona abilităților sociale prin intermediul metodelor compor- 
tamentale, înainte de a se reveni la analiza cognitivă şi contes- 
tarea gândurilor automate și schemelor, oferindu-se un mediu 
sigur pentru exersarea comportamentului proactiv din punct de 
vedere social. 

Dintr-o perspectivă comportamentală, gestionarea tiparului 
evitant este relativ directă (Turkat, 1990). Procedurile de ges- 
tionare a anxietății, antrenamentul asertivității şi al abilităţilor 
sociale prin intermediul jocului de rol, instrucţiunile directe şi 
modelarea sunt eficiente în dezvoltarea comportamentului soci- 
al încrezător. Cu toate acestea, expunerea treptată reprezintă 
cea mai eficientă strategie de intervenție comportamentală pen- 
tru stingerea comportamentului evitant și a intoleranței în faţa 
anxietății (Greist și Jefferson, 1992). 

Intenţia paradoxală se poate dovedi și ea utilă, în special cu 
pacienţii evitanți care sunt și opozanți. Prin această strategie, 
pacientul caută respingerea într-o manieră în egală măsură pre- 
dictibilă și sub controlul său. De exemplu, un tânăr singur, cu 

teamă de întâlniri romantice, este de acord cu un experiment în 
care există solicitarea de a-i fi respinsă invitaţia la întâlnire de 
către două femei, în următoarea săptămână. Dacă una dintre 
femeile abordate i-ar accepta oferta, el va putea să iasă la întâl- 
nire cu ea, cu condiţia să invite în oraș o altă femeie care să-l res- 
pingă. Cu alte cuvinte, a fi respins devine obiectiv de tratament. 
Această intervenţie reduce sensibilitatea față de respingere. 
Folosirea unei astfel de intervenţii paradoxale poate funcţiona 
cu pacientul evitant și opozant, accentuând nevoia pacientului 
de a-l învinge pe clinician procedând altfel decât i s-a sugerat 
sau prescris (Haley, 1978; Weeks și L'Abate, 1982). 

În privinţa tratamentului pentru tulburarea de personalitate 
evitantă în comorbiditate cu fobia socială, Brown et al. (1995) 
a observat că indivizii care aveau diagnostic de fobie socială 
generalizată și de fobie socială negeneralizată, tratați cu tera- 
pie cognitiv-comportamentală, s-au ameliorat similar cu cei 
cu forme mai generalizate de fobie socială, dar au rămas mai 
disfuncționali după tratament. În mod curios, prezenţa tulbură- 
rii de personalitate evitantă nu a fost un predictor pentru rezul- 
tatul tratamentului; cu toate acestea, mai multe persoane care 
îndeplineau criteriile pentru diagnostic înaintea tratamentului 
nu le-au mai îndeplinit apoi. Similar, Osterbaan, van Balkom, 
Spinhoven, de Meij și van Dyck (2002) au descoperit că indivi- 
zii cu fobie socială în comorbiditate cu tulburarea de persona- 
litate evitantă răspundeau mai prost la tratament și erau mai 
afectaţi pe termen scurt, comparativ cu cei fără comorbiditate. 
Totuși, după 15 luni, cei cu tulburare de personalitate evitantă în 
comorbiditate au prezentat un progres similar pe termen lung. 

Terapia centrată pe scheme. Terapia centrată pe scheme 
reprezintă o extensie a terapiei cognitive, dezvoltată de Young 

(1994, 1999) special pentru tulburările de personalitate şi alte 
probleme dificile, individuale şi de cuplu. Terapia centrată pe 
scheme presupune identificarea schemelor dezadaptative și pla- 
nificarea unor strategii și intervenţii specifice. Cele patru stra- 
tegii principale sunt: cognitivă, experienţială, comportamenta- 
lă și relaţia terapeutică în sine. Restructurarea cognitivă, adică 
modificarea schemelor dezadaptative, este o strategie cognitivă 
importantă, fiind însă îmbinată cu exerciții de imagerie, con- 
fruntare empatică, teme pentru acasă și „reparentaj limitat“, 
adică o formă de experienţă emoţională corectoare (Young, 
1999); 

Schemele dezadaptative, asociate în mod normal cu tulbu- 
rarea de personalitate evitantă, includ: deficienta, sau credinţa 
că individul este defect, rău, nedorit sau inferior în aspecte 
importante; izolarea socială, sau credinţa că individul este alie- 
nat, diferit de ceilalți sau nu face parte din niciun grup; sacri- 
ficiul de sine, sau credinţa că individul trebuie să îndeplinească 
nevoile celorlalți cu costul propriei satisfacţii; şi căutarea aprobă- 
rii, credinţa că individul trebuie să caute constant să aparţină și 
să fie acceptat, cu costul dezvoltării unui adevărat sentiment de 
sine (Bernstein, 2002). 


Abordarea interpersonală 


Pentru Benjamin (2003a), intervenţiile psihoterapeutice cu 
indivizii cu tulburare de personalitate evitantă pot fi planificate 
şi evaluate în funcţie de capacitatea lor de a spori colaborarea, 
de a facilita învățarea despre tiparele dezadaptative şi originile 
acestora, de a bloca aceste tipare, de a amplifica voința de schim- 
bare și de a încuraja în mod eficient noile tipare. 


17 


Tulburările de personalitate din DSM-5 = Tulburarea de personalitate evitantă 


178 


Din fericire, indivizii evitanţi știu deja cum să relaționeze 
cu câteva persoane alese, astfel încât un terapeut care dă dova- 
dă de susţinere le poate oferi cu ușurință un spațiu securizant. 
Persoanele evitante răspund favorabil la empatia autentică și 
sprijinul cald. Treptat, pe măsură ce împărtășesc lucruri inti- 
me și sentimente de inadecvare, vinovăţie sau rușine, ei încep 
să-și crească autoacceptarea. Abia atunci pot începe realist să-şi 
exploreze tiparele dezadaptative. Din moment ce sunt extrem de 
sensibili față de critici, confruntările premature trebuie evitate. 

Schimbările reconstructive generale vor avea loc numai dacă 
aceste persoane înțeleg și evaluează impactul tiparelor dezadap- 
tative într-un mod care să le ajute să se decidă să se schimbe. 
Benjamin recomandă terapia de cuplu pentru persoanele evitante 
implicate în mariaje sau relaţii de lungă durată. În mod tipic, aces- 
te relații sunt caracterizate printr-un nivel de intimitate care asigu- 
ră distanţa interpersonală și siguranța pentru partenerul evitant. 
Un astfel de tipar de ascundere la zona de periferie a relațiilor 
își are adeseori sursele într-o loialitate inconștientă față de man- 
datul familial care cere ca indivizii evitanţi să rămână izolați și 
în siguranță. În terapia de cuplu, clinicianul va bloca încercările 
partenerilor de a se umili şi a se insulta reciproc, care justificau 
mai înainte retragerea individului evitant. Cea mai dificilă sarcină 
terapeutică pentru persoanele evitante este să se decidă să sacrifi- 
ce beneficiile tiparelor dezadaptative şi să accepte riscul dezvoltă- 
rii unor noi tipare. Insight-ul privind umilirea și loialitatea față de 
părinți sau frați abuzivi e insuficient. Totuși, Benjamin consideră 
că încurajarea constantă oferită într-un context de indicații com- 
petente și protectoare încurajează schimbarea. 

Fiore, Dimaggio, Nicolo, Giuseppe, Semerari și Carcione 
(2008) au relatat un studiu de caz, folosind terapia metacognitivă 

interpersonală pentru tratarea unui manager din domeniul IT, 
în vârstă de 48 de ani, diagnosticat cu tulburare de personalitate 
obsesiv-compulsivă și tulburare de personalitate evitantă. Acesta 
a finalizat atât terapia individuală, cât și pe cea de grup pentru 
a-și atinge obiectivele de modulare a perfecționismului, redu- 
cere a comportamentelor evitante și recunoaştere a dorințelor 
reprimate. La un an după tratament, bărbatul nu mai îndeplinea 
toate criteriile pentru vreuna dintre tulburările de personalita- 
te. Gilbert şi Gordon (2012) au raportat și ei cazul unei absol- 
vente în vârstă de 24 de ani, care a fost tratată cu terapie inter- 
personală pentru tulburare de personalitate evitantă și depresie. 
După doi ani de terapie interpersonală bilunară și antrenament 
al abilităţilor (un total de 44 de ședințe), participanta a înregis- 
trat ameliorări în zona încrederii în sine, a acuzelor somatice, 
îngrijorărilor, anxietăţii şi depresiei. 


Terapia de grup 


De obicei, pacienților cu tulburare de personalitate evitan- 
tă le este teamă de terapia de grup, la fel cum le este teamă 
de alte situaţii noi și solicitante din punct de vedere social. 
Tocmai din acest motiv e posibil ca terapia de grup să fie în 
mod specific deosebit de eficientă cu pacienţii evitanţi care pot 
fi convinși şi provocaţi de rol să-şi asume expunerea (Yalom, 
1975). Terapia empatică de grup îi poate sprijini pe acești indi- 
vizi să-și depășească anxietățile sociale și să dezvolte încrede- 
re și relaţii interpersonale. Terapia de grup le oferă indivizilor 
evitanţi ocazia de a aparține şi de a se simţi doriţi, ceea ce le 
pune sub semnul întrebării credințele negative anterioare pe 
care le aveau despre ei înșiși. Ceilalți membri ai grupului pot 

oferi feedback pozitiv despre comportamentul în grup care con- 
tracarează imaginea de sine a individului evitant, iar terapeu- 
tul poate întări acest feedback în terapia individuală (Fiore et 
al., 2008). Benjamin (2003a) susține că terapia de grup sigură, 
în care terapeutul blochează comportamentul negativ sau abu- 
ziv („insultele“) din partea altor membri, poate avea beneficii 
enorme în domeniile acceptării de sine și dezvoltării abilităţilor 
sociale. 

Îmbinarea terapiei cognitive cu antrenamentul abilităţilor 
sociale pare a fi eficientă. Alden (1989) a inclus aspecte ale tera- 
piei cognitive în procesul de grup. Acestea au fost: (1) identifi- 
carea temerilor subiacente, (2) creșterea conştientizării privind 
anxietatea legată de temeri, şi (3) schimbarea focusului atenţiei 
de la gândirea centrată pe frică la acţiunea comportamentală. 
Informațiile didactice, modelarea și exersarea jocului de rol au 
reprezentat tehnicile de bază incluse în şedinţe. Stravynski, Grey 
și Elie (1987) au constatat că un curs mai succint al terapiei de 
grup centrate pe antrenamentul abilităților sociale poate fi foarte 
eficient în ameliorarea deficitelor abilităţilor sociale, care exacer- 
bează anxietatea legată de relaționarea socială. 

Acest gen de persoane tinde să evite activitățile care pre- 
supun un contact interpersonal semnificativ, de teama ca nu 
cumva să fie expuse sau ridiculizate. De aceea, le ia mai mult 
timp să se adapteze contextului de grup şi să înceapă să parti- 
cipe activ la tratament. Rolul terapeutului de grup în stabilirea 
ritmului dezvăluirilor şi implicării în grup a pacientului evitant 
poate fi foarte important (Cramer Azima, 1983). Rennenberg 
et al. (1990) au observat că pacienții cu această tulburare erau 
atât de intens anxioși și evitanţi, încât trecerea directă la antre- 
namentul abilităților sociale și exersarea comportamentală era 

neproductivă. Stravynski, Grey și Elie (1987) sugerează să se 
înceapă cu antrenamentul de relaxare progresivă și cu desensi- 
bilizarea sistematică. Exersarea comportamentală a fost folosită 
în grup pentru expunere, în sine un tratament eficient pentru 
fobia socială (Stravynski, Marks și Yule, 1982). Turner a folosit, 
de asemenea, comunicarea și antrenamentul abilităţilor sociale 
și în timpul exersării comportamentale. 

Activităţile structurate îi vor ajuta pe indivizii evitanţi să 
organizeze modul în care gândesc și acționează, astfel încât să 
fie mai eficienţi în terapie. Alden (1989) a stabilit obiective speci- 
fice pentru pacienţi, pe care aceştia să le ducă la îndeplinire între 
şedinţe, cu scopul de a extinde generalizarea de la ședințele de 
tratament la viața cotidiană. Pacienţii au selectat mai multe 
sarcini sociale pentru a fi încercate, începând cu situaţiile mai 
uşoare şi progresând spre cele mai dificile. În contextul de grup, 
Alden a introdus şi antrenamentul abilităților sociale. A fost pre- 
zentat procesul formării prieteniilor, iar clienţii au fost încurajați 
să includă aceste abilități în sarcinile lor săptămânale. Au fost 
descrise patru seturi de abilități comportamentale care facilitea- 
ză relaționarea cu ceilalți, care au fost apoi modelate de terape- 
ut și discutate și exersate de către membrii grupului. Acestea au 
inclus abilitatea de a asculta/a fi prezent, sensibilitatea empatică, 
autodezvăluirea adecvată și asertivitatea plină de respect. 

Rennenberg et al. (1990) au descoperit că acele câștiguri de 
tratament obținute prin intervenţia de grup au fost stabile de-a 
lungul unui an; totuşi, cei mai mulţi pacienţi au continuat cu 
terapia individuală, după ce au finalizat tratamentul de grup. 
Este foarte posibil ca terapia realizată în continuare să fi fost utilă 
pentru întărirea și menţinerea câștigurilor obținute în timpul 
programului de tratament în grup. Au fost semnalate modificări 

importante din punct de vedere clinic de către pacienții înșiși sau 
de către terapeuţii lor din terapia individuală. Subiecţii trataţi au 
relatat o scădere a reticenţei sociale, mai puţine interferenţe la 
serviciu și în situaţii sociale cauzate de anxietatea socială, mai 
puține simptome de anxietate socială şi o mai mare satisfacție 
faţă de activităţile sociale (Alden, 1989). Wilberg, Karterud, 
Urnes, Pedersen şi Friis (1999) au măsurat eficiența grupurilor 
de terapie cognitiv-comportamentală pentru indivizii cu tulibu- 
rări de personalitate, dintre care cei mai mulți erau diagnosticați 
ca fiind evitanți. Autorii au descoperit îmbunătățiri semnificative 
pentru cei care au participat în grupuri, comparativ cu cei care 
nu au participat. Harper (2004) a observat că indivizii evitanți 
care finalizaseră un program de terapie comportamentală de 
grup au obţinut mai multe îmbunătăţiri într-o serie de domenii, 
comparativ cu grupul de control. 


Terapia de cuplu și terapia de familie 


Deși indivizii evitanţi au nevoie să recunoască modul în care 
s-au format actualele lor tipare disfuncţionale, ei trebuie să se 
concentreze asupra experienţelor interpersonale actuale cu per- 
soanele semnificative din viaţa lor. Întrucât, de obicei, indivi- 
zii cu tulburare de personalitate evitantă le oferă clinicienilor 
descrieri vagi ale experienţelor lor interpersonale, alte persoane 
pot fi utile în completarea lacunelor importante de informaţie. 
Tratamentele de cuplu și familie pot fi indicate pentru a sta- 
bili o structură familială care să ofere mai mult spaţiu pentru 
experienţe interpersonale în afara cercului familiei restrânse 
(Gurman și Kniskern, 1991). Benjamin (2003a) recomandă terapia 
de cuplu pentru persoanele evitante aflate în mariaje sau relații 

__de lungă durată, întrucât, de obicei, acestea sunt caracterizate 


de o intimitate care asigură distanța interpersonală și siguranța 
pentru partenerul evitant. În plus, autoarea menționează că cei 
cu tulburare de personalitate evitantă se pot simți neloiali atunci 
când discută orice tip de umilire sau abuz trăit în familia de ori- 
gine, ceea ce poate crea un obstacol în participarea familiei la 
terapie. Dacă, totuși, sunt de acord să participe, membrii familiei 
pot agrava lucrurile, luându-l peste picior pe terapeut, tratamen- 
tul sau dorinţa individului de schimbare. 


Medicația 


În prezent, nu există medicamente psihotrope indicate spe- 
cific pentru tratarea tulburării de personalitate evitantă (Silk și 
Feurino, 2012). Cu toate acestea, medicaţia este folosită pentru 
a viza simptome perturbatoare specifice asociate cu tulburarea, 
cum ar fi depresia, anxietatea sau problemele de somn. În gene- 
ral, aceste medicamente sunt folosite ca adjuvant alături de psi- 
hoterapie și antrenamentul diferitelor abilități. Deoarece simp- 
tomele perturbatoare răspund adeseori la medicație mai rapid 
decât în cazul celor mai multe intervenții psihologice, medica- 
mentele sunt, de obicei, prescrise la începutul tratamentului. 
Din nefericire, există puţine date de cercetare care să ofere linii 
directoare pentru folosirea unor astfel de medicamente. Totuși, 
din cauza comorbidităţii cu tulburarea de anxietate socială, s-a 
speculat că această tulburare de personalitate ar putea răspunde 
bine la medicaţia cu efecte de reducere a anxietăţii, precum inhi- 
bitorii selectivi ai recaptării serotoninergice (SSRI). Avem acum 
dovezi din partea unui lot de control randomizat că indivizii 
cu tulburare de personalitate evitantă răspund, într-adevăr, la 

doze reduse de sertralină (Zoloft) și medicaţie de tip SSRI (Silk 
și Feurino, 2012). 


Abordări combinate și integrate ale tratamentului 


Experienţa clinică ne dezvăluie că mulţi indivizi cu tulburare 
de personalitate evitantă sunt, adeseori, incapabili să se concen- 
treze pe relația pacient-clinician în măsura necesară, pentru a 
lucra într-o terapie pur dinamică. Millon și Davis (2000) suge- 
rează o prognoză globală negativă pentru tulburarea de perso- 
nalitate evitantă, tocmai pentru că trăsăturile problematice ale 
acestei tulburări reprezintă antiteza a ceea ce face ca psihotera- 
pia să aibă succes, adică o relație deschisă și bazată pe încrede- 
re. Similar, mulți au dificultăți în a utiliza pe deplin intervenţiile 
cognitiv-comportamentale în contextul interpersonal al terapiei. 
Prin urmare, ar putea fi necesară o strategie integrativă de tra- 
tament. Alden (1992) descrie integrarea abordărilor cognitivă şi 
psihodinamic-interpersonală. Desigur, abordarea cognitivă se 
bazează pe Beck, Freeman și asociaţii (1990), iar cea psihodina- 
mic-interpersonală se bazează pe psihoterapia dinamică limitată 
în timp, dezvoltată de Strupp și Binder (1984). 

Tiparele cognitiv-interpersonale care caracterizează persona- 
litatea evitantă constau în credinţe disfuncţionale de a fi diferit 
sau defect din punct de vedere biologic, precum şi credinţe că 
aceste defecte și trăiri le sunt vizibile celorlalți care vor reacţiona 
cu dezgust, dezaprobare sau desconsiderare. Indivizii tind să se 
protejeze, așteptând de la clinician să le ofere o direcţie și subes- 
timând sau chiar reținându-și emoțiile și reacţiile pe care se tem 
că le va dezaproba clinicianul. Prin urmare, sarcina esenţială a 
clinicianului este să lucreze în colaborare cu pacientul, pentru 

a-i modifica acestuia stilul cognitiv-interpersonal. Alden (1992) 
descrie patru pași în această abordare integrativă. Primul pas 
este recunoaşterea problemelor ce ţin de procesul de trata- 
ment. Clinicianul trebuie să observe rapid că aceşti pacienți 
tind să reţină sau să minimizeze informaţiile semnificative cli- 
nic. Clinicienii ar trebui să se aștepte ca aceşti pacienţi să răs- 
pundă întrebărilor directe prin „Nu sunt sigur“ sau „Nu știu.“ 
Astfel de răspunsuri evazive şi evitante caracterizează procesul 
de gândire și îi împiedică pe acești pacienţi să encodeze detaliile 
despre întâlnirile sociale. 

Din nefericire, clinicienii se pot surprinde pe ei înșiși inter- 
pretând „rezistenţa“ sau concentrându-se pe credinţe și compor- 
tamente interpersonale globale, vagi, ca obiective de tratament. 
În oricare dintre cazuri, clinicianul și pacientul deopotrivă se 
vor simți descurajaţi, iar rezultatele tratamentului vor fi limi- 
tate. Mai mult, „lipsa de speranţă“ și depresia molipsitoare ale 
pacientului evitant trebuie puse, în mare parte de către clini- 
cieni, pe seama incapacității acestuia de a procesa informațiile 
pozitive, a neatenţiei și a credințelor și schemelor sale negative 
adânc înrădăcinate. 

Cel de-al doilea pas constă în creşterea conștientizării tipa- 
relor cognitiv-interpersonale. Pacienţii trebuie încurajați să-şi 
observe întâlnirile interpersonale în afara şedinţelor, prin auto- 
monitorizare şi ținerea unui jurnal. Alden menţionează patru 
componente ale tiparului interpersonal: credințele şi aşteptările 
pe care acești indivizi le au din partea celuilalt; comportamen- 
tul care derivă din aceste credințe; reacţia celorlalți față de ei; 
concluzia pe care o extrag ei din experiență. Pe măsură ce se 
desfășoară acest proces de auto-observare și analiză, pacienții 
ajung, să-şi dea seama că modul în care înțeleg ei mutual 

problema interpersonală este incomplet şi de acolo emerge un 
tipar frecvent. Rolul clinicianului este să atragă atenția asupra 
credințelor care stau la baza percepției de sine, care, la rândul 
ei, duce la comportamente de autoprotecție. 

Pasul trei se concentrează asupra strategiilor alternative. Pe 
măsură ce pacienții recunosc și înțeleg acest tipar și stil cog- 
nitiv-interpersonal, clinicianul le poate crește motivaţia de a 
încerca noi comportamente, ajutându-i să recunoască existența 
conflictului dintre vechile şi noile percepții despre sine și faptul 
că acest conflict poate fi aplanat. Sprijinul acordat pacienţilor 
în a-și integra credinţele actuale cu experiențele interpersonale 
anterioare îi ajută să înțeleagă că temerile și așteptările lor soci- 
ale au rezultat parțial din temperamentul lor și din felul în care 
au fost crescuţi. Pe măsură ce pacientul continuă să identifice 
și să-și înțeleagă tiparele cognitiv-interpersonale, el începe să 
încerce noi strategii, fie de unul singur, fie la îndemnul clini- 
cianului. 

Pasul patru presupune experimentul comportamental și eva- 
luarea cognitivă. Aceste strategii terapeutice sunt discutate în 
detaliu de Beck, Freeman și colaboratorii (1990), către care îi 
trimitem pe cititori. Formarea prieteniilor şi comunicarea aser- 
tivă reprezintă cele două abilități interpersonale fundamen- 
tale pe care pacientul evitant trebuie să le dezvolte. Jocul de 
rol şi temele regizate sunt, în mod special, folositoare aici. În 
plus, exerciţiile de antrenament al abilităţilor sociale concepu- 
te de Zimbardo (1977) au fost foarte utile în tratarea pacienţilor 
evitanţi. Pacienţii sunt ghidaţi, cu blândeţe, prin exerciţii care să 
le dezvolte abilitățile de comunicare asertivă. De fapt, întreaga 
carte reprezintă un complement extrem de valoros la tratarea 
personalității evitante. 

Abordări combinate/integrative ale tratamentului 


Premisa fundamentală a acestei cărţi este că o unică modali- 
tate de tratament cum este psihoterapia poate fi eficientă pen- 
tru individul cu tulburare de personalitate înalt funcţional, 
dar mai puțin eficientă pentru indivizii cu funcționare mode- 
rată, și puternic ineficientă pentru indivizii care prezintă o 
disfuncționalitate mai serioasă. Pacienţii cu funcționare mai 
redusă tind să răspundă mai bine la modalităţile de tratament 
combinate. Modalităţile combinate includ intervenţia psihote- 
rapeutică integrativă, alături de medicaţie şi/sau tratament de 
grup, cum ar fi terapia de grup sau grupurile de sprijin. Aşa cum 
am menţionat în secțiunea despre terapia de grup, pacienților 
evitanţi le este foarte dificil în orice tip de grup. Ideal, pacienţii 
evitanţi cu funcţionare mai redusă ar trebui implicați simultan 
atât în terapia individuală, cât și în cea de grup. Atunci când așa 
ceva nu este posibil, ședințele de grup din cadrul antrenamen- 
tului orientat pe abilităţi, limitat în timp, sau un grup de spri- 
jin pot fi suficiente. Conștienți de faptul că tiparul de evitare și 
inhibiție socială face ca intrarea și rămânerea lor în grupuri de 
terapie să genereze distres, şedinţele individuale ar trebui să se 
centreze asupra adaptării pacientului la grup. 

În primele stadii ale tratamentului, medicaţia este, adeseori, 
necesară și poate fi deosebit de utilă în reducerea suferinței și 
a comportamentelor de autoprotecţie în timpul tranziţiei către 
grupul de tratament, care se desfășoară în paralel. 

Comorbiditatea dintre tulburările de personalitate și tulbură- 
rile legate de consumul de substanţe este foarte frecventă, unii 
autori estimând că o tulburare de personalitate este prezen- 
tă la 90% dintre cei care sunt trataţi pentru adicție polivalentă 

(Rentrop, Zilker, Lederle, Birkhofer și Horz, 2014). Dimaggio 
et al. (2015) au realizat un studiu de caz pe un muzician în vârstă 
de 43 de ani care avea în comorbiditate o tulburare de personali- 
tate evitantă şi o tulburare a consumului de substanțe (heroină). 
Tratamentul a avansat conform unor stadii, după cum urmea- 
ză: terapie medicamentoasă pentru gestionarea simptomelor 
abstinenţei de heroină; formarea unei legături terapeutice; spri- 
jinirea conștientizării emoţiilor și a factorilor declanșatori; explo- 
rarea schemelor interpersonale dezadaptative; înțelegerea legă- 
turii dintre evenimentele interpersonale și uzul de substanțe; 
dobândirea unei distanţe față de schemele dezadaptative; şi 
folosirea unor abilități adaptative de a face faţă în loc de a recur- 
ge la substanţă. 

Pentru a depăși dificultatea tratării celor cu personalitate 
evitantă, dificultate indusă de comportamentul lor de evitare la 
nivel social, emoţional și cognitiv, au fost explorate unele trata- 
mente inedite. Eikenaes, Gude și Hoffart (2006) au relatat des- 
pre un studiu cvasi-experimental care integrează tratamentul 
tradițional din cadrul de internare cu un program desfășurat în 
sălbăticie, totul cu rezultate pozitive. 

Tulburarea de personalitate 
borderline 


Indivizilor cu tulburare de personalitate borderline tinde să 
le lipsească sentimentul de sine şi, drept urmare, ei trăiesc frică 
de abandon şi un sentiment de vid interior. Există, de asemenea, 
probabilitatea să trăiască relaţii intense, dar instabile, instabi- 
litate emoţională, izbucniri de furie, violenţă și impulsivitate. 
Ameninţările cu suicidul și actele de autovătămare sunt și ele 
obișnuite. 

Dintre toate tulburările de personalitate, tulburarea de per- 
sonalitate borderline (IPB) reprezintă cea mai mare preocupa- 
re pentru clinicieni. Mai specific, mulți clinicieni consideră că 
această tulburare este netratabilă, iar convingerea aceasta persis- 
tă în ciuda dovezilor din zona cercetărilor, care atestă contrariul. 
În realitate, despre această tulburare au fost publicate mai multe 
studii decât despre oricare altă tulburare de personalitate, iar 
cercetările indică tot mai mult că tulburarea este destul de tra- 
tabilă. De exemplu, Zanarini și colegii (Zanarini et al., 2010) au 
urmărit aproape 300 de persoane într-un studiu prospectiv, de-a 
lungul unei perioade de mai bine de 10 ani. Ei au descoperit 
că jumătate dintre acești indivizi au obținut recuperarea totală. 

Acest lucru însemna că nu mai îndeplineau criteriile de dia- 
gnostic pentru această tulburare și au dobândit şi o funcționare 
socială și profesională convenabile. Vestea bună adusă de acest 
important studiu prospectiv este că, pentru indivizii cu această 
tulburare, tratamentul poate avea destul de mult succes. 

Capitolul de față descrie un cadru pentru evaluarea și tra- 
tamentul eficient al acestei tulburări. Sunt incluse secțiuni pri- 
vind diagnosticarea, evaluarea psihologică, conceptualizarea de 
caz şi intervenţiile de tratament. Se începe cu informații de fond 
despre tulburare, precum și cu o descriere DSM-5 și o descriere 
prototip a tulburării. Secțiunea privind conceptualizarea de caz 
oferă cinci formulări clinice generale ale acestei tulburări: psiho- 
dinamică, biosocială, cognitiv-comportamentală, interpersonală 
și o conceptualizare integrativă a tulburării. De asemenea, sunt 
descrise mai multe metode de tratament, modalități și strategii 
de intervenţie. Printre acestea se numără psihoterapia individu- 
ală, terapia de grup, terapia de cuplu și de familie, medicaţia și 
tratamentul integrativ și combinat. 


Descrierea tulburării de personalitate borderline 


Tulburarea de personalitate borderline poate fi recunoscută 
cu ajutorul următorilor descriptori sau caracteristici: stil vs. tul- 
burare, eveniment declanșator, stil comportamental, stil inter- 
personal, stil cognitiv, stil afectiv, stil de atașament și criteriu 
optim de diagnostic. 

Stil vs. Tulburare. Personalitatea borderline poate fi conce- 
pută ca acoperind un continuum de la sănătate la patologic, în 
care stilul de personalitate borderline se află la extrema sănătății, 
iar tulburarea de personalitate borderline se află la extrema 

patologiei. Tabelul 5.1 compară şi diferenţiază stilul de perso- 
nalitate borderline de tulburarea cu același nume. 


TABELUL 5.1 Comparaţie între stilul de personalitate și tulburarea de 
personalitate borderline 





Stilul de personalitate 


Tulburarea de personalitate 





Menţinerea unor relații 
interpersonale stabile, în care 
percepțiile pozitive și negative despre 
celălalt sunt integrate, mai degrabă 
decât polarizate. 


Niveluri scăzute de impulsivitate, 
care se încadrează în gama normală 
tolerată cultural și nu provoacă 
afectarea propriei persoane sau a 
celorlalți. 


Stabilitate afectivă, cu niveluri 
tolerabile ale emoțiilor negative. 


Capacitatea de a gestiona și a 
dispersa furia în moduri adecvate 
contextului în care aceasta apare. 


Sentiment de conexiune cu sine, cu 
corpul şi cu locul său în lume. 


Tipar de relaţii intense și instabile, 
marcate de alternarea dintre 
devalorizare și hiperidealizare. 


Comportament impulsiv care 

poate fi autodistructiv, cum ar fi 
cheltuitul, relaţiile sexuale, abuzul 
de substanțe, furatul din magazine, 
condusul riscant sau mâncatul 
compulsiv. 


Instabilitate afectivă, cu treceri 
semnificative de la dispoziţia de 
bază la depresie, iritabilitate sau 
anxietate, care durează de obicei 
câteva ore și doar, arareori, mai mult 
de câteva zile. 


Furie inadecvată și intensă sau 
dificultate de a o controla, de 
exemplu, manifestări frecvente de 
mânie, furie constantă, violență 
fizică repetată. 


Sentimente cronice de plictiseală sau 
vid interior. 

În primul semestru de facultate, i-a fost foarte dificil să se con- 
centreze și păruse să-și fi concentrat energia mai ales asupra găsi- 
rii unui guru spiritual. Uneori, îl copleșeau trăiri de intensă anxie- 
tate și sentimente de vid interior, stări despre care a descoperit că 
dispăreau brusc dacă se tăia ușor la încheieturi, atât cât să curgă 
sânge. ] mergea la terapeutul actual de 18 luni, devenind tot mai 
ostil și exigent ca pacient, deși, anterior, fusese destul de cucerit 
de empatia și de intuiţia terapeutului său. În ultima vreme, viața 
sa părea să se fi concentrat asupra acestor două ședințe de tera- 
pie săptămânale. Gândurile suicidale recente ale dlui ] au apărut 
în urma dezvăluirii făcute de terapeut că se va muta din regiunea 
respectivă. 














ti A avea un sentiment de sine adecvat O perturbare marcată și persistentă 

constant în timp, fără a fi excesiv de a identităţii, cu nesiguranţe privind 

inflexibil sau de maleabil. cel puţin două dintre următoarele: 
imagine de sine, orientare sexuală, 
obiective pe termen lung sau alegeri 
în carieră, tipul de prieteni dorit, 
valori preferate. 

Capacitatea de a tolera și gestiona Eforturi susținute pentru a evita 

experienţele de pierdere; capacitatea experienţele de abandon imaginate 

de a evalua realist abandonul și sau reale. 

pierderea. 

Absența comportamentului suicidar,  Gesturi, comportament suicidar și 

a gesturilor și amenințărilor ameninţări repetate cu suicidul sau 

(este exclusă ideaţia suicidară), a comportament de automutilare 

comportamentului de automutilare. repetat. 

Capacitatea de a gestiona situațiile Ideație paranoidă tranzitorie, indusă 

stresante și de a rămâne prezent din de stres sau simptome disociative 

punct de vedere cognitiv și fizic. severe. 

Următoarele studii de caz exemplifică, în continuare, 
diferențele dintre tulburarea de personalitate borderline — 
dl ]. — și stilul de personalitate borderline — dra P. 

STUDIU DE CAZ: TULBURAREA DE PERSONALITATE 
BORDERLINE 

DI ]., 3] de ani, este un șomer care a fost trimis la camera de 
gardă a spitalului de către terapeutul său de la un centru comu- 
nitar pentru sănătate mentală, după două zile de tentative suici- 
dare repetate. ] părea a fi funcționat normal până în ultimul an 
de liceu, când a devenit interesat de meditaţia transcendentală. 

STUDIU DE CAZ: STILUL DE PERSONALITATE 
BORDERLINE 


Dra P. este o masterandă în Literatură Orientală, în vârstă de 
29 de ani. Și-a încheiat cu note maxime cursurile în afaceri și ma- 
nagement la universitate și plănuise ca, în toamnă, să-și înceapă 
MBA-ul. Vacanţa de vară petrecută în Japonia și China i-a schim- 
bat dramatic viața. Janice s-a îndrăgostit de Orient: de oameni, de 


mâncare, de obiceiuri, de atmosferă, dar, în special, de un profe- 
sor de literatură pe care l-a cunoscut la universitatea din Tokyo. 
S-a îndrăgostit nebunește de el de când l-a întâlnit și şi-a petre- 
cut următoarele săptămâni, înaintea zborului înapoi spre Statele 
Unite, total captivată de poezia, poveștile și viața acestui bărbat. 
Deși el era căsătorit, la acea vreme soția lui se afla singură într-o 
vacanţă. Janice era chinuită la gândul întoarcerii acasă, chiar dacă 
profesorul încheiase relația cu ea. Janice fusese dărâmată, văzând 
că el nu voia să-și părăsească soţia. Cu toate acestea, a revenit la 

universitate cu dorința arzătoare de a se cufunda în studiul lite- 
raturii orientale. Dar fantasma să se întoarcă la Tokyo ca profesor 
invitat, lucrând alături de iubirea vieții ei, cu obiectivul de a-l avea, 
în cele din urmă, numai pentru ea. Totuși, deși se descurca bine la 
cursuri, intra ocazional în contact cu furia și suferinţa trăite de ea 
în vara aceea. La mijlocul primuiui semestru a întâlnit un maste- 
rand oriental uluitor, de care s-a îndrăgostit imediat. 








Evenimentul declanșator. Situaţia tipică, circumstanța sau 
evenimentul care, cel mai probabil, declanșează sau activează 
răspunsul caracteristic dezadaptativ al tulburării de personali- 
tate borderline (Othmer și Othmer, 2002), după cum se observă 
în stilurile comportamentale, interpersonale, cognitive şi afecti- 
ve, constă în: „eforturi susținute pentru a evita abandonul real 
sau imaginar.“ 

Stil comportamental. Din punct de vedere comportamen- 
tal, persoanele borderline se caracterizează prin acte fizice de 
autovătămare, cum ar fi gesturi suicidare, automutilare sau pro- 
vocarea unor conflicte fizice. Realizările lor sociale și profesio- 
nale sunt adesea mai reduse, comparativ cu cât le-ar permite 
inteligenţa și abilităţile. Dintre toate tulburările de personalitate, 
în cazul persoanelor cu tulburare borderline există o mai mare 
probabilitate de a prezenta neregularități ale ritmurilor circadi- 
ene, mai ales ale ciclului somn — veghe. Prin urmare, insomnia 
cronică reprezintă o acuză frecventă. 

Stil interpersonal. Din punct de vedere interpersonal, 
persoanele borderline se caracterizează prin instabilitatea 
lor paradoxală. Acest lucru înseamnă că oscilează rapid, pe 
de o parte, între idealizarea și agățarea de un individ şi, pe 

de altă parte, devalorizarea și comportamentul opozant față 
de acesta. Persoanele cu tulburare de personalitate borderli- 
ne sunt extrem de sensibile la respingere și trăiesc depresia 
de abandon în urma celui mai redus factor de stres. Millon şi 
Davis (1996) consideră anxietatea de separare ca fiind facto- 
rul motivator fundamental al acestei tulburări de personali- 
tate. Relaţiile interpersonale se dezvoltă mai degrabă rapid și 
intens, însă adaptabilitatea socială a acestor persoane este des- 
tul de superficială. Sunt extrem de intoleranți la a fi singuri și 
se străduiesc din răsputeri să caute compania altora, sub forma 
relațiilor sexuale întâmplătoare, a apelurilor telefonice târzii la 
rude și cunoştinţe recente sau a vizitelor nocturne la camerele 
de gardă ale spitalelor, cu o mulțime de acuze vagi medicale 
și/sau psihiatrice. 

Stil cognitiv. Stilul cognitiv al indivizilor cu tulburare de 
personalitate borderline este descris ca fiind inflexibil şi impul- 
siv (Millon, 1981). Inflexibilitatea stilului lor este caracterizată 
prin abstractizări rigide, care duc cu ușurință la percepții gran- 
dioase și idealizate despre ceilalți, nu ca persoane reale, ci ca 
personificări ale indivizilor „în întregime buni“ sau „în întregi- 
me răi“. Ei judecă prin analogii cu experienţele trecute și, ast- 
fel, le este dificil să aibă un raționament logic și să înveţe din 
experienţele și relaţiile trecute. Deoarece au un loc al contro- 
lului extern, persoanele cu stil borderline îi învinovăţesc, de 
obicei, pe ceilalți atunci când ceva nu este în regulă. Dacă și-ar 
accepta responsabilitatea pentru propria incompetență, indi- 
vizii cu stil borderline consideră că s-ar simți și mai lipsiţi de 
putere în a-şi modifica circumstanţele. În consecinţă, emoţiile 
lor fluctuează între speranţă și disperare, deoarece consideră 
că circumstanţele externe sunt cu mult în afara controlului lor 

(Shulman, 1982). Stilul lor cognitiv este, de asemenea, marcat 
de impulsivitate şi, la fel cum ei oscilează între idealizarea și 
devalorizarea celorlalţi, gândurile lor trec de la o extremă la alta: 
„Îmi plac oamenii, nu, nu îmi plac oamenii“; „E bine să ai obiec- 
tive, nu, nu e bine“; „Irebuie să mă adun, nu, nu pot, nu există 
speranţă“. Această inflexibilitate și impulsivitate complică pro- 
cesul de formare a identităţii. Nesiguranţa lor privind imaginea 
de sine, identitatea de gen, obiectivele, valorile şi alegerile pro- 
fesionale reflectă această poziție impulsivă și inflexibilă. Gerald 
Adler (1985) a sugerat că indivizii cu tulburare de personalita- 
te borderline posedă o capacitate de evocare a memoriei sub- 
dezvoltată, astfel încât le este dificil să-şi amintească imagini și 
stări emoționale, care i-ar putea structura și alina, în momente 
de tumult. Inflexibilitatea și impulsivitatea lor sunt observate 
în continuare sub forma tendinței lor către „clivaj“, adică inca- 
pacitatea de a sintetiza trăsături contradictorii, astfel încât indi- 
vidul îl vede pe celălalt fie în întregime bun, fie în întregime 
rău și utilizează „identificarea proiectivă“, adică atribuie alto- 
ra propriile emoții negative sau periculoase. Stilul lor cognitiv 
se caracterizează și prin incapacitatea de a tolera frustrarea. În 
sfârşit, atunci când acești indivizi se află sub un nivel mare de 
stres pot fi observate episoade micropsihotice. Este vorba des- 
pre procese de gândire neclare, stranii, observate mai ales ca 
răspuns față de situațiile nestructurate, mai degrabă decât față 
de cele structurate și care pot lua forma derealizării, depersona- 
lizării, reacţiilor de furie intense, reacțiilor neobişnuite la consu- 
mul de droguri și episoadelor tranzitorii paranoide intense. Din 
cauza dificultăţilor de focalizare a atenţiei și pierderii ulterioare 
a informaţiilor relevante, indivizii cu borderline au, de aseme- 
nea, o capacitate diminuată de procesare a informației. 

Stil afectiv. Stilul emoțional al persoanelor cu această tulbu- 
rare se caracterizează prin modificări emoţionale semnificative 
de la o dispoziție normală sau eutimie la o dispoziţie disforică. 
În plus, pot fi ușor declanșate trăiri de furie şi mânie inadecvate 
și intense. La cealaltă extremă sunt sentimente de gol interior, 
„vid“ interior profund sau plictiseală. 

Stil de atașament. Persoanele cu percepții oscilante des- 
pre sine şi despre ceilalți manifestă un stil de atașament dez- 
organizat; „Ataşamentul dezorganizat se dezvoltă în urma 
experiențelor repetate în care persoana de îngrijire pare a fi 
înspăimântată sau înspăimântătoare pentru copil“ (Siegel, 
1999, p. 117). Acest stil este asociat cu simptomatologia diso- 
ciativă, care amplifică vulnerabilitatea acestor persoane față de 
tulburarea de stres post-traumatic. Tulburarea de personalitate 
borderline se caracterizează printr-o structură de personalitate 
instabilă, care pare să treacă prin diversele stiluri de ataşament 
nesecurizante, generând un profil dezorganizat, numit stilul de 
atașament dezorganizat (Lyddon și Sherry, 2001). 

Criteriul optim de diagnostic. Dintre toate criteriile de dia- 
gnostic pentru tulburarea de personalitate borderline, unul a fost 
identificat ca fiind cel mai util în diagnosticarea acestei tulburări. 
Convingerea este că, începând cu acest criteriu, clinicianul poate 
testa prezența sau absenţa criteriului și poate diagnostica mai repe- 
de tulburarea de personalitate (Allnuitt și Links, 1996). Criteriul 
optim pentru această tulburare este: a face eforturi susținute pen- 
tru a evita abandonul real sau imaginat (Allnutt şi Links, 1996). 

Abuzul în copilărie și etiologia. Există tot mai multe dovezi 
din cercetare care arată că, în cazul adulților cu tulburări de per- 
sonalitate şi, în special, al celor cu tulburare de personalitate bor- 
derline, există un istoric de abuz sau neglijare timpurie (Van der 

Kolk, Perry, şi Herman, 1989; Zanarini et al., 2010). Bernstein 
(2002) arată că, în cazul adulților diagnosticaţi cu tulburare de 
personalitate borderline, sunt observate istorii de abuz emoţional 
sever în copilărie. Datele referitoare la abuzul sexual în rândul 
indivizilor cu această tulburare sunt cutremurătoare, în sensul că 
probabilitatea ca un astfel de individ să aibă o tentativă de suicid 
la maturitate este de 10 ori mai mare decât a celor care nu au fost 
niciodată abuzaţi sexual (Soloff, Lynch și Kelly, 2002). 

Mulţi clinicieni au ajuns să presupună că această tulburare 
este cauzată de un astfel de abuz în copilărie. Cercetările susțin, 
în mare, această presupunere. Totuși, cercetările nu sugerează 
că abuzul este cauza principală a tuturor cazurilor de tulbura- 
re de personalitate borderline. Dar, mai exact, cât de prevalentă 
este o astfel de traumă în rândul celor care se prezintă pentru 
tratament? Un studiu metaanalitic recent (Fossatti, Madeddu 
şi Maffei, 1999) arată că, în rândul indivizilor diagnosticați cu 
tulburare de personalitate borderline, prevalența ratelor de 
abuz se află undeva în jurul a 60-80%. Acest lucru înseamnă 
că 20-40% dintre aceste persoane nu relatează astfel de întâm- 
plări. E posibil ca acestea să fie așa-numitele persoane borderli- 
ne „înalt funcţionale“. Cu alte cuvinte, deși există trasee trauma- 
tice în dezvoltarea tulburărilor de personalitate, există şi trasee 
non-traumatice. O implicaţie importantă pentru tratament este 
că astfel de clienţi, care nu au fost traumatizați, ci mai degrabă 
este posibil să fi fost răniți altcumva în copilărie în eforturile lor 
de a-și satisface nevoile emoţionale, pot răspunde unei game 
mai largi de intervenţii terapeutice decât abordările mai foca- 
lizate, precum terapia comportamentală dialectică. Aceste alte 
intervenţii ar putea include intervenţiile exploratorii, de dezvă- 
luire și abreactive, care au o probabilitate mai redusă de a fi 

regresive sau iatrogene decât în cazul clienţilor cu istoric de tra- 
umă (Graybar și Boutilier, 2002). 


Descrierea DSM-5 


Indivizii cu această tulburare de personalitate sunt carac- 
terizați printr-un tipar pervaziv de relații, reacții emoționale și 
identitate instabile şi prin impulsivitate. Ei se implică în eforturi 
susținute pentru a evita abandonul, real sau imaginat. Relaţiile 
lor interpersonale sunt intense, instabile și alternează între extre- 
mele idealizării și devalorizării. Au probleme cronice de iden- 
titate şi un sentimeni de sine instabil. Impulsivitatea lor poate 
determina acțiuni autodistructive, cum ar fi condusul riscant 
sau folosirea de droguri, mâncatul compulsiv sau activitățile 
sexuale cu risc înalt. Acești indivizi se implică în amenințări și 
gesturi suicidare recurente, comportament de punere în act sau 
comportament de automutilare. Pot manifesta dispoziții marcat 
reactive, trăiri cronice de vid interior, izbucniri emoționale și 
dificultate în a-şi controla furia. Ei pot avea și episoade scurte 
de gândire paranoidă, induse de stres, sau episoade severe de 
disociere (American Psychiatric Association, 2016). 

„Modelul alternativ DSM-5 pentru tulburările de perso- 
nalitate“ oferă o altă descriere a acestei tulburări (American 
Psychiatric Association, 2016). Tulburarea este descrisă ca insta- 
bilitate a imaginii de sine, a strădaniilor orientate către un obiec- 
tiv, a relaţionării interpersonale și a afectelor, însoțită de impul- 
sivitate, ostilitate și asumare de riscuri. Sunt observate dificultăți 
caracteristice la nivelul identităţii, autonomiei personale, empa- 
tiei și intimității, precum și ostilitate, asumare de riscuri, impul- 
sivitate, depresie și nesiguranţă privind separarea. 

Descrierea prototip 


Aceşti indivizi au relaţii intense și frustrante care încep cu 
mari speranțe, dar degenerează previzibil în conflicte şi dez- 
amăgiri. Deoarece sunt îngroziți de ideea de a fi abandonaţi, 
îi îndepărtează pe ceilalți cu cerinţe nerealiste, furie neînce- 
tată şi expectații autoîmplinite de abandon. Pierderile reale 
sau imaginate pot duce la tentative de sinucidere sau la auto- 
mutilare. Rezultatul constă în relații distructive repetate și un 
sentiment de sine fragil. Ei se pot implica în comportamente 
sexuale și agresive impulsive. Ratele de suicid sunt ridicate 
la astfel de indivizi. Cu toate acestea, cei care supraviețuiesc 
pot găsi un oarecare echilibru și o seninătate la mijlocul vieții 
(Frances, 2013). 


Prevalența 


Prevalenţa acestei tulburări a fost estimată undeva între 1,6 
şi 5,9% din populaţia generală. În cabinetele de medicină gene- 
rală sau de familie cifra ajunge la 6%, dar la 10% în ambulato- 
riile spitalelor și la 20% în cazul pacienţilor internaţi (American 
Psychiatric Association, 2016). 


Conceptualizări ale tulburării de personalitate borderline 


Conceptualizarea de caz psihodinamică 


Kernberg (1975) vizează sub-faza de reapropiere din teo- 
ria separare-individuare privind dezvoltarea a lui Mahler, ca 
fiind punctul de fixaţie pentru patologia borderline. În această 

fază, copiilor le lipseşte constanţa obiectului și, prin urma- 
re, nu pot integra aspectele bune și rele ale lor sau ale mamei 
lor. Nici nu se pot separa de mamă, deoarece mai au încă de 
internalizat maniera liniștitoare a acesteia, care să îi spriji- 
ne pe durata absenței ei fizice. Kernberg indică o perturba- 
re a disponibilității emoționale a mamei în timpul sub-fazei 
de reapropiere, perturbare care poate fi atribuită excesului 
constituțional de agresivitate a copilului, problemelor mater- 
ne cu parentajul sau ambelor. 

Masterson (1976) și Masterson și Klein (1989) vorbesc des- 
pre sub-etapa de reapropiere, subliniind însă mai degrabă 
comportamentul mamei decât agresivitatea copilului. De obi- 
cei, ea însăși borderline, are puternice sentimente contradicto- 
rii, gândindu-se cum copiii ei vor creşte și vor deveni persoa- 
ne de sine stătătoare. Ca atare, copiii primesc mesajul că, dacă 
vor creşte, ceva oribil li se va întâmpla lor și/sau mamei lor, iar 
a rămâne dependenţi este singura cale de păstrare a legăturii 
materne. Perspectiva acestei separări și individuări generea- 
ză astfel „depresia de abandon“ la persoanele borderline. În 
această sub-etapă de reapropiere nu este posibilă nicio inte- 
grare între partea de obiect care aduce recompensă, și partea 
obiectului care se retrage, ceea ce explică simptomul patologiei 
borderline. 

Modul în care Adler (1985) înțelege patologia borderline este 
influențat de Kohut (1971, 1977) şi Fraiberg, (1969) şi se bazează 
pe modelul deficitului, mai degrabă decât pe cel al conflictului, 
cum e în cazul lui Kernberg. Lipsa de constanţă a comporta- 
mentului matern și a disponibilității acesteia determină eșecul 
individului borderline de a dezvolta un obiect internalizat de 
tip „susținător-nimic“. Acest lucru explică sentimentele de vid 


201 


Tulburările de personalitate din DSM-5 = Tulburarea de personalitate borderline 


202 


interior, tendinţele depresive şi furia orală. Mai mult, în situațiile 
stresante, individului borderline îi este dificil să invoce imagini- 
le interne ale figurii materne hrănitoare. Acest deficit cognitiv al 
memoriei evocative sugerează o regresie la o vârstă a dezvoltării 
între 8-18 luni. Resursele inadecvate îl lasă pe individul border- 
line predispus la fragmentarea sinelui, care este însoțită de un 
gol profund, numit „panica anihilării.“ 

Abordarea din perspectiva mentalizării. Abordarea tulburării 
de personalitate borderline de către Bateman și Fonagy (2007), în 
termenii mentalizării, își are originea în teoria relaţiilor cu obiec- 
tul și în cea a ataşamentului. Uneori numit „a mentaliza“, acesta 
este procesul prin care indivizii își interpretează propriile cogniţii 
subiective, comportamente și emoții, precum și pe cele ale altora. 
Capacitatea de a mentaliza este considerată a apărea ca funcţie 
a dezvoltării în copilărie, în jurul vârstei de 4 ani. Mai degrabă 
decât o consecință automată a maturizării, ea depinde de calita- 
tea relațiilor timpurii cu obiectul ale individului. Interacțiunile cu 
persoana de îngrijire primară, de obicei mama, funcționează ca 
fundaţie de la care indivizii pornesc pentru a conferi sens stărilor 
lor mentale și interacțiunilor interpersonale. Pentru a-şi dezvolta 
pe deplin această capacitate, sugarii au nevoie de un adult sta- 
bil, afectuos, sigur și atent, capabil să le oglindească experienţele. 
Bateman şi Fonagy sugerează că indivizilor cu personalitate bor- 
derline le lipsește abilitatea de a interpreta stările mentale și de 
a-şi înțelege corect relațiile, din cauza traumelor psihologice în 
copilăria timpurie sau mai târziu. Neglijarea, abuzul şi oglindirea 
emoțională incongruentă duc toate la ataşamente nesecurizante/ 
hipersensibile și la o autoreglare deficitară. 

Abordarea din perspectiva psihoterapiei centrate pe trans- 
fer. Clarkin, Yeomans și Kernberg (2015) subscriu unei etiologii 

„similare a tulburării de personalitate borderline în abordarea 


lor, care este numită psihoterapie centrată pe transfer (TEP). 
Ancorată în teoria relațiilor cu obiectul, aceasta susține că 
simptomele specifice ale tulburării de personalitate borderli- 
ne rezultă dintr-o lipsă de integrare a identităţii și o incoerenţă 
între experienţa individului și înțelegerea propriei persoane și 
a celorlalţi. Această stare psihologică neintegrată este numi- 
tă difuzia identității. Persoanele cu tulburare de personalitate 
borderline se bazează pe strategii defensive care distorsionează 
realitatea, cum ar fi disocierea și clivajul. Rezultatul acestor dis- 
torsiuni cognitive este că afectele negative sau agresive nu sunt 
percepute ca venind din interior, ci din exteriorul sinelui, ceea 
ce duce la trăiri de neajutorare, furie și nesiguranţă. Din per- 
spectiva psihoterapiei centrate pe transfer, structura psihologică 
este rezultatul interacțiunilor timpurii cu persoanele de îngrijire, 
care, pe măsură ce individul se dezvoltă, sunt apoi internalizate. 
În cazul tulburării de personalitate borderline, acest proces este 
întrerupt de relaţii traumatice și/sau inconstante cu persoanele 
de îngrijire. Absența unui sine integrat duce la o stare de distres 
cronic și la sentimente de gol interior, motiv pentru care indi- 
vizii cu borderline trec la act în mod impulsiv, în încercarea de 
a-şi uşura suferința. 


Conceptualizarea de caz biosocială 


Millon şi Davis (1996) consideră lipsa sentimentului de iden- 
titate clar şi coerent al individului borderline ca fiind central 
în patogeneza tulburării. Ei consideră confuzia şi/sau difuzia 
identităţii ca pe un rezultat al factorilor biopsihosociali care 
se combină, astfel încât deteriorează sentimentul coerent al 

identității. Din cauza acestui deficit central, rezultă acţiuni prost 
coordonate, afecte extrem de schimbătoare, impulsuri slab con- 
trolate și un eşec în a depune eforturi constante. Astfel, indivizii 
borderline sunt dependenţi de alții pentru protecţie și încurajare 
și sunt hipersensibili la pierderea sau la separarea de aceste per- 
soane de sprijin. Pe baza acestei cercetări, Millon (1981) şi Millon 
și Everly (1985) susţin că sindromul borderline este, în esenţă, o 
variațiune mai severă și regresată a tulburărilor de personalita- 
te dependentă, histrionică și pasiv-agresivă. Autorii descriu trei 
subtipuri ale acestei tulburări. 

Indivizii borderline-dependenţi tind să manifeste un tipar infan- 
til pasiv şi posedă istoric familial de niveluri de energie scă- 
zută. Acest tipar evocă o căldură parentală şi hiperprotecţie şi, 
prin urmare, generează ataşamente puternice și dependență față 
de o singură persoană de îngrijire, ceea ce, în cele din urmă, le 
restrânge indivizilor aflaţi în această situație oportunitatea de a 
învăţa abilitățile necesare de independenţă socială şi autoeficaci- 
tate. Acest lucru pregătește scena pentru respingerea din partea 
celor pe care au ajuns să se bazeze. 

Indivizii borderline-histrionici au, cel mai adesea, istorii de 
familie caracterizate printr-o înaltă reactivitate autonomă și 
manifestă hiper-reactivitate ca rezultat al expunerii la niveluri 
înalte de stimulare. Controlul parental tinde să fie exercitat prin 
tipare de întărire contingentă, în urma cărora aceşti copii se simt 
competenţi și acceptați numai în cazul în care comportamentul 
lor este aprobat explicit de către ceilalți şi, prin urmare, ei „joacă 
teatru“ pentru a-și asigura sprijinul, atenţia și îngrijirea. 

Indivizii borderline-pasiv agresivi tind să fi dat dovadă de 
temperamente de „copii dificili“ (Thomas și Chess, 1977). Ca 
sugari iritabili şi dificil de calmat, e foarte probabil să fi primit 

răspunsuri lipsite de consecvență din partea îngrijitorilor lor, 
uneori plini de grijă, alteori hărţuiți și frustrați sau chiar retrași. 
E posibil să fi fost rezultatul unor cămine destrămate şi e proba- 
bil să fi avut un părinte care a jucat rolul de model pentru com- 
portamentul straniu, oscilant și pasiv-agresiv pe care-l manifestă 
ca adulți. 


Conceptualizare de caz cognitiv-comportamentală 


Au fost descrise trei conceptualizări de caz cognitiv-compor- 
tamentale frecvente: terapia cognitivă, terapia centrată pe sche- 
me și terapia comportamentală dialectică. 

Terapia cognitivă. Conform lui Beck (2015; Beck et al., 1990), 
în cazul persoanelor cu această tulburare de personalitate pot fi 
observate trei asumpţii fundamentale: „sunt lipsit de putere și 
vulnerabil“; „sunt în mod inerent inacceptabil“ și „lumea este 
periculoasă și răuvoitoare“(Arntz, 2015; Pretzer, 1988). Din cauza 
credințelor inerente, aceste persoane sunt neajutorate într-o 
lume ostilă; în absenţa unei surse de siguranţă, ele oscilează între 
autonomie și dependenţă, fără a fi capabile să se bazeze pe una 
sau pe alta. În plus, persoanele cu borderline tind să manifeste 
„gândire dihotomică“, tendinţa de a evalua experienţele în cate- 
gorii mutual exclusive, în întregime bune sau în întregime rele, 
succes sau eșec, de încredere sau înșelătoare. Amestecul dintre 
gândirea dihotomică și asumpţiile fundamentale reprezintă baza 
emoțţiei și comportamentului de tip borderline, inclusiv a com- 
portamentelor de punere în act sau a celor autodistructive. 

Terapia centrată pe scheme. Young (1990; Young et al., 2015) 
descrie o conceptualizare bazată pe scheme a acestei tulburări. 
Premisa de bază este că „schemele dezadaptative timpurii“ se 


205 


Tulburările de personalitate din DSM-5 = Tulburarea de personalitate borderline 


206 dezvoltă în timpul copilăriei și rezultă în tipare dezadaptative 


care întăresc aceste scheme. Printre acestea se află schema de 
abandon/pierdere „Voi fi mereu singur. Nimeni nu mă va iubi 
şi nu va dori să-mi fie aproape dacă ajunge să mă cunoască.“ și 
schema de deprivare emoțională „Nimeni nu e vreodată lângă 
mine să-mi satisfacă nevoile, să fie puternic pentru mine, să-i 
pese de mine.“ 

Terapia comportamentală dialectică. Linehan (1987, 2015) 
descrie o conceptualizare comportamentală a tulburării. Premisa 
de bază este că o reglare emoțională inadecvată şi un mediu inva- 
lidant predispun individul la această tulburare. În plus, există 
un mediu invalidant „în care comunicarea experienţelor intime 
este întâmpinată cu răspunsuri haotice, inadecvate și extreme. Cu 
alte cuvinte, exprimarea experienței intime nu este validată; în 
schimb, este adesea pedepsită şi/sau trivializată” (Linehan, 1993, 
p. 49). Linehan (1993) susţine că potrivirea redusă dintre un copil 
dificil şi un mediu invalidant sprijină dezvoltarea acestei tulbu- 
rări. Tiparul borderline este considerat a avea o bază fiziologică, 
iar apoi întărit de experienţele cu alții semnificativi, care le des- 
consideră experiențele emoționale. În consecință, indivizii border- 
line își dezvoltă abilități sociale reduse sau nu le dezvoltă deloc. 
Pe scurt, amestecul de răspunsuri emoționale intense, abilități 
inadecvate de reglare emoţională şi un mediu invalidant îl pre- 
dispun pe individ la o criză neîntreruptă, motiv pentru care aceşti 
indivizi sunt incapabili să facă faţă eficient situaţiilor de viaţă. 


Conceptualizarea de caz interpersonală 


Abordarea analizei structurale a comportamentului social. 
Abordarea conceptualizării de caz făcută de Benjamin (2003a) 

din perspectiva analizei structurale a comportamentului social 
postulează că indivizii cu tulburare de personalitate borderline 
au crescut, de obicei, în familii marcate de un stil de viaţă hao- 
tic, de tip telenovelă. Fără aceste dileme, viaţa era resimțită ca 
fiind fără valoare, plictisitoare și goală. Indiferent dacă aceste 
drame haotice au fost flagrante sau ascunse de ochiul public, 
viitorul individ borderline a jucat un rol central în ele, ceea ce a 
determinat impulsivitate, instabilitatea dispoziţiei şi caracteris- 
tica imprevizibilitate a unei vieţi lipsite de constanţă. Istoricul 
de dezvoltare al acestor indivizi a inclus adesea experienţe de 
abandon traumatic, iar această izolare a fost, de obicei, marca- 
tă de abuz fizic şi/sau sexual. Această singurătate încărcată de 
abuz a ajuns să fie inexorabil legată de ideea că viitorul individ 
borderline e o persoană rea. Experiențele de abuz „l-au învățat“ 
pe individ să facă trecerea de la idealizare la devalorizare. Și, în 
măsura în care experienţele de abuz sexual au fost dureroase, 
ele au pregătit scena pentru automutilare, deoarece, în astfel de 
episoade, plăcerea a fost confundată cu durerea. Normele fami- 
liale dictau că autonomia era ceva greșit, în timp ce dependența 
și nefericirea solidară cu familia erau bune. Drept urmare, ori- 
entarea către independenţă, competenţă sau fericire a provocat 
autosabotarea. Mai mult, tinerii indivizi cu borderline au învățat 
din familiile lor că nefericirea, boala și starea de slăbiciune atrag 
iubirea și preocuparea celorlalţi. Consecința la maturitate este că 
indivizii cu tulburare borderline consideră că persoanele care îi 
îngrijesc și îi iubesc adoră în secret nefericirea. Pe scurt, există 
o teamă morbidă de abandon și dorinţa unei îngrijiri pline de 
protecţie, în special din partea unui iubit/unei iubite sau a unei 
persoane de îngrijire. Iniţial, dependența amicală de persoana 
de îngrijire face loc controlului ostil atunci când acea persoană 

sau iubitul/iubita nu reușește să ofere suficient. Indivizii bor- 
derline consideră că partenerilor de viaţă le place în secret 
dependenţa și neajutorarea, iar un introiect violent atacă sinele 
în faţa oricăror semne de succes sau fericire. Tratamentul bazat 
pe acest model se numește terapie interpersonală reconstructivă 
(Benjamin, 2003b, 2007). 

Abordarea prin prisma psihoterapiei interpersonale. O con- 
ceptualizare interpersonală asemănătoare este o adaptare a psi- 
hoterapiei interpersonale, care a fost iniţial dezvoltată pentru 
tratamentul depresiei cronice sau tulburării distimice, numită în 
DSM-5 tulburare depresivă persistentă (Weissman, Markowitz 
şi Klerman, 2000, 2007). În cadrul acestei adaptări, tulburarea de 
personalitate borderline este caracterizată ca fiind o stare indusă 
de dispoziție, similară depresiei cronice, dar presărată de izbuc- 
niri sporadice și ineficiente de furie și impulsivitate (Markowitz, 
Bleiberg, Pessin și Skodol, 2007). 


Conceptualizarea de caz integrativă 


Următoarea formulare integrativă oferă o explicație biopsi- 
hosocială pentru modul în care e probabil să se fi dezvoltat 
această personalitate și modul în care este ea menţinută. Din 
punct de vedere biologic, indivizii borderline pot fi înțeleși în 
termenii a trei sub-tipologii majore: borderline-dependenți, 
borderline-histrionici și borderline-pasiv-agresivi. Stilul tem- 
peramental al tipului borderline-dependent este cel al tiparu- 
lui infantil pasiv (Millon, 1981). Millon a emis ipoteza conform 
căreia reactivitatea scăzută a sistemului nervos autonom, plus 
un stil de parentaj hiperprotector facilitează restricționarea 
abilităților interpersonale și un stil relațional adeziv. Pe de altă 





parte, subtipul histrionic e posibil să fi avut un tipar infantil 


| hiperreactiv. Prin urmare, din cauza reactivităţii crescute a sis- 


temului nervos autonom, a stimulării parentale crescute și a 
expectaţiilor pentru spectacol, e probabil să fi rezultat tiparul 
borderline-histrionic. În sfârșit, stilul temperamental al indivi- 
dului borderline pasiv-agresiv e probabil să fi fost tipul „copil 
dificil“ observat de Thomas și Chess (1977). Acest tipar, plus 
inconsecvenţa parentală marchează iritabilitatea afectivă a 
personalității borderline pasiv-agresivă. 

Din punct de vedere psihologic, persoanele borderline tind 
să se perceapă pe sine, pe ceilalţi, lumea și scopul vieții în ter- 
menii următoarelor teme. Ei se văd pe ei înșiși într-o variantă 
a temei „nu știu cine sunt sau încotro mă îndrept.“ Pe scurt, 
problemele lor de identitate implică genul, cariera, loialităţile 
și valorile, în timp ce stima lor de sine fluctuează cu fiecare 
gând sau emoție referitoare la identitatea lor de sine. Indivizii 
borderline tind să perceapă lumea într-o variantă a temelor: 
„Oamenii sunt grozavi, nu, nu sunt“; „Să ai obiective e bine, 
nu, nu e“ sau „Dacă viața nu se desfășoară aşa cum îmi doresc 
eu, atunci nu pot suporta chestia asta.“ Ca atare, e probabil 
să concluzioneze: „Prin urmare, îmi voi păstra la îndemână 
toate opţiunile. Nu-mi asum nicio obligație. Schimb rolurile 
și oscilez în gânduri şi emoţii atunci când sunt atacat.“ Cele 
şase mecanisme defensive utilizate de indivizii cu tulburare de 
personalitate borderline sunt: negarea, clivajul, idealizarea pri- 
mitivă, identificarea proiectivă, omnipotența și devalorizarea 
(Shulman, 1982). 

Din punct de vedere social, pot fi observate tipare predictibi- 
le de parentaj și factori de mediu pentru tulburarea de persona- 
litate borderline. Stilurile de parentaj diferă în funcție de subtip. 

de hiperprotecţie, în timp ce în subtipul histrionic un stil de 
parentaj exigent este mai evident, iar în subtipul pasiv-agresiv 
este observat un stil de parentaj inconsecvent. Dar, deoarece 
personalitatea borderline reprezintă o detaliere sindromală și 
o deteriorare a mai puţin severelor tulburări de personalitate 
dependentă, histrionică sau pasiv-agresivă, familia de origine 
a subtipurilor borderline a acestor tulburări e probabil să fie 
mult mai disfuncțională, crescând probabilitatea ca acel copil să 
fi învățat diverse strategii de coping autosabotatoare. E posibil 
ca injoncțiunea parentală să fi fost: „Dacă creșşti și mă părăsești, 
mi se vor întâmpla lucruri rele [părintele].“ 

Acest tipar borderline este confirmat, întărit şi perpetuat 
de următorii factori individuali și sistemici. Identitate difuză, 
oscilația impulsului şi strategii de coping autosabotatoare care 
duc la un comportament agresiv de tip trecere la act, ceea ce 
determină şi mai mult haos, lucru care, la rândul său, duce la 
depersonalizare, disforie crescută și/sau automutilare pentru a 
obține o oarecare ușurare. Se ajunge astfel la confirmarea ulte- 
rioară a credințelor despre sine și despre lume, precum și la 
întărirea tiparelor comportamentale și interpersonale (Sperry, 
2015). Tabelul 5.2 rezumă trăsăturile caracteristice ale acestei 
tulburări. 


TABELUL 5.2 Caracteristici ale tulburării de personalitate borderline 





Eveniment(e) 
declanșator/oare 


Așteptarea atingerii unor obiective personale și/ sau 
menținerii unor relații apropiate 

Stil comportamental Impulsivitate 

Comportamente de tip trecere la act 


Neajutorare, „interior gol“ 





Stil interpersonal 


Stil cognitiv 


Stil afectiv 


Stil de atașament 


Temperament 


Injoncţiune parentală 


Percepția de sine 


Percepția asupra lumii 


Scheme dezadaptative 


Criteriu optim 


PR A 


Teama de abandon 

Relații instabile, intense 

Alternează între extremele idealizării și devalorizării 
Gândire rigidă, inflexibilă 

Nu reușește să înveţe din experiență 

Pierdere externă a controlului 


Reactiv din punct de vedere emoţional și cu 
dificultăți de reglare emoţională 

Furie inadecvată, intensă 

Labilitate extremă a dispoziției și afectului 


Dezorganizat 


Tipul dependent: tipar infantil pasiv — reactivitate 
scăzută a sistemului nervos autonom 

Tipul histrionic: tipar infantil hiper-reactiv — 
reactivitate înaltă a sistemului nervos autonom 
Tipul pasiv-agresiv: tipar infantil „dificil” — 
iritabilitatea afectului 

„Dacă creşti, mie [părinte] mi se vor întâmpla lucruri 
rele.“ 

Parentaj hiperprotector, exigent sau inconsecvent 


„Nu știu cine sunt sau încotro mă îndrept."” 
Probleme de identitate referitoare la gen, carieră, 
loialități și valori 

Stima de sine fluctuează în funcție de emoția actuală 
„Oamenii sunt grozavi, nu, nu sunt. E bine să ai 
obiective, nu, nu este. Dacă viața nu se desfășoară 
așa cum vreau eu, atunci nu pot suporta chestia 
asta. Nu-mi asum nicio obligație.” 


Abandon, deficiență, abuz/neîncredere, deprivare 
emoțională, izolare socială, insuficient autocontrol 


Eforturi susținute de a evita abandonul real sau 
imaginat 

Evaluarea tulburării de personalitate borderline 


Mai multe surse de informaţie sunt utile în stabilirea unui plan 
de diagnostic şi tratament pentru tulburările de personalitate. 
Observaţia, informaţiile colaterale și testarea psihologică repre- 
zintă complemente importante ale autoevaluării pacientului din 
timpul interviului clinic. Această secțiune descrie succint câteva 
observații caracteristice pe care le face clinicianul, precum și natura 
raportului care se poate dezvolta în întâlnirile inițiale cu indivizii 
cu tulburări de personalitate specifice. Sunt descrise, de asemenea, 
tiparele de răspuns caracteristic la diferite teste obiective (adică, 
MMPI-2 și MCMI-IV) și teste proiective (adică Rorschach și TAT). 


Comportamentul și raportul în timpul interviului 


Intervievarea indivizilor cu tulburare de personalitate bor- 
derline presupune o provocare specială, din cauza instabilității 
și ambivalenţei acestora. Instabilitatea sau labilitatea poate fi 
observată în dispoziția, obiectivele şi relația acestora cu clini- 
cianul. Instabilitatea privind raportul este gestionată prin con- 
centrarea cu empatie asupra raportului creat. Acest lucru se 
realizează prin direcționarea discuţiei, păstrarea discuţiei pe un 
făgaș și controlarea diversiunilor și a izbucnirilor. Adresarea de 
întrebări deschise este preferabilă căutării unor răspunsuri pre- 
cise la întrebări închise, ţintite (Ackley et al., 2011). Instabilitatea 
este procesată și prin separarea ei ca parte patologică, ce tre- 
buie explorată. Din moment ce și aceasta afectează raportul, 
clinicianul trebuie să-i recunoască constant prezenţa și efectul. 
Rezultatul este că acești pacienți devin mai puţin defensivi și 
mai dispuși să se dezvăluie, ceea ce încurajează relaţia. 

Gestionarea ambivalenţei necesită confruntarea contra- 
dicţiilor lor, manifestând și înțelegându-le, totodată, trăirile 
ambivalente. Confruntarea terapeutică ilustrează clivajul și 
identificarea proiectivă a acestor indivizi şi moderează hipe- 
ridealizarea sau devalorizarea. Mai mult, îi ajută pe indivizi 
să conștientizeze că ambivalenţa lor rezultă din lipsa perce- 
pută de sprijin și înţelegere din partea mamei, aspect căruia 
îi permit să le influențeze profund starea de bine (Othmer și 
Othmer, 2002). 


Datele testărilor psihologice 


Inventarul Multifazic de Personalitate Minnesota (MMPI-2), 
Inventarul Clinic Multiaxial Millon (MCMI-IV), Testul psiho- 
diagnostic Rorschach și Testul de Apercepție Tematică (TAT) pot 
fi utile în diagnosticarea tulburării de personalitate borderline, 
precum și a stilului de personalitate borderline (Groth-Marnat, 
2009). 

La MMPI-2, sunt frecvente creşterile pe scalele 2 (Depresie), 
4 (Deviere psihopată) și 8 (Schizofrenie) — (Graham, 2012). 
Scalele 0 (Introversia socială) și K (Corecţie) tind să fie ridica- 
te, iar F (Frecvența) este de obicei scăzută. Dacă dificultățile de 
reglare emoţională — în special a furiei — sunt proeminente, 
scala 6 (Paranoia) va fi crescută. Deși relativ rar, profilul 2-6 
(Depresie-Paranoia) 6-2 este asociat cu patologia borderline 
(Meyer, 1995). 

La MCMI-IV, este foarte probabilă creșterea pe scala C 
(Borderline), precum și creșterea simultană pe scala 8A (Nega- 
tivism — pasiv-agresiv) — (Millon et al., 2015). Ne putem aștepta 
la creșteri ale scorurilor pe scale clinice cum ar fi A (Tulburarea 

214 de anxietate generalizată), H (Tulburarea simptomului somatic), E posibil ca tulburarea de personalitate borderline (IPB) să 215 
N (Tulburare bipolară subtip ]) și/sau D (Tulburare distimică) — fie cea mai frecventă manifestare de pe Axa II, atât în sectorul 
(Choca și Denburg, 1997). | public, cât și în cel al practicii private. Poate fi printre cele mai 

La Rorschach, sunt frecvente combinaţiile ilogice și con- dificile și frustrante tulburări de tratat. Experienţa clinică suge- 
fabulaţiile (de exemplu „Capul unui cal cu doi căluți de mare rează că în luarea deciziilor privind abordările, modalitățile și 
care îi cresc din urechi“ pentru planșa 10) — (Singer și Larsen, strategiile de tratament este importantă evaluarea nivelului glo- 
1981; Swiercinsky, 1985). Astfel de răspunsuri sunt, cel mai pro- bal de funcţionare a individului și disponibilitatea pentru trata- 
babil, pentru planșele 10, 9 și 2. ment. Tulburarea de personalitate borderline este cea mai stu- 

La TAT, „clivajul primitiv“ poate fi observat în personaje care diată dintre toate tulburările de personalitate. Până în prezent, 
sunt considerate ca fiind în întregime rele (adică diavoli), perso- au fost publicate mai multe studii randomizate şi controlate de 
naje în care doar o parte a personalităţii este admisă sau portre- tratament. O evaluare a șapte studii clinice controlate privind 
tizată sau atunci când caracteristicile bune-rele sunt juxtapuse, terapia comportamentală dialectică a concluzionat că aceasta 
în mod incongruent. Nu sunt neobișnuite temele anxietăţii de îndeplineşte criteriile pentru un tratament bine fundamentat, 
separare, reprezentările extreme ale afectelor și comportamen- în conformitate cu Grupul de Lucru din Divizia 12 a Asociaţiei 
tele de trecere la act, mai degrabă decât amânarea gratificației Psihologilor Americani pentru terapii cu suport empiric (Lynch, 
(Bellak, 1997). Trost, Salsman și Linehan, 2007). 

Abordări și intervenţii de tratament Psihoterapia individuală 
Consideraţii privind tratamentul Mulţi consideră psihoterapia individuală a fi piatra de teme- 
lie a tratamentului pentru tulburarea de personalitate border- 

În diagnosticul diferenţial al tulburării de personalitate bor- line. Deși există opinii puternic divergente privind adecvarea 
derline sunt incluse și următoarele tulburări de personalitate de sau eficacitatea diverselor abordări ale psihoterapiei indivi- 
pe Axa II: tulburarea de personalitate pasiv-agresivă, histrionică, duale, există un consens privind anumite principii generale. 
dependentă și schizotipală. Cele mai frecvente sindroame de pe Waldinger (1986) descrie cinci puncte de consens privind tra- 
Axa 1 asociate cu tulburarea de personalitate sunt tulburarea de tamentul personalităţii borderline. În primul rând, terapeu- 
anxietate generalizată, tulburarea de panică și distimia. In plus, tul trebuie să fie activ în identificarea, confruntarea și ghidajul 
alte sindroame pot fi psihozele reactive tranzitorii, tulburarea comportamentelor pacientului în timpul şedinţelor. În al doi- 
schizoafectivă, ipohondria sau tulburările disociative, în special lea rând, trebuie să existe mijloacele necesare pentru un mediu 
fuga psihogenă. de tratament stabil, în termenii stabilirii și păstrării limitelor, ai 

programărilor, plății tratamentului și așteptărilor ce decurg din 
rolurile de pacient și clinician. În al treilea rând, trebuie stabi- 
lită legătura dintre acţiunile și sentimentele pacientului. În al 
patrulea rând, comportamentul autodistructiv trebuie să devină 
nesatisfăcător. Şi, în al cincilea rând, trebuie acordată o atenţie 
deosebită sentimentelor din contratransfer. 

Indiferent de specificul abordării psihoterapeutice utilizate, 
literatura arată că tratamentul pacientului borderline este dificil, 
problemele de contratransfer sunt frecvente, iar rezultatele sunt 
inegale (Gunderson, 1989). Unii pacienţi borderline manifestă o 
reacție terapeutică negativă, precum și alte efecte refractare ale 
psihoterapiei individuale. În unele cazuri, acestor pacienţi nu ar 
trebui să li se acorde tratament individual. Frances et al. (1984) 
recomandă „opțiunea fără tratament“, cu criterii specifice pen- 
tru utilizarea ei. Cu toate acestea, atunci când tratamentul este 
indicat, atenţia față de nevoile și expectaţiile pacientului față 
de tratament și eforturile de a adecva și ajusta tratamentul sunt 
esenţiale în maximizarea rezultatelor tratamentului. 

Această secțiune descrie diferite abordări psihodinamice, 
cognitiv-comportamentale și interpersonale. 


Abordările psihoterapiei psihodinamice 


Aveţi mai jos o descriere succintă a diverselor abordări psi- 
hodinamice pentru personalitatea borderline: psihoterapie psih- 
analitică, psihoterapie suportivă și psihoterapie dinamică de 
scurtă durată. 

Psihoterapia psihanalitică. În principiu, există două opi- 
nii psihanalitice privind tratamentul pacienților borderline, 
pe baza rolului jucat de interpretarea timpurie şi a gestionării 

_ transferului negativ. O opinie este că, în general, confruntarea 


trebuie să aibă loc devreme în cursul tratamentului, iar interpre- 
tarea transferului primitiv trebuie realizată în situaţiile de aici 
și acum. Celălalt punct de vedere este că interpretarea timpu- 
rie a temei agresivității este ineficientă și, posibil, perturbatoare. 
Kernberg, (2014) și Masterson (1976), printre alţii, adoptă prima 
perspectivă, în timp ce Chessick (1982) şi Buie și Adler (1982) 
și alții o susţin pe cea de-a doua. Cu toate acestea, ambele per- 
spective sunt de acord că restructurarea personalității reprezin- 
tă obiectivul tratamentului, ceea ce necesită trei sau mai multe 
ședințe pe săptămână, timp de minim patru ani. 

Masterson (1976) și Masterson și Klein (1989) au descris 
cu eleganță procesul psihoterapeutic cu pacienţii borderline. 
Psihoterapia suportivă se deosebește de terapia de restructu- 
rare. Obiectivul psihoterapiei de restructurare este perlabora- 
rea depresiei de abandon — trăiri de depresie, furie și mânie, 
teamă, vinovăţie, pasivitate și neajutorare, sentimentul de gol 
și vid interior care urmează unei experienţe recente de separare 
și pierdere — asociată cu etapa inițială de separare-individuare. 
Acest lucru duce la dobândirea autonomiei Eului și transforma- 
rea relațiilor cu obiectul clivat în relaţii cu obiectul întreg, iar a 
Eului clivat într-un Eu întreg. Masterson menționează trei etape 
ale psihoterapiei: etapa de testare, în care principala tehnică este 
reprezentată de confruntare, unde clinicianul foloseşte ajusta- 
rea comunicațională pentru a sprijini individuarea emergentă a 
pacientului, etapa de perlaborare și etapa de separare. 

Rezultatul aşteptat al unui astfel de tratament constă nu 
numai în reducerea comportamentului impulsiv și a altor reacții 
regresive faţă de factorii de stres, ci şi o stabilitate îmbunătățită 
în relaţiile interpersonale. O astfel de reconstruire a personalității 

îi permite individului să funcționeze normal sau la un nivel 
nevrotic (Gunderson, 1989). 

Tratamentul bazat pe mentalizare. Fundamentat pe munca 
lui Bateman și Fonagy (2007, 2010), tratamentul bazat pe men- 
talizare (Mentalization Based Treatment — MBT) e menit să-i 
ajute pe pacienţii borderline să-și dezvolte capacitatea de a iden- 
tifica şi a răspunde adecvat stărilor mentale subiective proprii şi 
ale altora. Acest lucru presupune a-i ajuta pe pacienţi să-și păs- 
treze un sentiment de sine stabil și un nivel adecvat de activare 
nervoasă. Cei care au inițiat acest tratament susțin că MBT nu 
reprezintă un model unic de terapie, ci mai degrabă o atitudine 
terapeutică menită să atingă un anumit obiectiv. De aceea, MBT 
permite folosirea a numeroase tehnici diferite care pot fi regăsite 
în alte tratamente. 

Două dintre aspectele semnificative ale tratamentului bazat 
pe mentalizare sunt atitudinea terapeutică și mentalizarea tran- 
sferului dintre pacient și terapeut. Atitudinea terapeutică conţine 
mai mulți factori, inclusiv modestia terapeutului derivată din 
atitudinea de „a nu ști“ răbdare în înțelegerea diferenţelor de 
perspectivă între terapeut şi pacient; validarea și acceptarea per- 
spectivelor diferite; încercarea activă de a înțelege experienţa 
pacientului prin adresarea de întrebări; a nu căuta explicaţiile; 
clarificarea atunci când ceva este neclar. 

În această metodă de tratament, vehiculul principal pentru 
schimbare este relația dintre terapeut și pacient. Bateman și 
Fonagy nu se axează pe interpretarea transferului pentru a spori 
insight-ul pacientului, așa cum se obișnuiește în alte abordări 
terapeutice psihodinamice. Ei susțin că abilitatea de a beneficia 
de pe urma interpretării necesită un nivel al capacității de men- 
talizare pe care pacienții borderline, de obicei, nu îl posedă. Mai 

degrabă, MBT foloseşte relaţia de transfer pentru a-i încuraja pe 
pacienţi să-și concentreze atenția asupra minții unui alt individ 
şi să-şi examineze propriile percepții. Mentalizarea transferului 
se realizează în șase paşi: validarea transferului pacientului de 
către terapeut; explorarea evenimentelor care au generat transfe- 
rul; acceptarea de către terapeut a punerii în scenă; colaborarea 
cu pacientul pentru a formula o interpretare; oferirea unei per- 
spective alternative; și monitorizarea reacției pacientului față de 
proces. Un studiu controlat randomizat care a comparat trata- 
mentul pe bază de mentalizare în ambulatoriu și managementul 
clinic structurat pentru tulburarea de personalitate borderline a 
constatat că pacienţii borderline din grupul MBT au prezentat o 
reducere mai semnificativă a problemelor precum tentative de 
suicid şi spitalizări (Bateman și Fonagy, 2009). 

Psihoterapia centrată pe transfer. Clarkin, Cain şi Livesey 
(2015) au dezvoltat psihoterapia centrată pe transfer, cu obiec- 
tivul îmbunătăţirii controlului comportamental, creşterii 
autoreflecţiei şi cultivării abilităţilor de reglare a afectelor la 
pacienţii borderline. Acest lucru se realizează prin intermediul 
relaţiei dintre terapeut şi pacient, la fel cum se întâmplă în tra- 
tamentul bazat pe mentalizare. Psihoterapia centrată pe trans- 
fer este o abordare înalt structurată a tratamentului tulburării 
de personalitate borderline, desfăşurată conform unui protocol 
și bazată pe dovezi. Şedinţele de terapie durează 45 de minute 
şi au loc de două ori pe săptămână. În timpul primului an de 
tratament, obiectivul principal este conținerea comportamente- 
lor parasuicidare şi a altor forme de comportamente de trecere 
la acte autodistructive. Scopul final este integrarea identității. 

Tehnicile includ stabilirea contractului și a limitelor, ală- 
turi de explorarea lumii interioare a pacientului în relaţia de 

transfer din aici-și-acum. Contractul de tratament este deose- 
bit de important pentru acest tip de tratament, întrucât această 
structură oferă un context securizat în care tiparele pacientului 
se pot manifesta și-i oferă terapeutului o modalitate de a explora 
semnificaţia din spatele abaterilor de la contract. În psihoterapia 
centrată pe transfer, interpretarea este văzută ca modalitate prin 
care are loc integrarea. 

Psihoterapia suportivă. Din perspectivă dinamică, psihotera- 
pia suportivă este mai puţin intensivă și regresivă decât psiho- 
terapia psihanalitică sau psihanaliza. Obiectivele terapiei supor- 
tive cu persoanele borderline sunt, în principal, îmbunătăţirea 
adaptării la viaţa de zi cu zi şi reducerea răspunsurilor auto- 
distructive ale acestora în faţa factorilor de stres interpersonali 
(Kernberg, 2014). 

Tehnicile de bază ale psihoterapiei suportive constau în 
explorarea mecanismelor de apărare primitive din aici-și-acum 
ale pacientului, cu scopul de a-l ajuta să obţină control prin 
mijloace non-analitice, precum și în sprijinirea unei mai bune 
adaptări la realitate, ajutându-i pe pacienţi să devină mai 
conștienți de efectul dezorganizator al operațiunilor lor defen- 
sive. Transferurile manifeste și reprimate — mai degrabă decât 
transferurile inconștiente și refulate — sunt explorate și utilizate 
pentru clasificarea problemelor interpersonale asemănătoare cu 
care se confruntă pacientul (Kernberg, 2014). 

O astfel de psihoterapie suportivă este folosită, de obicei, 
cu pacienţii în ambulatoriu cu funcționare moderată și redusă. 
În mod obișnuit, ședințele sunt programate săptămânal și pot 
continua timp de mai mulţi ani. Rezultatul studiului realizat de 
fundația Menninger privind rezultatele psihoterapiei sugerează 
că tratamentul suportiv poate să genereze modificările de bază 

ale personalității care erau așteptate numai din partea psihotera- 


piei dinamice de restructurare (Wallerstein, 1986). Prin urmare, 
în ciuda caracterizării psihoterapiei suportive de către Kernberg 
(2014) ca fiind „un tratament de folosit în ultimă instanță“, psi- 
hoterapia suportivă este o intervenţie puternică. 

Klein (1989a) descrie două tipuri de tratament supor- 
tiv pentru persoanele borderline cu funcționare scăzută. În 
primul tip descris, psihoterapia confruntativă, procesul de 
tratament implică confruntarea rezistențelor care mențin 
comportamentele dezadaptative, până când acestea devin ego- 
distonice. Alianţa terapeutică înlocuiește punerea în act a tran- 
sferului. Tratamentul presupune, de asemenea, implementarea 
modalităților adaptative de gestionare a afectelor subiacente, 
cum ar fi noile tipare, care înlocuiesc comportamentele și meca- 
nismele de apărare autodistructive anterioare. Spre deosebire 
de psihoterapia bazată pe restructurare, această abordare nu 
facilitează perlaborarea depresiei de abandon. Obiectivele aces- 
tei terapii sunt limitate la creșterea capacităţii pacientului de 
a se strădui să obţină o oarecare consecvență în relațiile inter- 
personale. 

Klein (1989a) descrie, de asemenea, o abordare a „consilie- 
rii“ pacienților borderline cu funcționare foarte scăzută. Această 
abordare este tratamentul de elecție pentru pacienţii cu un isto- 
ric de abuz timpuriu repetat, neglijare sau traumă de separare 
sau episoade psihiatrice regresive severe și repetate, antecedente 
de acțiuni suicidare repetitive, care le pun viaţa în pericol sau 
acțiuni criminale. Scopul acestui tratament este reducerea mâni- 
ei, anxietăţii și afectelor depresive care interferează constant cu 
capacitatea pacientului de a funcționa adaptativ. Consilierul 
funcționează ca Eu auxiliar pentru pacient și utilizează o 

combinaţie de tehnici precum testarea realităţii, încurajarea, ghi- 
dajul, rezolvarea problemelor şi medicaţia. 

Psihoterapia dinamică de scurtă durată. Deşi anterior se pre- 
supunea că pacienţii borderline nu erau potriviţi pentru psiho- 
terapia dinamică de scurtă durată, acum se pare că abordările 
de scurtă durată și limitate în timp au o anumită utilitate în 
cazul anumitor pacienţi. În doar 10 până la 20 de şedinţe, tra- 
tamentul se poate concentra pe probleme specifice, relaționale 
sau situaționale. Și, deoarece există o astfel de focalizare speci- 
fică, este limitată probabilitatea dezvoltării unui transfer regre- 
siv. Abordarea poate fi potrivită pentru pacienţii borderline care 
prezintă îngrijorări legate de ideea de a fi devoraţi, copleșiți sau 
prea dependenţi. De asemenea, poate fi utilă pentru cei care au 
un istoric în care au încheiat un tratament mai regresiv. În plus, 
abordarea poate servi ca o rampă de lansare pentru trecerea la 
terapia de lungă durată. 

Klein (1989b) descrie un protocol de tratament de scur- 
tă durată pentru pacienţii borderline. Obiectivele sunt 
conținerea — pacienţii ajung să-și recunoască, controleze 
şi conţină înclinația către trecerea la act; învăţarea —afecte- 
le emergente care au fost acoperite de mecanismele de apă- 
rare pot şi trebuie să fie verbalizate, mai degrabă decât puse 
în act; şi adaptarea — ei își canalizează energiile asociate 
acestor afecte spre comportamente și exprimări adaptative și 
sublimate. Această abordare de scurtă durată urmează mode- 
lul lui Masterson, cu excepţia faptului că frecvenţa şedinţelor 
este limitată, iar confruntarea este principala tehnică utilizată, 
deși uneori sunt necesare clarificarea, interpretarea și ajustarea 
comunicațională. Şedinţele sunt programate doar o dată sau 
de două ori pe săptămână, timp de un an sau mai puţin, iar 

tratamentul este focalizat pe problemele cotidiene ale adaptării 


şi ale mecanismelor de apărare sănătoase. 


Susținerea dată de cercetare intervențiilor psihodinamice. 
Există acum câteva studii empirice care susţin valoarea clinică 
şi utilitatea terapiei de orientare dinamică cu tulburarea de per- 
sonalitate borderline. Într-un studiu, indivizii trataţi cu o abor- 
dare bazată pe psihologia sinelui și care au rămas în tratament 
timp de doi ani par a fi profitat de pe urma terapiei (Meares, 
Stevenson și Comerford, 1999; Stevenson şi Meares, 1992). 
Deoarece vorbim despre un studiu post-hoc, naturalist, cu un 
grup de control format din lista de așteptare, nu putem fi siguri 
că rezultatele pot fi atribuite acestei abordări dinamice. 

A fost menţionat și un studiu randomizat controlat al abor- 
dării de orientare psihanalitică privind tratamentul în contextul 
spitalizării parțiale (Bateman şi Fonagy, 1999, 2001). Tratamentul 
a fost intensiv şi extensiv și a constat în psihoterapie psihana- 
litică săptămânală, grup de psihoterapie analitică de trei ori pe 
săptămână, psihodramă și terapie expresivă săptămânal, pre- 
cum și o întâlnire în comunitate o dată pe săptămână, alături de 
gestionarea medierii. Este însă neclar dacă rezultatele pozitive 
ale tratamentului pot fi atribuite structurii specifice şi mediului 
programului de spitalizare parțială în sine sau abordării psiho- 
dinamice utilizate de terapeuţi în program. 

O abordare structurată, procedurală, creată specific pentru 
tratarea tulburării de personalitate borderline şi numită „Psi- 
hoterapie centrată pe transfer“ pare a fi promițătoare. Această 
abordare se concentrează asupra temelor bogate în afecte din 
relația prezentă pacient-terapeut. Temele includ conţinerea com- 
portamentelor autodistructive şi suicidare, diversele modalităţi 
de sabotare a tratamentului, identificarea şi recapitularea 

tiparelor de relaţii cu obiectul semnificative. Acest studiu necon- 
trolat a arătat scăderea semnificativă a spitalizărilor, a tratamen- 
tului în policlinică și o rată de renunțare la terapie foarte redusă 
(Clarkin, Foelsch, Levy, Hull, Delaney și Kernberg, 2001). 


Abordările terapiilor cognitiv-comportamentale 


Terapia cognitivă. Conform lui Beck et al. (1990), abordarea 
terapiei cognitive prezintă avantaje semnificative comparativ cu 
alte orientări în ceea ce privește tratarea indivizilor cu tulbura- 
re de personalitate borderline. Practic, încheierea terapiei cog- 
nitive este posibilă într-un interval de 18-30 de luni (Freeman 
et al., 1990), comparativ cu terapiile de orientare psihanalitică, 
acesta necesitând, de obicei, cinci până la șapte ani (Masterson, 
1981). 

Stabilirea unei relații de lucru bazate pe colaborare este pri- 
mul pas, extrem de provocator, în procesul de tratament. Din 
moment ce încrederea și intimitatea reprezintă probleme majore 
pentru acești indivizi, este sugerată o abordare ce pune accen- 
tul pe colaborare, abordare strategică, bazată pe descoperirea 
ghidată. Recunoașterea explicită și acceptarea dificultății indivi- 
dului de a avea încredere în terapeut, comunicarea clară, aser- 
tivă și sinceră, respectarea acordurilor și comportamentul con- 
secvent și de încredere îi oferă individului dovezi pe care se 
poate baza încrederea. Mai mult, se recomandă stabilirea limi- 
telor care să includă specificarea unui contract de tratament. 
Centrarea inițială asupra obiectivelor comportamentale concre- 
te este utilă în reducerea impactului generat de dificultatea indi- 
vidului borderline în ceea ce priveşte intimitatea și încrederea. 
Multora dintre aceste persoane li se pare mai puțin ameninţător 

să lucreze asupra unor aspecte care necesită o introspecție redu- 


“să şi unde focalizarea se face pe comportament, mai degrabă 


decât pe emoţii sau gânduri. Nu e de mirare că un punct cen- 
tral în terapia cognitivă constă în modificarea schemelor deza- 
daptative. Indivizii borderline consideră că lumea este un loc 
periculos, iar ei sunt neajutoraţi şi în mod inerent defecţi, într-o 
manieră care duce inevitabil la respingere și abandon de către 
ceilalți. Se sugerează ca aceste credinţe să fie provocate treptat, 
„descojindu-le“, testând așteptările comparativ cu experiența 
anterioară, dezvoltând experienţe comportamentale pentru a 
testa așteptările și dezvoltând noi competenţe și abilități de a 
face față situaţiilor. Aceste persoane trebuie să înveţe să-și pro- 
voace gândirea dihotomică, atât în ședințe, cât şi în afara lor, 
întrucât diminuarea gândirii dihotomice duce adesea la reduce- 
rea labilității emoționale și a impulsivităţii. Intervenţiile compor- 
tamentale, cum ar fi antrenamentul autodidact (Meichenbaum, 
1977), pot fi utile în reducerea ulterioară a comportamentelor 
autodistructive impulsive. 

Lipsa de complianţă la tratament nu este o problemă 
neobișnuită în cazul indivizilor borderline, iar motivul ține ade- 
seori de teama de schimbare. Din moment ce presupun că lumea 
este periculoasă și au o toleranță redusă față de ambiguitate, 
aceste persoane consideră schimbarea ca fiind amenințătoare — 
inclusiv creșterea în cursul tratamentului. Sunt recomandate 
abordarea deschisă a schimbării, examinarea riscurilor şi bene- 
ficiilor, planificarea schimbărilor ca serie de pași mici și lipsa 
presiunii de a se schimba prea rapid. Temerile legate de înche- 
ierea tratamentului evocă probleme legate de abandon și res- 
pingere, ele necesitând să fie abordate cu grijă. Pe scurt, terapia 
cognitivă a persoanelor cu tulburare de personalitate borderline 

tă pe colaborare, iar apoi se concentrează asupra modulării 
dispoziţiilor, impulsurilor şi comportamentului prin metode 
cognitiv-comportamentale, pregătind scena pentru ca schemele 
de bază, precum abandonul, deficiența, incompetența și neîncre- 
derea să fie modificate şi schimbate. 

In acord cu formularea lui Turkat (1990), conform căreia prin- 
cipala problemă pentru persoanele borderline se află în zona 
deficitelor abilităților de rezolvare de probleme, Turkat propu- 
ne o metodologie de tratament ce implică mai multe strategii. 
Acestea sunt antrenamentul de bază în rezolvarea de probleme, 
antrenamentul de formare a conceptelor, gestionarea clasificări- 
lor și gestionarea vitezei de procesare. 

Terapia comportamentală dialectică. Caracteristica definito- 
rie a acestei abordări a tratamentului este accentul pus pe dialec- 
tică, reconcilierea opuselor. Dialectica de bază pentru terapeuțţii 
care lucrează cu clienţii cu tulburare de personalitate borderline 
constă în acceptarea comportamentelor, gândurilor și afectelor 
acestora, încurajându-i simultan să se schimbe. În consecinţă, 
tratamentul DBT necesită „schimbări de la moment la biomieiat 
în utilizarea acceptării suportive versus strategii de confruntare 
și schimbare. Accentul plasat pe acceptare ca echilibru al schim- 
bării derivă direct din integrarea perspectivei extrase din practi- 
ca orientală (Zen) cu practica psihologică occidentală“ (Linehan, 
1993, p. 19). 

Linehan (1993, 2015) a specificat patru modalităţi de tra- 
tament primare în DBI: terapia individuală; antrenamentul 
abilităților în cadrul grupului, contactul telefonic și consultarea 
terapeutului. Terapia de grup şi alte modalități de tratament pot 
fi adăugate în funcţie de decizia terapeutului. 

Terapeutul individual este terapeutul principal, iar munca 
terapeutică esenţială se desfăşoară în şedinţele de terapie indi- 
viduală. Terapia individuală este conceptualizată ca având 
trei etape: început, mijloc și final (Marra, 2005). Componentele 
esenţiale ale terapiei individuale dintr-o perspectivă DBT includ: 
analiza dialectică și coaching-ul clienţilor pentru a se gândi 
dialectic la situaţia lor; validarea sentimentelor, gândurilor și 
experienţelor clientului; echilibrarea strategiilor de coping cen- 
trate pe emoție cu cele centrate pe soluții; sprijinirea unei trans- 
latări mai eficiente a atenției de la indiciile interne la cele externe; 
transmiterea unor noi abilități psihologice de coping și interpre- 
tarea non-peiorativă a comportamentului și afectelor clientului. 

Antrenamentul abilităţilor se desfășoară, de obicei, într-un 
context de grup, ideal de către altcineva decât terapeutul indi- 
vidual. În grupurile de antrenament al abilităților clienţii sunt 
învățați abilități considerate a fi relevante pentru problemele 
specifice ale indivizilor cu tulburare de personalitate. Există 
patru grupuri de abilităţi: abilități esenţiale de mindfulness, 
abilităţi de eficienţă interpersonală, abilități de modulare 
emoţională și abilităţi de tolerare a stării de distres. Fiecare 
dintre aceste abilităţi vizează exagerări cheie ale stilului/tem- 
peramentului. Totuşi, cu anumiți clienți e posibil să reușim 
antrenamentul abilităţilor în contextul terapiei individuale 
(Marra, 2005). 

Contactul telefonic cu terapeutul în afara orelor de program 
este oferit nu ca psihoterapie, ci mai degrabă pentru a-i ajuta și 
sprijini pe clienţi să găsească alternative la automutilare, pre- 
cum și pentru repararea relaţiei atunci când clientul crede că 
şi-a afectat relaţia cu terapeutul și vrea să o îndrepte înaintea 
următoarei ședințe. 

Terapeuţii DBT sunt încurajați să participe, în mod regu- 
lat, la grupurile de consultare pentru terapeuţi. Aceste grupuri 
oferă atât suport emoțional terapeuțţilor care se ocupă de clienți 
diferiți, cât şi formare continuă în metodele DBT. 

După o perioadă iniţială de pre-tratament, care implică eva- 
luarea, angajamentul și orientarea către terapie, DBT constă în 
trei etape de tratament. 


1 Această etapă se concentrează asupra reducerii compor- 
tamentelor parasuicidare și suicidare, a comportamentelor 
care interferează cu terapia şi a comportamentelor care 
afectează calitatea vieții. De asemenea, se concentrează asupra 
dezvoltării abilităților necesare pentru rezolvarea acestor 
probleme. Antrenamentul abilităților se desfășoară, de obicei, 
într-un format de grup, condus ideal de către o altă persoană 
decât terapeutul individual. În grupurile de antrenament 
al abilităţilor clienţii sunt învăţaţi abilități considerate a 
fi relevante pentru problemele specifice ale indivizilor cu 
tulburare de personalitate. Există patru categorii de abilități: 
abilități fundamentale de mindfulness, abilităţi de eficiență 
interpersonală, abilități de reglare/modulare emoţională și 
abilități de tolerare a stării de distres. 


2 Această etapă se ocupă în special de problemele dificile de 


viață, inclusiv tratamentul problemelor legate de stresul 
posttraumatic, atunci când acesta este prezent. Cea mai mare 
parte a muncii se realizează în ședințele individuale. 


3 Punctul central al acestei etape este reprezentat de stima de 


sine și obiectivele tratamentului individual. Comportamentele 
vizate în fiecare etapă sunt aduse sub control, înainte de a 
se face trecerea la următoarea etapă. În special problemele 

legate de stresul posttraumatic, cum ar fi cele referitoare la 
abuzul sexual din copilărie, nu sunt abordate direct până ce 
etapa 1 nu a fost finalizată cu succes. În fiecare etapă, terapia 
se concentrează asupra unor obiective specifice pentru etapa 
respectivă, care sunt aranjate într-o ierarhie clară a importanţei 
relative. Acestea includ: diminuarea comportamentelor 
suicidare, diminuarea comportamentelor care interferează 
cu terapia, diminuarea comportamentelor care interferează 
cu calitatea vieţii, diminuarea comportamentelor legate de 
stresul posttraumatic, ameliorarea stimei de sine și obiective 
individuale negociate cu clientul. 


Strategiile fundamentale din DBT sunt „validarea“ şi „rezolva- 
rea de probleme.“ Încercările de a facilita schimbarea sunt susținute 
de intervenţii care validează comportamentul și răspunsurile cli- 
entului în raport cu situaţia sa de viață actuală, ceea ce demon- 
strează înțelegerea dificultăților și suferinței acestuia. Rezolvarea 
de probleme se focalizează asupra dezvoltării abilităților necesa- 
re. Alte modalități de tratament includ gestionarea contingențelor, 
terapiile cognitive bazate pe expunere şi medicaţia. Deoarece în 
cazul indivizilor cu tulburare de personalitate borderline sunt frec- 
vente comportamentele parasuicidare, suicidare şi alte forme de 
comportamente de punere în act, gestionarea contingenţelor este 
folosită, de obicei, în fiecare etapă de tratament. 

Furnizarea terapiei DBT este mai uşor de realizat în contextul 
de spitalizare parțială sau tratament rezidențial decât în practica 
privată. Motivul are legătură cu faptul că, așa cum a fost descri- 
să ea de Linehan (1993), DBT este cel mai bine implementată cu 
o echipă de tratament, în care un terapeut oferă antrenamentul 
abilităților sociale, altul oferă terapie individuală, iar alții pot 

oferi o funcție de consultare, terapeuţii având acces la ur: grup 
de consultare pentru susținere. 

Marra (2005) a oferit sugestii pentru adaptarea tratamentului 
DBT în contextele de practică privată. Deşi recomandă ca antre- 
namentul abilităților să fie asigurat de un alt terapeut, Marra 
oferă un ghidaj pentru situația în care acest lucru nu este posibil. 
Cu toate acestea, el îi încurajează pe terapeuții cu practică priva- 
tă care doresc să utilizeze DBT să aibă un contact regulat cu un 
consultant în psihoterapie, ca substitut al implicării într-un grup 
de consultare pentru terapeuțţi. Scopul acestui tip de consultare 
constă în clarificarea diagnosticului, precum și a planurilor de 
tratament și intervențiilor specifice cu un alt specialist care poate 
oferi o perspectivă nouă, poate confrunta interpretarea datelor 
și a situațiilor de către terapeut și poate avertiza în legătură cu 
eventualele încălcări ale limitelor. 

Terapia strategiilor de coping cognitiv. Aceasta este o abor- 
dare cognitiv-comportamentală activă, directivă, didactică şi 
structurată pentru tratarea indivizilor cu tulburare de personali- 
tate (Sharoff, 2002). Este o abordare completă și de sine stătătoare 
a tratamentului, care începe cu evaluarea abilităților de coping 
ale individului — în termeni de lanţuri de abilităţi, subabilități 
şi microabilități — iar apoi se trece la creşterea competenţei 
abilităților în zonele vizate, după cum este necesar. Cele cinci 
domenii de abilități cheie includ: abilitățile cognitive — rezolvarea 
de probleme, antrenamentul autodidact și gestionarea propriei 
persoane; abilitățile emoționale — conţinerea și compartimenta- 
rea emoționale; abilitățile perceptive — schimbarea perspectivei, 
stoparea gândurilor și luarea unei distanțe psihologice; abilitățile 

fiziologice — antrenamentul de meditaţie şi relaxare; şi abilitățile 
comportamentale — antrenamentul de comunicare și asertivitate. 

Sharoff (2002) descrie un protocol detaliat și un studiu de caz 
pentru folosirea acestei abordări structurate în cazul tulburării 
de personalitate borderline. 

Terapia centrată pe scheme. Terapia centrată pe scheme 
reprezintă o extensie a terapiei cognitive dezvoltată de Young 
(1994, 1999; Young et al., 2015) special pentru tulburările de 
personalitate și alte probleme dificile, individuale și de cuplu. 
Terapia centrată pe scheme presupune identificarea schemelor 
dezadaptative și planificarea unor strategii și intervenții specifi- 
ce. Cele patru strategii principale sunt: cognitivă, experienţială, 
comportamentală și relaţia terapeutică în sine. Restructurarea 
cognitivă, adică modificarea schemelor dezadaptative, este o 
strategie cognitivă importantă, fiind însă îmbinată cu exerciții 
de imagerie, confruntare empatică, teme pentru acasă şi „repa- 
rentaj limitat“, adică o formă de experiență emoțională corectoa- 
re (Young, 1999; Young et al., 2015). 

Schemele dezadaptative asociate de obicei cu tulburarea de 
personalitate borderline sunt: abandonul, convingerea că parte- 
nerul de viață nu poate și nu va oferi un sprijin de încredere și 
stabil; deficiența — credinţa că individul este defect, rău, nedorit 
sau inferior în aspecte importante; neîncrederea/abuzul — credința 
că ceilalți îl vor abuza, umili, înșela, manipula sau vor profi- 
ta de el; deprivare emoțională — credinţa că dorința individului 
de sprijin social nu va fi satisfăcută de ceilalți; izolarea socială — 
credinţa că individul este alienat, diferit de ceilalți sau nu face 
parte din niciun grup; şi autocontrolul insuficient — credinţa că 
individul este incapabil de autocontrol și toleranţă în faţa frus- 
trării (Bernstein, 2002). Young et al. (2015) oferă un protocol de 
tratament detaliat pentru utilizarea abordării centrate pe sche- 
me, în cazul tulburării de personalitate borderline. 

Alte intervenţii cognitiv-comportamentale. Smucker (1999) 
descrie o abordare cognitiv-comportamentală care include ima- 
geria ghidată pentru focalizarea directă asupra imaginilor și 
afectelor asociate cu abuzul din copilăria timpurie la persoanele 
borderline. Abordarea s-a dezvoltat din experienţa de lucru a lui 
Smucker cu indivizi borderline grav traumatizaţi, care adesea 
îndeplineau criteriile pentru tulburarea de stres posttraumatic 
și au eșuat în tratamentele anterioare. 


Abordarea interpersonală 


Benjamin (2003a, 2007) a scris extensiv despre această abor- 
dare. În opinia ei, intervenţiile psihoterapeutice asupra indivi- 
zilor cu tulburare de personalitate borderline pot fi planificate 
şi evaluate în funcţie de capacitatea lor de a spori colaborarea, 
de a facilita învățarea despre tiparele dezadaptative şi originile 
acestora, de a bloca aceste tipare, de a amplifica voinţa de schim- 
bare și de a încuraja în mod eficient noile tipare. 

Benjamin furnizează o serie de observaţii privind facilitarea 
colaborării. Autoarea insistă ca terapeuţii să le ofere acestor per- 
soane un contract de consolidare a resurselor interioare, mai 
degrabă decât să faciliteze regresia. Colaborarea bazată pe con- 
solidarea resurselor trebuie să sublinieze atât în ședințe, cât şi în 
apelurile telefonice sau în holul clinicii că obiectivul mutual este 
de a construi, plecând de la punctele forte, astfel încât aceşti indi- 
vizi să-și poată reveni. Colaborarea trebuie să fie împotriva „lor“, 
a tiparelor distructive pe care ei îl au. În continuare, colaborarea 
sănătoasă necesită evitarea dezastrelor generate de transfer și 
contratransfer, prin limite ferme, fizice şi verbale. Benjamin aver- 
tizează că tratamentul pe care îl susține nu este adecvat pentru 

persoanele care nu sunt în măsură să convină asupra unui con- 
tract, în ceea ce privește consolidarea resurselor interioare. 

Persoanele borderline trebuie să înveţe să recunoască modul 
în care abandonul perceput declanşează un lanţ de tipare auto- 
distructive. Există probabilitatea ca acești indivizi să renunțe 
la automutilare, la autosabotare, la comportamente de punere 
în act criminale sau suicidare, dacă pot „divorța“ de propriile 
figuri de atașament abuzive internalizate. În esenţă, ei trebuie să 
renunţe la dorinţa de a fi confirmaţi de aceste reprezentări inter- 
nalizate. Se întâmplă așa prin dezvoltarea unei antipatii față de 
acele figuri sau prin dezvoltarea unui atașament înlocuitor față 
de cineva mai constructiv, cum ar fi clinicianul. Odată îndepli- 
nite aceste sarcini, tratamentul se va focaliza, în continuare, pe 
facilitarea noilor achiziţii. Scopul principal este ca aceste persoa- 
ne să înveţe cum să-și negocieze autonomia, rămânând, totoda- 
tă, prietenoase. 

Terapia interpersonală reconstructivă (IRT — Interpersonal 
Reconstructive Therapy). IRT a fost dezvoltată de Benjamin 
(2003b, 2007) pentru tratamentul acestei tulburări. Asemenea 
multor altor tratamente pentru tulburarea de personalitate bor- 
derline, IRT conceptualizează problema ca având legătură cu 
atașamentul inadecvat față de persoanele de îngrijire în dezvol- 
tarea timpurie. Tiparele problematice sunt clasificate conform 
analizei structurale a comportamentului social, o metodă dezvol- 
tată de Benjamin. Comportamentele sunt descrise în funcţie de 
obiectul focalizării (altul, sine, ori sine ca și cum ar fi din partea 
altuia), afiliere (plasate pe axa dragoste-ură) și interdependenţă 
(plasate pe axa emancipare-control). Comportamentul pacien- 
tului borderline față de terapeut este clasificat în sistemul IRT 
ca fiind fie „Loialist regresiv“ sau „Roșu“, atunci când pacientul 

se implică în tipare vechi și distructive, fie „Colaborator al 
creşterii“ sau „Verde“, atunci când pacientul îi răspunde tera- 
peutului în moduri noi, eficiente. Roșu și Verde rămân în con- 
flict pe parcursul tratamentului, până ce Colaboratorul Creşterii 
devine dominant în mintea pacientului. Există cinci etape în 
terapia interpersonală reconstructivă: stabilirea colaborării din- 
tre terapeut şi pacient; învăţarea despre vechile tipare de com- 
portament, cum ar fi de unde își au originea și cărui obiectiv 
îi servesc; blocarea tiparelor distructive; creşterea voinţei de 
schimbare; învăţarea de noi tipare. Așa cum se întâmplă și în 
cazul altor tratamente care au drept obiectiv restructurarea 
personalităţii, IRT este o formă de terapie de lungă durată, care 
se poate întinde pe parcursul mai multor ani. 


Terapia de grup 


Datele privind eficienţa terapiei de grup în tratarea tulbură- 
rilor de personalitate sunt mai degrabă „firave“. Există nume- 
roase cazuri descrise şi chiar câteva studii controlate, dar nu au 
fost efectuate studii clinice randomizate, cu excepția tulburării 
de personalitate borderline. Există numeroase rapoarte de caz 
şi studii clinice, şi chiar și un studiu clinic randomizat despre 
tratamentul de grup al persoanelor cu tulburare de personali- 
tate borderline. Mai mult, există un consens general că terapia 
de grup, în anumite condiţii, are o eficacitate terapeutică enor- 
mă. Această secțiune va examina atât abordările terapiei de grup 
dinamice, cât şi pe cele comportamentale, și va evidenția câteva 
cercetări reprezentative. 

Literatura despre grupurile psihodinamice referitoare la per- 
sonalitatea borderline începe în anii 1950. Există un consens 

general că terapia dinamică de grup poate fi un complement 
util al terapiei dinamice individuale, fără a putea fi însă unicul 
tratament (Day și Semrad, 1971; Horowitz, 1980; Hulse, 1958; 
Slavson, 1964). Horowitz (1980) avertizează că pacienţii border- 
line necesită psihoterapie individuală pentru a fi sprijiniți pe 
parcursul stresului generat de grup și pentru a-și integra afec- 
tele pe care grupurile le trezesc în ei. În plus, în absenţa psi- 
hoterapiei individuale, este probabilă încheierea prematură a 
terapiei de grup. Pe de altă parte, Pines (1975) susține că psiho- 
terapia dinamică individuală desfășurată simultan nu este nece- 
sară, deoarece procesul de grup în sine reprezintă un mediu 
conținător potent, capabil să conţină impulsuri și proiecţii primi- 
tive. Horowitz (1977) susține, de asemenea, ca psihoterapeutul 
individual să nu fie și terapeutul de grup, pentru a reduce ast- 
fel posibilitatea geloziei și a fantasmelor de favoritism în rândul 
celorlalți membri ai grupului. 

În majoritatea lucrărilor despre terapia de grup dinamică 
pentru pacienţii borderline sunt preferate grupurile eterogene 
comparativ cu cele omogene. Autorii insistă că pacienţii border- 
line sunt mai eficient tratați în grupuri care constau în indivizi 
mai înalt funcționali, cu nevroze şi alte tulburări de personali- 
tate (Day și Semrad, 1971; Horowitz, 1977; Stone și Weissman, 
1984). Există, totuşi, rezultate din cercetare care susțin folosirea 
grupurilor omogene, în care toţi pacienţii au diagnostic de tul- 
burare de personalitate borderline (Finn şi Shakir, 1990; Linehan 
et al., 1991; O'Leary, Tunrer, Gardner și Cowdry, 1991). 

Avantajele terapiei dinamice de grup includ „diluarea tran- 
sferului intens“ (Horowitz, 1980) care rezultă din prezența unor 


obiecte transferențiale multiple, în locul unui singur clinician 


în terapia individuală care le cuprinde pe toate. Furia este, în 

schimb, diluată și direcționată către alți membri ai grupului. 
De asemenea, pacienților borderline le este mai uşor să accepte 
feedbackul şi confruntarea din partea celorlalți membri ai gru- 
pului decât din partea terapeutului. Grupurile oferă și nume- 
roase ocazii de a înţelege și stăpâni mecanisme de apărare tipic 
borderline, precum clivajul și identificarea proiectivă. 

Există unele dezavantaje și dificultăți în tratamentul de grup 
al pacienților borderline. În primul rând, acești pacienţi pot fi 
cu ușurință transformați în ţapi ispăşitori din cauza modului lor 
primitiv de exprimare. În al doilea rând, în mijlocul concurenţei 
dintre ceilalți membri ai grupului pentru grija liderului de 
grup, ei se pot simţi privaţi de ea. În plus, pot păstra o anumită 
distanță în grup din cauza atașamentului intim față de psihote- 
rapeutul lor individual (Gabbard, 2014). 

Grupurile de orientare dinamică cu persoanele borderli- 
ne tind să acopere un continuum de la psihologia Eului (Finn 
și Shakir, 1990; O'Leary et al., 1991) până la psihologia sinelui 
(Harwood, 1992). 

Grupurile de terapie comportamentală pentru pacienţii bor- 
derline se concentrează mai puţin asupra explicațiilor subiacen- 
te ale comportamentului simptomatic și mai mult pe a-i ajuta 
pe acești pacienţi să dobândească abilitățile specifice necesare 
pentru a-şi controla afectele, pentru a-și reduce distorsiunile 
cognitive și identificările proiective și pentru a găsi alternati- 
ve la comportamentele autodistructive. Linehan (1987, 1993, 
2015) oferă o strategie procedurală pentru tratamentul com- 
portamentului autodistructiv și al impulsivităţii, numită „tera- 
pie comportamentală dialectică“. Deşi destinate inițial femeilor 
borderline cu comportament parasuicidar cronic, strategiile şi 
intervenţiile de tratament au aplicabilitate în cazul indivizilor 

cu funcționare mai înaltă. Şedinţa de grup folosește tehnici 
didactice, antrenamentul abilităţilor şi tehnici de exersare 
comportamentală centrate pe dependenţă și alte tipare inter- 
personale, precum şi spre ameliorarea toleranţei față de afec- 
te. Aceste şedinţe bisăptămânale sunt completate cu consiliere 
individuală săptămânală. 

Vom sublinia succint câteva cercetări remarcabile privind 
tratamentul de grup al persoanelor borderline. Nehls (1991; 
Nehls și Diamond, 1993) prezintă date legate de procesul şi 
rezultatele obținute în terapia de grup a pacienţilor borderline 
aflați într-un format de tratament omogen. Formatul de grup a 
fost înalt structurat, deși membrii grupului și-au definit propri- 
ile obiective de tratament. Rezultatele obținute de pacienţi au 
inclus diminuarea depresiei și a ostilității, aspect asociat în mare 
parte cu două intervenții: furnizarea și căutarea de informaţii. 
Dick şi Wooff (1986) au comunicat date privind o terapie dina- 
mică limitată în timp, cu grupuri eterogene care conțineau mai 
mulți pacienţi borderline. Grupul s-a reunit zilnic, timp de 
12 săptămâni. Monitorizarea la distanţă de un an de la înche- 
ierea terapiei de grup a arătat o reducere cu 82% a utilizării 
serviciilor psihiatrice, comparativ cu un grup de control al 
pacienților netratați. Monitorizarea la distanţă de trei ani a ară- 
tat că acele câștiguri au fost menținute. În sfârșit, Linehan et al. 
(1991) au examinat paciente borderline parasuicidare, repartiza- 
te aleatoriu în grupurile de terapie comportamentală dialectică 
sau în tratamentul tradițional în comunitate pentru o perioadă 
de un an. Pacientele din grupurile comportamentale au avut 
mai puține incidente de tip parasuicid, au fost mai predispu- 
se să rămână în terapia individuală și au avut mai puţine zile 
de internare la psihiatrie comparativ cu pacientele din grupul 

de tratament tradiţional. Măsurătoriie din cadrul monitoriză- 
rii de după doi ani de la acest studiu inițial, precum și studii- 
le ulterioare, au arătat că terapia comportamentală dialectică a 
fost un tratament eficient, iar câștigurile s-au menţinut în timp 
(Linehan, 1993, 2015). Un alt studiu randomizat controlat, în 
care BDT a fost comparată cu managementul psihiatric general 
a constatat că ambele forme de tratament au fost la fel de efici- 
ente în tratarea tulburării de personalitate borderline (McMain 
et al., 2009). 

O abordare bazată pe manual, numită psihoterapia gestio- 
nării relaţiilor, este o terapie de grup limitată în timp. Această 
formă de terapie le permite pacienţilor borderline să-și aleagă 
propriul tratament și îi obligă pe cei care ameninţă cu autovătă- 
marea sau care acționează agresiv să fie excluși din programul 
staționar timp de 24 de ore. Într-un studiu clinic randomizat 
(Clarkin, Marziali, și Munroe-Blum, 1991), terapia a fost compa- 
rată cu o psihoterapie individuală dinamică și deschisă. Hoch, 
O'Reilly și Carscadden (2006) au comparat ratele medii anuale 
ale rezultatelor pentru 27 de pacienţi care au fost înscriși într-un 
program de terapie de gestionare a relaţiilor, consecutiv, din 
1998 până în 2000. Autorii au descoperit reduceri semnificative 
în utilizarea metodelor de constrângere, a supravegherii de către 
personalul spitalicesc, a comportamentelor de autovătămare și a 
zilelor de tratament în context de internare. 


Terapia de cuplu și de familie 


Familiile pacienților borderline manifestă, adeseori, o pato- 
logie severă, care poate avea o semnificaţie etiologică. Părinţii 
pacienţilor borderline prezintă o incidenţă ridicată a tulburărilor 

afective, alcoolismului, tulburării de personalitate antisocială şi 239 

„tulburării sau trăsăturilor de personalitate borderline. De obicei, 


relația parentală este caracterizată de neglijenţă și hiperprotecţie. 
Terapia de familie poate fi utilă, iar în unele Situaţii necesară 
pentru menţinerea pacienţilor borderline în psihoterapia ambu- 
latorie. Se întâmplă așa în special atunci când pacienţii border- 
line rămân dependenţi din punct de vedere financiar și/sau 
emoţional de părinţii lor. 

Terapia de familie cu persoanele borderline s-a dezvoltat de-a 
lungul a cel puţin trei linii teoretice. Prima este cea psihodinami- 
că, în special în termenii relaţiilor cu obiectul și ai teoriei sisteme- 
lor. Everett, Halperin, Volgy și Wissler (1989) prezintă cea mai 
completă analiză despre această abordare în cartea lor „Treating, 
the Borderline Family: A Systemic Approach“. Autorii specifi- 
că următoarele obiective de tratament: (1) creşterea capacității 
familiei de a reduce procesul de clivaj sistemic; (2) creșterea 
capacității membrilor familiei de a-și apropria obiectele cliva- 
te și de a se deplasa spre interacţiunea cu ceilalți ca „persoană 
întreagă“ (3) reducerea comportamentului opoziţional şi stereo- 
tip al tuturor membrilor familiei; (4) „restabilirea“ limitei exter- 
ne, pentru sistemele neclare și pentru cele intergeneraționale 
deopotrivă; (5) „restabilirea“ limitei interne pentru subtipurile 
conjugal, părinte-copil și frate/soră; şi (6) îngăduirea unei alianțe 
mai clare între părinți și limitarea atitudinii intruzive mutuale a 
copiilor şi a părinţilor. Cele cinci strategii de tratament pentru 
îndeplinirea acestor obiective în contextul tratamentului ambu- 
latoriu de familie sunt: dezvoltarea și menţinerea unei structuri 
terapeutice; testarea realității în familie; decuplare interacțională; 
intervenția în sistemul intergeneraţional; și solidificarea alianţei 
maritale şi a subsistemului fratern. 

O altă orientare de tratament este abordarea structurală a 
familiei, dezvoltată de Minuchin (1974). Schane și Kovel (1988) 
descriu patologia borderline severă în termenii unui subsistem 
conjugal care este hiperimplicat intern, dar simultan distant și 
decuplat de la sistemul familial. Ca urmare, femeile borderline 
dețin la nivelul sistemelor un echivalent al clivajului obiectului, 
în care subsistemele familiale sunt organizate în jurul unor extre- 
me dihotomice: coluziune și sabotaj; loialitate și găsirea ţapului 
ispășitor; incluziune și respingere; îngrijire şi neglijare; simbio- 
ză şi abandon. Acesta este tiparul structural al interacțiunilor de 
familie care reprezintă punctul central al schimbării sistemice. 
Lachkar (1992) oferă o analiză amplă a unei abordări integrate 
din perspectiva relaţiilor cu obiectul și psihologiei Sinelui a tra- 
tamentului de cuplu al pacienţilor borderline. Autoarea oferă 
un protocol detaliat de tratament şi mai multe prezentări de caz 
care ilustrează această metodă. 

O a treia opţiune este abordarea terapiei de ameliorare a 
relaţiilor pentru familiile și cuplurile borderline. Terapia a 
fost dezvoltată de Guerney (1977) și integrează antrenamen- 
tul abilităţilor sociale, principiile psihodinamice și tehnicile de 
terapie interpersonală. Deoarece pacienții borderline prezin- 
tă deficienţe majore în ceea ce priveşte diferenţierea sinelui și 
comunicarea, accentul pus de această terapie pe dezvoltarea 
abilităților în unele domenii pare promiţător în contextul cuplu- 
rilor și al familiilor, în special pentru pacienții borderline cu 
disfuncționalitate ușoară până la moderată (Harman și Waldo, 
2001; Waldo şi Harman, 1993). Clinicianul funcționează în mare 
parte ca un coach, pentru a dezvolta abilitățile relaționale nece- 
sare, de obicei în ședințe de două ore. Waldo și Harmon (1993) 
prezintă un caz de intervenţie limitată în timp, care a avut 

„succes. Monitorizarea la distanţă de 12 luni a arătat că modifi- 


cările s-au menţinut. Autorii descriu și ilustrează folosirea a doi 
terapeuți care lucrează împreună cu cuplurile în care un par- 
tener prezintă tulburarea de personalitate borderline (Waldo 
şi Harman, 1998). Principiile fundamentale ale terapiei de 
ameliorare a relaţiilor sunt discutate mai mult în lucrarea lui 
Accordino, Keat și Guerney (2003), alături de un studiu de caz al 
unui adolescent cu o tulburare mentală gravă și cu dependență 
de substanţe. 

Lachkar (1999) oferă o perspectivă suplimentară asupra trata- 
mentului cuplurilor, în care un partener are o structură de per- 
sonalitate borderline, în timp ce celălalt partener are un tipar 
narcisic. Solomon (1999) abordează și el tratamentul cuplului 
borderline-narcisic dintr-o perspectivă psihanalitică întrucâtva 
diferită. 


Medicația 


În tratamentul acestei tulburări se folosește în mod obișnuit 
medicaţia. De obicei, ţintele de tratament sunt instabilitatea 
afectivă, sensibilitatea interpersonală, impulsivitatea, agresi- 
vitatea, episoadele psihotice tranzitorii și comportamentul de 
autovătămare. Litiul şi carbamazepina au vizat instabilitatea 
afectivă, în timp ce agenţii serotoninergici au fost eficienţi în 
cazul impulsivităţii și al agresivităţii. Agenţii serotoninergici, 
precum fluoxetina și sertralina, sunt eficienți pentru reducerea 
sensibilităţii şi reactivității interpersonale (Reich, 2002). În cazul 
celor cu sensibilitate la respingere și un istoric de complianță 
bună la tratament, poate fi luată în considerare o încerca- 
re a unui IMAO (inhibitor de monoaminooxidază) dacă toate 

242 celelalte abordări au eșuat. Agenţii serotoninergici au o anumi- drept pârghie pentru a-l controla pe medicul care prescrie rețeta 243 
tă eficacitate în cazul indivizilor histrionici slab funcționali care sau pe alţi îngrijitori. Solicitările pentru modificări frecvente 
manifestă impulsivitate şi instabilitate afectivă (Reich, 2002). ale dozajului sau ale tipului de medicamente, supradozarea şi 
Episoadele psihotice tranzitorii, inclusiv tulburările uşoare de eșecul de a lua medicaţia prescrisă sunt toate mijloace de punere 
gândire şi disocierea, sunt cel mai bine abordate cu antipsihoti- în acta transferului. În al doilea rând, persoanele borderline pot 
ce atipice în locul neurolepticelor tradiționale, care prezintă ris- să le apară celorlalți că având o stare ameliorată de la medicație, 
cul de dischinezie tardivă. În sfârșit, pentru comportamentul de dar ele relatează că se simt mai rău sau vice-versa. Gunderson 
autovătămare, încercările cu SSRI au fost de ajutor. Dacă nu, se (1989) a sugerat că acest paradox aparent ar putea să fie cauzat 
poate lua în considerare ca adjuvant naltrexona, dacă este nece- de percepția individului că îmbunătățirea simptomatică va avea 
sar (Reich, 2005). ca rezultat consecințe nedorite, cum ar fi pierderea sau abando- 

În ultimii ani, quetiapina (Seroquel) a devenit medicamen- narea satisfacțiilor dependenţei. 
tul cel mai frecvent prescris pentru tulburarea de personalita- 
IE pordenline; PEODADIL peaitau, CA Tsguice CIV 09 MG ptezae AES Abordări combinate și integrate ale tratamentului 
cum anxietatea, posibil pentru că are un efect sedativ. Este un i 
medicament antipsihotic, în general bine tolerat. Acest lucru Există un consens considerabil că tratamentul combinat este 
înseamnă că are puține efecte adverse şi, în mod specific, are esenţial sau, cel puţin, preferabil pentru patologia borderline, 
un potenţial redus pentru simptome extrapiramidale (tremor şi dată fiind severitatea acesteia și rezistența aparentă la tratament. 
rigiditate). Cu toate acestea, poate provoca creşterea în greutate În mod clar, există diferenţe între prognoza și tratabilitatea 
(Diamond, 2009). Au fost raportate cercetări foarte bine conce- pacienților borderline înalt funcționali (adică GAF peste 65) şi a 
pute care confirmă ceea ce clinicienii ştiau de ceva timp. Intr-un celor cu funcţionare redusă (adică GAF sub 45). Relatările pri- 
studiu controlat randomizat, s-a constatat că doza mică de que- vind succesul tratamentului bazat numai pe psihoterapia psih- 
tiapină (150 mg/ zi) a fost eficientă în reducerea severității gene- analitică individuală tradițională pot fi posibile cu indivizii bor- 
rale a simptomelor la persoanele cu tulburare de personalitate derline cu cel mai înalt nivel de funcţionare, dar nu sunt foarte 
borderline. Cele mai multe ameliorări au fost observate în cazul probabile cu indivizii borderline cu funcționare mai redusă. În 
agresivității verbale și fizice, dar mai puţin în ceea ce priveşte acord cu premisa de bază a cărții de faţă, cu cât funcționarea, 
impulsivitatea şi depresia (Black et al., 2014). motivaţia și disponibilitatea pacientului față de tratament sunt 

În tratamentul indivizilor borderline există unele potențiale mai scăzute, cu atât mai mult tratamentul trebuie integrat și 
complicații sau dezavantaje privind farmacoterapia. În primul combinat. 
rând, este vorba de lipsa de complianţă legată fie de efectele Cea mai frecventă recomandare pentru tratamentul combinat 
secundare, fie de beneficiile secundare. Medicamentele pot servi constă în prescrierea terapiei individuale şi a terapiei de grup 

LEN SPERRY 


Tulburările de personalitate din DSM-5 = Tulburarea de personalitate borderline 





244 deopotrivă. În prezent, nu există un consens cu privire la abor- 


dările teoretice care trebuie combinate sau dacă trebuie combi- 
nate sau utilizate succesiv. Prima recomandare a tratamentului 
combinat a fost a lui Tacbacnik (1965), care a susținut psiho- 
terapia individuală dinamică și, simultan, terapia dinamică de 
grup. Pe de altă parte, Horowitz (1977, 1980) pledează pentru 
utilizarea succesivă a terapiei dinamice de grup și a celei indi- 
viduale, experienţa în grup pregătindu-l pe pacient să utilizeze 
productiv terapia individuală. Clarkin et al. (1991) recomandă 
şi ei combinarea modalităţilor individuale şi de grup, dar favo- 
rizează tratamentul individual al comportamentului, alături de 
un tratament de grup pe bază de manual şi desfășurat pe ter- 
men lung. 

Alţii recomandă combinarea terapiei individuale cu terapia 
familială. Printre aceştia se numără Kernberg, (2014), care descrie 
indicațiile atât pentru utilizarea concomitentă, cât și pentru cea 
succesivă a acestor modalități. 

Berger (1987) recomandă psihoterapia combinată cu farmaco- 
terapia, deoarece acești indivizi sunt dificil de tratat doar prin- 
tr-o singură modalitate. Berger observă că tratamentul combinat 
poate fi complicat de tendința persoanei borderline de a idealiza 
un tratament și de a-l nega pe celălalt. Koenigsberg (1993) oferă 
o analiză foarte serioasă a combinării medicamentelor și psiho- 
terapiei, subliniind indicaţiile și contraindicațţiile pentru această 
decizie de tratament. De asemenea, el descrie complicațiile ine- 
rente strategiei combinate de tratament, dar consideră că aces- 
tea pot fi abordate prin structurarea specială a tratamentului, 
atenţia la problemele de contratransfer și vigilența față de clivaj. 
Koenigsberg susține că îmbinarea medicaţiei și a psihoterapiei 
are o valoare considerabilă pentru pacienţii cu simptomatologie 





gravă, pentru cei predispuși la lipsă de complianţă la tratament 
sau la furtuni afective netratabile și regresie psihotică. Bellino şi 
colaboratorii (Bellino, Rinaldi şi Bogetto, 2010) au constatat că în 
tratamentul pacienţilor borderline terapia combinată, cu antide- 
presive şi psihoterapie interpersonală, a fost mai eficientă decât 
farmacoterapia singură. Analizele ulterioare ale acestor cercetă- 
tori au evidenţiat faptul că pacienţii cu psihopatologie mai seve- 
ră au avut o șansă mai bună de ameliorare cu acest tratament 
combinat (Bellino, Bozzatello și Bogetto, 2015). 

Lazarus (1985), creatorul terapiei multimodale, susţine uti- 
lizarea combinată a mai multor modalități, simultan sau suc- 
cesiv, pentru o diversitate de pacienți dificili, inclusiv pentru 
persoanele borderline. Vaccani (1989) descrie tratarea indivizi- 
lor cu tulburare de personalitate borderline care abuzează de 
alcool prin psihoterapie, terapie de familie, terapie de grup și 
întâlniri la Alcoolicii Anonimi. Nehls şi Diamond (1993) descriu 
modalităţile de intervenţie pentru indivizii borderline mai slab 
funcționali într-un cadru comunitar. Aceste modalităţi, care 
sunt coordonate și continue, includ: terapie individuală, tera- 
pie de grup, medicaţie, servicii destinate consumului de droguri 
şi alcool, reabilitare psihosocială, intervenţie în caz de criză şi 
adăposturi de criză. 

În prezent, se acceptă în general că un model de tratament 
integrat este cel mai potrivit pentru abordarea tulburărilor de 
personalitate (Clarkin, Cain și Livesley, 2015; Livesley, 2012). 
Deşi există anumite diferențe semnificative între diferitele mode- 
le de tratament dezvoltate pentru tulburarea de personalitate 
borderline, au fost identificate unele elemente comune tuturor 
modelelor, care contribuie la succesul tratamentului. Poate că 
cel mai important element dintre acestea constă în cultivarea și 

246 menținerea unei relații terapeutice pozitive între terapeut şi paci- -6 
ent. Acest lucru presupune cinci elemente principale, indiferent 
de orientare sau model: cultivarea conştientizării emoționale; 
structurarea tratamentului; atitudinea receptivă; supervizarea 
sau implicarea și sprijinul echipei; și explorarea rupturilor din 
relație (McMain, Boritz și Leybman, 2015). A 

Tulburarea de personalitate 


dependentă 


Indivizii cu personalități dependente prezintă un tipar per- 
vaziv de dependenţă și submisivitate. Tind să fie persoane exce- 
siv de pasive, nesigure, care se sacrifică pe sine și sunt lipsi- 
te de asertivitate, devenind mult prea dependente de una sau 
mai multe persoane pentru ghidaj și sprijin (Bornstein, 2012). 
În ciuda faptului că este una dintre cele mai puţin studiate tul- 
burări de personalitate (Simon, 2009), tratamentul tulburării de 
personalitate dependentă poate fi extrem de eficient și încunu- 
nat de succes. 

Capitolul de față descrie un cadru pentru evaluarea şi tra- 
tamentul eficient al acestei tulburări. Sunt incluse secțiuni pri- 
vind diagnosticarea, evaluarea psihologică, conceptualizarea 
de caz şi intervenţiile de tratament. Se începe cu informații 
de fond despre tulburare, precum și cu o descriere DSM-5 şi 
o descriere prototip a tulburării. Secțiunea privind conceptu- 
alizarea de caz oferă cinci formulări clinice generale ale aces- 
tei tulburări: psihodinamică, biosocială, cognitiv-compor- 
tamentală, interpersonală și o conceptualizare integrativă a 
tulburării. De asemenea, sunt descrise mai multe metode de 

248 tratament, modalităţi și strategii de intervenţie. Printre aces- 249 

pia de cuplu și de familie, medicaţia și tratamentul integrativ lor, fiind politicoși, agreabili și plini greşesc, de teamă să nu fie respinși. 
și combinat. de tact. 
Descrierea tulburării de personalitate dependentă Deși respectă autoritatea și preferă Au dificultăți semnificative în a 
rolul de membru al echipei, pot iniția demara proiecte sau a se implica în 
Tulburarea de personalitate dependentă poate fi recunoscută și finaliza sarcini de unii singuri. activități în mod independent. 
cu ajutorul următorilor descriptori şi caracteristici: stil vs. tul- Plini de atenţie și capabili să le facă Se oferă voluntari să facă lucruri 
burare, eveniment declanșator, stil comportamental, stil inter- pe plac altora. Ocazional, vor suporta care sunt neplăcute sau umilitoare, 
personal, stil cognitiv, stil afectiv, stil de atașament şi criteriu disconfortul personal pentru a face o doar pentru a-i face pe ceilalți să-i 
optim de diagnostic. faptă bună pentru oamenii cheie din  simpatizeze. 
Stil vs. tulburare. Personalitatea dependentă poate fi con- i alle 
cepută ca acoperind un continuum de la sănătate la patolo- Sunt înclinați să prefere compania Se simt incomod sau neajutorați 
gic, în care stilul de personalitate dependent se află la extre- unei persoane sau a mai multora atunci când sunt singuri și se 
ma sănătății, iar tulburarea de personalitate dependentă se află decât să fie singuri. străduiesc din răsputeri să evite să 
la extrema patologiei. Tabelul 6.1 compară și diferențiază sti- rămână singuri. 
lul de personalitate dependent de tulburarea de personalitate E af ac . 
d ebandanită. Tind să fie puternic implicați în Se simt devastaţi sau neajutoraţi 
P relații și se străduiesc din greu săle atunci când o relație apropiată se 
susțină. încheie și sunt preocupați în mod 
TABELUL 6.1 Comparaţie între stilul de personalitate și tulburarea de frecvent de teama ca nu cumva să fie 
personalitate dependentă ; abandonați. 
Stilul de personalitate Tulburarea de personalitate Pot lua măsuri corectoare ca răspuns  Ușorrăniţi de critici sau dezaprobare. 
în fața criticilor. 
Atunci când iau decizii le este Incapabili să ia decizii cotidiene, 
confortabil să ceară opinia și sfatul fără excesiv de multe sfaturi sau j Şi e : ai îi 
celorlalți, dar, în final, iau propriile încurajări din partea celorlalţi; le Următoarele două studii de caz ilustrează diferenţele între 
decizii. permit celorlalți să ia cea mai mare | tulburarea de personalitate dependentă — dna C. — și stilul de 
parte a deciziilor lor importante. | personalitate dependent — dl B. 

STUDIU DE CAZ: TULBURAREA DE PERSONALITATE 
DEPENDENTĂ 


Dna C. este o femeie în vârstă de 38 de ani, necăsătorită, cu 
simptome de panică, simptome care au debutat cu aproximativ 
trei ani în urmă. Odată ce au apărut atacurile de panică, doamna 
C. s-a mutat înapoi în casa părinților ei și a devenit aproape total 
legată de casă, temându-se că „panica ar putea să lovească ori- 
când”. Și-a descris ambii părinți ca fiind plini de grijă, preocupaţi 
și drept „cei mai buni prieteni ai mei”, pe care se bazează excesiv 
de mult. Apelează la ei să o susțină financiar și emoțional şi să ia 
decizii pentru ea. În plus, Dna C. s-a obișnuit treptat cu Valiumul, 
care îi fusese prescris pentru simptome de panică. 


STUDIU DE CAZ: STILUL DE PERSONALITATE 
DEPENDENT 


În ultimii șapte ani, DI B. a lucrat ca asistent social pentru o 
agenţie de adopţii. Consideră că munca sa îl împlinește și este 
simpatizat de ceilalți membri ai personalului, precum și de către 
copii și viitorii părinți cu care lucrează. Este o persoană foarte 
grijulie, afectuoasă și amabilă. Cu un an înainte, a început să 
se vadă cu Sandra, unul dintre medicii pediatri cu care colabo- 
rează agenţia. Relația a fost fericită și satisfăcătoare pentru am- 
bele părți, probabil datorită eforturilor dlui B. Nu-i vine să creadă 
că un medic poate fi interesat să fie într-o relație cu el și-și ex- 
primă aprecierea în nenumărate moduri. Nu există prea mult 
timp petrecut cu ea sau suficiente lucruri pe care să le facă pen- 
tru Sandra. O idealizează, face toate eforturile pentru a o ajuta 





să se simtă confortabil și în siguranţă și, în mod regulat, îi soli- 


cită opiniile și sfatul. Cu toate acestea, insistă că are propriile idei; 
după numeroase dezbateri și introspecție, a cumpărat o mașină 
sport scumpă, deși Sandra considera că a fost ceva extravagant. 





Eveniment declanșator. Situaţia tipică, circumstanţa sau eveni- 
mentul care, cel mai probabil, declanșează sau activează răspun- 
sul caracteristic dezadaptativ al tulburării de personalitate depen- 
dentă (Othmer și Othmer, 2002), după cum se observă în stilurile 
comportamentale, interpersonale, cognitive și afective, ţine de 
„aşteptările legate de a se descurca singur și/sau a fi singur“. 

Stil comportamental. Stilul comportamental al perso- 
nalităților dependente este caracterizat prin docilitate, pasivita- 
te și lipsă de asertivitate. 

Stil interpersonal. În relaţiile interpersonale, aceste persoa- 
ne tind să le facă pe plac altora, să se sacrifice şi să fie adezive, 
cerând constant încurajări din partea celorlalți. Docilitatea lor și 
dependenţa de ceilalți duc la cerința subtilă ca ceilalți să-şi asume 
responsabilitatea pentru domeniile importante din viața lor. 

Stil cognitiv. Stilul cognitiv al personalităților dependente 
este caracterizat de sugestibilitate. Adoptă cu ușurință o atitu- 
dine de un optimism incurabil privind viața. Mai mult, sunt 
înclinați să minimalizeze dificultăţile, iar din cauza naivității 
lor sunt ușor de convins, iar ceilalți profită cu ușurință de ei. Pe 
scurt, acest stil de gândire este lipsit de critică şi capacitate de 
observație. 

Stil afectiv. Stilul lor emoţional sau afectiv este caracterizat 
prin nesiguranţă și anxietate. Deoarece le lipsește încrederea 
în sine, simt un disconfort semnificativ la gândul de a rămâne 

singuri. Tind să fie preocupaţi de teama de abandon sau de 
dezaprobarea celorlalți. Dispoziţia lor emoţională tinde să fie 
de anxietate sau teamă, având totodată un aer posomorât sau 
trist. 

Stil de atașament. Dimensiunea atașamentului preocupat 
este caracterizată prin sentimentul lipsei de valoare persona- 
lă și o evaluare pozitivă a celorlalți. Aceşti indivizi tind să fie 
foarte orientaţi către exterior în modul în care se autodefinesc. 
Acest stil de ataşament preocupat este frecvent la indivizii 
cu tulburare de personalitate dependentă (Lyddon și Sherry, 
2001). 

Criteriul optim de diagnostic. Dintre toate criteriile de dia- 
gnostic pentru tulburarea de personalitate dependentă, unul 
a fost identificat ca fiind cel mai util în diagnosticarea acestei 
tulburări. Convingerea este că, începând cu acest criteriu, cli- 
nicianul poate testa prezența sau absenţa criteriului și poate 
diagnostica mai repede tulburarea de personalitate (Allnutt și 
Links, 1996). Criteriul optim pentru această tulburare este: are 
nevoie ca ceilalți să-și asume responsabilitatea pentru principa- 
lele domenii din viaţa sa. 


Descrierea DSM-5 


Indivizii cu această tulburare de personalitate sunt 
caracterizați printr-o nevoie excesivă și pervazivă ca altcine- 
va să aibă grijă de ei și se agaţă de ceilalți, de teama separării. 
Atunci când iau decizii, caută sfaturile și încurajările celorlalți, 
în mod constant. Mai mult decât orice, își doresc ca ceilalți să-și 
asume responsabilitatea pentru cele mai importante domenii 
din viața lor. Nu e de mirare că arareori îşi exprimă dezacordul 

față de ceilalți, de teamă că le vor pierde sprijinul şi aprobarea. 
Deoarece le lipseşte încrederea în propria judecată și în proprii- 
le abilități, le este dificil să înceapă proiecte și să facă lucruri de 
unii singuri. Acești indivizi se vor implica și în acțiuni care sunt 
dificile sau neplăcute, pentru a primi sprijin şi afecțiune din par- 
tea celorlalți. Din cauza temerilor nerealiste că nu vor fi capabili 
să aibă grijă singuri de ei înșiși, se simt neajutorați sau incon- 
fortabil atunci când sunt nevoiţi să fie singuri. Atunci când o 
relație apropiată este gata să se încheie, caută imediat altă relație 
suportivă și plină de afecțiune. În sfârșit, ajung să fie preocupați 
de teama de a fi lăsaţi să aibă grijă singuri de ei înșiși (American 
Psychiatric Association, 2016). 


Descrierea prototip 


Un prototip este o scurtă descriere care surprinde esența 
modului în care o anumită tulburare se prezintă în mod obișnuit. 
Descrierile prototip sunt utile și convenabile, iar clinicienii se 
bazează în mod obișnuit pe ele, mai degrabă decât pe liste de 
criterii comportamentale sau convingeri fundamentale (Westen, 
2012). lată o descriere prototip obișnuită a tulburării de perso- 
nalitate dependentă: aceste persoane se simt inadecvate, slabe și 
neajutorate. Nu au prea mare grijă de ele însele. Le este aproape 
imposibil să-și ia propriile decizii și nu se simt bine la gândul 
de a fi singure. Neajutorarea lor le face să fie supuse și servile. 
Prin urmare, sunt mai mult decât dispuse să pună nevoile și opi- 
niile celorlalți înaintea propriilor nevoi şi opinii. Practic, aceşti 
indivizi vor face tot ceea ce este necesar pentru a-i determina 
pe alţii să ţină la ei, să le ofere afecțiune şi să le ghideze viața 
(Frances, 2013). 

254  Prevalența 


Prevalenţa acestei tulburări a fost estimată între 0,49 şi 0,6 pro- 
cente în populaţia generală (American Psychiatric Association, 
2016). În contextele clinice, estimările sunt că este prezentă la 1,4 
până la 47 procente dintre pacienți (Torgersen, 2012). 


Conceptualizări ale tulburării de personalitate 
dependentă 


Conceptualizare de caz psihodinamică 


Primii autori psihanalitici au susținut că personalităţile 
dependente se formează în faza orală a dezvoltării psihosexu- 
ale. Formulările contemporane văd dezvoltarea dependenţei ca 
funcţie a supra-implicării şi intruzivității parentale — în special 
din partea mamei — în toate etapele dezvoltării. Aceste per- 
soane au adeseori un istoric de recompensă parentală pentru 
păstrarea loialității şi respingere parentală subtilă, ori de câte 
ori au încercat separarea și independenţa. Reacţia lor consta 
în plâns și comportament adeziv, fiind, totodată, imobilizaţi 
de frica şi groaza de abandon. Poziţia lor supusă este rezulta- 
tul unor factori inconștienţi cu multiplă determinare. Gabbard 
(1990) observă că personalităţile dependente caută, de obicei, să 
fie îngrijite de alţii, din cauza anxietăţii lor subiacente, care ade- 
sea maschează agresivitatea. Prin urmare, dependenţa poate fi 
privită ca o formaţiune de compromis care îi apără de propria 
ostilitate. Mai mult, comportamentul dependent poate fi utili- 
zat și pentru a evita reactivarea experiențelor traumatice din 
trecut. 

Conceptualizarea de caz biosocială 


Millon şi Everly (1985) speculează că personalităţile depen- 
dente au manifestat un temperament temător, retras sau trist 
ca sugari. Prin urmare, astfel de comportamente aveau o mare 
probabilitate să trezească un comportament hiperprotector din 
partea îngrijitorilor. Millon (1981) observă că acești indivizi 
dependenţi tind să aibă tipuri corporale ectomorfe (subțiri și fra- 
gili) sau endomorfe (corpolenți și greoi) care contribuie la pra- 
gurile joase de energie și la lipsa de vigoare fizică. 

Factorii de mediu precum hiperprotecţia parentală, deficitele 
competitive și programarea rolului social par a interacționa cu 
aceste predispoziţii biologice, rezultând tiparul de personalitate 
dependentă. Adesea, hiperprotecția parentală împiedică dezvol- 
tarea comportamentului de coping autonom, cum ar fi asertivi- 
tatea, rezolvarea de probleme şi luarea de decizii. Hend, Baker și 
Williamson (1991) arată că familiile persoanelor cu tulburare de 
personalitate dependentă sunt caracterizate printr-o expresivita- 
te redusă și control crescut, comparativ cu familiile din grupurile 
de control normale și clinice, ceea ce este ilustrativ pentru întă- 
rirea pervazivă a comportamentului dependent. În afara relației 
parentale, aceşti copii trăiesc adesea umilirea socială şi îndoieli 
privind eficacitatea lor în situații interpersonale. Prin astfel de 
experienţe repetate, ei au învăţat, mai ales ca adolescenţi, că este 
de preferat să rămână supuși decât să depună eforturi să fie 
competitivi. Mai mult, normele culturale și sociale par a întări 
tiparele de comportament pasiv și dependent în rândul femei- 
lor, dar și în rândul bărbaţilor cu constituție endomorfă și ecto- 
morfă. În sfârşit, tiparele de personalitate dependentă se perpe- 
tuează de la sine prin întărirea comportamentelor dependente; 

prin evitarea activităților care susțin creșterea, adică a celor care 
ar putea fi provocatoare, amenințătoare sau generatoare de anxi- 
etate; și prin denigrarea propriei persoane, prin care aceste per- 
soane nu numai că îi conving pe ceilalți că sunt inferioare, defec- 
te și incapabile de independenţă, dar se conving și pe ele însele 
(Millon și Davis, 1996). 


Conceptualizare de caz cognitiv-comportamentală 


Conform lui Beck (2015), personalitatea dependentă își are 
originile în asumpțiile de bază despre sine și lume. În mod 
tipic, aceste persoane se percep pe ele însele ca fiind inadecvate, 
slabe, neputincioase, incompetente și neajutorate. Ceilalţi sunt 
percepuți ca fiind puternici, hrănitori, suportivi și capabili să 
aibă grijă de ei. Credinţele înrudite includ nevoia de sprijin din 
partea unor indivizi puternici și plini de grijă pentru a putea 
supravieţui astfel, indivizi care să ia decizii în locul lor. De ase- 
menea, sunt convinși că trebuie să rămână apropiaţi de aceste 
persoane și să nu-i nemulțumească. Nu e de mirare că astfel de 
credinţe sunt reflectate în strategia sau tiparul lor principal de 
a se subordona și de a le face pe plac altora (Beck, 2015; Brauer 
și Reinecke, 2015). 

Prin urmare, e posibil ca acești indivizi să concluzioneze 
că trebuie să se bazeze pe altcineva, care este mai puternic și 
mai potrivit să aibă grijă de ei și să-i protejeze. Pentru această 
siguranţă plătesc un preț considerabil. În primul rând, trebu- 
ie să renunţe la responsabilitate și să-și subordoneze propriile 
nevoi. În al doilea rând, trebuie să renunţe la ocaziile de a-și 
însuși abilități precum asertivitatea, luarea deciziilor şi rezol- 
varea de probleme. În sfârşit, trebuie să se confrunte cu temeri 

_de respingere şi abandon dacă relaţia lor adezivă se înche- 


ie. Principala distorsiune cognitivă a unor astfel de indivizi 
dependenți este gândirea dihotomică referitoare la independență 
(Brauer și Reinecke, 2015). De exemplu, ei consideră că sunt tot- 
odată conectaţi şi dependenţi în totalitate de un altul sau total 
singuri şi independenți, fără nicio gradaţie între ele. De aseme- 
nea, ei cred că lucrurile sunt fie „corecte“, fie „greșite“ și există 
fie „succes absolut“, fie „eșec absolut“. O altă distorsiune cogni- 
tivă observată la personalitățile dependente este „catastrofiza- 
rea“, în special în privinţa relaţiilor. Distorsiuni cognitive comu- 
ne sunt: „N-aş putea niciodată să fac asta“, „Nu pot“ şi „Sunt 
prea prost să fac asta“. 

Turkat (1990) sugerează o formulare comportamentală pen- 
tru această tulburare, care se concentrează asupra temerii per- 
vazive de a lua decizii și pe incapacitatea de a acționa asertiv. 
Deoarece aceste persoane nu au învățat vreodată până acum 
vreuna dintre aceste abilităţi, acestea devin sarcini terapeutice 
de bază, după ce anxietatea copleșitoare generată de ele este 
gestionată eficient. 


Conceptualizarea de caz interpersonală 


Conform lui Benjamin (2003a), persoanele cu tulburare de 
personalitate dependentă au avut parte de suficientă îngrijire 
și atenţie ca bebeluşi, pentru a le permite să se lege emoțional 
de ceilalți. În plus, ele au învățat să se bazeze pe ceilalți și se 
aşteaptă ca ceilalți să fie acolo pentru a le satisface nevoile. 
Totuşi, părinţii potenţialilor indivizi cu tulburare de personali- 
tate dependentă nu i-au dezvăţat de acest tip de îngrijire atunci 
când era adecvat din punctul de vedere al dezvoltării. Ulterior, 

acești indivizi au învățat comportamentul compiiant depen- 





258 lume și scopul lor în viață. Percepția de sine a acestor indi- 259 
dent, precum şi evitarea autonomiei cu orice preţ. Drept urma- vizi tinde să fie o variantă a temei „Sunt agreabil, dar inadec- 
re, şi-au dezvoltat în mod implicit un concept de sine negativ, vat (sau fragil)”. Perspectiva asupra propriei persoane este 
iar ca adulți continuă să se considere inadecvaţi şi sunt prea că sunt umili, inepţi şi plini de îndoieli de sine. Viziunea lor 
toleranţi atunci când sunt învinovăţiți. Deoarece nu au învăţat asupra lumii este o variantă a temei „Alţii sunt aici să aibă 
să aibă grijă de sine şi de cerinţele vieţii, trebuie să depindă de grijă de mine, pentru că eu nu pot să fac asta pentru mine 
ceilalți. Deoarece au resurse limitate de coping, sunt obligați să însumi“. Scopul lor de viață este caracterizat de o varian- 
tolereze abuzul, care este prețul îngrijirii de care au nevoie. În tă a temei „Așadar, agaţă-te și bazează-te pe alții cu orice 
mod obișnuit, viitorii indivizi dependenţi au fost batjocoriți de preţ.“ 
colegi și fraţi pentru incompetenţa lor. Drept rezultat, sentimen- Caracteristicile sociale ale acestei tulburări de personalita- 
tele lor de inadecvare şi incompetenţă au fost întărite și recon- te pot fi descrise în termenii factorilor parentali, familiali și de 
firmate. Pe scurt, acești indivizi sunt caracterizați printr-o supu- mediu. Persoana dependentă este cel mai probabil să fi fost 
nere semnificativă față de o altă persoană, dominantă, care va crescută într-o familie în care hiperprotecţia parentală este evi- 
oferi probabil îngrijire şi îndrumare neîntrerupte. O astfel de dentă. Este ca și cum injoncţiunea parentală pentru copil a fost 
relație este menținută chiar dacă presupune tolerarea abuzului, „nu pot să am încredere în tine că faci ceva corect (sau bine)“. 
din moment ce persoanele cu tulburare de personalitate depen- E posibil că personalitatea dependentă să fi fost răsfăţată şi 
dentă se consideră incompetente şi incapabile să supraviețuiască hiperprotejată în copilărie. Contactul cu fraţii şi egalii poate 
în absenţa unui altuia dominant. genera trăiri de neatractivitate, stângăcie sau inadecvare com- 

petitivă, în special în anii preadolescenţei şi ai adolescenţei. 
Conceptualizare de caz integrativă Aceste trăiri pot avea un impact devastator asupra individu- 
lui, confirmându-i în continuare sentimentul de autodenigrare 
Următoarea formulare integrativă oferă o explicaţie biopsi- și îndoială de sine. 
hosocială pentru modul în care este probabil să se fi dezvol- Această personalitate este întărită, iar stilul ei se perpetuează 
tat şi menținut acest tip de personalitate. Din punct de vede- de la sine printr-o serie de factori: sentimentul îndoielii de sine, 
re biologic, aceste persoane se caracterizează printr-un nivel evitarea activității competiţionale și, în special, prin disponibi- 
scăzut de energie. De obicei, temperamentul lor este descris litatea indivizilor siguri pe sine, care sunt dispuși să aibă grijă 
ca fiind melancolic. Ca sugari și copii mici, aceşti indivizi erau şi să ia decizii pentru persoana dependentă în schimbul sacrifi- 
caracterizați ca fiind fricoși, trişti sau retrași. ciului de sine și al prieteniei docile a personalității dependente 
Din punct de vedere psihologic, pot fi înțeleşi și evaluați (Sperry, 2015). 
în termenii perspectivei pe care o au despre ei înşişi, despre Tabelul 6.2 rezumă caracteristicile acestei tulburări. 

TABELUL 6.2 Caracteristici ale tulburării de 


Evenimente) 
declanșator/oare 


Stil comportamental 


Stil interpersonal 


Stil cognitiv 
Stil afectiv 


Temperament 


Stil de atașament 
Injoncţiune parentală 
Percepția de sine 


Percepția asupra lumii 


Scheme dezadaptative 


Criteriu optim de 
diagnostic 

personalitate dependentă 





Aşteptări legate de a se descurca singuri și/ sau de 
a fi singuri 

Docil, pasiv, nesigur și submisiv 

Lipsit de asertivitate 

Îndoială de sine şi lipsă de încredere în propria 
persoană 

Amabil, adeziv și compliant 

Solicită încurajări pentru a lua decizii 

Renunţă la responsabilitate în favoarea celorlalți 
Evită neînțelegerile 

Se autoînjosesc pentru a primi sprijin din partea 
celorlalți 

Caută grăbiţi noi relaţii atunci când una dintre 
relațiile vechi se încheie 


Influenţabil și de un optimism incurabil 


Amabili și anxioși, timizi sau triști atunci când sunt 
stresaţi 


Nivel redus de energie; fricoși, trişti sau retrași, 
melancolici 


Preocupat 
„Nu te poţi descurca sigur.“ 
„Sunt agreabil, dar inadecvat (sau fragil).” 


„Ceilalți sunt aici să aibă grijă de mine, deoarece nu 
mă pot descurca singur." 


Deficiență; sacrificiu de sine; căutarea aprobării 


Are nevoie ca ceilalți să-și asume responsabilitatea 
pentru cele mai importante domenii din viața lui. 








Evaluarea tulburării de personalitate dependentă 


Mai multe surse de informaţie sunt utile în stabilirea unui 
plan de diagnostic şi tratament pentru tulburările de persona- 
litate. Observaţia, informațiile colaterale și testarea psihologică 
reprezintă complemente importante ale autoevaluării pacientu- 
lui din timpul interviului clinic. Această secțiune descrie succint 
câteva observații caracteristice pe care le face clinicianul, precum 
și natura relaţiei care se poate dezvolta în întâlnirile inițiale cu 
indivizii cu tulburări de personalitate specifice. Sunt descrise, 
de asemenea, tiparele de răspuns caracteristic la diferite teste 
obiective (adică, MMPI-2 şi MCMI-IV) și teste proiective (adică 
Rorschach și TAT). 


Comportamentul și raportul în timpul interviului 


De obicei, în interviul inițial, persoanele cu tulburare de 
personalitate dependentă îl vor aștepta pe clinician să inițieze 
conversaţia. După o declaraţie de deschidere a clinicianului, 
acești pacienţi pot prezenta o descriere adecvată a situaţiei lor 
actuale, dar se vor retrage apoi în tăcere. Comentariile previ- 
zibile sunt: „Nu ştiu ce să spun. Nu am mai fost niciodată la 
un terapeut până acum“ sau „Puneţi-mi întrebări, așa voi ști 
ce este important de spus“. Atunci când clinicianul răspunde și 
pune alte întrebări, ciclul se poate repeta. Cu toate acestea, inter- 
vievarea acestor persoane poate fi plăcută, iar stabilirea rapor- 
tului este relativ uşoară. După o oarecare anxietate iniţială, ei 
vor începe să aibă încredere în clinician și în procesul terapeu- 
tic. Atâta timp cât clinicianul oferă consiliere și sprijin plăcut și 
dă dovadă de empatie faţă de indecizii și eșecuri, interviul se 

desfăşoară fără probleme. Totuşi, atunci când clinicianul încear- 
că să exploreze prejudiciile aduse de atitudinea de supunere, 
aceşti indivizi încep să se simtă incomod și doresc sprijin. Dacă 
dependenţa nu este urmărită empatic, ei vor schimba terapeuții. 
Dacă sunt urmăriți cu simpatie, vor coopera și vor satisface 
așteptările clinicianului. Vor răspunde la întrebări, vor aduce 
clarificări și vor elabora dacă i se cere. Pot tolera tranziţiile 
abrupte și vor permite ca sentimentele profunde să fie analiza- 
te, însă nu pot tolera confruntarea și interpretarea dependenţei 
lor (Othmer și Othmer, 2002). 


Datele testărilor psihologice 


Inventarul Multifazic de Personalitate Minnesota (MMPI-2), 
Inventarul Clinic Multiaxial Millon (MCMI-IV), Testul de psiho- 
diagnostic Rorschach și Testul Apercepţiei Tematice (TAT) pot fi 
utile în diagnosticarea tulburării de personalitate dependentă, 
precum și în diagnosticarea stilului sau trăsăturii de personalita- 
te dependentă (Groth-Marnat, 2009). 

La MMPI-2, profilul cel mai probabil este 2-7/7-2 (Depre- 
sie-Psihastenie), care îi caracterizează pe indivizii pasivi, 
dependenți și docili. O scală 3 (Isterie) cu scoruri înalte este frec- 
ventă, precum și o scală K (Corecţie) uşor ridicată (Graham, 2012). 
Pasivitatea și naivitatea sunt reflectate pe scala L (Minciună) 
cu scoruri mari, în timp ce scala F (Frecvența) se află în inter- 
valul mediu. Acceptarea rolului feminin stereotip este reflecta- 
tă de scala 5 (Masculinitate-Feminitate) cu scoruri scăzute. Lipsa 
rezistenţei în faţa coerciției din partea autorităţilor e vizibilă pe o 
scală 4 (Deviere psihopată) cu scoruri joase. O scală 9 (Hipomanie) 
redusă reflectă pasivitatea şi lipsa de inițiativă (Meyer, 1995). 


LEN SPERRY 








La MCMI-IV, ar fi de anticipat un scor mare pe scala 3 
(Dependenţă) (Millon et al., 2015). Este frecventă creşterea sco- 
rului pe scala A (Tulburare de anxietate generalizată), în special 
atunci când aceşti indivizi se simt nesiguri în legătură cu ideea 
de a-și plasa bunăstarea în mâinile altora (Choca și Denburg, 
1997). 

În ceea ce priveşte Testul Rorschach, dacă personalităţile 
dependente se simt acceptate de către examinator și cred că exa- 
minatorul așteaptă un număr mare de răspunsuri, vor genera 
o listă amplă de răspunsuri. În caz contrar, pot fi așteptate răs- 
punsuri mai puţine decât media. Cele mai frecvente sunt răs- 
punsurile A (animal), M (Mișcarea umană) și răspunsurile P 
(Banalitate). În sfârşit, C (Culoare) tinde să fie folosit mai des 
decât F (Forma) în determinarea răspunsurilor (Meyer, 1995). 

În general, răspunsurile la TAT ale personalităților depen- 
dente nu sunt deosebit de distinctive. Cu toate acestea, teme- 
le de dependenţă și de conformism sunt frecvente la planșa 2 
(Bellak, 1997). 


Abordări și intervenţii de tratament 


Consideraţii privind tratamentul 


Diagnosticele diferențiale pentru această tulburare de perso- 
nalitate includ tulburarea de personalitate histrionică și tulbu- 
rarea de personalitate evitantă. Diagnosticele simptomatice frec- 
vent asociate cu tulburarea de personalitate dependentă includ 
tulburările de anxietate, în special fobia simplă, tulburarea de 
anxietate socială și tulburarea de panică. Alte tulburări frec- 
vente din DSM-5 includ tulburarea de conversie și tulburarea 

simptomului somatic. Experiența pierderii unei persoane sau a 
unei relaţii de sprijin poate duce la o serie de tulburări afecti- 
ve, printre care tulburarea depresivă persistentă și episoadele 
depresive majore. În sfârșit, deoarece persoanele cu tulburare 
de personalitate dependentă pot avea o pregătire de-o viaţă în 
asumarea „rolului de bolnav“, ele sunt în mod special predis- 
puse la tulburările factice. 

În general, obiectivul pe termen lung al psihoterapi- 
ei cu o personalitate dependentă este de a crește sentimen- 
tul de independenţă al individului și capacitatea acestuia de 
a funcţiona interdependent. În alte momente, terapeutul ar 
putea fi nevoit să se mulțumească cu un obiectiv mai modest. 
Acest lucru ar însemna să-l ajute pe individ să devină o perso- 
nalitate dependentă „mai sănătoasă“. Strategiile de tratament 
includ în mod obișnuit provocarea convingerilor sau credințelor 
disfuncţionale ale individului privind inadecvarea personală, 
precum și învăţarea modalităților prin care să îşi crească aser- 
tivitatea. Pot fi utilizate o varietate de metode pentru a creşte 
încrederea persoanei dependente în propriile puteri. Printre 
acestea se numără oferirea de directive și oportunități de luare 
a deciziilor, de a fi singură și de a-şi asuma responsabilitatea 
pentru propria stare de bine (Sperry, 2015). 


Psihoterapia individuală 


Sunt raportate cazuri de tratare cu succes a tulburării de per- 
sonalitate dependentă prin diverse modalități psihoterapeutice 
individuale. Deși nu au fost încă publicate serii ample de stu- 
dii de caz sau studii de tratament controlate, mai multe studii 
de caz sugerează că rezultatele pozitive ale tratamentului sunt 

. frecvente. Tratamentul tinde să fie mai scurt și mai puţin dificil 


decât în alte tulburări de personalitate, cum ar fi tulburările de 
personalitate borderline, narcisică sau antisocială. 


Abordările psihoterapiei psihodinamice 


Un scop central al psihoterapiei psihodinamice este de a-i 
ajuta pe pacienţi să facă faţă mai bine separărilor anterioare 
și pierderilor obiectuale. Pacienţii intră în terapie cu dorința 
inconștientă de a-și reconstrui relaţiile anterioare și de a le aduce 
la un deznodământ mai satisfăcător. În consecinţă, clinicianul 
ajunge să simbolizeze pierderile obiectului, iar terapia reuşeşte 
atunci când clinicianul devine un obiect mai bun decât obiectele 
din copilăria pacientului. Clinicianul satisface anumite dorințe 
fundamentale pe care obiectul-părinte nu le-a satisfăcut adecvat, 
oferind, totodată, un model mai rezonabil și benign pentru iden- 
tificare. Dacă terapia este un succes, internalizarea obiectelor 
va fi mai pozitivă şi mai puţin încărcată de mânie și vinovăţie, 
făcând astfel din separare un eveniment autentic de maturiza- 
re (Strupp și Binder, 1984). O dilemă majoră în psihoterapia cu 
pacienţii cu tulburare de personalitate dependentă este faptul 
că ei nu renunţă cu ușurință la noul obiect și tind să se agaţe cu 
tenacitate de cliniciân. 

În această formă de rezistență, pacientul se sprijină depen- 
dent de clinician ca scop în sine, mai degrabă decât ca un mijloc 
pentru un scop. Astfel, pe măsură ce terapia avansează, pacienții 
pot uita ce acuze sau ce simptom i-au adus în tratament, iar sin- 
gurul lor scop devine păstrarea atașamentului față de clinician. 
Temându-se foarte mult de încheierea terapiei, ei tind să trăias- 
că o reintensificare a simptomelor lor inițiale. Se vor strădui să-l 

facă pe clinician să coluzioneze cu comportamentul lor de evita- 
re a luării de decizii sau de evitare a asertivităţii, în speranţa de 
a-şi continua dependenţa. Cu toate acestea, clinicianul trebuie 
să frustreze aceste dorinţe şi să trezească în pacienți gânduri și 
acţiuni independente. Transmiţându-le că anxietatea generată 
de acest tip de frustrare este tolerabilă și productivă, clinicianul 
îi încurajează pe pacienţi să obțină insight-ul și independenţa 
(Gabbard, 1994). 

De aceea, în psihoterapia psihodinamică pe termen lung se 
promovează emergența unui transfer dependent față de clinician, 
care este apoi gestionat într-o manieră care să susțină creșterea 
emoţională. Pacienţilor li se spune că sunt permise ședințe supli- 
mentare la începutul tratamentului, în special în perioadele de 
anxietate sporită. Această asigurare a existenței unui sprijin dis- 
ponibil prompt contribuie la dezvoltarea unei relaţii de încredere 
și la transferarea dorințelor de dependență asupra clinicianului. 
Clinicianul trebuie să-şi încurajeze pacienţii să-și exprime sen- 
timentele și dorințele și să suporte anxietatea luării de decizii, 
făcând faţă episoadelor de anxietate și acceptând experienţele plă- 
cute. Mai departe, clinicianul va trebui să clarifice și să interpreteze 
elementele de transfer, precum și să-i ajute pe pacienţi să găsească 
modalități mai autonome de coping atunci când aceștia îl imploră 
pe clinician să-şi asume un rol mai directiv în vieţile lor. În sta- 
diul final al terapiei, clinicianul crește treptat nivelul expectaţiilor 
față de comportamentul iniţiat de pacient și luarea autonomă de 
decizii. Clinicianul întărește abilitatea crescută a pacientului de 
a face față crizelor fără ședințe suplimentare, de a se calma și 
de a gestiona singur episoadele de anxietate sporită. Acest lucru 
necesită dispariția dorinţei pacientului de a fi dependent care, în 
schimb, trebuie să accepte o poziție mai independentă în relația 

terapeutică (Hill, 1970). În sfârșit, trebuie menţionat că persoanele 
cu tulburare de personalitate dependentă creează, de obicei, pro- 
bleme de contratransfer clinicienilor lor, probleme referitoare la 
conflictele de dependenţă. Astfel, clinicienii trebuie să anticipeze 
disprețul sau lipsa de considerație contratransferenţială față de 
pacienţii dependenţi (Gabbard, 1994). 

Conform lui Bornstein (2012), cerințele societăţii occidenta- 
le de a deveni autonom și independent determină o serie de 
reguli și restricții implicite impuse unui individ în timpul copi- 
lăriei. Ambivalenţa legată de această aşteptare poate avea drept 
rezultat conflicte conștiente și inconștiente deopotrivă privind 
dorința „inacceptabilă“ de dependenţă. Bronstein sugerează că 
psihoterapia psihanalitică este în mod special potrivită pentru 
a aborda acest conflict, scopul fiind acela de a-i face pe indivizi 
conștienți în mod lucid de el şi deschiși schimbării. Luborsky 
şi Crits-Christoph (1990) au dezvoltat metoda temei relației 
conflictuale centrale (Core Conflictual Relationship Theme — 
CCRT) pentru rezolvarea dinamicii dependenţei și conflictelor. 
Principalul element al metodei CCRT este o analiză în profun- 
zime a relațiilor pacientului. Acest lucru include dorinţe, frici și 
intenții, răspunsul celeilalte persoane şi reacția pacientului. De 
asemenea, terapeutul creează un „mediu susținător“ în interio- 
rul relației terapeutice, pentru a reduce la minimum anxietatea 
şi atitudinea defensivă, în timp ce perlaborează transferul și con- 
tratransferul legate de dependenţă. 

Psihoterapia dinamică limitată în timp. Kantor (1992) obser- 
vă că o psihoterapie analitică de lungă durată este dificilă şi con- 
sumatoare de timp și ar trebui recomandată în special atunci 
când pacienții sunt foarte motivaţi, iar dependenţa este egosin- 
tonică. Altfel, tratamentul poate ajunge să fie interminabil din 


26 


Tulburările de personalitate din DSM-5 = Țulburarea de personalitate dependent: 





268 


cauza unor astfel de rezistenţe cum ar fi refuzul de a face eforturi 
susținute în tratament, deoarece aceasta ar presupune terminarea 
terapiei, lucru pe care pacientul îl anticipează ca fiind insuporta- 
bil. În general, psihoterapia de lungă durată cu pacienţi motivaţi 
necesită două până la patru ședințe pe săptămână, timp de trei 
ani sau mai mulți, pentru a perlabora transferul dependent. 

Din acest motiv, dar şi din altele, psihoterapia dinamică limi- 
tată în timp a fost susținută ca tratament de elecție pentru cei 
mai mulţi dintre acești pacienţi (Flegenheimer, 1982; Gunderson, 
1989). Faptul că acești pacienţi știu de la început că tratamentul 
se va încheia după 12, 16 sau 20 de ședințe înseamnă că ei tre- 
buie să se confrunte cu cele mai profunde angoase legate de 
pierdere și individuaţie, precum și cu fantasmele lor privind 
îngrijirea nelimitată şi veșnicia (Mann, 1973). Astfel de terapii 
cu durată limitată au cea mai mare șansă de reuşită atunci când 
sunt îndeplinite trei condiții: un conflict sau o ţintă dinamică, 
circumscrisă; un pacient care poate forma rapid o alianţă tera- 
peutică; și tendința redusă sau absentă de trecere la act sau de 
regresie într-o dependenţă severă (Luborsky, 1984; Strupp și 
Binder, 1994). Terapia limitată în timp este mai puţin reuşită cu 
indivizii dependenţi care au o putere a Eului limitată sau mani- 
festă grade mai mari de anxietate de separare (Gabbard, 1994). 
Pentru astfel de pacienți, Wallerstein (1986) sugerează o aborda- 
re bazată pe tratamentul suportiv, în care ședințele sunt redu- 
se la o dată la fiecare câteva luni, cu condiţia să nu existe nicio 
amenințare de încheiere a terapiei. 

Flegenheimer (1982) a analizat critic șase abordări ale psiho- 
terapiei dinamice de scurtă durată — cele propuse de Sifneos, 
Alexander, Mann, Malan, Davanloo și Wolberg. Autorul consi- 
deră că abordările lui Mann, Alexander și Wolberg sunt croite 

pentru numeroșii indivizi cu tulburare de personalitate depen- 
dentă. Pacienţii pasivi, indecişi, se vor simți probabil conforta- 
bil cu poziţiile paternaliste ale lui Alexander sau Wolberg, unde 
clinicianul îşi asumă inițial conducerea, oferă sfaturi şi ia decizii. 
Abordarea le permite acestor pacienţi să încerce noi comporta- 
mente, deoarece „Li se spune să facă asta“. Răspunsul pozitiv la 
noile comportamente determină și întăreşte noile tipare de com- 
portament. În același mod, pacienţii dependenţi mai pasivi tind 
să se descurce bine cu abordarea lui Mann, în care este stabilită 
din prima ședință data de încheiere a terapiei. Dependenţa paci- 
entului permite ca „strălucirea aurie“ a primei faze a terapiei 
concepute de Mann să se dezvolte complet, pregătind scena pen- 
tru deziluzionarea ulterioară și pregătirea pentru o experiență 
de separare semnificativă. 

Abordarea lui Mann (1973) nu necesită modificări majore ale 
abordării standard de orientare analitică şi presupune cel mai 
redus nivel de confruntare dintre psihoterapiile mai scurte. Nu 
e de mirare că această tehnică, mai degrabă blândă, tinde să nu 
trezească rezistențe majore la pacienţii dependenți. 

Abordările pe termen limitat sunt susținute ca punct de 
plecare pentru tratamentul majorităţii pacienților dependenți. 
Pentru cei care prezintă conflicte multifocale sau nu reușesc să-și 
amelioreze situația în terapiile mai scurte, terapiile dinamice de 
lungă durată, terapia de susţinere sau psihanaliza ar fi opțiunile 
de tratament. 


Abordările cognitiv-comportamentale 


Beck et al. (2011) oferă o descriere extinsă a abordării tera- 
piei cognitive cu persoanele cu tulburare de personalitate 

dependentă. Obiectivul principal al terapiei este creşterea auto- 
nomiei și a autoeficacităţii. Autonomia este definită ca fiind 
capacitatea de a acționa independent de ceilalți, alături de capa- 
citatea de a dezvolta relații apropiate și intime. Deoarece indi- 
vizii dependenți se feresc de cuvântul „independent“ și se tem 
că pentru ei competenţa va duce la abandon, atingerea acestor 
obiective trebuie să fie realizată cu o delicateţe considerabilă. 
Întrucât acești indivizi vin, adeseori, în tratament, anticipând că 
un clinician le va rezolva problemele și va lua decizii în locul lor, 
inițial este necesar să se permită o oarecare dependenţă, pentru 
a-i implica în terapie. Caracterul structurat și bazat pe colabora- 
re al terapiei cognitive îl încurajează pe individul dependent să 
joace un rol activ în procesul de tratament, începând cu agenda 
și stabilirea obiectivelor. Folosirea descoperirii ghidate și a între- 
bărilor socratice, încă de timpuriu, în tratament îi ajută pe acești 
indivizi să înceapă să se confrunte cu propriile soluţii şi deci- 
zii, reducând excesul de dependenţă de terapeut și de alții. Pe 
măsură ce terapia avansează, progresul către obiective poate fi 
folosit ca o dovadă puternică pentru a confrunta ipotezele indi- 
vidului dependent referitoare la neputința personală. 

Confruntarea credinţei dihotomice privind independenţa — 
că individul este în întregime dependent și neajutorat sau com- 
plet independent şi izolat — contribuie la modificarea noţiunii 
distorsionate că autonomia reprezintă un angajament faţă de 
alienarea totală. Pe lângă provocarea și contestarea credințelor 
automate și a schemelor dezadaptative privind dependenţa și 
neajutorarea, terapeuţii sunt încurajați să folosească metode 
comportamentale cum ar fi antrenamentul asertivității şi expe- 
rimentele comportamentale, precum şi să modifice însăși struc- 
tura terapiei. 

Această modificare poate fi realizată în mai multe moduri, 
cum ar fi trecerea treptată la formatul terapiei de grup sau 
desfășurarea în paralel a terapiei individuale și a celei de grup, 
prin ședințe de „înțărcare“, care să fie planificate mai puţin frec- 
vent spre sfârșitul terapiei sau prin stabilirea unei date specifice 
de încheiere, încă de la începutul tratamentului și concentrarea 
terapiei ca pregătire pentru încheiere. Deoarece încheierea tera- 
piei le evocă de obicei acestor persoane schemele de respingere şi 
abandon, oferirea opțiunii uneia sau a două şedinţe de rapel, mai 
târziu, în cursul tratamentului, poate ușura tranziţia. Pe scurt, tra- 
tamentul cognitiv al tulburării de personalitate dependentă înce- 
pe cu o relație de colaborare, în care terapeutul permite o oare- 
care dependenţă, înlocuită treptat cu descoperirea ghidată, şi 
pune la îndoială credinţele dihotomice privind independenţa. Pe 
măsură ce se desfășoară tratamentul, sunt utilizate pentru a atin- 
ge obiectivele de tratament reconstrucţia schemelor și modificarea 
structurii tratamentului, alături de metodele comportamentale. 

Este deosebit de important ca terapeutul să-şi monitori- 
zeze gândurile şi sentimentele faţă de pacientul dependent. 
Terapeuţii pot simți impulsul de a trece rapid prin evaluare sau 
de a face alte excepții pentru acești indivizi aparent „patetici“. În 
acest caz, directivitatea terapeutului ajută, în mod ascuns tipa- 
rul patologic al pacientului și subminează obiectivul autonomi- 
ei. Poate fi util ca terapeutul să-și creeze o fişă de înregistrare a 
gândurilor automate pentru a-și da seama dacă vreo abatere de 
la protocol este în interesul pacientului sau dacă aceasta favo- 
rizează continuarea dependenţei. Beck et al. (2011) observă că 
pacienţii dependenți sunt mai predispuși decât alţii să relateze 
că s-au îndrăgostit de terapeuţi. Prin urmare, este deosebit de 
important să se evite tratamentul „special“. 

O abordare mai orientată comportamental a acestei tulbu- 
rări se bazează pe formularea conform căreia personalitatea 
dependentă este hipersensibilă față de luarea deciziilor în mod 
independent (Turkat, 1990). Strategia comportamentală cores- 
pondentă implică proceduri de management bidirecțional al 
anxietăţii, axate pe luarea deciziilor independente. Deoarece 
persoanele cu tulburare de personalitate dependentă sunt mai 
degrabă izolate social, poate fi util antrenamentul abilităților 
sociale. Comunicarea asertivă, precum și abilitățile de împriete- 
nire și participare la întâlniri romantice sunt, adeseori, minime 
la pacienţii cu personalitate dependentă slab funcționali. Fay şi 
Lazarus (1993) oferă protocoale cognitiv-comportamentale pen- 
tru asertivitate, prietenie și abilități pentru întâlniri romantice. 
Brauer și Reinecke (2015) recomandă ca terapeuțţii să-și ajute 
pacienţii dependenți să se confrunte cu sursele anxietății lor, 
dezvoltând abilități comportamentale într-o manieră sistematică 
și graduală. Acest lucru poate fi realizat prin modelarea de către 
terapeut în timpul ședințelor, prin exersarea in vivo şi prin obser- 
varea altor persoane care sunt mai autonome și mai asertive. 

Terapia strategiilor de coping cognitiv. Aceasta este o abor- 
dare activă, directivă, didactică și structurată pentru tratarea 
indivizilor cu tulburare de personalitate (Sharoff, 2002). Este 
o abordare completă și de sine stătătoare a tratamentului, care 
începe cu evaluarea abilităților de coping ale individului — în 
termeni de lanţuri de abilități, subabilități şi microabilități — iar 
apoi se trece la creșterea competenţei abilităților în zonele viza- 
te, după cum este necesar. Cele cinci domenii de abilități cheie 
includ: abilitățile cognitive — rezolvarea de probleme, antrena- 
mentul autodidact şi gestionarea propriei persoane; abilitățile 
emoționale — conţinerea şi compartimentarea emoționale; 


LEN SPERRY 








„abilitățile perceptive — schimbarea perspectivei, stoparea gându- 


rilor și luarea unei distanțe psihologice; abilitățile fiziologice — 
antrenamentul de meditaţie și relaxare; și abilitățile comporta- 
mentale — antrenamentul de comunicare și asertivitate. Sharoff 
(2002) descrie un protocol detaliat (și un studiu de caz) pentru 
folosirea acestei abordări structurate cu tulburarea de persona- 
litate dependentă. 

Terapia centrată pe scheme. Terapia centrată pe scheme 
reprezintă o extensie a terapiei cognitive, dezvoltată de Young 
(1994, 1999) special pentru tulburările de personalitate și alte 
probleme dificile, individuale și de cuplu. Terapia centrată pe 
scheme presupune identificarea schemelor dezadaptative și pla- 
nificarea unor strategii și intervenţii specifice. Cele patru stra- 
tegii principale sunt: cognitivă, experiențială, comportamenta- 
lă și relația terapeutică în sine. Restructurarea cognitivă, adică 
modificarea schemelor dezadaptative, este o strategie cognitivă 
importantă, fiind însă îmbinată cu exerciții de imagerie, confrun- 
tare empatică, teme pentru acasă și „re-parentaj limitat“, adică o 
formă de experiență emoţională corectoare (Young, 1999). 

Schemele dezadaptative asociate, în mod obișnuit, cu tulbu- 
rarea de personalitate dependentă sunt: deficiență — credința că 
individul este defect, rău, nedorit sau inferior în aspecte impor- 
tante; dependența — credinţa că individul nu este capabil să înde- 
plinească competent responsabilităţile zilnice, fără un ajutor 
considerabil din partea celorlalți; căutarea aprobării — credinţa că 
individul trebuie să se străduiască, în mod constant, să aparțină 
şi să fie acceptat, în detrimentul dezvoltării unui adevărat sen- 
timent de sine; și sacrificiul de sine — credinţa că individul tre- 
buie să satisfacă nevoile celorlalți cu preţul propriei gratificări 
(Bernstein, 2002). 

Abordarea interpersonală 


Pentru Benjamin (2003a), intervenţiile psihoterapeutice cu 
persoane cu tulburare de personalitate dependentă pot fi pla- 
nificate și evaluate, în funcţie de capacitatea lor de a spori cola- 
borarea, de a facilita învăţarea despre tiparele dezadaptative și 
originile acestora, de a bloca aceste tipare, de a amplifica voința 
de schimbare și de a încuraja, în mod eficient, noile tipare. 

Conform lui Benjamin, cei cu tulburare de personalitate 
dependentă par a fi pacienţii ideali — cel puţin la prima vede- 
re. Ei respectă toate recomandările și prescripțiile, de la temele 
pentru acasă la partea administrativă și plată. Cu cât terapeutul 
este mai autoritar, cu atât persoana cu tulburare de persona- 
litate dependentă continuă. Cu toate acestea, Benjamin obser- 
vă că aparenta atitudine de cooperare prietenoasă a persoanei 
dependente complică de fapt dezvoltarea unei alianţe terape- 
utice de colaborare şi subminează eforturile de schimbare. În 
esenţă, agenda indivizilor dependenţi constă în obținerea unui 
ajutor mai mare și mai bun din partea clinicienilor. Ei nu văd 
niciun motiv să colaboreze cu medicii împotriva tiparului lor 
de dependenţă. Terapia ar putea continua pentru totdeauna. La 
debutul tratamentului, provocarea clinicianului este să susțină 
poziţia opusă celei cu care este obișnuit pacientul, încurajân- 
du-l pe acesta să înceteze să se mai supună, să înveţe cum e 
să fii independent şi separat. Iniţial, acest lucru pare imposi- 
bil pentru acești indivizi, deoarece, din cauza istoricului lor de 
situații nediferenţiate intense, ei nu înțeleg ce înseamnă să fii 
diferențiat. Ei cred că există doar două opțiuni: să-i controleze 
pe ceilalți sau să li se supună celorlalți. Din moment ce conside- 
ră că a deţine controlul înseamnă să faci pe șeful, să fii agresiv şi 

să-i hărțuieşti pe ceilalți, ei resping controlul în favoarea supu- 
nerii. Cu toate acestea, dacă sunt ajutaţi să înțeleagă că sepa- 
rarea și competența, mai degrabă decât controlul, sunt opusul 
submisivităţii, ei se pot schimba. Blocarea tiparelor dezadapta- 
tive la persoanele dependente necesită, adeseori, sprijinul par- 
tenerului de viață. Sugestia paradoxală ca partenerii să-și limi- 
teze ofertele de ajutor la momentele în care indivizii dependenţi 
funcționează bine este o modalitate de a recompensa compor- 
tamentul independent. Astfel de sugestii trebuie să fie continu- 
ate de alte intervenţii care modifică dorinţa puternică de a fi 
dependenți și consolidează dorinţa de a deveni mai competenţi 
şi mai independenți. 

În esenţă, indivizii dependenți trebuie în primul rând să-şi 
recunoască tiparul dependent și preţul ridicat pe care îl plătesc 
pentru a-l menţine, iar apoi să exploreze alternativele. În măsu- 
ra în care pot colabora împotriva tiparului și se pot confrunta 
cu sensul din prezent al acestuia, ei pot decide să se schimbe. 
Pe măsură ce se întâmplă acest lucru, implementarea unui nou 
tipar este relativ directă. Benjamin subliniază că tehnicile com- 
portamentale standard, cum ar fi comunicarea asertivă și iden- 
tificarea și exprimarea sentimentelor, pot fi destul de eficiente. 


Terapia de grup 


Tratamentul de grup s-a dovedit a fi de succes în tratamentul 
tulburării de personalitate dependentă. Două argumente sunt 
luate în calcul pentru a decide dacă tratamentul în grup va fi un 
format eficient. Primul se referă la gradul de afectare a pacien- 
tului; acolo unde există motivație și potenţial de creștere, poate 
fi indicat un grup de psihoterapie mai interacţional. Un astfel de 

context oferă un mediu terapeutic pentru explorarea inadecvă- 
rii comportamentului pasiv, dependent și pentru experimenta- 
rea unei asertivități sporite (Yalom, 1985). Cu toate acestea, dacă 
trăsăturile dependente reflectă afectarea gravă a personalității 
sau absenţa comportamentului prosocial, cum ar fi comunica- 
rea asertivă, luarea deciziilor și negocierea, atunci ar putea fi 
potrivit un grup continuu de sprijin, axat pe rezolvarea proble- 
melor, sau un grup de antrenament al abilităților sociale. Al doi- 
lea argument vizează trimiterea către un grup omogen, cu un 
tratament axat pe problemele de dependență comune tuturor 
membrilor grupului sau către un grup eterogen, în care mem- 
brii grupului au stiluri sau tulburări de personalitate diferite. 
Frances et al. (1984) oferă criterii de selecție pentru ambele tipuri 
de formate de grup. Experienţa clinică sugerează că pacienții 
dependenți tind să se „piardă“ în grupuri eterogene. Yalom 
(1995), discutând despre „pacientul tăcut“ din grupuri, pare să 
descrie personalitatea dependentă. Cu toate acestea, grupurile 
de antrenament al asertivității limitate în timp, care sunt omoge- 
ne şi au obiective clar definite, s-au dovedit a fi foarte eficiente 
(Lazarus, 1981). 

Două studii care implică tratamentul pacienţilor dependenți 
au fost menționate în literatură. Montgomery (1971) a folosit 
formate de grup omogene pentru pacienţii dependenţi care 
anterior au fost văzuţi într-un format individual, în cadru cli- 
nic. Pacienţii au fost descriși ca fiind adezivi și dependenţi și 
așteptând tratamente și medicamente miraculoase. Implicarea în 
cadrul grupului le-a oferit pacienților ocazia să-și redirecționeze 
comportamentul de căutare a atenţiei dinspre scopuri regresi- 
ve spre unele mai adaptate social. Montgomery raportează că 
doar trei din cei 30 de pacienţi au întrerupt, în cele din urmă, 

„medicaţia. Sadoff și Collins (1968) au relatat despre terapia de 


grup pentru pacienţii dependenţi care sufereau și de balbism. 
Tratamentul de grup săptămânal, care a pus accent pe inter- 
pretarea dinamică, s-a dovedit eficient. S-au raportat schimbări 
pozitive în privința balbismului și a dependenței. 


Terapia de cuplu și terapia de familie 


Literatura de specialitate privind intervențiile de terapie fami- 
lială în cazul acestei tulburări este aproape inexistentă. Harbir 
(1981) constată că persoanele cu tulburare de personalitate depen- 
dentă sunt, de obicei, aduse la terapia de familie de către părinții 
lor. Adesea este vorba despre adolescenţi mai mari ca vârstă sau 
adulți tineri, cu vârste cuprinse între 20 și 35 de ani, care prezintă 
un simptom nevrotic sau psihotic. Harbir descrie cazul prototip 
al unui bărbat în vârstă de 29 de ani, cu un diagnostic de perso- 
nalitate dependentă, care era, practic, total dependent de părinţii 
săi pentru întreținere. Sora sa mai mică, mai funcțională, se muta- 
se pe cont propriu în urmă cu un an. Deși lucra de acasă cu jumă- 
tate de normă pentru tatăl său, pacientul nu-și gătea singur, nu-și 
făcea curat în cameră și nici nu-și spăla hainele. Era mulțumit 
la ideea de a-și trăi restul vieții cu părinții, dacă aceștia i-ar fi 
permis. Nu exista o problemă manifestă clară, alta decât vizibi- 
la lipsă de disponibilitate a pacientului de a lucra în afara casei. 
În mod limpede, fiul, mama și tatăl erau profund nediferențiați, 
deși fiul era mult mai dependent de mamă decât de tată și invers. 
Clinicianul a folosit tehnici structurale pentru a reduce intensi- 
tatea interacțiunii mamă-fiu. În esenţă, au fost prescrise diferite 
sarcini care i-au încurajat pe tată și fiu să-și construiască o relație 
separată. De asemenea, au fost prescrise sarcini care încurajau 

activitățile sociale în afara familiei. Deoarece fiul dezvoltase 
puţine relaţii cu egalii, iniţial aceste sarcini erau destul de dificile 
pentru fiu și pentru părinţii săi în egală măsură. 

După un an de tratament familial, fiul a reușit să se emanci- 
peze suficient și să poată lucra și avea activități sociale în afara 
casei. S-ar fi putut obţine aceste rezultate în terapia individua- 
lă? Poate, dar nu erau șanse prea mari în acel interval de timp 
și fără o formă de cooperare din partea părinților. Modificarea 
relațiilor de familie nediferenţiate tinde să genereze anxietate 
pentru toți cei implicați și, prin urmare, există o rezistență con- 
siderabilă din partea celorlalți membri ai familiei, atunci când 
doar un membru al familiei se află în terapie. 

S-au publicat foarte puţine lucruri despre terapia de cuplu 
cu persoane cu tulburare de personalitate dependentă. Malinow 
(1981) observă că pacienţii cu tulburare de personalitate depen- 
dentă pot funcționa în mod adecvat, dacă partenerii de cuplu le 
satisfac, în mod constant, nevoile, însă, de obicei, devin simp- 
tomatici și disfuncționali atunci când acest sprijin este retras 
sau reținut. Turkat (1990) consideră că este utilă atragerea în 
tratament a colaborării partenerului de cuplu, din două moti- 
ve: (1) din cauza impactului negativ asupra relaţiei, pe măsu- 
ră ce persoana dependentă devine mai puțin anxioasă și mai 
independentă și (2) deoarece progresul pacientului poate fi 
facilitat, dacă partenerul colaborează la atingerea obiectivelor 
de tratament. Barlow şi Waddell (1985) descriu un grup des- 
tinat cuplurilor, limitat în timp, pentru tratamentul agorafobi- 
ei. Majoritatea partenerilor simptomatici a prezentat trăsături 
ale personalității dependente. În grup, partenerii non-simpto- 
matici au preluat rolurile de „coach“ și „confident“, colaborând 
la atingerea obiectivelor de tratament. Asumarea acestor roluri 

„a presupus renunţarea la rolul în care ei au întărit agorafobia 


şi dependența partenerului. În cursul acestui protocol de trata- 
ment cu 10 şedinţe, nu numai că simptomele de panică şi agora- 
fobie s-au remis, dar relația maritală s-a mutat de la dependență 
la o mai mare interdependenţă. 

Un tipar relațional marital frecvent este cuplul dependent/ 
narcisic, în care un partener prezintă tulburare de personalitate 
dependentă, iar celălalt partener are o tulburare de personalita- 
te narcisică. Nurse (1998) oferă o argumentare și un protocol de 
tratament detaliate pentru a lucra cu astfel de cupluri, bazân- 
du-se pe teoria lui Millon privind tulburările de personalitate 
(Millon și Davis, 1996). 

Links, Stockwell și McFarlane (2004b) au examinat terapia 
de cuplu pentru pacienţii cu tulburare de personalitate depen- 
dentă şi au identificat două dimensiuni ale dependenţei care 
determină dacă pacienţii beneficiază sau nu de pe urma aces- 
tui tip de intervenție. Autorii oferă detalii despre două cazuri 
pentru a ilustra fiecare dimensiune. Primul caz se centrează pe 
dependenţa interpersonală rezultată din atașamentul nesecuri- 
zant. Links et al. observă că acest cuplu nu a reușit să beneficieze 
de terapia pentru cupluri, din cauza unei relații nediferenţiate. 
Cea de-a doua dimensiune presupune o lipsă de asertivitate şi 
de încredere în sine a individului dependent. Aceste lipsuri duc 
la o criză în cadrul relației, care ar putea fi abordată cu succes în 
contextul terapiei de cuplu. Autorii susțin că este imperativ să 
se determine care dintre dimensiunile dependenţei predomină, 
pentru a evalua oportunitatea terapiei de cuplu. 

Beck et al. (2011) arată că tratamentul orientat spre creșterea 


popii e 


drept rezultat tulburarea partenerului de viaţă. Adeseori, 

partenerii de viață ai persoanelor cu tulburare de personalitate 
dependentă se bucură de echilibrul inegal al puterii în relaţie și 
pot percepe schimbările în această direcție ca pe o ameninţare. 
In acest caz, terapia de cuplu sau de familie îi poate ajuta pe 
membrii familiei să se adapteze la modificările pacientului iden- 
tificat şi, eventual, să crească unitar. Totuși, dacă persoanele 
importante pentru pacient nu sunt dispuse să accepte schimbă- 
rile aduse de tratament, persoana dependentă va trebui să hotă- 
rască dacă să încheie sau nu relaţia. 


Medicația 


În prezent, nu există medicamente psihotrope indicate specific 
pentru tratarea persoanelor cu tulburare de personalitate depen- 
dentă (Silk și Feurino, 2012). Cu toate acestea, sunt folosite medi- 
camente care vizează simptome perturbatoare specifice, asociate 
cu tulburarea, cum ar fi depresia, anxietatea sau problemele de 
somn. În general, aceste medicamente sunt folosite ca adjuvante 
ale psihoterapiei şi antrenamentului abilităților. Deoarece simp- 
tomele perturbatoare răspund, adeseori, la medicaţie mai rapid 
decât în cazul celor mai multe intervenţii psihologice, medica- 
mentele sunt, de obicei, prescrise la începutul tratamentului 
(Sperry, 1995b). Din nefericire, există puţine date de cercetare 
care să ofere linii directoare pentru folosirea unor astfel de medi- 
camente în această tulburare (Silk și Feurino, 2012). 


Abordarea combinată /integrativă a tratamentului 


In multe privinţe, personalitatea dependentă este o 
„orfană“ în literatura clinică, lucru cu siguranță evident în 

domeniul tratamentului combinat și integrativ. Un alt tip de 
tratament combinat presupune utilizarea simultană a unor 
diferite modalităţi. Am descris anterior eforturile lui Barlow şi 
Waddell (1985) de a îmbina terapia comportamentală într-un 
context de grup cu cupluri. Nu e de mirare că rezultatele com- 
binării modalităților sunt demne de remarcat. Lazarus (1981, 
1985) oferă o documentaţie suplimentară a eficacității globale și 
a eficienţei costurilor intervențiilor multimodale. 

Despre tratamentul integrativ s-au scris puţine. Cu toate 
acestea, practica clinică este plină de eforturi de a utiliza 
strategiile de reducere a anxietățţii, în terapiile dinamice și 
în cele cognitive deopotrivă. De exemplu, Glantz și Goisman 
(1990) descriu o integrare unică a tehnicilor de relaxare cu 
psihoterapia psihodinamică a relaţiilor cu obiectul, în cazul 
pacienţilor cu tulburare de personalitate dependentă. O stra- 
tegie bazată pe controlul respirației şi relaxarea musculară 
progresivă a fost utilizată pentru a uni reprezentările cliva- 
te ale propriei persoane, în cursul psihoterapiei explorato- 
rii. Tehnica a fost introdusă după identificarea semnelor că 
există reprezentări de sine clivate. Pacienţii au fost învățați 
tehnica, iar apoi aceasta a fost prescrisă ca sarcină de trata- 
ment între ședințe. Odată ce au reușit să se relaxeze în mod 
adecvat în ședință, pacienţilor li s-au solicitat, pe rând, ima- 
gini vizuale ale celor două reprezentări de sine conflictua- 
le. După obţinerea şi discutarea unor imagini clare, pacienţii 
au fost încurajați să unifice imaginile. Douăzeci şi patru din- 
tre cei 27 de pacienţi cu tulburare de personalitate din stu- 
diu, dintre care numeroşi aveau personalități dependente, au 
răspuns printr-o complianță mai mare, relaţii interpersonale 
îmbunătăţite și rezistență redusă. 

Pentru cei cu tulburare de personalitate dependentă în 
comorbiditate cu tulburări legate de consumul de substanţe, 
Ekleberry (2014) susține că participarea la programe de autoaju- 
torare, cum ar fi Alcoolicii Anonimi (AA) și Narcoticii Anonimi 
(NA) este utilă; totuși, autoarea avertizează că acești indivizi 
pot deveni victime ale membrilor din grup, care sunt agresivi 
şi narcisici. 

Tulburarea de personalitate 
histrionică 


Persoanele cu personalități histrionice par iniţial fermecătoa- 
re, plăcute, energice și seducătoare, dar, pe măsură ce timpul 
trece, ele pot fi percepute ca fiind instabile emoțional, imature 
şi egocentrice. Deși observat şi la bărbaţi, acest tipar de perso- 
nalitate predomină la femei şi, de obicei, modul său de mani- 
festare este o caricatură a feminităţii ca vestimentație și maniere 
(Blashfield, Reynolds şi Stennett, 2012). Cu toate că tratamentul 
unor astfel de persoane presupune o serie de provocări terape- 
utice unice, acesta poate fi extrem de eficient și de reușit. 

Capitolul de față descrie un cadru pentru evaluarea și tra- 
tamentul eficient al acestei tulburări. Sunt incluse secțiuni pri- 
vind diagnosticarea, evaluarea psihologică, conceptualizarea de 
caz şi intervențiile de tratament. Se începe cu informaţii de fond 
despre tulburare, precum și cu o descriere DSM-5 și o descriere 
prototip a tulburării. Secțiunea privind conceptualizarea de caz 
oferă cinci formulări clinice generale ale acestei tulburări: psiho- 
dinamică, biosocială, cognitiv-comportamentală, interpersonală 
şi o conceptualizare integrativă a tulburării. De asemenea, sunt 
descrise mai multe metode de tratament, modalități și strategii 

de intervenţie. Printre acestea se numără psihoterapia individu- 
ală, terapia de grup, terapia de cuplu și de familie, medicația şi 
tratamentul integrativ și combinat. 


Descrierea tulburării de personalitate histrionică 


Tulburarea de personalitate histrionică poate fi recunoscută 
cu ajutorul următorilor descriptori sau caracteristici: stil vs. tul- 
burare, eveniment declanşator, stil comportamental, stil inter- 
personal, stil cognitiv, stil afectiv, stil de ataşament și criteriu 
optim de diagnostic. 

Stil vs. tulburare. Personalitatea histrionică poate fi concepu- 
tă ca acoperind un continuum de la sănătate la patologie, în care 
stilul de personalitate histrionic se află la extrema sănătății, iar 
tulburarea de personalitate histrionică se află la extrema pato- 
logiei. Tabelul 7.1 compară și diferenţiază stilul de personalitate 
histrionic de tulburarea de personalitate histrionică. 


TABELUL 7.1 Comparaţie între stilul de personalitate histrionică și 
tulburarea de personalitate histrionică 





Stilul de personalitate Tulburarea de personalitate 





Caută sau solicită constant 
încurajări, aprobare sau laude. 


Se bucură de complimente și 
aprecieri. 


Aspect exterior sau comportament 
fermecător, atrăgător și adecvat. 


Aspect exterior și comportament 
inadecvate, seducătoare din punct de 
vedere sexual. 


Exagerat de preocupați de 
atractivitatea fizică. 


Atenţi la aspectul exterior și la 
îngrijire, le plac hainele, stilul şi 
moda. 


LEN SPERRY 








Plini de viață și dornici de distracţie, 
adesea impulsivi, dar își pot amâna 
gratificarea nevoilor. 


Le place să fie în centrul atenţiei și 
fac față situației cu brio atunci când 
toți ochii sunt pe ei. 


Orientaţi către senzații, 
demonstrativi din punct de vedere 
emoțional și afectuoși fizic. 
Reacționează emoțional, dar adecvat. 


Folosesc un stil de vorbire care este 
global și specific, în mod adecvat. 


Își exprimă emoțiile prin exagerări it 


inadecvate; egocentrici și cu o 
toleranţă redusă când vine vorba 
despre gratificație. 


Se simt inconfortabil în situațiile în 
care nu pot fi în centrul atenţiei. 


Prezintă manifestări emoţionale 
rapid schimbătoare și superficiale. 


Utilizează un stil de vorbire excesiv 
de vag și lipsit de detalii. 


Următoarele două exemple de caz ilustrează și mai mult 
diferenţele între tulburarea de personalitate histrionică — 
dra P. — și stilul de personalitate histrionic — dl M. 





- 
HISTRIONICĂ 





STUDIU DE CAZ: TULBURAREA DE PERSONALITATE 


Dra P. este o studentă în vârstă de 20 de ani care a solicitat 
consiliere psihologică la departamentul de servicii de sănătate al 
facultății, din cauza „problemelor cu prietenul”. În realitate, cu o 
zi înainte de a veni acolo, luase o supradoză non-letală de tran- 
chilizante ușoare. A declarat că luase supradoza în încercarea de 
a se sinucide pentru că „viața nu merita trăită“, după ce prietenul 
ei o părăsise cu o după-amiază înainte. Era o femeie atrăgătoare, 


bine îmbrăcată, înfrumuseţată prin machiaj și lac de unghii, 

aspect care contrasta sever cu modul foarte relaxat de a se îm- 
brăca al majorităţii studentelor din campus. În timpul interviu- 
lui inițial, a fost caldă și fermecătoare, a păstrat un contact vizual 
bun, fiind, totuși, ușor seducătoare. În două momente pe par- 
cursul interviului, a fost instabilă din punct de vedere emoțional, 
trecând de la o exaltare zâmbitoare la tristeţe înlăcrimată. Fostul 
ei iubit o însoţise la ședința de evaluare și a solicitat să discute 
cu clinicianul. A declarat că motivul pentru care o părăsise pe 
pacientă era pentru că aceasta avea așteptări de la el pe care 
el nu putea să i le îndeplinească și că nu „reuşise să o satisfacă 
emoţional sau sexual“. În plus, a menționat că nu-și putea per- 
mite „să iasă în fiecare seară să se distreze”. 

STUDIU DE CAZ: STILUL DE PERSONALITATE 
HISTRIONIC 


DI M. este un agent literarîn vârstă de 4] de ani, care şi-a pe- 
trecut primii ani ai carierei reprezentând scriitori de non-ficțiune 
în relaţia cu edituri mari. De câțiva ani are destul de mult succes, 
dar, totodată, a ajuns să fie oarecum dezamăgit de eforturile sale 
din spatele scenei. Deși îi făcuse pe mai mulți dintre clienții săi 
extraordinar de bogați și celebri, el visa la vremea în care și el va 
fi independent din punct de vedere financiar și în lumina reflec- 
toarelor. Atunci când licenţele de televiziune prin cablu au ajuns 
să fie disponibile, a recunoscut ocazia de a-și îndeplini visul. Avea 
să devină președintele propriului său post și să-și găzduiască pro- 
priul talk-show; la urma urmei, avea câțiva clienți de mare vizibi- 
litate, pe care i-ar putea convinge să fie invitați în show-ul său. 
DI. M. s-a apucat să strângă fonduri pentru planul său. Cu felul său 














fermecător de a fi și viziunea sa atrăgătoare, a trezit rapid intere- 
sul mai multor susținători și a lansat postul. Singura problemă era 
că nu se gândise prea mult la partea de producţie a iniţiativei. A 


aranjat rapid interviuri pentru angajarea unui producător execu- 
tiv. William T. a fost a patra persoană pe care a intervievat-o. De 
cum a întrat, di. M. a știut că William T. era potrivit pentru această 
slujbă, iar după un interviu de 10 minute, William a fost angajat. 
Intuiţia dlui M. referitoare la William și succesul talk-show-ului 
pe care îl găzduia s-au dovedit a fi corecte. 





Eveniment declanșator. Situația tipică, circumstanţa sau eve- 
nimentul care, cel mai probabil, declanșează sau activează răs- 
punsul caracteristic dezadaptativ al tulburării de personalitate 
histrionică (Othmer şi Othmer, 2002), după cum se observă în 
stilurile comportamental, interpersonal, cognitiv și afectiv, ține 
de „relațiile cu persoanele de sex opus“. 

Stil comportamental. Stilul comportamental este caracterizat 
ca fiind fermecător, dramatic şi expresiv, fiind totodată solici- 
tant, îngăduitor cu propria persoană și nepăsător faţă de ceilalți. 
Căutarea constantă a atenţiei, labilitatea dispozițională, atitu- 
dinea capricioasă şi superficialitatea caracterizează și mai mult 
comportamentul lor. 

Stil interpersonal. Din punct de vedere interpersonal, acești 
indivizi tind să aibă un fel de a fi exhibiţionist și ușuratic, cău- 
tarea atenției și atitudinea manipulativă fiind evidente. De ase- 
menea, tind să aibă deficite în domeniul empatiei, la fel ca per- 
soanele cu tulburare de personalitate narcisică. 

Stil cognitiv. Stilul cognitiv sau de gândire al acestei 
personalități poate fi caracterizat ca fiind impulsiv şi tematic, 

mai degrabă decât analitic, precis și independent de context. 
Tendinţa lor este să fie non-analitici, vagi şi dependenţi de con- 
text. Sunt extrem de sugestionabili și se bazează foarte mult pe 
fler şi intuiţie. Evită să-și conştientizeze dependenţa ascunsă, 
precum și alte aspecte personale, și tind să fie „orientați spre 
celălalt“, în ceea ce priveşte necesitatea aprobării din partea 
celorlalți. Prin urmare, pot disocia cu ușurință sinele lor „real“ 
sau interior de „sinele lor“ public sau exterior. 

Stil afectiv. Stilul lor afectiv sau emoţional se caracterizează 
prin manifestări emoționale exagerate și excitabilitate, incluzând 
izbucniri iraționale și crize de furie. Deși caută constant asigu- 
rări că sunt iubiți, acești indivizi răspund doar cu o căldură și 
un farmec superficiale și, în general, sunt superficiali din punct 
de vedere emoţional. În sfârșit, sunt extraordinar de sensibili la 
respingere. 

Stil de atașament. Dimensiunea atașamentului preocupat 
este caracterizată prin sentimentul de lipsă de valoare persona- 
lă și de o evaluare pozitivă a celorlalți. Acești indivizi tind să fie 
mai degrabă orientați spre exterior în autodefinirea lor. Stilul de 
atașament preocupat este frecvent în cazul persoanelor cu tulbu- 
rare de personalitate histrionică. 

Criteriul optim de diagnostic. Dintre toate criteriile de dia- 
gnostic pentru tulburarea de personalitate histrionică, unul a 
fost identificat ca fiind cel mai util în diagnosticarea acestei 
tulburări. Convingerea este că, începând cu acest criteriu, cli- 
nicianul poate testa prezența sau absenţa criteriului şi poate 
diagnostica mai repede tulburarea de personalitate (Allnutt 
și Links, 1996). Criteriul optim pentru această tulburare este: 
„se simte inconfortabil în situaţiile în care nu este în centrul 
atenţiei“. 

Descrierea DSM-5 


Indivizii cu această tulburare de personalitate se caracterizea- 
ză printr-un tipar pervaziv de căutare a atenţiei și emoționalitate. 
Ei tind să se simtă incomod în situaţiile în care nu pot fi în cen- 
trul atenţiei. Reacţiile lor emoţionale tind să fie superficiale şi 
rapid schimbătoare. De obicei, atrag atenţia asupra lor prin 
modul în care se îmbracă. Maniera lor de a vorbi tinde să se 
bazeze pe impresii, oferind puţine detalii. Aceste persoane sunt 
ușor influențate de alte persoane sau de circumstanţe. Ei tind 
să perceapă relaţiile ca fiind mai intime decât sunt în realita- 
te. Adesea se implică într-un comportament sexual provocator 
şi seducător, într-un mod inadecvat. Mai mult, sunt persoane 
dramatice și își exagerează excesiv manifestările emoţionale 
(American Psychiatric Association, 2016). 


Descrierea prototip 


Un prototip este o scurtă descriere care surprinde esenţa 
modului în care o anumită tulburare se prezintă în mod obișnuit. 
Descrierile prototip sunt utile şi convenabile, iar clinicienii se 
bazează în mod obișnuit pe ele, mai degrabă decât pe liste de 
criterii comportamentale sau convingeri fundamentale (Westen, 
2012). Iată o descriere prototip obișnuită a tulburării de perso- 
nalitate histrionică: Acești indivizi sunt exhibiţioniști. Dacă sunt 
femei, îşi folosesc farmecul, atractivitatea fizică și seducţia pen- 
tru a atrage atenția. Există o intensitate în relațiile şi emoțiile lor, 
dar, totodată, şi o anumită superficialitate. Dacă sunt bărbaţi, 
aceștia sunt mai predispuși să atragă atenţia, lăudându-se în 
legătură cu o afacere sau o investiție sau despre bravura lor în 

sport sau sex. Interesele și atitudinile lor pot fi ușor influențate 
de ceea ce cred și preţuiesc ceilalți. Ei lasă o impresie puternică 
și caută rapid intimitatea. O astfel de intimitate se toceşte însă 
rapid, ceea ce îi face să se simtă neapreciaţi (Frances, 2013). 


Prevalenţa 


Prevalenţa acestei tulburări a fost estimată la 1,84% în 
populaţia generală (American Psychiatric Association, 2016). În 
contexte clinice, această tulburare se prezintă cel mai rar pentru 
tratament, cu estimări de la 1,0 până la 22,9% (Torgersen, 2012). 


Conceptualizări ale tulburării de personalitate histrionică 


Conceptualizări de caz psihodinamice 


Gabbard (1990) susţine că tulburarea de personalitate histrio- 
nică trebuie diferențiată de tulburarea de personalitate isterică. 
Aceasta din urmă are un rol central în tradiția gândirii psiha- 
nalitice și se referă la un grup de pacienţi mai sănătoși și cu un 
nivel mai bun de funcționare decât grupul definit prin criterii 
DSM-5. Femeilor histrionice le lipseşte, de obicei, grija mater- 
nă şi se îndreaptă către taţii lor pentru a-și satisface nevoile de 
dependenţă. Ele învaţă că pot câștiga atenţia tatălui prin flirt şi 
manifestări emoţionale exhibiţioniste. Pe măsură ce se maturi- 
zează, află că trebuie să-și refuleze sexualitatea genitală pentru 
a rămâne „fetiţa tatălui“. Similar, bărbaţii histrionici vor fi expe- 
rimentat şi ei deprivarea maternă şi s-au întors către taţii lor 
pentru îngrijire. Dacă tatăl este indisponibil din punct de vedere 
emoțional, ei pot dezvolta o identificare pasivă, efeminată sau 

_hipermasculină ca reacţie la anxietatea privind efeminarea. E 


posibil să nu devină homosexuali, dar relațiile lor heterosexu- 
ale reprezintă mijloace de a se liniști în legătură cu inadecva- 
rea genitală subiacentă. Acești bărbați vor fi dezamăgiţi de toate 
femeile, din moment ce acestea nu se pot compara cu mama. 
Unii vor alege un stil de viață celibatar pentru a-și menţine loia- 
litatea față de mamă, în timp ce alţii se vor lăsa în voia unui 
comportament macho, cum ar fi culturismul şi donjuanism-ul, 
adică seducerea compulsivă a femeilor, pentru a se reasigura că 
sunt „bărbaţi adevăraţi“ (Kellerman și Burry, 1989). 


Conceptualizări de caz biosociale 


Millon (1981) şi Millon și Davis (1996) observă că persoane- 
le cu tulburare de personalitate histrionică prezintă adesea, în 
timpul prunciei şi al copilăriei timpurii, un nivel înalt de labili- 
tate și receptivitate emoțională, pe care îl atribuie pragurilor de 
excitabilitate scăzute din nucleul hipotalamic limbic și posteri- 
or. Cu toate acestea, factorii de mediu par a juca un rol major 
în dezvoltarea acestei patologii. Millon și Everly (1985) enume- 
ră trei astfel de factori: întărirea parentală a comportamentu- 
lui de căutare a atenţiei; modelele de rol parentale histrionice; 
şi întărirea comportamentului interpersonal manipulativ. De 
fapt, când erau copii, acești indivizi au învăţat să-și foloseas- 
că drăgălășenia, farmecul, atractivitatea și seductivitatea pentru 
a-și asigura întărirea parentală. Mai mult, această tulburare se 
perpetuează de la sine prin relaţii de scurtă durată, preocupări 
legate de lucruri exterioare și refulare masivă. În mod specific, 
prin izolarea și refularea aspectelor lumii lor interioare, indivizii 
histrionici își neagă posibilitățile de dezvoltare psihică. 

Conceptualizări de caz cognitiv-comportamentale 


Beck (2015) descrie perspectiva terapiei cognitive privind 
tulburarea de personalitate histrionică pe baza asumpțiilor 
profunde şi a distorsiunilor cognitive specifice. Sunt enunțate 
două asumpții de bază: „Sunt inadecvat şi incapabil să fac față 
vieţii de unul singur” și „trebuie să fiu iubit de toată lumea 
ca să fiu valoros.“ Considerând că sunt incapabili să se îngri- 
jească singuri, indivizii histrionici caută în mod activ atenția 
şi aprobarea celorlalți și se așteaptă ca ceilalți să aibă grijă de 
ei și de nevoile lor. Credinţa că trebuie să fie iubiţi și aprobaţi 
de ceilalți încurajează sensibilitatea la respingere. În sfârşit, 
simțindu-se inadecvaţi și disperaţi după aprobare, sunt supuși 
unei presiuni considerabile de a căuta atenția „dându-se în 
spectacol“ pentru ceilalți. Aceste credințe generează, în plus, 
un stil de gândire centrat pe impresii, global şi nefocalizat, 
care nu favorizează un sentiment de sine diferențiat (Sungar 
şi Gunduz, 2015). Nu e de mirare că acest stil de gândire glo- 
bal, exagerat, generează distorsiuni cognitive frecvente (Beck, 
2015), cum ar fi gândirea dihotomică, suprageneralizarea și 
gândirea emoțională. 

Folosind un traseu mai comportamental, Turkat (1990) 
diferenţiază tulburarea de personalitate histrionică în două 
tipuri: tipul axat pe control, în care motivaţia de bază constă 
în dobândirea unui control total prin folosirea unor manevre 
manipulative şi dramatice; și tipul reactiv, în care motivația de 
bază constă în căutarea reasigurării și a aprobării. Turkat nu 
crede că tipul axat pe control răspunde tratamentului compor- 
tamental. Incapabili să citească corect emoţiile și intervenţiile 
celorlalți, aceşti indivizi rămân superficiali, egocentrici și se simt 

inconfortabil atunci când întărirea imediată nu vine instant din 
partea celorlalți. Pe scurt, ei suferă de o deficiență fundamenta- 
lă a empatiei. 


Conceptualizarea de caz interpersonală 


În concepția lui Benjamin (2003a), există probabilitatea ca 
persoanele cu tulburare de personalitate histrionică să fi fost 
iubite pentru frumuseţea şi valoarea lor de divertisment, mai 
degrabă decât pentru competenţă sau forță personală. Ei au 
învăţat că aspectul fizic şi farmecul ar putea fi folosite pentru 
a-i controla pe partenerii de viață. Căminul personalităților his- 
trionice a avut tendinţa de a fi o scenă schimbătoare. Din insta- 
bilitatea parentală, posibil asociată cu consumul de alcool sau 
substanţe, au izvorât modificări imprevizibile. E probabil ca 
haosul din aceste familii să fi fost dramatic și interesant, mai 
degrabă decât primitiv și punând viaţa în pericol, aşa cum se 
întâmplă în cazul personalităților borderline. Pe de altă parte, 
indivizii aparținând subtipurilor histrionice în căutare de ajutor 
erau probabil îngrijiţi pentru că erau bolnavi. Astfel, au învățat 
că plângerile și dizabilitățile reprezentau o modalitate eficientă 
de a obţine o grijă caldă. Pe lângă încurajarea negării, familiile 
de acest tip au recompensat boala. În sfârșit, aceste persoane 
manifestă o frică stranie ca nu cumva să fie ignorate, alături de 
dorinţa de a fi iubite și îngrijite de partenerii de viață, care pot fi 
controlați prin farmec sau șiretenie. Pe scurt, încrederea priete- 
noasă este însoțită de o agendă secretă, lipsită de respect, axată 
pe extragerea cu forța a grijii și iubirii dorite. Comportamentele 
seducătoare inadecvate și tentativele de suicid manipulatoare 
exemplifică astfel de coerciții. 

Conceptualizarea de caz integrativă 


Următoarea formulare integrativă oferă o explicaţie biopsiho- 
socială pentru modul în care e probabil să se fi dezvoltat aceas- 
tă personalitate și cum este ea menţinută. Din punct de vedere 
biologic și temperamental, personalitatea histrionică se caracte- 
rizează printr-un nivel înalt de energie, reactivitate autonomă și 
reactivitate emoțională. Millon şi Everly (1985) au observat că 
adulții histrionici tindeau să manifeste un nivel la fel de crescut 
de labilitate și reactivitate emoțională, precum cel din pruncie și 
din copilăria timpurie. Temperamentul lor poate fi caracterizat 
în acest caz ca fiind extrem de reactiv și orientat spre exterior 
pentru gratificare. 

Din punct de vedere psihologic, aceste persoane pot fi 
înţelese și evaluate în funcție de percepţia pe care o au despre 
ele însele, despre lume și scopul lor în viață. Percepția de sine 
a histrionicului va fi o variantă a temei „sunt sensibil şi toată 
lumea ar trebui să mă admire și să mă aprobe“. Percepția asupra 
lumii va fi o variantă a temei „viaţa mă agită, așa că am drep- 
tul la îngrijire şi atenţie speciale“. Scopul vieţii este o variantă a 
temei „prin urmare, dau un spectacol în fața publicului și trăiesc 
în prezent“. 

Pe lângă factorii biologici şi psihologici, factorii sociali, 
cum ar fi stilul de parentaj şi injoncţiunile, factorii familiali şi 
cei de mediu influențează dezvoltarea personalităţii histrio- 
nice. Injoncţiunea parentală pentru personalitatea histrionică 
implică reciprocitatea: „Îţi voi da atenţie dacă faci X.” Un stil 
de parentaj care presupune disciplină minimă sau disciplină 
inconsecventă contribuie la asigurarea și întărirea tiparului 
histrionic. Este probabil ca un copil histrionic să crească cu 

cel puţin un părinte manipulator sau histrionic care întărește 


comportamentul histrionic şi de căutare a atenţiei al copilu- 
lui. În sfârșit, în tulburarea de personalitate histrionică poate 
fi observată următoarea succesiune de factori care se auto- 
perpetuează și întrețin un sistem care, la rândul său, se auto- 
perpetuează: negarea sinelui real sau interior al persoanei; o 
preocupare legată de lucrurile exterioare; nevoia de excitare 
şi căutare a atenţiei, ceea ce duce la un farmec şi o prezenţă 
interpersonală superficiale; şi necesitatea aprobării externe. 
Acestea, la rândul lor, întăresc în continuare disocierea şi 
negarea sinelui real sau interior de sinele public, iar ciclul con- 
tinuă (Sperry, 2015). 
Tabelul 7.2 rezumă aceste caracteristici. 


TABELUL 7.2 Caracteristici ale tulburării de personalitate histrionice 





Stil comportamental Exagerarea a tot ceea se întâmplă cu propria 
persoană 
Influenţabil 


Fermecător și în căutare de senzații 


Stil interpersonal Au nevoie să atragă atenția celorlalți 

Interacţiuni seducătoare sau provocatoare 
Caracterizat prin exhibiționism și/sau flirt 
Interpretează eronat nivelul de intimitate al relaţiilor 
Stil cognitiv Impulsiv 

Tematic, dependent de context 


Stil de vorbire care impresionează 


Stil afectiv Rapid schimbător, exprimare superficială a emoțiilor 


Manifestări emoţionale exagerate 


Temperament Tipar infantil hiper-reactiv 


Orientat extern pentru gratificare 

Stil de atașament Preocupat 


Injoncțiune parentală „Îţi voi da atenţie când vei face ce doresc eu.” 


Percepția de sine „Am nevoie să fiu observat.” 


Percepția asupra lumii „Viața mă agită atât de mult, așa că sunt îndreptățit 


să primesc îngrijire și atenţie speciale.“ 
Schema dezadaptativă Căutarea aprobării; privare emoțională; deficiență 


Criteriu optim de 
diagnostic 


Se simte inconfortabil în situațiile în care nu se află - 
în centrul atenţiei 


Evaluarea tulburării de personalitate histrionică 


Mai multe surse de informaţie sunt utile în stabilirea unui 
plan de diagnostic și tratament pentru tulburările de persona- 
litate. Observaţia, informațiile colaterale şi testarea psihologică 
reprezintă complemente importante ale autoevaluării pacientu- 
lui din timpul interviului clinic. Această secțiune descrie succint 
câteva observaţii caracteristice pe care le face clinicianul, precum 
și natura relaţiei care se poate dezvolta în întâlnirile inițiale cu 
indivizii cu tulburări de personalitate specifice. Sunt descrise, 
de asemenea, tiparele de răspuns caracteristic la diferite teste 
obiective (adică MMPI-2 și MCMI-IV) şi teste proiective (adică 
Rorschach și TAT). 


Comportamentul și raportul în interviu 


Intervievarea indivizilor cu tulburare de personalitate his- 
trionică poate fi ceva plăcut, însă, totodată, provocator. Iniţial, 
aceşti indivizi ar putea fi mai interesați de admiraţie și apro- 
bare, decât de un raport terapeutic. Prin urmare, raportul 

poate fi dificil de stabilit. Emoţionalitatea exagerată, ambigu- 
itatea, superficialitatea şi prefăcătoria sunt frecvente la prima 
interacţiune. Cu un clinician de gen masculin, femeile histrio- 
nice pot flirta și pot fi seducătoare, dar cu un clinician de gen 
feminin e mult mai probabil să intre într-o luptă de putere. 
Pentru a obține informații suficiente utile finalizării evaluării 
diagnostice, de obicei e necesar ca medicul să prevină ambigu- 
itatea și exagerările dramatice ale acestor persoane. Întrebările 
deschise și nestructurate nu sunt utile, deoarece acești indi- 
vizi se abat uşor de la subiect. Este de preferat să se urmă- 
rească o temă principală, cum ar fi o problemă de la serviciu 
sau un conflict interpersonal, și să se obțină exemple concre- 
te, evitându-se, în același timp, divagațţiile şi contradicţiile. De 
obicei, confruntarea contradicţiilor duce la mânie și la pierde- 
rea raportului. Exprimaţi, în schimb, empatie și încurajări. Se 
poate anticipa că, atunci când simt că empatia şi înțelegerea 
dispar, aceste persoane revin la dramatizare (Othmer și 
Othmer, 2002). 


Datele testărilor psihologice 


Inventarul Multifazic de Personalitate Minnesota (MMPI-2), 
Inventarul Clinic Multiaxial Millon (MCMI-IV), Testul 
psihodiagnostic Rorschach și Testul de Apercepţie Tematică 
(TAT) pot fi utile în diagnosticarea tulburării de personalitate 
histrionică, precum şi a stilului sau trăsăturii de personalitate 
histrionică (Groth-Marnat, 2009). 

La MMPI-2, cel mai frecvent întâlnit este profilul 2-3/3—2 
(Depresie-Isterie). Atunci când există o suferință psihică de inten- 
sitate clinică, aceste persoane vor înregistra, probabil, creșteri pe 

scala 2 mai mari decât cele de pe scala 3. Dacă nu, scorurile pe 
scala 3 vor fi mai ridicate. La acești indivizi pot fi observate și 
tiparele 3-4/ 4-3 (Isterie-Deviere psihopată) și 4-9/ 9-4 (Deviere 
psihopată-Hipomanie) (Graham, 2012). Scalele 4, 7 (Psihastenie) 
şi 8 (Schizofrenie) pot fi, de asemenea, ridicate moderat, scala 4 
reflectând tendinţa acestor persoane de a fi excesiv de dramatice 
şi centrate pe sine, în timp ce îndoiala de sine și anxietatea ridică 
scorul pe scala 7, iar emoționalitatea impulsivă creşte scorul pe 
scala 8. Există șanse mari ca scala 5 să fie crescută la bărbaţi — 
dar destul de scăzută la femei — reflectând asocierea isteriei cu 
comportamentul de rol tradițional feminin (Meyer, 1995). 

La MCMI-IV, se așteaptă o creștere pe scala 4A (Histrionic) 
(Millon et al., 2015). Deoarece acești indivizi sunt în căutarea 
atenţiei, scalele 1 (Schizoid) și 2 (Evitant) tind să fie foarte scă- 
zute, în timp ce H (Tulburarea simptomului somatic) poate fi 
înaltă, deoarece somatizarea poate fi folosită ca mecanism de 
obținere a atenției, la fel cum se poate întâmpla și în cazul scalei 
N (Tulburarea bipolară 1) (Choca și Denburg, 1997). 

La Rorschach, acești indivizi oferă un număr redus de răs- 
punsuri, precum și un număr redus de răspunsuri W (Întreg), 
M (Mișcarea umană), C (Culoare primară) şi nuanţe (Y, YF sau 
T). Ocazional, ei vor oferi un răspuns tip „sânge“ la o planșă 
color (Meyer, 1995). 

La TAT, acești indivizi creează, de obicei, povestiri care 
conțin teme de dependenţă și control. Poveștile lor pot ajunge 
să fie personalizate, generând o oarecare manifestare afectivă. 
Ocazional, apare blocajul la planşele cu obiecte ale percepţiei 
cu conținut sexual sau agresiv. Rareori, poate fi observat cliva- 
jul primitiv la personaje care sunt în întregime bune sau rele, în 
juxtapoziții incongruente (Bellak, 1997). 


LEN SPERRY 





Abordări și intervenții de tratament 


Consideraţii privind tratamentul 


Diagnosticul diferenţial al tulburării de personalitate histrio- 
nică include tulburarea de personalitate narcisică și tulburarea 
de personalitate dependentă. Este inclusă și tulburarea histrioni- 
co-borderline, care este versiunea decompensată a tulburării de 
personalitate histrionică. De asemenea, Millon (1981) descrie o 
tulburare de personalitate histrionico-antisocială. Diagnosticele 
tulburărilor simptomatice asociate includ: tulburarea depresivă 
persistentă, tulburarea de anxietate socială și tulburarea obse- 
siv-compulsivă. În plus, tulburarea depresivă majoră și tulbură- 
rile bipolare sunt frecvente în cazul tulburării de personalitate 
histrionică decompensată. 

Tratamentul tulburării de personalitate histrionice poate 
prezenta o provocare considerabilă pentru clinicieni. În sco- 
pul acestei discuții, ne vom limita la câteva consideraţii gene- 
rale privind obiectivele și limitele tratamentului, precum și 
medicația. Obiectivele generale de tratament includ ajuta- 
rea individului să integreze blândeţea cu puterea, moderând 
exprimarea emoțională și încurajând căldura, autenticitatea și 
empatia. Deoarece personalitatea histrionică se poate manifes- 
ta ca fiind dramatică, impulsivă, seducătoare și manipulatoare, 
având potenţial pentru gesturi suicidare, clinicianul trebuie să 
discute problema limitelor de timpuriu în cursul terapiei, refe- 
rindu-se la granițele profesionale și responsabilitățile personale. 
Unele personalităţi histrionice, în special cele care se aseamănă 
cu „disforia isteroidă“, pot răspunde la anumite antidepresive. 
În caz contrar, dacă nu există un episod psihotic sau depresiv 

major acut în paralel, psihoterapia este principala modalitate de 
tratament (Sperry, 2015). 


Psihoterapia individuală 


Această secțiune va trece în revistă succint principalele abor- 
dări psihoterapeutice pentru tratarea tulburării de personalitate 
histrionică în formatul psihoterapiei individuale. Secţiunile ulte- 
rioare vor descrie alte formate de tratament, cum ar fi terapia de 
grup, terapia de cuplu și farmacoterapia. Tratamentele individu- 
ale sunt: psihoterapia psihodinamică, terapia cognitiv-compor- 
tamentală şi psihoterapia interpersonală. 


Abordarea psihoterapiei psihodinamice 


Gabbard (1990) este destul de optimist privind modul în care 
reacționează persoanele cu tulburare de personalitate histrionică 
înalt funcționale la psihoterapia orientată psihanalitic. Autorul 
arată că astfel de indivizi dezvoltă cu ușurință alianța terapeu- 
tică și îl percep pe terapeut ca fiind de ajutor. Pe de altă parte, 
Gabbard consideră că tratamentul indivizilor cu aceasta tulbu- 
rare de personalitate slab funcționali ar trebui să folosească stra- 
tegiile terapeutice utilizate pentru tulburarea de personalitate 
borderline. 

Winer și Pollock (1989) arată că dinamica de bază în toate 
manifestările tulburării de personalitate histrionică constă în 
efortul excesiv, fără de rezolvare, de a-și satisface toate nevoile 
prin intermediul altcuiva. Obiectivul general al terapiilor orien- 
tate dinamic este examinarea originilor tiparului și explorarea 
strategiilor nevrotice — atitudinea seducătoare, crizele de furie, 

farmecul sau gândirea logică — pe care aceşti indivizi le folosesc 


pentru a-și satisface nevoile. 

Metoda psihanalitică clasică accentuează neutralitatea și ati- 
tudinea reținută a terapeutului şi cere ca pacientul să aibă o 
forță a Eului suficientă pentru a regresa într-o manieră contro- 
lată. Transferul care apare este analizat cu interpretări mutati- 
ve, contribuind la schimbarea temeinică a personalității. Astfel, 
gestionarea corectă a transferului, în special a transferului 
erotic, este importantă. Gabbard (1990) observă că gestiona- 
rea greșită a transferului erotic este probabil cea mai frecven- 
tă cauză a eșecului tratamentului cu aceşti indivizi. Cu toate 
acestea, cu indivizii cu tulburare de personalitate histrionică 
mai tulburați și instabili, e necesar ca rezolvarea distorsiunilor 
de transfer prin interpretare să fie efectuată cu mare precauţie. 
De fapt, unii autori (Havens, 1976; Khan, 1975) sugerează să 
nu fie permisă dezvoltarea prea intensă a transferului erotic 
sau interpretarea acestuia. Sunt recomandate mai degrabă 
tehnicile contraproiective. Acestea sunt răspunsuri directe sau 
subtile, verbale sau nonverbale, prin care i se comunică paci- 
entului că terapeutul nu este o figură de transfer din copilărie 
(Havens, 1976). 

Mai recent, Horowitz şi Lerner (2010) au identificat trei faze 
ale tratamentului psihodinamic al tulburării de personalitate 
histrionică: intervențiile terapeutului menite să sporească stabi- 
litatea stărilor şi să reducă crizele; creșterea conexiunii cu ceilalți 
și eliminarea obstacolelor din calea dezvoltării personalităţii; 
creșterea coerenței sinelui și dezvoltarea intimității cu un sen- 
timent de integritate. Psihoterapia psihodinamică cu pacienți 
histrionici a fost, de asemenea, examinată de Fernandez (2010) 
într-un unic studiu de caz privind o studentă la psihologie, în 

vârstă de 25 de ani. Tratamentul, constând în analiza pe cana- 
pea de patru ori pe săptămână, a fost considerat un eșec. Deși 
avea o bună capacitate de insight și a oferit material bogat pen- 
tru a fi procesat în ședințe, pacienta rata frecvent programări- 
le sau sosea cu întârziere. Această manieră de rezistență este 
obișnuită pentru pacienţii histrionici care caută atenţie iar, în 
final, a făcut ca procesul de terapie să deraieze. O'Donohue, 
Fowler și Lilienfeld (2007) observă că eficacitatea psihoterapiei 
psihodinamice pentru tulburarea de personalitate histrionică nu 
a fost demonstrată, în mod specific, în studii controlate. 


Psihoterapia dinamică de scurtă durată 


În timp ce psihoterapia de orientare psihanalitică de lungă 
durată este considerată principala bază a tratamentului dina- 
mic (Quality Assurance Project, 1991), psihoterapia individuală 
limitată în timp poate fi, de asemenea, destul de utilă, în special 
în cazul indivizilor histrionici înalt funcționali. Abordările lui 
Malan (1976) şi Sifneos (1972, 1984) par destul de promițătoare. 
Abordarea psihoterapiei de scurtă durată, generatoare de anxi- 
etate (STAPP), dezvoltată de Sifneos, poate fi, în mod special, 
potrivită pentru indivizii histrionici înalt funcționali care prezin- 
tă relaţii interpersonale satisfăcătoare, simţ psihologic, abilitatea 
de a se implica și de a interacționa cu ușurință cu un terapeut, 
şi o acuză manifestă clar delimitată. Pe de altă parte, abordarea 
limitată în timp a lui Mann (1973, 1984), care le cere pacienților 
să se implice și să se dezimplice rapid din terapie „fără a suferi 
nejustificat“, poate prezenta dificultăți considerabile pentru acei 
indivizi care dezvoltă în mod caracteristic un transfer intens 
şi adeziv față de terapeut (Chodoff, 1989). Winston şi Pollack 

(1991) descriu psihoterapia adaptativă scurtă (Brief Adaptative 
Psychotherapy — BAP) ca fiind deosebit de eficientă cu indivizii 
histrionici. Ca orientare, BAP ţine de psihologia Eului, care se 
concentrează asupra tiparelor dezadaptative de credinţe şi com- 
portamente. Tiparui dezadaptativ este evaluat în amănunțime, 
iar elementele sale subiacente sunt explorate în detaliu, cu o 
atenţie deosebită asupra transferului și rezistenței. 

Terapia cognitivă analitică (Cognitive Analytic Therapy — 
CAT) (Ryle, 2004) este un alt model limitat în timp al tratamen- 
tului de orientare psihodinamică, folosit pentru tulburările de 
personalitate. Terapia cognitivă analitică constă în reformularea 
narativă şi reformularea diagramatică succesivă (sequential dia- 
grammatic reformulation — SDR). Pacienţii beneficiază de 24 de 
şedinţe săptămânale şi patru ședințe de monitorizare, care se 
întind pe o perioadă de şase luni. În urma primelor trei şedinţe 
de evaluare, pacienților cu tulburare de personalitate li se citește 
o scrisoare de la terapeut în care sunt reformulate originile dis- 
tresului și sunt identificate problemele și procedurile vizate. În 
studiul de caz al lui Kellet (2007) privind o femeie diagnosti- 
cată cu tulburare de personalitate histrionică, acestea au fost: 
nevoia de a fi observată; tempo-ul relaţiilor; concentrarea asupra 
aspectului fizic; şi probleme de încredere. SDR a fost dezvolta- 
tă în următoarele patru ședințe. Acest lucru este folosit pentru 
a crea „ieșiri“ terapeutice din rolurile și comportamentele pro- 
blematice identificate în SDR. S-au numărat, printre altele, mai 
puţină autocritică, interacțiunea cu ceilalți fără a purta machiaj 
sau haine „provocatoare“ şi creșterea toleranţei la a nu fi în cen- 
trul atenţiei. Terapia analitică cognitivă se încheie cu o „scrisoa- 
re de rămas bun“, formulată în comun de pacient și terapeut, 
pentru a rezuma reușitele, pentru a-l pregăti pe pacient pentru 

obstacolele viitoare și pentru a aborda orice sentimente de aban- 
don legate de încheierea terapiei. 


Abordările terapiei cognitive 


Conform lui Beck et al. (2011), terapia cognitivă este în 
mod special potrivită pentru tratarea persoanelor cu tulburare 
de personalitate histrionică, cu condiţia ca acestea să rămână 
în tratament. Deşi este, de obicei, cooperant și motivat pentru 
terapie, stilul de gândire global și difuz al histrionicului este 
destul de diferit de natura sistemică, structurală a terapiei cog- 
nitive. Prin urmare, iniţial, acești indivizi consideră tratamentul 
ca fiind dificil şi frustrant, pe măsură ce învaţă să-și concentre- 
ze atenţia asupra unei singure probleme odată, iar apoi să-și 
monitorizeze gândurile și sentimentele. Există o serie de condiții 
necesare pentru tratamentul cognitiv de succes al acestei tul- 
burări. Deoarece acești indivizi sunt, în general, dependenți și 
pretenţioşi în relaţii, folosirea descoperirii în colaborare și ghi- 
date este deosebit de potrivită pentru ei. Asumarea unui rol 
activ şi folosirea întrebărilor sunt destul de utile pentru a ţine 
în frâu perspectiva individului histrionic asupra clinicienilor 
ca salvatori și mântuitori. Stabilirea unor limite clare și ferme, 
recompensând, totodată, cerințele asertive în aceste limite, și 
demonstrarea grijii în alte moduri este o altă condiție necesară 
a tratamentului. Următoarea condiţie constă în stabilirea obiec- 
tivelor de tratament. Obiectivele trebuie să fie semnificative și 
percepute ca fiind urgente de către aceşti indivizi, precum și să 
fie suficient de specifice și concrete, astfel încât beneficiile pe ter- 
men scurt și pe termen lung deopotrivă să poată deveni realități. 
Acest lucru contravine tendinței individului histrionic de a-și 

stabili obiective largi, vagi, care sună nobil. O cheie importan- 
tă pentru menţinerea acestor persoane în terapie este atingerea 
unuia sau mai multora dintre obiectivele specifice, pe termen 
scurt, care au fost stabilite în colaborare. 

Piatra de temelie a tratamentului cu acești indivizi presu- 
pune: confruntarea gândurilor automate; automonitorizarea 
cogniţiei, utilă pentru controlul impulsivităţii lor; precum și 
restructurarea, modificarea și interpretarea schemelor deza- 
daptative. Contestarea asumpţiilor celor mai profunde, cum 
ar fi „sunt inadecvat și trebuie să mă bazez pe alţii pentru 
a supraviețui“ este sprijinită de metode cognitiv-comporta- 
mentale, cum ar fi afirmarea, rezolvarea de probleme și expe- 
rimente comportamentale, care pot spori autoeficacitatea 
clienților și-i pot ajuta să se simtă mult mai competenţi. O 
altă credință centrală care trebuie modificată este că pierderea 
unei relaţii este întotdeauna dezastruoasă. Imaginându-și ce 
s-ar întâmpla dacă s-ar termina o relație și amintindu-și cum 
au supraviețuit înainte ca această relaţie să înceapă, acești 
indivizi pot reuși „să-și decatastrofizeze“ credințele despre 
respingere. Abordarea comportamentală în cazul tipului „axat 
pe control“ al personalităţii histrionice (Turkat, 1990) nu s-a 
dovedit a fi eficientă (Turkat, 1990; Turkat și Maisto, 1985). 
„Lipul reactiv“ este mai ușor de schimbat, mai ales prin- 
tr-un antrenament al empatiei. Turkat (1990) descrie aceas- 
tă intervenţie care constă într-un antrenament al abilităților 
sociale privind ascultarea activă, parafrazarea și reflectarea. 
Scopul este de a-i învăţa pe acești pacienţi să se concentreze, 
din ce în ce mai mult, pe nevoile și emoţiile celorlalți. Jocul 
de rol cu video-feedback a fost deosebit de eficient. Folosirea 
experimentelor comportamentale dramatice și antrenamentul 

abilităţilor de rezolvare de probleme sunt, de asemenea, 
susţinute de Beck et al. (1990). 

Sungar şi Gunduz (2015) schițează câteva obiective de trata- 
ment care pot fi utilizate în funcţie de nevoile individuale ale 
pacientului. Primul dintre acestea e reprezentat de abilităţile de 
conștientizare și reglare a afectelor. Acest lucru este menit să 
ajute pacienţii histrionici să-şi îmbunătăţească toleranța la frus- 
trare şi să înveţe comportamente noi, mai adaptate, pentru a 
reduce frecvența comportamentului dramatic sau agresiv. Cel 
de-al doilea posibil obiectiv de tratament este confruntarea cu 
temerile legate de respingere și decatastrofizarea ideilor privind 
pierderea aprobării sau a atenţiei. Acest lucru poate fi obținut 
prin separarea comportamentelor pacientului de „sine“, astfel 
încât orice critică să nu fie luată ca un atac la valoarea perso- 
nală, care ar necesita o atitudine defensivă. Sungar şi Gunduz 
subliniază, de asemenea, obiectivul dezvoltării abilităţilor soci- 
ale și de comunicare în tratamentul tulburării de personalitate 
histrionică. Sunt incluse dezvoltarea empatiei, a ascultării acti- 
ve şi a capacităţii de a fi un membru al publicului, mai degrabă 
decât să se afle în centrul scenei. Obiectivul final este creșterea 
capacității de autonomie, a abilităţilor de rezolvare de probleme 
şi a unui sentiment de identitate fără a depinde de aprobarea 
celorlalți. 

Pe scurt, abordarea eficientă a terapiei cognitive faţă de tul- 
burarea de personalitate histrionică va fi sistematică și structu- 
rală, incluzând stabilirea unui cadru definit de limite ferme şi 
obiective specifice de tratament — și include metode cogniti- 
ve (contestarea gândurilor și schemelor automate, restructura- 
rea credințelor și schemelor de bază dezadaptative), precum şi 
metode comportamentale. 

Terapia centrată pe scheme. Terapia centrată pe scheme 
reprezintă o extensie a terapiei cognitive, dezvoltată de Young 
(1994, 1999) special pentru tulburările de personalitate și alte 
probleme dificile, individuale și de cuplu. Terapia centrată pe 
scheme presupune identificarea schemelor dezadaptative şi pla- 
nificarea unor strategii și intervenţii specifice. Cele patru stra- 
tegii principale sunt: cognitivă, experiențială, comportamenta- 
lă și relaţia terapeutică în sine. Restructurarea cognitivă, adică 
modificarea schemelor dezadaptative, este o strategie cognitivă 
importantă, fiind însă îmbinată cu exerciții de imagerie, con- 
fruntare empatică, teme pentru acasă și „reparentaj limitat“, 
adică o formă de experiență emoțională corectoare (Young, 
1999). 

Schemele dezadaptative asociate în mod obișnuit cu tulbura- 
rea de personalitate histrionică includ: deprivarea emoțională — 
credința că dorința persoanei de sprijin emoţional nu va fi satis- 
făcută de ceilalți; deficiență — credința persoanei că este defectă, 
rea, nedorită sau inferioară în aspecte importante; şi căutarea 
aprobării — convingerea că persoana trebuie să caute, în mod 
constant, să aparțină şi să fie acceptată, în detrimentul dezvol- 
tării unui adevărat sentiment de sine (Bernstein, 2002). 


Abordarea interpersonală 


Pentru Benjamin (2003b), intervenţiile psihoterapeutice cu 
indivizii cu tulburare de personalitate histrionică pot fi planifi- 
cate şi evaluate în funcție de capacitatea lor de a spori colabora- 
rea, de a facilita învățarea despre tiparele dezadaptative şi ori- 
ginile acestora, de a bloca aceste tipare, de a amplifica voinţa de 
schimbare și de a încuraja, în mod eficient, noile tipare. 

Benjamin observă că pentru a stabili o alianță terapeutică 

tipa SER AM ei a e a e i temerile conform cărora, dacă devine competentă, clinicianul va 

marea percepției histrionicului despre tratament ca loc în care : > E e : 

Ai i Și a A at concluziona că este neatractivă și va opri tratamentul. 
fantasmele devin realitate într-un loc în care poate fi facilitată Anei dlinicianul focaliza 3 catalizi nic ictul ai ii tui zi il ds 
dezvoltarea personală. Astfel, intervenţiile de tratament pot fi îi n. ki aici Dătenitiab dlistazăți i da (coins la Acta. beată cai 
evaluate în funcție de realizarea sau nerealizarea acestui lucru. iale P î K e pie Spirii .. 

id î ea Na a dorințelor profunde. Oferind provocări blânde, clinicianul îi pro- 
Dacă o intervenţie are drept rezultat o dependență mai solicitan- Spa faca ie tuia : i 
S : ea aa, i: A . tejează pe acești indivizi de propriul lor trecut. Obiectivul este de 
tă, atunci a eşuat în atingerea obiectivelor menţionate mai sus. Seini eo idle ai dear apari arăclul île Gonstiaii li în Tunaj 
Facilitarea colaborării cu pacientul histrionic nu e deloc o sarcină P$ j Ș po 8 zi pa 
ară. Di il o aa | deosebit de ; a ceea ce se învață despre tipare. Terapeutul nu blochează tipare- 
spe poe ae important: le cu sfaturi, ci mai degrabă prin trecerea în revistă a opțiunilor. 
De exemplu, femeilor terapeuți le poate fi dificil să transmită căldu- A i A > 
Eta Aia Up A ați Dezvoltarea voinței de schimbare a tiparelor crește dacă acestea pot 
ra plină de acceptare și sprijinul atât de dorit către pacienta histrio- : îi ee Ș sa a Spit 
ie N aa tara SRRAg fi dezvăluite și conectate clar de trecut, într-o manieră experienţială. 
nică, din cauza percepției pesimiste a acesteia privind competența sfiit id iat in divi : 
A Se : : E di y Acest lucru facilitează adesea „decizia“ individului de a renunţa la 
terapeutului. Stabilirea contractului terapeutic va fi mai simplă — ă . ă ia e Ag în aa / 
seca ar ara scopurile care impulsionează tiparele. În sfârșit, Benjamin pledea- 
cel puţin la început —, pentru terapeuții bărbați. Indiferent de gen, » i: i: xi : 
oi aia Ata oa. tis: az _ d ză pentru tehnicile tradiționale ale altor abordări, care pot fi folo- 
terapeuții trebuie să fie limpezi în privinţa limitelor și intențiilor lor : Net A i : : x 
privind alia ui-pacientul hiskrioniic R jatiă dt na ari site pentru a construi noi tipare și moduri de funcționare, odată ce 
Ş a zip Ar GISE, lăstărișul inconștient“ a fost îndepărtat. Căldura, ascultarea activă 
scop nevoile şi învățarea pacientului, nu ale terapeutului. Benjamin i URR dop i 5 jol ij ad 
bey ao cite ăi Bio ala sal uta mata daia ai ficat și sprijinul sunt cheile unei terapii de succes. Terapeutul trebuie să 
Se: iti Ă Aa Etap Mut rămână un aliat loial şi optimist în tratament. 
sunt suficiente pentru a-i satisface acestuia nevoile în această relație, - 
iar aceasta nu este o relație socială. Acest lucru pune la încercare Ă 
fantasma căsătoriei, pe care pacienții histrionici o au frecvent. Terapia de grup 
Sarcina de a învăța cum să recunoască tiparele este complica- i oa : sein daca 
tă prin faptul că indivizii histrionici nu şi-au dezvoltat suficient Read pi at ia PE SU anca î a 
i de interesantă în ceea ce priveşte tratamentul acestei tulburări 

în contextul grupului. Există avertismente clare în literatura 
psihanalitică mai veche privind impactul acestor pacienți asu- 
pra altor membri ai grupului. Slavson (1939) avertiza că labili- 
tatea și imprevizibilitatea acestora ar genera stres și anxietate 
într-un grup. Astfel, el considera că acești pacienţi trebuie trataţi 
numai în terapie individuală. Pe de altă parte, clinicienii con- 
temporani precum Gabbard (1990, 1994) susţin că pacienţii his- 
trionici care sunt potriviți pentru psihoterapia dinamică indivi- 
duală sunt potriviți și pentru psihoterapia dinamică de grup. De 
fapt, Gabbard afirmă că aceşti pacienți sunt foarte apreciaţi de 
ceilalți membri ai grupului pentru capacitatea lor de a-și expri- 
ma direct emoțiile, precum și datorită preocupării lor faţă de 
ceilalți membri ai grupului. Rutan, Stone și Shay (2014) oferă o 
analiză detaliată a unui grup de terapie psihodinamică cu diag- 
nostice mixte, în care există și un membru histrionic. Ei atrag 
atenţia asupra reacțiilor negative puternice pe care acești indi- 
vizi le pot avea asupra facilitatorului de grup și asupra celorlalți 
membri, precum și asupra beneficiilor de a avea la dispoziție 
onestitatea pacientului histrionic. 

Formatul de tratament de grup prezintă o serie de avantaje 
față de tratamentul individual. În primul rând, cadrul de grup 
frustrează dorinţa și solicitarea acestor pacienţi de a avea atenţia 
exclusivă a terapeutului care acum trebuie, indiscutabil şi ine- 
vitabil, să se lupte cu poziţia acestor pacienţi de căutare a apro- 
bării. În consecinţă, riscul dezvoltării unui transfer încărcat de 
erotism este relativ mic comparativ cu terapia individuală. 

În al doilea rând, stilul lor cognitiv global și defensele asocia- 
te, de refulare și negare, pot fi tratate mai eficient într-un cadru 
de grup. Membrii grupului vor confrunta maniera distorsionată 


în care pacienţii histrionici se percep pe ei înşişi și pe alţii prin 

stilul lor, prin omiterea detaliilor și prin concentrarea asupra 
afectelor şi nu asupra gândirii. 

În sfârşit, tiparele histrionice tind să genereze un transfer 
matern pozitiv şi expectaţia ca grupul să compenseze îngrijirea 
maternă care le-a lipsit în copilărie (Gabbard, 1990). Deși acest 
transfer este deosebit de provocator pentru clinician în terapia 
individuală, este considerabil „diluat“ în formatul tratamentu- 
lui de grup. 

S-au publicat destul de puţine studii despre eficienţa trata- 
mentului de grup în cazul pacienților histrionici. Unul dintre ele 
este însă încurajator. Cass, Silvers și Abrams (1972) au raportat 
un tratament comportamental de grup care a modificat semnifi- 
cativ pasivitatea inadecvată, atitudinea manipulativă şi compor- 
tamentul de trecere la act, acestea fiind înlocuite cu un compor- 
tament interpersonal asertiv mai eficient. 

Problematica indicaţiilor și contraindicaţiilor a fost abordată 
de unii autori. Halleck (1978) menţionează că pacienţii histrio- 
nici care nu pot participa la procesul de grup fără a-l monopo- 
liza sau a-l perturba ar trebui excluși. Similar, Gabbard (1990) 
avertizează că indivizii ar putea fi în continuare candidați pen- 
tru terapia de grup, dacă sunt simultan în psihoterapie indivi- 
duală. Scheidlinger şi Porter (1980) arată că tratamentul com- 
binat — terapia individuală plus terapia de grup — poate fi 
tratamentul de elecție pentru astfel de pacienți histrionici. 


Terapia de cuplu și terapia de familie 


Nu există rapoarte privind terapia de familie per se cu 
pacienții histrionici. Cu toate acestea, există mai multe studii de 
caz referitoare la terapia de cuplu cu acești pacienţi. De obicei, 

mariajul e format dintr-un soț obsesiv-compulsiv și o soţie his- 
trionică, în care soțul obsesiv-compulsiv tinde să-și asume o res- 
ponsabilitate tot mai mare, în timp ce soția histrionică devine 
din ce în ce mai neajutorată (Berman, 1983). Tratamentul poate 
fi solicitat în urma unei izbucniri primitive, care poate conţine 
ameninţarea cu un comportament autodistructiv, de obicei în 
timpul separării sau al divorțului. Pierderea unei figuri stabile 
pe care să se bazeze reprezintă un factor major de stres pen- 
tru pacientul histrionic, care poate manifesta un comportament 
agresiv de căutare a atenţiei, manifestări emoționale crescute și 
atitudine seducătoare și/sau posibil promiscuitate, în efortul de 
a-l face gelos pe partener etc. (Harbir, 1981). 

Obiectivul general al tratamentului este facilitarea schimbării 
acestui tipar la ambii parteneri. Acest lucru se realizează mai efi- 
cient în formatul terapiei de cuplu decât în şedinţe individuale. 
Harbir (1981) oferă un protocol de tratament pentru cuplurile în 
care problemele care ţin de divorț și custodia copilului sunt un 
aspect important. 

Nichols (1996) descrie tiparele interacționale și simptoma- 
tologia indivizilor cu tulburare de personalitate histrionică şi 
tulburare de personalitate antisocială în relațiile interpersonale 
strânse, precum și un protocol sugerat de planuri de tratament 
și strategii pentru a trata astfel de cupluri în context terapeutic. 

Sperry şi Maniacci (1996) descriu o abordare integrativă a 
terapiei de cuplu, care presupune intervenţii dinamice, cogni- 
tiv-comportamentale și sistemice, abordare destinată cuplurilor 
în care un partener are o tulburare de personalitate histrioni- 
că, iar celălalt o tulburare de personalitate obsesiv-compulsivă. 
Sunt discutate şi ilustrate trei etape ale procesului de tratament: 
stabilirea unei alianţe terapeutice, restabilirea echilibrului în 

relaţia de cuplu și modificarea dinamicii individuale a partene- 
rilor. Primele două etape presupun şedinţe de cuplu comune, în 
timp ce o mare parte din cea de-a treia fază presupune şedinţe 
individuale (Sperry și Maniacci, 1996). 

Links, Stockwell şi McFarlane (2004a) atrag atenţia asupra 
aparentului paradox al cuplului histrionic/obsesiv-compulsiv. 
În ciuda faptului că prezintă stiluri de personalitate mai sănă- 
toase comparativ cu alte tulburări de personalitate, aceşti indi- 
vizi sunt adeseori mai dificil de implicat în tratament decât cei 
cu forme mai severe de psihopatologie. Paradoxul este expli- 
cat prin stilurile specifice de ataşament ale acestor indivizi. 
Cuplurile cu stiluri histrionic/obsesiv-compulsiv pot să formeze 
relații de ataşament; totuși, atunci când nevoile lor de atașament 
sunt lăsate nesatisfăcute, ei caută compromisuri sau alternative 
care pot dăuna relaţiei. Acestea includ părăsirea relaţiei pentru 
o altă persoană sau formarea unei relații triangulate cu o terță 
parte, pentru a menţine stabilitatea. Din cauza opțiunilor supli- 
mentare, aceste persoane pot fi mai ambivalente față de terapia 
de cuplu sau schimbare. Ca atare, autorii subliniază importanţa 
rea terapiei de cuplu. Stilul specifie al cuplului histrionic/obse- 
siv-compulsiv este ilustrat mai în detaliu de Landucci și Foley 
(2014). Cuplurile cu această compoziție sunt polar opuse: spon- 
tan vs. controlat; vag vs. detaliat și rațional. Se spune că aceste 
două persoane formează o persoană întreagă, atunci când sunt 
luate împreună, deci nu este surprinzător că există, adeseori, o 
atracție instantanee între aceste opusuri. Totuși, aceste diferențe 
dramatice sunt şi sursa conflictelor. Terapeuţii de cuplu ar trebui 
să discute aceste dinamici pentru a normaliza credinţa că celălalt 
partener este „nebun“. 

Medicația 


În general, nu există medicamente psihotrope indicate spe- 
cific pentru tratarea persoanelor cu tulburare de personalitate 
histrionică (Silk și Feurino, 2012). Indivizii cu tulburare de per- 
sonalitate histrionică pot prezenta tulburări de anxietate, tul- 
burări depresive sau simptome somatoforme. Cu toate acestea, 
sunt utilizate medicamente care vizează simptome specifice 
perturbatoare asociate tulburării, cum ar fi depresia, anxieta- 
tea sau problemele de somn. În general, aceste medicamente 
sunt folosite ca adjuvant pentru psihoterapie și antrenamen- 
tul abilităţilor. Deoarece, adeseori, simptomele perturbatoa- 
re răspund la medicație mai devreme decât cele mai multe 
intervenţii psihologice, medicamentele sunt, de obicei, prescri- 
se la începutul tratamentului (Sperry, 1995b). Din păcate, exis- 
tă puţine dovezi din cercetare care să ofere un ghidaj pentru 
utilizarea acestor medicamente (Silk și Feurino, 2012). Totuși, 
se pare că există o excepţie. O variantă a personalităţilor his- 
trionice, numită „disforie isteroidă“, a răspuns anumitor 
agenţi antidepresivi, în special Parnate și Nardil (Liebowitz şi 
Klein, 1981). 


Abordarea combinată /integrativă a tratamentului 


Premisa de bază a cărţii de față este că indivizii cu tulburare 
de personalitate simptomatici și slab funcționali au o probabi- 
litate mai redusă de a răspunde la o abordare sau o modalita- 
te unică de tratament. Din moment ce tulburările de persona- 
litate sunt fenomene biopsihosociale (Pies, 1992), este indicat 
un tratament combinat sau integrativ, personalizat, în special 

pentru manifestările mai simptomatice și mai grave. Stone 
(1993) pledează pentru tratamentele combinate, în care două 
sau mai multe abordări sau modalităţi sunt utilizate simultan 
sau succesiv. Anterior, s-a menţionat că îmbinarea simultană 
a psihoterapiei individuale cu terapia de grup e indicată pen- 
tru pacienții histrionici care au monopolizat grupul sau au fost 
perturbatori. 

De asemenea, s-a observat că tehnicile comportamentale pot 
fi integrate în abordarea psihodinamică sau cognitivă. În sfârșit, 
medicamentele pot fi un adjuvant util la psihoterapie, fie simul- 
tan, fie succesiv, dacă simptomele sau clusterul de trăsături de 
pe Axa I sau Axa II sunt proeminente. Horowitz (1997) discu- 
tă liniile directoare pentru tratamentul psihoterapeutic al tul- 
burării de personalitate histrionică, care integrează principii și 
metode cognitive și psihodinamice. Această tulburare de perso- 
nalitate este formulată în termeni de niveluri: starea de spirit, 
procesele de control defensiv și schemele. Un plan de tratament 
orientat pe etape este legat de aceste trei niveluri de formulare. 
Sunt descrise indicații psihoterapeutice specifice pentru fiecare 
dintre etape. 

Dorfman (2000) oferă un studiu de caz cu o femeie histrioni- 
că, în vârstă de 49 de ani, care a solicitat tratament pentru depre- 
sie severă, anxietate și probleme cu iubitul. Caracterul limitat în 
timp al tratamentului a inclus elemente dintr-o combinație de 
modele cu trei obiective specifice de tratament. În primul rând, 
terapeutul a gestionat suferința emoţională acută, dezvoltând 
o relaţie terapeutică suportivă și empatică, pentru a o ajuta pe 
pacientă să-și conţină și să-și regleze emoțiile. În al doilea rând, 
o combinaţie de provocări cognitive, antrenament al abilităților 
de comunicare și de interpretări orientate spre insight privind 

copilăria pacientei a abordat conceptul de sine distorsionat al 
acesteia şi stilul ei dezadaptativ. În sfârșit, tratamentul s-a axat 
pe dezvoltarea încrederii necesare pentru a relua funcționarea 
adecvată la locul de muncă și a obţine un anumit grad de 
independenţă. 

Tulburarea de personalitate 
narcisică 


Indivizii cu personalități narcisice tind să fie grandioşi, 
egocentrici și să se simtă îndreptățiți. Sunt adesea impulsivi şi 
anxioși, au idei de grandoare și se consideră „speciali“, ajung 
să fie rapid nemulțumiți de ceilalți și menţin relaţii interper- 
sonale superficiale și exploatatoare (Ronningstam, 2012). Deși 
tratamentul unor astfel de persoane implică o serie de provo- 
cări terapeutice unice, acesta poate fi extrem de eficient și de 
reușit. 

Capitolul de faţă descrie un cadru pentru evaluarea și tra- 
tamentul eficient al acestei tulburări. Sunt incluse secțiuni pri- 
vind diagnosticarea, evaluarea psihologică, conceptualizarea 
de caz și intervenţiile de tratament. Se începe cu informații 
de fond despre tulburare, precum și o descriere DSM-5 și o 
descriere prototip a tulburării. Secţiunea privind conceptuali- 
zarea de caz oferă cinci formulări clinice generale ale acestei 
tulburări: psihodinamică, biosocială, cognitiv-comportamen- 
tală, interpersonală și o conceptualizare integrativă a tulbu- 
rării. De asemenea, sunt descrise mai multe metode de tra- 
tament, modalităţi și strategii de intervenţie. Printre acestea 

se numără psihoterapia individuală, terapia de grup, terapia 
de cuplu și de familie, medicaţia şi tratamentul integrativ şi 
combinat. 


Descrierea tulburării de personalitate narcisică 


Tulburarea de personalitate narcisică poate fi recunoscută cu 
ajutorul următorilor descriptori sau caracteristici: stil vs. tulbu- 
rare, eveniment declanșator, stil comportamental, stil interper- 
sonal, stil cognitiv, stil afectiv, stil de atașament și criteriu optim 
de diagnostic. 

Stil vs. tulburare. Personalitatea narcisică este destul de 
comună în cultura occidentală, în special în cadrul anumitor 
ocupaţii şi profesii, cum ar fi cele din domeniul juridic, din 
medicină, divertisment, sport și politică. Personalitatea narci- 
sică poate fi concepută ca acoperind un continuum de la sănă- 
tate la patologie, în care stilul de personalitate narcisic se află 
la extrema sănătăţii, iar tulburarea de personalitate narcisică se 
află la extrema patologiei. Tabelul 8.1 compară și diferențiază 
stilul de personalitate narcisic de tulburarea de personalitate 
narcisică. 

TABELUL 8.1 Comparaţie între stilul de personalitate și tulburarea de 
personalitate narcisice 





Stilul de personalitate Tulburarea de personalitate 





Deși vulnerabili emoțional față Reacționează la critici cu trăiri de 

de evaluările negative și reacția furie, stres sau umilire (chiar dacă nu 
celorlalți, pot gestiona elegant aceste le exprimă). 

momente. 

„ Perspicace în relațiile cu ceilalți, 


folosind punctele tari şi avantajele 
acestora pentru a-și atinge propriile 
obiective. 


Îşi pot face reclamă cu energie 
propriei lor persoane, ideilor și 
proiectelor lor. 


Tind să fie competitori abili, cărora le 
place să ajungă în vârf și să rămână 
acolo. 


Se pot vizualiza pe ei înșiși ca fiind 
cei mai buni sau cei mai împliniţi în 
domeniul lor. 


Cred în ei înșiși, în abilitățile și 
unicitatea lor, dar nu solicită 
tratament sau privilegii speciale. 


Acceptă realizările, aprecierea și 
admiraţia, cu grație și cu stăpânire 
de sine. 


Au o fină conștientizare a gândurilor 
și emoțiilor lor şi o oarecare 
conștientizare a gândurilor și 
emoțiilor altor persoane. 


Se așteaptă ca ceilalți să îi trateze 
bine în orice moment. 


Exploatatori din punct de vedere 
interpersonal, profitând de ceilalți 
pentru a-și atinge propriile scopuri. 


Sentiment grandios al importanţei 
personale. 


Consideră că problemele lor sunt 
unice și sunt înțelese numai de alți 
oameni speciali. 


Preocupați de fantezii de succes 
nelimitat, putere, strălucire, 
frumuseţe sau dragoste ideală. 


Au un sentiment de îndreptățire și 
aşteptări nejustificate de a primi un 
tratament în mod special favorabil. 
Solicită atenţie și admirație 
constante. 


Lipsă de empatie; incapacitatea de a 
recunoaşte şi a trăi ce simt ceilalți. 


Preocupați cu trăiri de invidie. 


Următoarele două exemple de studii de caz ilustrea- 


ză diferenţele dintre tulburarea de personalitate narcisică — 
dl C. — şi stilul de personalitate narcisic — dl ]. 

STUDIU DE CAZ: TULBURAREA DE PERSONALITATE 
NARCISICĂ 


DI C. este un bărbat în vârstă de 4] de ani care a venit în terapie 
după ce soția lui, cu care era căsătorit de șase ani, amenințase că 
îl va părăsi, precum și pentru că angajatorul său îl presa să demi- 
sioneze din funcţia de director de vânzări al unui proiect imobiliar. 
Pare-se că dna C. îi spusese soțului său că se iubea pe el însuși „de 
o sută de ori mai mult decât pe mine“. Dl C. a respins această idee, 
argumentând că era nevoit să-și cumpere costume de 600 e do- 
lari pentru că locul de muncă îi cerea să arate foarte bine mereu 
și pentru că era „înalt, brunet, frumos și sexy — tot ce și-ar putea 
dori orice femeie de la un bărbat”. DI C. a negat că folosea cu 
clienții tactici bazate pe trezirea fricii, afirmaţii exagerate sau alte 
tehnici de vânzare sub presiune. „Sigur, sunt puţin agresiv, dar în 
«Clubul milionarilor» nu se intră fiind un pămpălău.“ El a adăugat 
că angajatorul său ar „falimenta fără mine“, fiind prea important 
ca să fie concediat pentru astfel de motive minore. 


























STUDIU DE CAZ: STILUL DE PERSONALITATE 
NARCISIC 


DI ]. este președintele partidului democrat și al grupului par- 
lamentar din statul său. De-a lungul celei mai mari părți din cari- 
era sa, el a fost incredibil de eficient și încununat de succes. Este 
extrovertit, spiritual, fermecător din punct de vedere interperso- 
nal, dar și abii, vizionar şi eficient în mobilizarea susținerii pentru 
agenda politică a partidului său. Totuși, în timpul studiilor postu- 
niversitare, un profesor de științe politice îi criticase prima versi- 
une a tezei de master, evaluând argumentele sale ca fiind slabe, 

iar concluziile doar parțial fundamentate pe cercetările citate. 
Înaintea acestui moment, el îl respectase foarte mult pe profeso- 
rul său, însă după această critică i-a pus la îndoială competența. 
Cu toate acestea, și-a înghiţit orgoliul și și-a refăcut teza conform 
sugestiei profesoruiui și a absolvit. La scurt timp după absolvire, 
d! ]. şi-a pierdut prima slujbă de scriitor de discursuri pentru un 


senator, deoarece opiniile și concluziile citate în schițele sale de 
discurs nu au fost suficient de bine documentate. Din fericire, 
d! ]. și-a însușit aceste lecţii, iar atunci când a candidat a căutat 
alte persoane care să-i facă cercetarea pentru propriile discursuri. 
DI ]. a recunoscut că acesta nu era unul dintre punctele sale forte 
și putea să delege, concentrându-se asupra punctelor sale forte 
reale, care țineau de proiectarea politicilor și agendelor politice și 
de obținerea sprijinului pentru acestea. 


Deși DSM-5 descrie doar un singur tip sau tablou clinic pen- 


tru tulburarea de personalitate narcisică, cercetările descriu 
trei astfel de tipuri: manifest, ascuns și malign (Caligor, Levy 
şi Yeomans, 2015 ). Toate cele trei tipuri sunt extrem de pline 
de sine și nu au un respect real pentru nevoile sau sentimentele 
altora. 


Tipul manifest. Acest tip se prezintă ca fiind grandios și cu 


„obrazul gros“ şi este întruchiparea criteriilor DSM-5. Indivizii 
sunt caracterizați printr-o grandoare vizibilă, căutarea atenției, 
sentiment de îndreptăţire, aroganță și o anxietate prea puţin 
observabilă. Ei pot fi fermecători din punct de vedere social, în 
ciuda faptului că ignoră nevoile celorlalți și sunt exploatatori la 
nivel interpersonal. Problema este că au un sentiment de sine 
fragil, susținut prin păstrarea unei percepții despre sine cum că 
ar fi excepționali. Deoarece, implicarea autentică poate duce la 

conştientizarea dureroasă a faptului că alții au calităţi care lor le 
lipsesc, acești indivizi se implică în relaţii superficiale şi caută 
feedback extern, care să le susțină autodefinirea grandioasă 
(Levy, 2012). 

Tipul ascuns. Acest tip se prezintă ca vulnerabil, „fragil“ şi 
supărăcios. Indivizii sunt caracterizați ca fiind inhibaţi, în mod 
evident nefericiți, hipersensibili la evaluările celorlalți, fiind tot- 
odată invidioși în mod cronic şi autoevaluându-se în raport cu 
ceilalți. Din punct de vedere interpersonal, tind să fie timizi, 
fără a atrage atenţia în exterior, hipersensibili la jigniri, dar în 
secret sau pe ascuns sunt grandomani și geloși. Spre deosebi- 
re de tipul manifest, ei tind să se retragă din situaţiile sociale 
(Levy, 2012). 

Tipul malign. Acest tip este denumit și „narcisism malign“ 
(Kernberg, 2014). Indivizii sunt caracterizați prin simptomele 
tipice ale tulburării de personalitate narcisică, precum şi prin- 
tr-un comportament antisocial proeminent, trăsături paranoide 
și sadism faţă de ceilalți. Ei se pot implica în minciuni cronice, 
intimidare și câștiguri financiare sau interpersonale secundare 
care le menţin tiparul malign (Caligor et al., 2015). 

Eveniment declanșator. Situaţia tipică, circumstanţa sau eve- 
nimentul care, cel mai probabil, declanşează sau activează răs- 
punsul caracteristic dezadaptativ al tulburării de personalitate 
narcisică (Othmer şi Othmer, 2002), după cum se observă în sti- 
lurile comportamentale interpersonal, cognitiv şi afective ţine 
de: „evaluarea propriei persoane“. 

Stil comportamental. Din punct de vedere comportamen- 
tal, indivizii narcisici sunt văzuţi ca fiind îngâmfaţi, lăudăroşi 
şi snobi. Ei par a fi siguri pe ei şi centrați pe propria persoană 
şi tind să domine conversaţia, să caute admiraţie şi să acţioneze 

într-o manieră pompoasă și exhibiționistă. În plus, sunt nerăb- 


dători, aroganţi, supărăcioşi sau hipersensibili. 


Stil interpersonal. Din punct de vedere interpersonal, sunt 
exploatatori şi-i folosesc pe ceilalți pentru a-şi satisface pro- 
priile nevoi și dorințe. Comportamentul lor este relaxat din 
punct de vedere social, plăcut și încântător. Cu toate acestea, nu 
sunt capabili să răspundă cu o empatie reală altora. Când sunt 
stresaţi, pot fi disprețuitori, exploatatori și, în general, pot adop- 
ta un comportament iresponsabil. 

Stil cognitiv. Stilul lor de gândire este unul caracterizat prin 
expansivitate cognitivă și exagerare. Ei tind să se concentreze, 
mai degrabă, pe imagini și teme, decât pe fapte şi probleme. 
De fapt, îşi iau libertăţi în raport cu faptele, le distorsionează 
şi chiar se implică în plăsmuiri şi autoamăgiri pentru a-și păs- 
tra propriile iluzii despre ei înșiși și despre proiectele în care 
sunt implicați. De asemenea, stilul lor cognitiv este marcat de 
inflexibilitate. În plus, au un sentiment exagerat al propriei 
importanţe şi își stabilesc obiective nerealiste de putere, bogăţie 
şi competenţă. Justifică toate acestea prin sentimentul lor de 
îndreptăţire şi sentimentul exagerat al propriei importanţe. 

Stil afectiv. Stilul lor emoţional sau afectiv este caracterizat 
printr-o aură de importanţă de sine și nonșalanţă, prezente în 
cele mai multe momente, cu excepția situațiilor în care încrede- 
rea lor narcisică este zdruncinată. Probabil că, în acele situaţii, 
vor răspunde criticilor cu furie. Sentimentele lor față de ceilalți 
se schimbă și oscilează între idealizare şi devalorizare. În sfârşit, 
incapacitatea lor de a arăta empatie se reflectă în relațiile super- 
ficiale, cu legături emoționale sau angajamente minime. 

Stil de atașament. Indivizii cu o percepţie negativă des- 
pre ceilalți și o percepţie de sine care oscilează între pozitiv și 


323 


Tulburările de personalitate din DSM-5 = Tulburarea de personalitate narcisică 


324 


negativ prezintă un stil de atașament compozit temător-de des- 
considerare. Ei tind să se considere speciali și îndreptăţiţi, dar 
sunt, de asemenea, conștienți că au nevoie de ceilalți, care însă îi 
pot răni. În consecinţă, îi folosesc pe ceilalți pentru a-și satisface 
nevoile, fiind, totodată, precauțţi și desconsiderându-i. Stilul de 
atașament temător-de desconsiderare este obișnuit la persoanele 
cu această tulburare. 

Criteriul optim de diagnostic. Dintre toate criteriile de dia- 
gnostic pentru tulburarea de personalitate narcisică, unul a fost 
identificat ca fiind cel mai util în diagnosticarea acestei tulbu- 
rări. Convingerea este că, începând cu acest criteriu, clinicianul 
poate testa prezența sau absenţa acestuia și poate diagnostica 
mai repede tulburarea de personalitate (Allnutt și Links, 1996). 
Criteriul optim pentru această tulburare este: are un sentiment 
grandios al propriei importanţe. 


Descrierea DSM-5 


Indivizii cu această tulburare de personalitate se caracte- 
rizează printr-un tipar pervaziv de egocentrism și grandoa- 
re. Mai specific, au un sentiment exagerat al importanței pro- 
priilor abilităţi și realizări. Pot avea o nevoie constantă de 
atenţie, afirmare și laudă. De obicei, se consideră unici sau 
speciali și cred că ar trebui să se asocieze doar cu alte persoa- 
ne cu același statut. Este posibil să aibă fantasme permanen- 
te legate de obținerea succesului și a puterii. Acești indivizi 
îi pot exploata pe ceilalți pentru câștig personal. Sentimentul 
de îndreptăţire și așteptarea de a primi tratament special 
sunt frecvente. Pot să pară snobi sau aroganţi. Par a fi inca- 
pabili să manifeste empatie față de ceilalți. În plus, pot fi 

invidioși sau cred că alții îi invidiază pe ei (American Psychiatric 
Association, 2016). 

„Modelul alternativ DSM-5 pentru tulburările de personali- 
tate“ — în Secțiunea III — reflectă mai bine cercetările emergen- 
te privind tulburarea de personalitate narcisică (Ronningstam, 
2011). Definiţia actualizată a tulburării de personalitate nar- 
cisică include „respectul de sine fragil și variabil, asociat cu 
încercarea de a capta atenţia celorlalți și nevoia de a fi apro- 
bat de ceilalți, precum și sentimentul de grandoare, manifest 
sau inaparent“ (American Psychiatric Association, 2016, p. 767). 
Această definiţie include stiluri suplimentare de narcisism care 
nu se regăseau în DSM-IV-TR. În secțiunea III a DSM-5, vulnera- 
bilitatea stimei de sine este acum subliniată ca trăsătură nucleu 
a tulburării de personalitate narcisică și este recunoscut tipul 
ascuns. În schimb, secțiunea II a DSM-5 subliniază dimensiunea 
grandorii şi include doar tipul manifest. 


Descrierea prototip 


Un prototip este o scurtă descriere care surprinde esenţa 
modului în care o anumită tulburare se prezintă în mod 
obișnuit. Descrierile prototip sunt utile și convenabile, iar cli- 
nicienii se bazează în mod obișnuit pe ele, mai degrabă decât 
pe liste de criterii comportamentale sau convingeri fundamen- 
tale (Westen, 2012). lată o descriere prototip obișnuită a tulbu- 
rării de personalitate narcisică: acești indivizi sunt centrul uni- 
versului lor. Ei se cred și se comportă ca şi cum ar fi speciali 
în toate privinţele. Pot fi lăudăroși şi pot menţiona, din când 
în când, numele unor persoane importante. Fără îndoială, în 
mintea lor ei se consideră legende vii. Nu există nicio limită 

a sentimentului lor de importanță personală și îndreptăţire. 
Sunt trufaşi, aroganțţi și superiori și se așteaptă ca ceilalți să 
le arate consideraţie și admiraţie deosebite. Arareori, recunosc 
nevoile, preocupările sau sentimentele celorlalți. Nu e de mira- 
re că se confruntă cu dezamăgiri și furie atunci când ceilalți nu 
reuşesc să se ridice la nivelul așteptărilor lor extrem de nerea- 
liste (Francie, 2013). 


Prevalenţa 


Prevalenţa acestei tulburări a fost estimată între 0,6 şi 6,2% în 
populaţia generală (American Psychiatric Association, 2016). În 
contexte clinice, estimările arată că tulburarea se regăseşte la 2,3 
până la 35,7% dintre pacienţi (Torgersen, 2012). 

Tabelul 8.2 rezumă caracteristicile acestei tulburări. 


TABELUL 8.2 Caracteristici ale tulburării de personalitate narcisică 





Evenimente) 
declanșator/oare 


Evaluarea propriei persoane 


Stil comportamental Sentimentul de îndreptățire 
Arogant, se supără rapid 


Sigur pe sine și pompos 


Stil interpersonal Necesită admiraţie excesivă 

Îi lipseşte empatia 

Invidiază sau se simte invidiat 
Arogant și trufaş 


Îi exploatează pe ceilalți 


Stil cognitiv Expansivitate cognitivă și exagerare 
Distorsionează realitatea 


Nerăbdător, insistent și inflexibil 

- Stil afectiv Încrezător în propria persoană 
Furie narcisică 
Temperament Activ și reactiv 


Talente speciale și dezvoltare timpurie a limbajului 
Stil de ataşament Temător și de desconsiderare 
Injoncţiuni parentale  „Crești și fii minunat, pentru mine.” 


„Sunt special și unic și sunt îndreptăţit la privilegii 
extraordinare, fie că le-am câștigat sau nu.“ 


Percepția de sine 


Percepția asupra lumii „Viața este ca o masa bogată la un ospăț, din care 
îţi iei ce vrei. Oamenii îmi datorează admiraţie și 
privilegii. De aceea, mă aştept și solicit un statut 
special.” 

Scheme dezadaptative  Îndreptățire; deficiență; deprivare emoțională; 
insuficient autocontrol; standarde exigente 


Criteriu optim de Are un sentiment grandios al propriei importanţe 


diagnostic 


Conceptualizări ale tulburării de personalitate narcisică 


Conceptualizări de caz psihodinamice 


Freud (1914/2017) a descris formularea psihanalitică inițială 
a personalității narcisice. Pentru Freud, supraevaluarea paren- 
tală sau îngrijirea dezordonată, instabilă, din viața timpurie au 
fost factori care au perturbat dezvoltarea iubirii față de obiect în 
perioada de îngrijire a copilului. Ca urmare a acestei fixaţii sau 
blocaj în faza narcisică a dezvoltării, Freud postulează că nar- 
cisicii nu ar putea să formeze relaţii de durată. Cu alte cuvin- 
te, etiologia tulburării de personalitate narcisică este că aceasta 

328 reprezintă rezultatul unei insuficiente gratificări a nevoilor nar- _ despre care crede că rezultă din deprivarea emoțională provo- 329 
cisice normale ale copilăriei mici și copilăriei. Ipoteza contrară cată de o figură maternă indiferentă și, în secret, răuvoitoare. În 
este că tulburarea provine din hipergratificarea narcisică în tim- același timp, un atribut, un talent sau un rol unic îi oferă copilu- 
pul copilăriei şi, din cauza acestei fixaţii, interferează cu matu- lui sentimentul că este special, ceea ce-i asigură o supapă de eva- 
rizarea și integrarea normală a Supraeului, ducând la dificultăți cuare emoțională într-o lume percepută ca amenințătoare sau 
în reglarea stimei de sine (Fernando, 1998). O altă convingere indiferentă. Astfel, grandoarea și îndreptăţirea adăpostesc un 
comună este că tulburarea provine dintr-un parentaj defectuos „sine real“ care este „clivat“, adică plasat în afara conștiinței. În 
sau din relații cu obiectul perturbate. Imbesi (2000) sugerează paranteze, pentru Kernberg, sinele real conţine trăiri puternice, 
că această ipoteză este etiologia comună a majorităţii tulbură- dar inconștiente, de invidie, deprivare, frică şi furie. În sfârșit, 
rilor de personalitate și susține în schimb că eșecul persoanei Kernberg (1975) vede structura defensivă a narcisicului ca fiind 
de îngrijire de a oferi experienţe de frustrare optimă necesare remarcabil de similară cu a borderline-ului, diferențiindu-l pe 
pentru a sprijini dezvoltarea unei imagini de sine mai realiste baza sinelui său integrat, dar de o grandoare patologică. 

a copilului reprezintă etiologia personalității narcisice. 

În ultimele două decenii, formulările privind personalitatea Conceptualizările de caz biosoci ale 
narcisică propuse de Kohut și Kernberg au devenit modelele 
dominante. Kohut (1971, 1977) a considerat că narcisicul este Conform lui Millon și Everly (1985), tulburarea de persona- 
blocat în dezvoltare într-o etapă care solicită răspunsuri spe- litate narcisică derivă, în principal, din factorii de mediu, deoa- 
cifice de la indivizii din mediul său pentru a-și menţine sinele rece rolul factorilor biogeni este neclar. Principalii factori de 
coeziv, adică structurile sinelui grandios și imaginea parentală mediu constau în răsfățul şi supraevaluarea parentală, compor- 
idealizată nu sunt integrate. Kohut a descris formularea tran- tamentul de exploatare învăţat și statutul de copil unic la părinți. 
sferurilor obiectului sinelui — atât de tip oglindire, cât şi idea- În esenţă, copiii sunt răsfăţaţi și li se acordă un tratament spe- 
lizant — care recreează acea situație cu părinţii care nu a reușit cial de către părinți, astfel încât ei învață să creadă că lumea se 
pe deplin în copilărie. Atunci când astfel de răspunsuri nu sunt învârte în jurul lor. Devin astfel egoişti în perspectiva lor și nar- 
accesibile (un deficit empatic), narcisicul este predispus la frag- cisici în modul în care își exprimă dragostea și emoțiile. Nu este 
mentarea sinelui (rană narcisică). surprinzător că ajung să aștepte un tratament special din par- 

Spre deosebire de Kohut, care a lucrat cu profesioniști în tea celorlalte persoane, din afara casei. Atunci când tratamentul 
domeniul psihanalizei înalt funcționali, Kernberg (1975, 2014) special nu este disponibil, copiii experimentează utilizarea unor 
şi-a bazat conceptualizarea patologiei narcisice pe activitatea sa tactici de cerere și exploatare și, ulterior, dezvoltă abilități sem- 
cu pacienți internați și pacienţi din ambulatoriu. El înțelege gran- nificative de a-i manipula pe ceilalți, astfel încât să primească 
doarea şi exploatarea narcisicului drept dovezi ale furiei orale, atenţia specială pe care consideră că o merită. În același timp, 

ei ajung, să creadă că majoritatea celorlalți sunt inferiori, slabi 
și buni de exploatat. Mai mult, Millon (Millon și Davis, 2000; 
Millon și Everly, 1985) arată că excesul parental e în mod deose- 
bit posibil cu copiii unici la părinți. În sfârșit, tiparul narcisic se 
perpetuează de la sine prin iluzia acestor persoane de a fi supe- 
rioare, lipsa de autocontrol manifestată prin disprețul faţă de 
situații şi persoane care nu le susțin credinţele exaltate, respon- 
sabilitatea socială deficitară și întărirea tiparului narcisic în sine. 


Conceptualizările de caz cognitiv-comportamentale 


Conform lui Beck (2015), trăsătura principală a acestei tul- 
burări este preamărirea de sine. Indivizii cu această tulburare 
pot fi caracterizați de convingeri fundamentale, condiționale şi 
instrumentale specifice. Credinţele lor fundamentale includ fap- 
tul că merită un tratament aparte şi dispense, datorită caracte- 
rului lor special. Aceste credințe includ, de asemenea, convin- 
gerea că ei nu sunt constrânși de regulile şi convențiile sociale 
care îi conduc pe ceilalți. Credințele condiționale sunt că ceilalți 
ar trebui să fie pedepsiţi dacă nu le recunosc statutul special, 
iar pentru a-și menține acest statut special, ceilalți trebuie să le 
fie subordonați. Credința lor instrumentală este să se străduias- 
că continuu să-și demonstreze superioritatea. Subiacente aces- 
tor diverse convingeri sunt credinţele lor despre sine și despre 
lume. Aceşti indivizi tind să se perceapă ca fiind speciali, supe- 
riori, îndreptăţiți la favoruri și tratament special și vulnerabili 
la pierderea statutului. Ei îi percep pe ceilalți ca fiind inferiori, 
dar și admiratori potențiali, care le recunosc superioritatea şi 
măreţia. Deloc surprinzător, astfel de credinţe sunt reflectate 
în principala lor strategie sau tipar de căutare a prestigiului, 

puterii, poziției şi bunăstării, ca modalitate de întărire a ima- 
ginii lor de superioritate. Dacă e necesar, ei vor folosi manipu- 
lări și șiretlicuri pentru a-și atinge aceste obiective (Beck, 2015; 
Behary şi Davis, 2015). 

Tulburarea este caracterizată de scheme specifice. Schema 
centrală este schema superiorității, care se dezvoltă din mesa- 
je directe și indirecte de la părinți, fraţi și parteneri de viaţă, 
precum și în urma experiențelor care modelează convingeri- 
le privind unicitatea personală și importanţa propriei persoa- 
ne. Schema de superioritate poate fi modelată prin lingușiri, 
indulgenţe și favoritism. Similar, schema caracterului special 
poate fi modelată prin experienţe de respingere, limitări, exclu- 
dere sau deficite. Numitorul comun pentru astfel de convin- 
geri despre sine este că individul se percepe pe sine însuşi ca 
fiind diferit de ceilalți în moduri semnificative (Behary și Davis, 
2015). 

Folosind o perspectivă mai comportamentalistă, Turkat 
(1990) diferențiază această tulburare în trei tipuri: tipul impulsiv 
centrat pe sine, tipul fără scrupule axat pe gestionarea impresiei 
şi tipul axat pe gestionarea impresiei și orientat către accepta- 
re. Dintre acestea, autorul consideră că ultimul tip are cel mai 
bun prognostic terapeutic. Chiar și așa, Turkat formulează fie- 
care tip ca manifestare comportamentală a unui deficit de con- 
trol al impulsurilor învăţat în copilăria timpurie. Mai specific, 
aceşti indivizi au învăţat să caute elemente de întărire, fără a 
trebui să se străduiască pentru asta. Acest lucru a dus la dezvol- 
tarea lor ca indivizi îngăduitori cu propria persoană, egocentrici 
şi impulsivi. Persoanele aparținând celui de-al doilea și al trei- 
lea tip se concentrează pe crearea unei impresii favorabile asu- 
pra celorlalţi. Cu toate acestea, ei nu reușesc să menţină relații 

apropiate deoarece, deși au abilităţi excelente de a descifra indi- 
ciile superficiale, au deficit de empatie (Turkat, 1990). 


Conceptualizările de caz interpersonale 


Pentru Benjamin (2003a), o persoană cu tulburare de persona- 
litate narcisică a fost, în general, crescută într-un mediu de iubi- 
re altruistă, necondiționată și adoraţie. Din nefericire, această 
adoraţie nu a fost însoţită de o autodezvăluire autentică. Drept 
urmare, viitorul individ cu tulburare de personalitate narcisi- 
că a învăţat să fie insensibil față de nevoile şi opiniile altora. E 
posibil ca părintele idolatru să fi fost în mod constant respec- 
tuos şi susținător față de narcisicul-în-formare. Drept rezultat, 
narcisicul adult a avut așteptarea arogantă ca ceilalți să continue 
să-i ofere aceste resurse emoționale. Alături de această îngriji- 
re şi adoraţie-există amenințarea permanentă a unei căderi în 
dizgrație. Drept urmare, individul narcisic care este pur și sim- 
plu „normal“ și obișnuit le provoacă o dezamăgire insuportabi- 
lă părintelui/ părinţilor. Așadar, sarcina de a fi special sau per- 
fect poate fi copleșitoare pentru individul narcisic. Deoarece 
conceptul de sine al acestui individ provine din internalizarea 
adoraţiei şi îngrijirii nerealiste, înlocuirea iubirii cu critica sau 
dezamăgirea poate fi deosebit de devastatoare. Astfel, indivi- 
dul cu tulburare narcisică poate „să i-o servească cuiva“, dar 
nu este prea bine echipat pentru „a o încasa.“ Pe scurt, există o 
vulnerabilitate extremă în fața criticilor sau a ignorării, alături 
de o dorinţă puternică de dragoste, sprijin și admiraţie din par- 
tea celorlalți. Iubirea non-contingentă și controlul ipotetic asu- 
pra celorlalți sunt așteptate și chiar solicitate. Dacă sprijinul este 
retras sau lipsa perfecțiunii este vizibilă, conceptul de sine se 

deteriorează în autocritică severă. Total lipsiţi de empatie, acești 


indivizi tind să-i trateze pe ceilalți cu dispreț şi furie, dacă cere- 


rea lor de a fi îndreptăţiţi nu le reuşeşte. 


Conceptualizări de caz integrative 


Următoarea formulare integrativă oferă o explicație biopsiho- 
socială pentru modul în care e probabil să se fi dezvoltat aceas- 
tă personalitate și cum este ea menţinută. Din punct de vede- 
re biologic, personalitățile narcisice tind să aibă temperamente 
hiper-reactive (Millon, 1981). În copilăria mică, au fost percepuți 
de ceilalţi ca fiind speciali în ceea ce priveşte aspectul şi talen- 
tele lor sau ca fiind „promițători“. Adesea, în copilăria mică, au 
avut o dezvoltare timpurie și excepţională a vorbirii. În plus, e 
posibil să fi fost extrem de conștienți de indiciile interpersonale. 

Din punct de vedere psihologic, percepţia narcisicului asu- 
pra lui însuși, asupra altora, a lumii și a scopului vieții poate 
fi articulată în termenii următoarelor teme: „Sunt special și 
unic şi sunt îndreptăţit să am privilegii extraordinare, fie că 
le-am câștigat sau nu“. Concepţia lor despre lume este o vari- 
antă a temei: „Viaţa este ca o masă bogată la un ospăț, din care 
îţi iei ce vrei. Oamenii îmi datorează admiraţie și privilegii“. 
Scopul lor este: „Prin urmare, mă voi aștepta să fiu tratat ca o 
persoană specială și voi solicita acest lucru“. Mecanismele de 
apărare obișnuite folosite de personalitatea narcisică implică 
raționalizarea şi identificarea proiectivă. 

Din punct de vedere social, putem menţiona pentru tulbura- 
rea narcisică stiluri de parentaj și factori de mediu predictibili. 
Indulgenţa parentală și supraevaluarea caracterizează persona- 
litatea narcisică. E foarte posibil ca injoncțiunea parentală să fi 

fost: „Creşte şi fii minunat pentru mine“. Adesea, aceste persoa- 
ne au fost copii unici, iar, în plus, s-ar putea să fi trecut prin pier- 
deri timpurii în copilărie. De la o vârstă fragedă au învăţat com- 
portamentul exploatator și manipulator de la părinţii lor. Acest 
model narcisic este confirmat, întărit și perpetuat de anumiţi 
factori individuali și sistemici. Iluzia de a fi special, disprețul 
faţă de opiniile altora și sentimentul de îndreptățire conduc la 
un sentiment subdezvoltat privind interesul și responsabilitatea 
socială. Acest lucru, la rândul său, duce la un egocentrism spo- 
rit și la confirmarea credințelor narcisice (Sperry, 2015; Sperry 
şi Mosak, 1996). 


Evaluarea tulburării de personalitate narcisică 


Mai multe surse de informaţie sunt utile în stabilirea unui 
plan de diagnostic și tratament pentru tulburările de persona- 
litate. Observaţia, informaţiile colaterale și testarea psihologică 
reprezintă complemente importante ale autoevaluării pacientu- 
lui din timpul interviului clinic. Această secțiune descrie succint 
câteva observații caracteristice pe care le face clinicianul, precum 
şi natura relaţiei care se poate dezvolta în întâlnirile inițiale cu 
indivizii cu tulburări de personalitate specifice. Sunt descrise, 
de asemenea, tiparele de răspuns caracteristic la diferite teste 
obiective (adică MMPI-2 și MCMI-IV) și teste proiective (adică 
Rorschach și TAT). 


Comportamentul și raportul stabilit în timpul interviului 


Intervievarea persoanelor cu tulburare de personalita- 
te narcisică este extraordinar de diferită de intervievarea 

persoanelor cu alte tulburări de personalitate. Pe parcursul 


interviului, acești indivizi le lasă clinicienilor impresia că 
interviul are un singur scop: să le susțină importanţa autopro- 
movată (Othmer și Othmer, 2002). Aceşti indivizi se prezintă, 
în mod obișnuit, ca fiind siguri pe sine, preţioşi și nedoritori 
să se adapteze la diferenţele culturale elementare obişnuite 
rolului de pacient. Se comportă ca și cum nu le-ar păsa de 
perspectiva clinicianului. Atâta timp cât clinicianul joacă rolul 
așteptat, acesta este idealizat ca fiind un clinician minunat. În 
schimb, confruntarea grandorii lor la începutul procesului de 
tratament va duce în mod inevitabil la furie și, eventual, la o 
încheiere prematură a terapiei. Ei preferă întrebările deschise, 
care le permit descrieri extinse ale numeroaselor lor talente, 
realizări şi planuri de viitor. Relaţia este stabilită după o peri- 
oadă considerabilă de oglindire și liniştire. Contratransferul 
tipic al clinicianului din interviurile inițiale este plictiseala, 
frustrarea și furia. În măsura în care clinicianul poate trece 
cu răbdare prin această perioadă de oglindire, poate începe 
munca de confruntare și interpretare a grandorii individului 
cu tulburare de personalitate. 


Datele testărilor psihologice 


Această secțiune descrie temele şi tiparele tipice remarca- 
te în cazul tulburării de personalitate narcisică la Inventarul 
Multifazic de Personalitate Minnesota (MMPI-2), Inventarul 
Clinic Multiaxial Millon (MCMI-IV), Testul psihodiagnostic 
Rorschach şi Testul de Apercepţie Tematică (TAT). Datele au 
fost utile în diagnosticarea tulburării de personalitate narcisică, 
precum şi a stilului sau trăsăturilor de personalitate narcisică. 

La MMPI-2, cel mai probabil este un profil 4-9 (Deviere psi- 
hopată-Hipomanie) sau o creştere pe scala 4. Deoarece aceste 
persoane dezvoltă doar relații superficiale, ar putea fi observat 
și un scor scăzut la scala 0 (Introversie socială) (Graham, 2012). 
Și, deoarece adeseori se conformează rolurilor de gen stereo- 
tipe, scorul pe scala 5 (Masculinitate-Feminitate) poate fi scă- 
zut, în special la bărbaţii narcisici. Dacă există și tendința de a 
fi suspicioși sau iritabili, se poate observa o creştere a scorurilor 
pe scala 6 (Paranoia) (Meyer, 1995). 

La MCMI-IV, este de aşteptat o creștere a scorurilor pe 
scala 5 (Narcisic). De asemenea, ar putea fi crescute scoruri- 
le și pe scalele 4A (Histrionic), 6A (Antisocial) și 6B (Sadic). 
În timpul perioadelor de stres, se pot observa creşteri pe scala 
P (Paranoid) și PP (Tulburarea delirantă). Deoarece acestor indi- 
vizi nu le place să recunoască starea de distres sau slăbiciunea 
personală, nu există probabilitatea unor creșteri de scoruri pe 
scala A (Tulburare de anxietate generalizată), D (tulburare dis- 
timică) și S (Schizotipal) (Choca și Denburg, 1997). 

La Rorschach, este posibil ca aceste persoane să dea un 
număr mare de răspunsuri de tip C (Culoare primară) și 
CF (Culoare Formă). Rareori răspund direct la nuanţe (Y, YF 
sau FY), dar oferă adesea răspunsuri de tip textură (T, TF sau 
FT). Răspunsurile care reflectă stilul prețios, exotic sau stilul cos- 
tisitor sunt caracteristice narcisismului (Shafer, 1954). 

La TAT, acești indivizi tind să evite caracteristicile esenţiale 
ale planşelor şi, de aceea, povestirile lor pot fi lipsite de conţinut 
semnificativ. Planșele care necesită un răspuns la o fantasmă 
potenţial generatoare de anxietate, cum ar fi 13 MEF, pot deter- 
mina o poveste superficială, evitantă sau cu un conținut șocant 
sau obscen evident (Bellak, 1997) 

 Abordări ale tratamentului și intervenții 


Consideraţii privind tratamentul 


În diagnosticul diferențial al tulburării de personalitate nar- 
cisică sunt incluse următoarele tulburări de personalitate: tul- 
burarea de personalitate histrionică, tulburarea de personalitate 
antisocială şi tulburarea de personalitate paranoidă. Cele mai 
frecvente tulburări simptomatice convergente sunt tulburările 
de anxietate, tulburarea depresivă persistentă, tulburarea simp- 
tomului somatic și tulburările delirante. 

În cazul tulburării de personalitate narcisică, nu a fost inves- 
tigată sistematic sau empiric eficiența abordărilor de trata- 
ment psihoterapeutic și psihofarmacologic (Caligor et al., 2015). 
Ghidurile clinice pentru această tulburare trebuie încă să fie for- 
mulate, iar intervenţia psihofarmacologică este, adeseori, deter- 
minată de simptome. Indiferent de severitate, grandoarea şi 
atitudinea defensivă care caracterizează tulburarea de persona- 
litate narcisică fac dificilă implicarea în orice formă de psihote- 
rapie (Ronningstam, 2011). 

Recomandările de tratament pentru personalitatea narcisică 
se bazează în prezent pe experienţa clinică şi pe formulările teo- 
retice (Caligor et al., 2015). În absenţa unor tratamente susținute 
empiric pentru această tulburare, este o practică obișnuită utili- 
zarea tratamentelor eficiente pentru tulburări similare, de obi- 
cei cu modificări de tratament bazate pe raționamente teoreti- 
ce și clinice privind diferențele dintre tulburări (Levy, 2012). 
Acestea includ tratamentele cu suport empiric pentru tulbura- 
rea de personalitate borderline, care au adaptări pentru per- 
sonalitatea narcisică, cum ar fi terapia bazată pe mentalizare 

338 dacă procesul terapeutic nu abordează aceste deficiențe, e posi- 339 
Yeomans, și Diamond, 2012) și psihoterapia centrată pe sche- bil ca acești indivizi să părăsească tratamentul în mod pripit, 
me (Young et al., 2015). Toate cele trei tratamente vizează pentru a evita umilința de a recunoaşte cât de necorespunză- 
capacitățile psihice considerate ca fiind fundamentale și orga- tor echipați sunt pentru a atinge obiective de tratament realiste. 
nizând trăsăturile descriptive ale tulburării de personalitate Sunt descrise succint abordările psihodinamice, comportamen- 
narcisică. Terapia comportamentală dialectică (Linehan, 2015) tal-cognitive și interpersonale. 
reprezintă o altă opțiune pentru cei cu comportamente autodis- 
tructive semnificative. Abordările psihoterapiei psihodinamice 
Psihoterapia individuală Această secţiune va schița succint diferitele abordări psiho- 

dinamice: psihanaliza, psihoterapia psihanalitică, psihoterapie 

Singură sau alături de terapia de grup sau de cuplu şi terapia suportivă și psihoterapia psihanalitică de scurtă durată. 

de familie, psihoterapia individuală este văzută de mulţi ca tra- Psihanaliza. Deși Freud (1914/2017) nu a fost optimist în 
tamentul de elecție fundamental pentru persoanele cu tulburare ceea ce privește posibilitatea de tratare a personalității narcisice, 
de personalitate narcisică. Într-adevăr, unii autori au susținut că Kernberg, (2014) și Kohut (1971) consideră că indivizii cu tulbu- 
această tulburare și psihoterapia în sine sunt amândouă produse rare de personalitate narcisică înalt funcționali sunt, în mod spe- 
ale concentrării intense asupra eului care există în lumea moder- cial, potriviţi pentru psihanaliză. Kernberg, consideră că miezul 
nă (Lasch, 1991). Din cauza deficitului de empatie şi a înclinaţiei tulburării implică mânie, invidie și auto-suficiență distorsionată, 
lor de a-i devaloriza pe ceilalți, psihoterapia cu acești indivizi așa că pune accent pe interpretarea și confruntarea activă a defen- 
poate fi foarte dificilă: faptul că ei oferă prea puțin, îi tratează selor individului. Kohut, pe de altă parte, consideră că nucleul 
pe ceilalți cu meschinărie și solicită prea multe tinde să frustreze tulburării e reprezentat de o dezvoltare blocată a sinelui gran- 
înclinația naturală a terapeuților de a răspunde empatic. Şi, deși dios. Ca atare, el subliniază faptul că, prin stabilirea transferului 
literatura este împărțită în privinţa utilizării fie a tehnicilor de obiectului sinelui, atât de tip oglindire, cât și idealizant, pot fi 
confruntare, fie a celor de oglindire, ambele abordări trebuie să adăugate elementele lipsă ale structurii sinelui. Atunci când este 
facă parte din arsenalul terapeutului. În general vorbind, în cele realizată o interpretare empatică corectă, individul reintegrează 
din urmă, personalitățile narcisice înalt funcţionale se descurcă prin restabilirea transferului obiectului sinelui — coeziunea — și 
bine în psihoterapie, deoarece sentimentul lor de îndreptățire dispariția fragmentării. Prin urmare, pe scurt, obiectivul psihana- 
face loc emulaţiei. Pe de altă parte, personalitățile narcisice mai lizei lui Kernberg este acela de a aduce o schimbare semnificativă 
slab funcționale au mai puţine resurse de personalitate și mai a personalității, astfel încât invidia și furia să nu-l mai copleșească 
puţine abilități de relaționare necesare pentru schimbare, iar pe individ şi să nu mai ducă la o nevoie protectoare de a se retrage 

într-o poziţie de auto-suficienţă. Pentru Kohut, scopul constă în 
vindecarea structurii incomplete a sinelui individului și creșterea 
stimei de sine, printr-o internalizare transmutativă, adică prin 
preluarea funcțiilor lipsă de la analistul-obiect al sinelui. Este de 
aşteptat ca procesul de psihanaliză să dureze câțiva ani, în vizi- 
unea lui Kohut și a lui Kernberg deopotrivă, deoarece obiectivul 
este schimbarea semnificativă a personalităţii. Kernberg (2010) 
susține că psihanaliza este de preferat pentru pacienţii narcisici 
înalt funcționali, deoarece modalităţile cognitiv-comportamentale 
sau cele suportive pot reduce cu succes simptomele, dar nu abor- 
dează dinamica inconștientă din spatele lor. Totuși, el afirmă că 
psihoterapia de orientare psihanalitică este contraindicată când 
avem indicatori de prognostic negativ copleșitori. 

Psihoterapia psihanalitică. În ceea ce el numește psihotera- 
pie expresivă, Kernberg (2014) descrie un tratament psihanalitic 
modificat drept alternativă la psihanaliză şi psihoterapia supor- 
tivă. În psihoterapia expresivă, efortul terapeutic se concentrea- 
ză asupra transferului negativ, în care sunt explorate şi inter- 
pretate manifestările timpurii ale furiei față de terapeut. Sunt 
incluse și apărările de tip clivaj, proiecţie și identificare proiec- 
tivă. Masterson (1981) și Rinsley (1982) subliniază în continuare 
valoarea acestei abordări în dezvoltarea unei alianțe terapeuti- 
ce. Masterson subliniază și importanţa explorării sensibilităţii 
deosebite a individului față de eșecurile empatice ale terape- 
utului, precum și importanţa explorării terapeutice a acestei 
vulnerabilități. Deși Kohut nu a descris un tratament psihote- 
rapeutic pentru tulburarea de personalitate narcisică, Goldberg 
(1973) şi Chessick (1985) au arătat că transferul obiectului sine- 
lui se instalează în psihoterapie și poate fi interpretat în lumina 
abordării lui Kohut. Goldberg, (1989) descrie folosirea oglindirii 

şi a idealizării şi a transferului gemelar, într-o abordare a paci- 


entului narcisic prin prisma psihologiei sinelui. 

Psihoterapia orientată psihanalitic a persoanelor cu tulburare 
de personalitate narcisică presupune, de obicei, una până la trei 
şedinţe pe săptămână, timp de doi sau mai mulți ani. Kantor 
(1992) oferă mai multe sugestii proactive pentru a fi folosite în 
cursul psihoterapiei. Printre acestea se numără utilizarea inter- 
pretării predictive. El subliniază cât de dureroasă va fi terapia, 
deoarece individul se simte forțat să renunțe la atitudinea de 
îndreptățire și grandoare. O astfel de avertizare prealabilă scade 
probabilitatea ca individul să plece din terapie în mod pripit. 

Ideea dependenţei de o altă persoană pentru ajutor este o 
anatemă pentru individul narcisic. Kernberg, (2010) constată că 
această dependenţă este percepută adeseori ca fiind umilitoare, 
iar mecanismele de apărare ale narcisicului sunt activate pen- 
tru a-l proteja împotriva acestei trăiri. Indivizii pot încerca să 
smulgă controlul tratamentului de la terapeut, implicându-se 
în „autoanaliză“. Ei îi tratează pe terapeuţi ca pe „automate“ de 
interpretări, acceptându-i pe cei cu care sunt de acord și respin- 
gându-i pe ceilalți. Alternativ, pacienţii narcisici pot să concure- 
ze cu terapeuții şi să-i idealizeze, ambele acțiuni fiind menite să 
creeze distanţă și să ducă la preluarea controlului. Tratamentul 
este plin de sentimentele de invidie și ostilitate ale pacientului. 
Acestea se pot manifesta sub forma încercărilor de seducţie a 
terapeutului sau a comportamentelor de autovătămare menite 
să distrugă legitimitatea rolului terapeutului. Prin urmare, psi- 
hoterapia de orientare psihanalitică cu indivizi narcisici trebuie 
să ţină cont de aceste apărări particulare. 

Psihoterapia suportivă. Potrivit lui Kernberg (2014), psiho- 
terapia suportivă accentuează evitarea lucrului cu transferul 

negativ şi, în schimb, se concentrează asupra sprijinirii indivi- 
dului să-și dezvolte funcţiile, abilitățile și capacităţile Eului în 
extindere. După Kernberg, îmbunătățirea simptomatică rapidă 
este mai probabilă în psihoterapia suportivă decât în abordările 
mai expresive. Cititorul este trimis către capitolul lui Kernberg 
(2014) „Psihoterapia suportivă“, pentru o analiză mai amplă a 
obiectivelor şi tehnicilor de tratament. Kantor (1992) recoman- 
dă tratamentul paliativ, ca scop al psihoterapiei suportive, tra- 
tament în care personalitatea tulburată narcisic este menținută, 
în timp ce sunt reduse sau eliminate sechelele distructive ale 
acesteia. El recomandă o serie de strategii paliative, cum ar fi 
învățarea individului să devină un narcisic mai bun. De exem- 
plu, Kantor îi arată individului modul în care adorarea excesi- 
vă a propriei persoane interferează de fapt, cu capacitatea de 
a primi o adoraţie mai realistă, dorită şi necesară, din partea 
celorlalți. 

Psihoterapia scurtă de orientare psihanalitică. Nu este sur- 
prinzător că modalitatea cea mai puţin explorată de tratament a 
terapiilor psihodinamice pentru tulburarea de personalitate nar- 
cisică este reprezentată de abordările de scurtă durată şi abor- 
dările scurte. Până de curând, o tulburare a deficitului de sine, 
precum personalitatea narcisică, era considerată refractară față 
de orice tratament, cu excepția celui de lungă durată. Cu toate 
acestea, pe măsură ce realitățile economice se ciocnesc cu ideo- 
logia, această părere se poate modifica într-o oarecare măsură. 
Kernberg (2014) descrie o intervenţie în criză, de scurtă durată, 
pentru tulburarea de personalitate narcisică, până când indivi- 
dul este pregătit și motivat pentru tratamentul pe termen lung. 
Lazarus (1982) și Binder (1979) vorbesc despre folosirea abordă- 
rii scurte pentru sporirea stimei de sine a individului și coeziunii 

sinelui, din nou, drept pregătire pentru un tratament de mai 


lungă durată. 

Klein (1989b) descrie un tratament pe termen mai scurt, care 
nu constituie o pregătire pentru terapia pe termen lung. E drept, 
obiectivele nu constau în repararea eului, ci sunt mai limitate. 
Obiectivele sunt învăţarea — conștientizare și anticipare cres- 
cute privind vulnerabilitatea personală la rănire, rușine şi dez- 
amăgire; conținerea — capacitate crescută de reglare/modulare 
a afectelor, în special a furiei narcisice; și adaptarea — luarea în 
considerare a acelor aspecte ale realității ignorate anterior şi a 
consecinţelor lor distructive. Interpretarea vulnerabilităţii narci- 
sice şi clarificarea nevoii de conţinere a devalorizării defensive 
şi a retragerii reprezintă pietrele de temelie ale acestei abordări. 
Klein, coleg de-al lui Masterson, descrie două criterii de selecţie. 
O întrerupere acută a „liniilor de aprovizionare“ narcisice (adică 
respingerea sau dezamăgirea interpersonală) are drept rezultat 
rana narcisică ce poate reacționa la o „linie de aprovizionare“ 
de substituție (de exemplu, oglindirea din partea terapeutului). 
Al doilea criteriu, atunci când mediile rănirii narcisice aduc la 
nivel conștient o vulnerabilitate de durată (trăită, adeseori, sub 
forma depresiei sau a unei preocupări somatice) și acești indi- 
vizi sunt motivaţi să învețe modalități mai adaptate de gestiona- 
re a mediului înconjurător. Klein îi exclude în mod specific din 
abordarea sa scurtă pe indivizii care se prezintă sau sunt trimiși 
cu simptome cronice, nespecifice, vagi sau egosintonice. Autorul 
descrie parcursul unui tratament limitat în timp (adică șase 
luni) cu un tânăr, tratament care a dus la diminuarea simpto- 
melor și îmbunătățiri specifice în funcționare. Oldham și Skodol 
(2000) prezintă o strategie de tratament în 24 de şedinţe pe care 
o descriu ca pe o abordare directivă de orientare dinamică, cu 

obiective de tratament limitate și specifice. Marmar și Freeman 
(1988) prezintă, de asemenea, o abordare dinamică de scurtă 
durată, precum și Trujillo (2013). 


Abordările terapiilor cognitiv-comportamentale 


Terapia cognitivă. Beck et al. (2011) oferă o analiză aprofun- 
dată a terapiei cognitive a indivizilor cu tulburare de persona- 
litate narcisică. La începutul terapiei cu acești indivizi, trebuie 
îndeplinite trei obiective de tratament: dezvoltarea unei relații 
de lucru bazate pe colaborare, educarea indivizilor cu privire la 
teoria cognitivă și modelul de tratament și stabilirea unor obiec- 
tive de tratament. Indivizii narcisici ajung adeseori în tratament 
undeva între stadiul de pre-contemplare şi cel de contemplare, 
dintr-o postură care se opune schimbării. Chiar în timp ce se 
confruntă cu suferinţa, aceste persoane sunt ambivalente pri- 
vind acceptarea ajutorului sau examinarea propriilor gânduri și 
comportamente, deoarece asta le-ar putea activa credința cen- 
trală negativă de inferioritate. Stabilirea unei relații de colabo- 
rare reprezintă o provocare, în sensul că indivizii narcisici sunt 
profund investiţi în a se considera speciali și superiori și, de 
obicei, au o capacitate limitată de a colabora. Aceste strategii de 
autoprotecție pot provoca cu ușurință reacții puternice în interi- 
orul terapeutului, cum ar fi enervare, anxietate, atitudine defen- 
sivă sau erori de judecată. Este necesară stabilirea și menţinerea 
unor linii de tratament și limite ferme, totul pe un ton neutru, 
direct. Trebuie subliniat că menţinerea unei agende convenite 
îi permite terapeutului să abordeze mai eficient preocupările 
importante ale individului narcisic. Similar, în terapie, terapeu- 
tul poate aborda alte comportamente contraproductive, apelând 





la interesul personal al individului. În cazul acestor persoane 
anume, este important să le fie oferite aprecieri și sprijin pentru 
punctele lor forte, pentru a le satisface astfel așteptările privind 
relația și pentru a-i menţine implicați în tratament. Desigur, 
acest lucru trebuie realizat într-o manieră strategică, pentru a 
consolida astfel comportamentele dorite, fără a contribui la cele 
problematice. 

Deoarece dezvăluirea defectelor și slăbiciunilor este ceva 
străin pentru stilul narcisicului, de obicei intervențiile compor- 
tamentale sunt mai ușor de implementat devreme în cursul tra- 
tamentului, ele necesitând un nivel de dezvăluire mai redus, 
comparativ cu cele mai multe tehnici cognitive. Ritmul trata- 
mentului cu indivizi narcisici alternează centrarea pe creşterea 
responsabilității pentru comportament, reducerea distorsiunilor 
cognitive şi a afectelor disfuncţionale — cum ar fi reacțiile de 
furie — și dezvoltarea unor atitudini și credințe mai sănătoa- 
se. Provocarea în cazul tratamentului acestor persoane constă în 
a adapta tratamentul pentru cele trei componente: grandoare, 
hipersensibilitate la critică și deficit empatic. Tehnicile cogniti- 
ve sunt utile în revizuirea unei percepții de sine distorsionate, 
în special în cazul gândirii dihotomice, alb-negru. În plus, sunt 
utile metodele de restructurare „magică“, în care o fantasmă rea- 
listă și de plăcere înlocuiește una de grandoare. Desensibilizarea 
sistematică și schimbul de roluri pot fi utilizate pentru a aborda 
hipersensibilitatea. Lucrul cu deficitul de empatie reprezintă un 
accent major al tratamentului și presupune mai multe tehnici. 
După ce acest deficit este adus în atenţia individului, sunt acti- 
vate schemele emoţionale legate de trăirile şi reacţiile celorlalți, 
de obicei prin intermediul jocurilor de rol, inclusiv schimb de 
rol. Pot fi discutate apoi modalitățile alternative de relaționare cu 

ceilalți și sunt formulate noi declaraţii de tip convingere, cum ar 
fi „şi sentimentele celorlalți contează“. Folosirea în terapie a per- 
soanelor semnificative pentru individ — de exemplu, în ședințe 
de cuplu — s-a dovedit utilă în dezvoltarea și practicarea empa- 
tiei și în întărirea schimbărilor, precum și pentru a-i ajuta pe cei 
dragi să facă față, în mod mai eficient, persoanei narcisice. 

Conform lui Behary și Davis (2015), cele cinci obiective prin- 
cipale de tratament sunt: recunoașterea modalităților de coping 
dezadaptativ și slăbirea puterii lor; consolidarea abilităților de 
reglare a afectelor, punând accent pe toleranța la frustrare și 
imperfecţiune; creșterea respectului și a empatiei față de ceilalți; 
creșterea acordajului față de atuurile naturale mai degrabă decât 
față de valoarea personală condiționată; și creșterea implicării în 
rol și a reciprocităţii adecvate. Scopul final al acestor obiective 
nu este acela de a crea indivizi similari, iubitori și toleranţi fără 
şovăire, ci, mai degrabă, de a le creşte indivizilor narcisici capa- 
citatea de a fi mai flexibili şi mai adaptabili. 

În concluzie, terapia cognitivă cu indivizii cu tulburare de 
personalitate narcisică poate fi extrem de provocatoare, însă, cu 
toate acestea, ei pot face schimbări semnificative. Beck arată că 
cei mai buni predictori ai succesului sunt gradul de narcisism 
și capacitatea terapeutului de a rezista cerințelor individului de 
aprobare și tratament special. Rezultatele pozitive ale tratamen- 
tului sunt probabile în măsura în care (1) s-a stabilit o relație de 
lucru bazată pe colaborare, (2) sunt stabilite și respectate limi- 
tele privind controlul terapiei și tratamentul special; (3) sunt 
modificate schemele de grandoare, hipersensibilitate și empa- 
tie; (4) sunt reglate comportamentele și afectele asociate. 

Terapia centrată pe scheme. Terapia centrată pe scheme 
reprezintă o elaborare a terapiei cognitive, dezvoltată de Young 

(1994, 1999) special pentru tulburările de personalitate și alte 
probleme dificile, individuale și de cuplu. Terapia centrată pe 
scheme presupune identificarea schemelor dezadaptative și pla- 
nificarea unor strategii și intervenţii specifice. Cele patru stra- 
tegii principale sunt: cognitivă, experienţială, comportamenta- 
lă şi relaţia terapeutică în sine. Restructurarea cognitivă, adică 
modificarea schemelor dezadaptative, este o strategie cognitivă 
importantă, fiind însă îmbinată cu exerciții de imagerie, confrun- 
tare empatică, teme pentru acasă și „re-parentaj limitat“, adică o 
formă de experiență emoțională corectoare (Young, 1999). 

Schemele dezadaptative asociate în mod obișnuit cu tulbu- 
rarea de personalitate narcisică includ: îndreptățirea — credința 
că individul este superior celorlalți și nu este legat de regulile și 
normele care reglementează interacţiunea socială normală; depri- 
varea emoțională — convingerea că dorinţa de sprijin emoțional a 
individului nu va fi satisfăcută de ceilalți; deficiență — credința 
că individul este defect, rău, nedorit sau inferior în aspecte 
importante; standarde intransigente — convingerea că eforturile 
de a îndeplini standarde de performanţă nerealist de înalte sunt 
esenţiale pentru a fi acceptat și pentru a evita criticile; și auto- 
controlul insuficient — credinţa că individul este incapabil să aibă 
autocontrol și toleranță în faţa frustrării (Bernstein, 2002). Young 
et al. (2015) oferă un protocol detaliat de tratament pentru trata- 
rea tulburării de personalitate narcisică. 


Psihoterapia interpersonală 
Conform lui Benjamin (2003b), intervențiile psihoterapeu- 


tice cu indivizi cu tulburare de personalitate narcisică pot fi 
planificate și evaluate în funcție de capacitatea lor de a spori 

colaborarea, de a facilita învățarea despre tiparele dezadapiati- 
ve și originile acestora, de a bloca aceste tipare, de a amplifica 
voinţa de schimbare și de a încuraja în mod eficient noile tipa- 
re. La fel ca în cazul altor aplicaţii ale psihoterapiei interperso- 
nale, succesul intervențiilor care vizează tratarea tulburării de 
personalitate narcisică ar trebui evaluat în funcţie de impactul 
intervențiilor asupra pacientului şi nu în funcție de intenţia tera- 
peutului. Acest lucru înseamnă că manifestarea furiei, retragerea 
furioasă în raport cu terapeutul sau autonomia regală semnalea- 
ză că a fost făcută o eroare. Orice sugestie subtilă de învinovăţire 
poate genera tipare problematice. 

Facilitarea colaborării cu indivizii narcisici își are rădăcinile 
în empatia adecvată și consecventă. Empatia consecventă oferă 
afirmarea şi liniștirea necesare pentru a învăța autoreglarea prin 
experienţa de a fi oglindit corect, devenind capabil să interna- 
lizeze această afirmare empatică a sinelui. Un alt aspect impor- 
tant al colaborării presupune ca individul să înveţe să-și tolereze 
greșelile. Acest lucru este facilitat prin modelare, pe măsură ce 
terapeutul își recunoaște greșelile sau erorile, cum ar fi o eroare 
ocazională minoră în a-l înţelege pe individ. În terapie, indivizii 
narcisici trebuie să înveţe să recunoască și să blocheze tiparele 
de îndreptăţire, grandoare și invidie faţă de succesul celorlalți. 
În acest scop, sunt folosite confruntări blânde, inserate în spriji- 
nul puternic acordat. Benjamin consideră că aceasta este o prac- 
tică delicată, care poate duce cu ușurință la situația în care indi- 
vidul narcisic rănit să abandoneze tratamentul. Pentru a realiza 
acest lucru cu succes, terapeutul trebuie să stăpânească arta deli- 
cată de a împinge limitele conștientizării, fără a distruge relația 
terapeutică. Terapia de cuplu poate fi utilă în recunoașterea și 
blocarea tiparelor dezadaptative. 

Odată ce aceşti indivizi își înțeleg tiparele dezadaptative și 
aleg să renunţe la căutarea unor obiective de neatins sau dez- 
adaptative, învăţarea unor elemente noi este relativ ușoară. 
Conform lui Benjamin, accentul principal al învăţării interper- 
sonale este empatia. Empatia poate fi predată, în mod eficient, în 
terapia de cuplu. Jocul de rol și alte abordări centrate pe antre- 
namentul empatiei pot fi deosebit de utile. Benjamin susține că, 
atunci când se foloseşte jocul de rol, este important să se recur- 
gă la o utilizare bazată pe colaborare și inofensivă a cuvintelor 
şi inflexiunilor exacte ale persoanei, întrucât oglindirea inexactă 
poate provoca furie şi retragere. 


Terapia de grup 


Există o literatură tot mai bogată privind tratamentul per- 
soanelor cu tulburare de personalitate narcisică în formate de 
terapie de grup. Multe dintre rapoartele recente se bazează pe 
abordările relaţiilor cu obiectul și/sau ale psihologiei sinelui 
(Leszcz, 1989). Rezultatele cercetărilor demonstrează că terapia 
de grup este la fel de eficientă ca orice altă terapie în tratarea 
tulburării de personalitate narcisică (Alonso, 1992). Mai mulți 
factori contribuie la eficienţa grupurilor în cazul acestei tulbu- 
rări de personalitate. În primul rând, feedbackul din partea ega- 
lilor mai degrabă decât din partea terapeutului e posibil să fie 
mai acceptabil pentru individ. În al doilea rând, există posibili- 
tatea ca transferul să fie mai puțin intens decât în terapia indi- 
viduală. Perlaborarea afectelor intense este mult mai posibilă, 
datorită atașamentelor pozitive ale individului în cadrul gru- 
pului și datorită privirii atente a grupului de egali asupra afec- 
telor negate ale individului. În al treilea rând, apartenenţa la 

grup îi satisface individului narcisic trei nevoi unice: oglindirea, 
obiecte pentru idealizare şi oportunităţi pentru relaţii cu egalii 
(Grotjahn, 1984). În cele din urmă, grupul le oferă indivizilor 
ocazii de a-și spori capacitatea de a empatiza cu ceilalți, precum 
și creşterea stimei de sine și a coeziunii sinelui. 

Majoritatea rapoartelor recente sugerează că grupurile care 
sunt formate exclusiv din indivizi narcisici pot avea rezultate 
terapeutice reușite. Alonso (1992) observă că, în timp ce pato- 
logia narcisică subminează forțele tipice care duc la coeziunea 
grupului, un grup bine condus poate funcționa drept conţinător 
pentru clivajul și oscilația iubirii de sine și a urii de sine. Autoarea 
observă, de asemenea, că în grupurile pentru indivizii cu tulbu- 
rare de personalitate narcisică este frecventă o rată ridicată de 
abandon, cu până la 50% dintre indivizi abandonând grupuri- 
le cu desfășurare continuă, mai degrabă decât pe cele limita- 
te în timp. Alonso recomandă terapia individuală intermitentă, 
axată pe sprijinirea persoanelor să rămână în grup. Horowitz 
(1987) descrie indicaţiile și contraindicaţiile pentru tratamen- 
tul de grup al persoanelor narcisice. Autorul menţionează patru 
indicaţii: atitudinea exigentă, egocentrismul, izolarea şi retra- 
gerea socială, comportamentul deviant social. Chiar dacă aces- 
te trăsături pot fi solicitante atât pentru terapeut, cât și pentru 
membrii grupului, Horowitz consideră că persoanele cu astfel 
de trăsături răspund destul de bine tratamentului în grup. Stone 
şi Whiteman (1980) remarcă faptul că atenţia acordată nevoilor 
unice ale individului ar putea justifica o scădere a accentului pus 
pe interpretările adresate întregului grup, cu accent pe nevoile 
sau capacitățile individuale ale membrilor, care sunt diferite de 
cele ale grupului. În sfârșit, Rutan et al. (2014) susţin că terapia 
de grup nu le oferă indivizilor narcisici siguranţa psihoterapiei 


LEN SPERRY 





individuale. Prezenţa celorlalți declanșează temeri legate de 


lipsa de reacţie și, ca atare, prezintă un pericol serios pentru 


sine. Grupurile le oferă indivizilor narcisici ocazia de a se con- 
frunta in vivo cu dificultăţile lor, obţinând experiențe reparatorii 
valoroase în interacțiunile sine-ceilalți. Deşi toţi membrii grupu- 
lui pot suferi, din când în când, răni narcisice, este important să 
distingem între nevoile narcisice ale tuturor indivizilor şi pato- 
logia acestei tulburări. 


Terapia de cuplu și terapia de familie 


Literatura timpurie privind terapia de familie a evidenţiat 
tratamentul adolescenților în familiile cu patologie narcisică 
severă (Berkowitz et al., 1974; Shapiro, 1982). De obicei, astfel de 
familii îl identifică pe adolescent ca fiind pacientul și proiectea- 
ză asupra acestuia propria opinie lipsită de valorizare despre ei 
înșiși. Nu este surprinzător că, atunci când adolescentul încearcă 
să se separe și să se individualizeze, furia și proiecţiile părinților 
se intensifică. In formatul de terapie de familie, terapeutul are 
rolul de a conţine impulsurile și afectele deplasate, proiectate 
şi puse în act. Mai mult, terapeutul trebuie să recunoască, să 
perlaboreze şi să redirecționeze aceste răspunsuri, oferind astfel 
familiei posibilitatea de a restabili, în această etapă critică a dez- 
voltării adolescenților, comunicarea și sprijinul reciproc între- 
rupte anterior. 

Aplicațiile mai recente ale terapiei de familie pentru tulbu- 
rarea de personalitate narcisică implică întregul sistem familial 
pentru unul sau ambii părinţi/soţi. Jones (1987) susține o abor- 
dare sistemică familială pentru familia narcisică. El sugerează 
mai multe strategii, în special, evaluarea dilemei cu care se 

confruntă familia în ceea ce priveşte schimbarea, prin analiza- 
rea temelor metaforice care constrâng, în mod paradoxal, familia 
să se opună schimbării. Ulterior, terapeutul trebuie să se alăture 
rezistenţei familiei — mai degrabă decât să o provoace sau să o 
confrunte. O astfel de relație empatică este utilă în înțelegerea 
modului în care rezistența poate fi redusă. De obicei, ședințele 
de familie sunt programate săptămânal pentru 90 de minute, cu 
toți membrii familiei. Un astfel de tratament de familie a fost 
descris ca având o durată de peste un an. 

Despre terapia de cuplu cu partenerul sau cuplul narcisic 
au fost publicate mult mai multe informaţii. Berkowitz (1985) 
a descris un protocol de terapie de cuplu bazat pe perspectiva 
lui Kohut privind vulnerabilitatea narcisică, nevoile de obiect 
al sinelui şi identificarea proiectivă. Partenerii sunt văzuți 
împreună în şedinţe săptămânale — de obicei, cu o durată de 
75-90 de minute — cu scopul de a-și „apropria“ proiecţiile 
şi de a internaliza funcţiile necesare ale obiectului sinelui. 
Lachkar (1986, 1992) descrie o legătură obişnuită între parte- 
neri: narcisicul dominat de nevoi de oglindire, iar celălalt de 
temeri de abandon. Autoarea descrie o abordare a tratamentu- 
lui psihanalitic — îmbinând teoria relațiilor cu obiectul și psi- 
hologia Sinelui deopotrivă — în care terapeutul funcționează 
ca obiect al sinelui, astfel încât aşteptările exhibiţioniste/de cre- 
are a unor legături pot ajunge să fie canalizate în obiective mai 
realiste. Terapia este văzută ca implicând trei etape de dezvol- 
tare: fuziune, separare și interacțiune. Trebuie remarcat faptul 
că Lachkar priveşte terapia de cuplu drept precursor al psiho- 
terapiei individuale sau al psihanalizei unuia sau ambilor soți. 
Mai mult, ea adaugă că, în lucrul conjugat, alianţa terapeuti- 
că trebuie să fie asociată cu partenerul care este predominant 


LEN SPERRY 








narcisic, din cauza tendinței acestui partener de a fugi, a se 
izola și a se retrage din terapie. 

Solomon (1989) descrie terapia de cuplu în care unul sau 
ambii soți îndeplinesc criteriile pentru tulburarea de persona- 
litate narcisică. Elucidând o perspectivă a psihologiei Sinelui 
privind narcisismul în căsătorie, autoarea a descris un proto- 
col de tratament comun, în care ședința de terapie maritală 
funcţionează ca un „mediu susținător“. În plus, autoarea con- 
sideră că o comunicare conștientă și inconștientă distorsionată 
este fundamentală pentru conflictul marital şi rezolvarea aces- 
tuia. În sfârşit, Solomon descrie sinele empatic al terapeutului ca 
instrument de bază al tratamentului. Masterson şi Orcutt (1989) 
descriu o abordare conjugată a lucrului cu perechea narcisică. 

Terapia ameliorării relaţiilor. Această abordare a fost recent 
adaptată terapiei cuplurilor cu parteneri narcisici (Snyder, 
1994). Terapia de ameliorare a relaţiilor reprezintă un amestec 
unic al teoriei relațiilor cu obiectul, al teoriei învăţării sociale, 
teoriei interpersonale şi teoriei sistemelor, oferind un format 
psihoeducaţional pentru includerea antrenamentului abilităților 
fie în psihoterapia individuală, fie în terapia de cuplu conjugată. 

Terapia de cuplu bazată pe ameliorarea relaţiilor se concen- 
trează pe învăţarea și aplicarea a patru abilități interpersonale 
fundamentale: empatie; exprimare eficientă; discuție — formă 
de funcţionare care comută între rolul empatic și cel de expri- 
mare; rezolvarea problemelor/conflictelor. Terapeutul explică, 
demonstrează și antrenează fiecare abilitate în şedinţa comună, 
iar soţul/soția exersează apoi aceste abilități în ședință și între 
ședințe, cu problematici tot mai dificile. Nu e deloc surprinză- 
tor că abilitățile empatice și aspectul subiectiv al abilității de 
exprimare sunt, în mod special, defectuoase pentru cuplul cu 

vulnerabilitate narcisică. Mai mult, terapeutul oferă un „mediu 
susținător“ în care vulnerabilitatea narcisică este pusă minim 
în act, fiind în schimb experimentată și abordată într-o mani- 
eră productivă. Drept urmare, ambii soți învață să-și exprime 
sentimentele cu un risc mai mic de a-l face pe celălalt să-i fie 
ruşine și cu o mai mare capacitate de a empatiza cu sentimen- 
tele celuilalt partener, ceea ce înainte trezea reacții defensive. 
Snyder (1994) oferă un exemplu de caz detaliat al acestei abor- 
dări promițătoare. 

Au existat o serie de evoluții recente în terapia de cuplu în 
care unul sau ambii parteneri prezintă probleme ce ţin de per- 
sonalitatea narcisică sau tulburarea de personalitate pe deplin 
dezvoltată. Kalojera et al. (1998) oferă o motivație detaliată și o 
strategie de tratament pentru abordarea unor astfel de cupluri 
din perspectiva psihologiei sinelui, incluzând dinamica siste- 
mică. Autorii prezintă o diagramă utilă a procesului de lucru 
relațional cu asemenea cupluri, precum şi un exemplu detali- 
at de studiu de caz ce ilustrează modul în care a fost aplicată 
abordarea. 

Lachkar (1999) oferă o înţelegere suplimentară a trata- 
mentului psihanalitic al cuplurilor în care unul dintre parte- 
neri are o structură de personalitate narcisică, în timp ce celă- 
lalt partener prezintă un tipar de personalitate borderline sau 
îndeplinește criteriile pentru tulburarea de personalitate bor- 
derline. Și Solomon (1999) abordează tratamentul cuplului nar- 
cisic-borderline, însă dintr-o perspectivă psihanalitică oare- 
cum diferită. Această direcţie de cercetare a fost continuată de 
Landucci și Foley (2014). Autorii observă că munca terapeutului 
în lucrul cu cuplul narcisic-borderline este de a asista cuplul 
în înţelegerea modului în care interacțiunile lor disfuncționale 

reiau problemele de dezvoltare și nu semnalează, în mod nece- 
sar, probleme ale relaţiei în sine. Empatia terapeutului şi abili- 
tatea acestuia de a conţine furia partenerului narcisic îi permit 
celuilalt partener să se simtă în siguranţă în cadrul şedinţei şi să 
reinițieze astfel, pentru amândoi, procesul de dezvoltare. Un alt 
tipar relațional frecvent este cuplul dependent/narcisic. Nurse 
(1998) oferă o argumentare și un protocol de tratament detaliate 
pentru lucrul cu astfel de cupluri, pe baza teoriei lui Millon pri- 
vind tulburările de personalitate (Millon și Davis, 1996). 


Medicația 


In prezent, nu există medicamente psihotrope specific indi- 
cate pentru tratarea persoanelor cu tulburare de personalita- 
te narcisică (Silk și Feurino, 2012). Cu toate acestea, se folosesc 
medicamente care vizează simptomele specifice perturbatoare 
asociate tulburării, cum ar fi depresia, anxietatea sau problemele 
de somn. În general, aceste medicamente sunt folosite ca adju- 
vant al psihoterapiei și antrenamentului abilităților. Deoarece 
simptomele perturbatoare răspund adeseori la medicație mai 
rapid decât în cazul majorităţii intervențiilor psihologice, medi- 
camentele sunt, de obicei, prescrise la începutul tratamentului 
(Sperry, 1995b). Din păcate, există puţine dovezi provenind din 
cercetare care să ofere un ghidaj pentru utilizarea unor asemenea 
medicamente în cazul acestei tulburări (Silk și Feurino, 2012). 


Abordarea combinat /integrativă a tratamentului 


Aşa cum am menţionat în capitolul introductiv al acestei 
cărți, arareori există un singur tratament de elecţie, fie că este 

o metodă specifică — oglindirea — sau o abordare generală — 
adică psihanaliza — care poate asigura rezultate pozitive ale 
tratamentului persoanelor cu tulburare de personalitate. De obi- 
cei, în funcţie de nivelul general de funcționare, tipare tempera- 
mentale, stil defensiv și deficite ale abilităților este necesar, mai 
degrabă, un protocol de tratament adaptat, specific și coordonat 
etapizat, pentru îndeplinirea scopurilor și obiectivelor de trata- 
ment într-o manieră și un mod oportun. Pincus, Wright și Cain 
(2014) descriu grandoarea și vulnerabilitatea narcisice în con- 
textul psihoterapiei, cu trimiteri către discuţia anterioară despre 
narcisismul manifest şi ascuns. Simptomele anxietăţii sociale, ale 
depresiei și intenţiile suicidare îi determină adesea pe indivizii 
narcisici să caute un tratament de ameliorare, iar abordarea lor 
cu o strategie de tratament combinată/integrativă este deosebit 
de utilă. Roche, Pincus, Lukowitsky, Menard și Conroy (2013) 
oferă, de asemenea, o abordare integrată în evaluarea acestei 
tulburări. 

Tulburarea de personalitate 
obsesiv-compulsivă 


Indivizii cu personalităţi obsesiv-compulsive se prezintă 
adesea ca fiind inhibaţi, încăpățânați, perfecționiști, judica- 
tivi, hiperconșştiincioși, rigizi şi cronic anxioşi. Aceste persoa- 
ne tind să evite intimitatea şi se bucură prea puţin de viaţă. 
Pot avea succes, fiind însă, în același timp, indecise şi exigen- 
te (Samuels și Costa, 2012). Toţi aceşti factori pot împiedica 
schimbarea personală. Cu toate acestea, în ciuda unui număr 
de provocări terapeutice unice, schimbarea poate fi extrem de 
eficientă şi reuşită. În plus, deși există unele asemănări, aceas- 
tă tulburare diferă de tulburarea obsesiv-compulsivă, care se 
caracterizează prin compulsii ritualice și obsesii (Samuels şi 
Costa, 2012). 

Capitolul de faţă descrie un cadru pentru evaluarea și tra- 
tamentul eficient al acestei tulburări. Sunt incluse secțiuni pri- 
vind diagnosticarea, evaluarea psihologică, conceptualizarea 
de caz și intervenţiile de tratament. Se începe cu informații de 
fond despre tulburare, precum şi cu o descriere DSM-5 şi O 
descriere prototip a tulburării. Secţiunea privind conceptuali- 
zarea de caz oferă cinci formulări clinice generale ale acestei 

tulburări: psihodinamică, biosocială, cognitiv-comportamen- 
tală, interpersonală și o conceptualizare integrativă a tulbu- 
rării. De asemenea, sunt descrise mai multe metode de tra- 
tament, modalităţi și strategii de intervenţie. Printre acestea 
se numără psihoterapia individuală, terapia de grup, terapia 
de cuplu și de familie, medicaţia și tratamentul integrativ și 
combinat. 


Descrierea tulburării de personalitate obsesiv-compulsivă 


Tulburarea de personalitate obsesiv-compulsivă poate fi recu- 
noscută cu ajutorul următorilor descriptori sau caracteristici: stil 
vs. tulburare, eveniment declanșator, stil comportamental, stil 
interpersonal, stil cognitiv, stil afectiv, stil de atașament și crite- 
riu optim de diagnostic. 

Stil vs. tulburare. Personalitatea obsesiv-compulsivă poate 
fi concepută ca acoperind un continuum de la sănătos la pato- 
logic, în care stilul de personalitate obsesiv se află la extrema 
sănătății, iar tulburarea de personalitate obsesiv-compulsivă se 
află la extrema patologiei. Tabelul 9.1 compară şi diferențiază 
stilul de personalitate obsesiv-compulsiv de tulburarea de per- 
sonalitate obsesiv-compulsivă. 


TABELUL 9.1 Comparaţie între stilul de personalitate și tulburarea de 
personalitate obsesiv-compulsivă 


Stilul de personalitate Tulburarea de personalitate 


Perfecționism care interferează cu 
finalizarea sarcinilor. 


Își doresc să finalizeze sarcinile și 
proiectele fără greșeli sau erori. 

Se mândresc că îndeplinesc bine 
toate activitățile sau sarcinile, în cele 
mai mici detalii. 


Tind să vrea ca lucrurile să fie făcute 
„întocmai bine“ și într-un anumit 
mod, dar au o oarecare toleranță 
pentru cum sunt realizate lucrurile. 


Dedicaţi muncii și lucrului din greu, 
capabili de efort intens, neclintit. 


În luarea deciziilor, iau în calcul cu 
atenție alternativele și consecinţele 
acestora. 


Tind să aibă principii morale 
puternice şi își doresc din răsputeri 
să procedeze corect. 


Indivizi care nu bagă în seamă 
trivialitățile și care-și fac treaba fără 
prea mare implicare emoțională. 


În general, sunt atenţi, economi 
și precauți, dar sunt capabili să 
împărtășească din belșugul lor. 


Preocupare față de detalii, reguli, 
liste, ordine, organizare sau 
programe, în asemenea rnăsura 
încât scopul principal al activităţii se 
pierde. 


Insistenţe nerezonabile ca ceilalți 
să se supună exact modului în 
care fac ei lucrurile sau împotrivire 
nerezonabilă de a le permite 
celorlalți să facă lucruri din cauza 


convingerii că nu le vor realiza corect. 


Devotament excesiv față de muncă 
și productivitate, cu excluderea 
activităților de timp liber și a 
prieteniilor (care nu se explică prin 
nevoi financiare evidente). 


Indeciși: luarea de decizii este 
evitată, amânată sau prelungită (dar 
nu determinată de nevoia excesivă 
de sfaturi sau reasigurări din partea 
celorlalți). 


Hiperconștiincioşi, scrupuloși și 
inflexibili privind aspecte legate de 
moralitate, etică și valori. 


Exprimări restrânse ale afecțiunii. 


Lipsă de generozitate în privința 
acordării de timp, bani sau daruri, 
atunci când nu există probabilitatea 
să rezulte vreun câştig personal. 

Tina să păstreze și să colecționeze 
obiecte și se împotrivesc ideii de a 
renunţa la obiecte care au, au.avut 


Incapabili să renunţe la obiectele 


acestea nu au vreo valoare. : 


sau ar putea avea într-o bună zi 
valoare sentimentală pentru ei. 


Următoarele exemple de caz ilustrează mai bine diferențele 
dintre tulburarea de personalitate — dl Z — şi stilul de perso- 


nalitate — dl C. 

STUDIU DE CAZ: TULBURAREA DE PERSONALITATE 
OBSESIV-COMPULSIVĂ 


Dl Z., în vârstă de 39 de ani, este un director de firmă care își 
dorea să înceapă psihoterapia pentru că „întreaga sa lume se 
micșora”. A oferit un istoric al unor sentimente de nemulțumire 
de lungă durată privind căsnicia sa, care se înrăutăţise în ultimii 
doi ani. A descris solicitările crescânde ale soției pentru timp și 
afecțiune din partea lui, solicitări pe care le considera o slăbiciune 
a ei. Și viața sa profesională devenise conflictuală, în momentul 
în care partenerul său de 10 ani dorise ca ei să-și extindă firma de 
contabilitate într-un alt oraș. DI Z. considera că această propu- 
nere era riscantă și ajunsese în punctul în care să-și vândă par- 
tea lui din afacere partenerului său. Știa că trebuia să ia anumite 
decizii cu privire la căsătoria și afacerea lui, dar și-a dat seama 
că nu reușea să facă acest lucru. El spera că terapia l-ar ajuta în 
privința acestor decizii. S-a prezentat îmbrăcat cu grijă într-un 
costum conservator, din trei piese, albastru. Postura sa era rigidă 
și vorbea pe un ton formal și controlat, cu emoţii reduse. Gândirea 
îi era caracterizată de preocuparea față de detalii și era oarecum 
circumstanțială. 


uzate sau inutile, chiar și atunci când 











STUDIU DE CAZ: STILUL DE PERSONALITATE 
OBSESIV-COMPULSIV 


DI C., în vârstă de 41 de ani, este vicepreședinte adjunct al de- 
partamentului de resurse umane al unei companii de stat. A urcat 
ierarhic, datorită loialității şi realizărilor sale, peste şi dincolo de 


chemarea datoriei. Datorită meticulozității şi atenţiei la detalii, 
în ultimii doi ani, a reușit să economisească aproape 3 milioane 
de dolari pentru compania sa, în ceea ce privește asigurările și 
beneficiile pentru sănătate ale angajaților companiei. În cele mai 
multe seri, d! C. ia acasă cu el o servietă cu lucruri de rezolvat. Deși 
pe el nu-l deranja această intruziune în viața de familie, pe soția 
lui, cu care era căsătorit de 18 ani, o deranja. În consecință, au 
ajuns la un acord ca d! C. să petreacă cel puțin două ore cu soția și 
cu cei trei copii, înainte de a se întoarce la servieta sa. 





Eveniment declanșator. Situaţia tipică, circumstanţa sau eve- 
nimentul care, cel mai probabil, declanșează sau activează răs- 
punsul caracteristic dezadaptativ al tulburării de personalita- 
te obsesiv-compulsivă (Othmer și Othmer, 2002), după cum se 
observă în stilurile comportamental, interpersonal, cognitiv şi 
afectiv, ţine de: „autoritate; situaţii nestructurate și/sau cerințe 
de relații intime şi apropiate.“ 

Stil comportamental. Din punct de vedere comportamental, 
această tulburare este caracterizată de perfecționism. Există pro- 
babilitatea ca persoanele care suferă de această tulburare să fie 
persoane dependente de muncă. Pe lângă seriozitate, aceşti indi- 
vizi înclină să fie încăpăţânați și posesivi. Ei tind să fie indeciși 
și să amâne. 


361 


Tulburările de personalitate din DSM-5 = Tulburarea de personalitate obsesiv-compulsivă 





362 Stil interpersonal. Din punct de vedere interpersonal, acești „preocupat este obişnuit la persoanele cu tulburare de personali- 363 
indivizi sunt foarte conștienți de rangul şi statutul social şi tate obsesiv-compulsivă. — | 
îşi modifică comportamentul în consecinţă. Asta înseamnă că Criteriul optim de diagnostic. Dintre toate criteriile de dia- 
tind să fie respectuoși şi supuși față de superiori, iar față de gnostic pentru tulburarea de personalitate obsesiv-compulsi- 
subordonați și colegi sunt aroganţi și despotici. Pot stărui insis- vă, unul a fost identificat ca fiind cel mai util în diagnostica- 
tent ca ceilalți să facă lucrurile cum își doresc ei, fără să eva- rea acestei tulburări. Convingerea este că, începând cu acest 
lueze sau să conştientizeze modul în care ceilalți reacționează criteriu, clinicianul poate testa prezenţa sau absenţa criteriu- 
la această insistență. În cel mai bun caz, sunt politicoși și loiali lui şi poate diagnostica mai repede tulburarea de personalitate 
organizaţiilor şi idealurilor pe care le adoptă. (Allnutt și Links, 1996). Criteriul optim pentru această tulbura- 

Stil cognitiv. Stilul lor de gândire poate fi caracterizat ca fiind re este: manifestă perfecționism care interferează cu finalizarea 
îngust şi bazat pe reguli. Au dificultăți în stabilirea priorităților sarcinilor. 
şi a perspectivei. Sunt oamenii „detaliilor“ și, de multe ori, pierd 
din vedere proiectul mai mare. Cu alte cuvinte, „nu pot vedea Descrierea DSM-5 
pădurea de copaci“. Indecizia şi îndoielile lor fac ca luarea deci- i 
ziilor să fie dificilă. Inflexibilitatea lor mentală este egalată de sti- Indivizii cu această tulburare de personalitate se carac- 
lul lipsit de sugestibilitate și imaginaţie, ceea ce sugerează că au terizează printr-un tipar pervaziv de perfecţionism, ordi- 
o viață fantasmatică limitată. Asemenea indivizilor pasiv-agre- ne şi control, în detrimentul flexibilității, receptivității și al 
sivi, persoanele obsesiv-compulsive au conflicte între asertivita- eficienţei. Sunt preocupaţi prea mult de detalii, reguli și orare. 
te și sfidare, între a fi plăcute şi a fi obediente, însă din motive Perfecționismul lor interferează cu îndeplinirea sarcinilor 
diferite. din cauza standardelor lor mult prea stricte. Sunt extrem de 
Stil afectiv. Stilul lor afectiv sau emoţional este caracterizat dedicați muncii şi productivității, excluzând activitățile de recre- 
ca fiind sumbru și posomorât. Le este dificil să-și exprime trăiri- ere și prietenii. Când vine vorba de chestiuni privind valorile, 
le intime, cum ar fi căldura și blândeţea. Tind să evite sentimen- moralitatea sau etica, aceşti indivizi sunt inflexibili, scrupuloși 
tele „mai blânde“, deşi pot manifesta furia, frustrarea şi iritarea şi hiperconștiincioși. Adesea, nu reușesc să renunțe la obiecte 
destul de liber. Această conduită sumbră, de evitare a emoțiilor, uzate sau nefolositoare, lipsite de valoare sentimentală. Nu vor 
se manifestă în comportamente de relaționare preţioase şi rigide. delega sarcini sau nu vor lucra cu ceilalți, decât dacă lucrurile se 
Stilul de atașament. Dimensiunea atașamentului preocupat pot întâmpla în condiţiile lor. Nu să de inirate ca acești indivizi 
este caracterizată de un sentiment de lipsă de valoare personală sunt, de asemenea, rigizi şi încăpăţânați. În sfârșit, sunt zgârciți 
şi evaluarea pozitivă a celorlalți. Acești indivizi tind să fie foarte cu banii, care sunt adunați în eventualitatea unor viitoare catas- 
orientați spre exterior în autodefinirea lor. Stilul de ataşament trofe (American Psychiatric Association, 2016). 

„Modelul alternativ DSM-5 pentru tulburările de perso- 
nalitate“ oferă o altă descriere a acestei tulburări (American 
Psychiatric Association, 2016). Caracteristicile tipice sunt 
descrise ca fiind dificultăţile în stabilirea şi menţinerea unor 
relații personale apropiate, asociate cu perfecționism, exprima- 
re emoțională limitată și inflexibilitate. Dificultăţile caracteris- 
tice sunt observate în ceea ce privește identitatea, autocontro- 
lul, empatia și intimitatea, precum și afectele limitate, evitarea 
intimității, perseverarea și perfecționismul rigid. 


Descriere prototip 


Un prototip este o scurtă descriere care surprinde esența 
modului în care o anumită tulburare se prezintă în mod obișnuit. 
Descrierile prototip sunt utile și convenabile, iar clinicienii se 
bazează în mod obișnuit pe ele, mai degrabă decât pe liste de 
criterii comportamentale sau convingeri fundamentale (Westen, 
2012). Iată o descriere prototip obişnuită a tulburării de perso- 
nalitate obsesiv-compulsivă: acești indivizi sunt perfecționiști 
şi preocupați de control într-o manieră de neclintit. Nu se pot 
odihni până ce nu le reușește fiecare detaliu exact. Deoarece 
insistă că ceilalți nu pot fi niciodată suficient de atenţi sau de 
competenți, ei nu deleagă niciodată şi nu încredințează aspec- 
tele importante altora. Vieţile lor sunt controlate de programe, 
reguli și rutine rigide. Din cauza atenţiei lor scrupuloase asupra 
detaliilor și proiectelor, nu se pot relaxa, nu pot fi spontani sau 
nu se pot bucura de relații apropiate şi intime. Sunt neobișnuit 
de avari cu banii, sentimentele și afecțiunea. Transmit clar că 
lucrurile trebuie să se întâmple întotdeauna după cum vor ei 
sau deloc (Frances, 2013). 

Prevalenţa 


Prevalenţa acestei tulburări a fost estimată între 2,1 și 7,9% în 
populaţia generală (American Psychiatric Association, 2016). În 
contextele clinice, conform estimărilor, se găseşte de la 2,8 până 
la 34,6% dintre pacienţi (Torgersen, 2012). 


Conceptualizări ale tulburării de personalitate 
obsesiv-compulsivă 


Conceptualizări de caz psihodinamice 


Autorii psihanalitici timpurii au descris personalitatea obse- 
siv-compulsivă ca fiind o regresie de la faza oedipiană la faza 
anală a dezvoltării. S-a observat că, din cauza unui Supraeu 
punitiv, individul obsesiv-compulsiv folosește ca mecanisme de 
apărare intelectualizarea, izolarea afectului, anularea retroactivă 
și formațiunea reacțională. După câte putem presupune, acestor 
indivizi le-a fost dificil să-și exprime agresivitatea, ca rezultat al 
luptei pentru putere cu figurile materne în perioada educației 
sfincteriene. 

Totuși, autorii contemporani formulează acest tipar ca fiind 
mult mai larg decât fixaţia anală. În copilărie, acești indivizi nu 
au fost suficient de apreciaţi sau iubiți de cei care îi îngrijeau 
și au dezvoltat ulterior îndoieli copleșitoare. Salzman (1980) 
consideră că tiparul obsesiv este, practic, un dispozitiv pentru 
a împiedica orice gând sau sentiment care ar putea produce 
rușine, pierderea mândriei sau a statutului sau un sentiment 
de deficiență sau slăbiciune, indiferent dacă sentimentele sunt 
ostile, sexuale sau de alt fel. Autorul consideră compulsivitatea 

obsesivă ca fiind o strategie nevrotică menită să-i protejeze pe 
acești indivizi de expunerea la orice gânduri sau sentimen- 
te care le-ar putea pune în pericol existenţa fizică sau psihică. 
Necesitatea imperioasă de a-și controla lumea interioară și exte- 
rioară îi face pe acești indivizi să ducă vieți extrem de structu- 
rate și gestionabile. Ei tind să-și menţină îndoielile, sunt dispuşi 
să-și asume angajamente și se străduiesc pentru perfecțiune. 


Prin urmare, este necesar ca ei să știe totul pentru a prezice vii- - 


torul și pentru a se pregăti pentru fiecare exigență. Pentru a păs- 
tra ficțiunea perfecțiunii, nu trebuie să facă niciodată vreo eroare 
sau să admită vreo deficiență. Mai mult, tendinţa de a amâna 
este legată de tendinţa lor de a se îndoi, ca mijloc de a-și garan- 
ta omniscienţa atunci când viaţa îi forțează să ia o decizie sau să 
facă o alegere. Ca atare, ei sunt profund ambivalenţi, ceea ce le 
permite să-și păstreze siguranța, dar cu prețul productivității şi 
al sentimentelor și atitudinilor pozitive. Acești indivizi conside- 
ră, în mod conștient, atât furia, cât și dependenţa ca fiind inac- 
ceptabile şi se apără astfel împotriva acestor sentimente, prin 
mecanisme de apărare precum formațiunea reacțională şi izola- 
rea afectului, ca și prin comportamente cuviincioase și slugarni- 
ce. Intimitatea le ridică preocupări majore acestor indivizi, care 
se tem că vor fi copleșiți de dorințele puternice de a fi îngrijiţi, 
confruntându-se, totodată, și cu frustrarea acelor dorinţe, alături 
de teama de a pierde controlul. În plus, ei nutresc convingerea 
secretă că, dacă ar putea deveni perfecţi, ar primi în sfârşit apro- 
barea parentală și aprecierea care le-au lipsit în viaţa timpurie. 
În sfârşit, autorii psihodinamici au observat stilul cognitiv unic 
al indivizilor obsesiv-compulsivi (Horowitz, 1988; Horowitz et 
al., 1984; Shapiro, 1965), caracterizat prin constrângere, atenţie 
deosebită la detalii, lipsa spontaneității și gândirea ruminativă. 

Conceptualizarea de caz biosocială 


Până în prezent nu există dovezi din partea cercetărilor că 
la baza acestei tulburări s-ar afla factori biologici predispozanţi 
(Millon și Davis, 1996). Cu toate acestea, observaţiile clini- 
ce sugerează că mulți indivizi obsesiv-compulsivi manifestă 
un temperament anhedonic (Millon, 1981) şi tind să fie primii 
născuţi în familiile lor de origine (Toman, 1961). Anumiți fac- 
tori de mediu pot fi etiologici: hipercontrolul parental, compor- 
tamentul compulsiv învăţat şi antrenamentul responsabilități. 
Mai degrabă decât să fie excesiv de protectori, părinții indivizi- 
lor obsesiv-compulsivi au exercitat un control exagerat, prin fer- 
mitate și atitudine punitivă. Încercarea de a-i împiedica pe copii 
să provoace probleme pentru ei înșiși sau pentru ceilalți este 
punitivă, atunci când copilul se poartă greșit sau nu reușește să 
satisfacă aşteptările. Copiii învaţă comportamentul compulsiv, 
în mod direct şi indirect, în cadrul matricei familiale. Ei învaţă să 
evite pedeapsa, acceptând și satisfăcând cerinţele și aşteptările 
unor părinţi perfecționişti și punitivi. Mai mult, ei învață com- 
portamentul compulsiv prin imitarea comportamentelor com- 
pulsive modelate de unul sau ambii părinți. Drept urmare, nu-și 
dezvoltă capacitatea de a genera opțiuni și de a explora alter- 
native şi, astfel, nu reușesc să funcţioneze autonom. Indivizii 
obsesiv-compulsivi sunt expuși, în mod regulat, unor condiții 
care îi învaţă să supraevalueze sentimentul de responsabilitate 
față de ceilalți. Ei sunt învățați să simtă vinovăţie, atunci când 
aceste responsabilități nu sunt îndeplinite şi ruşine, atunci când 
acționează impulsiv sau chiar jucăuș. În schimb, învaţă să fie 
politicoşi, plăcuțţi şi loiali superiorilor. Aceste influențe gene- 
rează, în mod obișnuit, indivizi care sunt puternic hotărâți, 

perfecţioniști, politicoși, plăcuţi și care duc o viaţă mai degrabă 
restrictivă, nesigură și lipsită de culoare. 

Tiparul obsesiv-compulsiv se perpetuează de la sine prin 
interacţiunea dintre rigiditatea cognitivă și comportamentală, 
aderenţa strictă faţă de roluri, reglementări și convenții socia- 
le și tendinţa de a fi extrem de autocritici. În timp ce rigiditatea 
lor cognitivă servește la reducerea anxietăţii asociate cu flexi- 
bilitatea și ambivalenţa, acești indivizi tind să ducă vieți exce- 
siv de structurate, unilaterale. Autocritica le servește pentru a-i 
menţine în linie, în timp ce strădania spre perfecțiune reduce 
posibilitățile de asumare a riscurilor și de aventură. 


Conceptualizări de caz cognitiv-comportamentale 


Beck (2015) a identificat credinţele sau schemele de bază pe 
care le au indivizii obsesiv-compulsivi: perfecționismul și con- 
trolul. Schema perfecționismului presupune credințe precum: 
„Pentru a fi valoros, trebuie să evit greșelile, deoarece a face 
o greşeală înseamnă a eşua, ceea ce ar fi intolerabil“ şi „Dacă 
cursul perfect de acţiune este neclar, este mai bine să nu fac 
nimic“. Schema de control presupune credințe precum: „Trebuie 
să fiu absolut în control asupra persoanei mele și asupra mediu- 
lui meu, pentru că pierderea controlului este intolerabilă și peri- 
culoasă“, „Fără regulile şi ritualurile mele, mă voi prăbuși într-o 
grămadă inertă”“ și „Ritualurile magice sau ruminările obsesive 
împiedică apariția catastrofelor“. În mod obișnuit, acești indivizi 
se văd pe sine ca responsabili și răspunzători pentru aproape 
toate lucrurile din viaţa lor. În același timp, ei consideră că sunt 
inadecvaţi, neajutoraţi sau defecți. Ei îi privesc pe ceilalți ca fiind 
incompetenţi, neglijenţi și mai puțin preocupaţi de chestiuni 

„decât sunt ei. Convingeri asemănătoare includ necesitatea regu- 


lilor şi reglementărilor pentru a supravieţui. Din cauza convin- 
gerilor lor despre control și perfecțiune, în cazul în care eșuează 
într-o sarcină, probabil vor concluziona că sunt ratați şi lipsiţi 
de valoare. Nu este surprinzător faptul că astfel de credinţe sunt 
reflectate în principala lor strategie sau tipar de exercitare a con- 
trolului maxim asupra propriei persoane și asupra altora, prin 
folosirea atitudinii directive, a coerciției și dezaprobării (Beck, 
2015; Simon, 2015). 

Guidano și Liotti (1983) oferă o formulare cognitivă simila- 
ră, însă diferită, care implică trei scheme dezadaptative. Acestea 
sunt: perfecţionismul, nevoia de certitudine și convingerea că 
există o soluţie corectă universală pentru problemele umane. 
Autorii observă că acești indivizi au primit mesaje mixte, contra- 
dictorii, de la cel puţin un părinte. De asemenea, autorii descriu 
gândurile automate tipice ale indivizilor obsesiv-compulsivi. 
„Irebuie să îndeplinesc perfect această sarcină“, „Trebuie să fac 
singur acest proiect sau nu va fi făcut bine“, „Persoana aceea 
nu s-a purtat bine și ar trebui pedepsită“ și „Ar trebui să păs- 
trez aceste rapoarte vechi, pentru că aș putea avea nevoie de 
ele într-o zi“. Pe lângă aceste scheme și gânduri automate, per- 
soanele cu acest tipar de personalitate folosesc adeseori distor- 
siunile cognitive ale gândirii dihotomice și ale amplificării sau 
catastrofizării. 

Turkat (1990) şi Turkat și Maisto (1985) propun o formulare 
comportamentalistă a acestui tipar. Acești indivizi se remarcă 
prin faptul că au fost crescuți în familii care au subliniat pro- 
ductivitatea și respectarea regulilor, în detrimentul expresivității 
emoționale și a relaţiilor interpersonale. În consecință, acești 
indivizi nu au dobândit nivelurile adecvate ale abilităţilor 

empatice sau ale abilităților de interacțiune emoţională cu 
ceilalți. 


Conceptualizările de caz interpersonale 


Potrivit lui Benjamin (2003a), persoanele diagnosticate cu 
tulburare de personalitate obsesiv-compulsivă au fost proba- 
bil crescute într-o atmosferă caracterizată prin constrângerea 
nerezonabilă şi coerciția neobosită de a realiza corect lucrurile 
şi de a respecta regulile, indiferent de costul personal. Drept 
urmare, individul obsesiv-compulsiv manifestă un devota- 
ment dezechilibrat față de perfecțiunea proprie și a celorlalți. 
De obicei, părinţii aveau așteptări extrem de mari de autocon- 
trol şi perfecțiune și nu numai că i-au pedepsit pe copii pentru 
că nu erau perfecţi, dar le-au oferit prea puţine recompense 
sau niciuna pentru succes. Ulterior, copiii s-au concentrat în 
primul rând pe evitarea greșelilor și pe autocritică, încercând, 
din greu, să fie buni și corecţi. Mai mult, în aceste familii a 
existat prea puţină căldură. Râsetele, îmbrățișările, ţinutul în 
braţe și alte semne de afecțiune erau rareori, dacă vreodată, 
manifestate. Exprimarea sentimentelor era considerată pericu- 
loasă. Consecința adultă a lipsei de căldură şi a solicitărilor 
de perfecțiune este reprezentată de corectitudinea lor socia- 
lă, însoțită însă de inaccesibilitatea emoțiilor. În sfârșit, exis- 
tă o teamă de a face greșeli și o predilecție pentru respectarea 
regulilor. Căutarea ordinii stă la baza învinovăţirii şi a con- 
trolului celorlalți lipsit de consideraţie, controlul alternând 
cu obedienţa oarbă față de autoritatea de principiu. Această 
poziţie este susținută de o autodisciplină excesivă, de evitarea 
emoțiilor, de autocritică, precum și de neglijarea de sine. 

Conceptualizări de caz integrative 


Următoarea formulare integrativă oferă o explicaţie biopsiho- 
socială pentru modul în care e probabil să se fi dezvoltat această 
personalitate şi cum este ea menținută. Din punct de vedere bio- 
logic, e posibil ca acești indivizi să fi manifestat un temperament 
anhedonic în copilărie. Nu e nicio surpriză că primii născuţi au 
o înclinație mai mare spre dezvoltarea unui stil compulsiv com- 
parativ cu ceilalți frați. 

Din punct de vedere psihologic, acești indivizi se văd pe 
ei înșiși, pe alții, lumea și scopul vieţii în termenii următoare- 
lor teme. Ei tind să se perceapă pe sine într-o variantă a temei: 
„Sunt responsabil dacă ceva nu merge bine, așa că trebuie să fiu 
de încredere, competent și virtuos.“ Percepția asupra lumii este 
o variantă a temei: „Viaţa este imprevizibilă și prea exigentă.“ Ca 
atare, este posibil să concluzioneze: „Prin urmare, fii în control, 
fii corect și adecvat în orice moment.“ 

Din punct de vedere social, pentru această personalitate sunt 
observate tipare de parentaj și condiționare din partea mediului 
predictibile. Stilul de parentaj pe care l-au experimentat poate fi 
caracterizat prin consecvență și, totodată, prin control excesiv. 
În copilărie, au fost instruiți să fie excesiv de responsabili pentru 
acțiunile lor şi să se simtă vinovați și lipsiţi de valoare dacă nu 
erau obedienţi, orientați spre realizări sau „buni“. Injoncţiunea 
parentală la care au fost cel mai probabil expuși a fost: „Trebuie 
să faci mai bine şi să fii mai bun pentru a fi valoros“. 

Acest tipar obsesiv-compulsiv este confirmat, întărit și per- 
petuat de mai mulți factori: așteptări extrem de ridicate, plus un 
comportament și credințe extrem de rigide, alături de tendința 
de a fi autocritic, toate ducând la un comportament rigid, bazat 

de vedere social, profesional și moral. Acest lucru, la rândul său, 
reconfirmă comportamentele și credințele extrem de rigide ale 
acestui tipar de personalitate (Sperry, 2015). 

Tabelul 9.2 rezumă caracteristicile acestei tulburări. 
TABELUL 9.2 Caracteristici ale tulburării de personalitate 
obsesiv-compulsive 
Eveniment(e) Cerinţe din partea unor figuri de autoritate; situații 
declanșator/oare nestructurate și/sau cerinţe de relații intime și 

apropiate 
Stil comportamental Perfecţionist și virtuos 
Obsedat de muncă 
De nădejde, de încredere și hiperconștiincios 
Indecis și amână 
Comportament Dedicarea față de sarcini sau muncă limitează 
interpersonal relațiile 
Nu e dispus să delege sau să colaboreze 
Rigid și încăpățânat 
Judicativ 
Despotic față de subordonați, dar plin de respect 
față de superiori 
Politicos și loial 
Stil cognitiv Limitat, bazat pe reguli 
Inflexibilitate 
Lipsit de imaginaţie 
Stil afectiv Sumbru și posomorât 
Evitarea emoțiilor 
Temperament Iritabil, dificil sau anxios 
Stil de ataşament Preocupat 

“ Injoncțiune parentală „Trebuie să faci mai bine sau să fii mai bun pentru 
a fi valoros.“ 


Percepția de sine „Sunt responsabil dacă ceva nu merge bine.” 


Percepția asupra lumii „Viaţa este imprevizibilă și prea exigentă. Prin 
urmare, fii în control, fii corect și așa cum trebuie şi 
nu face greşeli.“ 


Scheme dezadaptative Standarde severe; atitudine punitivă; inhibiţie 
emoțională 


Criteriu optim de 
diagnostic 


Manifestă perfecționism care interferează cu 
finalizarea sarcinilor 


Evaluarea tulburării de personalitate obsesiv-compulsivă 


Mai multe surse de informație sunt utile în stabilirea unui plan 
de diagnostic și tratament pentru tulburările de personalitate. 
Observaţia, informaţiile colaterale și testarea psihologică repre- 
zintă complemente importante ale autoevaluării pacientului din 
timpul interviului clinic. Această secțiune descrie succint câteva 
observații caracteristice pe care le face clinicianul, precum și natu- 
ra relaţiei care se poate dezvolta în întâlnirile inițiale cu indivizii 
cu tulburări de personalitate specifice. Sunt descrise, de asemenea, 
tiparele de răspuns caracteristic la diferite teste obiective (adică, 
MMPI-2 și MCMI-IV) şi teste proiective (adică Rorschach și TAT). 


Comportamentul și raportul stabilit în timpul interviului 


Dinamica obsesiv-compulsivului, caracterizată prin circum- 
stanţialitate, perfecționism și ambivalenţă, face ca intervievarea 
acestor indivizi să fie dificilă şi provocatoare. Preocuparea lor 

pentru detalii şi concentrarea asupra acestora, precum şi nevo- 
ia de control conduc la o luptă aparent nesfârșită cu privire la 
cuvinte, problematici și cine este responsabil, fără a se reuşi 
dezvoltarea unei atmosfere bazate pe înțelegere și cooperare. 
Întrebările deschise îi duc la confuzie. În schimb, ei își doresc 
întrebări mai focalizate, dar, atunci când se adresează o astfel 
de întrebare, o interpretează prea restrictiv. E posibil să aducă 
cu ei un dosar cu istoricul medical, dieta, tiparul de exerciţii 
fizice sau chiar vise, așteptându-se să treacă în revistă cu dum- 
neavoastră toate aceste detalii. Și, deşi pot admite că acestor 
detalii le sunt asociate afecte și sentimente, nu sunt dispuși să 
recunoască valoarea exprimării acestor afecte, cu atât mai puţin 
să vorbească despre ele. Ambivalenţa lor este dificil de depășit, 
deoarece nu pot accepta asigurările din partea celorlalți că pro- 
blemele lor pot fi rezolvate sau că pot tolera un control mai slab 
în viaţa lor. 

Exprimarea empatiei clinicianului este problematică pentru 
ei, deoarece insistă că sunt obiectivi și nu au sentimente. Astfel, 
sunt perturbaţi de exprimarea empatiei și o resping ca fiind 
irelevantă. Pot insista că problemele lor sunt importante, și nu 
suferința lor. Cu toate acestea, problemele lor sunt de nerezol- 
vat! Singura pârghie terapeutică pentru clinician este încerca- 
rea de a-l face pe acest individ să intre în contact cu furia și alte 
sentimente şi să-l menţină acolo. Acest lucru este însă dificil, 
deoarece ei vor încerca să apere sau să nege afectele şi să se folo- 
sească de o gândire obsesivă și mai obstructivă, pentru a neutra- 
liza o astfel de influenţă terapeutică. Nu este nevoie să spunem 
că formarea unei alianţe terapeutice este dificilă, iar interviul 
constă adesea în încercări eșuate, frustrări și lupte (Othmer și 
Othmer, 2002). 

„Datele testărilor psihologice 


Inventarul Multifazic de Personalitate Minnesota (MMPI-2), 
Inventarul Clinic Multiaxial Millon (MCMI-IV), Testul psi- 
hodiagnostic Rorschach și Testul de Apercepţie Tematică 
(TAT) pot fi utile în diagnosticarea tulburării de personalitate 
obsesiv-compulsivă, precum şi a stilului de personalitate obse- 
siv-compulsivă (Groth-Marnat, 2009). 

La MMPI-2 există probabilitatea unei scale K (Corecţie) 
moderat de înalte. Deoarece indivizii cu trăsături obsesiv-com- 
pulsive nu sunt înclinați spre autodezvăluire, aceştia rare- 
ori au profiluri cu scoruri ridicate. Cu toate acestea, scalele 1 
(Ipohondrie) și 3 (Isterie) tind să fie înalte. Dacă plângerile fizi- 
ce reprezintă punctul central al suferinţei, scala 1 poate fi deo- 
sebit de ridicată. O creștere pe scala 9 (Hipomanie) reflectă de 
obicei gradul în care acești indivizi sunt despotici și dominanţi 
în relațiile interpersonale. Din moment ce scala 7 (Psihastenie) 
reflectă obsesionalitatea, creșterea acestei scale indică, de obi- 
cei, o atitudine plină de plângeri și nemulțumire (Graham, 2012; 
Meyer, 1995). 

La MCMI-IV este probabil un scor mare pe scala 7 (Compulsiv) 
(Millon et al., 2015). Creșterile de scor pe scala A (Anxietate) 
nu sunt probabile, deoarece acești indivizi tind să-şi exprime 
anxietatea somatic, astfel încât scala H e probabil să fie crescu- 
tă (Tulburarea simptomului somatic) (Choca și Denburg, 1997). 

În cazul testului Rorschach, este probabil să se pună accentul 
pe răspunsurile de tip Dd (Detaliu neobișnuit) și răspunsurile D 
(Detaliu obișnuit). De asemenea, sunt frecvente numeroase Tăs- 
punsuri F +% (Forma bună) şi mai puţine răspunsuri W (Intreg) 
şi răspunsuri bazate pe culoare. Persoanele obsesiv-compulsive 

tind să descrie unele răspunsuri în detalii extrem de specifice și 
să critice petele de cerneală (Meyer, 1995). 

Poveştile TAT ale acestor indivizi tind să fie lungi, cu 0 vari- 
etate de teme. Uneori, tema principală se pierde în detaliile răs- 
punsului lor. Acest lucru este posibil în special la planșele 2 şi 
13 MF (Bellak, 1997). 


Abordări ale tratamentului și intervenții 


Consideraţii privind tratamentul 


În diagnosticul diferențial al acestei tulburări sunt incluse tul- 
burarea de personalitate dependentă și așa-numita tulburare de 
personalitate pasiv-agresivă. Diagnostice de simptom care sunt 
asociate în mod obișnuit cu tulburarea de personalitate obse- 
siv-compulsivă includ tulburările de anxietate, în special fobia 
simplă, tulburarea de anxietate socială și tulburarea de panică. 
Alte tulburări comune din DSM-5 includ tulburările de conver- 
sie și tulburările simptomului somatic. 

Tulburarea obsesiv-compulsivă (TOC) are o lungă tradiţie 
de tratament, datând încă de la cazul „Omul cu șobolani“ al 
lui Freud și cel al lui Adler, „Cazul doamnei A.“. Observaţi că 
TOC este o tulburare de simptom, în timp ce tulburarea de per- 
sonalitate obsesiv-compulsivă este o tulburare de personalita- 
te. Din moment ce „Omul cu șobolani“ prezenta atât tulburări 
de pe Axa [, cât şi de pe Axa II, mulți care au citit relatarea lui 
Freud privind acest caz și tratamentul său au presupus inco- 
rect că ambele tulburări sunt aceleași și sunt tratate la fel. Ele 
nu sunt aceeași tulburare, dar, în aproximativ o treime din 
cazuri s-au dovedit a fi prezente ambele tulburări (Jenike, Baer 

și Minichiello, 1998; Phillips și Stein, 2015). Când ambele tulbu- 
rări sunt prezente împreună, tratamentul s-a dovedit a fi mult 
mai provocator decât în cazul în care există doar TOC. 

Obiectivele de tratament includ dezvoltarea limitelor cogni- 
tive și creșterea exprimării emoționale, astfel încât să poată fi 
obținut un echilibru mai rezonabil între gânduri și sentimen- 
te. Strategiile de tratament pentru tulburarea de personalitate 
obsesiv-compulsivă implică, de obicei, terapie de lungă durată, 
centrată pe insight. Spre deosebire de tulburarea obsesiv-com- 
pulsivă, în care antidepresivele şi terapia comportamentală pot 
avea drept rezultat ameliorarea obsesiilor și a compulsiilor într-o 
perioadă relativ scurtă de timp, tulburarea de personalitate obse- 
siv-compulsivă nu dă rezultate cu un tratament de scurtă durată. 
Cu toate acestea, intervențiile psihodinamice și cognitiv-compor- 
tamentale par a fi eficiente. Medicația nu este de obicei necesară 
în cazul acestei tulburări de personalitate, dacă se obține remite- 
rea tulburării de simptom ce o însoțește (Sperry, 2015). 


Psihoterapia individuală 


Abordarea psihoterapiei psihodinamice 


Terapia pacienţilor obsesiv-compulsivi presupune expunerea 
sentimentelor extreme de nesiguranţă și incertitudine ale paci- 
entului. Pe măsură ce-și identifică structura nevrotică ca fiind o 
apărare împotriva recunoașterii acestor slăbiciuni, ei pot începe 
să-şi dezvolte un sistem de securitate mai adaptativ. La începu- 
tul tratamentului, acești pacienți nu reușesc să renunţe la apă- 
rarea lor obsesiv-compulsivă, temându-se de consecinţe teribile. 
Totuși, pe măsură ce stima lor de sine crește, iar conştientizarea 

punctelor lor forte se amplifică, ei sunt capabili să-și asume riscul 
abandonării acestor tipare, fiind, astfel, mai liberi să funcționeze 
mai productiv. Obiectivul terapiei este trecerea de la așteptările 
imposibile de la sine şi de la alții, la unele mai realiste și care pot 
fi realizate. Pe scurt, acești indivizi ajung să înveţe că, renunțând 
la tiparele lor rigide și inflexibile de control și protecţie, se pot 
simţi, de fapt, mai productivi. Efectuarea psihoterapiei orientate 
psihodinamic cu pacienţi obsesiv-compulsivi necesită o serie de 
modificări. Modificarea implică nivelul de activitate a clinicianu- 
lui, care trebuie să fie activ de la începutul până la sfârșitul trata- 
mentului. Pasivitatea clinicianului, conform lui Salzman (1980), 
poate duce doar la analize interminabile şi la o atmosferă de 
confuzie. În mod specific, asocierile libere, tendința spre deta- 
lii nesfârșite și circumstanţialitate trebuie controlate și limitate. 
Din cauza nevoii de perfecțiune a acestor pacienți, ei tind să-și 
denumească și să-și cuantifice descrierile, ceea ce, mai degra- 
bă decât să clarifice, confundă și zăpăcește. Procesul asocierilor 
libere tinde să-și anuleze propriul scop. Astfel, clinicianul trebu- 
ie să fie activ pentru a preveni această tangenţialitate și distra- 
gere, încercând să întrerupă ceea ce este irelevant ca şi evitările. 
Desigur, evitarea majoră este cea a afectelor. Deşi acești pacienți 
pot vorbi despre sentimente și emoții, şi chiar despre transfer și 
contratransfer, ei evită, cu asiduitate, exprimarea afectelor. Prin 
urmare, clinicianul trebuie să se concentreze asupra sentimente- 
lor reale și asupra exprimării lor, limitând discuțiile intelectuale 
despre afecte. 

O altă modificare a metodelor analitice tradiționale presu- 
pune concentrarea asupra evenimentelor recente. Deşi indivizii 
obsesiv-compulsivi pot discuta despre furia și comportamentul 
ostil, asociat cu evenimentele trecute, le este foarte dificil să-și 

dezvăluie impulsurile și sentimentele din experiențele recen- 
te, din aici-și-acum. Asemenea impulsuri și sentimente fragile 
sunt privite ca amenințătoare și periculoase, iar Salzman (1980) 
susţine că aceasta este esența apărărilor obsesiv-compulsive. 
Eşecul de a exprima aceste sentimente, mai degrabă decât com- 
portamentul lor ostil, este cel care a declanșat un comportament 
de răzbunare din partea celorlalți, care, la rândul său, le ațâţă 
furia și reacţiile ostile. 

În sfârșit, trebuie modificată şi directiva obișnuită a terapi- 
ei psihanalitice tradiționale de a renunţa la deciziile majore pe 
parcursul terapiei. Din cauza temerii acestor persoane de a face 
greșeli, o astfel de directivă poate servi la întărirea tiparului lor 
patologic. Trebuie susținute mai degrabă asumarea de riscuri și 
luarea deciziilor. Tehnicile de abordare a indeciziei sunt clarifi- 
carea și interpretarea nevoii lor de răspunsuri absolute și de cer- 
titudine. Dacă se folosește materialul oniric, accentul trebuie să 
fie pe aici-şi-acum, iar conținutul visului să fie tratat în aceeași 
manieră ca și alte materiale terapeutice. 

Scopul final al tratamentului este ca acești indivizi să atingă 
un anumit nivel de echilibru și compromis și, în loc să fie nevoiți 
să fie supraoameni, să poată funcţiona ca persoane umane supu- 
se greşelii. Din cauza anxietăţii lor anticipatorii, probleme- 
le privind încheierea terapiei sunt abundente în cazul acestor 
pacienţi. Trebuie să fie limpede înţeles atât de către pacienţi, cât 
şi de către clinicieni că episoadele de anxietate vor apărea pe tot 
parcursul vieţii, iar continuarea tratamentului nu reprezintă o 
garanţie împotriva suferinţei vieții. 

Un scop similar este modificarea Supraeului, atât de mult, 
încât aceşti pacienţi să poată accepta că dorinţa lor de a depăși 
astfel de sentimente precum furia, pofta sexuală și dependența 

sunt sortite eșecului și trebuie integrate, mai degrabă decât rene- 
gate. Gabbard (1994) observă că astfel de schimbări au loc prin 
interpretarea detaliată a conflictelor legate de agresivitate, sexu- 
alitate și dependenţă. 

Există un consens că tratamentul psihodinamic de lungă 
durată este necesar în cazul acestor pacienți. Acest lucru se 
datorează emoționalităţii limitate și vulnerabilităţii lor în faţa 
diminuării stimei de sine, sub exteriorul lor rigid. Tratamentul 
durează de obicei între doi și trei ani, cu una sau două ședințe pe 
săptămână. Concepţia predominantă este că psihoterapia dina- 
mică, cu sprijinul auxiliar al medicaţiei și al intervențiilor com- 
portamentale, este eficientă (Salzman, 1989). Schanche, Stiles, 
MCcCullough, Svartberg și Nielsen (2011) oferă o analiză utilă, 
din perspectivă psihodinamică, privind tulburările de persona- 
litate de cluster C, inclusiv un comentariu privind tratamentul 
tulburării de personalitate obsesiv-compulsivă. 


Terapia suportiv-expresivă limitată în timp 


Terapia suportiv-expresivă le-a fost oferită indivizilor care 
aveau tulburare de personalitate obsesiv-compulsivă și celor cu 
tulburare de personalitate evitantă. Cei cu tulburare de perso- 
nalitate obsesiv-compulsivă și-au pierdut diagnosticul de tul- 
burare de personalitate într-o perioadă de timp semnificativ 
mai scurtă comparativ cu cei având tulburare de personalitate 
evitantă. Deși ambele grupuri au răspuns la această terapie cu 
durată limitată, urmărindu-li-se progresul pe direcții, precum 
tulburarea de personalitate, depresia, anxietatea, funcționarea 
generală și problemele interpersonale, cei cu tulburare de per- 
sonalitate obsesiv-compulsivă nu mai îndeplineau criteriile de 

pe Axa II, după primele 17 şedinţe (Barber, Morse, Krakauer, 
Chittams și Crits-Christoph, 1997). 


Abordările terapiei cognitiv-comportamentale 


Care dintre abordările și ţintele de tratament cognitiv-com- 
portamentale au cele mai bune rezultate în tratarea tulburării de 
personalitate obsesiv-compulsivă? Din păcate, nu au fost publi- 
cate până în prezent studii clinice controlate aleatoriu care să-i 
ofere clinicianului ghiduri utile și de încredere. Bailey (1998) 
descrie şi critică cele mai frecvente abordări cognitive: abor- 
darea lui Young, centrată pe scheme, și abordarea tradițională 
a lui Beck. Kyrios (1999) descrie mai multe obiective de trata- 
ment cognitiv-comportamental în tratarea tulburării de perso- 
nalitate obsesiv-compulsivă. Acestea includ vizarea cognițiilor 
disfuncționale, a repertoriilor comportamentale restricționate, 
a dispoziţiilor afectelor negative și a problemelor legate de 
atașament și identitate. Până la elaborarea unor linii directoare 
bazate pe cercetare, o evaluare atentă a atributelor clientului și 
ale situației, precum și judecata clinicianului trebuie să continue 
să orienteze deciziile de tratament. 

Abordarea terapiei cognitive. Beck et al. (2011) oferă o 
discuție extinsă a abordării terapiei cognitive cu indivizi cu 
tulburare de personalitate obsesiv-compulsivă. Obiectivul 
general în activitatea terapeutică cu acești indivizi este de a-i 
ajuta să-şi modifice şi să-și restructureze schemele dezadapta- 
tive care stau la baza comportamentelor și afectelor. Stabilirea 
unei relaţii de lucru bazată pe colaborare este prima sarcină a 
terapiei. E ceva ce poate fi destul de dificil pentru acești indi- 
vizi, din cauza rigidităţii lor, a evitării emoțiilor și a tendinței 

de a minimaliza importanţa relaţiilor interpersonale. Prin 
urmare, relaţia se bazează pe respectul individului față de 
competenţa terapeutului și pe convingerea că terapeutul va fi 
prevenitor și util. Eforturile de a dezvolta o relație mai strân- 
să din punct de vedere emoţional la începutul tratamentului 
pot duce la terminarea prematură a terapiei. Cu toate aces- 
tea, Strauss et al. (2006) au realizat un studiu non-randomizat 
al terapiei cognitive pentru tulburarea de personalitate obse- 
siv-compulsivă și tulburarea de personalitate evitantă şi au 
constatat că alianțele terapeutice timpurii mai puternice au 
prezis mai multe ameliorări ale simptomelor. Chiar şi rup- 
turile relației, ulterior în terapie, pot fi folosite ca experiențe 
de învăţare, dacă sunt gestionate corespunzător. Prin urma- 
re, există deopotrivă riscuri și recompense pentru investiţiile 
timpurii în alianţa cu acești clienți. De asemenea, este esențial 
să i se prezinte individului obsesiv-compulsiv teoria cogni- 
tivă a emoţiilor, încă de timpuriu, în cursul terapiei și să se 
stabilească obiectivele terapeutice. De obicei, acestea implică 
acuzele actuale. După stabilirea în colaborare a obiectivelor, 
acestea sunt ordonate în funcţie de cum trebuie abordate. O 
anumită problemă este monitorizată între şedinţe, cu ajutorul 
Fişei de Înregistrare a Gândurilor Disfuncţionale, care include 
situația, precum și sentimentele și gândurile despre momen- 
tul în care a apărut problema. Fișa este revizuită la următoa- 
rea ședință, fiind baza pentru discutarea gândurilor automate 
și a asumpțţiilor sau schemelor care stau la baza acelor gân- 
duri. În această relaţie de colaborare, individul poate identi- 
fica şi înțelege consecințele negative ale schemelor, precum 
şi modalităţile de a le respinge. Acest proces de contestare și 
restructurare cognitivă este deosebit de util și bine primit de 

centrate pe problemă, aici-şi-acum. 

Mai multe strategii și tehnici specifice au fost identificate ca 
fiind deosebit de utile cu aceşti indivizi, ca adjuvanți ai terapi- 
ei cognitive. Stabilirea unei agende, prioritizarea problemelor, 
folosirea tehnicilor de rezolvare a problemelor şi a tehnicilor de 
stopare a gândurilor sunt strategii eficiente pentru probleme- 
le de ruminare, amânare și indecizie. Salzman (1989) afirmă că 
în tratarea acestei tulburări s-au folosit expunerea prin imersie 
(flooding), desensibilizarea, prevenirea răspunsului și antrena- 
mentul de saturație. Antrenamentul de relaxare este util în cazul 
anxietății și al simptomele psihosomatice, în timp ce experimen- 
tele comportamentale pot fi folosite în locul contestării directe 
a credințelor dezadaptative. Din cauza dificultății acestor per- 
soane de a se ocupa de emoțiile lor și ale altora, antrenamentul 
empatiei şi schimbul de rol au fost folosite în mod eficient. În 
concluzie, tulburarea de personalitate obsesiv-compulsivă este 
o tulburare provocatoare, dar foarte tratabilă. Prin colaborare, 
restructurare cognitivă și aplicarea sistematică a strategiilor și 
tehnicilor cognitive şi comportamentale, gândurile și schemele 
automate ale individului obsesiv-compulsiv care stau la baza 
comportamentului și afectelor dezadaptative pot fi modificate 
şi schimbate în mod eficient. 

Turkat (1990) concluzionează că doar folosirea modifică- 
rii comportamentale nu este suficientă pentru rezultate efici- 
ente ale tratamentului, în cazul celor mai mulți dintre acești 
pacienți. Regimul de tratament al lui Turkat implică antrena- 
mentul abilităților sociale pentru a spori plăcerea şi experiența 
emoțională şi pentru a diminua angajamentul excesiv față 
de muncă al acestor persoane. Turkat observă că, deși acești 

pacienţi ar fi de acord cu formularea clinică și pianul de trata- 
ment, cei mai mulţi nu ar fi de acord să se supună antrenamen- 
tului. Turkat și Maisto (1985) descriu o experiență similară, ceea 
ce-i face să concluzioneze că doar modificarea comportamentu- 
lui nu a fost eficientă pentru tulburarea de personalitate obse- 
siv-compulsivă. 

Simon (2015) identifică patru obiective principale în trata- 
mentul cognitiv al tulburării de personalitate obsesiv-compul- 
sive: educarea pacientului privind rolul perfecționismului în 
dezvoltarea și menţinerea simptomelor; testarea rigidității regu- 
lilor și rutinelor îndelungate, evaluând dacă funcționează sau 
nu; evaluarea gândurilor automate, a asumpțiilor subiacente şi a 
convingerilor de bază care mențin perfecționismul; și, în sfârşit, 
corelarea tuturor obiectivelor de mai sus cu relaţiile de lucru și 
cele interpersonale pentru a dezvolta obiective de tratament mai 
specifice. 

Terapia centrată pe scheme. Terapia centrată pe scheme 
reprezintă o elaborare a terapiei cognitive, dezvoltată de Young 
(1994, 1999) special pentru tulburările de personalitate şi alte 
probleme dificile, individuale și de cuplu. Terapia centrată pe 
scheme presupune identificarea schemelor dezadaptative și pla- 
nificarea unor strategii şi intervenţii specifice. Cele patru stra- 
tegii principale sunt: cognitivă, experiențială, comportamenta- 
lă și relaţia terapeutică în sine. Restructurarea cognitivă, adică 
modificarea schemelor dezadaptative, este o strategie cognitivă 
importantă, fiind însă îmbinată cu exerciții de imagerie, confrun- 
tare empatică, teme pentru acasă și „re-parentaj limitat“, adică o 
formă de experiență emoțională corectoare (Young, 1999). 

Schemele dezadaptative asociate în mod obișnuit cu aceas- 
tă tulburare includ: standarde intransigente — convingerea că 

încercarea de a atinge standarde de performanţă nerealist de 
înalte este esențială pentru a fi acceptat și pentru a evita criticile; 
atitudinea punitivă — credinţa că ceilalți ar trebui să fie pedepsiţi 
aspru pentru erori; și inhibiția emoțională — inhibarea excesivă 
a acțiunii spontane, a emoțiilor sau comunicării (de obicei, pen- 
tru a evita dezaprobarea din partea celorlalți), sentimentele de 
rușine sau pierderea controlului asupra propriilor impulsuri 
(Bernstein, 2002). 


Abordarea interpersonală 


Pentru Benjamin (2003a), intervenţiile psihoterapeutice cu 
indivizi cu tulburare de personalitate obsesiv-compulsivă pot fi 
planificate și evaluate în funcție de capacitatea lor de a spori 
colaborarea, de a facilita învățarea despre tiparele dezadaptati- 
ve și originile acestora, de a bloca aceste tipare, de a amplifica 
voinţa de schimbare și de a încuraja, în mod eficient, noile tipare. 

Din cauza locului central jucat de control în viaţa lor, indivizii 
obsesiv-compulsivi consideră colaborarea dificilă. Ei sunt adesea 
inconsecvenţi în atitudinea lor față de controlul terapiei, uneori 
dorind să preia controlul, iar alteori dorindu-și ca cel care preia 
controlul să fie clinicianul. Benjamin sugerează crearea unei 
breșe în potenţiala luptă pentru putere prin descrierea tiparelor 
tipice de control, supunere și autocontrol, precum şi a opuselor 
lor — afirmare, dezvăluire și autoafirmare — și a modului și 
motivului pentru care s-au dezvoltat tiparele obsesiv-compulsi- 
ve. Autoarea observă că acești indivizi înțeleg rapid — din punct 
de vedere intelectual — ideea de deferență prietenoasă ca fiind 
opusul controlului ostil și vor dezvolta un interes pentru cola- 
borare. După ce acest obiectiv comun al deschiderii și căldurii 

a fost stabilit, ei pot începe să lucreze pentru a simţi emoții şi 
a-și schimba comportamentele relaționale. Nu e de mirare că a 
învăța să renunți nu este omuncă ușoară. 

Pe măsură ce acești indivizi încep să caute legăturile între 
experienţele timpurii de viaţă și dificultățile actuale, ei trebu- 
ie să fie ajutaţi să dezvolte compasiune şi empatie pentru ei 
înşişi în rolul de copii. Benjamin constată că, în cazul indivizilor 
obsesiv-compulsivi, terapia de cuplu este un format deosebit de 
puternic pentru a învăța despre tiparele dezadaptative şi pentru 
a le schimba. Confruntarea cu luptele pentru control și pentru 
putere între parteneri este sprijinită de reîncadrări și instrucțiuni 
paradoxale. O folosire paradoxală a preferinţei acestor persoane 
pentru respectarea regulilor ar presupune „recomandarea“ cli- 
nicianului ca individul obsesiv-compulsiv să colaboreze cu par- 
tenerul său pentru a formula „reguli“ necesare rezolvării aspec- 
telor relaționale problematice. 

Eforturile terapeutice de a bloca tiparele dezadaptative ar 
trebui să vizeze luptele pentru putere, evitarea emoțiilor şi 
perfecţionismul. În ceea ce priveşte perfecționismul, submina- 
rea nevoii de a atinge perfecțiunea prin intermediul controlului 
duce, de obicei, la reducerea furiei. Deoarece individul obse- 
siv-compulsiv nu mai are nevoie să-i facă pe ceilalți perfecţi, nu 
mai e necesar să fie supărat pe ei; similar se întâmplă cu anxieta- 
tea care vine din teama de a nu atinge perfecțiunea. Din moment 
ce indivizii nu trebuie să fie perfecţi pentru a supravieţui, nu 
mai au nevoie să fie îngrijoraţi că nu sunt perfecţi. Pe măsură 
ce acești indivizi ajung să înţeleagă originile căutării lor pentru 
perfecțiune și să-și compare situațiile de viață timpurii cu pre- 
zentul, ei sunt mai în măsură să renunţe la eforturile nevroti- 
ce din trecut. Dezvoltarea empatiei față de propria persoană în 

„calitate de copil şi pentru părintele din acel moment îndepărtat 


în timp le poate întări voința de a renunța la tiparele dezadap- 
tative. 

Terapia cognitivă este deosebit de utilă în modificarea stilu- 
lui lor cognitiv limitat și a autocriticii. De asemenea, insight-ul 
poate crește probabilitatea ca aceşti indivizi să se împace cu 
imperfecțiunea și banalitatea. Benjamin concluzionează că, în 
cazul indivizilor obsesiv-compulsivi, insight-ul şi transferul în 
egală măsură sunt părți importante ale procesului de schimba- 
re. O relaţie plină de grijă, binevoitoare, cu terapeutul ca îngriji- 
tor de încredere, care răspunde cu acuratețe nevoilor individu- 
lui, sporește insight-ul. Cu toate acestea, autoarea avertizează 
că tratarea acestei tulburări, la fel ca în cazul celorlalte tulburări 
de personalitate, este un proces pe termen lung, fără scurtături 
facile. 


Terapia de grup 


Deoarece o deficiență majoră a personalităţii obsesiv-compul- 
sive este incapacitatea de a împărtăși cu blândeţe și spontaneita- 
te cu ceilalți, tratamentul de grup are avantaje deosebite în cazul 
acestor pacienți. Totuși, există anumite complicații, din cauza 
tendinței lor de a fi competitivi și a controla situaţiile. Yalom 
(1995) folosește denumirea „monopol“ pentru a se referi la tipa- 
rul obsesiv-compulsiv în terapia de grup. Aceste persoane pot 
domina cu ușurință un grup, prin divagațiile și tiparele lor exce- 
sive de vorbire. La început, atmosfera emoțională din grupul de 
psihoterapie li se poate părea deosebit de copleșitoare, ducând 
la izolare suplimentară sau intelectualizare detașată. E posibil ca 
liderul de grup să fie nevoit să intervină pentru a evita luptele 

inutile pentru putere. Dacă acest lucru este obținut, pacienții pot 
reuşi să modeleze indirect expresivitatea emoțională a celorlalți 
membri ai grupului. 

De fapt, terapia de grup oferă o serie de avantaje față de tera- 
pia individuală, deoarece modelul de personalitate obsesiv-com- 
pulsivă tinde să facă procesul de terapie în diadă plictisitor, 
dificil și lipsit de satisfacţii, în special în inevitabila perioadă a 
tratamentului „constipat“, atunci când clinicienii greșesc frec- 
vent cu interpretări premature sau prescripții comportamentale 
(Salzman, 1980; Wells, Glickauf-Hughes și Buzzell, 1990). 

Formatul de grup poate dispersa intensitatea impactului paci- 
entului, în special într-un grup eterogen (Frances et al., 1984). 
În plus, tratamentul de grup poate reduce capcanele transferu- 
lui şi ale contratransferului, deoarece e mai probabil ca aceşti 
pacienţi să accepte feedback de la colegii lor, fără aceeași luptă 
pentru putere care însoţeşte adeseori feedbackul clinicianului 
(Gabbard, 1994). Mai mult, terapia de grup îi stimulează pe 
pacienţi să aibă probleme, mai degrabă decât doar să vorbească 
despre ele (Alonso și Rutan, 1984). Rutan et al. (2014) reiau şi ei 
această noțiune dintr-o perspectivă psihodinamică. Analiza lor 
sugerează că terapia de grup este deosebit de utilă pentru cei 
cu un Supraeu strict sau în alt mod problematic. Aceşti indivizi 
îi pot folosi pe membrii grupului pentru a echilibra intensitatea 
transferului din terapia individuală, ceea ce le permite să lucre- 
ze pe probleme, fără acest tip de perturbare. 

Wells et al. (1990) menţionează următoarele contraindicații 
pentru terapia de grup a acestor pacienți. Acestea sunt depre- 
sia severă sau potenţialul suicidar puternic, discontrolul 
impulsiv, înclinațiile paranoide puternice, criza acută, dificul- 
tățile în stabilirea încrederii, teama de a renunţa la apărările 

obsesiv-compulsive, nevoia de a stabili superioritatea și utili- 
zarea „pseudo-insight-ului“ pentru a evita confruntarea atât cu 
trăirile ostile, cât și cu cele de tandreţe. 

Autorii au descris o abordare unică a grupului, care îmbi- 
nă principiile interpersonale și psihodinamice, pe baza premi- 
sei că această tulburare de personalitate derivă din rezolvarea 
nereușită a sarcinilor de dezvoltare ce ţin de autonomie vs. 
rușine și îndoială. Procesul de tratament presupune șase obiec- 
tive: (1) modificarea stilului cognitiv; (2) consolidarea procesu- 
lui de luare a deciziilor și de acțiune; (3) modificarea Supraeului 
aspru; (4) creșterea confortului față de exprimarea emoțională; 
(5) rezolvarea problemelor de control; și (6) modificarea stilului 
interpersonal. 


Terapia de cuplu și de familie 


Literatura de specialitate în acest domeniu este deosebit de 
limitată; totuși, o parte din dinamica și tratamentul discutat în 
ceea ce privește terapia de grup este relevantă în contextul tra- 
tamentului de familie. 

Harbir (1981) observă că indivizii cu tulburare de perso- 
nalitate obsesiv-compulsivă intră de obicei în tratamentul de 
familie, deoarece membrii apropiaţi ai familiei sunt furioși din 
cauza rigidităţii lor, a amânării, a afectelor limitate, din cauza 
perfecționismului și a înfățișării sobre sau lipsite de bucurie. 
Partenerul unui individ obsesiv-compulsiv poate ameninţa cu 
divorțul dacă persoana nu se schimbă. Adeseori, o astfel de 
ameninţare de separare sau de divorţ este unica motivaţie pen- 
tru tratament. Anxietatea partenerului care se plânge poate fi 
singura pârghie pentru tratament, iar clinicianul poate fi nevoit 

să colaboreze cu acel partener pentru a gestiona mai eficient 
tiparul de personalitate obsesiv-compulsivă al pacientului. 
Harbir adaugă că nu este neobișnuit ca un individ obsesiv-com- 
pulsiv să se căsătorească cu un individ cu o personalitate his- 
trionică. 

Salzman (1989) avertizează că e posibil ca pacienții obse- 
siv-compulsivi care sunt deosebit de anxioși să nu poată par- 
ticipa la terapia familială până ce anxietatea lor nu a fost sufi- 
cient ameliorată în psihoterapia individuală sau în tratamentul 
psihoterapeutic și psihofarmacologic combinat. Chiar și atunci 
când anxietatea excesivă nu este o preocupare deosebită, acești 
pacienţi sunt adeseori tirani în şedinţele de familie. Ei îi pot imo- 
biliza pe alți membri ai familiei într-o asemenea măsură, încât 
tratamentul este periclitat. Folosirea intervențiilor structurale și 
strategice ţintite spre redistribuirea puterii poate fi deosebit de 
avantajoasă în astfel de situaţii (Minuchin, 1974). 

În ceea ce priveşte rezultatele tratamentului, nu au fost publi- 
cate studii de cercetare controlate. Cu toate acestea, Minuchin 
(1974) și Haley și Hoffman (1976) au raportat rezultate favo- 
rabile în intervenţii de terapie de familie cu personalități obse- 
siv-compulsive, în special în cazul celor cu tulburări alimentare 
durabile. Harbir (1981) și Perry, Francis şi Clarkin (1990) descriu 
un exemplu cazuistic de terapie de cuplu, în care un partener 
prezintă o personalitate obsesiv-compulsivă, iar celălalt o per- 
sonalitate histrionică. Cazul este destul de instructiv în ceea ce 
priveşte strategia și tehnica tratamentului. 

Pentru cuplurile în care un partener prezintă tulburare de 
personalitate obsesiv-compulsivă, iar celălalt tulburare de per- 
sonalitate histrionică este descrisă o abordare integrativă ce 
presupune intervenții dinamice, cognitiv-comportamentale și 

sistemice. Sunt discutate și exemplificate trei etape ale procesu- 
lui de tratament: stabilirea unei alianţe terapeutice, restabilirea 
echilibrului relației de cuplu și modificarea dinamicii individua- 
le a partenerului. Primele două etape presupun ședințe de cuplu 
comune, în timp ce o mare parte din cea de-a treia fază pre- 
supune şedinţe individuale (Sperry și Maniacci, 1996). Această 
configurație specifică a relațiilor este abordată şi de Landucci și 
Foley (2014), care afirmă că spontaneitatea și însuflețirea parte- 
nerului histrionic îi oferă individului obsesiv-compulsiv o bine- 
venită pauză de la rutinele sale cotidiene. 

Pentru comentarii suplimentare referitoare la terapia de fami- 
lie cu indivizii care prezintă tulburare de personalitate obse- 
siv-compulsivă, consultați Benjamin (2003b). Autoarea observă 
că multe tulburări sunt rezultatul dorinței pacienţilor de a obţine 
aprobarea unui părinte critic. Totuși, acest vis de reconciliere 
este arareori realizat ca obiectiv clinic. Există o mare probabili- 
tate ca propriile internalizări ale pacientului sau chiar membrii 
familiei să submineze procesul. Benjamin sugerează mai degra- 
bă că terapia de familie poate realiza schimbări numai atunci 
când pacientul obsesiv-compulsiv renunţă la această fantezie. 


Medicația 


În prezent, nu există medicamente psihotrope specifice indi- 
cate pentru tratarea acestei tulburări de personalitate (Silk și 
Feurino, 2012). Cu toate acestea, se utilizează medicamente care 
vizează simptome perturbatoare specifice asociate cu tulburarea, 
cum ar fi depresia, anxietatea sau problemele de somn. În general, 
aceste medicamente sunt folosite ca adjuvant al psihoterapiei și 
antrenamentului abilităților. Deoarece simptomele perturbatoare 

răspund adeseori la medicație mai rapid decât în cazul celor mai 
multe intervenții psihologice, medicamentele sunt, de obicei, pre- 
scrise la începutul tratamentului (Sperry, 1995b). De asemenea, 
deoarece antidepresivele au fost eficiente în tratamentul tulbură- 
rii obsesiv-compulsive, era de așteptat că aceste medicamente ar 
putea să reducă și simptomele acestei tulburări de personalitate. 
Totuşi, nu există dovezi care să susțină această aşteptare. În plus, 
în cazul acestei tulburări există puține dovezi venite din partea 
cercetărilor, chiar și pentru a oferi un ghidaj pentru utilizarea ori- 
căror medicamente (Silk și Feurino, 2012). 


Abordarea combinată /integrativă a tratamentului 


Salzman (1989) argumentează cu eleganţă cauza abordării 
combinate/integrative a tratamentului pentru tulburarea obse- 
siv-compulsivă, în special în cazurile mai severe. Autorul susține 
că diversele modalităţi și abordări ale tratamentului sunt com- 
plementare, mai degrabă decât să se excludă reciproc. 

Combinarea tratamentelor ar trebui să urmeze un protocol. 
Deoarece nivelurile ridicate de anxietate sau depresie pot limita 
participarea la psihoterapie, o încercare adecvată a medicației 
poate fi utilă la începutul tratamentului. Dacă ritualurile sau 
obsesiile sunt proeminente, sunt indicate intervenții comporta- 
mentale specifice — cum ar fi prevenirea răspunsului, expune- 
rea, habituarea și stoparea gândurilor (Salkovskis şi Kirk, 1989). 
Dinamicile de bază ale perfecționismului, indecizia și izolarea 
afectului sunt cel mai bine atinse de abordările psihoterapeuti- 
ce. Decizia alegerii unei modalități individuale, de grup sau de 
cuplu sau a unei combinaţii de modalități se bazează cel mai 
bine pe criterii care ţin de severitatea tulburării, de obiectivul 

„specific de tratament și de contraindicaţiile specifice. De exem- 


plu, în cazul în care izolarea afectului şi perfecționismul se 
manifestă în primul rând ca model de discurs care divaghează, 
abordarea integrativă a terapiei de grup, așa cum este descrisă 
de Wells et al. (1990), poate delimita foarte mult rezistenţa şi 
contratransferul ulterior atât de obișnuit în formatele dinamice 
de tratament. Acolo unde indecizia este o problemă evidentă, 
modelarea și alte metode comportamentale, precum și jocul de 
rol ar putea fi incluse în formatele de tratament individual. În 
general, cu cât tulburarea este mai severă, cu atât mai mult tra- 
tamentul trebuie ajustat și să fie formulat multimodal. 

Salzman (1989) concluzionează că adevărata înțelegere și eva- 
luare a personalității obsesiv-compulsive „necesită o integrare 
a terapiilor psihodinamice, farmacologice și comportamenta- 
le, deoarece rezolvarea acestei tulburări dizabilitante necesită 
claritate cognitivă şi modificări comportamentale și fiziologice. 
Fiecare modalitate în parte se ocupă numai de o piesă a puzz- 
le-ului. Un terapeut care poate combina toate aceste abordări va 
fi cel mai eficient“ (Salzman, 1989, p. 2782). 

Terapia centrată pe dezvoltare. Abordările terapiei cen- 
trată pe dezvoltare se axează pe încurajarea funcționării opti- 
me. Pentru persoanele cu stil de personalitate obsesiv-com- 
pulsiv care caută să se dezvolte dincolo de nivelul adecvat de 
funcționare, adică obiectivul final al terapiei actuale, terapia cen- 
trată pe dezvoltare utilizează o diversitate de intervenţii pen- 
tru a facilita acest proces și obiectiv. Au fost propuse diverse 
abordări centrate pe dezvoltare (Blocher, 2000; Cortright, 1997; 
Sperry, 2002). Sperry (2002) descrie și exemplifică un protocol 
pentru efectuarea acestui tip de terapie cu persoanele cu perso- 
nalitate obsesiv-compulsivă. 

Manduchi și Schoendorff (2012) prezintă studiul de caz al 
unei mame a trei copii, în vârstă de 36 de ani, care beneficiază de 
psihoterapie analitică funcțională (FAP) pentru un diagnostic de 
tulburare de personalitate obsesiv-compulsivă cu trăsături bor- 
derline. Acest tip de tratament implică folosirea experienţelor 
intime, de la acel moment, ale terapeutului în ceea ce-l privește 
pe client, pentru a susține schimbările la nivelul comportamen- 
tului. Este o abordare integrativă care poate include explora- 
rea relaţiilor semnificative din trecut, precum și exersarea noi- 
lor abilități interpersonale în ședință. Acest lucru se realizează 
prin analiza a trei tipuri de comportamente clinic relevante 
(CCR). CCR1 sunt comportamentele care sunt direct observabi- 
le în ședință și se referă la relatările clienților privind probleme- 
le din afara şedinţei; CCR2 sunt comportamentele din ședință 
care reprezintă îmbunătățiri față de CCRI; în sfârșit, CCR3 sunt 
explicaţiile funcționale ale clientului pentru comportamentul 
său, inclusiv antecedentele și consecinţele. 

Tulburarea de personalitate 
paranoidă 


Indivizii cu personalități paranoide sunt distanţi, reci din 
punct de vedere emoțional, manifestă suspiciune nejustifica- 
tă, hipersensibilitate, gelozie şi teamă de intimitate. În plus, 
ei pot fi grandomani, rigizi, arțăgoși și certăreţi. Din cauza 
hipersensibilităţii lor faţă de critici şi a tendinței de a proiec- 
ta vina pe ceilalți, ei tind să ducă vieţi izolate și sunt adeseori 
antipatizați (Hopwood şi Thomas, 2012). Tulburarea de perso- 
nalitate paranoidă poate fi considerată o tulburare de spectru 
paranoid, variind de la această tulburare de personalitate până 
la tulburarea delirantă și schizofrenia paranoidă. Trăsătura dis- 
tinctivă a acestei tulburări de personalitate față de celelalte din 
spectru este lipsa ideilor delirante clare, a halucinaţiilor sau a 
altor trăsături psihotice. 

Capitolul de față descrie un cadru pentru evaluarea și tra- 
tamentul eficient al acestei tulburări. Sunt incluse secțiuni pri- 
vind diagnosticarea, evaluarea psihologică, conceptualizarea de 
caz și intervenţiile terapeutice. Se începe cu informaţii de fond 
despre tulburare, precum și cu o descriere DSM-5 şi o descriere 
prototip a tulburării. Secțiunea privind conceptualizarea de caz 

oferă cinci formulări clinice generale ale acestei tulburări: psiho- 
dinamică, biosocială, cognitiv-comportamentală, interpersonală 
şi o conceptualizare integrativă a tulburării. De asemenea, sunt 
descrise mai multe metode de tratament, modalități şi strategii 
de intervenţie. Printre acestea se numără psihoterapia individu- 
ală, terapia de grup, terapia de cuplu și de familie, medicația și 
tratamentul integrativ şi combinat. 


Descrierea tulburării de personalitate paranoidă 


Tulburarea de personalitate paranoidă poate fi recunoscută 
cu ajutorul următorilor descriptori sau caracteristici: stil vs. tul- 
burare, eveniment declanșator, stil comportamental, stil inter- 
personal, stil cognitiv, stil afectiv, stil de atașament și criteriu 
optim de diagnostic. 

Stil vs. Tulburare. Personalitatea paranoidă poate fi concepu- 
tă ca acoperind un continuum de la sănătos la patologic, în care 
stilul de personalitate paranoid se află la extrema sănătății, iar 
tulburarea de personalitate paranoidă se află la extrema pato- 
logiei. 

Tabelul 10.1 compară și diferenţiază stilul de personalitate 
paranoid de tulburarea de personalitate paranoidă. 


TABELUL 10.1 Comparaţie între stilul de personalitate și tulburarea de 
personalitate paranoidă 





Stilul de personalitate Tulburarea de personalitate 





Siguri pe sine şi încrezători în Refuză să aibă încredere în ceilalți 
capacitatea lor de a lua decizii și dea din cauza temerilor nejustificate că 
avea grijă de propria persoană. informaţiile vor fi folosite împotriva lor. 

Buni ascultători și observatori, 
extrem de conștienți de subtilități, 
ton și multiple niveluri de 
semnificaţie. 


Iau criticile mai degrabă în serios, 
fără a fi intimidaţi de sle. 


Plasează un accent puternic pe 
loialitate, fidelitate, muncesc din 
greu pentru a câștiga și păstra 
loialitatea și niciodată nu o consideră 
de la sine înțeleasă. 


Sunt atenţi atunci când au de-a face 
cu alți oameni, preferând să evalueze 
indivizii înainte de a intra în relaţie 
cu aceștia. 


Sunt asertivi și se pot apăra fără a 
pierde controlul și a deveni agresivi. 


Citesc înțelesuri ascunse sau li 


amenințări în remarci sau 
evenimente inofensive, cum ar fi să 
suspecteze că un vecin a scos gunoiul 
mai devreme pentru a-i enerva. 


Poartă ranchiună sau sunt 
neiertători în fața insultelor sau a 
ofenselor. 


Pun la îndoială, în mod nejustificat, 
fidelitatea soțului /soției sau a 
partenerului sexual, a prietenilor și 
asociaţilor. 


Se așteaptă, fără argumente 
suficiente, să fie exploataţi sau răniți 
de ceilalți. 


Ușor de ofensat și rapizi în reacția de 
furie sau contraatac. 





Următoarele două cazuri ilustrează mai bine diferenţele din- 
tre tulburarea de personalitate paranoidă — dl W. — şi stilul de 


personalitate paranoid — dna L. 





STUDIU DE CAZ: TULBURAREA DE PERSONALITATE 
PARANOIDĂ 


DI W. este un bărbat în vârstă de 53 de ani trimis pentru evalu- 
are psihiatrică de către avocatul său, pentru a exclude o tulburare 
psihiatrică tratabilă. În ultimii doi ani și jumătate, dl W. a inițiat 

cinci procese. Avocatul său considera că fiecare proces avea un 
temei îndoielnic. Dl W. a fost descris ca fiind un bărbat lipsit de 
emoții, foarte controiat, care acum dădea în judecată un maga- 
zin local de îmbrăcăminte pentru bărbaţi „pentru conspirația de 
a mă priva de drepturile pe care le am în calitate de consumator”. 
E| susține că managerul magazinului a emis constant în privința 
lui rapoarte de credit negative. Psihiatrul consultat a obținut alte 
exemple de preocupări similare. D| W. nu avea încredere în veci- 
nii săi de peste drum și le monitoriza regulat activitatea, de când 
unul dintre tomberoanele sale de gunoi dispăruse, în urmă cu doi 
ani. În urmă cu un an, se pensionase anticipat din postul de con- 
tabil, pentru că nu se mai înțelegea cu supervizorul său, despre 
care credea că îl înșeală în legătură cu conturile și documentele 
sale. DI W. susține că nu a făcut nicio eroare. La examinare, starea 
mentală a domnului W. nu a fost cu nimic ieșită din comun, cu 
excepția afectului limitat și a unei anumite ezitări și precauţii în 
răspunsurile la întrebări. 


STUDIU DE CAZ: STILUL DE PERSONALITATE 
PARANOIDĂ 


Dna L., 46 de ani, este avocat fiscal și lucrează pentru o 
corporație importantă. Deși, iniţial, se împotrivise ideii de a-și 
părăsi practica privată de avocatură, corporația o curtase timp de 
câțiva ani. Aveau cu adevărat nevoie de o femeie calificată și de 
succes pentru a le completa echipa juridică. I-au făcut o ofertă 
de nerefuzat și, după ce s-a asigurat că-și putea păstra suficientă 
independenţă la locul de muncă, a acceptat-o. Deși raportul ei 
de subordonare față de consilierul șef și cei doi vicepreședinți ai 





















corporației nu era strict, încă de la început dna L. a menţinut 
relații cordiale cu aceștia, însă, întrucâtva, distante. Participa 
numai la acele ședințe și întâlniri sociale care erau absolut nece- 
sare. Păstra conversațiile banale la un nivel minim și se concentra 
pe munca ei, cu o forță neclintită, pe care ceilalți au ajuns să o 
respecte, deși nu prea au putut să-i înțeleagă stilul de relaționare. 
Când ceilalți au început să-i pună la îndoială atitudinea înțepată, 
ea a răspuns că a fost angajată „pentru a fi un avocat competent, 
nu un fluturaş social”. În sala de judecată, oferea o imagine extra- 
ordinară: sigură, calmă și stăpână pe sine. Era în totalitate respon- 
sabilă de examinarea și contra-examinarea martorilor, precum și 
de pledoariile de deschidere și de închidere. Niciun detaliu nu era 
trecut cu vederea și niciun indiciu verbal sau nonverbal ratat. Din 
instinct „sărea la jugulară”, cum ar fi spus colegii săi, și rar rata 
un verdict. Nu s-a pus niciodată vreo problemă privind valoarea 
și loialitatea ei faţă de corporație și, în ti mp, colegii și superiorii ei 
au ajuns să-i accepte stilul unic. 

















Evenimentul declanșator. Situaţia tipică, circumstanța sau 
evenimentul care, cel mai probabil, declanșează sau activea- 
ză răspunsul caracteristic dezadaptativ al tulburării de per- 
sonalitate paranoidă (Othmer și Othmer, 2002), după cum se 
observă în stilurile comportamental, interpersonal, cognitiv și 
afectiv, ţine de: „relații interpersonale apropiate și/ sau rezer- 
ve personale.“ 

Stil comportamental. Din punct de vedere comportamental, 
indivizii paranoizi sunt rezistenți în faţa influențelor externe. 
Ei tind să fie tensionați cronic, deoarece se mobilizează, în mod 
constant, împotriva amenințărilor percepute din mediul lor. În 

defensivă, conflictualitate și atitudine beligerantă. 

Stil interpersonal. Din punct de vedere interpersonal, acești 
indivizi tind să fie neîncrezători, rezervaţi și cu tendinţe spre 
izolare. Sunt profund suspicioși față de motivele celorlalți. De 
asemenea, prin natura lor, evită intimitatea și repudiază propu- 
nerile pline de grijă ale celorlalți. 

Stil cognitiv. Stilul cognitiv este caracterizat prin preconcepții 
neîncrezătoare. Ei examinează cu atenţie fiecare situație și sca- 
nează mediul căutând „indicii“ sau „dovezi“ care să le confir- 
me preconcepțiile, mai degrabă decât să se concentreze obiectiv 
asupra datelor. Așadar, în timp ce percepţia lor poate fi corectă, 
judecata lor, de cele mai multe ori, nu este. Ideile preconcepute 
ale personalităţilor paranoide modelează datele percepute pen- 
tru a se potrivi acestor preconcepțţii. Astfel, ei tind să nu ia în 
considerare dovezile care nu se potrivesc cu ideile lor preconce- 
pute. Atunci când sunt stresaţi, gândirea lor poate lua o nuanţă 
conspiratoare sau chiar delirantă. Hipervigilenţa și nevoia lor 
de a căuta dovezi care să le confirme credinţele îi determină să 
aibă o viziune mai degrabă autoritară și neîncrezătoare asupra 
vieții. 

Stil afectiv. Stilul lor emoţional sau afectiv este caracterizat 
ca fiind rece, distant, lipsit de emoție și lipsit de umor. În plus, 
acestor indivizi le lipsește sentimentul profund de afecțiune, căl- 

dură și sentimentalism. Din cauza hipersensibilității lor față de 
ofensele reale sau imaginate şi a mâniei lor ulterioare față de 
ceea ce ei consideră a fi decepțţii şi trădări, acești indivizi tind 
să aibă puţini prieteni sau chiar deloc. Cele două emoții pe care 
le trăiesc și le exprimă cu o oarecare profunzime sunt furia și 
geloziile intense. 

Stil de atașament. Persoanele cu un stil de atașament temă- 
tor manifestă un sentiment de lipsă de valoare personală, com- 
binată cu așteptarea ca ceilalți oameni să îi respingă şi să nu fie 
demni de încredere. Nu au încredere în propriile lor cogniţii 
interne sau sentimente, nici în intenţiile celorlalți. Deşi se con- 
sideră speciali și diferiți de ceilalţi, ei se protejează împotriva 
amenințărilor şi a circumstanțelor neaşteptate, deoarece nu pot 
avea încredere că alții îi vor proteja. Acest stil de atașament 
temător este obișnuit la persoanele cu tulburare de personali- 
tate paranoidă. 

Criteriul optim de diagnostic. Dintre toate criteriile de dia- 
gnostic pentru tulburarea de personalitate paranoidă, unul a fost 
identificat ca fiind cel mai util în diagnosticarea acestei tulbu- 
rări. Convingerea este că, începând cu acest criteriu, clinicianul 
poate testa prezența sau absența criteriului și poate diagnostica 
mai repede tulburarea de personalitate (Allnutt și Links, 1996). 
Criteriul optim pentru această tulburare este: suspectează, în 
mod nejustificat, că ceilalți îl exploatează, îl rănesc sau îl înşală. 


Descrierea DSM-5 


Persoanele cu această tulburare de personalitate se caracteri- 
zează printr-un tipar pervaziv și stabil de neîncredere și suspi- 
ciune, motivele celorlalți fiind interpretate ca răuvoitoare. Fără a 
avea vreo dovadă întemeiată, ei bănuiesc că ceilalți îi exploatea- 
ză, le fac rău sau îi înşală. Sunt obsedați de îndoieli nejustificate 
cu privire la loialitatea prietenilor şi a colaboratorilor. Din cauza 
temerilor nefondate, manifestă reticență când vine vorba să se 
confeseze celorlalți. Există posibilitatea să interpreteze remarci 
şi situații altfel inofensive ca fiind amenințătoare și periculoase. 

şi injurii. Aceşti indivizi reacționează rapid cu furie sau contra- 
atacă atunci când consideră că reputaţia sau caracterul lor au 
fost atacate. Este posibil să suspecteze constani, fără justifica- 
re, că soţul/ soția sau partenerul sexual sunt infideli (American 
Psychiatric Association, 2016). 


Descrierea prototip 


Un prototip este o scurtă descriere care surprinde esența 
modului în care o anumită tulburare se prezintă în mod 
obișnuit. Descrierile prototip sunt utile şi convenabile, iar clini- 
cienii se bazează în mod obișnuit pe ele, mai degrabă decât pe 
liste de criterii comportamentale sau convingeri fundamentale 
(Westen, 2012). lată o descriere prototip obișnuită a tulburării 
de personalitate paranoidă: acești indivizi au crescut, crezând că 
lumea este periculoasă şi că nu trebuie să aibă niciodată încrede- 
re în ceilalţi — în special în cei care sunt cei mai apropiaţi de ei. 
Verifică, în mod constant, pentru a se asigura că nimeni nu pro- 
fită, nu râde de ei sau nu complotează împotriva lor. Convinși că 
totul va fi folosit împotriva lor, nu-și împărtășesc gândurile sau 
sentimentele. Păstrează ranchiună, nu uită niciodată o ofensă şi 
nici nu ratează vreo şansă de a se răzbuna. 


Prevalența 


Prevalenţa acestei tulburări a fost estimată între 2,3 și 4,4% în 
populaţia generală (American Psychiatric Association, 2016). In 
contexte clinice, estimările sunt că se găsește la 4,2 până la 27,6% 
dintre pacienţi (Torgersen, 2012). 


LEN SPERRY 








Conceptualizări ale tulburării de personalitate paranoidă 


Conceptualizări de caz psihodinamice 


Formulările psihanalitice privind personalitatea paranoidă se 
concentrează asupra fenomenului proiecției. În esenţă, indivizii 
paranoizi percep în mod incorect la ceilalți ceea ce este adevă- 
rat despre ei și, prin proiectarea sentimentelor și impulsurilor 
inacceptabile asupra acestora, trăiesc o reducere a anxietății și a 
suferinței psihice (Shapiro, 1965). 

Reprezentarea de sine a personalității paranoide presupune 
coexistența unui sine grandios, special, îndreptățit, alături de un 
sine polar opus, slab, lipsit de valoare și inferior (Gabbard, 1990). 
Din punctul de vedere al dezvoltării, e posibil ca persoanele cu 
tulburare de personalitate paranoidă să fi crescut într-o atmo- 
sferă încărcată de critici, vinovăţie şi ostilitate şi să se fi identi- 
ficat cu un părinte critic. Identificarea cu astfel de părinți critici 
reprimă sentimentele de inadecvare ale acestor indivizi și asigură 
importanţa continuă a modului critic în dezvoltarea şi funcționarea 
personalităţii. Prin identificările lor, indivizii paranoizi învaţă 
hipervigilența, suspiciozitatea şi învinovăţirea. Hipervigilenţa și 
suspiciozitatea blochează autocritica, în timp ce învinuirea — con- 
siderată a fi o identificare cu agresorul — are rolul de a șterge 
posibila experiență de umilire (Kellerman și Burry, 1989). 

Indivizii paranoizi se concentrează pe observarea imper- 
fecțiunii lumii din jurul lor. Această externalizare le permite 
negarea oricărei imperfecțiuni personale. În esenţă, indivizii 
paranoizi se simt inferiori, slabi și ineficienţi; astfel, grandoarea 
şi caracterul lor special pot fi înţelese ca o apărare compensato- 
rie împotriva trăirilor de inferioritate (Gabbard, 1990). 

Mecanismele defensive fundamentale ale tulburării sunt, 
aşadar, proiecția și identificarea proiectivă. Pe lângă externaliza- 
rea amenințărilor prin proiecţie, identificarea proiectivă serveşte 
în plus la a-i controla pe ceilalți din mediul înconjurător, legân- 
du-i de indivizii paranoizi în moduri patologice. Nevoia de a-i 
controla pe ceilalți reflectă stima de sine scăzută care se află în 
centrul tulburării de personalitate paranoidă. Practic, aceasta îi 
sensibilizează pe aceşti indivizi la preocupările legate de aban- 
donul pasiv în faţa tuturor impulsurilor şi tuturor persoanelor 
(Shapiro, 1965). În sfârşit, raționalizarea, formațiunea reacțională 
şi deplasarea sunt mecanisme defensive secundare. 

Pe scurt, nevoia de a critica lumea şi obiectele externe le 
permite indivizilor paranoizi să-și asigure o existenţă lipsită 
de anxietate în faţa imperfecţiunilor personale și a unui senti- 
ment profund de inadecvare. Trăirile adânci de inferioritate sunt 
proiectate asupra lumii „inferioare“, la care se raportează apoi 
într-o manieră constant critică. Sinele poate fi considerat atunci 
ca fiind „bun“, iar „răul“ clivat şi proiectat în exterior. 


Conceptualizări de caz cognitiv-comportamentale 


Potrivit lui Beck (2015), în cele mai multe situații, indivizii 
cu personalitate paranoidă nu au încredere în ceilalți. Pot fi 
identificați prin credinţele lor caracteristice de bază, condiționale 
şi instrumentale. Credinţele lor fundamentale includ: „Ceilalţi 
oameni nu sunt de încredere“, „Ceilalți au motive ascunse (sau 
intenţii rele) față de mine“ şi „Ceilalți sunt înșelători şi își doresc 
să mă rănească sau să mă submineze“. Credința lor condițională 
este că, dacă nu sunt atenţi, ceilalți vor abuza, manipula sau pro- 
fita de ei, iar dacă ceilalți se poartă prietenos este numai pentru 


LEN SPERRY 








că au un motiv ascuns. Credința lor instrumentală este să fie 
precauți, să caute un sens ascuns, să nu aibă încredere în nimeni 
și să nu se lase duși de nas. La baza acestor diverse credinţe se 
află credinţele lor despre sine și despre lume. 

De obicei, acești indivizi se văd pe ei înșiși ca fiind virtuoși 
și nedreptăţiți de către ceilalți. Tind să-i perceapă pe ceilalți ca 
fiind prefăcuți, trădători, manipulativi și cu atitudine discrimi- 
natorie. Pot crede că ceilalți pun la cale coaliții secrete împotriva 
lor. Pe baza credinţei că ceilalți sunt împotriva lor, acești indi- 
vizi sunt hotărâți să fie hipervigilenţi şi în gardă. Strategia lor 
este să fie precauțţi, vigilenți şi să contraatace. Când își confruntă 
„adversarii“, ei provoacă adesea ostilitatea despre care credeau 
că există deja (Renton și Mankiewicz, 2015). 

Dintr-o perspectivă mai comportamentalistă, Turkat (1990) 
susține că nu există o formulă unică pentru această tulburare. 
Cu toate acestea, hipersensibilitatea în fața criticilor este carac- 
teristică. Astfel de indivizi beneficiază de un antrenament tim- 
puriu pentru a fi înspăimântați de ceea ce alții cred despre ei. 
De asemenea, ei învaţă că sunt diferiți de ceilalți și că nu trebuie 
să facă greşeli. Drept urmare a acestor două convingeri, indivi- 
zii paranoizi devin extrem de preocupaţi de evaluările altora, 
constrânși să se conformeze așteptărilor parentale şi hipersen- 
sibili la evaluarea celorlalți. Desigur, acest lucru interferează, 
adeseori cu acceptarea de către membrii grupului de egali. În 
cele din urmă, ei sunt umiliți și ostracizați de către covârstnici, 
parţial pentru că nu au competențele interpersonale necesare 
pentru a depăși această ostracizare. În consecință, se angajează 
excesiv în ruminații privind izolarea lor și tratamentul nedrept 
din partea altora. Plecând de aici, ajung la concluzia că moti- 
vul pentru această respingere şi persecuție se datorează faptului 

că ei sunt deosebiți, iar ceilalți sunt geloşi pe ei. În consecinţă, 
acţionează în așa fel, încât să evite evaluările negative din par- 
tea celorlalţi, dar aceste încercări îi determină să acționeze dife- 
rit, ceea ce invită la critici sociale. În izolarea lor, meditează la 
situaţia lor dificilă, ceea ce generează gânduri de persecuție şi 
grandoare, lucru care le menţine în continuare izolarea socială. 
În consecință, acești indivizi sunt prinși într-un cerc vicios care 
perpetuează tulburarea (Turkat, 1990). 


Conceptualizările de caz interpersonale 


Conform lui Benjamin (2003a), e posibil ca persoanele dia- 
gnosticate cu tulburare de personalitate paranoidă să fi avut 
experienţa unui parentaj sadic, degradant și axat pe control. 
De obicei ei înșiși copii abuzaţi, părinții indivizilor cu tulbu- 
rare de personalitate paranoidă considerau că, practic, copiii 
sunt fie malefici, fie răi, au nevoie de restricționare și merită 
pedepsiţi. Loialitatea față de familie a fost o valoare de bază, 
iar împărtăşirea secretelor de familie cu ceilalți nu era tolerată. 
Consecința la maturitate a unei astfel de educaţii dure este că 
indivizii cu tulburare paranoidă se așteaptă la atacuri și abuz 
chiar și din partea celor apropiați de ei. În copilărie au fost aspru 
pedepsiţi pentru dependenţă și chiar atacați când erau bolnavi, 
răniţi sau plângeau. Drept urmare, au învăţat să nu plângă, să 
nu ceară ajutor chiar dacă sunt răniţi sau bolnavi şi să nu aibă 
încredere în nimeni. Ulterior, ca adulţi, tind să evite intimitatea, 
cu excepţia cazului în care își pot controla partenerul. Adesea, 
aceşti indivizi au fost supuși în cadrul familiei unor comparații 
malițioase, manifeste şi ascunse deopotrivă, iar mai târziu s-a 
întâmplat la fel printre colegi. Ei au învățat că greșelile și rănile 


LEN SPERRY 








„erau arareori uitate, iar ranchiuna era de lungă durată. Nu e de 


mirare că indivizii paranoizi sunt extrem de sensibili şi furioși 
în legătură cu excluderea, ofensele și chiar șușotelile. Ei tind 
să fie conștienți de orice inegalitate privind pedepsele sau pri- 
vilegiile şi există probabilitatea să poarte ranchiună perioade 
îndelungate. În plus, în copilărie au fost răsplătiți pentru abili- 
tatea de a-şi ajuta familia, fără „a le sta însă în drum“. Deşi li se 
acorda permisiunea și sprijinul pentru a se descurca bine, erau 
înjosiți și umiliți când se aventurau în afara unei zone desemna- 
te. Ei au ajuns să creadă că a fi o persoană bună și plăcută era în 
afara putinţei lor. Ulterior, ca adulţi, pot funcționa competent şi 
independent, dar sunt retrași din punct de vedere interpersonal. 
Așteptarea că nu le va fi recunoscută importanţa le trezeşte frică, 
resentimente și alienare. În sfârşit, se tem constant că ceilalți îi 
vor ataca, îi vor învinovăți sau îi vor răni, continuând, totodată, 
să-şi dorească să fie confirmaţi și înțeleşi de ceilalți. Deoarece nu 
se așteaptă să fie confirmaţi, se retrag furioși și se controlează 
cu stricteţe, iar dacă percep un atac, îl vor contracara din reflex. 


Conceptualizări de caz biosociale 


Distanţându-se semnificativ de alte formulări ale acestei tul- 
burări, Millon (Millon și Davis, 1996) și Millon și Everly (1985) 
concep tulburarea de personalitate paranoidă ca formă severă 
de patologie caracterială. Mai precis, Millon și Everly descriu 
tulburarea ca pe o continuare de tip sindrom a altor trei tul- 
burări de personalitate mai puţin severe: narcisică, antisocia- 
lă sau compulsivă. Conform cercetărilor clinice, indivizii cu 
personalități paranoide se dezvoltă într-unul din aceste trei tipa- 
re sindromale bazate pe istoricul lor biogen și contextual unic. 


407 


Tulburările de personalitate din DSM-5 = Tulburarea de personalitate paranoidă 


408 


Varianta narcisică a tulburării paranoide este în mare măsură 
influenţată de supraevaluarea şi indulgenţa parentală. Drept 
urmare, aceste persoane nu reușesc să învețe în mod corespun- 
zător responsabilitatea interpersonală, cooperarea şi abilitățile 
interpersonale. Ele sunt adesea percepute de ceilalți ca fiind 
centrate pe sine și egoiste. În plus, lipsa controlului parental 
poate da naştere unor fantasme grandioase de succes, putere, 
frumuseţe sau genialitate. Drept urmare, acești indivizi tind să 
fie respinși şi umiliți de către colegii lor. Ripostele interpersona- 
le sunt urmate de fantasme și izolare crescute, de unde emerge 
o înclinație spre paranoia. 

Varianta antisocială a personalității paranoide prezintă nive- 
luri ridicate de activare și temperamente impulsive și foarte 
energice. Principalul determinant de mediu pare să fie trata- 
mentul parental aspru. Ulterior, ei dezvoltă o neîncredere pro- 
fundă şi perseverentă față de ceilalți și manifestă o puternică 
independenţă și aroganță. Din cauza tendinței lor de a respinge 
atât controlul parental, cât și pe cel social, ei dezvoltă, în plus, 
un stil de viață agresiv, impulsiv, hedonist. Anticipând atacuri- 
le celorlalți, indivizii paranoid-antisociali reacționează irațional 
şi răzbunător. Deoarece nu sunt capabili să facă față în mod 
direct amenințărilor percepute, ei izbucnesc, adeseori, în osti- 
litate manifestă. 

Persoanele cu un tipar paranoid-compulsiv au istorii de dez- 
voltare destul de similare cu cele ale indivizilor cu tulburare 
de personalitate obsesiv-compulsivă. Totuși, aceste persoane 
prezintă un comportament mult mai irațional, rigid și inflexi- 
bil (Millon și Everly, 1985). Aceste trei versiuni ale tulburării 
paranoide par a fi perpetuate prin propria lor rigiditate și ati- 
tudine suspicioasă. Prin atribuirea unor motive calomniatoare 

și răuvoitoare celorlalți, indivizii paranoizi rămân într-o poziție 
defensivă şi răzbunătoare în cea mai mare parte a timpului. În 
plus, păstrarea distanţei față de ceilalți sprijină păstrarea iluziei 
lor de superioritate, ceea ce permite un tipar de profeție autoîm- 
plinită: pe măsură ce se așteaptă ca ceilalți să fie ostili și răuvo- 
itori, ceilalți devin adeseori așa. 


Conceptualizări de caz integrative 


Următoarea formulare integrativă oferă o explicație biopsiho- 
socială pentru modul în care e probabil să se fi dezvoltat aceas- 
tă personalitate și cum este ea menținută. Din punct de vede- 
re biologic, un prag scăzut pentru stimularea sistemului limbic 
și deficienţe ale centrilor inhibitori par să influențeze compor- 
tamentul personalității paranoide. Temperamentul subiacent 
poate fi cel mai bine înţeles în termenii subtipurilor tulburării 
paranoide. Fiecare dintre cele trei subtipuri este descris suc- 
cint, în funcție de temperamentul de bază și factorii corelativi 
parentali şi de mediu. În cazul tipului narcisic, un tempera- 
ment hiperreactiv și precocitatea lor, supraevaluarea parentală 
şi indulgența, precum şi sentimentul de grandoare și importanță 
de sine al individului, probabil, determină toate deficite ale inte- 
resului social și abilități interpersonale reduse. Tipul antisocial 
al personalității paranoide este probabil să aibă un temperament 
hiperreactiv. Acest temperament, plus un tratament parental 
aspru, contribuie, probabil, la stilul impulsiv, hedonist și agresiv 
al acestui subtip. La tipul compulsiv, e posibil ca temperamentul 
de la bază să fi fost anhedonic. Acest lucru, precum și rigiditatea 
parentală și hipercontrolul, explică în mare măsură dezvoltarea 
acestui tip. În sfârşit, o variantă mai puţin comună este tipul 

paranoid-pasiv agresiv. Ca sugari, acești indivizi au manifestat, 
de obicei, temperamentul „copilului dificil“, iar apoi un tempe- 
rament caracterizat prin iritabilitate afectivă. Acest lucru, plus 
inconsecvența parentală, explică, probabil, în mare parte, dez- 
voltarea acestui tip (Millon, 1981). 

Din punct de vedere psihologic, indivizii paranoizi se văd 
pe sine, pe ceilalți, lumea și scopurile vieţii în termenii urmă- 
toarelor teme. Ei tind să se perceapă printr-o variantă a temei: 
„Sunt special și diferit. Sunt singur și nimeni nu mă place pen- 
tru că sunt mai bun decât ceilalți“. Viaţa și lumea sunt înțelese 
prin variante ale temei: „Viaţa este nedreaptă, imprevizibilă şi 
exigentă. Te poate înșela și o va face, făcându-ți rău atunci când 
te aștepți cel mai puţin.“ Prin urmare, e posibil să concluzio- 
neze: „De aceea, fii precaut, contraatacă, nu avea încredere în 
nimeni şi scuză-te de eșecuri învinuindu-i pe ceilalți.“ Cel mai 
frecvent mecanism de apărare asociat cu tulburarea paranoidă 
este proiecția. 

Din punct de vedere social, pentru această tulburare pot fi 
observate tipare predictibile de parentaj și factori de mediu. 
Pentru toate subtipurile, injoncțiunea parentală pare a fi: „Eşti 
diferit. Să nu faci greșeli“. Indivizii cu tulburare de personalitate 
paranoidă tind să fi avut părinți perfecționiști care i-au expus pe 
aceşti copii la o instruire legată de caracterul lor special. Acest 
lucru, plus stilul parental care a fost articulat pentru subtipurile 
tulburării, precum și critica parentală conduc la o atitudine de 
izolare socială și comportament hipervigilent. Pentru a da un 
sens aparentei contradicții dintre a fi speciali și a fi ridiculizați, 
copiii concluzionează creativ că motivul pentru care sunt spe- 
ciali și nimeni nu-i place este că sunt mai buni decât ceilalți 
oameni. Această explicaţie are drept scop reducerea anxietăţii 

şi le permite să dezvolte un oarecare sentiment de sine și de 
apartenenţă. 

Tiparul paranoid este confirmat, întărit şi perpetuat prin 
următorii factori individuali și de sistem: sentimentul că sunt 
speciali, rigiditatea, atribuirea unei atitudini răuvoitoare altora, 
învinovăţirea altora şi interpretarea greșită a motivelor celorlalte 
persoane, ceea ce duce la alienare socială și izolare, care confir- 
mă, în continuare, ideea individului că este persecutat (Sperry, 
2015; Sperry şi Mosak, 1996). 

Tabelul 10.2 rezumă caracteristicile acestei tulburări. 


TABELUL 10.2 Caracteristici ale tulburării de personalitate paranoidă 


Relaţii interpersonale apropiate și/sau rezerve 
personale 


Evenimente) 
declanșator/oare 


Comportament Precaut și defensiv 
manifest Rezistent în fața influențelor externe 
Hipervigilent și tensionat în mod cronic 


Comportament Neîncrezător și suspicios în legătură cu motivele 
interpersonal celorlalți 
Ezită să aibă încredere în ceilalți 
Păstrează ranchiună și învinovățește 
Contracarează pentru ofense percepute 
Hipersensibil față de ofense și critici 


Tinde să nu țină cont de dovezile care-i arată 
contrariul 

Raţionalizează cu rapiditate și-și păstrează 
preconcepțiile 


Stil cognitiv 


Stil afectiv Afect limitat, dar uşor de provocat 
Distant și lipsit de umor 


Gelos și invidios 

Temperament Tipul narcisic: activ, hiperreactiv 

Tipul compulsiv: iritabil 

Tipul pasiv-agresiv: iritabilitate afectivă 
Stil de atașament Temător 


Injoncțiune parentală „Tu ești diferit. Rămâi în gardă. Să nu faci greșeli.” 


„Sunt atât de special și diferit. Sunt singur și nimeni 
nu mă place pentru că sunt mai bun decât ceilalți.“ 


Percepția de sine 


Percepția asupra lumii „Viaţa e nedreaptă, imprevizibilă și exigentă. Te va 
înșela fără să te aștepți și-ți va face rău. De aceea, fii 
precaut, contraatacă, nu avea încredere în nimeni şi 
scuză-te pentru eșecuri, învinovățindu-i pe ceilalţi.” 


Scheme dezadaptative  Abuz/neîncredere; deficiență 


Suspectează, fără a avea argumente suficiente, că 
ceilalți îl exploatează, îi fac rău sau îl înșală 


Criteriu optim de 
diagnostic 


Evaluarea tulburării de personalitate paranoidă 


Mai multe surse de informaţie sunt utile în stabilirea unui 
plan de diagnostic şi tratament pentru tulburările de persona- 
litate. Observaţia, informaţiile colaterale și testarea psihologică 
reprezintă complemente importante ale autoevaluării pacientu- 
lui din timpul interviului clinic. Această secțiune descrie succint 
câteva observații caracteristice pe care le face clinicianul, precum 
și natura raportului care se poate dezvolta în întâlnirile inițiale 
cu indivizii cu tulburări de personalitate specifice. Sunt descri- 
se, de asemenea, tiparele de răspuns caracteristic la diferite teste 
obiective (adică MMPI-2 și MCMI-IV) şi teste proiective (adică 
Rorschach și TAT). 

Comportamentul și raportul stabilit în timpul interviului 


Intervievarea persoanelor cu tulburare de personalitate para- 
noidă este o provocare delicată. Relaţia cu aceşti indivizi este 
împiedicată de credința lor pervazivă că ceilalți le vor face rău și 
îi vor exploata. Prin urmare, ei scrutează toate întrebările pentru 
a descoperi conținutul conspirativ și sensul ascuns și presupun 
că orice amabilitate manifestată de clinician este o manevră inte- 
ligentă a acestuia de a profita de slăbiciunea lor. Similar, ei nu-și 
pot permite să se relaxeze în timpul interviului, temându-se că 
relaxarea i-ar face prea vulnerabili și își justifică astfel atitudi- 
nea suspicioasă şi hipervigilenţa. Îi pot confrunta cu ușurință pe 
ceilalți, dar nu vor tolera să fie ei confruntați. Tranziţiile lente 
de la un subiect la altul sunt fundamentale. Orice acțiune abrup- 
tă poate fi trăită ca pe o încercare nejustificată de a-i prinde în 
capcană, ceea ce ar putea declanșa furia, contraatacul sau termi- 
narea interviului (Ackley et al., 2011; Othmer şi Othmer, 2002). 


Datele testărilor psihologice 


Inventarul Multifazic de Personalitate Minnesota (MMPI-2), 
Inventarul Clinic Multiaxial Millon (MCMI-IV), Testul psihodiag- 
nostic Rorschach și Testul de Apercepție Tematică (TAT) pot fi 
utile în diagnosticarea tulburării de personalitate paranoidă, pre- 
cum și a stilului de personalitate paranoid (Groth-Marnat, 2009). 

La MMPI-2, o creștere pe scala 6 (Paranoia) este frecven- 
tă. Cu toate acestea, deoarece acești indivizi tind să fie exce- 
siv de alerți privind posibilitatea de a fi percepuți ca parano- 
izi, relevanţa acestei scale poate fi mult exagerată (Graham, 
2012). Aceste persoane sunt rapid iritate de formatul de alegere 

forțată al MMPI, precum și de autodezvăluirea cerută de mulți 
dintre itemi (Meyer, 1995). Scalele 3 (Isterie), 1 (Ipohondrie) şi 
K (Corecţia) tind să fie ridicate la acești indivizi, reflectând fap- 
tul că folosesc negarea şi proiecția, precum și înclinația lor de a 
se concentra asupra preocupărilor somatice și nevoia de a pre- 
zenta o aparenţă de adecvare (Graham, 2012). 

La MCMI-IV, se așteaptă creşteri pe scala 6B (Sadic) şi P 
(Paranoid) (Millon et al., 2015). Deoarece acest tip de personali- 
tate se suprapune adesea cu personalitatea antisocială, narcisică 
şi pasiv-agresivă sunt probabile creșteri pe scala 6A (Antisocial), 
5 (Narcisic), şi 8A (Negativist — pasiv-agresiv) (Choca și 
Denburg, 1997). 

La Rorschach, acești indivizi generează protocoale în gene- 
ral reduse, dar caracterizate prin mai multe răspunsuri P 
(Banalitate) și A (Animale) decât răspunsuri C (Culoare prima- 
ră) și M (Mișcarea umană). De obicei, acești indivizi resping sti- 
mulii ambigui și, de aceea, răspund la test prin critici condescen- 
dente, răsfoirea planșelor și concentrarea asupra răspunsurilor 
D (Detaliu). Ocazional, ei resping planșele sau refuză să conti- 
nue examinarea (Meyer, 1995). 

La TAT, poveştile lor pot fi caracterizate de suspiciune. Acest 
lucru este foarte probabil să apară la planșele 9, G, F, 11 şi 16 
(Bellak, 1997). 


Abordări ale tratamentului și intervenții 


Consideraţii privind tratamentul 


In diagnosticul diferenţial al acestei tulburări sunt incluse 
următoarele tulburări de personalitate: antisocială, narcisică și 

obsesiv-compulsivă. Cele mai frecvente tulburări de simptom 


asociate cu tulburarea de personalitate paranoidă sunt tulbura- 
rea de anxietate generalizată, tulburarea de panică și tulburarea 
delirantă. Dacă este prezentă o tulburare bipolară, este posibi- 
lă o manifestare maniacală iritabilă. De asemenea, e probabilă 
decompensarea sub forma unei reacții schizofrenice. Când se 
întâmplă acest lucru, subtipurile paranoid și catatonic sunt cel 
mai probabil prezente (Sperry, 2015). 

Până de curând, prognosticul tratamentului tulburării de 
personalitate paranoidă a fost considerat precaut. Astăzi, pre- 
domină mai mult optimism privind atingerea obiectivelor spe- 
cifice de tratament, cum ar fi creşterea caracterului inofensiv al 
percepţiei şi al interpretării realității, precum şi creșterea com- 
portamentului de încredere. Mai multe intervenţii psihoterapeu- 
tice şi psihoeducaţionale sunt utile în atingerea acestor obiective. 
Medicația poate fi folositoare în diminuarea anxietății asociate 
cu pierderea controlului. Până în prezent, nu s-a încheiat niciun 
studiu controlat privind rezultatele tratamentelor pentru tul- 
burarea de personalitate paranoidă (Crits-Christoph și Barber, 
2002). 


Psihoterapia individuală 


Psihoterapia de orientare psihodinamică 


Pacienţii cu personalități paranoide tind să fie indivizi care 
duc vieţi destul de adaptate și productive şi, nesurprinzător, 
răspund psihoterapiei psihodinamice. Totuși, Meissner (1978) 
susține că tratamentul lor nu este ușor, ci necesită empatie, răb- 
dare și o mare sensibilitate față de vulnerabilitățile lor. Meissner 

afirmă că procesul de tratament trebuie să aibă un ritm lent, cu 
obiective limitate, pe termen lung. Trei principii de tratament 
caracterizează un astfel de tratament (Meissner, 1978, 1986). 

În primul rând, trebuie stabilită și menținută o alianţă tera- 
peutică semnificativă. Alianţa terapeutică necesită ca pacientul 
să aibă un anumit grad de încredere în clinician, ceea ce este 
extrem de dificil pentru pacienţii paranoizi. Sunt fundamen- 
tale reacția empatică a clinicianului și disponibilitatea acestu- 
ia de a funcţiona ca recipient pentru o serie de afecte negative. 
Clinicianul trebuie să evite reacția defensivă și să nu pună la 
îndoială percepţia pacientului asupra evenimentelor sau a cli- 
nicianului. În schimb, terapeutul trebuie să solicite mai multe 
detalii și să empatizeze cu percepțiile și afectele pacientu- 
lui. Cel mai important, terapeutul trebuie să reziste tendinței 
contratransferenţiale de a scăpa de proiecția indescriptibilă prin 
deflecția ei înapoi înspre pacient, prin intermediul interpretării 
predictive (Epstein, 1984). Pe scurt, pacientul trebuie să ajungă 
să-l perceapă pe clinician ca pe o persoană de ajutor inofensivă, 
dezinteresată, dar prietenoasă (Salzman, 1980). 

În al doilea rând, strategia esenţială de tratament este de a 
transforma manifestările paranoide în depresie și de a perlabora 
doliul subiacent. Subminarea treptată a apărărilor și atitudinilor 
paranoide conduce la emergența unui nucleu depresiv în care 
se concentrează sentimentul interior de slăbiciune, deficiență, 
vulnerabilitate și neputinţă a pacientului. Acest lucru se reali- 
zează prin tehnica de contraproiecție și cea de „îndoială creati- 
vă“ (Meissner, 1986). Elementele depresive sunt perlaborate în 
transfer, ceea ce le permite acestor persoane să înceapă procesul 
de doliu al situaţiilor de învățare frustrată și al dezamăgirilor în 
ceea ce privește obiectele timpurii. 

În al treilea rând, clinicianul trebuie să respecte senti- 
mentul de autonomie fragil și ameninţat al pacientului şi să 
lucreze la construirea și consolidarea acestuia în relația tera- 
peutică. Angajamentul de a fi deschis, onest și de a păstra 
confidenţialitatea înseamnă că toate deciziile trebuie explora- 
te împreună cu pacientul, iar alegerea finală trebuie să fie cea 
a pacientului. Acest lucru se aplică chiar și deciziilor privind 
medicaţia, dacă şi când este indicată (Meissner, 1989). 

Deoarece acești pacienţi au tendinţa de a fi rezistenți, provo- 
catori și arțăgoși, problemele de contratransfer nu pot fi subes- 
timate. În spatele atitudinii defensive şi a aroganţei lor se află 
vulnerabilitatea narcisică, sentimente fundamentale de rușine și 
umilinţă și o dorință pasivă de dependenţă. Prin urmare, acești 
pacienţi încearcă să-și contracareze anxietățile și „să întoarcă 
roata“, făcându-l pe clinician să se simtă vulnerabil, umilit şi 
neajutorat. Clinicienii pot reacționa cu iritare, nerăbdare, con- 
fruntare și argumentare. Sau, ei pot trăi frustrare, descurajare 
şi victimizare. Aceste reacții trebuie monitorizate, impactul lor 
asupra terapiei analizat, iar eforturile de reechilibrare a alianţei 
terapeutice inițiate (Meissner, 1989). Exemple de astfel de schim- 
buri pot fi găsite în Williams (2010). 

Terapia centrată pe metacogniţie oferă un alt tratament pen- 
tru tulburările de personalitate, bazat pe narațiunea individuală 
şi interpretare. Scopul său este reprezentat de promovarea pro- 
gresivă a conștientizării problemelor în experienţa subiectivă, 
precum și a schemelor care determină comportamentul social 
(Salvatore, Russo, Russo, Popolo și Dimaggio, 2012). Terapeuții 
obțin autobiografii sau episoade narative ale pacienţilor pentru 
a identifica influenţele și teoriile din spatele problemelor lor. 
Acest lucru include, de asemenea, efortul destinat dezvoltării 

418 abilităților de înțelegere a minții celorlaiţi. Autorii prezintă un tratamente finalizate cu succes în cazul tulburării de personalitate 419 
studiu de caz privind desfășurarea pe parcursul a opt luni a paranoidă, în contextul unei psihoterapii dinamice scurte. 
unui tratament orientat pe metacogniţie, în cazul unei studen- Terapia analitică cognitivă (CAT) (Ryle, 2004) este un alt 
te la drept, în vârstă de 31 de ani, diagnosticată cu tulburare de model limitat în timp al tratamentului de orientare psihodi- 
personalitate paranoidă şi tulburare delirantă. namică, care a fost folosit pentru tulburările de personalitate. 
Un tip similar de psihoterapie folosit pentru tulburarea de Terapia constă în reformularea narativă și reformularea diagra- 
personalitate paranoidă se bazează pe teoria dialogică a sinelui matică secvenţială (Sequential Diagrammatic Reformulation — 
(Dialogical Self Theory — DST), care examinează dialogul inte- SDR). Pacienţii beneficiază de 24 de ședințe săptămânale și patru 
rior între diferite părți sau voci ale sinelui (Dimaggio, Catania, şedinţe de monitorizare, desfăşurate de-a lungul unei peri- 
Salvatore, Carcione şi Nicolo, 2006). oade de șase luni. În urma primelor trei ședințe de evaluare, 
pacienţilor cu tulburare de personalitate li se citeşte o scrisoare 
Psihoterapia dinamică de scurtă durată de la terapeut care reformulează originile suferinței lor și iden- 
tifică problemele și procedurile vizate. Kellett și Hardy (2014) 
Psihoterapia de orientare psihodinamică de lungă durată pre- au efectuat un studiu de caz singular cu metode mixte al unui 
supune două sau mai multe ședințe pe săptămână, timp de trei bărbat în vârstă de 36 de ani, diagnosticat cu tulburare de per- 
sau mai mulți ani. Cu toate acestea, din moment ce indivizii cu sonalitate paranoidă. Cele şase acuze măsurate au fost, după 
personalitate paranoidă nu se implică cu uşurinţă în procesul cum urmează: atitudinea suspicioasă; hipervigilenţa; disocierea; 
terapeutic, ei pot fi reticenți faţă de o astfel de muncă intensivă conspirația; interogarea; și anxietatea. Terapia analitică cogni- 
pe termen lung. Pe de altă parte, receptivitatea la tratament creşte tivă se finalizează cu o „scrisoare de rămas bun“, formulată în 
în timpul perioadei de criză, caracterizată, de obicei, prin anxie- comun de pacient şi terapeut, pentru a rezuma realizările, pen- 
tate sau depresie acută. O terapie pe termen mai scurt, orientată tru a pregăti obstacolele viitoare și pentru a aborda orice trăiri 
mai mult spre criză, ar putea fi o variantă preferabilă pentru înce- de abandon legate de încheierea terapiei. Rezultatele au arătat că 
perea tratamentului. O astfel de terapie de scurtă durată, centrată cinci dintre cele şase elemente măsurate, identificate la începutul 
pe criză, ar putea fi un preambul al tratamentului pe termen lung, tratamentului, au dispărut pe parcursul etapei de tratament. De 
Malan (1976) și Balint, Ornstein și Blaint (1972) descriu psiho- asemenea, pacientul a atribuit schimbările metodei CAT. 
terapia de scurtă durată cu indivizi acut paranoizi și dificili. Deși 
tratamentele au fost eficiente în cazul tablourilor clinice paranoi- Abordările cognitiv-comportamentale 
de reactive, s-ar putea să nu fie potrivite pentru simptomele dura- 
bile, mai tipice pentru tulburarea de personalitate paranoidă. În Abordarea terapiei cognitive. Beck et al. (2011) oferă o anali- 
prezent, nu există rapoarte publicate referitoare la existenţa unor ză extinsă a abordării terapiei cognitive cu indivizi cu tulburare 

de personalitate paranoidă. Etapa inițială a tratamentului poate 
fi extrem de stresantă pentru indivizii paranoizi, în sensul în 
care participarea la tratament necesită autodezvăluire, încrede- 
rea într-o altă persoană și recunoașterea slăbiciunilor, toate aces- 
tea fiind trăite ca niște experienţe destul de periculoase. Acest 
stres poate fi redus prin concentrarea, într-o primă etapă, pe 
probleme mai puţin sensibile sau prin discutarea indirectă a 
problemelor, adică vorbind despre modul în care „unii indivizi“ 
trăiesc și reacționează la astfel de situații, sau începându-se prin- 
tr-o o abordare centrată mai mult pe rezolvarea de probleme și 
prin intervenţii centrate pe comportament asupra problemelor 
manifeste. Astfel de strategii, pe lângă faptul că-i acordă indi- 
vidului un control mai mare decât cel obișnuit în programarea 
şedinţelor sau în stabilirea conţinutului acestora, poate facilita 
dezvoltarea unei relaţii de colaborare, în care individul să se 
simtă mai puţin neîncrezător, constrâns și vigilent. Încrederea 
poate fi generată prin recunoașterea și acceptarea explicită a 
dificultății individului privind încrederea în terapeut. Pe măsură 
ce acest lucru devine evident și demonstrat, treptat, prin încre- 
dere și acțiuni, sunt oferite dovezi pe baza cărora se poate stabili 
încrederea. 

Atunci când se lucrează la obiectivele tratamentului, abor- 
darea bazată pe descoperirea ghidată va dezvălui maniera în 
care tiparul paranoid contribuie la problemele acestor per- 
soane, ceea ce facilitează lucrul în colaborare pe teme precum 
neîncrederea lor față de ceilalți, sentimentele de vulnerabilita- 
te și dorinţa de răzbunare, mult mai mult decât dacă terape- 
utul ar fi insistat asupra abordării directe a acestor probleme. 
Pe măsură ce tratamentul avansează în lucrul la obiective spe- 
cifice, accentul ar trebui să treacă pe creşterea sentimentului 

_de autoeficacitate a individului, înainte de a se încerca modi- 


ficarea comportamentelor interpersonale, gândurilor automate 
sau a schemelor. Dezvoltarea unei conştientizări sporite privind 
punctul de vedere al celuilalt și învățarea unei abordări mai 
asertive a conflictelor interpersonale reprezintă alte scopuri de 
tratament frecvente în cazul acestor persoane. Folosirea tehni- 
cilor cognitiv-comportamentale tradiționale, cum ar fi antrena- 
mentul de comunicare asertivă și exersarea comportamentală 
sunt utilizate, de obicei, pentru a inversa provocarea reacțiilor 
ostile din partea celorlalți, care au confirmat anterior viziunea 
paranoidului despre sine și despre ceilalți. În cazurile în care 
hipervigilenţa și ideile de referință sunt deosebit de rezistente, 
strategia de intervenţie, bazată pe abilitățile sociale de procesa- 
re a informațiilor, descrisă de Turkat și Maisto (1985) poate fi 
extrem de utilă. 

Obiectivele tratamentului sunt reducerea sensibilităţii la cri- 
tică şi modificarea comportamentului social. Antrenamentul 
abilităților sociale constă în jocuri de rol instrucționale, exer- 
sare comportamentală și video-feedback. Pacientul este învăţat 
să acorde atenţie unor stimuli sociali mai adecvaţi; să inter- 
preteze mai corect informaţiile în cazuri în care altădată se 
considera atacat, criticat sau arătat cu degetul; să primească 
feedbackul celorlalți într-o manieră non-defensivă și să-l uti- 
lizeze constructiv (Turkat, 1990). Turkat şi Maisto (1985) pre- 
zintă un raport detaliat de caz care ilustrează aceste strategii 
de tratament. 

Williams (1988) oferă un raport de caz detaliat privind terapia 
cognitivă limitată în timp a unui student cu manifestări depre- 
sive induse de consumul de substanțe, care îndeplinea, de ase- 
menea, criteriile pentru tulburarea de personalitate paranoidă. 

Pacientul suferea din cauza relaţiilor interpersonale proaste și 
a consumului de droguri și era destul de inteligent și motivat 
pentru terapie. De remarcat că în protocolul de tratament al lui 
Williams au fost disponibile şi necesare doar 11 ședințe pentru 
atingerea a trei obiective de tratament: reducerea simptomelor 
depresive, percepții mai puţin amenințătoare despre lume și alte 
persoane; și dezvoltarea abilităţilor de a fi mai relaxat şi de a 
se simţi confortabil în relaţie cu ceilalți. Restructurarea cogni- 
tivă şi relaxarea musculară progresivă au fost principalele stra- 
tegii de intervenţie. Monitorizarea la șase luni a arătat că toate 
câştigurile au fost păstrate. Williams concluzionează că terapia 
cognitivă de durată scurtă poate fi deosebit de potrivită pentru 
tulburarea de personalitate paranoidă. Renton și Mankiewicz 
(2015) identifică trei obiective cheie de tratament pentru trata- 
mentul oricărei tulburări de cluster A: obținerea încrederii în 
terapie prin explorarea ambivalenţei, respectând independenţa 
și limitele individului; explorarea influenţei credințelor nefolo- 
sitoare despre ceilalți în contexte sociale cheie, în timp ce sunt 
dezvoltate credinţe alternative, funcționale; și experimentarea 
unor noi comportamente sociale care nu se bazează pe suspi- 
ciune și neîncredere. Autorii oferă un studiu de caz al unei con- 
tabile, în vârstă de 27 de ani, cu diagnostic de tulburare de per- 
sonalitate paranoidă. 

Pe scurt, abordarea terapiei cognitive în lucrul cu indivizi 
paranoizi concentrează eforturi considerabile asupra dezvoltă- 
rii atente a unei relaţii de lucru bazată pe colaborare şi asupra 
creșterii sentimentului de autoeficacitate a individului la înce- 
putul tratamentului. Mai târziu în terapie, sunt folosite tehnici 
cognitive și experimente comportamentale pentru a confrunta în 
mod direct individului convingerile paranoide menținute. 

Terapia centrată pe scheme. Terapia centrată pe scheme repre- 
zintă o extensie a terapiei cognitive, dezvoltată de Young (1994, 
1999) special pentru tulburările de personalitate și alte proble- 
me dificile, individuale şi de cuplu. Terapia centrată pe scheme 
presupune identificarea schemelor dezadaptative şi planificarea 
unor strategii și intervenții specifice. Cele patru strategii principa- 
le sunt: cognitivă, experiențială, comportamentală și relaţia tera- 
peutică în sine. Restructurarea cognitivă, adică modificarea sche- 
melor dezadaptative, este o strategie cognitivă importantă, fiind 
însă îmbinată cu exerciţii de imagerie, confruntare empatică, teme 
pentru acasă și „re-parentaj limitat“, adică o formă de experiență 
emoțională corectoare (Young, 1999; Young et al., 2015). 

Tiparele dezadaptative asociate în mod obișnuit cu tulbu- 
rarea de personalitate paranoidă includ: neîncredere/abuz — 
credinţa că ceilalţi îl vor abuza, umili, minți, manipula sau vor 
profita de el; deficiență — credinţa că individul este defect, rău, 
nedorit sau inferior în aspecte importante; și căutarea aprobării 
(Bernstein, 2002). 


Abordarea interpersonală 


Pentru Benjamin (2003a), intervenţiile psihoterapeutice cu 
personalitatea paranoidă pot fi planificate și evaluate în funcţie 
de capacitatea lor de a spori colaborarea, de a facilita învăţarea 
despre tiparele dezadaptative și originile acestora, de a bloca 
aceste tipare, de a amplifica voinţa de schimbare şi de a încuraja 
în mod eficient noile tipare. 

Benjamin observă că principala problemă de tratament cu 
indivizii paranoizi este stabilirea unei relaţii terapeutice de 
colaborare. În măsura în care se produce această colaborare, 

paranoia dispare. Obișnuiţi să fie abuzaţi și umiliți, indivizii 
paranoizi îi percep pe terapeuţi ca fiind critici și judicativi, în 
căutare de „acte ratate“ și dornici să-i vadă plecați. În stadiile 
incipiente ale terapiei, răbdarea și amabilitatea fără indicii de 
constrângere, critică sau conciliere sunt esenţiale pentru o peri- 
oadă considerabilă de timp. Benjamin oferă un fragment dintr-o 
ședință cu o femeie spitalizată, diagnosticată cu tulburare deli- 
rantă, de tip suspicios, care ilustrează eficacitatea acestui tip de 
curiozitate plină de respect şi grijă. 

Pe măsură ce tratamentul continuă, acești indivizi trebuie să 
afle că expectaţiile lor de atac și de control abuziv decurg din 
experienţele trecute. Ca atare, ei pot începe să evalueze că aceste 
așteptări nu sunt întotdeauna adecvate în prezent și că ostilitatea 
provoacă ostilitate. În plus, trebuie să ajungă să înțeleagă că apă- 
rările lor de tipul controlului, evitării și răzbunării anticipative 
vor genera atacuri și înstrăinare din partea celorlalți. Benjamin 
pledează pentru folosirea „susținerii verbale“ ca antidot la abu- 
zul iniţial. O empatie adecvată, recunoaşterea autentică a rea- 
lizărilor și înțelegerea constituie susținerea verbală. Terapeuţii 
trebuie, totodată, să confrunte provocările cu delicateţe, dar în 
mod ferm. Deoarece confruntarea e posibil să fie amenințătoare 
pentru acești indivizi, terapeuții trebuie să echilibreze atent 
recunoașterea cu confruntarea. Obiectivul aici este acela al critici- 
lor proactive, iar acești indivizi sunt ajutaţi să învețe semnificația 
feedbackului și faptul că sentimentele lor de vulnerabilitate și 
teamă nu „dovedesc“ că ceilalți, inclusiv terapeuții, îi atacă. 

Analiza lui Benjamin privind blocarea tiparelor dezadaptati- 
ve la persoanele paranoide include strategii pentru gestionarea 
diverselor crize, cum ar fi anularea sau redirecționarea izbuc- 
nirilor pline de furie către terapeuţi, gestionarea amenințărilor 

„criminale şi abuzul propriilor copii. Autoarea crede că onestita- 


tea, atitudinea plină de grijă, calmul, atenţia şi angajamentul clar 
al terapeutului de a rezolva conflictele sunt extrem de utile pen- 
tru persoanele paranoide în criză. Benjamin consideră că dorinţa 
de a renunţa la tiparele de alienare, control ostil, ranchiună și 
teamă nu apare, până când acești indivizi nu se simt în siguranță 
să procedeze altfel. Pe măsură ce terapia avansează, ei sunt ajutați 
să-și diminueze nediferenţierea de figurile timpurii care îi con- 
trolează și atacă. Pe măsură ce observă că se poartă ca un părinte 
detestat, aceşti indivizi pot deveni interesaţi să se schimbe. 

Odată ce sunt stabilite baze mai sigure cu partenerii de viaţă 
şi/ sau cu terapeutul, aceste persoane pot începe să-și canali- 
zeze furia într-o direcţie care încurajează separarea de tipare- 
le și credințele distructive anterioare. În sfârşit, în măsura în 
care se dezvoltă colaborarea terapeutică, a avut loc deja o nouă 
învățare considerabilă despre încredere, despre a oferi şi a primi 
feedback pozitiv şi negativ din partea celorlalți și despre gândi- 
rea mai inofensivă referitoare la oameni și circumstanţele vieții. 
Pe măsură ce aceste teme sunt stăpânite, orice învăţare reziduală 
care rămâne în ultima etapă a terapiei este relativ ușor de imple- 
mentat. Pentru persoanele paranoide aflate în ultima etapă a tra- 
tamentului, incursiunile în lumea socială promovează ideea că 
abordările prietenoase duc la o reacţie prietenoasă, ceea ce poate 
fi ușor înfricoșător, dar și captivant. 


Terapia de grup 
Din cauza hipersensibilității, atitudinii suspicioase și tendinței 


de a interpreta greșit comentariile celorlalți, indivizii cu tulbura- 
re de personalitate paranoidă tind să evite terapia de grup și alte 

forme de tratament în grup. Similar, tendinţa lor paranoidă de a 
fi acuzatori, virtuoșşi, încăpăţânați, ostili și evazivi a reprezentat 
o contraindicație a terapiei de grup eterogene intensive (Frances 
et al., 1984; Vinogradov și Yalom, 1989; Yalom, 1985). 

Pe de altă parte, pacienţii paranoizi înalt funcționali care 
pot menţine un grad de conştientizare de sine și sunt capabili 
să tolereze confruntarea în grup a distorsiunilor lor paranoide 
pot beneficia considerabil de pe urma participării într-un grup 
fix care este suficient de coeziv și tolerant cu opiniile divergen- 
te (Meissner, 1989). Rutan et al. (2014) oferă un exemplu de 
împărtăşire făcută de un pacient, dar nu a dus și la trecere la 
act, a fantasmelor sale paranoide privind vacanţa facilitatorului 
grupului, ca fiind o încercare ascunsă de a scăpa de el. Pacientul 
a conectat această fantasmă de abandon cu faptul de a fi fost sin- 
gurul copil din familia sa, care a fost dat pentru adopţie. 


Terapia de cuplu și de familie 


Există o literatură relativ restrânsă despre terapia cu perso- 
nalitatea paranoidă, per se. Cu toate acestea, fiecare modalitate 
de tratament poate fi utilizată singură sau în paralel cu terapia 
individuală. Meissner (1989) arată că terapia de familie ar putea 
fi combinată în timpul unei psihoterapii individuale pe termen 
lung. Terapia de familie ar putea fi indicată pentru adolescen- 
tul paranoid, a cărui dinamică familială și tipare de interacțiune 
interferează sau contribuie la dificultățile pacientului. 

Harbir (1981) detailează câteva principii generale pentru 
terapia de cuplu pentru personalitatea paranoidă. El observă 
că trăsăturile paranoide duc, adesea, la o disfuncție maritală 
gravă. Hipersensibilitatea partenerului paranoid, intensitatea 

lipsită de bucurie, hipervigilenţa, neîncrederea extremă şi gelo- 
zia provoacă suferințe considerabile pentru partenerul lor. Cu 
toate acestea, partenerul non-paranoid provoacă, de aseme- 
nea, suferință, deoarece acțiunile sale agravează, adeseori, sta- 
rea paranoidă. De obicei, partenerii non-paranoizi reacționează 
pasiv și secretos când sunt acuzați sau criticaţi. Cu cât se retrag, 
mai mult și sunt mai evazivi, cu atât mai mult partenerul lor 
paranoid devine suspicios și neîncrezător. Prin urmare, clini- 
cianul care tratează în terapie individuală un pacient paranoid 
căsătorit trebuie să ia în considerare simultan terapia de cuplu 
sau, cel puţin, o şedinţă împreună cu partenerul non-paranoid, 
pentru a modifica tiparul de interacţiune maritală care pare să 
menţină psihopatologia. 

Obiectivul terapiei de cuplu este să amplifice creșterea pozi- 
tivă a cuplului, prin reducerea patologiei personalităţii fiecăruia 
sau a ambilor parteneri. Harbir (1981) afirmă că pacienţii para- 
noizi pot progresa în terapia de cuplu, în ciuda problemelor ine- 
vitabile de încredere și confidenţialitate. Clinicianul trebuie să 
fie conștient, în mod constant, de monitorizarea strictă a com- 
portamentului său de către partenerul paranoid. Acești pacienţi 
devin invariabil furioși dacă îl percep pe clinician ca fiind părti- 
nitor sau devin geloși pe relaţia clinicianului cu partenerul lor. 
Astfel, clinicianul, la fel ca în psihoterapia individuală, trebuie 
să fie deschis și direct în legătură cu procesul terapeutic specific 
și motivaţia lor. Odată ce s-a stabilit o alianță terapeutică, clini- 
cianul îl poate sprijini pe partenerul non-paranoid să confrunte 
și să provoace neîncrederea constantă a partenerului paranoid. 
E de așteptat inițial un răspuns furios, dar paranoia va începe să 
scadă. Evident, o astfel de confruntare este prescrisă doar atunci 
când pacientul are un control al impulsurilor adecvat şi nu a 

fost violent. Harbir descrie un exemplu detaliat al terapiei de 
cuplu conjugate care implică un partener paranoid. Tratamentul 
presupune două etape și ilustrează abordarea terapeutică a lui 
Harbir. 

Benjamin (2003a) comentează, de asemenea, despre rolul 
familiei în tratamentul acestei tulburări. Se poate lupta cu 
suferința cauzată de figurile de control și de atac găsite în viața 
timpurie, prin prezenţa reabilitantă a unui partener sau a unui 
copil implicat în ședințe. Individul paranoid poate ajunge să 
înțeleagă că propriul comportament ostil seamănă cu cel al abu- 
zatorului, ceea ce poate trezi dorinţa de a fi diferit. Autoarea dis- 
cută în detaliu implicaţiile abuzului asupra unui copil de către 
persoana paranoidă, inclusiv efectul nedorit al legilor obligatorii 
de înştiinţare a autorităților, care pot duce la terminarea prema- 
tură a tratamentului. 


Medicația 


În prezent, nu există medicație psihotropă specifică pentru 
tratarea acestei tulburări de personalitate (Silk şi Feurino, 2012). 
Cu toate acestea, sunt utilizate medicamente care vizează simp- 
tomele perturbatoare specifice asociate cu tulburarea, cum ar fi 
depresia, anxietatea sau problemele de somn. În general, aceste 
medicamente sunt folosite ca adjuvant al psihoterapiei și antre- 
namentului abilităților. Deoarece simptomele perturbatoare 
răspund adesea la medicamente mai rapid, decât în cazul celor 
mai multe intervenţii psihologice, medicamentele sunt de obi- 
cei prescrise la începutul tratamentului. Întrucât medicamente- 
le antipsihotice sunt oarecum eficiente în schizofrenia paranoi- 
dă, s-a sperat că aceste medicamente ar fi, de asemenea, utile în 

| tratamentul acestei tulburări de personalitate. Din păcate, dove- 429 
zile nu susţin această speranţă. În plus, există puţine dovezi din 


cercetare care să ofere un ghidaj pentru utilizarea acestor medi- 
camente (Silk și Feurino, 2012). 


Abordări combinate/integrative ale tratamentului 


Există date suficiente care sugerează că tulburarea de perso- 
nalitate paranoidă nu mai este netratabilă, așa cum se considera 
înainte, ci că poate fi tratată cu succes. Deși tratamentul cu abor- 
dări psihodinamice şi cognitiv-comportamentale este considerat 
a fi pe termen lung, a existat cel puţin o relatare privind un tra- 
tament de succes, cu durată limitată (Williams, 1988). În prezent, 
există puţine date publicate privind integrarea și adaptarea tra- 
tamentului cu această tulburare. Cu toate acestea, experienţa cli- 
nică arată că o abordare integrativă a tratamentului poate, pro- 
babil, să maximizeze rezultatele terapeutice, reducând, în același 
timp, durata tratamentului. 

Conceptualizând tulburarea de personalitate paranoidă ca 
având dimensiuni temperamentale și caracterologice, se pare 
că abordările dinamice sunt deosebit de eficiente în ceea ce 
privește dimensiunile caracterologice, dar mai puţin eficiente 
în ceea ce privește dimensiunea temperament/stil. Se pare că 
restructurarea cognitivă şi abordarea comportamentală a proce- 
sării informațiilor (Turkat şi Maisto, 1985) sunt deosebit de efi- 
ciente în privința modificării stilului cognitiv de hipervigilență 
al paranoidului. Abordarea cognitiv-comportamentală este, de 
asemenea, utilă şi în cazul afectelor limitate. Abordarea interper- 
sonală (Benjamin, 2003a) pare deosebit de eficientă în reduce- 
rea învinovățirilor și a hipersensibilității în faţa criticilor. Astfel, 

integrarea abordărilor dinamice, i ai at î 
interpersonale ar putea avea un efect sidiergic na i Ri ea 
cării atât a dimensiunilor temperamentale, cât şi a celor să 

de caracter. De asemenea, se pare că îmbinarea modalități SA 
de tratament ar trebui să sporească eficacitatea iratarae atu Ye 
si rentabilitatea din punctul de vedere al costurilor, în special 
pentru manifestările mai severe ale acestei tulburări. Cel mai 
evident tratament combinat implică folosirea concomitentă vai 
succesivă a terapiei de familie, de cuplu sau de grup și par 
terapiei individuale. De asemenea, este destul de promiță sis 
combinaţia de medicaţie, adică inhibitorii de recaptare a pi SA 
zidului sau a serotoninei, atunci când sunt indicaţi, şi psihote 


rapia individuală. 

Tulburarea de personalitate 
schizoidă 


Indivizii cu personalități schizoide tind să fie retrași și nu 
doresc sau nu au abilităţile necesare relaţiilor interpersonale, 
în primul rând pentru că nu obțin plăcere din astfel de relații. 
Totuși, dacă sunt lăsaţi în pace, se pot descurca bine. De exem- 
plu, ei pot fi paznici de noapte sau agenţi de pază eficienți. Cu 
toate acestea, au o plajă emoţională restrânsă, visează excesiv 
de mult cu ochii deschiși și par a fi lipsiţi de umor și distanţi 
(Hopwood și Thomas, 2012). 

Capitolul de faţă descrie un cadru pentru evaluarea și tra- 
tamentul eficient al acestei tulburări. Sunt incluse secțiuni pri- 
vind diagnosticarea, evaluarea psihologică, conceptualizarea de 
caz și intervențiile de tratament. Se începe cu informații de fond 
despre tulburare, precum și cu o descriere DSM-5 și o descrie- 
re prototip a tulburării. Secțiunea privind conceptualizarea de 
caz oferă cinci formulări clinice generale ale acestei tulburări: 
psihodinamică, biosocială, cognitiv-comportamentală, interper- 
sonală și o conceptualizare integrativă a tulburării. De aseme- 
nea, sunt descrise mai multe metode de tratament, modalități și 
strategii de intervenţie. Printre acestea se numără psihoterapia 

individuală, terapia de grup, terapia de cuplu şi de familie, 
medicaţia şi tratamentul integrativ și combinat. 


Descrierea tulburării de personalitate schizoidă 


Tulburarea de personalitate schizoidă poate fi recunoscută cu 
ajutorul următorilor descriptori sau caracteristici: stil vs. tulbu- 
rare, eveniment declanșator, stil comportamental, stil interper- 
sonal, stil cognitiv, stil afectiv, stil de ataşament şi criteriu optim 
de diagnostic. 

Stil vs. tulburare. Personalitatea schizoidă poate fi concepută 
ca acoperind un continuum de la sănătos la patologic, în care sti- 
lul de personalitate schizoid se află la extrema sănătății, iar tul- 
burarea de personalitate schizoidă se află la extrema patologiei. 

Tabelul 11.1 compară și diferențiază stilul de personalitate 
schizoid de tulburarea de personalitate schizoidă. 


TABELUL 11.1 Comparaţie între stilul de personalitate schizoid și 
tulburarea de personalitate schizoidă 





Stilul de personalitate Tulburarea de personalitate 





Nici nu-și dorește, nici nu-i fac 
plăcere relaţiile apropiate, nici măcar 
să facă parte dintr-o familie; nu are 
alți prieteni apropiați sau persoane 
de încredere (sau doar un prieten), 
cu excepția rudelor de gradul întâi. 


Manifestă o nevoie redusă de a fi în 
compania altora și se simt cel mai 
bine singuri. 


Aproape întotdeauna alege 
activitățile solitare. 


Tinde să fie independent, fără să 
necesite interacțiuni cu ceilalți 
pentru a se bucura de experienţe și 
a-și trăi viața. 

Echilibrat, imperturbabil, calm, 
netulburat și rareori sentimental. 


Aproape deloc motivat de nevoi 
sexuale și, deși se poate bucura de 
sex, nu suferă în absenţa acestuia. 


Tinde să nu fie influențat de 
laude sau critici și se poate 
împăca încrezător cu propriul 
comportament. 


Rareori susține că trăiește sau pare a 
trăi experienţa unor emoții puternice, 
cum ar fi furia sau bucuria. 


Un interes redus sau nu e interesat 
deloc de a avea experienţe sexuale cu 
o altă persoană. 


Indiferent la lauda și critica din 
partea celorlalți; manifestă afecte 
restrânse, de exemplu, este dista nt, 
rece și arareori răspunde prin 
gesturi sau expresii faciale, cum 

ar fi zâmbetele sau aprobările prin 
înclinarea capului. 


a 


Următorul studiu de caz exemplifică mai bine diferenţele 
dintre tulburarea de personalitate schizoidă — dl Y — și stilul 
de personalitate schizoid — dl P. 





SCHIZOIDĂ 

STUDIU DE CAZ: TULBURAREA DE PERSONALITATE 


DI Y., 20 de ani, este student în primul an de facultate și s-a 
întâlnit cu titularul programului de cursuri de psihologie introduc- 
tivă pentru a aranja o sarcină individuală, în locul cerinței cursului 
de a participa la un proiect de cercetare în grupuri mici. l-a spus 
titularului de curs că, din cauza navetei zilnice de două ore dus 
și două ore întors, el „nu ar fi disponibil pentru proiectul de cer- 
cetare”, precum și că „nu era cu adevărat interesat de psihologie 
și urma cursul doar pentru că era obligatoriu“. În urma întrebă- 
rilor suplimentare, d! Y. a dezvăluit că preferă să facă naveta și 

să trăiască acasă cu mama, chiar dacă avea resurse financi- 
are pentru a locui în campus. A recunoscut că nu avea prieteni 
apropiați și nici contacte sociale, preferând să fie un „singuratic”. 
Absolvise liceul cu o medie de 8, dar nu ieşise la întâlniri roman- 
tice și nici nu participase la activități extrașcolare, cu excepţia clu- 
bului de electronică. Își făcea specializarea în domeniul informa- 
ticii, iar „hacking-ul” era singurul său hobby. Afectul dlui Y. era 
oarecum plat și părea că nu are simțul umorului, nereușind să 
răspundă încercărilor titularului de curs de a intra în contact cu 
el, prin intermediul umorului. Nu exista niciun indiciu al vreunei 
tulburări de gândire sau perceptuale. Profesorul cursului a orga- 
nizat un proiect individual pentru student. 








STUDIU DE CAZ: STILUL DE PERSONALITATE SCHIZOID 


DI P. are 28 de ani și, de șase ani, este veteran al Ministerului 
de Interne al SUA. A fost pădurar încă de la absolvirea facultății. 
În timpul școlii, a excelat la ore, dar era considerat un singuratic 
de către ceilalți. Spre deosebire de majoritatea colegilor săi, el nu 
a intrat în nicio organizație studențească, simțind că avea cu ade- 
vărat nevoie să trăiască într-un loc liniștit și fără distrageri. DI P. 
s-a bucurat de munca sa și a primit recompense pentru aceasta. 
Cu un an în urmă, i s-a oferit o promovare ca supraveghetor regi- 
onal, pe care a refuzat-o, deoarece i-ar fi cerut să aibă un contact 
regulat, fie vocal, fie față în față, cu până la 10 pădurari, care i-ar fi 
raportat lui. În facultate își făcuse un prieten foarte bun, cu care a 
împărțit camera trei ani și cu care continuă să aibă contacte oca- 
zionale. Nu a luat niciodată în calcul căsătoria sau familia, așa că 
nu prea este interesat de întâlniri romantice. 











Eveniment declanșator. Situaţia tipică, circumstanta sau eve- 435 


nimentul care, cel mai probabil, declanșează sau activează răs- 
punsul caracteristic dezadaptativ al tulburării de personalitate 
schizoidă (Othmer şi Othmer, 2002), după cum se observă în 
stilurile comportamentale, interpersonale, cognitive și afective, 
ține de: „relații interpersonale apropiate”. 

Stil comportamental. Tiparul comportamental al schizoizi- 
lor poate fi descris ca letargic, neatent şi ocazional excentric. Ei 
manifestă un discurs lent și monoton şi, în general, sunt lipsiți 
de spontaneitate, atât în comportamentul lor, cât şi în limbaj. 

Stil interpersonal. Din punct de vedere interpersonal, acești 
indivizi par a fi mulțumiți să rămână distanți social şi singuri. Ei 
preferă să se implice în activităţi solitare, sunt rezervaţi și retrași 
și arareori răspund sentimentelor și acțiunilor celorlalţi. Tind 
să se estompeze în contextul social și apar în ochii celorlalți ca 


“„Sloiuri de gheață“. Nu se implică în activități de grup sau de 


echipă. Pe scurt, par inepți și ciudaţi în situații sociale. 

Stil cognitiv. Stilul lor de percepție, gândire şi prelucrare a 
informaţiei poate fi caracterizat ca fiind distras din punct de vede- 
re cognitiv. Adică gândirea și comunicarea lor pot fi ușor deraia- 
te, prin distragere internă sau externă. Acest lucru este observat în 
interviurile clinice când acești pacienţi au dificultăți în a-și orga- 
niza gândurile, sunt vagi sau se rătăcesc în informații irelevante, 
cum ar fi pantofii pe care anumiţi oameni îi preferă (Millon, 1981). 
Par a avea abilități reduse de introspecţie, precum și o capacitate 
redusă de a articula aspecte importante ale relaţiilor interperso- 
nale. Obiectivele lor sunt vagi și par a fi indeciși. 

Stil afectiv. Stilul lor emoțional sau afectiv este caracterizat 
ca fiind lipsit de umor, rece, distant și lipsit de emoție. Par a fi 
indiferenți la laude şi critici și le lipseşte spontaneitatea. Nu este 

surprinzător că relaţia şi capacitatea de a empatiza cu ceilalți 
sunt slabe. Pe scurt, au o gamă îngustă de răspunsuri afective. 

Stilul de atașament. Persoanele cu un stil de ataşament de 
desconsiderare sunt caracterizate de un sentiment de sine care 
este valoros și pozitiv, precum și o evaluare redusă şi negativă 
a celorlalți, care se manifestă, de obicei, sub forma neîncrederii 
față de alţii. Deoarece ei cred că își sunt autosuficienţi din punct 
de vedere emoțional, în timp ce ceilalți nu răspund emoțional, ei 
resping nevoia de prietenie şi de contact cu ceilalți. Acest stil de 
atașament de desconsiderare este frecvent în cazul persoanelor 
cu tulburare de personalitate schizoidă (Lyddon şi Sherry, 2001). 

Criteriul optim de diagnostic. Dintre toate criteriile de dia- 
gnostic pentru tulburarea de personalitate schizoidă, unul a fost 
identificat ca fiind cel mai util în diagnosticarea acestei tulbu- 
rări. Convingerea este că, începând cu acest criteriu, clinicianul 
poate testa prezenţa sau absenţa criteriului și poate diagnosti- 
ca mai repede tulburarea de personalitate. Criteriul optim pen- 
tru această tulburare este: nici nu-și doreşte, nici nu-i fac plă- 
cere relaţiile apropiate, nici măcar să facă parte dintr-o familie 
(Allnutt și Links, 1996). 


Descrierea DSM-5 


Persoanele cu această tulburare de personalitate se caracte- 
rizează printr-un tipar pervaziv caracterizat prin lipsă de inte- 
res față de relațiile sociale şi un registru restrâns de exprima- 
re a emoțiilor. Ei nu-și doresc și nici nu le fac plăcere relațiile 
apropiate, nici măcar relațiile de familie. Cu excepţia rudelor 
de gradul întâi, este puțin probabil să aibă prieteni apropiaţi 
sau confidenți. Aceşti indivizi aleg în mod obișnuit activități 

solitare şi au un interes redus sau absent față de relaţiile sexua- 
le. Nu este surprinzător că ei par indiferenți față de feedback-ul, 
inclusiv criticile, altora. Experimentează puţină plăcere sau 
deloc în majoritatea activităților. În schimb, manifestă răceală 
emoțională, detașare sau afecte aplatizate (American Psychiatric 
Association, 2016). 


Descriere prototip 


Un prototip este o scurtă descriere care surprinde esența 
modului în care o anumită tulburare se prezintă în mod obișnuit. 
Descrierile prototip sunt utile și convenabile, iar clinicienii se 
bazează în mod obișnuit pe ele, mai degrabă decât pe liste de 
criterii comportamentale sau convingeri fundamentale (Westen, 
2012). lată o descriere prototip obișnuită a tulburării de persona- 
litate schizoidă: singurul lucru pe care și-l doresc acești indivizi 
este să fie lăsaţi singuri. Realizarea și menţinerea contactelor cu 
ceilalți are prea puţin sens sau chiar deloc și este lipsită de plăce- 
re, confort sau emoție. În consecință, aceşti indivizi trăiesc singuri, 
evită să aibă întâlniri romantice, nu au prieteni adevăraţi și au 
slujbe care necesită puţin sau niciun contact cu ceilalți. Ceilalţi îi 
consideră ciudați, distanți și mult prea formali în toate contactele 
sociale. Pe scurt, sunt percepuți de ceilalți ca „sloiuri de gheață“. 


Prevalența 


Prevalența acestei tulburări a fost estimată între 3,1 și 4,0% în 
populația generală (American Psychiatric Association, 2016). În 
contexte clinice, această tulburare este cel mai puțin frecventă, 
cu estimări de 0,5 până la 5,1% (Torgersen, 2012). 

Conceptualizări ale tulburării de personalitate schizoidă 


Conceptualizare de caz psihodinamică 


Lumea interioară a indivizilor schizoizi pare a fi diferită de 
aspectul lor exterior. Akhtar (1987) îi descrie ca fiind extrem de 
detașați, asexuați, autosuficienți și neinteresanţi, în timp ce, în 
ascuns, sunt neajutorați din punct de vedere emoțional, deose- 
bit de sensibili și vulnerabili, creativi și foarte vigilenți. Aceste 
diferenţe flagrante reprezintă un clivaj sau o fragmentare a dife- 
ritelor reprezentări ale sinelui, care rămân integrate. Rezultatul 
este difuzia identității. 

Balint (1968) și Nachmani (1984) consideră că dificultatea lor 
legată de relaționarea cu ceilalți provine dintr-un deficit — un 
maternaj inadecvat — mai degrabă, decât dintr-un conflict oedi- 
pian. Pe scurt, acești indivizi îşi bazează decizia de a se izola pe 
convingerea că, deoarece nu au reușit să beneficieze de îngrijirea 
şi sprijinul matern ca sugari, nu se pot aștepta și nu pot încerca 
să primească vreun fel de resurse emoționale din partea figurilor 
semnificative ulterioare. Fairburn (1954) consideră izolarea indi- 
vizilor schizoizi drept o apărare împotriva unui conflict între 
dorinţa de relaționare cu ceilalți și teama că neajutorarea lor îi va 
răni pe ceilalți. Astfel, ei oscilează între teama de a-i îndepărta 
pe ceilalți prin neajutorarea lor şi teama că ceilalți îi vor sufoca 
sau îi vor devora. În consecinţă, toate relațiile sunt trăite ca fiind 
periculoase și trebuind evitate. 

Kellerman şi Burry (1989) consideră această izolare şi 
distanțare socială ca pe o modalitate de gestionare a anxietăţii. 
Indivizii schizoizi sunt distanţi, reci și rezervaţi, însă nu neapărat 
cu rele intenții față de ceilalți. În mod obișnuit, indivizii schizoizi 

folosesc mecanismele de apărare cum ar fi refularea, reprimarea 
. . . . / 
izolarea afectului fantasmatic, deplasarea și compensarea, pen- 
tru a asigura distanța față de ceilalți și pentru a evita anxietatea. 


Conceptualizare de caz biosocială 


Millon şi Davis (1996) consideră că personalitatea schizoidă 
este formată dintr-o interacțiune a factorilor biogeni și de mediu. 
Millon și Everly (1985) sugerează că o proliferare a receptori- 
lor post-sinaptici dopaminergici în regiunile corticale limbice şi 
frontale explică activitatea cognitivă neobișnuită Şi răspunsuri- 
le emoționale inhibate ale indivizilor schizoizi. Alături de acest 
sistem nervos parasimpatic excesiv, descurajarea ar putea expli- 
ca apatia lor, afectul aplatizat și reactivitatea redusă. În sfârșit, 
Millon și Everly observă că un tip de corp ectomorf — subţire 
și fragil — care a fost asociat cu timiditatea și introversia, este 
frecvent printre indivizii schizoizi. 

Factorii de mediu principali se referă la indiferența paren- 
tală și tiparele de comunicare fragmentate. Familiile indivizi- 
lor schizoizi sunt, de obicei, caracterizate printr-o atitudine de 
rezervă interpersonală, formalism, superficialitate şi răceală. 
Ei tind să comunice într-o manieră fragmentată, întreruptă și 
circumstanţială. Nu este surprinzător faptul că persoanele cres- 
cute în astfel de medii sunt susceptibile de a fi vagi, rudimen- 
tare şi circumstanțiale în toate comunicările. Tiparele de comu- 
nicare disociate tind să fie confuze pentru ceilalți și favorizează 
neînțelegerea, frustrarea, lipsa toleranţei și ostilitatea din par- 
tea celorlalți. Indivizii schizoizi sunt predispuşi să se izoleze și 
ajung să creadă că ceilalți nu-i înțeleg. În plus, acești indivizi 
sunt, de obicei, incapabili să remedieze problema. 

Tulburarea schizoidă este perpetuată prin distanțare socia- 
lă, prin întărirea izolării sociale și prin insensibilitatea cogni- 
tivă și socială a persoanelor suferinde. Activitățile sociale rare 
limitează capacitatea indivizilor de a crește, iar izolarea socială 
este adeseori întărită de ceilalți, care îi ostracizează pe indivizii 
izolaţi. În plus, insensibilitatea lor socială şi cognitivă tinde să 
simplifice foarte mult și să dea un aer plictisitor unei lumi atât 
de bogate și diverse pentru ceilalți. 


Conceptualizări de caz cognitiv-comportamentale 


Conform lui Beck (2015), indivizii cu personalitate schizoi- 
dă sunt, în toate sensurile, detașaţi de ceilalți. Există convin- 
geri fundamentale, condiţionale și instrumentale caracteristice, 
observate la persoanele cu această tulburare. Convingerile lor fun- 
damentale sunt că sunt inadaptaţi, relaţiile necesită efort şi nu 
merită să te străduiești pentru ele, iar ei sunt mai fericiți singuri. 
Credinţele lor condiționale sunt că, dacă se apropie prea mult de 
ceilalți, vor fi tachinaţi sau ceilalți se vor impune în fața lor și 
nu are nici un rost să încerce să se conecteze cu ei. Credinţele lor 
instrumentale sunt să nu se implice, să refuze cerințelor celorlalți 
şi părăsească rapid situaţiile sociale. La baza acestor diverse 
credinţe se află convingerile lor despre sine și despre lume. 

De obicei, ei se percep pe sine ca fiind singuratici şi excentrici 
care nu-și găsesc locul. Tind să-i vadă pe ceilalți ca fiind exigenți, 
ostili şi intruzivi. În consecinţă, strategia lor de bază este să păs- 
treze distanţa față de ceilalți și să evite contactul când ceilalți sunt 
prin preajmă. Deşi pot intra în contact cu alte persoane ca obligație 
profesională sau pentru a-și satisface nevoile de bază, ei evită, de 
regulă, orice formă de intimitate (Renton şi Mankiewicz, 2015). 

Turkat (1990) nu oferă o formulă pentru această tulburare din 
perspectivă comportamentală. Totuși, e posibil ca indiferența 
parentală, rezerva emoțională și puţinele oportunități de a dez- 
volta abilități interpersonale să contribuie la dezvoltarea acestei 
tulburări. 


Conceptualizări de caz interpersonale 


Conform lui Benjamin (2003a), e probabil ca persoanele dia- 
gnosticate cu tulburare de personalitate schizoidă să fi fost cres- 
cute într-un cămin care era ordonat și formal. Deși nevoile fizice 
și educaționale ale acestor copii erau satisfăcute, a existat prea 
puțină căldură, joacă sau interacțiune socială și emoțională în 
cadrul familiei sau, de fapt, chiar și în altă parte. Individul schi- 
zoid ar fi preluat exemplul izolării sociale şi al funcționării inco- 
lore, lipsite de emoţii. O astfel de identificare cu părinții retrași îi 
determină pe indivizii schizoizi să se aștepte la puțin şi să ofere 
puţin. Deşi pot intra în contact cu ceilalți în scop profesional, nu 
sunt predispuși la contact intim și preferă, în schimb, fantasme- 
le și pledoariile solitare. Pe scurt, nu au nici temeri, nici dorințe 
referitoare la ceilalți. Subdezvoltaţi în ceea ce priveşte nivelul 
de conştientizare socială şi abilitățile sociale, ei pot satisface 
expectaţiile rolului social ca angajaţi sau chiar ca părinți. Poate 
că sunt căsătoriți, dar nu dezvoltă relații apropiate și intime. 


Conceptualizări de caz integrative 


Următoarea forriulare integrativă oferă o explicație biopsiho- 
socială pentru modul în care e probabil să se fi dezvoltat aceas- 
tă personalitate şi cum este ea menținută. Din punct de vedere 

biologic, personalitatea schizoidă ar fi avut, probabil, un tipar 
şi un temperament infantil pasiv și anhedonic. Millon (1981) a 
sugerat că acest tipar ar rezulta, parțial, din activitatea crescută 
a receptorilor post-sinaptici dopaminergici din sistemul limbic 
și din lobii frontali. Din punctul de vedere al constituției fizice, 
schizoidul poate fi caracterizat prin tipul de corp ectomorf (fra- 
gil și delicat) (Sheldon, Dupertius şi McDermott, 1954). 

Din punct de vedere psihologic, ei se privesc pe ei înșiși, pe 
ceilalți, lumea şi scopul vieţii în termenii următoarelor teme. 
Astfel, se percep pe sine printr-o variantă a temei: „Sunt un ina- 
daptat în viaţă, așa că nu am nevoie de nimeni. Sunt indiferent 
față de tot“. Pentru personalitățile schizoide, lumea şi ceilalți 
sunt văzuţi printr-o variantă a temei: „Viaţa este un loc dificil, 
iar relaţia cu oamenii poate fi dăunătoare“. Ca atare, este posi- 
bil să concluzioneze: „Prin urmare, să nu ai încredere în nimic, 
păstrează distanţa faţă de ceilalți și nu vei fi rănit“. Alexandra 
Adler (1956) descrie mai în amănunt aceste dinamici ale stilului 
de viață. Cel mai comun mecanism de apărare pe care îl folosesc 
este intelectualizarea. 

Din punct de vedere social, la aceste persoane pot fi observate 
tipare previzibile de parentaj și de mediu. Stilul de parentaj este, 
de obicei, caracterizat prin indiferență și sărăcire. Este ca și cum 
injoncțiunea parentală ar fi fost: „Eşti un inadaptat“ sau „Cine 
eşti tu, ce vrei?“. Tiparul familiei se caracterizează prin comu- 
nicări fragmentate și reactivitate rigidă, lipsită de emoție. Din 
cauza acestor condiţii, schizoizii sunt extrem de puţin socializați 
și dezvoltă puţine sau nu dezvoltă deloc abilități interperso- 
nale de relaționare și abilități de coping. Tiparul schizoid este 
confirmat, întărit şi perpetuat de următorii factori individuali 
şi sistemici: crezându-se inadaptaţi, ei evită activitatea socială. 

Insensibilitatea socială suplimentară conduce la întărirea izo- 
lării sociale şi la confirmarea, în continuare, a stilului schizoid 
(Sperry, 2015; Sperry şi Mosak, 1996). 

Tabelul 11.2 rezumă trăsăturile caracteristice ale acestei tul- 
burări. 


TABELUL 11.2 Caracteristici ale tulburării de personalitate schizoidă 





Evenimentie) Relații interpersonale apropiate 


declanșator/oare 


Stil comportamental Vorbire lentă și monotonă 
Letargic şi neatent 


Lipsit de spontaneitate și indiferent 


Dorinţă minimă pentru relații 

Alege solitudinea în detrimentul interacțiunilor 
sociale 

Nu are persoane de încredere 

Se pierde în fundalul social 

Izolat și mulțumit să rămână distant 


Stil interpersonal 


Stil cognitiv Distras din punct de vedere cognitiv, devine ușor 
neatent și tangenţial 
Cu capul în nori 


Minim introspectiv 


Stil afectiv Distant din punct de vedere emoțional 


Arareori reacționează față de emoțiile altcuiva 
Temperament Tipar infantil pasiv și anhedonic 
Stil de atașament De desconsiderare 
Înjoncţiune parentală „Cine ești tu, ce vrei?“ 


„Sunt un inadaptat în viață, așa că nu am nevoie de 
nimeni.” 
„Sunt indiferent față de tot" 


Percepția de sine 

Percepția asupra lumii „Viaţa este un loc dificil, iar relația cu oamenii poate 
fi dăunătoare. Prin urmare, să nu ai încredere în 
nimeni, păstrează distanţa față de ceilalți și nu vei 
fi rănit“. 

Scheme dezadaptative  Izolare socială; deprivare emoțională; deficiență; 
subjugare; sine nedezvoltat 

Criteriu optim de Nici nu-și dorește, nici nu-i fac plăcere relaţiile 

diagnostic interpersonale apropiate, nici măcar să facă parte 
dintr-o familie 


Evaluarea tulburării de personalitate schizoidă 


Mai multe surse de informaţie sunt utile în stabilirea unui 
plan de diagnostic şi tratament pentru tulburările de persona- 
litate. Observaţia, informaţiile colaterale și testarea psihologică 
reprezintă complemente importante ale autoevaluării pacientu- 
lui din timpul interviului clinic. Această secțiune descrie succint 
câteva observaţii caracteristice pe care le face clinicianul, precum 
şi natura relaţiei care se poate dezvolta în întâlnirile inițiale cu 
indivizii cu tulburări de personalitate specifice. Sunt descrise, 
de asemenea, tiparele de răspuns caracteristic la diferite teste 
obiective (adică MMPI-2 şi MCMI-IV) şi teste proiective (adică 
Rorschach și TAT). 


Comportamentul și raportul stabilit în timpul interviului 


Interviul cu individul cu tulburare de personalitate schi- 
zoidă poate părea un exercițiu de inutilitate, având în vede- 
re retragerea emoțională pervazivă a acestuia. El exprimă o 

emoționalitate redusă sau absentă, chiar şi atunci când vorbește 
despre trăiri anxioase sau depresive. Persoanele mai inteligen- 
te care au această tulburare se pot plânge de anhedonie și pot 
folosi chiar eticheta „depresie“, dar rareori raportează tristețea 
sau vinovăția asociate. Din moment ce căldura emoţională este 
absentă, e dificil să evaluăm dacă problemele sau îngrijorările 
sunt esenţiale pentru ei. În mod obișnuit, aceste persoane au 
răspunsuri de un singur cuvânt sau o expresie succintă pen- 
tru toate întrebările. Nici întrebările deschise, întrebările struc- 
turate şi nici alte strategii de interviu nu vor schimba fluxul de 
informații sau exprimarea afectului. Spre deosebire de indivizii 
paranoizi, această exprimare verbală și emoțională restrânsă nu 
se datorează auto-protecţiei, ci mai degrabă golului emoţional 
și mental. De obicei, raportul reflectă o anumită disponibilitate 
de a dezvălui simptomele, problemele și sentimentele cele mai 
intime. Deoarece acești pacienți sunt atât de sărăciți, raportul și 
implicarea pot părea imposibile. Perioadele lungi de tăcere nu 
sunt neobișnuite. Dacă acești pacienţi se întorc pentru ședințe, 
înseamnă că ei „se conectează“, în măsura în care ştiu cum să 
o facă. De aceea, perseverenţa, răbdarea și toleranța clinicianu- 
lui pentru un schimb verbal limitat pot avea un efect terapeutic 
(Ackley et al., 2011; Othmer și Othmer, 2002). 


Datele testărilor psihologice 


Inventarul Multifazic de Personalitate Minnesota (MMPI-2), 
Inventarul Clinic Multiaxial Millon (MCMI-IV), Testul psiho- 
diagnostic Rorschach și Testul de Apercepție Tematică (TAT) 
pot fi utile în diagnosticarea tulburării de personalitate schizoi- 
dă, precum și a stilului sau trăsăturii de personalitate schizoidă. 


445 


Tulburările de personalitate din DSM-5 = Tulburarea de personalitate schizoidă 


446 


La MMPI2, un profil normal este comun pentru indivizii 
schizoizi destul de bine integrați. În astfel de cazuri, scala 0 
(Introversia socială) poate fi ridicată (Lachar, 1974). Pe măsură 
ce aceşti indivizi trăiesc distres, este probabil să crească scala F 
(Frecvența), 2 (Depresie) și 8 (Schizofrenie). Ocazional, se remar- 
că un profil 1-8 „nomad“ (Ipohondrie-Schizofrenie), în care 
atracţia interpersonală este limitată (Graham, 2012). 

La MCMI-IV, este probabil o creștere pe scala 1 (Schizoid) 
cu scoruri reduse la 4A (Histrionic), 5 (Narcisic) şi N (Bipo- 
lar-Maniacal) (Millon et al., 2015). 

La Rorschach, sunt probabile un procent ridicat de răspun- 
suri A (Animal) și puţine răspunsuri C (Color). Scorurile globale 
tind să fie restrânse, iar anumite pete de cerneală pot fi respinse. 
Timpul de reacție pentru multe dintre planșe poate fi mare. Poate 
există un Potenţial de Experienţă mai mare decât Experiența Reală, 
iar producţia de răspunsuri M (Mișcarea Umană) să fie crescută în 
raport cu calitatea generală a protocolului (Exner, 1986). 

La TAT, sunt frecvente răspunsurile limitate, alături de igno- 
rarea temei. La fel este și portretizarea sărăcăcioasă a personaje- 
lor din poveste (Bellak, 1997). 


Abordări ale tratamentului și intervenții 


Consideraţii privind tratamentul 


În diagnosticul diferenţial al acestei tulburări sunt incluse 
următoarele tulburări de personalitate: evitantă, schizotipală 
şi dependentă. Cele mai frecvente tulburări de simptom care 
pot fi asociate cu această tulburare sunt: tulburarea de deper- 
sonalizare, tulburările bipolare, tulburarea obsesiv-compulsivă, 

tulburarea simptomului somatic, tulburările schizofreniforme și 
schizofreniile dezorganizate și catatonice. 

Personalităţile schizoide rareori se oferă voluntar pen- 
tru tratament, dacă nu există decompensarea. Cu toate aces- 
tea, pot accepta tratament dacă cineva, cum ar fi un membru 
al familiei, îl solicită. Scopurile tratamentului sunt axate mai 
degrabă pe reducerea simptomelor decât pe restructurarea 
personalităţii. Strategiile obișnuite de tratament includ gestio- 
narea crizelor și o interacțiune terapeutică consecventă şi supor- 
tivă. Medicamentele, în special antipsihoticele, nu s-au dovedit a 
fi utile pentru această tulburare (Silk și Feurino, 2012). 


Psihoterapia individuală 


O formă de psihoterapie individuală este indicată pentru 
majoritatea pacienților schizoizi. Dacă clinicianul alege o abor- 
dare activă și confruntaţională, o abordare bazată pe restruc- 
turarea cognitivă și antrenamentul abilităților sociale sau una 
care este mai suportivă, depinde de o serie de factori, incluzând 
înclinația psihologică a pacientului, rezilienţa şi aşteptările de 
tratament ale acestuia, repertoriul terapeutic al clinicianului și 
resursele pentru tratament. 

Această secțiune descrie succint abordările psihodinamice, 
cognitiv-comportamentale și interpersonale ale terapiei indivi- 
duale. 


Abordările psihoterapiei psihodinamice 


Deoarece înțelegerea dinamică a personalității schizoide și a 
celei schizotipale deopotrivă este inerent similară, Gabbard (1990, 

1994) propune ca tratamentul lor să fie similar. Pacienţii schizo- 
izi pot fi trataţi eficient cu o psihoterapie orientată dinamic, atât 
expresivă, cât și suportivă, în funcție de nivelul lor de funcționare 
și de pregătire pentru tratament (Gabbard, 1994). Baza pentru 
tratamentul dinamic nu este interpretarea conflictului, ci mai 
degrabă internalizarea unei relaţii terapeutice (Stone, 1985). 

În esenţă, sarcina clinicianului este de a repara relaţiile 
îngheţate ale pacientului cu obiectul intern, prin furnizarea unei 
experiențe emoționale corecte. Stilul de relaționare al schizoizi- 
lor rezultă din inadecvări în relaţiile timpurii cu figurile paren- 
tale. În consecinţă, acești pacienţi trec prin viaţă distanțându-se 
de ceilalți. Prin urmare, terapia trebuie să ofere o nouă relaţie 
pentru internalizare (Gabbard, 1994). Thylstrup și Hesse (2009) 
sugerează că detașarea emoțională exterioară a individului schi- 
zoid față de ceilalţi ascunde de fapt o dorinţă interioară profun- 
dă de apropiere. Această ambivalenţă poate fi abordată în con- 
textul terapiei; totuși, deoarece acești pacienți nu reușesc să-și 
exprime în mod adecvat nevoile emoționale, terapeuțţii tind să-și 
piardă interesul față de ei, cu ușurință. În cazul acestor pacienți, 
terapeuţii trebuie să acorde o atenţie deosebită contratransferu- 
lui, pentru a evita alienarea ulterioară. Întrebări cum ar fi: „Sunt 
tentat să anulez programările cu pacientul meu social izolat, 
gândindu-mă că nu-i va face rău?“ și „Mă surprind întrebân- 
du-mă dacă acest pacient are vreo problemă, în ciuda dovezilor 
clare că le are?“ sunt linii directoare utile. Autorii prezintă stu- 
diul de caz al unui bărbat în vârstă de 40 de ani, neangajat. 

Kavaler-Adler (2004) prezintă tratamentul acestei tulburări, 
din perspectiva relațiilor cu obiectul. În cursul psihanalizei, 
individul schizoid este condus într-o perioadă de „doliu al dez- 
voltării“ pentru a plânge după pierderea dezvoltării normale 

experiențele traumatice ale copilăriei timpurii îi influenţează 
problemele interpersonale actuale. Pacientul schizoid se poate 
focaliza apoi pe confruntarea cu regretul asociat acestui lucru şi 
renunțarea la el. Autoarea prezintă un studiu de caz detaliat al 
psihanalizei unei scriitoare. 

Terapia suportivă. Din moment ce modul lor de funcţionare 
de bază este non-relaţional, sarcina terapiei li se pare foarte difi- 
cilă și plină de provocări indivizilor cu tulburare de personalita- 
te schizoidă. Nu e de mirare că ei răspund provocării prin tăcere 
şi distanțare emoțională. Clinicienii trebuie să adopte o atitudine 
permisivă și plină de acceptare și trebuie să fie extrem de răbdă- 
tori cu aceşti indivizi. Este mai util să înțelegem tăcerea ca formă 
nonverbală de relaționare, mai degrabă decât drept rezistență 
la tratament. Ascultând cu cea de-a „treia ureche“, clinicianul 
poate afla multe despre acești pacienți. Prin identificarea pro- 
iectivă, ei vor trezi anumite răspunsuri în clinician, răspunsuri 
care conţin informaţii valoroase de diagnosticare referitoare la 
lumea interioară a pacientului (Gabbard, 1989). Gestionarea efi- 
cientă a problemelor de contratransfer este esenţială în lucrul 
cu pacienții schizoizi. Acceptarea non-relaționării tăcute este 
străină predispoziţiei și instruirii psihologice a clinicianului. De 
aceea, atunci când tăcerea este prelungită, clinicianul trebuie să 
se ferească de a trece la act şi a-și proiecta propriile reprezentări 
de sine și obiect în pacient. Acceptarea tăcerii și abținerea de la 
a o interpreta legitimează sinele intim, nuclear și necomunicativ 
al pacientului. lar aceasta poate fi singura tehnică viabilă pentru 
construirea unei alianţe terapeutice (Gabbard, 1989). 

Ritmul adecvat al terapiei şi profunzimea acesteia sunt con- 
troversate. Bonime (1959) pledează pentru o abordare activă și 

bazată pe confruntare, în timp ce Gabbard (1990) şi alţii susțin 
că o abordare mai reținută dă dovadă de mai mult respect și este 
mai puțin amenințătoare pentru acești pacienți. | 
Tehnicile suportive pot fi utilizate pentru a-l încuraja pe schi- 
zoidul cu funcționare mai redusă să devină mai activ. De exem- 
plu, pacientul este îndemnat inițial să se implice în activități în 
care sunt prezenți alții, dar în care participarea pacientului este 
minimă, de exemplu, la un eveniment sportiv. Dacă se atinge un 
anumit nivel de confort, poate fi încurajată implicarea în conti- 
nuare. Implicarea într-un club de informatică, o călătorie sau ore 
de aerobic prezintă riscul ca ei să participe la un eveniment spor- 
tiv, dar mai puțin comparativ cu o reuniune socială sau un curs 
de dans. Kantor (1992) susține tehnicile de „substituție producti- 
vă“ și „îndemnul total pentru modificare“ în cadrul acestor sar- 
cini terapeutice. În substituția productivă, clinicianul sugerează 
înlocuirea satisfăcătoare a elementelor care lipsesc din viața paci- 
entului. Astfel, relaţiile cu colegii din grupul de terapie sunt sub- 
stitut pentru pacientul necăsătorit. Folosind îndemnul total pen- 
tru modificare, clinicianul îl îndeamnă pe pacient să devină mai 
activ din punct de vedere social. Sugestiile sunt prezentate cu 
titlu de încercare, pentru a testa limitele pacientului. Problemele 
întâlnite sunt readuse în terapie și discutate. Obiectivele și rezul- 
tatele tratamentelor pot fi destul de limitate: în cele din urmă, 
pacientul poate ajunge să lucreze, deşi izolat, de pildă ca paznic 
de noapte, iar din punct de vedere social poate avea unul sau 
doi prieteni și, eventual, chiar o relație pe termen lung cu cineva 
care este dispus să rămână un companion distant (Kantor, 1992). 
Terapia dinamică de lungă durată vs. terapia dinamică 
de scurtă durată. Deciziile cu privire la tipul și frecvenţa tera- 
piei dinamice trebuie să se bazeze pe nivelul de funcționare, 

„motivaţie și disponibilitate pentru tratament ale pacientului. 


Pacienţii schizoizi înalt funcționali, care prezintă unele simp- 
tome depresive sau o anumită capacitate de empatie și căldură 
emoțională, tind să aibă rezultate mai bune în psihoterapia dina- 
mică (Stone, 1983). 

Acei pacienţi care sunt foarte motivaţi pentru psihoterapia 
exploratorie pot obține câștiguri impresionante în urma trata- 
mentului intens, pe termen lung, de două sau trei şedinţe pe 
săptămână, pe parcursul mai multor ani. Pe de altă parte, psiho- 
terapia suportivă pe termen lung este indicată pentru majorita- 
tea pacienților schizoizi care prezintă deficiențe majore ale Eului 
și excentricități personale. Obiectivul unui astfel de tratament 
este îmbunătățirea funcționării adaptative în viaţa de zi cu zi. 
Frecvența şedinţelor este de una până la două ori pe săptămână, 
pentru majoritatea pacienților (Stone, 1989). Gamache și Diguer 
(2012) prezintă studiul de caz al unui bărbat în vârstă de 34 de 
ani, cu personalitate schizoidă, tratat timp de un an prin psiho- 
terapie psihodinamică. 

Terapia dinamică de scurtă durată este indicată pentru 
situațiile de criză și dificultăţile situaționale legate de viața pro- 
fesională sau personală. De asemenea, poate servi ca o monitori- 
zare a unui proces psihoterapeutic anterior de lungă durată. Nu 
este surprinzător faptul că nu există rapoarte privind tratamen- 
tul individual dinamic de scurtă durată, ca intervenţie curativă. 


Abordări ale terapiei cognitiv-comportamentale 
Terapia cognitivă. Beck et al. (2011) descriu abordarea terapi- 


ei cognitive în privinţa indivizilor cu tulburare de personalitate 
schizoidă. Deoarece indivizii schizoizi tind să aibă o motivație 

limitată pentru interacțiunea socială, scopul principal al trata- 
mentului este stabilirea sau creşterea poziţiilor de interacțiune 
socială, precum și reducerea izolării sociale. Aceşti indivizi intră 
în tratament, în mare măsură din cauza tulburărilor simptoma- 
tice de Axă |, mai degrabă decât ca să-şi modifice modul de 
relaţionare cu ceilalți. Astfel, scopul inițial al tratamentului este 
un accent plasat în colaborare pe problemele actuale. Pe măsu- 
ră ce se întâmplă acest lucru, terapeutul poate comenta despre 
tiparele relaționale ale individului, discutându-le avantajele și 
dezavantajele și modul în care aceste tipare afectează problema 
prezentă. Relaţia terapeutică bazată pe colaborare poate servi ea 
însăși drept prototip pentru alte relații interpersonale, precum 
şi drept bază pentru creșterea gamei și frecvenţei interacțiunilor 
individului în afara şedinţelor. După ce s-a stabilit relaţia, tera- 
peutul poate să indice tiparul de interacţiune caracteristic, pre- 
cum şi să ofere feedback cu privire la impactul acestuia asupra 
altor persoane. Pe măsură ce aceşti indivizi dezvoltă o mai mare 
conştientizare și înțelegere a relaţiilor interpersonale, ei sunt 
îndrumați în învățarea abilităţilor sociale necesare şi în exer- 
sarea acestora atât în cadrul, cât şi în afara şedinţelor. Având 
în vedere lipsa lor de expresivitate, solicitarea regulată a feed- 
back-ului privind nivelul lor de anxietate ar trebui să reducă 
probabilitatea terminării premature a terapiei. Spre deosebire de 
lucrul cu alte tulburări de personalitate în care sunt disponibile 
pârghii terapeutice semnificative şi motivaţia pentru schimbare, 
în cazul indivizilor schizoizi e puţin probabil spre deloc să exis- 
te ceva din acestea, cu excepția rațiunii. În consecință, Freeman 
et al. (1990) îi sfătuiesc pe terapeuți să prezinte, în mod clar, 
motivaţia terapiei, motivele pentru a acționa diferit, avantaje- 
Je şi dezavantajele schimbării comportamentului şi câștigurile 

concrete posibile. Probabil că această strategie îi poate determi- 
na pe acești indivizi să se schimbe. 

Beck et al. (2004) menţionează că următoarele tehnici sunt 
eficiente pentru indivizii schizoizi. Înregistrarea gândurilor 
disfuncționale nu este utilă doar pentru provocarea gândurilor 
automate disfuncţionale, ci și în identificarea unei varietăţi de 
afecte şi a gradării lor subtile în intensitate, precum și în indica- 
rea reacţiilor celorlalți. Predarea abilităților sociale se realizează 
cel mai bine direct, prin intermediul jocurilor de rol, expunerii 
in vivo şi temelor pentru acasă. Ajutarea acestor persoane să 
devină mai atente la emoțiile pozitive şi să le trăiască poate fi 
facilitată prin intermediul descoperirii ghidate. De exemplu, pe 
măsură ce acești indivizi sunt ajutați să-și recunoască viziunea 
generalizată despre ceilalți — „Nu-mi plac oamenii“ — ei pot 
învăţa să fie specifici în legătură cu lucrurile care nu le plac, pre- 
cum și cu lucrurile care le plac, totuși, la alții. 

Intrucât tratamentul are nevoie de încheiere, se discută pro- 
blema prevenirii recidivei. Beck et al. (1990) afirmă că în cazul 
persoanele schizoide, după terminarea terapiei, există o mare 
probabilitate de recădere într-un stil de viață izolat. De aceea, 
autorii sugerează menținerea contactului cu acești indivizi 
prin şedinţe de rapel. În cele din urmă, deși tratamentul cu 
acești indivizi poate fi dificil, cu perseverenţă este posibil să-și 
îmbunătățească abilitățile sociale, frecvenţa interacțiunilor soci- 
ale și să-și reducă „ciudățenia“. Cu toate acestea, terapeutul ar 
trebui să anticipeze că e probabil ca persoanele schizoide să 
mențină o anumită distanţă și pasivitate în relațiile interperso- 
nale după încheierea planificată a terapiei. 

Renton şi Mankiewicz (2015) reiau ideea că aceste persoane 
rareori se prezintă pentru tratament de bună-voie şi, în cazul în 

care fac acest lucru, e posibil ca tratamentul să fie de scurtă dura- 
tă și, exclusiv, în scopul ameliorării simptomelor sau al rezol- 
vării unor probleme specifice, legate de modificări în mediul 
lor. Rareori, terapia se extinde până la examinarea și rezolvarea 
factorilor cognitivi subiacenţi, iar ambivalenţa privind schimba- 
rea poate fi prezentă pe tot parcursul tratamentului. Dacă aceşti 
indivizi pot recunoaște legătura dintre experienţele lor timpu- 
rii, credințele dezadaptative și problemele actuale, atunci ei ar 
putea să fie dispuşi să-și recadreze aceste credinţe. 

Terapia centrată pe scheme. Terapia centrată pe scheme 
reprezintă o extensie a terapiei cognitive, dezvoltată de Young 
(1994, 1999) special pentru tulburările de personalitate și alte 
probleme dificile, individuale și de cuplu. Terapia centrată pe 
scheme presupune identificarea schemelor dezadaptative și pla- 
nificarea unor strategii și intervenții specifice. Cele patru stra- 
tegii principale sunt: cognitivă, experienţială, comportamenta- 
lă și relația terapeutică în sine. Restructurarea cognitivă, adică 
modificarea schemelor dezadaptative, este o strategie cognitivă 
importantă, fiind, însă, îmbinată cu exerciții de imagerie, con- 
fruntare empatică, teme pentru acasă şi „re-parentaj limitat”, 
adică o formă de experiență emoțională corectoare (Young, 1999; 
Young et al., 2003). 

Schemele dezadaptative asociate, în mod obișnuit, cu tulbu- 
rarea de personalitate schizoidă includ: izolare socială — credința 
că individul este alienat, diferit de ceilalți sau nu face parte din 
nici un grup; deficiență — credinţa că individul este defect, rău, 
nedorit sau inferior în aspecte importante; deprivare emoțională — 
credința că dorinţa individului de sprijin emoţional nu va fi 
satisfăcută de ceilalți; subjugare — credinţa că dorinţele, nevoile 
şi sentimentele individului trebuie suprimate pentru a răspunde 

nevoilor celorlalți și pentru a evita represaliile sau criticile; şi 


sinele nedezvoltat — convingerea că individul trebuie să fie apro- 


piat emoțional de ceilalți, în detrimentul individuației complete 
sau dezvoltării sociale normale (Bernstein, 2002). 


Abordările interpersonale 


În literatura de specialitate există foarte puţine consemnări 
despre tratarea acestei tulburări dintr-o perspectivă interper- 
sonală. De exemplu, Benjamin (2003a) nu oferă discuţii despre 
obiectivele sau strategiile de tratament pentru tulburarea de per- 
sonalitate schizoidă. Autoarea observă că acești indivizi sunt 
retraşi din punct de vedere social, nu doresc conexiuni sociale 
și nu suferă de furie, frică sau depresie. Ca atare, ei au puţine 
motive să se prezinte pentru tratament. 


Terapia de grup 


Pacienţii schizoizi pot beneficia în urma terapiei de grup, în 
special în urma terapiei de grup dinamice (Azima, 1983). Terapia 
de grup le oferă acestor pacienţi o experienţă de socializare, 
care implică expunere și feedback de la ceilalți, într-un mediu 
sigur și controlat. Este un mediu în care poate apărea o nouă 
experienţă de parentaj. Aici membrii grupului pot funcționa ca 
o familie reconstruită şi pot oferi o experiență emoțională corec- 
toare, care poate să contrabalanseze obiectele interne negative 
şi înfricoşătoare ale schizoidului (Appel, 1974). Pe măsură ce 
temerile lor cele mai grave nu se îndeplinesc și se simt acceptați, 
acești pacienţi încep, treptat, să se simtă mai confortabil în preaj- 
ma celorlalți. Giles și Wienclaw (2008) observă că este important 

să se ţină cont de momentul în timp al terapiei de grup. Ei suge- 
rează că este mai bine să fie dezvoltată mai întâi o alianţă tera- 
peutică puternică între pacient și terapeutul individual, înainte 
de inițierea tratamentului de grup, deoarece acești indivizi evită, 
în general, contactul social. 

Din perspectiva relaţiilor cu obiectul, Leszcz (1989) susține 
că grupul funcționează ca un mediu de susținere, care le oferă 
acestor pacienţi ocazia de a fi implicați iniţial într-un mod 
„non-relaţional“, în același timp, construind lent încrederea. 
Ei nu trebuie să-și părăsească coconul de autosuficiență, dar 
pot observa modul în care ceilalți relaționează în grupuri, în ce 
măsură contează sentimentele, cum să le facă față persoanelor 
cu care relaționează în grupuri şi cum să gestioneze emoțiile 
negative. Un lider de grup înţelept va permite această poziţie 
de non-relaționare, până când pacientul va putea tolera mai bine 
ambiguităţile grupului. 

Dintr-o perspectivă sistemică, Bogdanoff şi Elbaum (1978) 
susțin că izolarea schizoidului nu se datorează pur și simplu 
unui Eu fragil, ci este și o funcţie a nevoii grupului de a menţine 
această izolare. Prin urmare, deși pacientul schizoid poate pro- 
voca grupul să-l determine să vorbească, alteori, grupul îl redu- 
ce la tăcere eficient pe schizoid printr-o atitudine plină de furie 
sau învinovăţire, care îl înspăimântă pe acesta. În esență, schi- 
zoidul este prins într-o capcană interpersonală — pe care auto- 
rii o numesc „blocare în rol“. Pe de altă parte, interacţiunea de 
grup reușită poate apărea numai atunci când blocarea în rol este 
întreruptă. Dacă grupul evită schizoidul, sarcina terapeutică este 
de a concentra atenţia grupului asupra blocării în rol. Obiectivul 
este ca membrii grupului să-și dezvăluie contribuția la blocare și 
să elibereze presiunea pusă asupra membrului de grup blocat, 

iar membrul blocat să dezvăluie modul în care el sau ea percepe 


procesul de grup ca izolându-l. 

Dintr-o perspectivă interpersonală, Yalom (1995) discu- 
tă despre alte intervenţii utile pentru abordarea blocării în 
rol. Schizoidul este ajutat să diferențieze răspunsurile față de 
diverși membri ai grupului, să ia în serios sentimentele din 
aici-și-acum, să devină mai conștient de strategiile sale specifi- 
ce de evitare şi să devină mai conștient de răspunsul său fizic. 
Yalom insistă că aceste scopuri și strategii sunt preferabile meto- 
delor cathartice, care îl pot alunga din grup pe schizoid. Yalom 
avertizează că procesul este lent, iar răbdarea este fundamentală 
pentru clinician. 

În sfârșit, se pare că există un anumit tip de consens, în 
ideea că grupurile eterogene sunt preferabile grupurilor omo- 
gene (Bogdanoff şi Elbaum, 1978; Leszcz, 1989; Slavik, Sperry și 
Carlson, 1992). Spotnitz (1975) sugerează că pacientul schizoid 
ar trebui să fie trimis într-un grup care este omogen în ceea ce 
priveşte funcţionarea globală, dar eterogen în ceea ce priveşte 
tipurile de personalitate. 


Terapia de cuplu și de familie 


Pacienţii schizoizi, în special cei de gen masculin, nu se căsă- 
toresc şi rareori se întrețin singuri. Ei pot locui cu familiile și 
pot deveni dependenți de acestea. Acest lucru poate duce la un 
cerc vicios, în care o motivaţie limitată pentru contacte sociale 
și pentru un loc de muncă sau o carieră conduce la interferenţe 
şi amărăciune din partea familiei, urmate de o scădere a stimei 
de sine și o reticență chiar și mai mare la ideea plecării de acasă 
(Stone, 1989). 

Clinicienii care lucrează cu pacienţii schizoizi care trăiesc 
încă în familia de origine se confruntă, deseori, cu tensiunea 
familială, nerăbdarea şi discordia ce provin din diferenţele din- 
tre expectaţiile parentale şi capacitățile şi motivația pacientu- 
lui. Terapia de familie poate fi destul de eficientă în aborda- 
rea acestor diferenţe ale așteptărilor, a discordiei şi nerăbdării 
(Anderson, 1983). Shapiro (1982) descrie modul în care tera- 
peutul de familie poate funcţiona, astfel încât să conţină ase- 
menea afecte și impulsuri deplasate și proiectate și să le recu- 
noască, să le tolereze, să le perlaboreze şi să le redirecționeze. 
Tratamentul de familie îi poate ajuta, de asemenea, pe membrii 
familiei să restabilească tipare de comunicare mai funcționale 
între pacienții schizoizi și familiile acestora. 

McCormack (1989) descrie o constelație maritală comu- 
nă, în care indivizii schizoizi se căsătoresc cu indivizi bor- 
derline. În discutarea tratamentului partenerului schizoid, 
McCormack arată că nucleul dificultății schizoidului este teama 
copleșitoare de ataşamente. Nesiguranţa provine din intensifica- 
rea agresivităţii, deoarece frustrarea nevoilor lor de dependență 
duce la nemulțumire și discordie maritală. Partenerii schizoizi îşi 
trăiesc iubirea ca fiind letală şi, apoi, renunţă la conştientizarea 
acestor sentimente și nevoi de dependenţă, ca apărare împotri- 
va lor. Prin urmare, ei dezvoltă şi menţin relaţii în care nu sunt 
niciodată implicaţi pe deplin. 

Tratamentul partenerului schizoid accentuează clarifica- 
rea şi interpretarea atentă și mută accentul de pe confruntare. 
Explorarea ar trebui să se refere la vulnerabilitatea narcisică, 
legitimarea nevoilor lor, recunoașterea potenţialelor riscuri şi 
câștiguri asociate urmăririi acestor nevoi şi compromisul schi- 
zoid. McCormack descrie „compromisul schizoid” ca mijloc de 

menţinere a relaţiilor care necesită o implicare emoțională limi- 
tată, cu costul limitării dezvoltării personalității. Clinicianul tre- 
buie să recunoască față de acești pacienţi că acest compromis 
a fost adaptativ, dar că este o etapă prin care trebuie să trea- 
că, înainte de a se confrunta cu teama lor de relaţii autentice și 
sânâtoase. 

Partenerii schizoizi au tendinţa de a-i trata pe ceilalți așa 
cum se tem ei să fie tratați, ceea ce este frustrant pentru cei care 
doresc o relaţie intimă cu ei. În şedinţa comună de cuplu, clini- 
cianul îi ajută pe ambii soți să vadă că fiecare dintre ei suferă de 
dificultăți care sunt similare, însă diferite, în egală măsură, de 
cele proprii și că, deși aceste dificultăți sunt sprijinite în relaţia 
de căsătorie, ele există și în mod independent de aceasta. 

Terapia de cuplu a relaţiilor schizoid-borderline poate necesi- 
ta trimiterea unuia dintre parteneri în terapie individuală, utili- 
zarea medicamentelor sau spitalizare. Tratamentul de cuplu pe 
termen lung este, de obicei, necesar în cazul în care scopul este 
sprijinirea separării și a autonomiei, satisfacția maritală sporită 
și armonia. 


Medicația 


In prezent, nu există medicaţie psihotropă specifică pentru tra- 
tarea persoanelor cu tulburare de personalitate schizoidă (Silk și 
Feurino, 2012). Deoarece unele studii controlate au indicat că anii 
psihoticele au fost utile în tratamentul tulburării de personalitate 
schizotipale (Koenigsberg, Woo-Ming și Siever, 2002), s-a sperat 
că aceste medicamente ar putea fi, de asemenea, utile în aceas- 
tă tulburare. Din nefericire, această speranţă nu a fost concreti- 
zată. Cu toate acestea, antipsihoticele sunt încă prescrise, dar e 

probabil să fie utile doar dacă s-a observat o oarecare decompen- 
sare psihotică (Sperry, 1995b). În plus, există puţine dovezi din 
cercetare care să ofere linii directive pentru utilizarea medicamen- 
telor în această tulburare de personalitate (Silk și Feurino, 2012). 


Abordări combinate /integrative ale tratamentului 


Pacienţii schizoizi tind să evite profesioniștii din domeniul 
sănătăţii mentale, la fel cum evită relaţiile în general. Atunci 
când se prezintă pentru ajutor, adesea la îndemnul familiei, au 
tendinţa de a înceta prematur terapia după o perioadă scurtă 
de timp (Stone, 1989). Aceasta înseamnă că există doar o mică 
fereastră de oportunitate de a-i implica pe acești pacienți în pro- 
cesul terapeutic. Combinarea modalităților de tratament și inte- 
grarea abordărilor de tratament pot facilita atât angajamentul 
față de tratament, cât și rezultatele pozitive ale tratamentului. 

Gabbard (1994) pledează pentru combinarea terapiei dina- 
mice de grup cu psihoterapia individuală dinamică, care este 
tratamentul de elecție pentru majoritatea pacienților schizoizi. 
Cu toate acestea, el avertizează că mulţi dintre aceşti pacienți 
vor manifesta aversiune faţă de recomandarea pentru tera- 
pia de grup şi chiar se vor simți trădaţi de terapeutul lor. De 
aceea, Gabbard sugerează că înainte de a se face trimiterea către 
grup, e necesar să fie explorate și perlaborate fantasmele despre 
experienţa în grup. Stone (1989) recomandă, de asemenea, com- 
binarea modalităţilor de grup și individuale. Cu toate acestea, 
el propune o abordare bazată pe dezvoltare, în care pacientul 

formează mai întâi o relaţie diadică stabilă cu clinicianul și apoi 
trece la terapia de grup, cu același clinician. În ambele cazuri, 
tratamentul combinat este concomitent. 

Aşa cum am menționat mai devreme, McCormack (1989) 
susține combinarea terapiei de cuplu cu terapia individuală, în 
special atunci când există un clivaj semnificativ şi identificare 
proiectivă. Îmbinarea terapiei familiale și a terapiei individu- 
ale are avantaje, în special dacă pacientul schizoid este depen- 
dent financiar de familie și/ sau locuieşte împreună cu familia 
Familia poate influența foarte mult continuarea participării al: 
entului în tratamentul individual și / sau de grup. i 
„Armstrong (2002) descrie trăsăturile de personalitate schizo- 
idă în cazul abuzului de substanțe. EI reia ideile altor autori 
atunci când sugerează că aceștia sunt indivizi care doresc sa 
relaționeze, dar a căror anxietate socială stă în calea acestui 
lucru. Abuzul de substanțe este una dintre modalitățile rin 
care acești indivizi se izolează în mod activ de ceilalți în lie 
ce își medicamentează sentimentele intense. Pentru Sati ip 
vizi cu dublu diagnostic, poate fi utilă adăugarea unor trata- 
mente care vizează schimbarea comportamentelor de utilizare 
a substanțelor, cum ar fi interviul motivațional. 

Slavik et al. (1992) susțin atât combinarea modalităţilor de 
tratament, cât și integrarea abordărilor de tratament. Autorii 
indică utilitatea tratamentului individual şi de grup, desfășurate 
în paralel. Este descris şi modul în care o abordare adleriană 
poate fi integrată cu o abordare a teoriei relatiilor cu obiectul 
cu antrenamentul abilităților sociale, hipnoza şi psihodrama în 
funcție de stilul, nevoile și așteptările pacientului. Aceşti ai 

consideră că tulburarea de personalitate schizoidă este emina- 
mente tratabilă, iar aceşti pacienţi sunt în mare parte netratați 
deoarece clinicienii nu au găsit modalităţi suficiente de a-i im i- 
ca și de a-i încuraja în procesul de schimbare. i 

Tulburarea de personalitate 
schizotipală 


Indivizii cu personalități schizotipale împărtășesc unele trăsă- 
turi ale personalităţii schizoide. În plus, sunt definiți de un Com- 
portament excentric şi un conţinut aparte al gândirii. De obicei, 
ei descriu experienţe intrapsihice stranii, gândesc în moduri ciu- 
date și neobișnuite și sunt dificil de abordat. Cu toate acestea, 
niciuna dintre aceste caracteristici nu atinge proporții psihotice. 
S-a sugerat că personalitatea schizotipală este una dintre tul- 
burările spectrului schizofreniei, deoarece schizofrenia apare cu 
frecvenţă crescută în rândul membrilor familiei individului schi- 
zotipal (Kwapil și Barrantes- Vidal, 2012). 

Capitolul de faţă descrie un cadru pentru evaluarea și tra- 
tamentul eficient al acestei tulburări. Sunt incluse secțiuni pri- 
vind diagnosticarea, evaluarea psihologică, conceptualizarea de 
caz și intervenţiile de tratament. Se începe cu informații de fond 
despre tulburare, precum și o descriere DSM-5 şi o descriere 
prototip a tulburării. Secțiunea privind conceptualizarea de caz 
oferă cinci formulări clinice generale ale acestei tulburări: psiho- 
dinamică, biosocială, cognitiv-comportamentală, interpersonală 
şi o conceptualizare integrativă a tulburării. De asemenea, sunt 

descrise mai multe metode de tratament, modalități și strategii 
de intervenție. Printre acestea se numără psihoterapia individu- 
ală, terapia de grup, terapia de cuplu și de familie, medicaţia şi 
tratamentul integrativ şi combinat. 


Descrierea tulburării de personalitate schizotipală 


Tulburarea de personalitate schizotipală poate fi recunoscu- 
tă cu ajutorul următorilor descriptori sau caracteristici: stil vs. 
tulburare, eveniment declanșator, stil comportamental, stil inter- 
personal, stil cognitiv, stil afectiv, stil de ataşament și criteriul 
optim de diagnostic. 

Stil vs. tulburare. Personalitatea schizotipală poate fi conce- 
pută ca acoperind un continuum de la sănătate la patologic, în 
care stilul de personalitate schizotipal se află la extrema sănătății, 
iar tulburarea de personalitate schizotipală se află la extrema 
patologiei. Tabelul 12.1 compară și diferenţiază stilul de perso- 
nalitate schizotipal de tulburarea de personalitate schizotipală. 


TABELUL 12.1 Comparaţie între stilul de personalitate şi tulburarea de 
personalitate schizotipală 


Stilul de personalitate Tulburarea de personalitate 


Tind să fie în acord și susținuți de 


Idei de referință; ideație suspicioasă 
propriile emoții și credințe. 


sau paranoidă; afect inadecvat sau 
restrâns. 


Fini observatori ai celorlalți, sunt Anxietate socială excesivă, de 

deosebit de sensibili față de modul în exemplu simt un disconfort extrem 

care aceștia reacționează față de ei. în situațiile sociale care implică 
persoane nefamiliare. 

Tind să fie atrași de gândirea 
abstractă și speculativă. 


Receptivi și interesați de ocultism, 
extrasenzorial și supranatural. 


Tind să fie indiferenți față de 
convențiile sociale și duc un stil de 
viață interesant, ciudat și neobișnuit. 


De obicei, sunt autonomi și 
independenți, având nevoie de 
puține relații apropiate. 


Credinţe ciudate sau gândire magică, 
comportament de influență și în 
dezacord cu normele culturale, de 
exemplu, credința în superstiții, clar- 
viziune, telepatie sau „al șaselea simţ”. 


Experienţe perceptive neobișnuite, de 
exemplu, iluzii corporale, simt prezenţa 
unei forțe sau a unei persoane care nu 
se află acolo în mod real (de exemplu, 
„Am simţit ca și cum mama mea 
decedată era în cameră cu mine”). 


Comportament sau înfățișare 
bizare sau excentrice, de exemplu, 
neîngrijiți, manierism neobișnuit, 
vorbesc cu ei înșiși. 

Nu are niciun prieten apropiat sau 


confident (sau numai unul), cu 
excepția rudelor de gradul întâi. 


Următoarele două studii de caz exemplifică mai bine dife- 
renţele între tulburarea de personalitate schizotipală — dna R. — 
şi stilul de personalitate schizotipal — dna S. 





SCHIZOTIPALĂ 

STUDIU DE CAZ: TULBURAREA DE PERSONALITATE 


Dna R. e o femeie necăsătorită, în vârstă de 41 de ani, carea 
fost trimisă la o clinică de sănătate mentală din comunitate de 
către mama ei, deoarece dna R. nu avea interese, prieteni sau 
activităţi exterioare și era considerată de vecini ca fiind o „ciu- 
dată”. Tată! ei se pensionase recent și, din cauza unei pensii 














mici, părinții se confruntau cu dificultăți financiare, întrucât 
dna R. locuise cu ei în ultimii opt ani după ce fusese concediată 
dintr-o slujbă de lucrător la bandă, unde lucrase aproximativ 10 
ani. Pacienta a recunoscut rapid că prefera să fie singură, dara 
negat că aceasta ar fi fost o problemă pentru ea. Considera că 
mama ei era îngrijorată pentru ceea ce i s-ar fi putut întâmpla 
după moartea părinţilor. Dna R. era copil unic, absolvise liceul cu 
note medii, dar, în perioada școlii, nu fusese niciodată implicată 
în activități extrașcolare. Nu fusese niciodată la întâlniri romantice 
și a menționat că avea o prietenă cu care nu mai vorbise de patru 
ani. De când se mutase înapoi cu părinţii, rămăsese în camera ei, 
preocupată de cărți despre astrologie și calculându-și horoscopul. 
La examinare, se prezenta ca fiind o femeie alertă, oarecum ne- 
cooperantă, părând mai în vârstă decât vârsta declarată, cu păr și 
îmbrăcăminte ușor dezordonate. Discursul ei era monoton și lent. 
A menținut un contact vizual redus cu examinatorul. Gândirea îi 
era vagă și tangențială şi și-a exprimat convingerea că soarta ei 
se afla scrisă în „stele“. A negat prezenţa delirurilor sau a vreunor 
anomalii perceptuale specifice. Afectul dnei R. a fost restrâns, cu 
excepția unui episod de furie, când a avut impresia că terapeutul 
a fost critic. 











STUDIU DE CAZ: STILUL DE PERSONALITATE 
SCHIZOTIPALĂ 


Dna S., în vârstă de 37 de ani, este editor de achiziţii pentru o 


mare editură. Responsabilitatea sa principală este să examineze 
propunerile și manuscrisele de literatură științifico-fantastică și 
ocultă, pentru a determina dacă firma ei ar trebui să le publice. 
Își consideră slujba fascinantă și energizantă, mai ales de când 

șeful ei i-a permis să lucreze de acasă, patru zile din cinci. Îi este 
foarte dificil să lucreze după un program tipic de la 9:00 la 17:00, 
deoarece preferă să doarmă ziua și să lucreze noaptea. Atunci 
când revizuieşte un manuscris trimis, încearcă literalmente să se 
transpună în subiect, imaginându-se ca eroină a cărții și sporește 
efectul, îmbrăcându-se cu hainele potrivite, arzând tămâie și 
ascultând muzică de fundal adecvată. Se referă la Mark ca fiind 
„sufletul ei pereche”, mai degrabă decât iubitul ei. De fapt, nu au 
întâlniri romantice, deoarece el locuiește într-un alt oraș. petie 
însă ore întregi la telefon și-și „lasă spiritele să se întâlnească în 
restul timpului. Ocazional, se întâlnesc la diverse conferinţe pe 
teme ştiințifico-fantastice, OZN și Star Trek. 


Eveniment declanșator. Situația tipică, circumstanţa sau eve- 
nimentul care, cel mai probabil, declanșează sau activeaza ras- 
punsul caracteristic dezadaptativ al tulburării de personalitate 
schizotipală (Othmer și Othmer, 2002), după cum se observă în 
stilurile comportamental, interpersonal, cognitiv şi afectiv, ține 
de „relaţii interpersonale apropiate”. 

Stil comportamental. Din punct de vedere comportamen- 
tal, schizotipalii se remarcă prin modul lor excentric, neregu- 
lat și bizar de funcționare. Discursul lor este deosebit de ciu- 
dat, fără a fi incoerent. Din punct de vedere profesional, sunt 
inadecvaţi, fie renunțând la locul de muncă, fie fiind concediaţi 
după scurt timp. De obicei, devin un fel de pierde-vară, trecând 
de la un loc de muncă la altul și de la un oraș la altul. Tind să 
evite responsabilităţile de durată, iar în acest proces pierd con- 
tactul cu sentimentul de proprietate socială. 

Stil interpersonal. Din punct de vedere interpersonal, 
sunt singuratici, care au câţiva prieteni, dacă există și aceștia. 

Activităţile lor solitare și izolarea socială pot fi rezultatul unei 
anxietăți sociale intense, care poate fi exprimată printr-o atitu- 
dine de reținere. Această atitudine reținută nu scade odată cu 
familiaritatea și este asociată cu trăsături paranoide, mai degra- 
bă, decât cu autoevaluare negativă. Dacă sunt căsătoriţi, stilul 
lor superficial şi circumstanţial de relaționare duce, adeseori, 
la separare și divorţ, într-o perioadă relativ scurtă de timp. 
Vieţile lor tind să fie marginale, iar ei gravitează spre slujbe, 
care sunt sub capacitatea lor sau necesită puțină interacțiune 
cu ceilalți. 

Stil cognitiv. Stilul cognitiv al schizotipalilor este descris 
ca fiind împrăștiat şi ruminativ și este caracterizat prin dera- 
paje cognitive. Sunt caracteristice manifestări ale credințelor în 
superstiții, în telepatie și fanteziile bizare. Acestea pot descrie 
vagi idei de referință și iluzii recurente ale unor experiențe 
de depersonalizare, derealizare, fără experienţa delirului de 
referință sau a halucinaţiilor auditive sau vizuale. 

Stil afectiv. Stilul lor afectiv este descris ca fiind rece, distant 
şi lipsit de emoţii, cu afect restrâns. Pot fi indivizi fără umor și 
dificil de implicat în conversaţie, probabil, din cauza naturii lor 
generale, suspicioase şi neîncrezătoare. În plus, sunt hipersensi- 
bili față de ofensele reale sau imaginate. 

Stil de atașament. Persoanele cu o „percepţie despre alţii“ 
negativă și o „percepţie de sine“ care oscilează între pozitiv și 
negativ prezintă un stil de atașament compozit temător-de des- 
considerare. Ele tind să se perceapă pe sine ca fiind speciale și 
îndreptățite, dar sunt, de asemenea, atente la faptul că au nevoie 
de ceilalți, care au, însă, potențialul de a-i răni. În consecință, ele 
îi folosesc pe ceilalți pentru a-și satisface nevoile, fiind, totodată, 
precaute și respingându-i. Acest stil de atașament temător-de 

desconsiderare este frecvent la persoanele cu tulburare de per- 
sonalitate schizotipală. 

Criteriul optim de diagnostic. Dintre diversele criterii de 
diagnostic pentru tulburarea de personalitate schizotipală, unul 
a fost identificat ca fiind cel mai util în diagnosticarea acestei 
tulburări. Convingerea este că, începând cu acest criteriu, cli- 
nicianul poate testa prezenţa sau absenţa criteriului și poate 
diagnostica mai repede tulburarea de personalitate (Allnutt şi 
Links, 1996). „Criteriul optim” pentru această tulburare este: 
„gândire și limbaj bizare: comportament sau aspect excentric 
sau ciudat“. 


Descrierea DSM-5 


Persoanele cu această tulburare de personalitate se caracteri- 
zează printr-un tipar pervaziv de relații sociale şi interpersonale 
deficitare, marcate de un disconfort acut și o capacitate redusă de 
a dezvolta relații apropiate, precum și prin distorsiuni percepti- 
ve și comportament excentric. Ei au idei de referință, precum şi 
credinţe și o gândire neobișnuite, care le influenţează comporta- 
mentul și sunt în dezacord cu normele culturale. De asemenea, 
au experiențe perceptive neobișnuite, cum ar fi iluzii corporale, 
și gândire și limbaj bizare. Aceşti indivizi sunt predispuși la a fi 
suspicioși și a avea idei paranoide. Ei manifestă sentimente ina- 
decvate sau limitate și un comportament care este bizar, ciudat 
sau excentric. Cu puţine excepții, le lipsesc prietenii apropiați 
sau confidenții, cu excepția rudelor de gradul întâi. Când se află 
în jurul altora, se confruntă cu anxietate socială excesivă, care nu 
se reduce prin acomodarea la mediu și este asociată cu suspiciu- 
ne și frici (American Psychiatric Association, 2016). 

„Modelul alternativ DSM-5 pentru tulburările de perso- 
nalitate“ oferă o altă descriere a acestei tulburări (American 
Psychiatric Association, 2016). Tulburarea de personalitate schi- 
zotipală este descrisă ca afectarea capacității de avea relații și 
excentricități în percepție, gândire şi comportament, asociate cu 
o imagine de sine distorsionată și obiective personale lipsite de 
coerență, la care se adaugă suspiciune şi exprimare emoțională 
limitată. Sunt observate dificultăţi caracteristice în ceea ce 
priveşte identitatea, autocontrolul, empatia și intimitatea, pre- 
cum și un caracter suspicios, retragere, afect limitat, excentrici- 
tate, convingeri și trăiri neobișnuite sau disfuncţii cognitive și 
perceptive. 


Descriere prototip 


Un prototip este o scurtă descriere care surprinde esența 
modului în care o anumită tulburare se prezintă în mod 
obişnuit. Descrierile prototip sunt utile și convenabile, iar clini- 
cienii se bazează în mod obişnuit pe ele, mai degrabă decât pe 
liste de criterii comportamentale sau convingeri fundamentale 
(Westen, 2012). Iată o descriere prototip obișnuită a tulburării de 
personalitate schizotipală: acești indivizi manifestă comporta- 
ment şi limbaj dezorganizate, precum și tocirea afectului, dar nu 
delirul şi halucinaţiile asociate diagnosticului de schizofrenie. 
Gândirea și comportamentul lor excentrice, convingerile stranii 
şi experienţele perceptuale neobișnuite caracteristice, toate sunt 
sub pragul psihozei. Simptomele au un debut precoce şi, de obi- 
cei, rămân stabile pe tot parcursul vieţii. De asemenea, nu este 
neobişnuit ca acești indivizi să fie diagnosticați greșit ca având 
tulburarea Asperger. 

Prevalenţa 


Prevalenţa acestei tulburări a fost estimată între 0,6 şi 4,6% 
în populaţia generală (American Psychiatric Association, 2016). 
În contexte clinice, este relativ rară, cu estimări între 0,6 şi 9,1% 
(Torgersen, 2012). 


Conceptualizări ale tulburării de personalitate schizotipală 


Conceptualizări de caz psihodinamice 


Gunderson (1988) admite că se știu prea puţine despre dina- 
mica tulburării de personalitate schizotipală. Gabbard (1990), 
printre alţi scriitori de orientare psihanalitică, consideră că, cu 
excepția câtorva simptome sugestive pentru o formă atenuată a 
schizofreniei, personalitatea schizoidă și personalitatea schizo- 
tipală sunt inerent similare. 

Pe de altă parte, Kellerman şi Burry (1989) consideră că dina- 
micile celor două tulburări sunt destul de diferite. Ei clasifică 
tulburarea de personalitate schizoidă drept un tip de caracter 
controlat de emoție, alături de tulburările de personalitate para- 
noidă şi obsesiv-compulsivă — în timp ce tulburarea de perso- 
nalitate schizotipală este clasificată ca fiind un tip caracterial de 
evitare a emoţiilor, alături de tulburările de personalitate bor- 
derline și evitantă. 

Kellerman și Burry consideră că, în copilăria timpurie, indi- 
vizii schizotipali au avut parte, probabil, de un contact coe- 
rent cu obiectele. Cu toate acestea, părinţii lor nu au reușit 
să le asigure o suficientă apropiere emoţională și căldură și 
au fost, posibil, punitivi și critici. Probabil că aceşti factori 

explică hipersensibilitatea socială, care servește drept apărare 
împotriva anxietăţii sociale intense observate la acești indivizi. 
Emoţia este, în general, limitată, iar atunci când este expri- 
mată tinde să fie necorespunzătoare. Acești indivizi folosesc, 
de obicei, o mare varietate de mecanisme de apărare, inclu- 
siv proiecția pentru a-și externaliza frica şi furia, preocuparea 
față de gândirea magică şi intelectualizarea, pentru a reduce 
suprastimularea emoțională, precum și negarea isterică, pen- 
tru a elimina interacțiunile sociale indezirabile, cu scopul de 
a le raționaliza. 


Conceptualizare de caz biosocială 


Personalitatea schizotipală este văzută de Millon și Everly 
(1985) ca o continuare sindromală a tulburărilor de personali- 
tate schizoidă şi evitantă. Astfel, determinanții etiologici și de 
dezvoltare ai tulburării schizotipale vor fi asemănători cu cei 
din tulburările schizoidă și evitantă, dar cu intensitate sau cro- 
nicitate mai mare. Factorii biogenici din varianta schizotipa- 
lă-schizoidă includ o predispoziție genetică, cel puţin așa s-a 
raportat într-un studiu (Torgerson, 1984). Millon și Everly suge- 
rează că indivizii schizotipali-schizoizi au manifestat un tipar 
de reacţie infantil pasiv, care probabil a inițiat o secvenţă de sti- 
mulare infantilă sărăcită şi indiferența parentală ulterioară. În 
continuare, ei subliniază că o diminuare a sistemului reticulat 
ascendent activator de la nivelul sistemului limbic poate avea 
ca rezultat autostimularea și fantezia acestor indivizi. Din punct 
de vedere ecologic, un mediu familial rece și formal, combinat 
cu o comunicare parentală fragmentată interacționează, proba- 
bil, cu factorii biogeni, pentru a produce acest tipar și tulburare 

de personalitate. Contextul indivizilor schizotipali-evitanţi este 
întrucâtva diferit. Din punct de vedere genetic, acești indivizi 
au mai multe șanse să prezinte un temperament „dificil de 
entuziasmat“ (Thomas și Chess, 1977). Aceşti indivizi tind să 
fie temători, tensionaţi și să nu se adapteze rapid la situații noi. 
Un astfel de comportament poate precipita tensiuni și denigrări 
parentale, ceea ce agravează, în continuare, acest temperament. 
Din punct de vedere social, de obicei, istoriile de dezvoltare 
ale acestor indivizi prezintă o devalorizare parentală, precum 
și umilinţe din partea egalilor și a fraţilor, ceea ce duce la neîn- 
credere interpersonală și la scăderea stimei de sine. Continuarea 
acestor atitudini denigratoare și umilitoare duce în cele din 
urmă la autocritică și autodenigrare. 

Personalitatea schizotipală se perpetuează de la sine prin 
izolare socială, hiperprotecţie și autoizolare. În timp ce izola- 
rea socială și hiperprotecția au beneficii imediate, pe termen 
lung sunt contraproductive, deoarece, pe lângă încurajarea 
dependenţei, îi privează pe acești indivizi de oportunitățile de 
a-și dezvolta abilități sociale. În plus, tendinţa lor spre retrage- 
rea în sine servește pentru a încuraja și perpetua în continuare 
spirala deteriorării cognitive și sociale, care caracterizează aceas- 
tă tulburare (Millon și Davis, 1996). 


Conceptualizări de caz cognitiv-comportamentale 


Conform lui Beck (2015), indivizii cu personalitate schizoti- 
pală sunt bizari și diferiți de ceilalți. Există convingeri funda- 
mentale, condiționale și instrumentale caracteristice observate 
la persoanele cu această tulburare. Credința lor fundamentală este 
că lumea este insensibilă, iar viața este plină de forțe puternice 

care nu pot fi explicate. Credința condițională este că, dacă se 
apropie de oamenii normali, vor fi respinşi; dacă alţii îi văd ca 
fiind diferiţi, vor fi lăsaţi în pace, iar dacă își folosesc darurile 
speciale, puterile îi vor proteja. Credința lor instrumentală este că 
a fi diferit aduce protecţie. Subiacente acestor diverse convin- 
geri sunt credinţele acestor indivizi despre sine și despre lume. 
Ei tind să se perceapă pe ei ca fiind diferiți, speciali, înzestrați 
sau în acord cu supranaturalul. De obicei îi văd pe ceilalți ca 
fiind neprietenoși și ostili, nedemni de încredere și incapabili 
să le înțeleagă caracterul special. În consecință, strategia lor de 
bază este să-şi cultive un aspect neobişnuit sau manierisme, 
să păstreze distanţa față de ceilalți și să-și folosească propriile 
daruri speciale sau puterile magice pentru a se proteja (Renton 
și Mankiewicz, 2015). 

Turkat (1990) descrie tulburarea de personalitate schizoti- 
pală din perspectivă comportamentală, dar nu este în măsu- 
ră să ofere o formulare comportamentală pentru aceasta. În 
schimb, el observă că acești indivizi tind să fie destul de diverși 
în termeni de manifestare comportamentală. Acest lucru este în 
concordanță cu observaţia că personalitatea schizotipală este o 
decompensare fie a personalităţii evitante, fie a personalității 
schizoide (Millon şi Davis, 2000; Millon și Everly, 1985). 


Conceptualizări de caz interpersonale 


Conform lui Benjamin (2003a), e probabil ca persoanele dia- 
gnosticate cu tulburare de personalitate schizotipală să fi avut 
părinţi care i-au pedepsit pentru un limbaj, chipurile, neco- 
respunzător, în timp ce părinţii lor vorbeau la fel. Astfel, tatăl 
absent îl ceartă cu severitate pe copil că nu stă pe acasă. În 

esenţă, un astfel de părinte a fost un exemplu pentru „citirea 
minţii“, sugerând că, deşi nu era prezent, el „cunoștea“ ceva 
extrem de important despre copil. Consecința la maturitate a 
acestei modelări schizotipale este că individul imită acest model 
de „cunoaștere“ prin mijloace speciale, cum ar fi telepatia, citi- 
rea gândurilor sau „al șaselea simţ“. De asemenea, e probabil 
ca părinţii să se fi bazat în mod nepotrivit pe copii pentru înde- 
plinirea sarcinilor casnice, cu ameninţări și constrângeri nejusti- 
ficate. Astfel, aceşti copii au învăţat că un comportament adec- 
vat și obedienţa ar putea duce la evitarea rezultatelor negative. 
Consecința la maturitate este tendința paradoxală de a se supu- 
ne ritualurilor care aduc controlul. Abuzul sever, care impli- 
că, adesea, invazia limitelor personale ale acestor copii, este 
obişnuit. Mai mult, este, de asemenea, posibil ca părinţii să fi 
impus injoncțiuni puternice împotriva părăsirii casei, pentru 
joaca cu ceilalți copii sau pentru alte motive. Astfel de interdicții 
au interferat cu dezvoltarea sentimentelor şi abilităților sociale 
și au întărit izolarea socială, precum şi fantasma și autismul. În 
sfârşit, există o teamă de a fi atacat și controlat de umilire. Aceşti 
indivizi sunt predispuși la o retragere ostilă şi la autoneglija- 
re. În plus, ei cred că pot influența magic — de la distanţă — 
circumstanţe și indivizi, prin telepatie sau ritual. Deși pot să fie 
conștienți de sentimentele lor agresive, de obicei le blochează. 


Conceptualizări de caz integrative 


Următoarea formulare integrativă oferă o explicaţie biopsi- 
hosocială pentru modul în care este probabil să se fi dezvoltat 
şi menţinut tulburarea de personalitate schizotipală. Deoarece 
această tulburare este o extensie sau o deteriorare sindromală 

a tulburărilor de personalitate schizoidă sau evitantă (Millon 
1981), caracteristicile biologice şi temperamentale ale ambelor 
subtipuri trebuie consultate. Subtipul schizoid al personalităţii 
schizotipale este caracterizat printr-un tipar infantil pasiv, rezul- 
tând, probabil, din reactivitatea scăzută a sistemului nervos 
autonom și din indiferența parentală, care a dus la o stimula- 
re infantilă săracă. Pe de altă parte, subtipul evitant se carac- 
terizează prin tiparul temperamentul infantil temător (Millon, 
1981). Acest lucru a rezultat, probabil, din reactivitatea crescută 
a sistemului nervos autonom al copilului, alături de critica și 
lipsa de apreciere parentală, care au fost întărite în continuare 
de denigrarea din partea fraţilor şi a copiilor de aceeași vârstă. 
S-a observat că ambele subtipuri ale personalităţii schizotipale 
au trasee oculare disfuncționale, caracteristică întâlnită și la indi- 
vizii cu schizofrenie. 
Ă Din punct de vedere psihologic, schizotipalii se văd pe ei 
înşişi, pe alţii, lumea și scopul vieţii în termenii următoarelor 
teme. Sunt înclinați să se perceapă prin varianta temei: „Sunt 
pe o lungime de undă diferită de a celorlalți“. Ei experimentea- 
ză, adesea, sentimentul de a fi lipsiţi de sine, adică se simt goi, 
înstrăinați şi deconectaţi sau disociaţi de restul vieții. Viziunea 
lor asupra lumii este o variantă a temei „Viaţa este ciudată şi 
neobișnuită, iar alţii au intenții magice speciale“. Drept urmare, 
ei pot concluziona: „Prin urmare, rămâi precaut, dar, totodată, 
curios în legătură cu intențiile magice și speciale ale celorlalți“. 
Cel mai comun mecanism de apărare folosit de ei este anularea 
retroactivă, efortul de a neutraliza faptele și gândurile „rele“, 
prin credinţele şi acțiunile lor excentrice, specifice. 

Din punct de vedere social, pentru tulburarea de personalita- 
te schizotipală pot fi observate tipare predictibile de parentaj şi 

anterior — indiferența rece a subtipului schizoid, precum și sti- 
lul de parentaj depreciativ şi denigrator şi mediul familial al 
subtipului evitant. În ambele cazuri, nivelul de funcționare în 
familia de origine va fi observat în tulburarea schizoidă de per- 
sonalitate sau tulburarea de personalitate evitantă. Comunicările 
parentale fragmentate reprezintă o caracteristică comună pentru 
ambele subtipuri ale tulburării de personalitate schizotipală. E 
probabil că injoncțiunea parentală să fi fost: „Eşti un ciudat“ 
(Sperry, 2015; Sperry şi Mosak, 1996). 

Tabelul 12.2 rezumă caracteristicile acestei tulburări. 
TABELUL 12.2 Caracteristicile tulburării de personalitate schizotipală 
rr 

Eveniment(e) Relaţii interpersonale apropiate 

declanșator/oare 

Stil comportamental Comportamente excentrice și bizare 
Limbaj straniu, dar nu incoerent 
Depersonalizare și/sau disociere 

Stil interpersonal Pot relaționa cu ceilalți cu interese la fel de 
neobișnuite 
Suspicioși față de ceilalți care nu aparțin grupului 
lor de persoane pe aceeaşi lungime de undă 
Indiferenţi față de convențiile sociale 

Stil cognitiv Procesare a gândurilor tangențială şi împrăștiată 
Gândire magică și superstiție 

Stil afectiv Afect inadecvat și limitat 
Hipersensibil 

Temperament Tipurile schizoide: tipar infantil pasiv 
Tipul evitant: tiparul infantil temător 

Stil de atașament Temător şi de desconsiderare 

" Injoncțiuni parentale „Ești un ciudat“ 


Percepția de sine „Sunt pe o lungime de undă diferită de ceilalți.” 


Percepția asupra lumii „Viața este ciudată și neobișnuită, iar ceilalți 
au intenții speciale magice. Prin urmare, rămâi 
precaut, dar, totodată, curios”. 


Scheme dezadaptative  Alienare; abandon; dependenţă; vulnerabilitate în 
faţa răului 


Criteriu optim de 
diagnostic 


Gândire, limbaj, comportament sau înfățișare care 
sunt ciudate, excentrice sau bizare 





Evaluarea tulburării de personalitate schizotipală 


Mai multe surse de informaţie sunt utile în stabilirea unui 
plan de diagnostic şi tratament pentru tulburările de persona- 
litate. Observaţia, informaţiile colaterale și testarea psihologică 
reprezintă complemente importante ale autoevaluării pacientu- 
lui din timpul interviului clinic. Această secțiune descrie succint 
câteva observaţii caracteristice pe care le face clinicianul, precum 
și natura relaţiei care se poate dezvolta în întâlnirile inițiale cu 
indivizii cu tulburări de personalitate specifice. Sunt djâscrise; 
de asemenea, tiparele de răspuns caracteristic la diferite teste 
obiective (adică MMPI-2 și MCMI-IV) și teste proiective (adică 
Rorschach și TAT). 


Comportamentul și raportul stabilit în interviu 


Intervievarea indivizilor cu tulburare de personalitate schi- 
zotipală generează, de obicei, declaraţii surprinzătoare şi idei 
ciudate. Raportul este împiedicat atâta timp cât ei simt că 


477 


Tulburările de personalitate din DSM-5 = Tulburarea de personalitate schizotipală 


478 


clinicianul nu le poate aprecia experienţele. În măsura în care cli- 
nicianul este empatic şi le arată că-i înțelege, vor fi mai dispuși 
să-și împărtășească lumea lor secretă și autistă. Spre deosebire 
de schizoizi, acești indivizi stabilesc raportul cu ușurință şi, de 
obicei, sunt dispuși să răspundă la toate tipurile de întrebări. 
Clinicianul va trebui să solicite frecvent clarificarea impresiilor și a 
construcțiilor verbale. Ascultarea empatică alături de tehnicile de 
facilitare a comunicării sunt, de obicei, suficiente pentru a-i încu- 
raja să-și explice experiențele. Pe de altă parte, întrebările pline de 
îndoială sau confruntarea opiniilor lor îi vor determina să se retra- 
gă. Persoanele mai inteligente cu această tulburare îi pot interoga 
pe clinicieni, dorind să știe dacă aceștia au avut experienţe simila- 
re cu ale lor. Gestionarea acestei situaţii este mai mult o chestiune 
de raport, decât o problemă de formulare mai eficientă a întrebă- 
rilor (Ackley et al., 2011; Othmer și Othmer, 2002). 


Datele testărilor psihologice 


Inventarul Multifazic de Personalitate Minnesota (MMPI-2), 
Inventarul Clinic Multiaxial Millon (MCMI-IV), Testul de psiho- 
diagnostic Rorschach și Testul Apercepțţiei Tematice (TAT) pot 
fi utile în diagnosticarea tulburării de personalitate schizotipa- 
lă, precum și a stilului sau trăsăturii personalității schizotipale. 

La MMPI-2, codul 2-7-8 (Depresie-Psihastenie-Schizofrenie) 
este probabil în cazul acestor indivizi (Edell, 1987). E posibil ca 
și scalele F (Frecvența) și 0 (Introversia socială) să aibă scoruri 
ridicate (Graham, 2012). 

La MCMI-IV, se pot aștepta creşteri pe scalele S (Schizotipal), 
2A (Evitant), 7 (Compulsiv) și 8A (Negativist: pasiv agresiv) 
(Choca și Denburg, 1997; Millon et al., 2015). 

La Rorschach, ne-am putea aștepta ca acești indivizi să răs- 
pundă la fel ca cei cu tulburare de personalitate schizoidă. Cu 
toate acestea, răspunsul indivizilor schizotipali este mai asermă- 
nător cu cel al schizofrenilor şi al persoanelor cu tulburare de 
personalitate borderline, decât cu răspunsul indivizilor cu tul- 
burare de personalitate schizoidă (Swiercinsky, 1985). 


Abordări și intervenții de tratament 


Consideraţii privind tratamentul 


In diagnosticul diferențial al acestei tulburări sunt incluse alte 
trei tulburări de personalitate: schizoidă, evitantă și borderline. 
Cele mai frecvente tulburări de simptom asociate tulburării de 
personalitate schizotipală sunt schizofreniile, în special tipurile 
dezorganizate, catatonice și reziduale. Alte afecțiuni observate 
sunt tulburările de anxietate, tulburarea simptomului somatic și 
tulburările disociative. 

Persoanele cu această tulburare consideră că este dificil să 
se implice şi să rămână într-o relație psihoterapeutică. În mod 
obișnuit, ei iau medicație și pot fi luaţi în considerare pentru psiho- 
terapie ca adjuvant. În consecinţă, tratamentul se concentrează mai 
degrabă pe „gestionare“, decât pe „tratament“. Astfel, în loc de 
a incerca restructurarea personalității, scopul realist al tratamen- 
tului pentru personalitatea schizotipală este creșterea capacității 
individului de a avea o funcționare constantă, chiar dacă la peri- 
feria societății. În mod special, managementul de succes va inte- 
gra, cel mai probabil, antrenamentul psihoeducaţional sau al 
abilităților sociale, prin metode psihoterapeutice suportive. Reid 
(1989) a observat că, dacă acești pacienți pot rămâne în tratament 


479 


Tulburările de personalitate din DSM-5 = Tulburarea de personalitate schizotipală 


480 


pe termen lung, ei pot să-și amplifice capacitatea de a funcţiona 
mai constant și mai puţin tulburat. Autorul menționează că E 
purile omogene pot fi, ocazional, un adjuvant util ara ui 
individual. În ceea ce priveşte medicația, neurolepticele în doze 
mici s-au dovedit utile pentru personalitatea schizotipală, chiar 
în absența unor trăsături psihotice. Totuși, trebuie remarcat Spa 
Că, în cazul acestei tulburări, complianța față de tratamentul medi- 
camentos reprezintă o problemă specială (Sperry, 2015). 


Psihoterapia individuală 


Abordările psihoterapiei psihodinamice 


Persoanele cu tulburare de personalitate schizotipală tind să 
fie tratate mai degrabă în cabinete, clinici şi în programe i 
talizare parţială, decât în condiţii de spitalizare acută. În dă 
de nivelul lor de funcţionare și de disponibilitatea pentru tra i 
ment, acești indivizi pot beneficia de pe urma isi e 
orientare dinamică, atât cea expresivă, cât şi cea suportiva, aza 
tratamentului dinamic nu este interpretarea conflictului, i mai 
degrabă, internalizarea unei relaţii terapeutice (Ptonie, al, 

În esenţă, sarcina clinicianului este de a „topi relațiile cu 
obiectul intern îngheţate ale pacientului, oferind o experienţă 
emoțională corectă. Stilul lor de relaţionare este rezultatul ina- 
decvării în relaţiile timpurii cu figurile pateniale: În pupa 
aceşti pacienţi trec prin viaţă distanţându-se de fai 4 

aceea, terapia trebuie să ofere o noua relaţie pentru a fi intern 
izată 2000). 
ai E. e FAR, Perry, Presniak și Olson (2013), au 
existat relativ puţine cercetări psihodinamice despre această 


LEN SPERRY 





„tulburare de personalitate. Ei au desfășurat un studiu care a eva- 
luat mecanismele de apărare utilizate de persoanele cu diferite 
tulburări de personalitate, în timpul şedinţelor de terapie înre- 
gistrate video. În cazul indivizilor schizotipali, a existat cea mai 
mică variație a mecanismelor de apărare dintre toate celelalte 
tulburări. Proiecţia, clivajul, agresivitatea pasivă și devalorizarea 
au fost cele mai frecvente mijloace de apărare utilizate. Apărările 
specifice tulburării de personalitate schizotipale includ depla- 
sarea și fantasmarea. Persoanele cu această tulburare preferă să 
interacționeze cu ceilalți în mod indirect. Din moment ce moda- 
litatea lor de funcționare fundamentală este non-relaţională, ei 
consideră că sarcina terapiei este foarte provocatoare și difici- 
lă. Nu e de mirare că răspund acestei provocări prin tăcere și 
distanțare emoțională. Clinicienii trebuie să adopte o atitudine 
permisivă şi plină de acceptare și trebuie să fie extrem de răbdă- 
tori cu acești indivizi. Este mai util să înțelegem tăcerea drept o 
formă nonverbală de relaționare, mai degrabă decât ca rezistență 
la tratament. Ascultând cu cea de-,„a treia ureche“, clinicianul 
poate afla multe despre acești pacienți. Prin identificare proiec- 
tivă, ei vor trezi anumite răspunsuri în interiorul clinicianului, 
răspunsuri care conțin informații diagnostice valoroase privind 
lumea interioară a pacientului (Gabbard, 1990). Gestionarea efi- 
cientă a problemelor de contratransfer este esenţială în lucrul 
cu pacienții schizotipali. Acceptarea non-relaționării tăcute este 
ceva străin de predispoziția psihică și pregătirea clinicianului. 
De aceea, atunci când tăcerea se prelungește, clinicianul trebu- 
ie să se ferească de a pune în act și de a-şi proiecta propriile 
reprezentări ale sinelui și obiectului în pacient. Acceptarea tăce- 
rii şi abţinerea de la a o interpreta legitimează sinele nuclear, 
intim şi necomunicativ al pacientului. S-ar putea ca aceasta să 

fie singura tehnică viabilă pentru construirea unei alianţe tera- 
peutice (Gabbard, 1990). 

Terapia dinamică de lungă durată vs. terapia dinamică de 
scurtă durată. Deciziile cu privire la tipul și frecvenţa terapi- 
ei dinamice ar trebui să se bazeze pe nivelul de funcționare și 
motivaţie al pacientului și pregătirea acestuia pentru tratament. 
Pacienţii schizotipali înalt funcționali care prezintă unele simp- 
tome depresive sau o anumită capacitate de empatie și căldură 
emoțională tind să aibă rezultate mai bune în psihoterapia dina- 
mică (Stone, 1983). Similar, pacienţii cu o funcționare mai bună a 
Eului în ceea ce priveşte judecata, testarea realității și derapajele 
cognitive tind să se descurce mai bine decât cei cu o funcționare 
a Eului mai redusă. 

Acei pacienţi care sunt foarte motivaţi pentru psihoterapia 
exploratorie pot obține câștiguri dramatice în tratamentul intens, 
de lungă durată, de două sau trei ședințe pe săptămână, pe par- 
cursul mai multor ani. Pe de altă parte, psihoterapia suportivă 
pe termen lung este indicată pentru majoritatea pacienţilor schi- 
zotipali care prezintă deficienţe majore ale Eului şi excentricități 
personale. Obiectivul unui astfel de tratament este ameliorarea 
funcționării adaptative în viaţa de zi cu zi (Stone, 1989). Pe baza 
principiilor psihodinamice, Mehlum et al. (1991) au descris un 
program de tratament pe termen lung, cu spitalizare parțială, 
pentru indivizii cu tulburare de personalitate schizotipală. 

Terapia dinamică de scurtă durată este indicată pentru aspec- 
tele de criză și dificultățile situaționale legate de viaţa profesio- 
nală sau personală. De asemenea, poate servi drept monitorizare 
a unei psihoterapii de lungă durată anterioare. Nu-i nicio surpri- 
ză că există câteva rapoarte de caz, privind tratamentul indivi- 
dual dinamic de scurtă durată ca intervenţie curativă. 

Abordările terapiei cognitiv-comportamentale 


Stone (1989) arată că pentru pacienţii schizotipali care aspi- 
ră să se „integreze“ mai bine și să se simtă mai puțin alienați 
pot fi necesare experienţe corectoare. Astfel de experiențe ar 
putea include trimiterea la lecţii de vorbit în public sau un curs 
marca Dale Carnegie sau însoțirea pacientului la un magazin 
de îmbrăcăminte, pentru a-l ajuta să-și selecteze îmbrăcămintea 
potrivită pentru un interviu de angajare. De asemenea, Stone 
consideră foarte util feedbackul înregistrărilor video, pentru a 
sublinia aerul ciudat al alurii sau gesturilor pacientului. Turkat 
(1990) sugerează că ar putea fi necesare și gestionarea anxietăţii 
şi modificarea hipersensibilităţii și a hipervigilenţei, în funcţie 
de formularea cazului. 

Beck et al. (2011) descriu abordarea terapiei cognitive în 
lucrul cu indivizii cu tulburare de personalitate schizotipa- 
lă. Dezvoltarea unei relaţii de lucru bazată pe colaborare 
este punctul de plecare pentru tratamentul cu aceşti indivizi. 
Deoarece acești indivizi deţin o serie de credinţe iraționale 
despre alții, importanţa relaţiei terapeutice nu trebuie subesti- 
mată. Întrucât aceşti indivizi își doresc relaţii sociale şi trăiesc 
o stare de distres odată cu izolarea socială, sprijinirea lor în 
a-și dezvolta rețeaua de sprijin social reprezintă scopul inițial 
al tratamentului. Creșterea adecvării sociale este un obiectiv 
conex. Antrenamentul abilităţilor sociale, precum şi modela- 
rea de către terapeut a comportamentului și discursului adec- 
vat reprezintă strategii eficiente. Alături de aceste strategii 
comportamentale, clinicianul lucrează în colaborare cu indi- 
vidul pentru a identifica gândurile automate şi schemele care 
stau la baza interacțiunilor sociale. Exersarea prin joc de rol 

a unui comportament mai adecvat are atunci o semnificație 
sporită. | 
Poate că cel mai important aspect al tratamentului îl consti- 
tuie sprijinirea individului schizotipal să caute dovezi obiective 
în mediu pentru a-și evalua gândurile, în loc să se bazeze pe 
răspunsurile emoționale. În timp ce învaţă să ignore gânduri- 
Je nepotrivite, ei devin capabili să ia în calcul consecinţele pe 
care le-ar avea răspunsul emoțional sau comportamental la ast- 
fel de gânduri și să răspundă mai raţional. Gândurile excentri- 
ce şi magice ale individului sunt percepute drept simptome şi 
sunt exersate afirmaţii de coping, concepute anterior, precum: 
„O iau de la capăt. Chiar dacă am acest gând, nu înseamnă că 
este adevărat”. Pe lângă descoperirea ghidată și contestarea 
directă a credințelor dezadaptative, strategii indirecte cum ar fi 
încurajarea individului schizotipal să-și urmărească predicțiile 
şi acurateţea acestora reprezintă o intervenție eficientă, dar mai 
puţin amenințătoare. În plus faţă de concentrarea asupra gân- 
durilor și schemelor automate, sunt utile eforturile de schim- 
bare a stilului cognitiv al schizotipalului. Dat fiind că tiparele 
de comunicare ale acestor indivizi tind să fie circumstanţiale şi 
idiosincratice, pot fi puse la punct experimente în colaborare 
pentru a modifica acest stil. În plus, Beck et al. (1990) constată 
că pot fi realizate multe lucruri, cu condiţia ca terapeutul să aibă 
aşteptări realiste de tratament, iar lucrul în colaborare poate fi 
o experienţă pozitivă, deoarece aceşti indivizi își pot controla 
secvenţe de comportament şi gânduri necorespunzătoare. 
Freeman et al. (1990) nu sunt optimişti cu privire la trata- 
mentul cognitiv al indivizilor schizotipali, ceea ce indică fap- 
tul că intervenţiile comportamentale, cum ar fi antrenamentul 
competenţelor sociale, sunt inițial utile. Abia după ce aceşti 


LEN SPERRY 








indivizi pot fi mai adecvaţi din punct de vedere social — adică 
încep să acționeze mai mult ca personalitățile schizoide — gân- 
durile automate și distorsiunile cognitive pot fi supuse metode- 
lor cognitive. 

Renton și Mankiewicz (2015) sunt de acord că stabilirea unei 
relaţii terapeutice bazate pe colaborare şi încredere este cru- 
cială pentru tratamentul de succes al acestor indivizi. În mod 
obișnuit, ei solicită ajutor numai atunci când o anumită criză 
externă îi forțează să facă acest lucru. Adeseori, pacienții schi- 
zotipali nutresc suspiciuni în privinţa terapeutului, suspiciuni 
care pot include gândirea magică, cum ar fi că le va fi citită min- 
tea împotriva voinţei lor. Odată ce este stabilită încrederea, iar 
obiectivele terapeutice au fost identificate, se pot încerca o serie 
de intervenţii cognitive. Dezvoltările conceptuale pot fi deosebit 
de utile pentru a-i ajuta pe indivizii schizotipali să înțeleagă cum 
evenimentele trecute le modelează credințele și regulile pe care 
le au în prezent despre lume. Cu toate acestea, acești indivizi se 
pot opune unei examinări mai profunde a originilor sistemului 
lor de credinţe şi, de obicei, întrerup terapia odată ce se obține 
ameliorarea simptomelor sau situația prezentă este rezolvată. 

Terapia centrată pe scheme. Terapia centrată pe scheme 
reprezintă o extensie a terapiei cognitive, dezvoltată de Young 
(1994, 1999) special pentru tulburările de personalitate și alte 
probleme dificile, individuale și de cuplu. Terapia centrată pe 
scheme presupune identificarea schemelor dezadaptative și pla- 
nificarea unor strategii şi intervenţii specifice. Cele patru stra- 
tegii principale sunt: cognitivă, experiențială, comportamenta- 
lă și relaţia terapeutică în sine. Restructurarea cognitivă, adică 
modificarea schemelor dezadaptative, este o strategie cogni- 
tivă importantă, fiind, însă, îmbinată cu exerciții de imagerie, 

confruntare empatică, teme pentru acasă și „reparentaj limi- 
tat“, adică o formă de experienţă emoțională corectoare (Young, 
1999). 

Scheme dezadaptative asociate, în mod obișnuit, cu tulbura- 
rea de personalitate schizotipală includ: abandonul — credinţa că 
partenerii de viaţă nu vor sau nu pot oferi un sprijin de încrede- 
re și stabil; alienarea — credinţa că individul trebuie să satisfacă 
nevoile celorlalți cu prețul propriei satisfacţii; vulnerabilitatea în 
fața răului — frica exagerată că o catastrofă iminentă va lovi în 
orice moment şi că individul nu va fi capabil să o împiedice; și 
dependența — credinţa că individul nu este în stare să gestioneze 
competent responsabilitățile cotidiene, fără ajutor considerabil 
din partea altora (Bernstein, 2002). 


Abordările interpersonale 


Conform lui Benjamin (2003a), intervenţiile psihoterapeutice 
cu indivizi cu tulburare de personalitate schizotipală pot fi pla- 
nificate și evaluate în funcție de capacitatea lor de a spori cola- 
borarea, de a facilita învăţarea despre tiparele dezadaptative și 
originile acestora, de a bloca aceste tipare, de a amplifica voinţa 
de schimbare și de a încuraja, în mod eficient, noile tipare. 

Terapeutul facilitează colaborarea, supunându-se sensi- 
bilităților individului schizotipal. De exemplu, la începutul tera- 
piei, terapeutul ar putea fi nevoit să fie destul de tolerant în 
ceea ce privește programările anulate și controlul pe parcursul 
şedinţelor. Dacă nu li se permite să menţină distanţa și controlul 
în acest mod, acești indivizi vor încheia rapid terapia. Treptat, 
terapeutul ar trebui să-i poată implica pe acești indivizi prin 
ascultare empatică, oglindire adecvată și constanță. Pe măsură 

ce tratamentul avansează, ei pot dezvolta încredere și înțelegere 
suficiente pentru a renunța la controlul prin magie și ritual. Spre 
deosebire de părinți, clinicienii nu au ei înșiși nevoie de îngri- 
jire. Şi, spre deosebire de părinţii schizotipalilor, terapeuţii pot 
fi consecvenți în menţinerea concentrării şi atenţiei suportive. 
Prin urmare, o astfel de experienţă este corectoare, din punct de 
vedere emoțional. 

In cursul tratamentului, indivizii schizotipali trebuie să înveţe 
că eforturile lor de a-și asuma responsabilitatea pentru situațiile 
abuzive, în care au fost neajutoraţi, i-au predispus la gândirea 
magică. Astfel de experienţe timpurii i-au făcut pe aceşti indivizi 
să presupună că au o putere şi o influență nemăsurate. Apoi, 
sunt ajutați să recunoască când şi cum distorsionează realita- 
tea. In același timp, sunt învăţaţi un nou tip de discurs interior 
care să-i poată ancora în aici-și-acum. Mai târziu, sunt ajutați să 
înțeleagă contribuția experienţelor și învăţării timpurii la gân- 
durile lor nerealiste. Cu toate acestea, pentru ca aceste schimbări 
de reconstrucţie să aibă loc, acești indivizi trebuie să renunte 
la dorinţa lor de a se proteja, în mod magic, pe ei și pe ceilalţi, 
păstrându-şi, totodată, loialitatea faţă de agresorii timpurii. De 
exemplu, interpretarea fantasmelor suicidare sau a altor fantas- 
me asociate dorințelor profunde poate duce la o conştientizare 
mai completă, permițându-i individului ocazia unor noi alegeri. 
Oglindirea adecvată și empatia îi pot ajuta pe acești indivizi să-și 
mobilizeze voinţa de a se recupera și de a vizualiza modalități 
mai bune de a se privi pe sine, lumea și pe ceilalți. E necesar ca 
terapeutul să rămână prudent în cazul acestor persoane. Există 
un echilibru fragil între a-i permite pacientului să continue să 
participe la comportamente dezadaptative, pentru a-l menţine 
în terapie și a bloca aceste comportamente atunci când ele apar, 

pentru a susține schimbarea. Benjamin se îndoiește că vor avea 
loc schimbări majore ale tiparelor de învăţare, considerând că 
această tulburare este mediată genetic. 


Terapia de grup 


Rapoartele clinice privind terapia de grup a pacienţilor 
schizotipali au fost limitate. Cu toate acestea, există suficiente 
indicaţii că acești pacienţi pot beneficia de terapie suportivă de 
grup (Mehlum et al., 1991; Stone, 1989). 

Un rezultat sau obiectiv rezonabil al terapiei de grup este 
creşterea gradului de conștientizare a faptului că şi ceilalți au 
fantasme și atitudini autocritice asemănătoare cu cele ale schi- 
zotipalilor, iar ceilalți îi pot simpatiza, în ciuda convingerii lor 
că nu pot fi plăcuţi. Terapia de grup poate avea un impact asu- 
pra tendinţelor de alienare socială, precum atitudinea rezervată 
și ciudățeniile discursului. Un grup eterogen continuu poate fi 
în măsură să tolereze, întrucâtva, aceste tendinţe. Însă, dinco- 
lo de limitele tolerabilităţii, aceste comportamente îl pot afecta 
atât pe pacient, cât și pe ceilalți membri ai grupului într-o ase- 
menea măsură, încât procesul grupului terapeutic să fie înce- 
tinit. Evident, selecția adecvată a pacienţilor schizotipali care 
vor beneficia de pe urma participării într-un grup este o sarcină 
importantă a liderilor de grup (Stone, 1989). 


Terapia de cuplu și de familie 


Nu au apărut încă rapoarte clinice privind terapia de cuplu 
sau de familie cu pacienţi schizotipali. În general, indivizii schi- 
zotipali tind să rămână celibatari. Din cauza sensibilităţii în 

fața respingerii sau a insensibilităţii față de sentimentele altora, 


acești pacienți pot evita angajamentul în relaţii. Nu este surprin- 
zător faptul că acei schizotipali care se căsătoresc tind să aibă 
probleme, care rezultă fie din insensibilitatea faţă de sentimen- 
tele partenerului lor, fie din hipersensibilitatea faţă de compor- 
tamentul partenerului. Prin urmare, în terapia de cuplu, prima 
sarcină a clinicianului este să evalueze gradul și echilibrul dintre 
aceste două tendinţe. De obicei, este mai ușor să ajuţi un parte- 
ner hipersensibil să răspundă mai adecvat, decât să ajuţi un par- 
tener insensibil să devină mai empatic (Stone, 1989). 

Terapia de familie a fost identificată ca fiind o intervenţie 
potenţial benefică pentru adolescenţii cu tulburare de persona- 
litate schizoidă (Ryan, Macdonald și Walker, 2013). Din cauza 
simptomelor comune cu schizofrenia și alte tulburări de spec- 
tru schizofrenic, intervenţiile de educaţie familială au fost adap- 
tate la tulburarea de personalitate schizotipală, implicându-i 
pe membrii familiei pentru a sprijini recuperarea pacientului. 
Aceste intervenții includ educarea familiei privind tulburarea, 
identificarea semnelor de recidivă și elaborarea planurilor de 
acțiune, precum și antrenamentul în comunicare pentru a redu- 
ce stresul din cadrul familiei. 


Medicația 


În prezent, nu există medicaţie psihotropă specifică indicată 
pentru tratarea acestei tulburări de personalitate (Silk și Feurino, 
2012). Cu toate acestea, se utilizează medicamente care vizează 
simptome specifice perturbatoare asociate cu tulburarea, cum 
ar fi depresia, anxietatea sau problemele de somn. În general, 
aceste medicamente sunt folosite ca adjuvant al psihoterapiei și 

antrenamentului abilităţilor. Deoarece simptomele perturbatoa- 
re răspund adeseori la medicaţie mai rapid decât cele mai multe 
intervenţii psihologice, medicamentele sunt, de obicei, prescrise 
la începutul tratamentului. Acestea includ doze reduse de neu- 
roleptice, care pot fi utile în reducerea anxietății asociate cu pier- 
derea controlului (Sperry, 1995b). Într-un studiu controlat și ran- 
domizat, Risperdal (risperidonă), un medicament antipsihotic, 
s-a dovedit a fi eficient în cazul acestei tulburări (Koenigsberg, 
Woo-Ming şi Siever, 2002; Silk și Feurino, 2012). 


Abordări combinate și integrative ale tratamentului 


Probabil din cauza naturii debilitante a acestei tulburări, exis- 
tă o rezistenţă surprinzător de mică la combinarea medicaţiei 
cu tratamentele psihologice și la adaptarea tratamentului. 
Liebowitz et al. (1986) propune iniţierea terapiei individuale, 
concomitent cu medicaţia, acolo unde este indicat. Stone (1992) 
pledează pentru a începe cu medicația sau o intervenție com- 
portamentală și a adăuga apoi o psihoterapie dimensională: 
o combinaţie de elemente suportive, exploratorii, cognitive şi 
comportamentale care să se potrivească cu nevoile convergente 
şi circumstanţele pacientului. Aceasta, desigur, reprezintă epi- 
tomul unui tratament integrat, adaptat. 

Alţi autori au susținut antrenamentul abilităţilor sociale ca 
adjuvant al psihoterapiei suportive (Liebowitz et al., 1986) sau 
combinarea terapiei de grup cu psihoterapia individuală de 
orientare dinamică (Gabbard, 1994). Mehlum et al. (1991) rela- 
tează despre combinarea mai multor modalități de tratament 
pentru pacienţii cu tulburare de personalitate schizotipală și 
borderline: psihoterapie psihodinamică individuală, terapie de 

„grup, întâlniri în comunitate, terapie prin artă, terapie de grup 


de conștientizare și terapie prin mediu. Acest studiu prospec- 
tiv unic al unui program de tratament de zi a arătat că eficienţa 
abordării combinate a tratamentului s-a păstrat, în medie, zi 
trei ani mai târziu. Au fost observate schimbări majore în redu- 
cerea simptomelor. Cu toate acestea, adaptarea socială și găsi- 
rea unui loc de muncă nu au fost la fel de puternice precum în 
cazul pacienților borderline. Nathanson şi Jamison (2011) pre- 
zintă studiul de caz al unui soldat infanterist american, în vâr- 
stă de 21 de ani, diagnosticat cu tulburare de personalitate schi- 
zotipală. Tratamentul său a presupus consolidarea selectivă a 
declarațiilor personale pozitive, antrenamentul abilităților soci- 
ale şi reducerea anxietăţii, precum și intervenții farmacologice. 
Ryan, Macdonald și Walker (2013) observă că multe persoane 
cu tulburări de spectru schizofrenic abuzează, de asemenea, de 
canabis, ceea ce poate exacerba simptomele psihotice. Pentru a 
aborda această problemă, ei propun interviul motivațional ca 
opțiune eficientă. 

ală 203 
conceptualizare de caz cogni- 

criteriul optim de diagnostic 
197 


datele testărilor psihologice 
131 

descriere 358 

descrierea DSM-5 363 

evaluare 212 

evenimente declanșatoare 361 

prevalența 365 

prezentare prototip 200 

stil afectiv 362 

stil cognitiv 362 

stil comportamental 361 

stil de atașament 362 

preocupat 362 

stil interpersonal 362 


studii de caz 360, 361 557 
tratament 376 


tulburarea de personalitate para- 


noidă 395 
caracteristici 411 
comportamentul și raportul în 
timpul interviului 212 
conceptualizare de caz biosoci- 
ală 203 
conceptualizare de caz cogni- 
tiv-comportamentală 205 
conceptualizare de caz integra- 

